
ΠΡΟΛΟΓΟΣ 


«Νυνί δε μένει πίστις, ελπίς, αγάπη, τα τρία ταύτα: 
μείζων δε τούτων η αγάπη» (Α΄ Κορ. 13,13), 
«ότιο Θεός αγάπη εστί» (Α΄ Ιωάν. 4,8 και 16) 


Στην κλασική ασκητική πραγματεία του, Κλίμαξ, ο άγιος Ιωάννης ο 
Σιναΐτης σκιαγραφεί πολύ παραστατικά την πορεία του ανθρώπου προς την 
τελείωση -ή ολοκλήρωση- στην πνευματική ζωή, η οποία στο πλήρωμά της δεν 
είναι τίποτα λιγότερο από την ένωση και τη μετοχή του στη θεία φύση του Ενός 
Αληθινού Θεού, της Αγίας Τριάδος. Αλλά ο άγιος Ιωάννης µας προειδοποιεί ότι 
µόνο ένα κίνητρο αρμόζει για την τοποθέτησή µας στην οδό αυτήν, η αγάπη 
προς τον Θεό. Ούτε ο φόβος του Θεού ούτε η ελπίδα της αμοιβής συνιστούν 
εύθετους λόγους για το εγχείρημα της αναβάσεως µας στην Κλίμακα. Είναι 
απείρως καλύτερο να ξεκινήσουμε από την αγάπη: και ο Θεός µας πρέπει να 
είναι η πρώτη µας αγάπη! 

Στο παρόν βιβλίο ο συγγραφέας συνιστά σε όλους εμάς που επιχειρούμε 
τη δική µας άνοδο στην Κλίμακα να ζούμε µε την ανάμνηση της πρώτης µας 
αγάπης ή, µε άλλα λόγια, να πλησιάζουµε ολοένα και περισσότερο τον Θεό ... 
Μας παρουσιάζει τη Φύση της οδού της θεϊκής αυτής ανόδου. Σκιαγραφεί τα τρία 
στάδια της πνευματικής ζωής, [/10] ενώ μοιράζεται μαζί µας τη διδασκαλία του 
Γέροντος Σωφρονίου, ο οποίος ακολούθησε την οδό που βάδισε ο Άγιος 
Σιλουανός. Περιγράφει το πρώτο στάδιο ως επίσκεψη του Θείου Πνεύματος, η 
οποία εμπνέει τον άνθρωπο να συνάψει διαθήκη µε τον Θεό: το δεύτερο στάδιο 
ως μακρύ και σκληρό αγώνα -καθώς ο Θεός προνοητικώς αίρει τη χάρη Του-, 
κατά τη διάρκεια του οποίου μαθαίνουμε την οδυνηρή αλήθεια για τον εαυτό 
μας, ενώ συγχρόνως μυούμαστε από το Άγιο Πνεύμα στις οδούς του Κυρίου: το 
τρίτο τέλος στάδιο ως ανάκτηση από τον άνθρωπο -αυτή τη φορά για όλη την 
αιωνιότητα- της αναφαίρετης χάριτος της σωτηρίας ... 


ἘΒΑΣΙΛΕΙ͂ΟΣ 
Επίσκοπος Μ1σπ1{4 και Κεντρ. Αμερικής 
Αντιοχειανή Ορθόδοξη Εκκλησία Αρχιεπισκοπής 
Βορείου Αμερικής 

(Εβρ. 10,38) 
[//12] 


[//13] 
1-ΕΚΤΠΣΤΕΩΣ ΕΙΣ ΓΙΣΤΙΝ 


ΑΝ ΟΝΤΩΣ ΕΓΠΙΘΥΜΟΥΜΕ να ανήκουμε στην καινή κτίση της Εκκλησίας 
του Χριστού, χρειαζόμαστε το χάρισμα της πίστεως, το σημαντικότερο από τα 
πολλά δωρήματα που το Άγιο Πνεύμα χορηγεί στα µέλη του Σώματος του 
Χριστού. Μέσω της πίστεως µας θα συναρμοσθούμε στο ένδοξο της Εκκλησίας 
Σώμα, του οποίου Κεφαλή είναι ο Ίδιος ο Χριστός. Θα εισέλθουµε στην κοινωνία 
της χάριτος, που είναι η αληθινή φύση της Εκκλησίας, σε κοινωνία µε τον πλούτο 
της θείας ζωής, που ρέει από την Κεφαλή του Σώματος αυτού στα µέλη Του. Η 
μετοχή στο Σώμα του Ιησού Χριστού, παρόλη τη μικρότητα και αδυναμία µας, θα 
μας καταστήσει συγκοινωνούς των χαρισμάτων των ισχυρών μελών του 
Σώματος αυτού - των Αγίων που διαμένουν στον ουρανό και στη γη. 

Έτσι ενισχυόµαστε, υπερβαίνουµε την αμαρτία και πλουτίζουμε, παρά την 
πνευματική µας ένδεια. Αναγεννιόµαστε και γινόμαστε πολυτελείς ενώπιον του 
Θεού. Αν, αντιθέτως, ζούμε αμελώς, αποτυγχάνουµε να εναρμονισθούµε µε τη 
ζωή του Σώματος αυτού, αδυνατούµε να τιµήσουμε τη δωρεά που εμπεριέχεται 
σε αυτήν -το Άγιο Πνεύμα- και έτσι αποβαίνουµε φορτίο για όλα τα υπόλοιπα 
μέλη, δηλαδή τους εν Χριστώ αδελφούς µας. Γι’ αυτό είναι εξαιρετικά σηµαντικό 
να ανακαλύψουμε και να διευρύνουμε το χάρισμα της πίστεως µας, ούτως ώστε, 
[/14] όταν έλθει το πλήρωμα του χρόνου, να αποφέρει καρπούς ικανούς να 
στηρίξουν τη δική µας ζωή και τη ζωή των αδελφών µας. 

Αρχικά η πίστη µας είναι αναπόφευκτα ανώριµη και χρειάζεται να 
αυξηθεί και να αναπτυχθεί µέσα µας. Η πρώτη αυτή πίστη συνεπάγεται τη 
στροφή όλου του είναι µας προς τον Ένα και Άναρχο Θεό, προς τον Οποίο 
προσανατολίζεται το πνεύμα µας. Βαθμιαία εισάγεται σε ένα ενδιάµεσο στάδιο, 
που συνίσταται στην ελπίδα και στην εμπιστοσύνη προς τον Θεό, ιδιαίτερα σε 
καταστάσεις, όπου ανθρωπίνως Φαίνεται να έχει εκλείψει κάθε ελπίδα. Στο 
τέλος προάγεται σε τελειότερη µορφή πίστεως, όπου η διάθεση της ψυχής 
σταθεροποιείται και αρχίζει να ζει εμπειρικά τους λόγους του Αποστόλου: «Ότι 
υμίν εχαρίσθη το υπέρ Χριστού, ου μόνον το εις Αυτόν πιστεύειν, αλλά και το 
υπέρ Αυτού πάσχειν» (Φιλιπ. 1,29). 

Ωστόσο πρέπει να προσθέσουμε ότι η πίστη δεν είναι απλώς ζήτημα 
εσωτερικό, αλλά πάντοτε αντικατοπτρίζει την εποχή στην οποία ζούμε ως 
χριστιανοί. Οι Πατέρες του τέταρτου αιώνα -εποχής μεγάλης εμπνεύσεως και 
πνευματικής γονιμότητας για την Εκκλησία- επισήμαναν επανειλημμένως ότι οι 

χριστιανοί των εσχάτων χρόνων δεν θα έχουν τη δύναμη να εγκαρτερούν σε 
ασκητικά παλαίσματα ούτε την ικανότητα να επιτελούν τα Οεϊκά έργα των 
παλαιών Πατέρων. Συγχρόνως όμως πρόσθεταν ότι όσοι χριστιανοί 
κατορθώσουν απλώς και μόνο να διαφυλάξουν την πίστη, θα δοξασθούν στον 
ουρανό πολύ περισσότερο από τους παλαιούς Πατέρες που έκαναν θαύματα [//15] 
ή ανέστησαν ακόµη και νεκρούς. Αυτό σηµαίνει ότι είναι προνόμιο της εποχής 
μας να περιφρουρήσουμε το πλήρωμα της πίστεως µας, κάτι που απαιτεί 
μεγαλύτερο μέτρο χάριτος από εκείνο, µε το οποίο οι Πατέρες µας ανιστούσαν 
νεκρούς. Ο Ίδιος ο Κύριος έθεσε το ερώτημα: «Ο Υιός του ανθρώπου ελθών άρα 
ευρήσει την πίστιν επί της γης;» (Λουκ. 18,8). Οι λόγοι Του απηχούν το ίδιο: Θα 
είναι πράγµατι πολύ σπουδαίο, αν διατηρηθεί η πίστη στους ανθρώπους ως τη 
Δευτέρα Παρουσία Του. Ο Θεός µας κρίνει σε σχέση µε τη γενεά στην οποία 
ζούμε. Ο Γέροντας Σωφρόνιος έλεγε ότι είµαστε όλοι φύλλα του ίδιου δένδρου 
της ανθρωπότητας και τίποτα δεν µπορεί να µας αποκόψει από τη ζωή του 
δένδρου αυτού. Έτσι αν η εποχή µας χαρακτηρίζεται από γενική 
αποστασιοποίηση από την πίστη των Πατέρων µας, τότε η επιτυχία να την 
διαφυλάξουμε θα είναι μεγαλειώδης, εξαιτίας ακριβώς της αποστασίας που µας 
περιβάλλει. 

Οφείλουμε όµως να είμαστε αποφασισμένοι: ή να ζήσουμε σύμφωνα µε 
την πίστη µας ή να πεθάνουμε. Στο βιβλίο της Αποκαλύψεως τονίζεται ότι δεν 
πρέπει να επιτρέψουμε στους εαυτούς µας ολιγωρία και χλιαρότητα µέσα στην 
ψευδοασφάλεια οποιασδήποτε μέτριας καταστάσεως (Αποι. 3,16). Στις μέρες µας 
μαρτυρείται δυναμική αύξηση του κακού, που µας παγιδεύει μέσα σε ένα 
διαρκώς αυξανόμενο κύμα αδικίας. Ως χριστιανοί οφείλουμε να τοποθετηθούμε 
σε εντελώς αντίθετη φορά δυναμικής αυξήσεως, που δεν θα κατευθύνεται 
μακριά από τον Θεό αλλά προς Αυτόν, ούτως ώστε το ίδιο το κακό να μας 
παροτρύνει να {/16] κάνουμε το καλό. Ο Γέροντας Σωφρόνιος είχε το χάρισμα να 
διακρίνει την πρόνοια του Θεού, όποτε οι άνθρωποι ζητούσαν τη βοήθεια του, για 
να αντεπεξέλθουν σε οδυνηρές καταστάσεις. Γνώριζε ότι ακόµη και οι πιο 
τραγικές συνθήκες μπορεί να κρύβουν μέσα τους μεγάλα πνευματικά οφέλη. 
Αλλά η ευθύνη είναι εξ ολοκλήρου δική µας για την κατεύθυνση που θα 
επιλέξουμε να ακολουθήσουμε, δηλαδή είτε να παραμείνουμε αδρανείς και 
στερηµένοι ζωής ή να ενταχθούμε στη δυναμική αύξηση της εν Θεώ ζωής. 

Οι πνευματικές συνέπειες της επιλογής αυτής περιγράφονται στο βιβλίο 
της Αποκαλύψεως: «Ο αδικών αδικησάτω ἔτι, και ο ρυπαρός ρυπαρευθήτω ἔτι, 
και ο δίκαιος δικαιοσύνην ποιησάτω έτι, και ο άγιος αγιασθήτω έτυ (Αποκ. 22,11). 
Παρόμοια, όταν ο Κύριος αναφέρθηκε στο μυστήριο της επουράνιας Βασιλείας 
Του στην παραβολή των ταλάντων, επιβράβευσε όσους κατόρθωσαν να 
πολλαπλασιάσουν τα τάλαντα που τους εμπιστεύθηκε µε τον ακόλουθο λόγο: 
«Εὐ, δούλε αγαθέ και πιστέ! Ἐπί ολίγα ής πιστός, επί πολλών σε καταστήσω» 
(Ματθ. 25,21). Με άλλα λόγια, κάθε χριστιανός δεν είναι µόνο μαθητής του 
Σταυρού, αλλά επίσης και της μακαριότητας της Βασιλείας του Θεού. 
Ακολουθώντας την οδό του Σταυρού μαθητεύουμε στη μακάρια ζωή που 
εκπηγάζει από τον Σταυρό και την Ανάσταση του Κυρίου. Είναι επομένως σαφές 

ότι, αν την έσχατη ηµέρα ποθούμε κι εμείς να ακούσουμε τον Κύριο να λέει: «εὐ, 
δούλε αγαθέ και πιστέ ...», θα πρέπει να µας διακατέχει αυτού του είδους η πίστη 
που είναι ευάρεστη σε Αυτόν, [17 καθώς είναι ανεπηρέαστη από την 
επικρατούσα ροπή προς το κακό. 

Υπάρχουν ωστόσο πολλά λανθασμένα είδη πίστεως. Για παράδειγµα, 
πολλοί αρκούνται στην ομολογία μιάς βασικά αόριστης και παράλογης πίστεως. 
Ισχυρίζονται ότι είναι αρκετό να πιστεύουν στην ύπαρξη του Θεού, χωρίς να 
είναι απαραίτητο να πηγαίνουν στην εκκλησία. Αλλά ο απόστολος Ιάκωβος 
βεβαιώνει ότι η στάση του είδους αυτού συναντάται ακόµη και μεταξύ των 
δαιμονίων: «Εσύ πιστεύεις ότι ο Θεός είς εστι καλώς ποιείς' και τα δαιμόνια 
πιστεύουσι και Φρίσσουσιν» (Ίακ. 2,19). Ὑπάρχει δηλαδή ένα δαιµονικό είδος 
πίστεως, που δεν οδηγεί στη σωτηρία, διότι δεν περιέχει αγάπη. Είναι σκέτη 
πεποίθηση -- ψυχρή, διανοητική και νεκρή. Αλλά εμείς προσβλέπουµε µε πόθο 
στην πίστη που σώζει, και η πίστη αυτή, όπως εξηγεί ο απόστολος Παύλος, 
«ενεργείται δι αγάπης» (Γαλ. 5,6) και µας τοποθετεί σε ζωντανή και ζωηφόρο 
σχέση µετον Θεό. 

Από την άλλη πλευρά, ορισμένοι ψυχολόγοι υποστηρίζουν ότιο πόθος µας 
για πίστη είναι απλώς και µόνο ένα σύμπτωμα. Θεωρούν ότι προηγείται η 
ψυχολογική κατάσταση του φόβου και ότι οι απόπειρες µας να τον 
καταπολεμήσουμε και να τον υπερβούμε συνιστούν στην ουσία ένα είδος 
ευσεβούς πόθου, τον οποίο αποκαλούμε πίστη. Κατ’ αυτούς η πίστη είναι 
αποτέλεσµα του Φόβου, ενώ για µας ισχύει ακριβώς το αντίθετο: ο Φόβος 
απορρέει από την πίστη. Η πίστη είναι κατάσταση που προηγείται και γεννά τον 
υγιή και ευεργετικό φόβο του Θεού. Μόλις αφυπνισθούμε από την ζωντανή 
ὕπαρξη του Θεού, αγωνιζόµαστε {/18] να πιστέψουμε στον Θεό, όπως Εκείνος 
θέλει να πιστεύουμε σε Αυτόν, µε τη συναίσθηση ότι, «εάν µη πιστεύσητε ότι εγώ 
ειµί [ο Ών], αποθανείσθε εν ταις αμαρτίαις υμών» (Ιωάν. 8,24). Αρνούμαστε τότε 
ότι η πίστη είναι κενή έννοια ή μορφή αυταπάτης. 


Πρέπει να πιστέψουμε ότι ο Θεός είναι η απόλυτη αλήθεια του 
ακατάλυτου Είναι, ότι ο Θεός είναι, ότι Αυτός αποτελεί το Είναι. Εδώ διακρίνουμε 
πρώτον ότι ο Θεός είναι, και δεύτερον ότι ο Θεός υπάρχει. Ο Θεός είναι το 
αμέθεκτο και ακατάλυτο Είναι. Αλλά ο Θεός επίσης υπάρχει, γιατί µε την 
ενέργεια Του εισέρχεται σε ζωντανή και προσωπική σχέση µε τα λογικά Του 
κτίσματα. Πράγματι, όταν πιστέψουμε ότι ο Θεός είναι το Είναι, πιστεύουμε ότι 
Αυτός είναι ο Ών, αφού αποκάλυψε τον Εαυτό Του στον Μωυσή ως «Εγώ ειμι ο 
Ών» (Έξ. 3,14). Ωστόσο, το κατηγόρηµα «ο Ών» εκφράζει και τα δύο: ότι το θείο 
Είναι αποτελεί ενεργητική κατάσταση --είναι προσωπικός Θεός- και ότι η ύπαρξη 
Του είναι η ενέργεια που εκπηγάζει από την ουσία Του και εκχέεται σε µας. Όταν 
οι άνθρωποι ομολογούν ότι έχουν χάσει την πίστη τους, στην πραγματικότητα 
εννοούν ότι έχουν χάσει την ενέργεια του Θεού που τους ενώνει µαζί Του, 

δηλαδή έχουν στερηθεί τη χάρη Του. Εν συντομία, η πλήρης αλήθεια για τον Θεό 
[19] είναι ότι είναι και υπάρχει ως προσωπικός Θεός που ενεργεί. Όπως το 
εκφράζει ο απόστολος Παύλος: «Πιστεύσαι δει τον προσερχόμενον τω Θεώ ότι 
έστι και τοις εκζητούσιν Αυτόν μισθαποδότης γίνεται» (Εβρ. 11,6). Αυτός είναι ο 
Κριτής των ζώντων και των νεκρών (Β’ Τιμ. 4,1). 

Η συνειδητοποίηση αυτή σηματοδοτεί το ξεκίνημα της πίστεως µας. 
Αναζητώντας Τον µε επιμέλεια, τοποθετούμαστε ενώπιον του ζώντος Θεού και, 
παρά το γεγονός ότι αυτό είναι µόνο η αρχή, έχουµε ήδη κατακτήσει µια 
εσχατολογική προοπτική: Αυτός που ήλθε, θα έλθει πάλι, και θα µας κρίνει 
σύμφωνα µε τα έργα µας. Η είσοδός µας στη δυναμική πίστη του είδους αυτού 
αναζωπυρώνει και διατηρεί µέσα µας άσβεστη τη Φροντίδα για τον αγιασμό µας 
και τη μέριμνα µας, ώστε την ανέσπερη ηµέρα της Βασιλείας Του να αξιωθούμε 
κι εμείς της θέας του Προσώπου του Θεού, που είναι η αιώνια μακαριότητα όλων 
των Αγίων. Με άλλα λόγια, η προκαταρκτική πίστη στρέφει το πρόσωπο του 
ανθρώπου προς τον αληθινό Θεό και του προσδίδει την επίγνωση της όντως 
ζωής. Ο άνθρωπος τότε ομολογεί ότι ο Θεός είναι η μόνη αληθινή 
πραγματικότητα και ασπάζεται την αλήθεια όλων των μυστηρίων της πίστεως. 
Καθώς τα διαβήματα του κατευθύνονται στο εξής από τις ευαγγελικές εντολές, 
τοποθετείται σε νέα αφετηρία θεμελιωμένη στον λόγο του Θεού. 

Ως χριστιανοί πιστεύουμε σε έναν προσωπικό και ζώντα Θεό και όχι σε 
κάποιου είδους μακρινό και εγωκεντρικό Θεό, βυθισμένο στη Φίλαυτη ενατένιση 
του εαυτού του και ανίκανο να εισέλθει σε κοινωνία µε τα κτιστά [/20] ὄντα. Για 
μας η απόδειξη της υπάρξεως του Θεού είναι η ενέργεια Του, η χάρη Του, µε 
την οποία μετέχουμε στη ζωή Του. Ακόμη και όταν ο άνθρωπος είναι γεμάτος 
αμφιβολίες, το άγγιγμα της θείας χάριτος στην καρδιά του διασκορπίζει όλα τα 
νέφη και ενεργοποιεί µέσα του τη θεία ζωή. Η ζωή αυτή δεν είναι εκ του κόσμου 
τούτου, και κανένας ανθρώπινος συλλογισμός δεν µπορεί να της αντιταχθεί. 
Η πρώτη πίστη του ανθρώπου στρέφει την ὕπαρξη του προς τον Θεό, ενσταλάζει 
μέσα του τον φόβο του Θεού και αιχμαλωτίζει την καρδιά. 

Πράγματι, αυτός ακριβώς ο φόβος του Θεού βοηθεί την καρδιά µας να 
αναδυθεί. Η Γραφή αναφέρεται στη «βαθεία καρδία» (Ψαλμ. 62,7) του ανθρώπου, 
στην οποία απευθύνεται η επισκοπή του Θεού από το πρωί ως το βράδυ και από 
το βράδυ ως το πρωί (Ιώβ 7,18). Όταν ο Ιώβ ρωτά: «τι εστιν άνθρωπος, ότι 
εμεγάλυνας αυτόν;» (Ἰώβ 7,17), η Αγία Γραφή δίνει την ακόλουθη χαρακτηριστική 
απάντηση: ο άνθρωπος είναι «κατεντευκτής Θεού» (Ιώβ 720). Δηλαδή ο 
άνθρωπος εκείνος, του οποίου η καρδιά έχει γίνει στόχος του Θεού, 
παρίσταται ενώπιον Του και συνομιλεί μαζί Του επί ίσοις όροις, 
μεσιτεύοντας για τη σωτηρία όλου του κόσμου, γιατί ο Θεός του απένειμε 
την τιμή αυτή. Ο Θεός ποθεί αυτή την ισότητα επικοινωνίας µε τον 
άνθρωπο" δεν τον θεωρεί ως ένα κτίσμα που απλώς το έφερε στο είναι, αλλά 
ως «εικόνα» Του, ως κάποιον ίσο µε Αυτόν µε τον οποίο µπορεί να 
συνδιαλέγεται. 

[/211 Σε όλη τη Γραφή βοίσκουμε αναρίθμητα περιστατικά, όπου ο Θεός 
απευθύνεται στον άνθρωπο ως προς ίσο Του: «ἴ]ας όστις ομολογήσει εν εμοί 

έμπροσθεν των ανθρώπων, ομολογήσω καγώ εν αυτώ έμπροσθεν του Πατρός 
μου του εν ουρανοίς» (Ματθ. 1032-33). Αν µε τη χάρη του Πνεύματος Του 
εισέλθουµε σε προσωπική σχέση µαζί Του, τότε Τον ομολογούμε, όχι τόσο µε 
λόγια, όσο µε την αίσθηση της παρουσίας Του µέσα µας. Γιατί τότε Εκείνος 
εισδύει στην καρδιά µας και εκεί μαρτυρεί τη σωτηρία µας µε τη χάρη Του. 
Ο άγιος Σιλουανός επιβεβαιώνει την παράδοξη αυτή αλήθεια, όταν λέει ότι το 
Πνεύμα μαρτυρεί στην καρδιά µας για τη σωτηρία μας’. 

Ένας άλλος τρόπος, όπου γίνεται φανερό ότι ο Θεός µας ομιλεί επί ίσοις 
όροις, είναι ο λόγος Του: «Εάν αφήτε τοις ανθρώποις τα παραπτώματα αυτών, 
αφήσει και υμίν ο Πατήρ υμών ο ουράνιος» (Ματθ. 6,14). Η ισότητα αυτή 
επιβεβαιώνεται περαιτέρω στην Κυριακή Προσευχή: «Άφες ημίν τα οφειλήματα 
ημών, ως και ημείς αφίεμεν τοις οφειλέταις ημών» (Ματθ. 6,12). Ἐκ πρώτης 
όψεως η άρνηση της συγχωρήσεως Του φαίνεται ίσως αυστηρή. Αν όµως λάβουμε 
υπ’ όψιν ότι Αυτός είναι ο Δημιουργός και εμείς απλώς τα πλάσματα Του, τότε 
διαπιστώνουμε ότι οι όροι των λόγων Του είναι οι πλέον άνισοι: ο Θεός είναι 
απίστευτα οικτίρµων στην κρίση Του! 

//22} Ὁ Θεός στην επιθυμία Του να καταστήσει τον άνθρωπο αληθινά ίσο 
µε Αυτόν, οµοίωση Του, κατευθύνει προς αυτόν την «επισκοπή» Του και αναζητεί 
τη βαθεία καρδία του. Ποθεί να αποκτήσει η καρδία του ανθρώπου «νοερά και 
θεία αίσθηση» (Παροιμ. 15,14), δηλαδή όχι απλώς τη λειτουργία της σκέψεως, 
αλλά ακριβώς αυτή τη μορφή εσωτερικής ζωής που ανυψώνει την ύπαρξη του 
πάνω από εκείνη των ζώων. Ο ορθός λόγος µας διαφοροποιεί από αυτά. Αν όµως 
υπηρετεί μόνο τη φυσική µας ευζωῖα, τότε ελάχιστα υπερβαίνουµε το επίπεδο 
των αυτοσυντηρούμενων ζώων. Αν επιπλέον η εσωτερική µας ζωή εκδαπανάται 
στις μέριμνες του κόσμου αυτού, θα καταλήξει σίγουρα στο μνήμα μαζί µε το 
σώμα µας. Όπως όµως προαναφέραμε, η θεία κλήση µας είναι πολύ ανώτερη. Ο 
Θεός επιθυμεί να επισκεφθεί τη βαθειά καρδιά του ανθρώπου µε τη 
ζωηφόρο, νοερή και θεία αίσθηση της παρουσίας Του. Όταν ο άνθρωπος 
αποκτήσει συναίσθηση του θησαυρού αυτού στην καρδιά του, τον 
επισκιάζει ο φόβος του Θεού. 

Μόλις η καρδιά µας αιχμαλωτισθεί από το ιερό αυτό δέος και 
αρχίσουμε να αισθανόμαστε τη ζωοποιό ενέργεια του Θεού, εισερχόµαστε σε 
προσωπική κοινωνία µε τον προσωπικό Θεό: Εκείνον που αποκάλυψε τον 
Εαυτό Του, τον Θεό-Πατέρα, τον Θεό-Υιό και τον Θεό-Άγιο Πνεύμα. Η σχέση 
αυτή συνιστά γεγονός που υπερβαίνει κάθε ανθρώπινη διάνοια. Κάποιοι 
αλλόθρησκοι αντιτείνουν: «Δεν μπορούμε να εννοήσουµε τον Χριστιανισμό. Πώς 
μπορεί να υποστηρίζει ότι ο Θεός είναι συγχρόνως Ἶρεις και Ένας; Η δική µας 
θρησκεία είναι λογικότερη, [/23] γιατί πρεσβεύει ότι ο Θεός είναι ένας, 
παντοδύναμος, έχει αυτό το χαρακτηριστικό, αυτό το ιδίωμα κλπ.». Αποδίδοντας 
όµως οι αλλόθρησκοι στον Χριστιανισμό το στοιχείο του υπέρλογου, απλώς 


1Βλ. Αρχ. Σωφρονίου, Ο ΑΓΙΟΣ ΣΙΛΟΥΑΝΟΣ Ο ΑΘΩΝΙΤΗΣ, Ι. Σ. Μ. Τιμίου Προδρόμου, 
Έσσεξ Αγγλίας, εκδ. 2010, σσ. 362, 367, 376, 393, 464, 507, 540, 589. 

επιβεβαιώνουν τον χαρακτήρα της θείας Αποκαλύψεως, που Φέρει η πίστη µας, 
και συνεπώς την αλήθεια της. Η αποκεκαλυμμένη αλήθεια δεν υπόκειται στην 
ανθρώπινη λογική, αλλά την υπερβαίνει. Εμπιστεύονται έναν ορισμό της 
πίστεως, που αποτελεί προϊόν του ανθρώπινου ορθολογισμού. Με την επιμονή 
στη λογική της πίστεως τους τελικά την απαξιώνουν, καταδεικνύοντας την 
απουσία από αυτήν του αληθινού χαρακτήρα της αποκαλύψεως, η οποία 
ξεπερνά κατά πολύ την ανθρώπινη αντίληψη. 

Εισερχόµενοι σε κοινωνία µε τον προσωπικό Θεό, µε εμπιστοσύνη σε 
Αυτόν, που η ουσία και η φύση Του είναι απρόσιτες, ασύλληπτες και 
αψηλάφητες, Τον υποχρεώνουμε µε την πίστη µας να µας επισκεφθεί µε την 
άφθαρτη χάρη Του. Με την άκτιστη ενέργεια Του, που απορρέει από το Ίδιο το 
Είναι Του, θα γεφυρώσει το χάσμα ανάμεσα στην προαιώνια και άκτιστη ουσία 
Του και το περιορισμένο, πλην όµως λογικό, πλάσμα Του. 

Ο Θεός αναζητεί ακατάπαυστα την καρδιά του ανθρώπου. Αυτός 
όµως µε την εσφαλμένη χρήση της ελευθερίας του υποδουλώνεται σε πολλές 
προσκολλήσεις. Έτσι παρεμποδίζει την είσοδο της θείας χάριτος στην 
καρδιά του και την παραμονή της εκεί. Εντούτοις τα αμαρτήματα µας είναι 
ως μηδαμινά μπροστά στην ευσπλαχνία του Θεού. Στα μάτια Του φαίνονται 
σαν επιφανειακή σκόνη που εξαφανίζεται µε ένα απλό φύσημα. Μόλις ο 
φόβος του Θεού κυριεύσει την καρδιά µας, αντιλαμβανόμαστε [/24 πόσο 
ανήμποροι είμαστε να καλλιεργήσουμε αληθινή σχέση µε τον Θεό και 
διαπιστώνουμε ότι μόνο η χάρη Του µας καθιστά ικανούς γι’ αυτό. 

Έτσι ο άνθρωπος εισέρχεται σε µια απίστευτα δημιουργική περιπέτεια 
μετον Θεό. Τώρα κατανοεί ότι αυτός είναι ο μοναδικός σκοπός για τον οποίο 
δημιουργήθηκε: ότι αυτό υπήρξε το προαιώνιο σχέδιο του Θεού για το 
ανθρώπινο γένος και ότι ο αληθινός και τελικός προορισμός του είναι η ένωση 
του µε τον Θεό. Αλλά η σχέση αυτή µε τον Θεό τον υποχρεώνει να 
διακινδυνεύσει την παραίτηση του από όλα. Αντιλαμβάνεται ότι η παρούσα 
κατάσταση του µε τις ποικίλες προσκολλήσεις του αποτελεί εμπόδιο για τη 
διάβαση του στην απέναντι όχθη του ποταμού. Γνωρίζει ότι δεν µπορεί ακόµη 
να ενωθεί µε τον Θεό, καθώς «ου µη εισέλθη εις την Βασιλείαν Αυτού παν 
κοινόν» (Αποκ. 21,27). Κατανοεί ότι, αν θέλει να σωθεί, πρέπει να αναλάβει το 
έργο του εξαγιασμού του, «οὐ χωρίς ουδείς όψεται τον Κύριον» (Εβρ. 12,14). Για 
την επίτευξη του σκοπού αυτού επενδύει ολόκληρο το τάλαντο της επίγειας 
αυτής ζωής που του εμπιστεύθηκε ο Θεός, χωρίς να παρακρατήσει τίποτα, 
έτσι ώστε να το πολλαπλασιάσει επί τριάντα, εξήντα ή εκατό (Μάρκ. 4,8, 20). 


Τότε ακριβώς ο άνθρωπος εισάγεται στη γνώση του δεύτερου είδους 


πίστεως, που µπορεί να χαρακτηρισθεί ως «ελπίδα παρ’ ελπίδα». Όταν, 
ανθρωπίνως μιλώντας, εκλείψει μέσα του κάθε ελπίδα σωτηρίας, ο 


άνθρωπος κρεµά τα πάντα στο έλεος του Θεού και εναποθέτει όλη [/25] την 
εμπιστοσύνη του σε Αυτόν, τον µόνο ικανό να ανιστά και τους νεκρούς (Ρωμ. 
4,17). Για παράδειγµα, ο απόστολος Παύλος λέει ότι ο Θεός επέτρεψε να εγγίσει 
στο κατώφλι του θανάτου, «για να µην έχει την πεποίθηση στον εαυτό του, αλλά 
στον Θεό που ζωοποιεί ακόµη και τους νεκρούς» (Β’ Κορ. 1,9). 

Όταν ο άνθρωπος διακατέχεται από αυτή την πίστη που είναι τόσο 
ευάρεστη στον Θεό, µπορεί να προοδεύσει πολύ. Ο Θεός ανταποκρίνεται, και η 
σχέση του ανθρώπου µαζί Του εντείνεται. Μερικοί Ψαλμοί και ευχές, για 
παράδειγµα στην Ακολουθία του Μεσονυκτικού, περιλαμβάνουν την ικεσία: 
«Σος ειµι εγώ, σώσον με» (Ψαλμ. 118,94). Αλλά ανάξιοι όντες να εκφέρουµε τον 
λόγο αυτό: «είμαι δικός Σου, σώσε με», οφείλουμε πρώτα να αποδείξουµε στον 
Θεό ότι είµαστε δικοί Του, ενεργώντας σύμφωνα µε τον χαρισµατικό αυτό τύπο 
πίστεως. 

Η πίστη αυτή συνδέεται µε τη χαρισματική απόγνωση”, που είναι 
ικανή να µας οδηγήσει αληθινά να διακινδυνεύσουμε τα πάντα για να 
ευαρεστήσουµε τον Θεό. Τέτοια απόγνωση είναι η μόνη αυθεντική οδός 
προς την παρ’ ελπίδα ελπίδα σε Αυτόν μόνο. 

Συναντούμε πολλά παραδείγματα αυτού του είδους της πίστεως στις 
Γραφές. Εντυπωσιακή είναι η περίπτωση του Αβραάμ, για τον οποίο γράφεται ότι 
πίστεψε στον [//26Ι Θεό που ζωοποιεί τους νεκρούς και καλεί τα µη όντα ως όντα 
(Ρωμ. 4,17) µε τέτοια πίστη, που τον κατέστησε στη συνέχεια ικανό να πιστέψει 
«παρ’ ελπίδα επ’ ελπίδυ (Ρωμ. 4,18). Έχει µεγάλη σηµασία για µας να 
διεισδύσουµε στην πίστη του, αφού είναι ο πατέρας όλων εκείνων που πίστεψαν 
μετά από αυτόν. Πρωτίστως ο Αβραάμ πίστεψε στον Θεό ως τον ζώντα Θεό, ο 
Οποίος µε ένα µόνο νεύμα Φέρει τα πάντα από το µη όν στο είναι και ζωοποιεί 
τους νεκρούς. Επιπλέον, στην εποχή του, η ανθρώπινη λογική έβλεπε µόνο την 
απόλυτη απελπισία, γεγονός που υπογραμμίζει την αυθεντικότητα της ελπίδας 
του Αβραάμ. ταν θεμελιωμένη σε ολοκάρδια πίστη που δεν ήταν απλώς 
διανοητική αποδοχή του μυστηρίου της θείας δυνάμεως. Γι αυτό του ενέπνευσε 
τέτοια εσωτερική πεποίθηση, που τον ενδυνάµωσε να παραδώσει όλη την 
ύπαρξη του στον λόγο του Θεού και να εγκαταλείψει όλη τη ζωή του στο θέλημα 
Του. 

Η εξαιρετική αυτή πίστη δικαίωσε τον Αβραάμ ενώπιον του Θεού και τον 
κατέστησε πατέρα όλων των πιστών. Όταν ο Θεός τον πρόσταξε: «Έξελθε εκ της 
γης σου και εκ της συγγενείας σου και ακολούθει μοι», ο Αβραάμ δεν ρώτησε πού 
επρόκειτο να πάει. Ο Θεός του είπε: «Δεύρο εις την γην, ήν αν σοι δείξω» (Γέν. 
12,1), χωρίς να του υποδείξει τη χώρα. Ὁ Αβραάμ έχοντας αγαπήσει τον Θεό µε 
όλη την καρδιά του, χωρίς να υποβάλει καμία ερώτηση αλλά µε απόλυτη υπακοή 
και τέλεια πίστη, Τον ακολούθησε µε εμπιστοσύνη σε κάθε Του λόγο. Τότε 
Εκείνος του υποσχέθηκε ότι θα αποκτήσει απογόνους, παρά το προχωρημένο του 
γήρατος του. Πάλι, αψηφώντας την [/27] ηλικία του, πίστεψε ακλόνητα ότι ο Θεός 
που εγείρει τους νεκρούς θα μπορούσε να είναι και ο Δοτήρ της ζωής ανεξάρτητα 
από τις περιστάσεις. Έτσι τόσο πολύ ευαρέστησε στον Θεό, ώστε θεωρήθηκε 
άξιος να λάβει φοβερές υποσχέσεις από Αυτόν, όπως η ευλογία όλων των εθνών 


2Βλ. Αρχιμ. Σωφρονίου, ΟΨΟΜΕΘΑ ΤΟΝ ΘΕῸΝ ΚΑΘῺΣ ΕΣΤΙ, ΙΣ.Μ. Τιμίου Προδρόμου, 
Έσσεξ Αγγλίας, εκδ. 2010, σ. 92: Αρχιμ. Σωφρονίου, ΠΕΡΙ ΠΡΟΣΕΥΧΗΣ, 1.Σ.Μ. Τιμίου Προδρόμου, 
Έσσεξ Αγγλίας, εκδ. 2009, σ. 104. 

της γης µέσω του σπέρματος του (Γέν. 17,4-8). Αρχή της εκπληρώσεως της 
διαθήκης αυτής αποτέλεσε και η σύλληψη του υιού του Ισαάκ. Η Γραφή λέει στη 
συνέχεια πως ο Αβραάμ αγάπησε τον Ισαάκ (Γέν. 22,2), ώστε να µας 
προετοιμάσει για την παράδοξη παρέμβαση του Θεού που ακολουθεί παρακάτω, 
όταν ο Θεός τον προστάζει: «Λάβε τον Ισαάκ, πορεύθητι εφ’ έν των ορέων και 
ανένεγκον αυτόν εκεί εις ολοκάρπωσιν». Δηλαδή: «Θυσίασε τον υιό σου που είναι 
η θαυμαστή υπόσχεση µου σε εσένα, τον υιό του θαύματος, µε τον οποίο η Σάρρα 
λύθηκε από τα δεσµά της στειρότητας της!» Εδώ κρύβεται µεγάλο μυστήριο. Ο 
Αβραάμ, πλήρως αφοσιωμένος στον Θεό, απολάμβανε όλη την εύνοια Του. Όταν 
όµως απέκτησε τον υιό, κατά την υπόσχεση που του δόθηκε, η καρδιά του 
προσκολλήθηκε σε αυτόν και ως εκ τούτου µοιράσθηκε. Για να ελευθερώσει την 
καρδιά του, ο Θεός τον υπέβαλε σε φοβερή δοκιμασία, ζητώντας από αυτόν να 
θυσιάσει τον αγαπημένο υιό του. Ο Αβραάμ υπάκουσε χωρίς δισταγμό. Όταν ο 
Θεός είδε ότι η καρδιά του είχε αποκατασταθεί στην πρώτη αγάπη της προς 
Αυτόν µέσα από την υπακοή και την ετοιμότητα του να προσφέρει θυσία τον υιό 
του, απέδωσε τον Ισαάκ πίσω σε αυτόν, που είχε αναθέσει όλη την εμπιστοσύνη 
του στον Θεό. 

[281 Ο δεύτερος αυτός βαθμός πίστεως συνέχει τη συνειδητή καρδιά του 
ανθρώπου, που ζωοποιήθηκε ήδη από το πρώτο στάδιο. Ο άνθρωπος έχει 
παραδώσει τώρα τον εαυτό του στα χέρια του ζώντος Θεού. Δεν οδηγείται πια 
προς κάποια συγκεκριμένη κατεύθυνση, αλλά, όπως ο Αβραάμ, αρχίζει να 
δορυφορείται γύρω από τον Ἠλιο της δικαιοσύνης, εναποθέτοντας όλη την 
εμπιστοσύνη του στον Θεό που εγείρει τους νεκρούς. Τέτοια πίστη επιτρέπει 
στον άνθρωπο να παραμένει στην παρουσία του Θεού, αφού έχει επιστηρίξει 
την ελπίδα του στην παντοκρατορική ισχύ και στον λόγο Του. 

Κάθε άνθρωπος ωστόσο που έχει εγκαταλείψει τον εαυτό του στον Θεό µε 
πνεύμα πίστεως θα δοκιµασθεί διαφορετικά, κάποτε μάλιστα σκληρά. Ορισμένοι 
ενδέχεται να απειληθούν ακόµη και µε θάνατο. Αλλά αν τη στιγµή της 
δοκιμασίας μείνουν ακλόνητοι αποδίδοντας δόξα και ευχαριστία στον Θεό, 
τότε η πίστη τους, όπως αυτή του Αβραάμ, υπερβαίνοντας όχι μόνο τον κόσμο 
αλλά τον ίδιο τον θάνατο, θα αναδειχθεί πιο ισχυρή από αυτόν. Τι αυτό τον 
λόγο είναι τόσο σημαντική η κατανόηση της πίστεως ως «παρ’ ελπίδα επ’ 
ελπίδυ, ώστε αν αξιωθούν µιας τέτοιας ευκαιρίας, µε σωστή αντιμετώπιση 
να κερδίσουν τον Χριστό και όλη την αιωνιότητα. Πράγματι, οποιοσδήποτε 
παραδοθεί ολόψυχα στο Πνεύμα του Θεού, θα οδηγηθεί από τον Θεό µέσα από 
τη στενή οδό. Θα απεκδυθεί τον παλαιό του άνθρωπο, για να μπορέσει να 
εισέλθει καθαρός στη Βασιλεία Του: «Μακάριοι οι καθαροί τη καρδία, ότι αυτοί 
τον Θεόν όψονταυ» (Ματθ. 5,8). 

[291 Έχει λεχθεί ότι «ο Θεός φως εστι» (Α΄ Ιωάν. 1,5), και όταν Τον δούμε, 
θα γίνουμε κι εμείς Φως όπως Εκείνος (Α΄ Ιωάν. 5,2). Αλλά χρειάζεται 
προηγουμένως να καθαρθούμε, για να γίνουμε άξιοι της μακαρίας οράσεως του 
αληθινού Θεού. Αυτός εποπτεύει σε όλους τους ανθρώπους, αλλά ιδιαίτερα 
στρέφει την προσοχή Του σε όσους επιδεικνύουν προθυμία και ετοιμότητα να 
παραδώσουν τον εαυτό τους στα χέρια Του. Επιποθεί να περιποιείται τον 

καθένα µας ξεχωριστά, όπως έκανε µε τον Αβραάμ και όλους τους εκλεκτούς 
Του. Πράγματι, ολόκληρη η Γραφή, που είναι η ιστορία των σχέσεων του Θεού µε 
τον άνθρωπο, οφείλει να ανακεφαλαιωθεί στη ζωή κάθε προσώπου χωριστά. 
Όταν ο Θεός δει ότι ο άνθρωπος αντιμετωπίζει µε σοβαρότητα το θέµα της 
σωτηρίας του, θέτει ένα εμπόδιο ενώπιον του, για να τον δοκιμάσει και να 
ενισχύσει την προθυµία και αποφασιστικότητα του. Τον εξετάζει και τον 
παιδεύει, όπως θα έκανε ένας πατέρας µε τον αγαπημένο υιό του (Εβρ. 12,6-11). 
Διερχόμενος ο άνθρωπος τη δοκιμασία αυτή της πίστεως του, διδάσκεται 
πώς να υπερπηδήσει το πρώτο αυτό πρόσκομμα. Τότε ο Θεός τοποθετεί 
μεγαλύτερα εμπόδια ενώπιον του, ώστε να τον εκπαιδεύσει σε ακόµη 
υψηλότερα άλματα πίστεως προς Αυτόν. Με τον τρόπο αυτό ο Θεός τιµά τον 
άνθρωπο, απονέµοντας του το προνόμια να επιδείξει, όπως ο Ιώβ, το είδος της 
πίστεως που θα τον καταστήσει κληρονόμο όλων των αγαθών του Παραδείσου 
Του. «Πάντα τα ἐµά σα εστιν», λέει ο πατέρας στον μεγαλύτερο αδελφό του 
ασώτου υιού (Λουκ. 15,31). Γή αυτό είναι μακάριος εκείνος [/20] που εγκαρτερεί σε 
καιρό δοκιμασίας και παραμένει ακλόνητος από τον πειρασμό, ακόμη και από 
την απειλή του θανάτου. 

«Παρ’ ελπίδα επ’ ελπίδι» είναι ο ακριβής ορισμός της πίστεως εκείνης, µε 
την οποία υπερπηδώνται και τα ανυπέρβλητα ακόµη εμπόδια. Αυτή η πίστη 
συγκεντρώνει όλες τις σκέψεις µας και τις δυνάμεις της καρδιάς µας σε ένα 
μοναδικό σηµείο και µε έναν σκοπό. Αυτό εφαρμόζεται επίσης στην τελειότητα 
της πνευματικής ζωής, όπου αγωνιζόµαστε να ενώσουμε τον νου µε την καρδιά. 
Συσπειρώνουμε όλη την ύπαρξη µας στην καρδιά, ώστε να μπορούμε να 
προσευχόµαστε µε μία µόνο σκέψη, σύμφωνα µε τη διδασκαλία της ησυχαστικής 
μας παραδόσεως. Έτσι αποφασίζουμε να παλέψουμε ακόµη και µέχρι θανάτου, 
μετη βοήθεια του Θεού, για να υπερπηδήσουµε κάθε δυσκολία. Και πρέπει να το 
κάνουμε, γιατί από την υπέρβαση αυτή εξαρτάται η σωτηρία µας. Στο σηµείο 
αυτό η καρδιά του ανθρώπου γίνεται ένας σφιχτός κόμπος, όπου έχει 
συγκεντρωθεί όλη του η ύπαρξη, και ο ίδιος ο άνθρωπος κρεµά τα πάντα στο 
έλεος του Θεού. Με τον τρόπο αυτό αρχίζουμε να πιστεύουμε, όπως είπε ο 
απόστολος Παύλος για τον Αβραάμ, «παρ’ ελπίδα επ’ ελπίδι». Πιστεύουμε ότι ο 
Θεός «δύναται ημάς εγείραι τέκνα τω Αβραάμ» (Ματθ. 3,9), και ότι «παρά τω 
Θεώ πάντα δυνατά εστι» (Ματθ. 19,26). Βαθμηδόν γινόμαστε ἕτοιμοι να 
προβούμε ακόµη και στο φοβερό εκείνο άλμα της πίστεως που υπερνικά τον 
θάνατο. 

Η χαρισματική πίστη, όπως αυτή του Αβραάμ, µας διαβιβάζει από την 
όχθη της κτιστής πραγματικότητας [/51 στην όχθη της άκτιστης, 
γεφυρώνοντας το χάσμα μεταξύ Θεού και ανθρώπου. Και όταν ο άνθρωπος 
επιδείξει τέτοια πίστη, θα βρει τον ασφαλή λιμένα της αγάπης, γιατί ο Θεός είναι 
αγάπη. Η πρόσκαιρη ζωή του θα ενωθεί µε την αθάνατη και αιώνια θεία ζωή, 
γεγονός που συνιστά το µεγαλειωδέστερο θαύμα της ανθρώπινης ύπαρξης. Ο 
Θεός εκτιμά την ανθρώπινη ζωή ως άξια για την ένωση µε τη δική Του ζωή, 
μετο δικό Του Είναι, µετη βοήθεια της χάριτος. 

Η εκπλήρωση του δεύτερου αυτού βαθμού της πίστεως προῦποθέτει 
μεγάλη προσπάθεια που απαιτεί να ενθυμούμαστε την πρώτη µας αγάπη 
προς τον Θεό, να παραμένουμε προσηλωμένοι στην αγάπη αυτή µε 
σταθερότητα, πιστότητα και εμπιστοσύνη. Στο βιβλίο της Αποκαλύψεως 
διαβάζουμε: «Και υπομονήν έχεις, και εβάστασας δια το όνομα Μου, και ου 
κεκοπίακας. Αλλά έχω κατά σου, ότι την αγάπην σου την πρώτην αφήκας. 
Μνημόνευε οὖν πόθεν πέπτωκας, και µετανόησον και τα πρώτα έργα ποίησον» 
(Αποκ. 2,3-5). Την ηµέρα της Κρίσεως, όταν ο Κύριος µας θέσει ενώπιον Του, 
μερικοί µε τόλμη θα πουν: «Κύριε, Κύριε, ου τω Σω ονόματι προεφητεύσαμεν, 
και τω Σω ονόματι δαιμόνια εξεβάλομεν, και τω Σω ονόματι δυνάμεις 
εποιήσαμεν;» (Ματθ. 7,22) και «εφάγομεν ενώπιον Σου και επίοµεν, και εν ταις 
πλατείαις ημών εδίδαξας;» Και ο Κύριος θα αποκριθεί: «Λέγω υμίν, ουκ οίδα 
υμάς πόθεν εστέ απόστητε απ’ εμού πάντες οι εργάται της αδικίας» (Λουκ. 
13,26-27). Πῶς είναι [921 δυνατόν οι άνθρωποι να θαυματουργούν στο Όνομα Του 
και όµως ο Κύριος να µην τους αναγνωρίζει; Όλοι µας, είτε για μερικά χρόνια 
προς το τέλος της ζωής µας είτε για µία µόνο ηµέρα ή ακόµη και για µία στιγµή, 
θα μπορούσαμε να συγκεντρώσουµε αρκετή δύναμη και να πιστέψουμε στον Θεό 
µε όλη µας την καρδιά. Έχοντας το πνεύμα αυτό της πίστεως θα ήταν 
δυνατόν να αισθανθούµε την παντοδυναμία του Θεού και µε τη βοήθεια της 
να επιτελέσουµε ακόµη και θαύμα. Ο Θεός όµως δεν αποδίδει αρκετή 
σημασία σε αυτό, γιατί περιμένει από εμάς σπουδαιότερα πράγματα. Αν 
επιθυμούμε να είμαστε δίκαιοι και ευάρεστοι ενώπιον Του -εφόσον, όπως λέει ο 
Απόστολος, «ο δίκαιος εκ πίστεως ζήσεται» (Ρωμ. 1,17: Γαλ. 3,11: Εβρ. 10,38)-, τότε 
η πίστη µας οφείλει να βρίσκεται σε συνεχή δναμική αύξηση, ώστε να 
αναγόμαστε «εκ πίστεως εις πίστιν» (Ρωμ. 1,17). 

Με άλλα λόγια, οι δίκαιοι θα στέκονται «καλώς» στον δεύτερο αυτό βαθµό 
της χαρισματικής πίστεως. Θα στηρίζουν το καθετί στο έλεος του Θεού, 
διακινδυνεύοντας τα πάντα για χάρη Του, προκειμένου να κερδίσουν τα πάντα 
και να βλέπουν ακατάπαυστα το θείο θαύμα στη ζωή τους. Θα πολιτεύονται 
αταλάντευτοι µε το είδος αυτό της πίστεως έως τέλους. Ο Απόστολος όµως µας 
προειδοποιεί: «Εάν [ο δίκαιος] υποστείληται, ουκ ευδοκεί η ψυχή µου εν 
αυτώ» (Εβρ. 10,38). «Ὑποστέλλω» σηµαίνει ενδίδω στη νωθρότητα και την 
υπερηφάνεια, παραδίδομαι σε αμελή τρόπο ζωής, ελαττώνομαι ως προς την 
πνευματική ανδρεία. Αντιθέτως, μ/33] η οδός της πίστεως είναι οδός δυναμικής 
αυξήσεως στην εν Θεώ ζωή (Α΄ Κορ. 3,7: Κολ. 2,19), που µας οδηγεί από πίστη σε 
πίστη. 

Ο πιο βαθύς πόθος του καθενός µας είναι να διατηρούμε ζωντανή τη 
σχέση µας µε τον Θεό και να απολαμβάνουμε τα Τίμια Δώρα Του. Ακόμη και το 
ελάχιστο άγγιγμα της θείας χάριτος στην καρδιά µας είναι «κρείσσον υπέρ 
ζωάς» (Ψαλμ. 624), όπως βεβαιώνει ο ψαλμωδός: είναι πραγματικά 
πολυτιμότερο από πολλές ζωές. Εισερχόµαστε ωστόσο συνειδητά στη σοβαρή 
αυτή κοινωνία µε τον Θεό, υπό τον όρο ότι θα επιδείξουµε τη σταθερότητα 
των δικαίων, δηλαδή θα ζούμε εφεξής «εκ πίστεως». 

Η πίστη µας οφείλει διαρκώς να κραταιώνεται, ωσότου φθάσει στον τρίτο 
βαθµό της πίστεως των δικαίων: στην πιστή αφοσίωση που µας καθιστά ικανούς 
να στεκόµαστε ακέραιοι και αταλάντευτοι καθ’ όλη τη διάρκεια του σταδίου της 
παιδείας του Θεού. Ο υψηλότατος αυτός βαθμός πίστεως είναι τόσο τέλεια 
σταθερός, ώστε δεν αφήνει περιθώριο και για το ελάχιστο ίχνος αμφιβολίας: 
είναι αδύνατον τέτοια πίστη να ελαττωθεί ή να υποχωρήσει από την πηγή της 
ζωής. Ο άνθρωπος ζει την κάθε ηµέρα ως νέο γεγονός: ως νέα ευκαιρία που του 
χορηγεί η θεία χάρη. Στο πιο ώριμο αυτό στάδιο, το Άγιο Πνεύμα 
αποκαλύπτεται πολύ λεπτό και ευαίσθητο, ταυτόχρονα όµως και πολύ 
απαιτητικό. 

Στην αρχή ωστόσο ο Θεός εμφανίζεται πολύ επιεικής. Ο άνθρωπος 
αποκτά εμπειρία της πνευματικής ανέσεως και χαράς που συνοδεύουν την 
πρώτη χάρη. Παρότι μετέχει ακόµη σε ρυπαρότητα, αδυναμία και άγνοια, η χάρη 
//54] δεν παύει να ευφραίνει την καρδιά του και να τον ωθεί προς τα εμπρός - 
εξαιτίας της αθωότητας του. Ο Θεός είναι οικτίρµων και επιποθεί πρώτα απ’ όλα 
να του διδάξει πώς εργάζεται η χάρη Του µέσα στην ψυχή. Το Άγιο Πνεύμα όµως 
θα υποχωρήσει από τον άνθρωπο εκείνον που δεν συμμορφώνεται προς τα 
προστάγματα Του. Η προς Εβραίους επιστολή αναφέρεται εκτενώς σε όσους 
δέχθηκαν μεγάλα δώρα, γνώρισαν τη δύναμη του λόγου του Θεού καθῶς επίσης 
και την αναγέννηση της υπάρξεως τους, αλλά εξέπεσαν στην πορεία. 
Διαβάζουμε στη Γραφή ότι είναι σχεδόν ακατόρθωτο «να ανακαινισθούν 
πάλιν εις μετάνοιαν» (Εβρ. 6,4-6), δηλαδή να αποκατασταθούν ξανά από τον 
Θεό µετά την πτώση τους. Με άλλα λόγια, όσο προσεγγίζουµε περισσότερο 
στον Θεό, τόσο πιο απαιτητικό γίνεται το Πνεύμα του Θεού, ώστε να ζούμε όσο 
το δυνατόν πλησιέστερα Του και να είµαστε αιώνια ενωμένοι μαζί Του. Όπως 
προαναφέρθηκε, ο Θεός επιθυµεί να συμπεριφέρεται στον άνθρωπο ως προς ίσο 
Του, ως προς εικόνα Του. Τον έχει προικίσει µε µεγάλες δωρεές και δυνατότητες, 
ώστε να µπορεί να παρίσταται ενώπιον του Θεού και να προσλαμβάνει όλο τον 
πλούτο της θείας ζωής. «Πάντα τα εµά σα εστιν» (Λουκ. 15,31). 

Όταν περάσουμε τους δύο πρώτους βαθμούς πίστεως (εισαγωγική πίστη 
και χαρισματική πίστη συνδυασμένη µε τη χαρισματική απόγνωση), θα 
φθάσουμε στην πίστη που διακρίνεται από την εσωτερική σταθερότητα και 
αντανακλά την πιστότητα των δικαίων. Τότε θα έχουµε πείσει τον [/35] Θεό ότι 
είµαστε δικοί Του, ενώ Εκείνος θα µας απαντήσει µε τον λόγο Του που μένει στην 
αιωνιότητα. Ο Θεός θα συνάψει μαζί µας οριστική διαθήκη αγάπης, η οποία, 
όπως γνωρίζουμε από τη Γραφή, θα είναι αιώνια. Με τις ίδιες ακριβώς λέξεις 
που απηύθυνε στον Μονογενή Του Υιό θα Τον ακούσουμε να µας 
αποκρίνεται, όχι μόνον: «εμός εί συ» (Ησ. 43,1), αλλά επίσης, «υιός µου εί συ, 
εγώ σήμερον γεγέννηκα σε» (Ψαλμ. 2,7). Αυτή είναι η µία και μοναδική αληθινή 
κλήση µας: να γίνουμε όμοιοι µε τον Ιησού Χριστό, τον Υιό του Θεού. 


Ερωτήσεις και Απαντήσεις 

Ερώτηση 1: Τι σημαίνει η έκφραση «χαρισματική απόγνωση», που 
αναφέρατε; 

Απάντηση 1: Η χαρισματική απόγνωση συνοδεύεται από ορμή για 
αδιάλειπτη προσευχή. Χαρισματική είναι µόνο η απόγνωση που γεννά προσευχή 
που µας ωθεί να προσκολληθούμε µε τέλεια εμπιστοσύνη στον Θεό και να 
στρεφόμαστε προς Αυτόν συνεχώς, επειδή κανένας άλλος εκτός από Εκείνον δεν 
μπορεί να µας βοηθήσει. Όταν η απόγνωση είναι νοσηρή, δεν είµαστε σε θέση να 
προσευχηθούμε. Αν όµως υπάρχει προσευχή, η απόγνωση είναι θαυμάσια. Όσοι 
άνθρωποι προσεύχονται µε απόγνωση δρέπουν καρπούς στη ζωή τους. 


Ερώτηση 2: Έχει η χαρισματική απόγνωση στοιχεία κατάθλιψης µέσα της; 

//56] Απάντηση 2: Η χαρισματική απόγνωση είναι καρπός της χάριτος. 
Όταν βλέπουμε πόσο άσπιλη, άµωµη και μεγαλειώδης είναι η αγάπη του Θεού, 
απελπιζόμαστε τελείως από την κατάσταση µας, γιατί γνωρίζουμε ότι στον Θεό 
πρέπουν όλα τα άγια, τα τίμια και προσφιλή, όπως τα απαριθμεί ο Απόστολος 
(Φιλιπ. 4,8). Συνειδητοποιούµε, πόσο υστερούμε από αυτά, και ἐστι φθάνουμε στη 
χαρισματική απόγνωση. Αλλά η απόγνωση αυτή προέρχεται από τον Θεό, γιατί 
ενεργοποιείται από τη χάρη. 


Ερώτηση 3: Γιατί η πίστη στα έσχατα χρόνια δεν θα ενεργεί τα ἴδια 
θαύματα όπως παλιά; 

Απάντηση 3: Γιατί συνεχώς θα αυξάνει ο εγωισμός, ενώ η αγάπη θα 
ψύχεται. Ο Ίδιος ο Κύριος, προβλέποντας ότι θα εξασθενήσει η πίστη των 
ανθρώπων, είπε: «Ο Υιός του ανθρώπου ελθών άρα ευρήσει την πίστιν επί της 
γης» (Λουκ. 18,8) Ανθρωπίνως μιλώντας θα λέγαμε ότι στα Ευαγγέλια, όπως στα 
τελευταία κεφάλαια του κατά Ματθαίον, διαφαίνεται µια απαισιοδοξία για το 
θέμα αυτό. Εντούτοις, αφού περιγράφονται όλα τα γεγονότα που πρόκειται να 
συντελεσθούν στα έσχατα χρόνια, τότε ο Κύριος προσθέτει: «Επάρατε τας 
κεφαλάς υμών, διότι εγγίζει η απολύτρωσις υμών» (Λουκ. 21,28). Επομένως οι δύο 
ακόλουθες καταστάσεις συμβαδίζουν: απελπιζόμαστε μεν για την παρούσα 
κατάσταση μας, αλλά ο νους µας και η καρδιά µας προσβλέπουν σε Εκείνον, ο 
Οποίος ήλθε και πάλιν ἔρχεται. Κατά συνέπεια η σύγκρουση µε τον εχθρό 
εντείνεται, για {/37] τον ίδιο λόγο όµως αυξάνεται και η πρόκληση να 
διαπράττουμε το αγαθό. 

Πρέπει να εγκαταστήσουμε μέσα μας ένα πνευματικό 
μετασχηματιστή που θα μετατρέπει την ενέργεια όλων, όσα μας 
προσβάλλουν στο ψυχολογικό επίπεδο, σε πνευματική ενέργεια, ικανή να 
συντηρεί τη συνομιλία µας µε τον Θεό και για τον λόγο αυτό να συμβάλλει στη 
σωτηρία µας. Αν δεν μάθουμε να μεταποιούμε τις ψυχολογικές καταστάσεις µας 
σε πνευματικές, ποτέ δεν θα βρούμε αληθινή ανάπαυση. Θα πάσχουµε μόνιμα 
από δοκιμασίες της ζωής αυτής. Αυτό συμπεραίνεται και από τους εξής λόγους: 
«Κακοπαθεί τις εν υμίν; προσευχέσθω: ευθυμεί τις ψαλλέτω» (1ακ. 5,13). Αν 
κάποιος από σας χαίρεται, ας ψάλλει. Αν είναι λυπημένος, ας µετανοεί. Η κατά 
Θεόν λύπη οδηγεί σε μετάνοια και η κατά Θεόν χαρά γεννά δοξολογία. Στη ζωή 

αυτή δοκιµάζουµε αναπόφευκτα όλα τα είδη ψυχολογικής ενέργειας, αλλά 
φροντίζουμε να διατηρούμε διάλογο µε τον Θεό, ο οποίος την 
μετασχηματίζει σε πνευματική ενέργεια. 

Θυμάμαι, για παράδειγμα, τη γιαγιά μου πόσο ευλαβής ήταν, πώς 
φρόντιζε να πηγαίνει πάντοτε από τους πρώτους στην εκκλησία, γι αυτό και 
συχνά ο σύζυγος της της φερόταν άσχημα επειδή έδινε προτεραιότητα στις 
εκκλησιαστικές ακολουθίες, και αναλογίζοµαι: «Πού βρίσκεται τώρα»; Νιώθω 
τότε κάποια συντριβή στην καρδιά μου και, ενώ συνέχομαι από τα συναισθήματα 
αυτά, μεταβάλλω την κατεύθυνση της σκέψεως µου. Την ανυψώνω προς τον Θεό 
και προσεύχομαι για τη συγχώρηση των αμαρτημάτων µου ή για οποιοδήποτε 
άλλο αίτημα. Αξιοποιώ [/58] την ενέργεια αυτή για συνομιλία µε τον Θεό, 
μεταποιώντας την σε πνευματική. 


Ερώτηση 4: Πάτερ, συχνά αναφέρατε αποσπάσµατα από την Αποκάλυψη 
του Ιωάννου, για να επεξηγήσετε τη διδασκαλία σας. Το ερώτημα µου είναι: η 
αναφορά σας αυτή αντικατοπτρίζει τη διδασκαλία του Γέροντος Σωφρονίου ή 
είναι δική σας; 

Απάντηση 4: Το συγκεκριµένο αυτό χωρίο από το βιβλίο της Αποκαλύψεως 
(Αποκ. 2,4-5) το αγαπούσε ιδιαίτερα ο Γέροντας Σωφρόνιος. Όποτε αναφερόταν 
σε αυτό, συνήθως συγχώνευε τους δύο στίχους σε βραχύτερη εκδοχή. Αντί του 
«Αλλά έχω κατά σου, ότι την αγάπην σου την πρώτην αφήκας. Μνημόνευε οὐύν 
πόθεν πέπτωκας ...», ο Γέροντας έλεγε: «Θυμήσου την πρώτη σου αγάπη». 
Πράγματι, οι χριστιανοί της πρώτης Εκκλησίας της Εφέσου είχαν εκπέσει από 
την πρώτη αγάπη, από την πρώτη χάρη που είχαν γευθεί, την οποία πρέπει 
κανείς πάντοτε να μνημονεύει ενώπιον του Κυρίου µε ευχαριστία, προκειμένου 
να την αναζωπυρώνει. Πολλοί Πατέρες της Εκκλησίας έχουν εκφράσει την ίδια 
σκέψη µε διαφορετικές λέξεις. 


Ερώτηση 5: Η αναφορά σας στον Αβραάμ και τη δοκιμασία που του 
παραχωρήθηκε µε τη Ουσία του Ισαάκ, µε οδήγησε να σκεφθώ και να 
αναρωτηθῶώ: Πώς μπορούμε να μάθουμε να βρίσκουμε την ορθή οδό στις σχέσεις 
μας µε τους άλλους, µε το ποίμνιο που ο Θεός έθεσε υπό την ευθύνη µας, μὲ τις 
οικογένειες µας, τους ενορίτες [//29] µας, µε αυτούς που καλούμαστε να 
διακονήσουμε; Πώς μπορούμε να βρίσκουμε τρόπους να τους αγαπήσουμε µε 
τέτοια καθαρότητα, ώστε να μην υπάρχει καμία προσκόλληση που να μας 
απομακρύνει από τον Θεό; Τι εννοεί ο Χριστός, όταν λέει ότι πρέπει να 
μισήσουμε πατέρα και μητέρα, αδελφό και αδελφή; 

Απάντηση 5: Συναντώ συχνά το πρόβλημα αυτό στις σχέσεις των 
ανθρώπων µε τους συγγενείς τους. Είναι πολύ δύσκολο. Αλλά το κριτήριο είναι 
το εξής: Ο Θεός πρέπει να έχει πάντοτε την πρώτη θέση στις σχέσεις µας, αλλά 
χωρίς να διαταράσσεται η ειρήνη. Αν δεν διαφυλάττουµμε την ειρήνη και δεν 
προτάσσεται ο Θεός στη ζωή µας, σηµαίνει ότι στη σχέση µε το πρόσωπο για το 
οποίο ανησυχούμε, και το οποίο φαινομενικά αγαπούμε και επιθυμούμε να 
βοηθήσουμε, υπάρχει στην πραγματικότητα προσκόλληση που υπεισέρχεται 

ανάμεσα στον Θεό και σε µας. Για παράδειγµα, ἂν οι γονείς αγωνιώντας για τα 
παιδιά τους χάνουν την ειρήνη τους και αδυνατούν να προσευχηθούν, τότε η 
στάση απέναντι τους είναι λανθασμένη. Αν τα παιδιά γίνονται αιτία να χάνουν 
οι γονείς την ειρήνη τους και να διαταράσσεται η σχέση τους µε τον Θεό, αυτό 
σημαίνει ότι αγαπούν τα παιδιά τους περισσότερο από Αυτόν. Σε όλες τις σχέσεις 
μας οφείλουμε να είμαστε ελεύθεροι. Η καρδιά μας πρέπει να παραμένει 
αδέσµευτη και ειρηνική, ώστε ο Θεός να έχει στη ζωή µας την πρώτη θέση. 

Συχνά µου αρέσει να επισηµαίνω τους λόγους του Θεού προς τον Ιακώβ. Ο 
Ιακώβ πάλεψε όλη τη νύχτα, για να «αρπάξει» την ευλογία του Θεού, ώστε να 
αποδειχθεί ισχυρός κατά τη συνάντηση του µε τον Ησαύ, ο οποίος [/40] ερχόταν 
προς αυτόν µε έναν ολόκληρο στρατό, αποφασισμένος να τον σκοτώσει. Ί]ρος το 
ξημέρωμα, ο Ιακώβ αισθάνθηκε την παρουσία του Θεού και Του είπε: «Δεν θα Σε 
αφήσω, αν δεν µε ευλογήσεις». Την ίδια εκείνη στιγµή ο Θεός πρόφερε τους 
ακόλουθους λόγους: «Ότι ενίσχυσας µετά Θεού και µετά ανθρώπων δυνατός 
έση». Την επόµενη ηµέρα ο Ιακώβ ξεκίνησε προς συνάντηση του Ησαύ, ο οποίος 
αντί να τον σκοτώσει σαν άγριο θηρίο, έπεσε στον τράχηλο του Ιακώβ και 
κλαίγοντας τον καταφιλούσεξ. Δηλαδή, ο Ησαύ αισθάνθηκε την ευλογία που είχε 
λάβει ο αδελφός του από τον Θεό. Ο Ιακώβ όµως είχε αποκτήσει τη χάρη αυτή, 
µόνο αφού πάλεψε ολόκληρη νύχτα στην προσευχή και ταπείνωσε τον εαυτό του 
µέχρι τέλους, προκειμένου να προτάξειτον Θεό πάνω από όλα καινα παραδώσει 
ολοκληρωτικά τη ζωή του σε Αυτόν. Έπαψε πια να τον απασχολεί αν θα ζούσε ή 
αν θα πέθαινε, αφού είχε βρει επαφή µε τον Θεό. Οι άνθρωποι, και ιδίως οι νέοι, 
που επιδιώκουν τη δημιουργία ισχυρών και μακροχρόνιων δεσμών, ας µη 
λησμονοῦν τους λόγους αυτούς του Θεού προς τον Ιακώβ: Ότι πρέπει πρώτα να 
φανούμε δυνατοί στη σχέση µας µε τον Θεό, αν επιθυμούμε να ισχυροποιηθούν 
και όλες οι άλλες πτυχές της ζωής µας. 


3 «Έστειλε ο Ιακώβ απεσταλμένους στον Ησαύ να του αναγγείλουν ότι επιστρέφει κι 
εκείνος ξεκίνησε εναντίον του µε 400 άνδρες. Φοβήθηκε υπερβολικά ο Ιακώβ και χώρισε τους 
δικούς σε δύο κατασκηνώσεις, μήπως και γλυτώσουν οι μισοί. Προσευχήθηκε στον Κύριο 
παρακαλώντας Τον να τον γλυτώσει από τον Ησαύ. Την άλλη μέρα πήρε 200 κατσίκες και 20 
τράγους, 200 πρόβατα και 20 κριάρια, 30 καμήλες που θήλαζαν μαζί µε τα παιδιά τους, 40 μικρές 
αγελάδες και 10 ταύρους, 20 γαϊδούρια θηλυκά και 10 αρσενικά, και τα έδωσε χωρισμένα σε 
πολλά κοπάδια σε δούλους ώστε να συντάνε ο ένας µετά τον άλλο τον Ησαύ και να του τα 
προσφέρουν. Εκείνη τη νύχτα ο Ιακώβ έµεινε μόνος και πάλευε μαζί του ένας άνθρωπος µέχριτα 
χαράματα. Κι επειδή ο άνθρωπος εκείνος δεν μπορούσε να νικήσει τον Ιακώβ πίεσε τον μυ του 
μηρού του και τον νάρκωσε και μετά είπε στον Ιακώβ: «Άφησέ µε να φύγω, επειδή χάραξε η 
αυγή». Κι ο Ιακώβ είπε: «Δεν θα σε αφήσω να φύγεις, αν δεν µε ευλογήσεις». Και του είπε: «Δεν 
θα ονοµάζεσαι πλέον Ιακώβ, αλλά Ισραήλ: επειδή, αγωνίστηκες δυνατά µε τον Θεό, και µε 
τους ανθρώπους θα είσαι δυνατός». (κεφ. 32) Όταν ξημέρωσε ήρθε ο Ησαύ, και µαζί του 400 
άνδρες και ο Ιακώβ ΠΡΟΣΚΥΝΗΣΕ µέχρι το έδαφος ΕΠΤΑ ΦΟΡΕΣ, ωσότου να πλησιάσει 
στον αδελφό του. Και ο Ησαύ έτρεξε σε συνάντησή του, και τον αγκάλιασε, και έπεσε στον 
τράχηλότου, καιτον καταφίλησε: και έκλαψαν» (Γεν. κεφ. 39). 


//41] 
2- ΤΑ ΤΡΙΑ ΣΤΑΔΙΑ ΤΗΣ ΠΝΕΥΜΑΤΙΚΗΣ ΖΩΗΣ 


Ο ΓΕΡΟΝΤΑΣ ΣΩΦΡΟΝΙΟΣ παρομοίαζε μερικές φορές την πνευματική 
ζωή µε σφαίρα: οποιοδήποτε σηµείο της αγγίξουµε, µας φέρνει σε επαφή µε το 
όλο. Όπως ακριβώς µια σύνδεση στο ηλεκτρικό δίκτυο αποδεσμεύει πλήρη ροή 
ηλεκτρικής ενέργειας, έτσι και η σωστή άσκηση των ποικίλων αρετών µας Φέρνει 
σε επαφή µε το πλήρωμα της ζωοποιού χάριτος του Θεού. Παρόμοια, ένας μόνο 
μαργαρίτης από το Τίμιο Σώμα και Αίμα Του µας κάνει κοινωνούς µε το 
πλήρωμα της χάριτος του Χριστού. Ἠ πάλι, ένας µόνο λόγος του Θεού µπορεί να 
καταυγάσει την καρδιά µας, φέρνοντας µας σε επαφή µε όλο το πλήρωμα της 
ζωηφόρου χάριτος Του. 

Κάθε φορά που ο Θεός αγγίζει την καρδιά µας, κατεργάζεται µέσα µας 
κάθαρση, φωτισμό και θέωση από την αρχή της ζωής µας εν Αυτώ. Πράγματι, 
παρατηρούμε στη ζωή των ανθρώπων ότι η αρχική χάρη που λαμβάνουν φθάνει 
συχνά το μέτρο των τελείων. Έτσι πριν ακόµη αρχίσουν να ασχολούνται µε την 
αλύτρωτη ακόµη φύση τους και τα πάθη της, ο Θεός τους γεμίζει µε το Πνεύμα 
Του, και η διάνοια τους προσκολλάται στην αγάπη του Χριστού. Επικαλούνται το 
Όνομα Του ηµέρα και νύκτα, αφού όλη η ύπαρξη τους είναι συνεπαρµένη από τη 
θεία χάρη. Ο άνθρωπος που αναγεννάται από το Πνεύμα, όπως λέει ο Ίδιος ο 
Κύριος, είναι σαν τον άνεμο που πνέει [/12] όπου θέλει (Ιωάν. 3,8). Κανένας δεν 
γνωρίζει απὀ πού έρχεται και πού κατευθύνεται. Και αυτό ενδέχεται να 
συμβαίνει από την αρχή ακόµη, από την πρώτη στιγµή της επαφής του µε τον 
Θεό. 

Η οδός κάθε ανθρώπου προς τον Θεό και η σχέση του μαζί Του είναι 
μοναδικές. Γι’ αυτό είναι δύσκολο να μιλήσουμε για την πνευματική ζωή έχοντας 
ένα γενικό σχήμα ή πρότυπο. Από την άλλη πλευρά, υπάρχουν ορισμένα στάδια 
και γνωρίσματα κοινά σε όλους µας, επειδή όλοι φέρουμε την ίδια ανθρώπινη 
φύση. Έστι τις εµπειρίες µας, παρά τη μοναδικότητα τους, τις διακρίνουν κοινά 
χαρακτηριστικά. Τα τελευταία αυτά θα τα κρατήσουμε ως γνώμονα, 
προκειμένου να μιλήσουμε για την πνευματική ζωή, καθώς αναζητούμε κάποιον 
κοινό τόπο ή πλαίσιο, για να εκφράσουμε σαφέστερα τις πνευματικές αλήθειες. 

Για παράδειγµα, ορισμένοι από τους Πατέρες μιλούν για κάθαρση, 
φωτισμό και αγιασμό. Άλλοι, συμπεριλαμβανομένου και του Γέροντος 
Σωφρονίου, διατυπώνουν την άποψη περί τριών σταδίων προτυπωμένων στην 
ιστορία του Ισραήλ, του λαού του Θεού. Ο Γέροντας ήταν γενικά απρόθυµος στη 
διατύπωση γενικεύσεων ή στη δημιουργία συστηµάτων, γιατί γνώριζε καλά ότι οι 
πνευματικές εμπειρίες δεν μπορούν να περιορισθούν µέσα στα στενά όρια της 
ανθρώπινης λογικής. Κατά καιρούς ωστόσο μεταχειριζόταν µια εικόνα ή ένα 
σχήμα, προκειµένου να επεξηγήσει τις σκέψεις του σε ορισμένα θέματα. Έτσι 
έχοντας παρατηρήσει ότι μερικά Φαινόμενα έχουν επαναληφθεί στη ζωή 
διαφόρων ανθρώπων ανά τους αιώνες, μ43] κατέληξε στη θεώρηση της 

πνευματικής ζωής σε τρία διακεκριμένα στάδια ή περιόδους]. Αναφέρεται στο 
πρώτο στάδιο ως την επίσκεψη του Θείου Πνεύματος, κατά την οποία ο 
άνθρωπος συνάπτει διαθήκη µε τον Θεό: στο δεύτερο ως τον μακροχρόνιο και 
σκληρό αγώνα, τον οποίο διέρχεται ο άνθρωπος όταν ο Θεός αποσύρει τη χάρη 
Του: τέλος στο τρίτο ως τη μόνιμη ανάκτηση της σωτήριας χάριτος. Διστακτικός 
σε τέτοιες διακρίσεις ο Γέροντας Σωφρόνιος είχε απόλυτη επίγνωση ότι η σχέση 
κάθε ανθρώπου µε τον Θεό είναι μοναδική και ότι ο καθένας πορεύεται τη δική 
του ξεχωριστή οδό σύμφωνα µε τον πόθο του για τελειότητα. 

Ο Γέροντας συχνά υποδείκνυε την προεικόνιση του τρίπτυχου αυτού 
διαγράμματος στη ζωή του λαού του Θεού στην Παλαιά Διαθήκη. Η πρώτη 
επίσκεψη του Θεού στους Εβραίους ήταν η χάρη της διαβάσεως της Ερυθράς 
θάλασσας, που ακολούθησε την έξοδο τους από την Αίγυπτο. Στη συνέχεια 
υποβλήθηκαν σε δοκιμασία σαράντα ετών στην έρημο, όταν ο Θεός απέσυρε από 
αυτούς τη χάρη Του, η οποία επέστρεψε τελικά, όταν κληρονόμησαν τη γη της 
επαγγελίας. 

Ο Γέροντας Σωφρόνιος προσδιόριζε τα τρία αυτά στάδια µε σκοπό κυρίως 
να αποδώσει έμφαση στο δεύτερο. Έβλεπε πόσο αναγκαία ήταν η σωστή 
κατανόηση του και η ορθή τοποθέτηση µας απέναντι του. Ἠθελε να µας 
εμπνεύσει, ώστε να ανακαλύπτουμε τρόπους μεταποιήσεως του δεύτερου αυτού 
σταδίου σε αυθεντικό πνευματικό [/44] γεγονός να µας βοηθήσει να 
συναισθανθούμε την παρουσία του ως δώρο του Θεού, ούτως ὥστε να µας 
απαλλάξει από τον πειρασμό της ακηδίας. Πράγματι, η άρση της χάριτος 
βιώνεται ως ένα είδος θανάτου, υπαρξιακού κενού. Όταν ο Γέροντας ανέπτυσσε 
το θέµα αυτό, κάτι που έκανε συχνά, το ενδιαφέρον του εστιαζόταν στο ερώτημα, 
πώς ο «θάνατος» αυτός, η κατάσταση της πνευματικής ξηρασίας, µπορεί να 
µετουσιωθεί στην άφθαρτη ζωή του Θεοῦύ;. Του οφείλουμε πολλά για τους 
πολύτιμους λόγους του, που αποτελούν τη μεγάλη παράκληση και τον ασφαλή 
στηριγµό µας κατά τη διάρκεια της μακροχρόνιας µοναχικής βιοτής µας. 

Όπως προαναφέρθηκε, ο Γέροντας Σωφρόνιος διατύπωσε τρία στάδια, τα 
οποία κατά κάποιον τρόπο επαναλαμβάνονται στην πνευματική ζωή κάθε 
ανθρώπου. Υπογράμμιζε ότι ο αληθινά πνευματικός άνθρωπος, ο «τέλειος» ή 
«άρτιος» άνθρωπος (Β’ Τιμ. 3,17), έχει δοκιµασθεί και κατέχει την εμπερεία και 
των τριών κατά τη διάρκεια του αγώνα του», και έχοντας ανακτήσει τη χάρη της 
σωτηρίας στο τρίτο στάδιο είναι ικανός να βοηθήσει άλλους κατά την 
προσπάθεια τους στην ἴδια οδό. Έχει αποκτήσει την πνευματική διόραση και, 
όπως λέει ο απόστολος Παύλος, κανείς δεν µπορεί να τον κρίνει, γιατί οδηγείται 
από το Πνεύμα του Θεού (Δ’ Κορ. 215). Αυτός όµως έχει την ικανότητα να 


ΤΟΨΟΜΕΘΑ ΤΟΝ ΘΕῸΝ ΚΑΘΩΣ ΕΣΤΙ,σ.115:0 ΑΓΙΟΣ ΣΙΛΟΥΑΝΟΣ Ο ΑΘΩΝΙΤΗΣ, σσ. 
216-217 και ΠΕΡῚ ΠΡΟΣΕΥΧΗΣ, σ. 96. 


ΣΟΨΟΜΕΘΑ ΤΟΝ ΘΕΟΝ ΚΑΘΟΣ ΕΣΤΙ, σσ. 68, 90: ΠΕΡΙ ΠΡΟΣΕΥΧΗ͂Σ, σσ. 21, 27, 104, 201. 


ΣΠΕΡΙ ΠΡΟΣΕΥΧΗ͂Σ, σ. 187. 

διακρίνει σωστά τα φαινόμενα στον χώρο του Πνεύματος. [/45] Όπως το εκφράζει 
ο Γέροντας Σωφρόνιος, αυτός που πέτυχε στην τελείωση της υποστατικής αρχής 
του κατανοεί «το μυστήριο των οδών της σωτηρίας για κάθε συγκεκριµένο 
άνθρωπο»Ἠ. 

Ο Γέροντας μιλούσε µε µεγάλη εξουσία για το αληθινό πρόσωπο- 
υπόσταση”, γιατί αυτός ο ίδιος ήταν ζωντανό παράδειγµα της πραγματώσεως του 
ανθρώπινου προσώπου εν Χριστώ. Είχε ζήσει όλη την κλίμακα των καταστάσεων 
και σταδίων της πνευματικής ζωής και γι αυτό ήταν σε θέση να αναγνωρίζει 
καθένα από τα φαινόμενα τῆς και να τείνει χείρα βοηθείας σε όσους κατέφευγαν 
σε αυτόν. Όταν έρχονταν επισκέπτες που επιθυμούσαν να δουν τον Γέροντα 
Σωφρόνιο, γινόμουν συχνά μάρτυρας της ταχείας βοηθείας που τους χαριζόταν 
και σε πολύπλοκες ακόµη καταστάσεις. 

Για παράδειγµα, έρχονταν μερικές φορές μοναχοί από το Άγιον Όρος, για 
να τον συμβουλευθούν σχετικά µε σοβαρά πνευματικά Φαινόμενα που 
διέρχονταν, και για τα οποία ήθελαν µια επιβεβαίωση. Ένας μοναχός 
αντιμετώπιζε ένα είδος δοκιμασίας -- όχι εσωτερική, αλλά κάποιον εξωτερικό 
πειρασμό, για τον οποίο ο απόστολος Ιάκωβος γράφει ότι οφείλουμε να χαίρουµε 
(ακ. 1,2). Ο πνευματικός του πατέρας είχε παραιτηθεί και δεν ήξερε τι να τον 
συμβουλεύσει. Αλλά µέσα σε είκοσι λεπτά ο Γέροντας //46] Σωφρόνιος έλυσε το 
πρόβλημα, αφού αποσαφήνισε την κατάσταση του μοναχού και του υπέδειξε 
ποια οδό να ακολουθήσει. 

Σε κάποια άλλη περίπτωση µου είπε µε πολλή ταπείνωση: «Τίποτα, 
κανένα φαινόμενο της πνευματικής ζωής δεν µε εκπλήσσει». Τη στιγµή εκείνη 
ήλθε στον νου μου ο λόγος του αποστόλου Παύλου: «Ο πνευματικός άνθρωπος 
ανακρίνει μεν πάντα, αυτός δε υπ’ ουδενός ανακρίνεται» (Α΄ Κορ. 2,15). Με άλλα 
λόγια, ο «πνευματικός άνθρωπος» βρίσκεται σε πολύ ανώτερο επίπεδο από αυτό 
του «ψυχικού ανθρώπου». Έχοντας υπομείνει πολλά για την απέκδυση του 
παλαιού Αδάμ κατά τη διάρκεια του δεύτερου σταδίου (που χαρακτηρίζεται από 
την ύφεση της χάριτος), ο πνευματικός άνθρωπος υψώνεται υπεράνω της 
φυσικής ζωής σε υπερφυσική κατάσταση, γιατί οι ψυχικές του αισθήσεις έχουν 
ανακαινισθεί. 

Επισκέφθηκα τον Γέροντα Σωφρόνιο δύο εβδομάδες πριν την εκδηµία του, 
και για άλλη µια φορά οι λόγοι του µου διασαφήνισαν το ίδιο. Με συνόδευσε 
στην πόρτα του μικρού σπιτιού του και, κοιτάζοντας έξω προς το μέρος της 
κρύπτης (κοιμητηρίου) που δεν είχε ακόµη τελειώσει, ρώτησε: «Σε πόσον καιρό 
τελειώνει» Απάντησα: «Θα είναι έτοιμη σε δύο εβδομάδες, Γέροντα». Τότε 
πρόσθεσε: «Για μένα είναι δύσκολο να περιμένω έστω και µία ώρα ακόµη. Τα έχω 
πει όλα στον Θεό. Πρέπει να φεύγω». Πόσο µε εντυπωσίασαν τα λόγια αυτά! Ο 
Γέροντας ήταν όντως σε θέση να πει «τα έχω πει όλα στον Θεό», γιατί ένιωθε ότι 


4ΠΕΡΙ ΠΡΟΣΕΥΧΗ͂Σ, σ. 234. 

είχε πορευθεί την οδό έως τέλους, μέσα από [/47Ι χαρές και θλίψεις. Κοιμήθηκε 
ακριβώς δύο εβδομάδες αργότερα. Η κρύπτη δεν ήταν τελείως έτοιμη. Έπρεπε να 
περιμένουμε τέσσερις ακόµη ημέρες, για να την αποτελειώσουν οι οικοδόµοι. Στο 
διάστημα αυτό οι πιστοί είχαν την ευλογία να προσκυνήσουν το σκήνωμα του 
στο μέσο του ναού, γεγονός που τους χάρισε µεγάλη παρηγοριά. Ενώ άλλοι είχαν 
αρκετό χρόνο, για να οργανώσουν τον ερχομό τους στην κηδεία του. 

Όπως αναφέραμε, για να γίνει κάποιος πνευματικός ή άρτιος άνθρωπος, 
είναι απόλυτα αναγκαίο να έχει διέλθει και τα τρία στάδια της πνευματικής 
ζωής. Όλοι έχουµε γευθεί την εμπειρία της χάριτος του πρώτου σταδίου: είτε στο 
άγιο Βάπτισμα, κατά τη νηπιακή ηλικία, είτε αργότερα, συνειδητά, στη μοναχική 
κουρά ή χειροτονία ή ακόµη µε τη μετάνοια που υπήρξε καρπός της επιστροφής 
μας στην Εκκλησία. Στο άγιο Βάπτισμα ο Θεός µας τιµά κάνοντας µας µέλη του 
Σώματος του Χριστού, της Εκκλησίας Του, και ενδύοντας µας µε τον Χριστό: 
«Όσοι εἰς Χριστόν εβαπτίσθητε, Χριστόν ενεδύσασθε» (Γαλ. 3,27). Στο Βάπτισμα 
ενδυόµαστε την ανθρώπινη φύση του Ιησού Χριστού, όπου ενοικεί το πλήρωμα 
της θεότητας Του. Με τον έναν ή τον άλλο τρόπο όλοι δοκιµάσαμε την πρώτη 
αυτή δωρεά της χάριτος, για να την χάσουμε δυστυχώς αργότερα, ζώντας στη 
ματαιότητα του κόσμου αυτού. 

Ο Θεός ωστόσο κατά την άφατη αγαθότητα Του, έχει διαρκώς το βλέμμα 
Του προσηλωμένο στον ἀνθρωποθ. [/48] Τον «στοχεύει, εποπτεύοντας τον από το 
πρωί ως το βράδυ και από το βράδυ ως το πρωί» (Ιώβ 7,17-18), σύμφωνα µε τον 
δίκαιο Ιώβ. Έτσι, το βλέμμα του Θεού και η «επισκοπή» Του είναι αδιάλειπτα 
στραμμένα προς το πλάσμα Του. Ερευνά ακόµη και για την πιο µικρή θετική 
προδιάθεση του ανθρώπου, µε σκοπό να εισδύσει στην καρδιά του, ακριβώς τη 
στιγμή της ζωής του που αυτός θα στραφεί προς τον Δημιουργό του µε κάποια 
μικρή κατανόηση και ταπείνωση. Ο Θεός αναμένει ακούραστα τον άνθρωπο 
κρούοντας την πόρτα της καρδιάς του. «Ιδού έστηκα επί την θύραν και κρούω' 
εάν τις ακούση της φωνής µου και ανοίξη την θύραν, και εισελεύσομαι προς 
αυτόν και δειπνήσω μετ’ αυτού και αυτός μετ’ εμού» (Αποκ. 3,20). Έτσι, μόλις ο 
άνθρωπος εκδηλώσει την παραμικρή διάθεση ταπεινώσεως και ευγνωμοσύνης, ο 
Θεός εισχωρεί στην ψυχή του, τον επισκέπτεται µε τη χάρη Του. Ανακαινίζει και 
αναπλάθει τη ζωή του, προσφέροντας του µια καινούργια πνευματική γέννηση. 

Κατά τον Γέροντα Σωφρόνιο, ένας τρόπος για να απαλυνθείη ψυχή και να 
κλίνει µε ευγνωμοσύνη και ταπεινή διάθεση ενώπιον του Κυρίου, είναι η μελέτη 
του σχεδίου του Θεού για τον άνθρωπο’. Διαβάζουμε στις Γραφές ότι ο άνθρωπος 
υπήρξε στην προαιώνια Βουλή του Θεού, στον Νου του Θεού. Ο Θεός τον 
συνέλαβε προ χρόνων αιωνίων και τον προόρισε για την αιώνια ζωή. Ακόμη και ο 
τρόπος, µε τον οποίο ο άνθρωπος ήλθε στο είναι, φανερώνει το μεγαλείο Του: Ο 
Θεός τον δημιούργησε κατ’ εικόνα μ/49] και οµοίωση Του, µε την άµεση και 


όψαλμ. 31,8. «Επιστηριώ επί σε τους οφθαλμούς µου». 

προσωπική Του πράξη -- όχι όπως την υπόλοιπη δηµιουργία που ήλθε στην 
ὕπαρξη µόνο µε τον λόγο Του. Πήρε χώμα από τη γη µε τα ίδια Του τα χέρια και 
έπλασε τον άνθρωπο, ἐμφυσώντας στο πρόσωπο του το Πνεύμα της ζωής. Ο 
Γέροντας Σωφρόνιος σχολίαζε συχνά ότι κατά κάποια έννοια ο Θεός επανέλαβε 
τον Εαυτό Του στη δημιουργία του ανθρώπου και ἐμφύτευσε στην ίδια του την 
ὕπαρξη τη δυνατότητα να προσλάβει το πλήρωμα της θείας ζωής: Δεν 
δημιούργησε τίποτα λιγότερο από τον Εαυτό Του». Κρίνοντας από όλη τη θεία 
οικονομία, όσον αφορά τον άνθρωπο, μπορούμε αληθινά να πούμε ότι 
διαμένοντας στον Νου του Θεού και στη σωτήρια χάρη Του ο άνθρωπος γίνεται 
μέγας ακολουθώντας την υπέροχη κλήση του. 

Όταν ο άνθρωπος εξέπεσε από την τιµή αυτή, ο Θεός δεν τον εγκατέλειψε, 
αλλά τον ακολούθησε «πολυμερώς και πολυτρόπως» (Εβρ. 1,1) όλες τις ηµέρες 
της ζωής του. Όντως ο Θεός τον καταδιώκει, προκειµένου να τον ωφελήσει και 
να τον σώσει. Στόχος της θείας εκζητήσεως είναι η «βαθειά καρδιά» του 
ανθρώπου (Ψαλμ. 65,6), ενώ η κλήση Του ένα δώρο της ευδοκίας Του, που 
αναφέρεται στη Γραφή ὠς η «πρώτη αγάπη» (Αποκ. 2,4). Ουσιαστικά, ο Θεός µας 
καλεί όλους ακατάπαυστα: «Σήμερον εάν της φωνής Αυτού ακούσητε, µη 
σκληρύνητε τας καρδίας υμών» (Εβρ. 3,7-δ' Ψαλμ. 94,8), αλλά «εξέρχεσθε προς 
απάντησιν Αυτού» (Ματθ. 25,6). Η ιδιαίτερη αυτή χάρη της πρώτης κλήσεως 
κατεργάζεται πολλές αλλοιώσεις στην καρδιά [/50] του ανθρώπου και του 
αποκαλύπτει τον τύπο της θεοειδούς ζωής. 

Όταν ο Θεός σύναψε τη διαθήκη Του µε τον παλαιό Ισραήλ, οι άνθρωποι 
έγιναν «ωσεί παρακεκλημένοι» (Ψαλμ. 125,1). Ήταν μεθυσμένοι από την 
παράκληση, γιατί ο Θεός, μαζί µε τη διαθήκη, τους είχε εμπιστευθεί µια 
γενναιόδωρη προκαταβολή χάριτος, για να οικοδομήσουν τη ζωή τους πάνω σε 
αυτήν, όπως σε βράχο, έτσι ώστε να εδραιωθεί η σειρά των δικαίων στην ιστορία 
του Ισραήλ (Έξ. 6,1-8: 34,10, 28). Κατά τη διάρκεια της παραμονής τους στην 
έρημο, ο Θεός μερίμνησε γι αυτούς έξοχα. Τους έστειλε για τροφή μάννα από 
τον ουρανό, και παρόλο που όλοι έτρωγαν την ίδια τροφή, η τροφή αυτή 
μεταποιόταν ανάλογα µε την ανάγκη που είχε ο καθένας. Έκανε να αναβλύσει 
νερό από την πέτρα, τους διαφύλαξε από δηλητηριώδη Φίδια και από τη μάστιγα 
του καύσωνα της ημέρας. Φώτιζε τον δρόμο τους µέσα στο σκοτάδι της νύχτας 
και επιτέλεσε πολλά παρόμοια θαύματα απονέµοντας τους μεγάλη τιμή. Ακόμη 
απέστειλε προφήτες, για να τους στηρίξουν, όταν οι άλλοι λαοί γύρω τους 
ζούσαν βυθισµένοι στο πυκνό σκοτάδι της ειδωλολατρίας. Όπως ακριβώς ο λαός 
του Ισραήλ έκανε τη διαθήκη του µε τον Θεό, όταν διαπέρασε την Ερυθρά 
θάλασσα (Έξ. 14,13-31), παρόμοια κι εμείς στην έρημο του κόσμου αυτού 
επικυρώνουμε τη διαθήκη µας µε τον Θεό, όταν δοκιμάζουμε την εμπειρία της 
πρώτης επισκέψεως Του. Έτσι αντιλαμβανόμαστε ότι η σχέση του Θεού µε τον 
λαό του Ισραήλ επαναλαμβάνεται σε κάθε [/51 ανθρώπινη ύπαρξη. Κατ’ ουσίαν 

η ιστορία όλου του κόσμου συγκεφαλαιώνεται στη ζωή του Ισραήλ. Επιπλέον, 
στη ζωή του κάθε ανθρώπου αντανακλάται ολόκληρη η ιστορία της σωτηρίας. 

Οι Εβραίοι ποτέ δεν ξέχασαν την πρώτη αυτή επίσκεψη της χάριτος του 
Θεού, και φύλαξαν την ιστορική μνήμη της πάνω από τις εξώπορτες τους 
παραδίδοντας την από γενεά σε γενεά. Η μνήμη του γεγονότος αυτού έλαβε 
διαστάσεις μεγάλης πανηγύρεως: Το Πάσχα, η Διάβαση είναι η πιο σπουδαία 
εορτή του έθνους τους. Επιπλέον όλη η αφοσίωση τους στον Θεό εδραιώθηκε 
πάνω στο σηµαντικό αυτό γεγονός, κατά το οποίο ο Θεός άνοιξε οδό µέσα από τη 
θάλασσα και καταπόντισε τους αντιπάλους τους. Ο μεγαλειώδης αυτός 
θρίαμβος αποτέλεσε το θεμέλιο της ζωής τους, και ήταν ιερό χρέος κάθε Εβραίου 
να μεταδώσει στους απογόνους του τη θαυμαστή εποποιῖα που ο Θεός είχε 
επιτελέσει για χάρη τους. 

Η πρώτη συνθήκη µας, η προσωπική διαθήκη που συνάπτουμε με τον Θεό, 
σφραγίζεται από την πρώτη χάρη, και µας γεμίζει από αγγαλλίαση και θεϊκή 
παρηγοριά, γεμάτη από την αίσθηση του Θεού. Ο Γέροντας Σωφρόνιος 
περιγράφει αυτή την περίοδο ως πασχάλια χαρά και λέει ότι κατά τη διάρκεια 
της ο άνθρωπος αρκεί να προφέρει µια προσευχή, για να διαπιστώσει ότι ο Θεός 
έχει ήδη απαντήσει σε αυτήν’. Στο στάδιο αυτό δεν μπορούμε να διακόψουµε την 
προσευχή, και η καρδιά κατέχεται από ζωντανή ενέργεια, ακόµη και κατά τον 
ύπνο. Είναι εύκολο να αγαπάς, εύκολο να πιστεύεις, εύκολο και να παραμένεις 
//52] σε εγρήγορση. Όπως γράφει ο άγιος Σιλουανός, όποιος αγάπησε τον Θεό δεν 
μπορεί να Τον λησμονήσειῦ, αλλά Τον ενθυµείται αδιάλειπτα και προσεύχεται 
σε Αυτόν. Γιατί ο Ίδιος ο Θεός έχει υπογράψει συνθήκη µε τον άνθρωπο και ο 
άνθρωπος µε τον Θεό. 

Το πρώτο αυτό στάδιο είναι αληθινά θαυμάσιο και γεμάτο έμπνευση. Τότε 
η χάρη δίνεται ως καθαρή δωρεά, που προσφέρεται σε µας χωρίς να την 
αξίζουμε. Χαρίζεται δωρεάν και κατ’ αξίαν, σε οποιονδήποτε επιδείξει έστω και 
την ελάχιστη ταπεινή διάθεση. Ωστόσο το δώρο του Θεού δεν ανήκει ακόµη στον 
άνθρωπο, και µπορεί να παρομοιασθεί µε «άδικο» πλούτο. Ένας στίχος, στο κατά 
Λουκάν Ευαγγέλιο, λέει: «Ει εν τω αλλοτρίω πιστοί ουκ εγένεσθε, το υμέτερον τις 
υμίν δώσει» (Λουκ. 16,12). Ο Γέροντας Σωφρόνιος, µε τον δικό του πρωτότυπο 
τρόπο ερμηνείας της Γραφής, λέει ότι η πρώτη χάρη είναι καθαρή δωρεά, όπως 
μια επένδυση πνευματικού κεφαλαίου για το οποίο δεν μοχθήσαμε και γι αυτό 
δεν το αξίζουμεῖ. Εντούτοις, αν επιδείξουµε φιλοτιμία να εργασθούμε για το 
πνευματικό αυτό κεφάλαιο-τάλαντο και αφοσίωση σε ό,τι ανήκει στον Θεό, τότε 
ο Θεός θα µας το ἐμπιστευθεί σαν να ήταν δική µας περιουσία. Αν αποδώσουμε 
τιμή και αξία στο δώρο αυτό, ο Θεός θα το μετατρέψει τελικά σε αναφαίρετο 

κτήμα µας για όλη την αιωνιότητα. Ο Θεός θα µας δώσει εκείνο που έγινε δικό 
μας2, 

//53] Πόσο ευφρόσυνες είναι οι ηµέρες της πρώτης µας αγάπης προς τον 
Θεό, όταν υποτασσόµαστε µε τόση άνεση σε όσα είναι ευάρεστα σε Εκείνον. 
Είναι σαν να βλέπουμε τον Θεό µέσα µας, κι επειδή Τον βλέπουμε, είµαστε σε 
θέση και να πιστεύουμε σε Αυτόν και να Τον ακολουθούμε. Λαμβάνουμε 
πρόγευση του λόγου του αγίου Ιωάννου του Θεολόγου: «Εάν φανερωθή, όμοιοι 
Αυτώ εσόµεθα, ότι οψόμεθα Αυτόν καθώς εστι» (Δ’ Ιωάν. 5,2). Ίρος τους 
Εβραίους ωστόσο ο ίδιος Απόστολος απηύθυνε τον λόγο: «Πώς µπορείτε να 
ισχυρίζεσθε ότι γνωρίζετε τον Θεό; Ούτε τη φωνή Του ποτέ ακούσατε ούτε το 
είδος Του είδατε» (Ιωάν. 5,97). Οι χριστιανοί όµως μπορούν δίκαια να ομολογούν 
ότι έχουν δει τον Θεό και Τον γνωρίζουν εκ μέρους. Όταν στην αρχή λαμβάνουμε 
τη χάρη Του, και Αυτός αρχίζει να σκιαγραφεί τα πρώτα ίχνη της εικόνας Του 
στην καρδιά µας. Επίσης ακούμε τη φωνή Του, όταν ο λόγος Του πρωτοαγγίζει 
την καρδιά µας και ανακαινιζόµαστε πνευματικά. Αλλά Τον βλέπουμε και Τον 
γνωρίζουμε µόνο εκ μέρους. Το καταπέτασμα της σάρκας θα αρθεί μόνο, όταν 
εισέλθουµε στην αιώνια ζωή. Τότε η θέα του Θεού θα γίνει διαυγής όπως το 
κρύσταλλο, θα αποκτηθεί η πληρότητα της μερικής οράσεως που τώρα έχουμε. 
Αν κατά την πάροδο της πρόσκαιρης αυτής ζωής ασκηθούμε στην 
ενατένιση της εικόνας του Χριστού µέσα στην καρδιά µας, τότε, όταν 
ανοιχθεί η θύρα της αιώνιας ζωής, θα Τον εποπτεύσουµε σε όλο το πλήρωμα 
Του. Αλλά αν παραμείνουµε αδιαφανείς στη χάρη Του στη ζωή αυτή θα ανοιχθεί 
ενώπιον µας [/54] την ώρα του θανάτου µας ένα άλλου είδους παράθυρο, στο 
οποίο καλύτερα να µην αναφερθούμε. 

Ο Γέροντας Σωφρόνιος βεβαιώνει ότι σε μερικούς ανθρώπους η αρχική 
αυτή χάρη προσεγγίζει το τέλειο μέτρο των Αγίων!. Τόσο γενναιόδωρος είναι ο 
Θεός µας! Σύμφωνα πάλι µε τον Γέροντα, στην πρώτη αυτή πασχάλια χάρη µας 
αποκαλύπτεται ιδιαίτερο πρότυπο ζωής, στο οποίο δοκιμάζουμε τη γεύση όλων 
των θεοειδών αρετών. Αποκτούμε αίσθηση της ταπεινώσεως του Θεού, της 
μεγαλοπρέπειας και γενναιοδωρίας Του, και αρχίζουμε να πενθούμε για τον 
εγωισμό µας, ελεεινολογώντας τον εαυτό µας: «Είμαι ανάξιος ενός τέτοιου Θεού 
που µου προσφέρεται ανεπιφύλακτα, παρότι είμαι τόσο γεμάτος από τον 
αμαρτωλό εαυτό µου!» Αφού γευθήκαµε την ταπείνωση και γίναμε μέτοχοι της 
αγάπης και των άλλων θεϊκών αρετών, διαπιστώνουμε ότι ο Χριστός ήλθε στον 
κόσμο και προσέλαβε τη φύση µας για έναν ακριβώς λόγο: για να μπορέσει να 
μᾶς μεταδώσει τις θεϊκές αρετές Του και να µας καταστήσει συγκοινωνούς της 
θείας ζωής Του (Πέτρ. 1,3-4). Μέσα από την πράξη αυτή της αγάπης µας 
παρέχει τη δυνατότητα νέας γεννήσεως και µας καθιστά ικανούς να φέρουμε 
μέσα µας τον θείο σπόρο, δηλαδή να γίνουμε ναοί της θεότητας Του. 


2ΣΟΨΟΜΕΘΑ ΤΟΝ ΘΕΟΝ ΚΑΘΩΟΣ ΕΣΤΙ, σ. 116. 


139 ΠΕΡΙ ΠΡΟΣΕΥΧΗ͂Σ, σ. 96. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -24- 


Ωστόσο το στάδιο αυτό δεν διαρκεί πολύ, και υπάρχουν πολλοί λόγοι που 
οδηγούν αναπόφευκτα στη λήξη του. Αν και ο Γέροντας Σωφρόνιος δεν συνήθιζε 
τους προσδιορισμούς χρονικών ορίων για τα πνευματικά γεγονότα, είχε 
παρατηρήσει ότι η πρώτη χάρη διαρκεί από μ/55] λίγες ώρες ή ημέρες μέχρι το 
πολύ επτά χρόνια. Μετά από το στάδιο αυτό αρχίζει ο αγώνας του δεύτερου 
σταδίου. Ο Θεός τώρα παραχωρεί να ενσκήψουν στον δρόμο µας δοκιμασίες και 
πειρασμοί, γεγονός που µας δίνει την ευκαιρία να εκφράσουµε στον Θεό, κάτω 
από αντίξοες συνθήκες, την ευγνωμοσύνη µας για τη θαυμάσια δωρεά της 
χάριτος Του. Μας επιτρέπει µε ευγένεια να αποδείξουμε την πιστότητα µας, 
προκειμένου να αναδειχθούμε άξιοι του πληρώματος της θείας ζωής, της 
πλήρους μερίδας του κλήρου µας. Ο Γέροντας Σωφρόνιος παρατηρεί ότι ο 
άνθρωπος θεώνεται ανάλογα µε το βάθος και την επιμέλεια της ζωής του κατά 
την περίοδο της Θεοεγκαταλείψεως, δηλαδή της άρσεως της θείας χάριτος. Κατά 
τον Γέροντα το πλήρωμα της κενώσεως προηγείται του πληρώματος της 
τελειότητας!΄, 

Χρόνια δοκιμασιών και θλίψεων απαιτούνται, για να φθάσει η ψυχή στη 
γνώση του μυστηρίου των οδών της σωτηρίας!», αφού εν τω μεταξύ γαλουχηθεί 
να παραμένει διαρκώς ταπεινή. Τότε η χάρη αναπαύεται μέσα της και δεν την 
εγκαταλείπει πια. Ο ίδιος ο άγιος Σιλουανός έγραψε από την εμπειρία του: 

«Έτσι σε όλη τη ζωή της η ψυχή μαθαίνει τη Χριστομίμητη ταπείνωση και, 
όσο υπολείπεται σε ταπείνωση, κακοί λογισμοί και παρορμήσεις πάντοτε θα την 
βασανίζουν. Μόνο η ταπεινή ψυχή βοίσκει την ανάπαυση και την αγία εκείνη 
ειρήνη, για την οποία κάνει λόγο ο Κύριος»!5. 

[/56] Και ο Γέροντας πάλι επιβεβαιώνει ότι ἂν ο άνθρωπος βιάζει τον εαυτό 
του να προσεύχεται και «δείχνει προαίρεση, η χάρη θα τον αγαπήσει και δεν θα 
τον εγκαταλείψει ποτέ πια» 

Έτσι η μόνιμη ανάκτηση της χάριτος --το βραβείο για τον αγώνα που 
διεξήγαγε ο άνθρωπος στη διάρκεια του δεύτερου σταδίου-- του απονέμεται, όταν 
έχει πείσει τον Θεό µε την αφοσίωση της καρδιάς του ότι ποθείνα ανήκει μόνο σε 
Αυτόν. Το τρίτο αυτό στάδιο είναι γενικά σύντομο, µε την έννοια ότι η είσοδος 
του ανοίγεται προς το τέλος της ζωής αυτής. Αλλά συγκρινόµενο µε το πρώτο 
στάδιο είναι πλουσιότερο ως προς το βάθος των ευλογιών του. Χαρακτηρίζεται 
από αγάπη και σταθερότητα και τη βαθειά ειρήνη που εκπηγάζει από την 
ελευθερία από τα πάθη. Οι εντολές του Κυρίου αποτελούν τώρα τον μοναδικό 


ΜΟΨΟΜΕΘΑ ΤΟΝ ΘΕΟΝ ΚΑΘῺΣ ἘΣΤΙ, σ. 71. 
15ΠΕΡΙ ΠΡΟΣΕΥΧΗ͂Σ, σ. 254. 
160 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 567. 


7Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 300. 

νόμο υπάρξεως του ανθρώπου!ὸ, ο οποίος έχει αναγεννηθεί πνευματικά για τη 
ζωή στην αιώνια και ασάλευτη Βασιλεία. 


180 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ.26δ' ΑΣΚΗΣΗ ΚΑΙ ΘΕΩΡΙΑ, σ. 18. 


[/57] 
2- ΜΕΤΑ ΤΟΝ ΣΥΣΣΕΙΣΜΟ, ΤΟ ΠΝΕΥΜΑ ΤΗΣ ΑΛΗΘΕΙΑΣ 


ΤΟ ΑΓΙΟΝ ΠΝΕΥΜΑ επισκέπτεται τον ἄνθρωπο ως πύρινη γλώσσα. Με 
το πέρασμα του χρόνου η παρουσία Του στον άνθρωπο αυξάνεται 
φωτοβολώντας ολοένα και πιο λαμπρά, ωσότου καταυγάσει σε θαυμάσια και 
τέλεια ημέρα (Π|αροιμ. 4,18). Το Άγιο Πνεύμα είναι το ζων ύδωρ που αναβλύζει 
«αλλόμενον εις ζωήν αιώνιον» (Ιωάν. 4,14). Όσοι διψούν γι αυτό θα πιούν µε 
ευφροσύνη. Αν όµως δεν µας συνέχει πνευματική δίψα, δεν έχουµε μερίδιο σε 
Αυτό. Ακριβώς για τον λόγο αυτό ο χρόνος που έχουµε στη διάθεση µας, πριν 
φθάσει η δική µας Πεντηκοστή, αποτελεί εξαιρετική ευκαιρία, ὥστε να 
διεγείρουµε μέσα µας την ευλογημένη αυτή δίψα για τη δωρεά του Αγίου 
Πνεύματος. 

Πριν από το πάθος και τη Σταύρωση Του ο Κύριος ανήγγειλε ότι θα 
πήγαινε στον Πατέρα, αλλά δεν θα άφηνε τους µαθητές Του ορφανούς, δηλαδή 
απαράκλητους. Ὑποσχέθηκε ότι θα προσευχόταν στον Πατέρα να τους 
αποστείλει το Πνεύμα που θα σκήνωνε µέσα τους για πάντα (]ωάν. 14,16-18). 
Ωστόσο ακόµη και αυτοί οι μεγάλοι και άγιοι Απόστολοι έμειναν ορφανοί επί 
δέκα περίπου ημέρες, από την ημέρα της Αναλήψεως του Διδασκάλου τους ως 
την Πεντηκοστή. Στη διάρκεια των τριών ετών που ήταν μαζί [/58] τους ο Κύριος, 
καθώς και µετά την Ανάσταση, είχαν δεχθεί την ευγενή, τρυφερή και γεμάτη 
χάρη περιποίηση Του. Είχαν κοσμηθεί µε πολλά χαρίσματα: ανάσταση νεκρών, 
εκδίωξη δαιμονίων, θεραπεία ασθενούντων και εξουθενηµένων (Ματθ. 10,8). 
Εντούτοις και αυτοί έμειναν ορφανοί για λίγο καιρό, ώστε να αποκτήσουν 
προσωπική εμπειρία των λόγων του Κυρίου: «Χωρίς εμού ου δύνασθε ποιείν 
ουδέν» (]ωάν. 15,5). Ο πρώτος Παράκλητος ήταν ο Ίδιος ο Χριστός: τους είχε 
παρηγορήσει πάντοτε µε τον λόγο Του. Αλλά η εμπειρία της εγκαταλείψεως, της 
πτωχεύσεως και της μοναξιάς ήταν αναγκαία, ὥστε να φουντώσει στις καρδιές 
τους η δίψα για το ζων ύδωρ της Πεντηκοστής. 

Στην Παλαιά Διαθήκη, την ημέρα της Πεντηκοστής οι Εβραίοι εόρταζαν τη 
μνήμη της παραδόσεως του Νόμου στον προφήτη Μωυσή, εγχαραγμένου σε λίθο 
από τα χέρια του Θεού. Αλλά ο νόμος εκείνος δεν θα τους οδηγούσε ποτέ στην 
ελευθερία του Πνεύματος (Β’ Κορ. 3,5-7), αφού κανείς δεν μπορούσε να τελειωθεί 
µε αυτόν (Εβρ. 7,19). Σκοπός του ήταν να προετοιμάσει τους ανθρώπους για το 
πλήρωμα του χρόνου, οπότε ο νόμος του πνεύματος θα εγχαρασσόταν στις 
πλάκες της καρδιάς τους. Έτσις, όταν ήλθε η ηµέρα της Πεντηκοστής, δέκα 
ημέρες μετά την Ανάληψη του Κυρίου, συντελέσθηκε ἕνα αληθινά 
κοσμοϊστορικό γεγονός. Καθώς μ/59] οι µαθητές ήσαν συγκεντρωμένοι όλοι μαζί 
αναμένοντας τον Κύριο µε πνευματική δίψα, προσευχόμενοι και τελώντας την 
κλάση του άρτου, όπως Εκείνος τους είχε παραγγείλει, τους επισκίασε το Πνεύμα 
το Άγιο, ο άλλος Παράκλητος. Είναι σηµαντικό να σημειώσουμε ότι το Άγιο 
Πνεύμα κατήλθε κατά την κλάση του άρτου, την ώρα που οι Απόστολοι 
τελούσαν την Ευχαριστία, σημείο από τα πολλά που φανερώνουν ότι τη στιγμή 
εκείνη γεννιόταν στον κόσµο η αποστολική Εκκλησία. 

Στην Παλαιά, όπως και στην Καινή Διαθήκη, η έλευση του Αγίου 
Πνεύματος συνοδεύεται από ορατή και αισθητή εκδήλωση. Την ηµέρα εκείνη, 
όπως περιγράφει το βιβλίο των Πράξεων, το Άγιο Πνεύμα ήλθε ως «πνοή βιαία». 
Μετά από τον ισχυρό και ορµητικό αυτό άνεμο, «διαμεριζόμεναι γλώσσαι ωσεί 
πυρός» κάθισαν σε κάθε έναν από τους μαθητές, προδηλώνοντας την παρουσία 
του Αγίου Πνεύματος µέσα τους (Πράξ. 2,2). Τα σηµεία αυτά είχαν προτυπωθεί 
στην Παλαιά Διαθήκη. Ο προφήτης Ηλίας, πληγωμένος από βαθειά λύπη για 
την αποστασία του Ισραήλ, είχε αποσυρθεί σε σπήλαιο και θρηνούσε πικρά 
ενώπιον του Θεού. Αλλά ο Κύριος του υπέδειξε να ανεβεί στην κορυφή του όρους, 
όπου του αποκάλυψε την παρουσία Του. Πρώτα φύσηξε ισχυρός άνεμος που 
συνέτριβε τα βράχια, έπειτα ακολούθησε συσσεισμός και στη συνέχεια πυρ’ αλλά 
ο Θεός δεν έκανε ακόµη την εμφάνιση Του. Τότε ήλθε σαν λεπτή αύρα, η 
γαλήνια, απαλή φωνή του Θεού (Γ’ Ρας. 19,11-12). Ώστε την παρουισία του Ίδιου 
του Θεού προαναγγέλλει το σηµείο που προηγείται αυτής: ορµητικός άνεμος, [/60] 
ισχυρός σεισμός και φωτιά. Με άλλα λόγια, η οδός του Κυρίου πρέπει να 
προετοιµασθεί και να διασαφηνισθεί, για να μπορέσουμε εμείς που είμαστε 
σάρκες να αντιληφθούμε και να αναγνωρίσουμε την ταπεινή και φωτεινή 
παρουσία του Αγίου Πνεύματος και µε την έλευση Του, να μεταποιηθούµε σε 
πνευματικές υπάρξεις. 

Στο Ευαγγέλιο η οδός του Κυρίου προπαρασκευάζεται συχνά µε 
«σκληρούς λόγους». Για παράδειγµα, ο άγιος Ιωάννης ο Βαπτιστής αποκαλούσε 
τα τέκνα των Εβραίων «γεννήματα εχιδνών» (Λουκ. 3,7). Η φράση αυτή 
ερμηνευόταν από τον Γέροντα Σωφρόνιο ως εξής: Με τον βαρύ αυτό 
χαρακτηρισμό ο Τίμιος Πρόδρομος παρηγορούσε (Λουκ. 3,18) τον λαό µέσα από 
τη συντριβή που του προξενούσε. Η συντριβή ταπεινώνει την καρδιά του 
ανθρώπου, και η ταπείνωση την διευρύνει, ώστε να µπορεί να δεχθεί το Πνεύμα 
το Άγιο, τη χάρη του Παρακλήτου, που είναι και η μόνη αληθινή παρηγοριά. 

Όλοι οι σκληροί λόγοι, τότε, μπορούν να εννοηθούν µέσω των λόγων του 
αποστόλου Παύλου: «Τις εστιν ο ευφραίνων µε, ει µη ο λυπούμενος εξ εμού;» (Β’ 
Κορ. 2,2) Με τον ίδιο τρόπο, όπως ο άγιος Ιωάννης ο Βαπτιστής, ο Απόστολος 
φέρνει τα πνευματικά του τέκνα σε συντριβή, προκαλώντας μέσα τους τη 
συναίσθηση ότι η ζωή τους δεν είναι, όπως θα ὀφειλε. Τους οδηγεί στην 
ταπείνωση, και, µε τη βοήθεια της, στη χάρη. Γιατί ο Θεός «υπερηφάνοις 
αντιτάσσεται, ταπεινοίς δε δίδωσι χάριν» (Πακ. 4,6: Α΄ Πετρ. 5,5). Στη συνέχεια, 
όπως [/61] λέγεται στην πρώτη ευχή της χειροτονίας πρεσβυτέρου, ακολουθεί «η 
θεία χάρις, η πάντοτε τα ασθενή θεραπεύουσα και τα ελλείποντα 
αναπληρούσα»!. 

Στη ζωή του χριστιανού ένας σκληρός λόγος ισοδυναμεί µε τη «βιαία 
πνοή». Εκδιηγείται τα θαυμάσια του Θεού και προξενεί στην καρδιά του 
ανθρώπου βαθειά μεταμέλεια. Η συντριβή αυτή είναι ο πρόδρομος της δωρεάς 


1 Τάξις επί χειροτονία πρεσβυτέρου, ΕΥΧΟΛΟΓΙΟΝ ΤΟ ΜΗΕΓΑ, εκδ. «Αστήρ», Αθήνα 1992, 
σ. 165. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -2δ- 


του Αγίου Πνεύματος. Διαλύει τον όγκο της ρυπαρότητας που σκεπάζει την 
καρδιά. Συντρίβει τους λίθους της σκληρότητας του έσω ανθρώπου και τον 
βοηθά να ανακαλύψει τη «βαθειά καρδιά» του. Ώστε ο άνθρωπος, όταν 
υποβάλλεται σε τέτοιες δοκιμασίες, υφίσταται τον αρχέγονο «συσσεισμό», που 
είναι όµως απαραίτητος, για να τον διδάξει ότι µόνο ένα πράγµα του χρειάζεται: 
η ανακάλυψη της καρδιάς του. 

Ο Γέροντας Σωφρόνιος είχε ορισμένους δικούς του σκληρούς λόγους. Για 
παράδειγµα έλεγε: «Αν κάποιος δεν έχει φθάσει το μέτρο της υποστατικής 
προσευχής -δηλαδή να Φέρει µέσα του όλο τον Αδάμ και να προσάγει όλο το 
ανθρώπινο γένος ενώπιον του Θεού στην προσευχή του υπέρ όλου του κόσμου- 
τότε ας µην τολμά να αποκαλεί τον εαυτό του χριστιανό χωρίς φόβο και 
ντροπή»”. 

Τέτοιοι λόγοι έχουν τη δύναμη να µας σώσουν. Στόχος τους είναι να µας 
συγκλονίσουν. Η χριστιανική παράδοση του «συσσεισμού» μας βοηθεί να 
ανακαλύψουμε τη βαθειά καρδιά, χωρίς την οποία είναι αδύνατον να δεχθούμε 
[/62| αληθινά το χάρισμα της Πεντηκοστής, την έκχυση του Πνεύματος πάνω σε 
κάθε σάρκα (Ιωήλ 2,28). Έχουμε ανάγκη από την απαλή εκείνη και τόσο 
πολυτελή ενώπιον του Θεού καρδιά, στην οποία αναπαύεται το Πνεύμα Του. Σε 
αυτήν ακριβώς αναφέρεται το τρίτο παλαιοδιαθηκικό ανάγνωσμα της εορτής της 
Πεντηκοστής (Ιεζεκ. 36,26). Αλλά και η επίκληση του Ονόματος του Χριστού μέσα 
στην ευαίσθητη αυτή καρδιά αποβαίνει ικανή να κατεργάζεται τη σωτηρία µας 
και να προσκομίζει καινή ζωή, σύμφωνα µε το θείο λόγιο, «πας ος αν 
επικαλέσηται το Όνομα Κυρίου, σωθήσεται» (Ιωήλ 3,9). Στην ουσία προσπαθούμε 
να επωάσουµε τη «νέα ζωή» που φέρουμε στο στέρνο µας, να θραύσουμε το 
κέλυφος που περικλείει την καρδιά µας, ὥστε να εκπηγάσει η νέα αυτή ζωή. 

Αν μελετήσουμε προσεκτικά τα αναγνώσματα της Παλαιάς Διαθήκης 
στην εορτή της Πεντηκοστής’, θα διαπιστώσουμε τρία κυρίως θέματα: την 
έκχυση του Αγίου Πνεύματος πάνω σε κάθε σάρκα, την αγιαστική επίκληση του 
Ονόματος, µε το Οποίο σωζόμαστε, και το χάρισμα της καινής καρδιάς: της 
ευαίσθητης σάρκινης καρδιάς, αντί της λίθινης, που είναι ανίκανη να συλλάβει 
οτιδήποτε το πνευματικό. 

Στο πρώτο ανάγνωσμα, το οποίο ενέπνεε ιδιαίτερα τον Γέροντα, 
διαβάζουμε ότι ο προφήτης Μωυσής κατάρτισε [/65] κατάλογο εβδομήντα 
ανθρώπων, τους οποίους ο Θεός επρόκειτο να χρίσει µε το Πνεύμα της 
προφητείας. Και ο προφήτης ΙΠεζεκιήλ λέει, «εκ των τεσσάρων πνευμάτων ελθέ 
και εμφύσησον εις τους νεκρούς τούτους, και ζησάτωσαν» (Ιεζεκ. 37,9). Το ίδιο 
ακριβώς έκανε και ο Κύριος, όταν αναστήθηκε εκ νεκρών. Ενεφύσησε στους 
αγίους µαθητές Του και είπε: «Λάβετε Πνεύμα Άγιον» (Ιωάν. 20,22). Αυτό ήταν 
στην πραγματικότητα το προοίμιο της Πεντηκοστής, η προετοιμασία για το 

πλήρωμα της ελεύσεως του Αγίου Πνεύματος πάνω στη γη, τη µεγάλη και 
επιφανή εκείνη ηµέρα των γενεθλίων της Εκκλησίας του Χριστού. Ο προφήτης 
Ἰωήλ επίσης περιγράφει την ηµέρα της Πεντηκοστής ως την έκχυση του Αγίου 
Πνεύματος σε όλη την ανθρωπότητα: «Και έσται µετά ταύτα και εκχεώ από του 
πνεύματος µου επί πάσαν σάρκα» Πωήλ 3,1) και «πας, ος αν επικαλέσηται το 
Όνομα Κυρίου, σωθήσεται» (Ιωήλ 3,9). 

Δεν είναι βέβαι ωστόσο ότι θα σωθούν όλοι όσοι απλώς επικαλούνται το 
Όνομα του Κυρίου. Σύμφωνα µε άλλο σκληρό λόγο Του, «ου πας ο λέγων μοι, 
Κύριε, Κύριε, εισελεύσεται εις την Βασιλείαν των ουρανών, αλλ’ ο ποιών το 
θέλημα του Πατρός µου του εν ουρανοίς» (Ματθ. 7,21), δηλαδή αυτός που τηρεί 
τις εντολές. Και όταν το Άγιο Πνεύμα εισχωρήσει στην καρδιά ως κραταιός 
και ορµητικός άνεμος, συντρίβοντας τη σκληρότητα της, εκεί στη βαθειά 
καρδιά, θα απεικονίσει τη µορφή του Κυρίου Ιησού Χριστού. Θα µετουσιώσει 
και θα καθάρει την καρδιά µας, μ/64 ώστε να μπορούμε να επικαλούμαστε το 
Όνομα Του από τα έγκατα της. Ο απόστολος Παύλος βεβαιώνει ότι όταν η 
επίκληση προέρχεται από καθαρή καρδιά είναι σωτηριώδης (Β’ Τιμ. 2,22), γί αυτό 
και το Άγιο Πνεύμα προετοιμάζει την καρδιά του ανθρώπου µε τα µέσα της 
συντριβής και της ταπεινώσεως. Ο μεγάλος πόθος του Κυρίου είναι να 
επικαλούμαστε το άγιο Όνομα Του µε τρόπο ευάρεστο σε Εκείνον και συγχρόνως 
σωτήριο για µας. 

Ας εξετάσουμε προσεκτικά την πρώτη εμφάνιση του Αγίου Πνεύματος στη 
γη. Στην αρχή της δημιουργίας το Πνεύμα του Θεού φερόταν πάνω από τα ύδατα 
(Γέν. 1,2), όπως η κλώσσα που απλώνοντας τα Φτερά σκεπάζει τα αυγά της, για 
να επωάσει και να Φέρει στον κόσµο καινούργια ζωή. Το Πνεύμα του Θεού 
επωάζει όλη τη δηµιουργία, και έτσι ήλθε στην ύπαρξη ολόκληρος ο κόσμος. 
Ανάλογη διεργασία συντελείται και στην καρδιά µας, όταν επικαλούμαστε 
άοκνα το Όνομα του Κυρίου. Με την εργασία αυτή οπλίζουµε τους εαυτούς µας 
μετο χάρισμα της Πεντηκοστής, και το Πνεύμα του Κυρίου έρχεται να επισκιάσει 
την καρδιά, ώστε να εκπηγάσει καινή ζωή. Πράγματι, αυτή είναι η νέα γέννηση 
που µας προσφέρεται, χωρίς την οποία, όπως λέει ο Κύριος, δεν μπορούμε να 
εισέλθουµε στη Βασιλεία Του (]ωάν. 3,5). Έτσι, όταν ευχόμαστε αδιάλειπτα: 
«Κύριε Ιησού Χριστέ, Υιέ του Θεού, ελέησον με», δεν κάνουμε τίποτε άλλο, παρά 
να προσδοκούµε στο υπερώο της καρδιάς, όπως και οι Απόστολοι απεκδέχονταν 
την έλευση του Παρακλήτου που τους είχε υποσχεθεί ο Κύριος. 
Προσκαρτερώντας στο υπερώο της καρδιάς µας, το Πνεύμα του [/65] Θεού 
επισκιάζει κατ’ επανάληψη το στέρνο µας. Η σκουριά της συσσωρευµένης 
αμαρτίας αποκαθαίρεται, ωσότου η χάρη επωάσει την καρδιά και εκπηγάσει εκεί 
καινούργια ζωή. 

Ο μέγας προφήτης Ησαΐας επισημαίνει ότι ο πόνος προηγείται της 
ελεύσεως του Πνεύματος της σωτηρίας: ότι το Πνεύμα συλλαμβάνεται πρώτα 
μέσα στο φόβο και στην οδύνη της καρδιάς (Ἠσ. 13,8). Η αλήθεια είναι ότι µας 
χρειάζεται συντριβή, µας χρειάζεται φόβος, έχουµε ανάγκη από πόνο. Όλα αυτά 
μας προετοιμάζουν για τη νέα ζωή, ωσότου µια έκρηξη, µια βαθειά τομή 
διανοίξει την καρδιά. Τότε πραγματοποιείται νέα γέννηση, και ο άνθρωπος, που 

μεταρσιώνεται πνευματικά, παραδίδεται στα χέρια του ζώντος Θεού. Όπως 
ισχυριζόταν ο Γέροντας Σωφρόνιος, αν εγκαρτερήσουμε στον πόνο και τη 
συντριβή, η καρδιά µας θα μεταμορφωθεί κάποια ηµέρα σε φωτεινό κέντρο 
πνευματικής ευαισθησίας“. Ο απόστολος Παύλος επιβεβαιώνει επίσης ότι η 
συντριβή της καρδιάς που αληθινά µετανοεί θα ανοίξει στα βάθη της την οδό 
προς τους αλάλητους στεναγμούς του Πνεύματος, καθώς θα βοά, «αββά, ο 
Πατήρ» (Γαλ. 4,6' Ρωμ. 8,21-26). Επιπλέον θα επισφραγισθεί η υιοθεσία µας ως 
ελεύθερων τέκνων του Θεού, κάτω από τη χάρη του νόμου του Πνεύματος. Άρα, 
είναι αναγκαίο να υποφέρουμε µε καρτερία τον πόνο, την «περιτομή της 
καρδίας» (Ρωμ. 2,29). Άλλωστε αυτό σηµαίνει να βαστάσουµε τα στίγματα [/66] 
του Κυρίου Ιησού, όπως το θέτει αλλού ο απόστολος Παύλος (Γαλ. 6,17). Ας τα 
υποµείνουµε όλα αδιαμαρτύρητα, ώσπου να γεννηθεί µέσα µας το Πνεύμα της 
σωτηρίας, και η οδύνη µας να µετουσιωθεί στην ολοφώτεινη χάρη της υιοθεσίας 
των τέκνων του Θεού. 

Η περιτομή της καρδιάς είναι µεγάλη ευλογία. Ξεκινά µε τη βαθειά 
αλλοίωση που ενεργείται στον άνθρωπο κατά το Βάπτισμα, όταν ενδυόµαστε τον 
Χριστό και τα στίγµατα Του γίνονται δικά µας. Πρέπει όµως να συνεχισθεί η 
αύξηση µας, ωσότου να µην υπάρχει τίποτε µέσα µας που να αντιστέκεται στην 
παρουσία Του. Τότε θα φέρουμε τη σφραγίδα του λαού Του, θα ανήκουμε στον 
νέο Ισραήλ, στην καινή κτίση που είναι το Σώμα του Χριστού. Βαστάζοντας µέσα 
μας τον ζωηφόρο θάνατο Του, μετέχουμε στον πλούτο της αιώνιας ζωής που 
απορρέει από την Ανάσταση Του. Όπως έχει περιτµηθεί η καρδιά µας, έτσι 
έχουµε περιτµηθεί και ως προς τη σκέψη, τον λόγο και όλα τα μέλη µας. Δεν 
διαλογιζόμαστε πια ούτε εκφραζόµαστε αρνητικά για κανέναν, αλλά όλα όσα 
πράττουµε ή λέμε φέρουν µια μερίδα αγάπης, µέχρι να φθάσουμε στο πλήρωμα 
της μεγάλης αγάπης του Χριστού, που θα αποβεί η αιώνια κληρονομιά µας. 

Όπως ακριβώς η συνεχής επίκληση του αγίου Ονόµατος του Ιησού 
«επωάζευ την καινούργια ζωή της καρδιάς και ασφαλίζει την περιτομή της, το 
ίδιο επιτυγχάνεται και µε την καθημερινή ανάγνωση των Γραφών. Κάποιος 
στίχος αναζωπυρώνεται ξαφνικά µέσα στην καρδιά του ανθρώπου, για να την 
προπαρασκευάσει για την επίσκεψη [/67] του Πνεύματος του Θεού. Και αν 
είµαστε επιµελείς στη µελέτη µας, ο Κύριος µπορεί να µας δίνει συγκεκριµένο 
λόγο που θα μετατρέπει τον σπινθήρα σε Φλόγα, κάθε φορά που θα 
προσερχόµαστε στην προσευχή. Τόσο πιστός είναι ο Κύριος στη διαθήκη Του µαζί 
μας! Εμείς είμαστε οι άπιστοι. «Ει απιστούμεν, Εκείνος πιστός μένει αρνήσασθαι 
Εαυτόν ου δύναται» (Β’ Τιμ. 2,13). Έχει ζωτική σημασία για µας να εμμένουμε 
προσηλωμένοι στον λόγο Του. Όπως σπεύδουμε στο τραπέζι τρεις φορές την 
ἡμέρα, για να πάρουμε τη μερίδα της τροφής µας, έτσι έχουμε χρέος να 
ανταποκρινόµαστε στην ακατάπαυστη πρόσκληση του Κυρίου για τη δική Του 
τράπεζα που είναι πλούσια µε την τροφή των λόγων Του. Αν επιθυμούμε να 
απολαύσουμε τα αγαθά της πνευματικής αυτής Τράπεζας και να κατανοήσουμε 

τον λόγο του Κυρίου, ώστε να ενοικήσει µέσα µας µε ζωηφόρο δύναμη, είναι 
αναγκαίο να Του ζητούμε το χάρισμα που δώρισε στον Λουκά και τον Κλεόπα 
στον δρόμο προς Εμμαούς. Η δωρεά αυτή µας προσφέρεται όταν μελετούμε τις 
Γραφές, γιατί αυτές µας διδάσκουν να εντρυφούμε καθημερινά στον λόγο Του. 
Έτσι, µε τον καιρό, σύμφωνα µετον Γέροντα Σωφρόνιο, ο λόγος του Θεού γίνεται 
η δική µας γλώσσα. Κάθε τόσο ένας από τους στίχους που έχουν ελκύσει τον νου 
και την καρδιά µας θα ζωοποιεί το πνεύμα µας. Θα ενεργεί ως είσοδος προς τον 
ανεξάντλητο πλούτο της ζωής που ο Κύριος τόσο επιποθεί για µας (Ιωάν. 10,10), 
και θα μάθουμε να προσευχόμαστε ακριβώς µε εκείνους τους λόγους της Γραφής 
που µας ενέπνευσε το Πνεύμα το Άγιο. 

[/68Ι Σκιαγραφήσαμε διαδοχικά: τις προπαρασκευαστικές δοκιμασίες που 
υπομένουμε µε καρτερία, την Πεντηκοστή του Ονόµατος του Χριστού και την 
Πεντηκοστή του λόγου του Θεού. Οι δύο τελευταίες συνίστανται στην αδιάλειπτη 
μελέτη του Ονόµατος Του και του λόγου Του µέσα στην καρδιά µας. Αλλά εξίσου 
βιώνουμε την Πεντηκοστή όταν κοινωνούμε το Σώμα και το Αίμα του Χριστού, 
που µας διαφυλάσσουν µέσα στους όρους της διαθήκης, την οποία έχουμε 
συνάψει: Να µη ζούμε πια για τους εαυτούς µας αλλά μόνο για τον Λυτρωτή µας, 
όπως λέμε σε κάποια απὀ τις ευχαριστήριες ευχές µετά τη Θεία Μετάληψη. Ο 
Ίδιος ο Κύριος υποσχέθηκε: «Ο τρώγων µου την σάρκα και πίνων µου το αίµα εν 
ἐμοί μένει, καγώ εν αυτώ. Καθώς απέστειλε µε ο ζων Πατήρ καγώ ζω δια τον 
Πατέρα, και ο τρώγων µε κακείνος ζήσεται δι εμέ» (Ιωάν. 6,56-57). Σταδιακά 
συναισθανόμαστε ότι µε τη µετάληψη του Σώματος και του Αίματος του Χριστού 
μετέχουμε στην καινοποιό ζωή του Ίδιου του Θεού. «Το πνεύμα εστι το 
ζωοποιούν, η σαρξ ουκ ωφελεί ουδέν», λέει ο Κύριος (Ιωάν. 6,63), και µε το 
ζωηφόρο αυτό Πνεύμα Του γεμίζει όλα όσα Του προσφέρουμε, για να µας τα 
επιστρέψει ανακαινισµένα. Στη Λειτουργία ανταλλάσσεται η δική µας 
πρόσκαιρη ζωή µε τη δική Του την αιώνια. Η ανταλλαγή αυτή είναι επίσης η 
Πεντηκοστή µας, στην οποία λαμβάνουμε Πνεύμα επουράνιο. 

Οι φανερώσεις του Αγίου Πνεύματος µας διδάσκουν ακόµη τη στάση που 
οφείλει να τηρεί η καρδιά για την περιφρούρηση του δώρου της χάριτος. Όταν ο 
Κύριος απονέμει [/69] στον άνθρωπο το πολυτελές και εύθραυστο χάρισμα του 
ταπεινού Αγίου Πνεύματος Του, η ορθή ανταπόκριση του ευεργετηµένου 
ανθρώπου είναι να το σφραγίσει και να το αποθησαυρίζει µέσα στην καρδιά του. 
Αν προβεί σε επίδειξη του δωρήματος του υποκινούμενος από υπερηφάνεια, όχι 
μόνο θα το χάσει, αλλά θα προκαλέσει και τον αδελφό του. Η προβολή των 
χαρισμάτων µας συνιστά αθέτηση της δεύτερης εντολής του Θεού, γιατί µε την 
ενέργεια µας αυτή σφετεριζόμαστε τον χώρο που ανήκει στον αδελφό µας. 
Οφείλουμε πάντοτε να παραχωρούμε όλο τον χώρο στον πλησίον µας και να 
κρατούμε μόνο ελάχιστο μέρος για τον εαυτό µας. Ο Γέροντας Σωφρόνιος έχει 
βαθειά επίγνωση ότι η πνευματική αυτή αρχή διενεργείται τέλεια στους κόλπους 
της Αγίας Τριάδος. Όταν ο Χριστός ήλθε στον κόσµο, δεν είπε τίποτε για τον 
Εαυτό Του, μαρτυρώντας µόνο όσα του είχαν δοθεί από τον Πατέρα (Ιωάν. 12,49). 
Παρομοίως, ο άλλος Παράκλητος, το Πνεύμα της αληθείας, δεν προφέρει τίποτε 
δικό Του, αλλά προσκομίζει διηνεκή μαρτυρία για τον Χριστό, αφού δική Του 

αγαλλίαση είναι η υπόµμνηση των λόγων του Σωτήρα (ωάν. 14,26). Εδώ 
αναγνωρίζουμε την ολοκληρωτική αλληλοπεριχώρηση των Προσώπων της 
Αγίας Τριάδος, την «κένωση» τους σε αιώνιο επίπεδο, όπως ο Γέροντας 
Σωφρόνιος το εξέφραζε. Κάθε Υπόσταση -Πατήρ, Υιός και Άγιο Πνεύμα- δέχεται 
τη μαρτυρία της αλήθειας Της από τις δύο άλλες Ὑποστάσεις. Καμία δεν 
προτείνει τον Εαυτό Της, αλλά προσφέρει όλο τον χώρο στις άλλες δύο». Στο 
βιβλίο του [7010 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, ο Γέροντας καταγράφει σε 
υποσηµείωση το σπουδαίο αυτό ήθος που διασώζεται ακόµη σήμερα στο Άγιον 
Όρος. Οι μοναχοί αγωνίζονται να κρύψουν στο βάθος της υπάρξεως τους 
οποιοδήποτε δώρημα της χάριτος και να µη Φανερώσουν την εσωτερική τους 
κατάσταση. Αυτό δεν είναι μόνο θέμα προφυλάξεως των ἴδιων από την 
κενοδοξία ή την αυταρέσκεια, αλλά αποτελεί επίσης ιερό χρέος σεβασμού προς 
τον πνευματικό χώρο των άλλων. Η σημείωση είναι συνοπτική, αλλά εκφράζει 
την ουσία της παραδόσεως και καταδεικνύει τη διάθεση της καρδιάς, στην οποία 
αναπαύεται περισσότερο το Άγιο Πνεύμα». 

Ας εξετάσουμε τη μοναστική οδό. Είναι ίσως η συντοµότερη οδός προς τη 
βαθειά καρδιά, από την άποψη ότι ο «συσσεισμός», που προετοιμάζει τον 
άνθρωπο για την υποδοχή της θείας χάριτος, βιώνεται µε εντονότερο τρόπο στον 
μοναχισμό, παρά σε οποιοδήποτε άλλο πλαίσιο ζωής. Ο Γέροντας Σωφρόνιος 
απηχεί όλη την παράδοση λέγοντας ότι πρώτον και κύριον ο συσσεισµός αυτός 
συντελείται µέσα από την υπακοή. Ανθρωπίνως ίσως να Φαίνεται παράλογη η 
εξάρτηση µας από τη θέληση και την καθοδήγηση κάποιου άλλου. Αλλά αν ο 
μοναχός υπακούει µε την καρδιά του στον πνευματικό του πατέρα, από αγάπη 
και απόλυτη εμπιστοσύνη στο πρόσωπο του και όχι από κάποιου είδους 
μηχανική πειθαρχία, τότε ζει σύμφωνα µε την ουσία της μοναχικής οδού, 
σύμφωνα µε τον Γέροντα. Υπακοή είναι η τελείωση της οδού της ταπεινώσεως 
κατά την εικόνα της ζωής της Αγίας Τριάδος: μ/71] θυσιάζουμε την ανεξαρτησία 
μας παραδίδοντας την ψυχή µας στα χέρια κάποιου, που επωµίζεται την ευθύνη 
για τη σωτηρία µας. Τέτοια ταπείνωση δεν θα βραδύνει να Φέρει τη βαθειά 
καρδιά στην επιφάνεια. Αν όµως ο μοναχός δεν καταθέτει την υπακοή του και ζει 
αυτόνομα -και αυτό είναι παγίδα, στην οποία εύκολα µπορεί να πέσει, ιδίως όταν 
δεν προκαλεί κανένα σκάνδαλο και περνά απαρατήρητος- η βαθειά καρδιά του 
δεν θα αναδυθεί ποτέ. Όταν όµως εξαρτούμε τη ζωή µας όχι από τη δική µας 
θέληση αλλά από το θέλημα του Θεού, που εκφράζει εκείνος στον οποίο έχουμε 
εμπιστευθεί την ύπαρξη µας και που «αγρυπνά για την ψυχή µας» (Εβο. 13,17), 
τότε γινόμαστε ως πρόβατα που οδηγούνται στη σφαγή. Παραδίδουμε τη ζωή 
μας, το θέλημα µας, μιμούμενοι το παράδειγµα Εκείνου που ως αμνός άμωμος, 
άφωνος, χωρίς να ανοίξει το στόμα Του, οδηγήθηκε στη σφαγή (Ησ. 53,7). Αν, 
από την άλλη πλευρά, εμμένουμε προσκολλημένοι στην ανεξαρτησία µας, 


ΣΟΨΟΜΕΘΑ ΤΟΝ ΘΕΟΝ ΚΑΘΟΣ ΕΣΤΙ, σσ. 187, 342. 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΤΙΤΗΣ, σ. 312-313. 

κάποια ὕπουλη ματαιοδοξία, κάποια κρυφή υπερηφάνεια υποκρύπτεται µέσα 
µας φράσσοντας την οδό προς την αληθινή γνώση της καρδιάς µας. Κανένας δεν 
θα μπορέσει ποτέ να εντοπίσει τη βαθειά καρδιά του, όσο εμφωλεύει µέσα του η 
αυταρέσκεια. Με τον όρο ανακάλυψη της βαθειάς καρδιάς εννοούμε τη στιγµή 
που ολόκληρη η ύπαρξη του ανθρώπου γίνεται καρδιά. Πρόκειται για ένα 
μεγάλο μυστήριο που ανήκει στο χώρο του Πνεύματος. Ένας άνθρωπος µπορεί 
ενδεχομένως να κλαίει καθημερινά για πολλά χρόνια, χωρίς να γνωρίζει τη 
βαθειά καρδιά του. Η εύρεση της είναι δώρο του Αγίου Πνεύματος. [/72! Και όταν 
χορηγείται το χάρισμα αυτό, όλο μετουσιώνονται ο άνθρωπος αναγεννάται και 
διαβαίνει από τον θάνατο στη ζωή (Ιωάν. 5,24). 

Υπάρχει ένα σηµαντικό κεφάλαιο στο Ευαγγέλιο συναφές µε αυτό το 
τράνταγμα, τον συσσεισµό που προμηνύει την έλευση του Αγίου Πνεύματος. Ο 
Κύριος λέει: «Αλλά εγώ την αλήθειαν λέγω υμίν: συμφέρει υμίν ίνα εγώ απέλθω. 
Εάν γαρ εγώ µη απέλθω, ο Παράκλητος ουκ ελεύσεται προς υμάς. Εάν δε 
πορευθώ, πέμψω Αυτόν προς υμάς: και ελθών Εκείνος ελέγξει τον κόσμον περί 
αμαρτίας και περί δικαιοσύνης και περί κρίσεως. Περί αμαρτίας μεν, ότι ου 
πιστεύουσιν εἰς εμέ: περί δικαιοσύνης δε, ότι προς τον Πατέρα µου υπάγω και 
ουκέτι θεωρείτε με’ περί δε κρίσεως, ότι ο άρχων του κόσμου τούτου κέκριται» 
(Ιωάν. 16,7-11). Δηλαδή, όταν έλθει το Πνεύμα το Άγιο θα ελέγξει τον κόσµο για 
την αμαρτωλότητα του, τη δικαιοσύνη του και την κρίση για τον εαυτό του. 

Ο Κύριος προειδοποίησε: «Εάν µη πιστεύσητε ότι εγώ ειμι, αποθανείσθε εν 
ταις αμαρτίαις υμών» (Ιωάν. 8,24). Η αμαρτωλότητα του κόσμου παρακωλύει την 
πεποίθηση στη θεότητα του Χριστού, πίστη που δωρίζεται στον άνθρωπο µε τον 
φωτισμό του Αγίου Πνεύματος. Το Πνεύμα κατήλθε µε τη μορφή πυρίνων 
γλωσσών, και η πύρινη γλώσσα έχει δύο ιδιότητες: φωτίζει και θερμαίνει. Φωτίζει 
τον νου µε την αληθινή γνώση του μυστηρίου του Θεού και µε την πίστη προς το 
Πρόσωπο Του: και θερμαίνει την καρδιά µε την αληθινή αγάπη και τη δύναμη 
του Θεού. Κατακαίει [//75] τα αγκάθια της αμαρτίας και αναζωογονεί την καρδιά. 
Η απιστία, µε την έννοια αυτή, ισοδυναμεί µε τον θάνατο της αμαρτίας. Αν ο 
Παράκλητος δεν βρει χώρο μέσα µας, για να ενεργήσει, δεν θα λάβουμε τον ορθό 
φωτισμό της πίστεως, γιατί Εκείνος δεν πρόκειται ποτέ δια της βίας να 
καταφλέξει τα αμαρτήματα που ορθώνονται εναντίον της αλήθειας Του. Όταν 
δεν είμαστε ενωμένοι µε το Άγιο Πνεύμα δια της πίστεως, Του αρνούμαστε το 
«δικαίωμα» να διαλύσει το νέφος του σκότους και της αυταπάτης, στο οποίο 
είµαστε βυθισμένοι. Ώστε, όταν ο Παράκλητος έλθει, θα ελέγξει τον κόσµο περί 
αμαρτίας, δηλαδή θα βεβαιώσει ότι η αμαρτία της απιστίας δεν συγχωρείται. 
Όσο για τον πιστό, αυτός αξιώνεται τέτοιων δωρεών της χάριτος από το Άγιο 
Πνεύμα, ώστε να επιτελεί τα ίδια τα έργα του Χριστού. Όπως λέει ο Κύριος, 
όποιος απορρίπτει τα έργα του Αγίου Πνεύματος βλασφημεί εναντίον Του, και 
γι αυτό δεν θα συγχωρηθεί από τον Θεό (Ματθ. 12,31). Πως μπορούν να ανήκουν 
στον Θεό όσοι αποδίδουν τα έργα του Χριστού στον Βεελζεβούλ; Ακόμη και ἂν 
κάποιοι από αυτούς υπήρξαν αυτόπτες μάρτυρες των θεϊκών έργων Του, 
χάθηκαν όχι µόνο µέσα στην απιστία αλλά σε απερίφραστη βλασφημία (Ματθ. 
1224-27). 

Όσον αφορά τη δικαιοσύνη, η κατάσταση είναι παρόμοια. Η τέλεια, 
θεόπνευστη δικαιοσύνη ή αρετή καταλύει την αμαρτία και µας καθιστά ικανούς 
να λάβουμε το Άγιο Πνεύμα. Τέτοια ήταν η δικαιοσύνη του Κυρίου καθ’ όλο το 
πάθος Του πάνω στον Σταυρό: «Πάτερ, άφες αυτοίς: ου γαρ οίδασι τι ποιούσι» 
(Λουκ. 23/94). Η αληθινή δικαιοσύνη [/74] του Θεού είναι η τέλεια αγάπη: αγάπη 
ακόµη και για τους εχθρούς. Πράγματι, η στάση του Χριστού απέναντι στον 
καθένα µας είναι αυτή της τέλειας αγάπης, αφού όλοι είμαστε εχθροί Του. 
Ακόμη και όταν συγκεντρωνόµαστε ως λαός Του, δεν είµαστε τίποτε άλλο παρά 
μια σύναξη εχθρών Του, από την άποψη ότι δεν Τον αγαπάμε, όπως έχουμε 
χρέος, ούτε αντικατοπτρίζουµε τη δόξα Του, όπως Εκείνος θα ήθελε από µας. Και 
όμως, σε αυτή τη σύναξη προσφέρει τον Εαυτό Του προς βρώσιν και πόσιν, 
χορηγώντας µας το Πνεύμα το Άγιο. 

Ο άγιος Ιωάννης ο Χρυσόστομος διατείνεται ότι, αν ο Κύριος δεν είχε 
προφέρει τα λόγια αυτά από τον Σταυρό: «Πάτερ, άφες αυτοίς: ου γαρ οίδασι τι 
ποιούσιν», κανένας µας δεν θα μπορούσε να λάβει την άφεση των αμαρτιών του. 
Οι λόγοι Του έχουν αιώνια ισχύ, γιατί επισφραγίσθηκαν από τον θάνατο και την 
Ανάσταση Του. Ενεργούν λυσιτελώς ως το τέλος του κόσμου αυτού και στο 
επέκεινα ακόµη. Μπορούμε να οικοδοµήσουµε πάνω τους ολόκληρη τη ζωή µας 
δεόμενοι: «Αντιπαράθεσε την άβυσσο των οικτιρµών Σου απέναντι στο πλήθος 
των πλημμελημάτων μου», όπως διαβάζουμε στην πρώτη ευχή της Πεντηκοστής. 
Πράγματι, οι αμαρτίες µας είναι µηδενικές συγκρινόµενες µε το πέλαγος του 
ελέους και της συμπάθειας Του. Συνεπώς, θα ελέγξει τον κόσµο από την άποψη 
της δικαιοσύνης Του, της αγάπης Του για τους εχθρούς, τῆς αγάπης εκείνης που 
εξαλείφει την αμαρτία. Κάποιος από τους Πατέρες της ερήμου ρωτήθηκε κάποτε 
από έναν ειδωλολάτρη Φιλόσοφο: «Πιστεύεις στον Εσταυρωμένο;» Και εκείνος 
αποκρίθηκε: «Ναι, πιστεύω σε Εκείνον που κατάργησε την αμαρτία πάνω στον 
Σταυρό». [//75Ι Αλλά και ο άγιος Σιλουανός βεβαιώνει ότι, αν δὲν αποκτήσουμε 
την αγάπη προς τους εχθρούς, η σωτηρία μας είναι αβέβαιη”. Όντως, η 
δικαιοσύνη που διακηρύχθηκε πάνω στον Σταυρό αίρει την αμαρτία του κόσμου 
και υπερνικά τον άρχοντα του αιώνος τούτου. Το Άγιο Πνεύμα θα ελέγξει όλη 
την ανθρωπότητα. Τα τέκνα του παρόντος αιώνος, που εφαρμόζουν την 
ανθρώπινη δικαιοσύνη, θα βρεθούν αναπολόγητα. Αλλά όσοι έλαβαν το Πνεύμα 
το Άγιο θα διατρανώσουν τη νίκη του Χριστού στην ίδια τη ζωή τους, 
αναδεικνύοντας Τον Νικητή και Κατακτητή του κόσμου αυτού. «Μικρόν και ου 
θεωρείτε με», είπε ο Κύριος (Ιωάν. 16,16). Αυτό σηµαίνει ότι όχιπια Εκείνος, αλλά 
το Άγιο Πνεύμα, ο Παράκλητος θα επικυρώσει την αιώνια νίκη µας µε τη νέα 
πραγματικότητα της θεϊκής Του δικαιοσύνης. 

Τέλος, ο Λυτρωτής θα ελέγξει τον κόσµο σύμφωνα µε πώς κρίνει ο ίδιος (ο 
κόσμος) τον εαυτό του. Ο Γέροντας Σωφρόνιος αναφέρει στα γραπτά του ότι όλοι 
όσοι άγονται από το Άγιο Πνεύμα δεν παύουν ποτέ να μέμφονται τον εαυτό τους 


7Ο ΑΓΙΟΣ ΣΙΛΟΥΑΝΟΣ Ο ΑΘΩΝΤΙΤΗΣ, σ. 455-456. 

και να πορεύονται προς τα κάτω µε τη χάρη του Πνεύματος». Παραθέτοντας τον 
λόγο του πρώην ηγουμένου του, αρχιμανδρίτου Μισαήλ, «ο Θεός δεν κρίνει δύο 
φορές»», ο Γέροντας Σωφρόνιος διαβεβαιώνει ότι η κρίση µας εναντίον του 
εαυτού µας, η αυτομεμψία µας, προλαμβάνει και εξαλείφει τη μέλλουσα 
κρίση για μας, Μετά τον Χριστό, άριστος διδάσκαλος της αρχής αυτής [//76] 
είναι ο καλός ληστής, που ανέλαβε εκούσια κατάκριση για τον εαυτό του, 
αποδεχόμενος ως δίκαιο τον βασανισμό και τον θάνατο του και αποδίδοντας 
δικαιοσύνη στον συσταυρωμένο μαζί του δίκαιο Χριστό. Τι αυτό και αμέσως 
απαλλάχθηκε από τη μέλλουσα κρίση, αφού εισήλθε στον Παράδεισο την ἴδια 
εκείνη ημέρα. Ο Θεός δεν επρόκειτο να τον κρίνει για δεύτερη φορά. Αληθινή 
κρίση είναι η αποδοχή της αλήθειας για τον εαυτό µας. Όταν ταπεινώνουμε 
κατά το πνεύμα τον εαυτό µας ενώπιον του Θεού και ομολογούμε τις 
αμαρτίες µας, η μέλλουσα κρίση αποδεικνύεται περιττή. Και τότε ο Θεός µας 
προσφέρει ένα εξαιρετικό δώρο. Στο κατά Λουκάν ευαγγέλιο διαβάζουμε: 
«Επιβαλούσιν εφ’ υμάς τας χείρας αυτών και διώξουσι, παραδιδόντες εις 
συναγωγάς και φυλακάς, αγοµένους επί βασιλείς και ηγεμόνας ένεκεν του 
ονόματος µου’ αποβήσεται δε υμίν εις μαρτύριον: θέσθε ουν εις τας καρδίας 
υμών µη προμελετάν απολογηθήναι εγώ γαρ δώσω υμίν στόμα και σοφίαν, ή ου 
δυνήσονται αντειπείν ουδέ αντιστήναι πάντες οι αντικείµενοι υμίν» (Λουκ. 21,12- 
15). Το νόημα είναι προφανές, ἂν ερµηνεύσουμε τον στίχο σε σχέση µε τη δίωξη 
από τις δυνάμεις του κόσμου αυτού. Αλλά το ίδιο ισχύει, όταν εκούσια κρίνουμε 
τον εαυτό µας στρέφοντας όλη τη μομϕφή εναντίον µας. Τότε µας δίδεται σοφία 
εν Πνεύματι Αγίω, που γεννά µέσα µας προσευχή μετάνοιας, η οποία θα µας 
δικαιώσει προλαμβάνοντας τη μέλλουσα κρίση του Κυρίου. 

Όπως και οι άλλες μορφές του «συσσεισμού» του Κυρίου στην καρδιά µας, 
οι έλεγχοι αυτοί του Αγίου Πνεύματος [//77Ι µας προετοιμάζουν για την υποδοχή 
των χαρισμάτων Του. Όταν ομολογούμε την αμαρτία µας, όταν μιμούμαστε 
τον Κύριο στην αγάπη Του για τους εχθρούς Του, και όταν εθελούσια 
διατυπώνουμε κρίση εναντίον της εκπεσµένης φύσεως µας, ο συσσεισµός 
που προξενείται «ένδον» φέρνει στην επιφάνεια τη βαθειά καρδιά µας, 
ευπρεπίζοντας µας κατάλληλα, για να υποδεχθούµε το χάρισμα του Αγίου 
Πνεύματος, τη δωρεά της αιώνιας Βασιλείας, µε την οποία πλατύνεται η 
καρδιά τόσο, ώστε να περιπτύσσεται και τον ουρανό και τη γη. 

ΤΟ ΠΡΩΤΟ ΣΤΑΔΙΟ 


Αυτός πρώτος ηγάπησεν ημάς 
(Α΄ Ιωάν. 4,19) 


[//80] 


[//81] 
4-Ο ΠΟΘΟΣ ΓΙΑ ΤΟ ΠΡΌΣΩΠΟ ΤΟΥ ΚΥΡΙΟΥ 


«Λιψά η ψυχή µου τον Κύριο και µε δάκρυα Τον ζητώ. 
Πώς να µη Σε ζητώ; Εσύ πρώτος µε ζήτησες και µου 
Έδωσες να γευθώ τη γλυκύτητα του Πνεύματος Σου του 
Αγίου: καιη ψυχή µου Σε αγάπησε έως τέλους». 


ΟΔΟΣ Ο ΑΓΩΝΑΣ ΜΑΣ στη ζωή αυτή αποσκοπεί στην ανακάλυψη της 
«βαθειάς καρδιάς» µας (Ψαλμ. 63,7), γιατί αυτός είναι ο τόπος, όπου ο Θεός 
εμφανίζει τον Εαυτό Του. Πάνω απ’ όλα, σκοπός µας είναι να ξεριζώσουμε 
από µέσα µας το πάθος της υπερηφάνειας, το οποίο κατ’ εξοχήν θάβει την 
καρδιά και καταντούμε να µην την αισθανόμαστε. «Η υπερηφάνεια µας 
εμποδίζει να αγαπάμε», λέει ο άγιος Σιλουανός2. Πράγματι, η αληθινή αγάπη 
εκπορεύεται από την ταπείνωση, αφού ο ταπεινός άνθρωπος χωρεί στην καρδιά 
του τον Θεό και τους συνανθρώπους του. Όσο υποφέρουµε από υπερηφάνεια, 
θα είμαστε χωρισμένοι από την καρδιά μας’ θα ζούμε σύμφωνα µε την 
περιορισμένη διάνοια µας, και χάνοντας τελείως τον απώτατο σκοπό του 
ερχομού µας στη ζωή αυτή θα καταλήξουμε, όπως τα ξερά φύλλα που 
παρασύρονται και περιφέρονται από τον [/62] άνεμο εδώ κι εκεί. Αν όµως 
κατορθώσουμε να ανακαλύψουμε τη βαθειά καρδιά µας, τότε ο νους µας θα 
ρίξει άγκυρα όχι µόνο στα βάθη της αλλά και στα ύψη του ουρανού, όπου η 
ζωή µας «κέκρυπται συν τω Χριστώ εν τω Θεώ» (Κολ. 3,3). Τότε ο Θεός θα έλθει 
και θα ετοιμάσει το κατοικητήριο Του µέσα µας. 

Όσο βαθιά και αν έχει διαφθαρεί η καρδιά µας από την αμαρτία, έρχεται 
ώρα που, σαν τον Ζακχαίο, Φλεγόμαστε από τον πόθο να γνωρίσουμε τον Κύριο, 
να μάθουμε ποιος ακριβώς είναι’. Όσο πυκνό και αν είναι το σκοτάδι στον 
λάκκο της αμαρτίας, όπου είμαστε βυθισμένοι, αργά ή γρήγορα έρχεται 
στιγµή που το θέµα της αιωνιότητας τίθεται επιτακτικά ενώπιον µας. 
Αρχίζουµε τότε να βλέπουμε την πρότερη ζωή µας ως τεράστια προδοσία 


ΤΟ ΑΓΙΟΣ ΣΙΛΟΥΑΝΟΣΟ ΑΘΩΝΤΙΤΗΣ, σ. 339. 
20 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 291. 


3 Λουκ. 19,3: «Και εζήτει ιδείν τον Ιησούν τις εστι». 

κατά του Θεού, ὡς εντελώς άδικη προσβολή εναντίον Του. Το πνεύμα µας 
τώρα διψά για τα αιώνια, γιατί αρχίσαμε να διακρίνουμε τη ματαιότητα σε ό,τι 
δεν Φέρει τη σφραγίδα της αιωνιότητας. Η στιγµή αυτή είναι πολύ κρίσιμη, αφού 
το αιώνιο μέλλον µας εξαρτάται ολοτελώς από την κατεύθυνση που θα 
επιλέξουμε. Αν στραφούµε προς τον ζώντα Θεό και αποδεχθούµε τον λόγο 
Του επιποθώντας διακαώς να δούμε το Πρόσωπο του Κυρίου, θα µας χαρίσει 
τον φωτισμό Του και θα αναλάβει το λυτρωτικό έργο Του στην ψυχή μας. 
Θα ξεκινήσουμε µια περιπέτεια μαζί Του. Το μόνο που µας χρειάζεται είναι ο 
πόθος να Τον γνωρίσουμε µε ταπείνωση. Η Φλογερή αυτή επιθυμία [/55] είναι 
το μικρό μέρος που προσφέρουμε στον Θεό µε πίστη. Χωρίς αυτό δεν Του 
επιτρέπουµε να ενεργήσει. Στο ελάχιστο μερίδιο µας θα προσθέσει Εκείνος το 
απεριόριστα μεγαλύτερο μέρος της χάριτος Του, το οποίο διευρύνει την 
καρδιά και µας σώζει. 

Σύμφωνα µε τον άγιο Κύριλλο Αλεξανδρείας, ο Ζακχαίος είχε 
απορροφηθεί από τον πόθο να γνωρίσει προσωπικά τον Θεό και Σωτήρα και να 
δει το «είδος» Του. Αυτό είναι το σπέρμα της σωτηρίας που, όταν πέφτει στο 
έδαφος της καρδιάς του ανθρώπου, τον συγκλονίζει από τη βαθειά επιθυμία να 
δει ποιος είναι ο Κύριος. Μόλις κυριευθεί από τον πόθο αυτό, θα προβεί σε 
ορισμένες ενέργειες που θα φανούν αλόγιστες στα μάτια του κόσμου αυτού, 
στην πραγματικότητα όµως θα προπαρασκευάσουν την οδό για την πρώτη 
συνάντηση του µε τον Σωτήρα. Τέτοια ήταν η περίπτωση του Ζακχαίου, όταν 
άρχισε να αναζητεί τον Κύριο. Αυτή ήταν και η επιθυμία του Κυρίου, γιατί ο Υιός 
του Θεού ήλθε να σώσει τους αμαρτωλούς. Ελάχιστα μας εκπλήττει ο πόθος Του 
να σώσει έναν αρχιτελώνη, γιατί ο Κύριος σε κάθε καιρό και τόπο ζητεί τους 
δικούς Του. 

Η δίψα του Ζακχαίου τον έκανε να προλάβει και να σκαρφαλώσει σε µια 
συκοµουριά, για να μπορέσει να δει τον Κύριο. Αλλά το τι διαδραματιζόταν στην 
καρδιά του ήταν ορατό μόνον σε Εκείνον που είναι και Θεός και άνθρωπος. Το 
πλήθος δεν ήταν σε θέση να δει τη μεταμόρφωση της καρδιάς του ούτε να 
εννοήσει τη φύση της επιθυμίας του. Αλλά πριν ακόµη δει ο Ζακχαίος τον Κύριο, 
Εκείνος είχε αντιληφθεί την κίνηση της καρδιάς του µε υπερφυσικό τρόπο, µε τα 
όμματα της Θεότητας Του. Διαπίστωσε [//84| ότι η άγρια και ἁπληστη καρδιά του 
αρχιτελώνη είχε µεταστοιχειωθεί, καθώς είχε αρχίσει να απαλύνεται και να 


λιώνει από τον πόθο της μεταστροφής, και ήταν έτοιμος να δεχθεί μέσα του 


την εικόνα του Χριστού. 
Ο Ζακχαίος αγνόησε τη Φήμη και την υπόληψη του, που τον εμπόδιζαν να 


πλησιάσει προς τον Θεό, και δέχεται την περιφρόνηση του πλήθους. 
Καταφρονημένος συγγενεύει µε τον Κύριο Ιησού, ο Οποίος, σε αυτή τη στιγµή 
της ζωής Του, οδεύει προς την καθήλωση Του στον Σταυρό της αισχύνης, 
προκειμένου να ελευθερώσει τον κόσμο από το ὀόνειδος της αμαρτίας. 
Κυριευμένοι από τον πόθο µας να δούμε τον Κύριο κι εμείς θα υποστούμε 
εξευτελισμό. Όσο μεγαλύτερη ντροπή βαστάξουµε, τόσο περισσότερο θα 
επιτύχουμε τον στόχο µας: να βρούμε τον Κύριο και Σωτήρα µας. Αδιαφορούμε 
για την καλή γνώμη των ανθρώπων, και κάθε φόβος μήπως γίνουμε 

περιγέλαστοι εξανεµίζεται, γιατί γνωρίζουμε ότι ο Κύριος θα µας τιμήσει µε τη 
θεωρία του Προσώπου Του, το Οποίο είναι ασύγκριτα ωραιότερο απ’ ότι θα 
είχαμε ποτέ Φαντασθεί, και οι ψυχές µας θα χορτασθούν από τη δόξα Του 
(Ψαλμ. 16,15). Ο Ζακχαίος περιφρονεί όλες τις τιµές που απολάμβανε στον 
κόσμο αυτό χάρη στη φλογερή επιθυµία του να δει τον Κύριο. Του είναι 
ακόµη και ευχάριστο να Φαίνεται αστείος στα µάτια των ανθρώπων, αρκεί 
να κριθεί άξιος για µια τελείως διαφορετική τιµή: να βρει χάρη ενώπιον του 
Κυρίου και να δεχθεί την επίσκεψη Του. 

Μόλις έφθασε ο Κύριος στη συκοµουριά, κοίταξε επάνω, είδε τον τελώνη 
και τον προέτρεψε µε τα ακόλουθα [/85] λόγια: «Ζακχαίε, σπεύσας κατάβηθι!» 
(Λουκ. 19,5-8). Η χρονοτριβή στην πνευματική ζωή ελλοχεύει κινδύνους. Όταν ο 
Θεός µας καλεί και µας απευθύνει λόγο, πρέπει να ανταποκριθούμε σαν τον 
Αβραάμ: Πρέπει να ακούσουμε µε προσοχή την πρόσκληση Του και να 
ξεκινήσουμε αμέσως για όπου µας οδηγήσει. Έτσι ο πρώτος λόγος του Κυρίου 
προς τον Ζακχαίο είναι «Βιάσου!» και ο επόμενος, «Κατέβα κάτω! ή Ταπεινώσου! 
Κατέβα από το ύψος της κοσμικής σου θέσεως, από την υψηλοφροσύνη σου και 
βέβαια από τη συκοµουριά. Ο Θεός σε καλεί! Ενδύσου την ταπεινοφροσύνη και 
υποδέξου τη χαρά της σωτηρίας». Όπως πάντα, ο Κύριος απευθύνει σύντομο και 
ευθύ λόγο, γεμάτο δύναμη: «Βιάσου! Κατέβα κάτω!» Με άλλα λόγια: «Έλαβες 
πυρ; Τότε τρέχα!» Επειδή ο Ζακχαίος είχε προετοιµασθεί από τον πόθο που τον 
συγκλόνιζε, και ακόμη περισσότερο από την ταπείνωση του, αξιώθηκε να δεχθεί 
στην καρδιά του τους λόγους του Κυρίου, οι οποίοι, πυρακτωμένοι από θεία 
φλόγα, πέτυχαν τον στόχο τους. Αμέσως κατάλαβε ότι, αν όντως επιθυμούσε να 
συναντηθεί µε τον Ίδιο τον Κύριο, θα έπρεπε να προσθέσει στον πόθο του την 
ταπείνωση. Και αν ήθελε να ανταποκριθεί στο μεγαλείο της τιμής να υποδεχθεί 
τον Κύριο στο σπίτι του, χρειαζόταν να απαντήσει µε µεγάλη σπουδή. Και αυτό 
έκανε: «Σπεύσας κατέβη, και υπεδέξατο αυτόν χαίρων». Η χαρά του ήταν η 
αγαλλίαση της σωτηρίας, η ευφροσύνη της συναντήσεως µε τον Σωτήρα Χριστό, 
ώστε λησμόνησε τελείως τον γύρω κόσμο. «Και ιδόντες πάντες διεγόγγυζον 
λέγοντες ότι παρά αμαρτωλώ ανδρί εισήλθε [//86| καταλύσαι». Αλλά ο Κύριος, 
έχοντας στον νου Του τη σωτηρία του Ζακχαίου και όλου του οίκου του, 
αγνόησε τον ασήμαντο σκανδαλισµό του πλήθους, όπως συχνά έκανε για 
χάρη της σωτηρίας έστω και µιας ψυχής. 

Τότε, «σταθείς Ζακχαίος είπε προς τον Κύριο ...» Αυτή είναι σημαντική 
στιγμή: Ο Ζακχαίος στέκεται όρθιος, πρόσωπο προς Πρόσωπο µε τον Κύριο των 
Δυνάμεων και συνομιλεί μαζί Του. Η παράσταση ενώπιον του Κυρίου µε αγία 
παρρησία γίνεται δυνατή μόνο µε τη μετάνοια που ελκύει τη χάρη στον 
άνθρωπο. Η μετάνοια ενδυναμώνει τόσο πολύ την ύπαρξη του Ζακχαίου, ώστε 
σαν λιοντάρι καταθέτει στον Θεό τη μεταμέλεια του µε τέτοια ανδρεία, που του 
χαρίζει εγκαρτέρηση σε όλα. Τώρα στέκεται µε ταπείνωση και συνδιαλέγεται µε 
τον Θεό, επιποθώντας να θυσιάσει τα πάντα για την εκπλήρωση της μετάνοιας 
του. Η ζωηφόρος ενέργεια του λόγου του Θεού πλημμύρισε µε χάρη την καρδιά 
του Ζακχαίου. Καθώς στάθηκε ενώπιον του Δημιουργού του, πρόφερε τα 
ακόλουθα λόγια της μετάνοιας: «Ιδού τα ημίση των υπαρχόντων µου, Κύριε, 

δίδωμι τοις πτωχοίς, και εί τινος τι εσυκοφάντησα, αποδίδωμι τετραπλούν». 
Έχοντας συναίσθηση της καινής ζωής που εισέδυσε στην καρδιά του, ο Ζακχαίος 
υπόσχεται µε παρρησία στον Κύριο ότι θα επανορθώσει όλα τα παραπτώματα 
του. 

Ο Θεός εξαγοράζει διαμέσου της μετάνοιας ολόκληρη τη ζωή του 
ανθρώπου, το παρελθόν του ακόµη και το μέλλον του. Η ζωή μας είναι γεμάτη 
από αμαρτίες, προδοσίες, παραβάσεις και αδικίες, αλλά η μετάνοια 
εξουδετερώνει την δύναμη τους στην αιωνιότητα και τις εξαλείφει τελείως, ώστε 
την ημέρα της Κρίσεως να µην υπάρχουν [/87] πια ενώπιον του Θεού. Κάθε είδους 
επαφή µε τον Κύριο καταφλέγει την ακαθαρσία του ανθρώπου, τον καθαίρει και 
τον σώζει. Αυτό το βλέπουμε και στην περίπτωση του προφήτη Ησαῖα: Ο Θεός 
αγγίζει µε πυρακτωμένο κάρβουνο τα χείλη του λέγοντας, «ιδού ήψατο τούτο 
των χειλέων σου και αφελεί τας ανομίας σου και τας αμαρτίας σου περικαθαριεί» 
(Ησ. 6,7). Η απλούστατη επαφή µε τον Θεό επομένως ήταν αρκετή, για να σβήσει 
τελείως όλα τα ανομήματα του Ζακχαίου, χρειαζόταν όµως να τα εξομολογηθεί 
και προσωπικά ενώπιον του Κυρίου. 

Σύμφωνα µε τον νόμο της εποχής εκείνης, τα εγκλήματα τιμωρούνταν 
ανάλογα µε τον βαθµό της αμέλειας. Η πιο αυστηρή ποινή υπαγόρευε απόδοση 
εις τετραπλούν της απώλειας που είχε κάποις προξενήσει. Και ο Ζακχαίος, 
αναλαμβάνοντας όλη τη σοφή μωρία της μετάνοιας, υπέβαλε τον ευατό του στην 
πιο αυστηρή δυνατή κρίση και δεσμεύθηκε να αποκαταστήσει εις τετραπλούν 
όσες αδικίες είχε διαπράξει. 

Η επίσκεψη του Κυρίου επιφέρει ασυνήθιστη ανδρεία στον άνθρωπο, 
από την άποψη ότι προθυμοποιείται να αναλάβει όλη την ευθύνη για τα 
παραπτώματα του. Μέμφεται µόνο τον εαυτό του και έτσι συμφιλιώνεται µε 
τον Θεό και τους αδελφούς του. Οι Πατέρες τῆς ερήµου έλεγαν συχνά ότι, αν ο 
άνθρωπος δεν επωµίζεται την ευθύνη για τα πταίσματα του, ποτέ δεν θα έχει 
ειρήνη πάνω στη γη. Ο αρχιτελώνης δεν εξοµμολογήθηκε απλώς τις αμαρτίες του 
κατηγορώντας τον εαυτό του, αλλά προτίμησε την πλέον αυστηρή καταδίκη. 
Αυτό σήμαινε την διανομή [/88] όλης της περιουσίας του. Τέτοια δύναμη είχε η 
μετάνοια την οποία προκάλεσε η συνάντηση του µε τον Κύριο. 

Ένα ακόµη μυστήριο κρύβεται ωστόσο στη συνάντηση του ανθρώπου µε 
τον Θεό: Ο Ζακχαίος έγινε συγγενής µε τον Κύριο κατά το πνεύμα. Επιποθώντας 
να Τον δει, είχε δεχθεί το όνειδος του εξευτελισμού, αλλά ταυτόχρονα του δόθηκε 
η χάρη να βαστάσει την αισχύνη του Σταυρού. Σύμφωνα µε τον απόστολο 
Παύλο, επενεργεί στον άνθρωπο τέτοια χάρη που ανοίγει την καρδιά του. Τον 
εκτείνει και τον πλαταίνει «εις τετραπλούν» -- στις τέσσερις διαστάσεις: του 
πλάτους, του μήκους, του βάθους, και του ύψους (Εφεσ. 3,18). Ο Ζακχαίος, 
έχοντας δεχθεί την αισχύνη του Σταυρού, πλατύνθηκε κατά τις τέσσερις 
διαστάσεις του Σταυρού. Επιθυμούσε διακαώς να αποζημιώσει τετραπλάσια όλα 
τα θύματα των αδικιών που είχε διαπράξει. Έτσι, µε προφητικό και προεικονικό 
τρόπο, η καρδιά του υποδέχθηκε τη χάρη που σε λίγο θα απέρρεε από τον 
Σταυρό και την Ανάσταση του Χριστού. Δηλαδή, το μυστήριο της διαβάσεως 
από τον θάνατο στη ζωή ενεργοποιήθηκε µέσα του πριν από τον Γολγοθά, 

όπως ακριβώς συνέβη µε τους Προφήτες και τους Δικαίους της Παλαιάς 
Διαθήκης και όπως όντως ισχύει για όλους, όσοι δέχονται την εντολή του Θεού 
και υποτάσσονται σε αυτήν. Η καρδιά του Ζακχαίου πλατύνθηκε τόσο πολύ, που 
περιπτύχθηκε όλους τους ανθρώπους, ιδιαίτερα όσους είχε αδικήσει. Ο 
Ζακχαίος, βαστάζοντας το όνειδος µπροστά στον πόθο του να κατοπτεύσει 
το Πρόσωπο του Κυρίου, έβαλε τον εαυτό του στην οδό που βάδιζε ο Ίδιος ο 
Κύριος [//89] και στο πρόσωπο Του ανακάλυψε έναν συνοδοιπόρο κι έτσι πέρασε 
από την αισχύνη στη δόξα. 

Ήταν τόσο μεγάλη η αλλαγή του Ζακχαίου και τόσο ριζική η 
μεταμόρφωση της καρδιάς του, που ο Ίδιος ο Κύριος αναφώνησε: «Σήμερον 
σωτηρία τω οίκω τούτω εγένετο» (Λουκ. 19,9). Έμμεσα ο Κύριος βεβαίωνε ότι 
είναι Θεός και ότι η σωτηρία χαρίζεται σε οποιονδήποτε είναι έτοιμος να δεχθεί 
την επίσκεψη του Θεού. Ο Κύριος χρειάστηκε µόνο να προσηλώσει το βλέμμα 
Του στον Ζακχαίο, για να τον ζωογονήσει µε τη νέα ζωή της σωτηρίας. Το ίδιο 
συμβαίνει και στην περίπτωση µας, όταν ο Κύριος στρέψει το βλέμμα Του σε μας. 
Αρκεί να ατενίσουµε το Πρόσωπο Του, και µονοµιάς ο θάνατος παύει να µας 
κυριεύει. Η θεωρία του Προσώπου του Κυρίου επομένως είναι το «έν ου εστι 
χρεία». 

Βεβαίως πρώτα είναι αναγκαίο να εξέλθουµε από την «παρεμβολή» του 
κόσμου αυτού µε την προθυμία να βαστάσουμε λίγη αισχύνη χάριν του 
Ονόµατος Του, όπως λεέι ο Απόστολος: «Εξερχώμεθα προς αυτόν έξω της 
παρεμβολής, τον ονειδισµόν αυτού φέροντες» (Εβρ. 13,13). Ο κόσμος αυτός έχει 
δικούς του νόμους και αξίες, αλλά πρέπει να ζούμε σύμφωνα µε τον νόμο του 
Θεού, ακόµη και αν αυτό σηµαίνει ότι θα υποστούµε όνειδος. Αλλά πόσο μικρό 
είναι το τίμημα που πρέπει να καταβάλουμε, όταν πρόκειται να συναντήσουμε 
τον Νυμφίο της Εκκλησίας, ο Οποίος ήλθε ανάµεσα µας και θα ξαναέλθειγια να 
κρίνει τον κόσμο µε τη θεϊκή Του δικαιοσύνη! 

//90] Ο Κύριος αποκαλεί τον Ζακχαίο υιό του Αβραάμ, επειδή εκδηλώνει 
πίστη όμοια µε εκείνη του προπάτορος του. Ανταποκρίνεται στην κλήση του 
Θεού, όπως έκανε κι εκείνος, και γι αυτό λαμβάνει τη χάρη της υιοθεσίας. Ο 
Θεός το επισφραγίζει λέγοντας ότι «ήλθε ο Υιός του ανθρώπου ζητήσαι και 
σώσαι το απολωλός» (Λουκ. 19,9-10). Πράγματι, ο Κύριος του ουρανού κατέβηκε 
στη γη, για να αναζητήσει τον άνθρωπο που αφανίζεται µέσα στις αμαρτίες του. 
Ο Ζακχαίος εκούσια απαρνήθηκε τα πάντα, όπως ο Αβραάμ, µε την προθυμία να 
φανεί ακόµη και μωρός χάριν του Κυρίου. Γι’ αυτό και ο Κύριος ευδόκησε να τον 
δικαιώσει και να τον δοξάσει. 

Η γνήσια πίστη γεννιέται από τη μετάνοια. Αρνείται να συµβιβασθεί µε 
τον κόσμο, αφού δεν εντυπωσιάζεται πια από τα πρότυπα του και τα εφήμερα 
είδωλα του ούτε συµβιβάζεται µε την ψεύτικη αγάπη του. Η αληθινή πίστη, που 
εμπνέεται από τη θεϊκή αγάπη, είναι απόλυτη, γι΄ αυτό και ο άνθρωπος στην 
προσπάθεια του να µην απολέσει τη σωτηρία που του χαρίσθηκε αναλαμβάνει 
ένα είδος σαλότητας. Είναι ευτυχής που γίνεται μωρός, όπως ο Ζακχαίος, γιατί 
γνωρίζει ότι η αληθινή σοφία εκπηγάζει από τέτοια σαλότητα. Ο Θεός 
ευαρεστείται να ενοικεί σε τέτοιους ανθρώπους που Τον αναζητούν µε όλη την 

καρδιά τους, που περιφρονούν την καλή γνώμη του κόσμου αυτού και 
εγκολπώνονται την ίδια ταπεινή ζωή που και ο Κύριος δέχθηκε για χάρη µας. 


[/91] 
Ερωτήσεις και Απαντήσεις 


Ερώτηση 1: Αναφέρατε ότι ο άγιος Σιλουανός γράφει για την 
υπερηφάνεια, την αγάπη και την ταπείνωση, και µου φάνηκε αυτό πραγματικά 
ζωογονητικό. Θα μπορούσατε να το αναπτύξετε λίγο περισσότερο. 

Απάντηση 1: Όταν κάποιος είναι υπερήφανος, είναι γεμάτος από τον 
εαυτό του, και επειδή δεν χωρεί τίποτε µέσα του δεν επιθυμούμε καν να του 
μιλήσουμε. Είναι αδύνατον να επικοινωνήσουµε μαζί του, γιατί καμία σκέψη µας 
δεν βρίσκει έδαφος µέσα του. Ακριβώς το αντίθετο συμβαίνει µε τον ταπεινό 
άνθρωπο. Κενώνει τον εαυτό του, κάνει χώρο στην καρδιά του για όλους, πρώτα 
για τον Θεό και έπειτα για τον πλησίον του. Για τον λόγο αυτό δεν υπάρχει 
αληθινή αγάπη χωρίς ταπείνωση. Η ταπείνωση είναι το αλάτι της αγάπης, ενώ 
αντίθετα η υπερηφάνεια την εξαλείφει. Γνωρίζουμε από την εμπειρία µας ότι 
αρκεί ένας υπερήφανος λογισμός, για να νεκρωθεί η καρδιά µας, για να 
μεταβληθεί από θερμή και ζωντανή σε ψυχρή και ανάλγητη, χωρίς ίχνος αγάπης 
µέσα της. 

Ο άγιος Σιλουανός, όπως και ο πατήρ Σωφρόνιος, ομιλούν διεξοδικά για το 
θέμα αυτό. Ο άγιος Σιλουανός γεύθηκε την απόλυτη αγάπη του Χριστού, όταν 
στη θέση της εικόνας Του στον ναό αξιώθηκε να Τον δει στη δόξα Του. Εκείνη τη 
στιγμή όλη η ύπαρξη του γέμισε από την ενέργεια του Αγίου Πνεύματος, σε 
σημείο που ποθούσε να πάσχει για χάρη του Χριστού. Την ίδια ώρα γνώρισε 
επίσης την απερίγραπτη και τέλεια ταπείνωση του Κυρίου, [/92] και δεν έπαψε 
κατά το υπόλοιπο της ζωής του να επαναλαμβάνει: «Διψά η ψυχή µου την 
ταπείνωση, αλλά δεν κατορθώνω να την αποκτήσω»ἤ. Όταν κάποιος δει τον 
Ζώντα Χριστό, του μεταδίδεται συγχρόνως η κατάσταση του Θεανθρώπου. 
Προσλαμβάνει την αγάπη και την ταπείνωση Εκείνου που πεθαίνει για τους 
εχθρούς Του, ταπεινώνοντας τον Εαυτό Του μέχρι τέλους, κατεβαίνοντας στα 
κατώτερα μέρη της γης, τοποθετώντας τον Εαυτό Του κάτω από όλους, για να 
ανυψώσει όλο τον Αδάμ. Η αντίληψη του Γέροντος Σωφρονίου για το ανθρώπινο 
γένος ως πυραμίδα, αντανακλά το γεγονός ότι ο άνθρωπος, πλασμένος κατ’ 
εικόνα Θεού και οµοίωση, ποθεί τη δικαιοσύνη. Ὡστόσο, καθώς ο ίδιος ο 
άνθρωπος αδυνατεί να βρει δικαιοσύνη και ισότητα στη δοµή του παρόντος 
κοσμικού είναι, ανέλαβε ο Ίδιος ο Κύριος να αναστρέψει την πυραμίδα αυτή, 
τοποθετώντας τον Εαυτό Του στο κάτω άκρο της, βαστάζοντας το βάρος όλου 
του κόσμου, και σηκώνοντας ο Ίδιος ολόκληρη την κατάρα που επικρεµόταν 
πάνω από την ανθρωπότητα, προκειμένου να θεμελιώσει άλλο είδος 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 206, 372, 374. 

δικαιοσύνης. Έτσι όσοι είναι αληθινά δικοί Του σπεύδουν προς τα κάτω, για να 
Τον συναντήσουν. 


Ερώτηση 2: Πως αποφεύγουμε την υπερηφάνεια στην προσπάθεια µας να 
είµαστε ταπεινοί; 

Απάντηση 2: Ποτέ δεν θα μπορέσουμε να φθάσουμε στην αληθινή 
ταπείνωση, ακόµη και αν ομολογούμε ότι είµαστε οι χειρότεροι από όλους, γιατί 
το είδος αυτό της [//93Ι ταπεινώσεως ενέχει κάποια σύγκριση µε άλλους 
ανθρώπους. Η αληθινή ταπείνωση προὐποθέτει άλλο είδος συγκρίσεως: τη 
σύγκριση του εαυτού µας µε την εικόνα του ανθρώπου, η οποία µας 
αποκαλύφθηκε στο Πρόσωπο του Κυρίου Ιησού, δηλαδή τη μορφή την οποία 
συνέλαβε ο Θεός για τον άνθρωπο προ χρόνων αιωνίων. Εδώ το σηµείο 
αναφοράς είναι ο Ίδιος ο Χριστός. Αυτός αποτελεί το υπόδειγμα µας. Αλλά αν το 
σηµείο αναφοράς είναι ο Κύριος, τότε βέβαια δεν υπάρχει τέλος στην ταπείνωση. 
Δεν μπορούμε να είμαστε υπερήφανοι, γιατί κατανοούμε ότι η αληθινή 
ταπείνωση είναι ανεπίτευκτη, εφόσον πρότυπο τῆς είναι ο Χριστός. Πρόκειται για 
είδος ταπεινώσεως στο οποίο αποβλέπουµε, αλλά ποτέ δεν μπορούμε πλήρως να 
επιτύχουμε. Μέσα από το πρίσµα αυτό μπορούμε να εννοήσουμε και τον λόγο 
για τον οποίο ο απόστολος Παύλος, ο κορυφαίος των Αποστόλων, λέει: «Χριστός 
Ιησούς ήλθεν εις τον κόσμον αμαρτωλούς σώσαι, ων πρώτος εἰµι εγώ» (Α΄ Τιμ. 
1,15). Ο μεγαλύτερος των Αποστόλων μπορούσε να ομολογεί ότι είναι ο πρώτος 
των αμαρτωλών, επειδή είχε καθαρή θεωρία του πώς θα έπρεπε να είναι κατά το 
πρότυπο του Χριστού. Όσο διαυγέστερη όραση του Χριστού έχουµε, τόσο 
βαθύτερη αποβαίνει η ταπείνωση µας. 

Η θεωρία αυτή ενεργείται στη βαθειά καρδιά του ανθρώπου, όπου 
μορφώνεται η εικόνα του Χριστού. Αυτό εκφράζεται και στους ακόλουθους 
λόγους του αποστόλου Παύλου: «Τεκνία µου, ους πάλιν ωδίνω, άχρις ου 
μορφωθή Χριστός εν υμίν!» (Γαλ. 4,19) Όταν ο Χριστός µορφωθεί στην καρδιά 
μας, κατεβάζουµε τον νου µας εκεί και βλέπουμε [/54] ποιο είναι το «είδος» (Ιωάν. 
5,37) Του, την αγιότητα και το μεγαλείο Του. Τότε συναισθανόμαστε ότι ποτέ δεν 
θα κατορθώσουµε να γίνουμε αρκετά ταπεινοί. Επομένως, η σύγκριση του 
εαυτού µας δεν πρέπει να γίνεται σε σχέση µε τους θνητούς αδελφούς που µας 
περιστοιχίζουν αλλά µε Αυτόν, το τέλειο παράδειγµα µας. «Υπόδειγμα δέδωκα 
υμίν», είπε Αυτός που είναι ο Διδάσκαλος και Δεσπότης µας. 


Ερώτηση 3: Είπατε ότι όταν συντριβόμαστε από τον Θεό τότε είμαστε 
έτοιμοι και να θεραπευθούμε. Η φράση αυτή κόλλησε στον νου µου. Κάποια 
ενορίτισσα µου, ηλικιωμένη γυναίκα, έχασε έναν από τους γιούς της, από τον 
οποίο εξαρτιόταν πολύ. Αυτός περιποιόταν τη µητέρα του και την ανάπηρη 
αδελφή του ανιδιοτελώς, παραμελώντας τον εαυτό του, µε αποτέλεσµα να 
πεθάνει εντελώς απροσδόκητα. Η γυναίκα αυτή δεν επιθυµεί να επιστρέψει στην 
Εκκλησία. Ίσως να είναι θυμωμένη µε τον Θεό. Βρίσκεται σε βαθειά απόγνωση, 
αλλά είναι δυνατός άνθρωπος. Πραγματικά δεν ξέρω πώς να την βοηθήσω. 

Απάντηση 3: Ίσως να µην είχε ορθή στάση, πριν ακόµη την βρει η 
συμφορά αυτή. Οι Πατέρες λένε ότι όσοι είναι συνετοί αποφεύγουν τις ακούσιες 
δοκιμασίες µε τη βοήθεια εκουσίων παθημάτων. Δηλαδή, ἂν είµαστε συνετοί, δεν 
θα χρειαστεί να διωχθούµε από ανθρώπους, αλλά εμείς θα γίνουμε οι 
μεγαλύτεροι διώκτες του εαυτού µας' αυτό είναι το πνεύμα του Χριστού. Κάποιος 
Ευρωπαίος θεολόγος έγραψε βιβλίο µε τον τίτλο «Τα σκληρά λόγια του Ιησού». 
Δεν γνωρίζω το περιεχόµενο του βιβλίου, αλλά [/55] είμαι σίγουρος ότι δεν 
αντιλήφθηκε το βαθύτερο νόημα των σκληρών αυτών λόγων. Βεβαίως, ο λόγος 
«όταν συντριβόμαστε από τον Θεό, τότε είµαστε έτοιμοι να θεραπευθούμε» είναι 
σκληρός. Αλλά βρίσκουμε σκληρές ρήσεις και στο Ευαγγέλιο και ακόμη 
περισσότερες στις επιστολές των Αποστόλων. 

Για παράδειγµα, θυμάστε τι είπαμε για τον άγιο Ιωάννη τον Βαπτιστή: 
αποκαλούσε τα τέκνα των Εβραίων γεννήματα εχιδνών. Και πιο κάτω, το 
ελληνικό πρωτότυπο γράφει ότι µε τέτοιους λόγους παρηγορούσε τον λαό. Πώς 
ήταν δυνατόν να τους αναπαύει µε τέτοιες εκφράσεις; Φυσικά οι λόγοι του 
προέρχονταν από καρδιά γεμάτη από τη χάρη, η οποία πληροφορούσε τις 
καρδιές τους για την αλήθεια των λόγων. Ως αληθινός Προφήτης τελούσε το 
έργο του µε καθαρή καρδιά και µε τους λόγους του προξενούσε συντριβή μέσα 
τους, η οποία, µε τη σειρά της, επέφερε ταπείνωση. Αυτή ελκύει τη χάρη του 
Θεού που παρηγορεί τις καρδιές των ανθρώπων. Από την άποψη αυτή 
κατανοούμε και τον απόστολο Παύλο, όταν λέει στους Κορινθίους: «Τις εστιν ο 
ευφραίνων µε ει µη ο λυπούμενος εξ εμού;» (Β’ Κορ. 2,2) Πρόκειται για την ἴδια 
επιστήµη: ο Απόστολος έπρεπε να συντρίψει την αλαζονεία των μαθητών του, να 
προξενήσει σε αυτούς συντριβή και γι αυτό ταπείνωση! και ο Θεός δίδει χάρη 
στους ταπεινούς, ενώ αντιτάσσεται στους υπερήφανους (Ίακ. 4,6: Α΄ Πετρ. 5,9). 
Έτσι κατανοούμε τους σκληρούς λόγους των Γραφών. Μας είναι πολύ 
απαραίτητοι, και η παιδεία του Θεού είναι εξαιρετικά πολύτιμη, γιατί µε τη 
βοήθεια της γνωρίζουμε ότι Αυτός είναι ο Πατέρας [/66] µας. Σε όσους δέχονται 
την παιδεία Του, προσφέρεται ως Πατέρας (Εβρ. 12,6). 

Κατά συνέπεια, αν είμαστε συνετοί και κατέχουµε το ήθος αυτό, όταν 
πέσει πάνω µας συμφορά, δεν θα μεμφθούμε τον Θεό ούτε κανέναν άλλο. Θα 
σταθούμε όπως ο προφήτης Δανιήλ και θα ομολογήσουμε: «Σοι, Κύριε, η 
δικαιοσύνη, και ημίν η αισχύνη του προσώπου» (Δαν. 9,7) ή, όπως ο προφήτης 
Μιχαίας: «Οργήν Κυρίου υποίσω ότι ήμαρτον Αυτώ» (Μιχ. 7,9): και µε τη στάση 
αυτή θα γευθούμε αμέσως την εμπειρία της λυτρώσεως και θα υπερβούμε την 
τραγωδία που διερχόμαστε. Με τον τρόπο αυτό οι συνετοί αποφεύγουν τα 
ακούσια παθήµατα µέσω των εκουσίων. Όπως προτείνει ο Μέγας Βασίλειος: 
«Κάνετε εκούσιο αυτό που είναι αναγκαστικό. Μη λυπάσθε τη ζωή, που η 
στέρηση της είναι αναπόφευκτη»”. Αν πρόκειται να πεθάνουμε, ας πεθάνουμε 
τουλάχιστο σωστά, εκούσια, σύμφωνα µε τις εντολές του Θεού! αυτή θα είναι η 
νίκη µας. Δεν µας δίδεται η χάρη να πεθάνουμε όπως οι μάρτυρες, αλλά 


ῬΜεγ. Βασιλείου, ΟΜΙΛΙΑ ΕΙΣ ΓΟΡΔΙΟΝ ΤΟΝ ΜΑΡΤΥΡΑ, ΡΟ 31,505. 

τουλάχιστον ας πεθάνουμε σύμφωνα µετις εντολές του Θεού. Ας µη λυπηθούμε 
τη ζωή µας, την οποία σε κάθε περίπτωση θα απωλέσουμε. Αν δεν την 
λυπηθούμε, οπωσδήποτε θα την ανταλλάξουµε µε αιώνια ζωή. 


Ερώτηση 4: Έχω τον πειρασμό να θέλω να αναγνωρίσω σε ποιο στάδιο της 
πνευματικής ζωής βρίσκομαι. {/7] Πώς μπορούμε να αποφύγουμε τον 
φαρισαϊσμό, δηλαδή τη σύγχυση και την τάση να παρουσιαζόμαστε σαν να 
βρισκόµασταν σε ένα συγκεκριµένο στάδιο, διαταράσσοντας έτσι όλη την 
πνευματική ζωή µας; 

Απάντηση 4: Ο Γέροντας Σωφρόνιος θεωρούσε τη διάκριση μεταξύ 
καθάρσεως, φωτισμού και θεώσεως πολύ Φιλοσοφική. Είχε πει μάλιστα σε έναν 
από τους πιο αγαπητούς φίλους µας: «Ας µην γινόμαστε κατάσκοποι του εαυτού 
μας», δηλαδή ας µην αναλύουμε τὰ γεγονότα της πνευματικής ζωής µας. Νομίζω 
ότι η άλλη διάκριση, η τρίπτυχη παρουσίαση της πνευματικής ζωής -η κλήση του 
ανθρώπου από τη χάρη, ο καιρός της πάλης, όταν η χάρη που συνόδευε την 
κλήση ελαττώνεται και η οριστική επιστροφή της χάριτος- είναι πιο φυσική. 

Ας εξετάσουμε τον εαυτό µας µέσα από το πρίσμα όσων διδασκόµαστε, 
όταν η χάρη είναι μαζί µας, τότε γινόμαστε διδακτοί Θεού. Για παράδειγµα, 
όταν δεν αισθανόμαστε µέσα µας τη χάρη του Παρακλήτου, αυτό αποτελεί σαφή 
ένδειξη ότι δεν είµαστε δίκαιοι και επομένως οφείλουμε να μετανοήσουμε. Το 
πνεύμα της μετάνοιας είναι µεγάλο χάρισμα. Ο αββάς Αμμωνάς λέει ότι το 
πνεύμα της μετάνοιας είναι σαν πύρινος κύκλος γύρω µας, που µας 
προφυλάσσει από την πτώση. Αν διατηρήσουμε το πνεύμα αυτό, δεν θα έχουμε 
έμπνευση μόνο για αρνητικό ασκητισµό (δηλαδή να αποφεύγουμε το ένα και το 
άλλο), αλλά επιπλέον θα εμπλουτίσουμε τη ζωή µας θετικά και θα 
κυριαρχήσουμε πάνω στην αλύτρωτη ακόμη φύση μας. Αρκεί μόνο να έχουμε 
στον νου µας το εξής: Αν δυσκολευόµαστε να προσευχηθούμε, είναι ασφαλής 
ένδειξη ότι έχουµε ανάγκη από μετάνοια: οπότε [/98Ι ταπεινώνουμε το πνεύμα 
μας και τοποθετούμε τον εαυτό µας κάτω από τον αδελφό µας. 


Ερώτηση 5: Η δυσκολία που συναντώ για την καθοδήγηση των ανθρώπων 
στην οδό του Χριστού είναι να τους κάνω να υπερνικήσουν δύο φόβους: τον φόβο 
της ντροπής και τον φόβο του πόνου. Αναλαμβάνοντας την πορεία που µας 
παρουσιάσατε, το πιο δύσκολο πράγμα, νομίζω, είναι η υπέρβαση των φόβων 
αυτών. Αυτό προσπαθώ να κάνω στην ενορία µου. Οι άνθρωποι, παρότι οι ψυχές 
τους είναι φορτωμένες και οι καταστάσεις που ζουν τους συγχύζουν, δεν 
έρχονται για εξομολόγηση, επειδή δεν είναι σε θέση να ξεπεράσουν τη ντροπή 
της ομολογίας των αμαρτιών τους. Πῶς οδηγείτε τους ανθρώπους προς την 
κατεύθυνση αυτή; 

Απάντηση 5: Νομίζω ότι τόσο η δύναμη να βαστάσουµε τη ντροπή όσο και 
η δύναμη να υποφέρουµε τον πόνο είναι δώρα του Θεού. Όταν ήμουν ακόµη νέος 
και άπειρος πνευματικός, ο Γέροντας Σωφρόνιος µε συμβούλευσε να ενθαρρύνω 
τους νέους να εξομολογούντα µε ακρίβεια τις αμαρτίες, για τις οποίες 
αισθάνονταν τη μεγαλύτερη ντροπή, γιατί ἂν αποκτούσαν τη συνήθεια αυτή, η 

αισχύνη τους θα μετατρεπόταν σε δύναμη κατά των παθών και θα 
υπερνικούσαν την αμαρτία. Ἠξερα ότι είχε δίκαιο, αλλά τότε δεν κατανοούσα µε 
ποιόν τρόπο ενεργείται αυτό, επειδή δεν είχα τη συνήθεια να θέτω ερωτήματα 
στον Γέροντα. Πολλές φορές απλώς τον άκουγα και ο ίδιος στη συνέχεια 
διευκρίνιζε κάτι που είχε αναφέρει νωρίτερα. Αλλά μια μέρα ήμουν στη 
Θεσσαλονίκη, σε έναν µεγάλο ναό, όπου ο ιερέας ήταν Φίλος µου. Ἠταν [//99] 
Κυριακή του Ζακχαίου, και µου ζητήθηκε να τελέσω τη Θεία Λειτουργία και να 
κάνω κήρυγμα στη σχετική Ευαγγελική περικοπή. Η καλύτερη προετοιμασία για 
ένα κήρυγμα είναι η ανάγνωση της περικοπής µία εβδομάδα νωρίτερα και η 
καθημερινή εντρύφηση σε αυτό κατά τις επόμενες ημέρες. Το ίδιο το χωρίο σου 
εμπνέει τη σταθερή σκέψη, γύρω από την οποία μπορείς να οικοδοµήσεις στη 
συνέχεια το κήρυγμα σου. Αλλά δεν βρήκα χρόνο για την εργασία αυτή, οπότε 
σηκώθηκα νωρίς το πρωί, για να ετοιµαστώ. Καθώς διάβασα τη διήγηση του 
Ευαγγελίου, οι λόγοι του Γέροντα -«ενθάρρυνε τους νέους να βαστάζουν 
αισχύνη»- ήλθαν ξαφνικά στον νου µου. Τότε εννόησα ότι ακριβώς αυτό είχε 
συμβεί στο πρόσωπο του Ζακχαίου. 


Ο Ζακχαίος είχε τοποθετηθεί 


προφητικά στην οδό του Χριστού, στην οδό του Σταυρού, ὥστε το μυστήριο του 
Σταυρού όπως και της Αναστάσεως ενεργοποιήθηκαν στην καρδιά του µε 


προφητικό τρόπο. Έτσι η καρδιά του πλατύνθηκε, και έγινε ικανός να εισέλθει 
στη δύναμη της πίστεως. Ο Χριστός µας έσωσε µε τον Σταυρό της αισχύνης. 
Συνεπώς, όποτε υποµένουµε ντροπή για χάρη Του, την εκλαµβάνει ως έμπρακτη 
ευγνωμοσύνη και µας μεταδίδει ως ανταπόδοση τη χάρη Του, η οποία αναγεγγά 
τη ζωή µας. 

Αυτό ακριβώς συμβαίνει στην εξομολόγηση. Όσοι εξομολογούνται µε 
ειλικρίνεια και αναλαμβάνουν την ευθύνη και την αισχύνη γιατις αμαρτίες τους, 
αναγεννώνται. [/100] Αλλά όσοι απλώς ανασηκώνουν τους ώμους τους λέγοντας: 
«Τίποτα σπουδαίο δεν έχω να σας πω, τα συνηθισμένα ...», δεν υποµένουν καμία 
ντροπή, η καρδιά τους παραμένει ασυγκίνητη και µετά βίας λαμβάνουν κάποιο 
όφελος. Σε όσους, µε συντετριμμένη καρδιά και αίσθημα ντροπής, 
απογυμνώνουν τις ψυχές τους ενώπιον του Θεού και ενώπιον ενός άλλου 
«ομοιοπαθούς» (Πράξ. 1415) θνητού, του πνευματικού, η ντροπή που 
αισθάνονται αγγίζει την καρδιά, την ταπεινώνει και την φέρνει στην επιφάνεια. 
Η καρδιά τότε ανοίγει στη χάρη της αναγεννήσεως και της θείας παρηγοριάς. Το 
διαπιστώνουμε αυτό στη ζωή πολλών από αυτούς που προσέρχονται στο 
μυστήριο της εξομολογήσεως. Όσο μεγαλύτερη αισχύνη υπομένουν µε συντριβή, 
καταδικάζοντας τους εαυτούς τους ενώπιον του Θεού, τόσο μεγαλύτερη χάρη 
λαμβάνουν, για να διορθώσουν τη ζωή τους και να κάνουν καινούργια αρχή. 

Ο ίδιος νόμος ισχύει και για την οδύνη. Μπορείς να πάσχεις µόνο ἂν 
αγαπάς. Ο ζήλος είναι ισχυρός σαν τον άδη, λέει η Παλαιά Διαθήκη. Αλλά στην 
Καινή Διαθήκη μαθαίνουμε ότι η αγάπη είναι ακόµη ισχυρότερη από τον 
θάνατο. Ώστε, αφού υπομείναμε αισχύνη για τον Χριστό και Εκείνος σε 

ανταπόδοση µας πλούτισε µε την ενέργεια της αγάπης Του, είµαστε πλέον σε 
θέση να πάσχουμε, να υπομένουμε παθήματα χωρίς καν να τους δίνουμε 
σημασία, και δοκιμασίες που δεν θα ήμασταν ικανοί να αντιμετωπίσουμε χωρίς 
τη χάρη Του. Αυτό γίνεται σαφές και από τους λόγους του Κυρίου στον άγιο 
Σιλουανό: «Κράτα τον νου σου στον άδη, και µην απελπίζεσαι». {/101] «Όποιος 
θεωρεί τον εαυτό του άξιο της κολάσεως, πώς να µην υπομείνει µε γενναιότητα 
όχι µόνο µια προσβολή αλλά και µια ζημία και µια αρρώστια και κάθε δυσκολία 
και κακοποίηση» Βλέπετε ότι μέσω των εκουσίων παθημάτων και της 
αυτομεμψίας αποφεύγουμε ακόµη και να παρατηρήσουμε πολλές άλλες 
δοκιμασίες της ζωής, εφόσον επιλέξαμε ήδη την πιο αυστηρή τιμωρία, τη μόνη 
που αληθινά µας αξίζει. 


Ένας κοινός Φίλος του Γέροντος Πορφυρίου και του Γέροντος Σωφρονίου, 
που έπασχε από καρκίνο, µου εκμυστηρεύθηκε ότι ο Γέροντας Πορφύριος του 
είχε πει: «Πρόσεχε να µην αφήσεις την προσευχή σου να γίνει λιγότερο δυνατή 
από τον πόνο του καρκίνου». Και µου είπε ότι όσο καιρό κρατούσε την προσευχή, 
η παρηγοριά που του χάριζε επισκίαζε τον πόνο. Αλλά μόλις η ενέργεια της 
προσευχής του ελαττωνόταν, ο πόνος του καρκίνου γινόταν ανυπόφορος. 


Ερώτηση 6: Δυσκολεύομαι να εννοήσω πλήρως το νόημα του «κράτα τον 
νου σου στον άδη, και µην απελπίζεσαι». Και πάλι, η ιδέα της αντεστραμμένης 
πυραμίδας µου δίνει την αίσθηση ότι είμαστε στον άδη. Αλλά αν είµαστε στον 
άδη µε τον Χριστό σε άκρα ταπείνωση, δεν έχουμε λόγο να πέφτουμε σε 
απόγνωση, αφού γνωρίζουμε ότι µετά από όλα αυτά ακολουθεί η Ανάσταση. 
Έτσι δεν είναι; 

[/102Ι Απάντηση 6: Φυσικά, αλλά επιτρέψτε µου να προσθέσω κάτι ακόµη. 
Ένας απλός τρόπος, για να γίνει κατανοητός ο λόγος «κράτα τον νου σου στον 
άδη, και µην απελπίζεσαι», είναι ο εξής: Τι είναι άδης; Άδης είναι ο χώρος απ’ 
όπου απουσιάζει ο Θεός. Γι αυτό, τον καιρό που αντιμετωπίζουμε τις δοκιμασίες 
και τα παθήματα της ζωής αυτής, αν κρίνουμε τους εαυτούς µας άξιους για τα 
παθήματα αυτά και για ακόµη μεγαλύτερα, ακόµη και για την ίδια την κόλαση, 
τότε θα µας δοθεί η χάρη να διέλθουμε μέσα από όλα αυτά χωρίς να 
καταστραφούμε. 


Γιατί, αν επιθυμούμε να γνωρίσουμε όλο τον Χριστό, ἴο115 
ΟΠηδίας, θα πρέπει να γνωρίσουμε επίσης και την πλευρά αυτή: να γνωρίσουμε 
όλο το μήκος και πλάτος και βάθος και ύψος της οδού Του (Εφεσ. 3,18), όπου 
βέβαια η καθοδική πορεία Του αποτελεί σηµαντικό µέρος της. Έτσιτα παθήματα 


Γρηγορίου Παλαμά, ΟΜΙΛΙΑ 2 ΡΟ 151,32. 

είναι ένας τρόπος εξερευνήσεως της οδού του Χριστού. Στη διάρκεια τους όµως 
οφείλουμε να κρατάµε στον νου µας µία σκέψη, χωρίς να απελπιζόµαστε: ο Θεός 
να είναι ευλογητός εις τον αιώνα. Η σκέψη αυτή θα µας δίνει το σθένος να 
προφυλάσσουµε τους εαυτούς µας από την αμαρτία. Στο βιβλίο του Ιώβ υπάρχει 
μια εντυπωσιακή φράση: «Εν τούτοις πάσι τοις συμβεβηκόσιν αυτώ ουδέν 
ήµαρτεν Ιώβ εναντίον του [/105] Κυρίου (Ιώβ 1,22). Σε όλη τη διάρκεια των 
παθημάτων του ο Ιώβ δεν αμάρτησε, γιατί επαναλάµβανε συνεχώς: «Είη το 
Όνομα Κυρίου ευλογημένον», όπως ψάλλουμε στο τέλος της Θείας Λειτουργίας. 


[1104] 
5-ΒΛΕΠΟΝΤΑΣΟΛΟΕΝΑ ΚΑΙΜΗΓΑΛΥΤΕΡΑ ΠΡΑΓΜΑΤΑ 


«Ω Πνεύμα Άγιον, πόσο Σε αγαπά η ψύχη! Είναι 
Αδύνατον να Σε περιγράψω, αλλά η ψυχή γνωρίζει 
την έλευση Σου και Συ δίνεις ειρήνη στον νου 
και γλυκύτητα στην καρδιά»!. 


ΔΕΝ ΥΠΑΡΧΕΙ͂ μεγαλύτερη τραγωδία για µας τους ανθρώπους από το να 
ζούμε αποκομμένοι από το Πνεύμα του Χριστού. Χωρίς τον σύνδεσμο της αγάπης 
μετον Σωτήρα µας Θεό όλα είναι μάταια και παράλογα. 

Στο κατά Ιωάννην Ευαγγέλιο η διήγηση περί της κλήσεως των μαθητών 
Φιλίππου και Ναθαναήλ (Ιωάν. 1,44-51) αναφέρεται στο μυστήριο της μυήσεως 
στην αλήθεια του Χριστού. Μας περιγράφει µε ποιόν τρόπο γνωρίζουμε τον 
Δημιουργό µας, τον παντοδύναμο Κύριο, ο Οποίος για χάρη µας ενδύθηκε την 
ανθρώπινη ασθένεια. Κένωσε τον Εαυτό Του (Φιλ. 2,7), προκειµένου να µας 
σώσει «εν τη αδυναμία» Του, γιατί δεν θα μπορούσαμε να αντέξουµε τη δόξα της 
μεγαλοπρέπειας Του. Γνωρίζουμε όµως ότι «το ασθενές του Θεού ισχυρότερον 
των ανθρώπων εστίν» (Α΄ Κορ. 1,25). 

Ο Κύριος βρίσκει τον Φίλιππο και του λέει: «ακολούθει μοι». Ο Φίλιππος, 
απλός και ευθύς, αρκείται στην εντολή [/105] του Κυρίου, για να δεχθεί την κλήση 
Του. Η αυθόρμητη ανταπόκριση του εμπνέεται επίσης από το Πρόσωπο του 
Κυρίου και τη ζωοποιό ενέργεια του λόγου Του που είναι πεπληρωμένα από τη 
θεότητα Του. Ας µην ξεχνάμε επίσης ότι την εποχή εκείνη επικρατούσε ισχυρό 
πνεύμα προσδοκίας της ελεύσεως του Λυτρωτή, που εκφραζόταν µε την πίστη 
εκείνων που Τον ανέμεναν, αφού είχαν κληρονομήσει την ευλάβεια των 
Προπατόρων τους. Ο συνδυασμός των στοιχείων αυτών τελεσφόρησε στην 
περίπτωση του Φιλίππου, που ακολούθησε αμέσως τον Κύριο µε διάθεση 
αναμφισβήτητης μαθητείας. 

Όταν ο λύχνος της ψυχής του Φιλίππου άναψε από το πυρ που δέχθηκε 
από τον Κύριο, τίποτε δεν μπορούσε να τον αποτρέψει να μεταδώσει µε τη σειρά 
του τη Φλόγα και σε άλλους λύχνους. Το πυρ του Θεού εξαπλώνεται από τόπο σε 
τόπο, και ο λύχνος του Ναθαναήλ ήταν ο επόμενος στη σειρά, για να δεχθεί το 
πυρ. Εκείνος ωστόσο δεν μπόρεσε να συγκρατήσει την αμφιβολία του. Πώς ήταν 
δυνατόν ο Μεσσίας να κατάγεται από την δυσφημισμένη πόλη Ναζαρέτ; Ο 
Φίλιππος, µε τη σοφία που είχε αποκομίσει από τη συνάντηση του µε τον Κύριο, 
του αποκρίθηκε µε απλότητα: «έρχου και ίδε». Πράγματι, δὲν υπάρχει καλύτερη 
απάντηση από αυτήν: «Έλα και δοκίμασε την αλήθεια μόνος σου και, αν Αυτός 
είναι η όντως Αλήθεια, θα είναι αδύνατον να δυσπιστήσεις». 

Αν αναζητούμε την αλήθεια µε ειλικρίνεια και αντικειµενικότητα, 
μπορούμε να εκτελέσουμε ένα πείραμα το οποίο, όπως σε όλες τις επιστήμες, θα 


1Ο ΑΠΟΣ ΣΙΛΟΥΑΝΟΣΟ ΑΘΩΝΤΙΤΗΣ, σ. 394. 

µας δώσει τη δυνατότητα να την επιβεβαιώσουμε. Με την έννοια αυτή η 
θεολογία [//106Ι είναι σαν τις εμπειρικές επιστήμες. Εφόσον συλλαμβάνεται η 
θεωρία και διατυπώνεται η υπόθεση, µπορεί να διεξαχθεί πείραμα και να 
επαληθευθεί, ούτως ὥστε να αποδειχθεί ο νόμος που διέπει τα Φυσικά 
φαινόμενα. Το ίδιο συμβαίνει και στην πνευματική ζωή. Πειραματιζόμενοι 
μαθαίνουμε για τον Θεό και τις οδούς Του, και θέτουμε την αλήθεια Του υπό 
δοκιμασίαν µέσα στα όρια της σχέσεως µας μαζί Του. Όταν επιβεβαιώσουµε 
την αλήθεια των λόγων του Κυρίου, τότε η αλήθεια Του αποβαίνει ο μόνος νόμος 
που κυβερνά τη ζωή µας. Η υπόθεση διατυπώνεται µε τη µορφή των εντολών του 
Χριστού. Στην περίπτωση του «μακάριοι οι πενθούντες, ότι αυτοί 
παρακληθήσονται», για παράδειγµα, η υπόθεση είναι ότι αν πενθούμε, τότε θα 
λάβουμε παράκληση από το Παράκλητο Πνεύμα. Ο Χριστός αποκαλύπτεται στα 
πλάσματα Του, που ως εικόνες Θεού είναι προικισµένα µε λογική και ελευθερία. 
Η φιλανθρωπία του Θεού µας επιτρέπει να Τον δοκιµάσουμε µε την ελεύθερη 
βούληση µας, ακόµη και όταν Εκείνος εξετάζει την καρδιά µας από το πρωί ως το 
βράδυ και από το βράδυ ως το πρωί (Ιώβ 7,18). Πράγματι, επιθυµεί να 
προσέλθουµε σε Αυτόν µε άδολη καρδιά, ελεύθερα και απροκατάληπτα, και 
µε αθωότητα να Τον υποβάλουµε σε εξέταση, όπως έκανε ο Ναθαναήλ. Αν 
όντως «έλθουμε και δούμε», ο Θεός δεν θα παραλείψει να µας προσφέρει 
μαρτυρία για τον Εαυτό Του. Αλλά αφήνει στον άνθρωπο την πρωτοβουλία να 
εκδηλώσει ο ίδιος τον πόθο του για αυθεντική γνώση του Θεού και να Τον 
ακολουθήσει ελεύερα µε όλη την καρδιά του. Ο Θεός είναι πολυέλεος και [//107] 
πολύ ταπεινός. Οι λόγοι που εκπορεύονται από το στόμα Του ενθαρρύνουν 
τον άνθρωπο να «Τον υποβάλει σε δοκιμασία» και µε αυτήν να Τον γνωρίσει, 
όπως Αυτός είναι. Στην προς Ρωμαίους επιστολή διαβάζουμε: «Καθώς ουκ 
εδοκίµασαν τον Θεόν έχειν εν επιγνώσει, παρέδωκεν αυτούς ο Θεός εις αδόκιµον 
νουν ποιείν τα µη καθήκοντα» (Ρωμ. 1,28). 

Η μεγαλύτερη δυστυχία για τον άνθρωπο είναι να παραμείνει αδόκιµος 
στον νου και στην καρδιά, δηλαδή να µη δοκιμάσει ποτέ γεύση Θεού ή ποτέ να 
μην προσλάβει τη γνώση Του. Και η μεγαλύτερη καταστροφή γί αυτόν στη ζωή 
αυτή είναι να εξαπατηθεί σε σχέση µε τον Θεό και για τον λόγο αυτό να µην 
αποκτήσει οποιαδήποτε γεύση ή αίσθηση της Αλήθειας Του. Ο όρος «δόκιμος», 
που προέρχεται από το ρήμα «δοκιμάζω» σηµαίνει αυτόν που έχει δοκιμάσει 
και αποκτήσει γνώση. Η άµεση αυτή εμπειρική γνώση του αληθινού Θεού είναι 
συνώνυμη µε τη μυστική θεολογία της Εκκλησίας µας. Πρόκειται για γνώση 
μυστική, όχι γιατί είναι κατά κάποιον τρόπο «απόκρυφη», αλλά γιατί 
ενεργείται απὀ το Πνεύμα το Άγιο. Βιώνεται απὀ τον «κρυπτό της καρδίας 
άνθρωπο» ὠς δωρεά του Αγίου Πνεύματος. Δεν κατακτάται µέσω των 
σωματικών αισθήσεων, αφού ο Θεός δεν οράται µε τα σωματικά μάτια ούτε 
νοείται µε τη φυσική διάνοια µας. Το μόνο που χρειάζεται είναι να επιθυμεί ο 
άνθρωπος να εκτελέσει το πείραμα. Εφόσον δεχθεί τον λόγο του Χριστού και 
τον εφαρμόσει στη ζωή του, τότε θα µπορεί να εξακριβώσει εσωτερικά την 
αλήθεια του λόγου αυτού, να τον ασπασθεί και να τον καταστήσει τελικά νόµο 
της υπάρξεως του. Οι [/108] νοεροί οφθαλμοί του ανοίγουν, και η καρδιά του 

αφυπνίζεται προς συνειδητή πίστη, ως «υπόστασιν ελπιζομένων, πραγμάτων 
έλεγχον ου βλεπομένων» (Εβρ. 11,1). 

Πράγματι, όπως το σώμα έχει τις αισθήσεις της αφής, της ακοής ή της 
οράσεως, έτσι και η ψύχη -η καρδιά- έχει τις δικές της αισθήσεις. Όταν ο 
άνθρωπος µετανοεί και η ζωή του αρχίζει να διέπεται από τον λόγο του Χριστού, 
οι πνευματικές αισθήσεις του ζωοποιούνται και αρχίζει να βλέπει τον Θεό. 
Εισδύει στη γνώση του Θεού, Τον αφουγκράζεται και αισθάνεται την παρουσία 
Του µε απερίγραπτο τρόπο. Δεν μπορούμε να συλλάβουμε τον Θεό µε τη διάνοια 
μας ούτε να Τον δούμε με τις αισθήσεις µας, µας δίνεται όµως η δυνατότητα να 
Τον αισθανόμαστε ζωντανό στην καρδιά µας. Ο Θεός επιθυµεί να ενοικήσει στην 
καρδιά του ανθρώπου και, όταν το κάνει, ο άνθρωπος έχει την αίσθηση ότι 
βυθίζεται τελείως στο Πνεύμα του Θεού. Αρχίζει να αντιλαμβάνεται τη γλώσσα 
του Θεού, μαθαίνει να απευθύνεται σε Αυτόν, αλλά και να ακούει τον λόγο Του. 
Πράγματι, οι τρόποι επικοινωνίας µε τον Θεό προσιδιάζουν μόνο σε Εκείνον. 

Ο Φίλιππος προσκαλεί τον Ναθαναήλ να «έλθει και να δει» ή, όπως 
αναφέρει η Παλαιά Διαθήκη, να «γευθεί και να δει»; (Ψαλμ. 53,8). Θα 
μπορούσαμε ακόµη να πούμε «να γευθεί και να γνωρίσει». Ποιο θα είναι το 
αντικείµενο της γνώσεως αυτής; Θα διαπιστώσει ότι ο Χριστός είναι ο Κύριος, ότι 
είναι γλυκύς και αγαθός και ότι δεν υπάρχει κανένας άλλος σαν Αυτόν. 
[//109] 


Αυτό παρατηρούμε στον λόγο µε τον οποίο απάντησε στον 
Ναθαναήλ κατά την πρώτη τους συνάντηση. Στις περισσότερες περιπτώσεις ο 
Κύριος ξεκινά ταπεινώνοντας τον Εαυτό Του ενώπιον του ανθρώπου, 
προκειμένου να του μεταδώσει αιώνια ζωή”. Μπροστά στον Ναθαναήλ ωστόσο ο 
Χριστός προτιμά, αντί να ταπεινωθεί, να του αποκαλύψει τις οδούς της καρδιάς 
του. Του παρουσιάζει την υπεροψία µε την οποία πλησίασε τον Χριστό («Εκ 
Ναζαρέτ δύναται τι αγαθόν είναι) συντρίβοντας την, όχι µε επίπληξη αλλά µε 
ευγενή ειλικρίνεια: «Ίδε αληθώς Ισραηλίτης εν ὦ δόλος ουκ ἐστιν!» Οποτεδήποτε 
ο Θεός διαλύει τις ψευδαισθήσεις που τρέφουµε για τον εαυτό µας, µας εφοδιάζει 
συγχρόνως µε τη δύναμη να θεραπευθούμε από αυτές. Όταν, αντιθέτως, 
αποκαλύπτουμε τις πληγές µας σε κάποιον ψυχολόγο, µας κάνει µια 
εντυπωσιακή ίσως ανάλυση της καταστάσεως µας, αλλά συχνά παραμένουμε 
αθεράπευτοι. Γιατί µόνο ο Θεός µπορεί να µας φανερώσει την πνευματική 
πτωχεία µας και, επειδή επιθυµεί να µας σώσει, µας εμπνέει και µας χορηγεί τη 
δύναμη να εργασθούμε τη σωτηρία µας, χωρίς να πέσουμε θύματα της 
απελπισίας. 


2. Χαρακτηριστικό παράδειγµα αποτελεί η συνάντηση Του µε τη Σαμαρείτιδα. 
Προκειμένου να της αποκαλυφθεί ως ο Χριστός, να την ανυψώσει από την κατάσταση της 
πτώσεως στην οποία βρισκόταν και να την καταστήσει απόστολο Του, ταπεινώθηκε και της είπε, 
σαν να είχε ανάγκη από τη βοήθεια της, «δος μοι πιείν». Και µόνο µετά πρόσθεσε: «Ει ήδεις τις 
εστιν ο λέγων σοι, δος μοι πιείν, συ αν ήτησας αυτόν, και έδωκεν αν σοι ύδωρ ζων». 

[//110Ι Είναι τόσο μεγάλος ο πόθος του Χριστού να μεταδώσει τη ζωή καιτην 
αλήθεια Του στον Ναθαναήλ, που, αφού του φανερώνει την υπερηφάνεια του, 
στη συνέχεια τον κενώνει από αυτήν. Αποκαλώντας τον άδολο, ο Κύριος δεν 
γκρεμίζει µόνο την αλαζονεία του, αλλά συγχρόνως παραδέχεται την ευθύτητα 
της καρδιάς του. Ο Ναθαναήλ, παρ’ όλες τις αμφιβολίες του, είχε αποφασίσει 
ξεκάθαρα να προσεγγίσει τον Χριστό, για να Τον δει ο ίδιος πρόσωπο προς 
Πρόσωπο. Βέβαια, δεν είναι απλώς το περιεχόµενο του λόγου του Χριστού που 
αποκαλύπτει την αλήθεια, αλλά και η ενέργεια που τον συνοδεύει. Πληροφορεί 
την καρδιά του ανθρώπου µε τη χάρη που εκπορεύεται από τη θεϊκή καρδιά του 
Κυρίου Ιησού. Η εν Χριστώ ζωή μοιάζει µε παγόβουνο. Μόνο η κορυφή του είναι 
ορατή, αλλά απεριόριστη ποσότητα χάριτος και δυνάµεως κρύβεται βυθισμένη 
στην παντοδυναμία του Θεού: και Εκείνος την μεταδίδει στην καρδιά του 
ανθρώπου κατά την πίστη του. 

Το πνεύμα του Ναθαναήλ αφυπνίζεται και ζωοποιείται από τον λόγο του 
Κυρίου. Ακόμη όμως διακατέχεται από παρρησία και ρωτά: «Πόθεν µε 
γινώσκεις;» Ὁ Κύριος συνεχίζει να αποκαλύπτεται και αποκρίνεται: «Προ του σε 
Φίλιππον φωνήσαι, όντα υπό την συκήν είδον σε». Η περιγραφή κάποιου ως 
ευρισκομένου κάτω από τη συκιά υπαινίσσεται την προφητεία του Ζαχαρίου 
στην Παλαιά Διαθήκη, όπου κατά τον τρόπο αυτό εικονίζεται ο άνδρας που 
μελετά αδιάλειπτα τον Νόμο και τον λόγο του Θεού (Ζαχ. 3,10). Γιατί ο Κύριος 
γνώριζε ότι ο Ναθαναήλ ήταν ερευνητής [111 των Γραφών, άνθρωπος που 
αναζητούσε µε ζήλο κάθε ίχνος τῆς παρουσίας του Θεού στον γραπτό λόγο Του. 
Ο προφορικός λόγος του σαρκωμένου Λόγου του Θεού θα είχε βαθειά απήχηση 
στην καρδιά του, αφού απευθύνθηκε σε εκείνον προσωπικά και γι αυτό τον 
περιέγραψε τέλεια. Ο Ναθαναήλ δεν μπορούσε παρά να υποκύψει στο σηµείο 
αυτό, έχοντας πληροφορηθεί στην καρδιά του για την αλήθεια του Υιού και 
Λόγου του Θεού. Επισφραγίζει την παράδοση του µε το δικό του «αμήν», 
ομολογώντας: «Ραββί, συ εί ο Υιός του Θεού, συ εί ο Βασιλεύς του Ισραήλ». 
Δηλαδή, «αληθινά, Συ είσαι Αυτός που αναζητούσα στις Γραφές κάτω από τη 
συκιά. Συ είσαι ο Υιός του Θεού, ο βασιλιάς του Ισραήλ, ο λυτρωτής του κόσμου». 

Μόλις ο Ναθαναήλ ομολογεί την πίστη του στη θεότητα του Ναζωραίου, ο 
Κύριος ενισχύει την αλήθεια που γεννήθηκε στην καρδιά του λέγοντας: «ότι 
είπον σοι, είδον σε υποκάτω της συκής, πιστεύεις; μείζω τούτων όψει». Αυτός 
είναι εξαιρετικά δυνατός λόγος, αφού Αυτός που τον προφέρει είναι ο 
παντοδύναμος Θεός. Η φράση «μείζω τούτων όψει» συνιστά αποκάλυψη της 
φύσεως της εν Θεώ ζωής του ανθρώπου, ζωής κατά την οποία θεώνται 
ατελεύτητα «μεγαλύτερα πράγματα», ζωής που αυξάνει δυναμικά και 
ακατάπαυστα. Η εν Θεώ ζωή δεν γνωρίζει ύφεση ούτε παραμένει αδρανής: είναι 
ζωή δυναμικής αυξήσεως. Σύμφωνα µε τους Πατέρες µας στον μέλλοντα αιώνα 
ακόµη και οι Άγγελοι θα προοδεύουν διαρκώς από πλήρωμα αγάπης σε ακόμη 

μεγαλύτερο πλήρωμα αγάπης και σε αυτό δεν θα υπάρχει τέλος». Το ίδιο και ο 
άνθρωπος [/112] μπορεί να αυξάνεται μέρα µε τη μέρα ως προς τη γνώση και τη 
χάρη από αυτήν ακόµη τη ζωή. 

Στον Παράδεισο ο Θεός αποκάλυψε σε τέτοιο βαθµό τον Εαυτό Του στον 
άνθρωπο, ώστε μόνη η θέα του Δημιουργού του τον ενέπνεε σε μίμηση των 
αρετών του Θεού και του τρόπου υπάρξεως Του. Αλλά, επειδή ο Αδάμ εξέπεσε, ο 
Θεός επιθυμώντας την αποκατάσταση του έθεσε την καρδιά του ανθρώπου ως 
στόχο Του: «Ιδού έστηκα επί την θύραν και κρούω' εάν τις ακούση της φωνής µου 
και ανοίξη την θύραν, και εισελεύσομαι προς αυτόν και δειπνήσω μετ’ αυτού και 
αυτός μετ’ εμού» (Αποκ. 3,20). Επειδή ο Θεός επιθυμεί και εμείς να Τον 
καταστήσουμε στόχο μας, οφείλουμε να στεκόµαστε στη θύρα του ελέους Του 
και να κρούουμε µε όλη την καρδιά μας. Για να το επιτύχουμε αυτό, είναι 
απαραίτητο να παραμένουμε στην παρουσία του Θεού, ώστε να καλλιεργηθεί 
νοερή και θεία αίσθηση στην καρδιά µας. Έτσι, όταν η θύρα της καρδιάς του 
ανθρώπου κρούεται συγχρόνως και απὀ τις δύο πλευρές τελικά θα ανοίξει, 
για να αρχίσει το πανηγύρι του Θεού µε τον άνθρωπο. Εκείνος που διαμένει 
στην παρουσία του Θεού θα γεύεται κάθε ηµέρα στον χώρο της καρδιάς του την 
εμπειρία νέων πνευματικών αναβάσεων µέσω της Δεξιάς του Θεού, δηλαδή µε τη 
χάρη του Αγίου Πνεύματος. [/113Ι Αυτό αποτελεί την εκπλήρωση της εντολής του 
Θεού να Του ψάλλουμε «άσμα καινόν» (Ψαλμ. 832,3: 95,1: 97,1: 143,9). Τέτοια ζωή 
δυναμικής αυξήσεως δεν είναι δυνατόν να είναι ανιαρή ἡ στατική, γιατί ζούμε 
στην παρουσία του Ίδιου του Θεού. Εκείνοι που γεύθηκαν και είδαν ότι «χρηστός 
ο Κύριος», γνωρίζουν ότι η ενέργεια Του εμπνέει πάντοτε καινούργια γνώση. 
Διανοίγει νέες οδούς στην καρδιά, ώστε διαρκώς να πλατύνεται µε τις αναβάσεις 
της προς Αυτόν. Έχουν επίγνωση ότι «τα ελέη του Θεού [εισι] καινά εις τας 
πρωΐας» (Θρήν. Περ. 3,22-23). 

Ο άνθρωπος έχει προικισθεί µε την έμφυτη ανάγκη για μάθηση και 
ανακάλυψη νέων μέσων προς την απόκτηση γνώσεως. Στην εκπεσμένη 
κατάσταση του, όµως παρουσιάζει την τάση να εμπίπτει στον πειρασμό του 
νεωτερισμού προς ικανοποίηση των παθών του. Γι αυτό, όταν εγκαταλείπει τον 
Θεό και στρέφεται προς τον υλικό κόσμο, υποδουλώνεται σε αυτόν και του είναι 
αδύνατον να εισέλθει στην παρουσία του Θεού και να Τον ακολουθήσει. Στην 
παραβολή του Μεγάλου Δείπνου (Λουκ. 14,16-24) διαπιστώνουμε ότι ο άνθρωπος 
που αγόρασε πέντε ζεύγη βοδιών απορρίπτει την πρόσκληση του Οικοδεσπότου, 
απλώς και μόνο για την προφανώς επείγουσα ανάγκη να μεριμνήσει για τα 
νεοαποκτηθέντα ζώα του. Η στάση αυτή είναι ιδιαίτερα χαρακτηριστική για τη 
γενιά µας λόγω της ακόρεστης επιθυµίας της για την πιο σύγχρονη πληροφορική 
και τεχνολογική ενηµέρωση ... Ο άρχων του κόσμου τούτου επιβαρύνει τόσο την 


3 «Στη μέλλουσα ζωή οι Άγγελοι και οι Άγιοι, καθώς λέγεται, δεν θα σταματήσουν ποτέ 
να προοδεύουν στην πρόσληψη χαρισμάτων, ούτε θα αποκάμουν να επιθυμούν τα αγαθά. Γιατί 
σε εκείνον τον αιώνα δεν υπάρχει οὔτε χαλάρωση ούτε μείωση από την αρετή στην κακία». 
Γρηγορίου Σιναΐτου, 137 ΩΦΕΛΙΜΑ ΚΕΦΑΛΑΙΑ, Φιλοκαλία των ιερών Νηπτικών, έκδ. «Το 
Περιβόλι της Παναγίας», Θεσσαλονίκη 1987, τόμ. Δ’, σ. 184. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -53- 


καρδιά και σκοτίζει τον νου, ώστε τελικά γίνεται αδύνατον στον άνθρωπο να 
παρασταθεί ενώπιον μ/114] του Θεού πρόσωπο προς Πρόσωπο. Είναι βεβαίως 
Φυσικό στον άνθρωπο να ευελπιστεί για την ανάπτυξη και εξέλιξη του, αλλά 
οφείλει να επιζητεί την πρόοδο πρωτίστως στον χώρο του Πνεύματος. Εκεί µας 
προσφέρει ο Θεός όντως καινότητα ζωής, τον μοναδικό «νεωτερισµό» που 
εμπεριέχει αιώνια αξία. Για να υπερσκελισθεί ο πειρασμός του υλικού 
νεωτερισμού, οφείλουμε διαρκώς να βάζουμε καινούργια αρχή µε τον Θεό. Αυτός 
ευαρεστείται, όταν Του ζητούμε να µας υποδεικνύει νέους τρόπους 
προσεγγίσεως Του. Σπεύδει αμέσως σε βοήθεια µας, γιατί ήδη Εκείνος ποθεί να 
μας χαρίσει νέο ξεκίνημα, καινή χάρη, νέα αλλοίωση της καρδιάς, που θα την 
καταστήσει ικανή να ανέλθει προς Αυτόν μέσω της καινούργιας γνώσεως Του. 
Καθημερινά, στο τέλος του Όρθρου -στους Αίνους- λέμε: «Άσατε τω Θεώ άσμα 
καινόν». Όταν εναποθέσουµε ανεπιφύλακτα τη ζωή µας στο κραταιό Πνεύμα 
του Θεού, κάθε ηµέρα πλουτίζουμε µε την εμπειρία των αλλοιώσεων που 
κατεργάζεται η Δεξιά του Ὑψίστου. Τότε και η καρδιά µας και το πνεύμα µας 
ανυψώνονται αδιάκοπα προς Εκείνον µε τη χάρη Του. Καθώς ζούμε εκ νέου την 
εμπειρία Του, Εκείνος ανακαινίζει την πνευματική όραση µας και θεραπεύει τις 
καρδιές μας. Εκπληρώνει την ελπίδα και µας αποκαθιστά πλήρως, 
επιδαψιλεύοντας µας ακόµη βαθύτερη γνώση Του µέσω της προσευχής. 

Έτσι το «καινόν άσμα» µας είναι μελωδία ευγνωμοσύνης και αγάπης για 
τον ηγαπημένο Θεό. Δεν µας κυριεύει πια η καταστρεπτική επιθυμία για 
απατηλές ηδονές, που προτείνονται από τον αμείλικτο συρμό των κοσμικών 
νεωτερισµών και καταδικάζουν την ψυχή σε λιμοκτονία. Μπορούμε φυσικά να 
κάνουμε νόμιμη χρήση των [/115Ι εργαλείων αυτών, αλλά πρωταρχικός σκοπός 
μας πρέπει να είναι πάντοτε η «δοκιμή» του Θεού κάθε ημέρα, ώστε να 
προσλαμβάνουμε καινούργια γνώση γι Αυτόν. Ο απόστολος Παύλος 
αποφαίνεται ότι όποιος δεν συνάντησε τον Θεό και γι αυτό δεν Τον έχει 
«γευθεί», είναι ο πιο στερηµένος μεταξύ των ανθρώπων, αφού υπόκειται στο 
σκοτάδι του ιδίου θελήματος του. Αν όµως αναζητεί τον Θεό και γεύεται τη χάρη 
Του, γίνεται μάρτυρας μεγάλων γεγονότων στη ζωή του, και ανακαλύπτει ότι η 
καινότητα της εν Θεώ ζωής είναι αναγκαιότερη από οποιονδήποτε επίγειο 
νεωτερισµό. Έτσι η σχέση µας µε τον Θεό συνεχώς εξελίσσεται. (Ο άγιος 
Ζωσιμάς έπεσε στον πειρασμό κάποτε να πιστεύσει ότι τίποτε στον πνευματικό 
κόσμο δεν του ήταν άγνωστο. Αλλά ο Θεός τον οδήγησε στην έρημο πέραν του 
Ιορδάνη, όπου τον δίδαξε ένα μεγάλο µάθηµα µέσω της οσίας Μαρίας της 
Αιγυπτίας). Η αύξηση αυτή στην ψυχή συνεχίζεται και µετά τον θάνατο, όταν θα 
μαθητεύουμε σε ακόμη μεγαλύτερες αλήθειες σχετικά με τον Κύριο. Το 
ανθρώπινο πνεύμα ικανοποιείται γνήσια µόνο από ό,τι είναι απαρασάλευτο, 


απόλυτο, αμετάθετο: εν συντομία, αιώνιο. 


ας απονέμει όλα τα δικά Του: «Πάντα τα εµιά σα εστι». 
Τέτοιο είναι το θέλημα Του για µας, και αν υπακούσουμε σε αυτό, ποτέ δεν θα 
αισθανθούμε ικανοποιημένοι από τον εαυτό µας. Απεναντίας θα επιποθούµε 

πάντοτε να πλησιάσουµε πιο κοντά Του, µε πείνα και δίψα για τη δικαιοσύνη 
Του. Όποιος προετοιμάζει την καρδιά [/116] του για τη δυναμική αυτή εν Χριστώ 
αύξηση, θα βλέπει διαρκώς «μείζω» κατά την υπόσχεση του Κυρίου. 

Αφού δεχθήκαµε τον λόγο του Θεού, αφού Τον γνωρίσαμε και δοκιµάσαμε 
την αλήθεια Του, η οποία τώρα έχει καταστεί ο μοναδικός νόμος της υπάρξεως 
μας, γινόμαστε κατοικητήριο του Χριστού, του Οποίου την εικόνα εγχαράσσει 
στην καρδιά µας το Άγιο Πνεύμα. Κάθε φορά που βυθίζουµε τον νου στην καρδιά 
μας, βρίσκουμε ἕναν θησαυρό, τον πολύτιμο μαργαρίτη, και αμέσως 
αισθανόμαστε τη Δεξιά Του να εργάζεται µέσα µας µε την ενέργεια του Αγίου 
Πνεύματος. Τότε ανταποκρινόµαστε µε νέο άσµα ευγνωμοσύνης. Κρατάµε γερά 
το κράσπεδο του ιµατίου του Κυρίου, ώστε το Πνεύμα το Άγιο να ενεργήσει στην 
καρδιά µας, η οποία είναι τώρα ανοιχτή στη χάρη Του. Πόσο ποθεί ο Κύριος 
καινά άσματα εκ μέρους μας! Πόσο διψά να µας βλέπει να ταπεινωνόµαστε, 
ώστε να µπορεί να µας χορηγεί ολοένα αυξανόμενο μέτρο χάριτος! Και µε κάθε 
τέτοια αύξηση θα ψάλλουμε «άσμα καινόν» ευχαριστίας και δοξολογίας. 

Οι Πατέρες µας βεβαιώνουν ότι η απόδοση ευχαριστίας στον Θεό αποτελεί 
πηγή ατελεύτητης εμπνεύσεως, γιατί ο νους και η καρδιά αποκτούν συναίσθηση 
των ευλογιών, που ο Θεός επιδαψιλεύει σε µας, στους αδελφούς µας και σε όλο 
τον κόσμο. Δεν υπάρχει τέλος στις ευχαριστίες που μπορούμε να αναπέµπουµε 
στον Θεό. Και όσο περισσότερο Τον ευχαριστούμε και Τον δοξολογούμε, τόσο πιο 
πολύ ανοίγουν τα ουράνια. Ο προφήτης Μωυσής (Έε. 20,18), γ/117] αλλά και οι 
δίκαιοι όλων των εποχών γνώρισαν εκ πείρας το θαυμάσιο αυτό ενέργηµα του 
Πνεύματος του Θεού. Ο απόστολος Παύλος λέει: «Ημείς ου το πνεύμα του 
κόσμου ελάβομεν, αλλά το Πνεύμα το εκ του Θεού, ίνα ειδώμεν τα υπό του Θεού 
χαρισθέντα ημίν» (Α΄ Κορ. 2,12). Το πνεύμα του κόσμου αυτού είναι πνεύμα της 
υπερηφάνειας, αλλότριο προς τον Θεό, ενώ το Πνεύμα του Θεού ανοίγει την 
καρδιά και τη διάνοια του ανθρώπου, για να γνωρίσει τα θαυμάσια που Εκείνος 
τερατούργησε για µας. Τότε ο άνθρωπος αναπέμπει ατελεύτητες ευχαριστίες, σε 
σημείο να ευχαριστεί τον Θεό για την κάθε αναπνοή του. Έτσι το θέτει η 
ακολουθία του Βαπτίσματος: «Συ προς αναπνοάς τον αέρα εξέχεας». Ο αέρας 
αυτός συντηρεί τη φυσική ζωή µας. Πνέει όµως επίσης ένα διαφορετικό είδος 
ευώδους αέρα, που είναι ακριβώς η πνοή του Αγίου Πνεύματος, την οποία ο Θεός 
κατ’ αρχάς ενεφύσησε στο πρόσωπο του Αδάμ. Με αυτήν εμπνέει στο διηνεκές 
την Εκκλησία Του, τη σύναξη όλων εκείνων που αγάπησαν το Όνομα Του καιτην 
ταπεινή επιφάνεια Του (Β’ Τιμ. 4,8). 

Πέρα από την αιώνια αύξηση της ψυχής εν τω Θεώ, τα «μείζω» είναι 
εκείνα που ανακαλύπτουμε στο Πρόσωπο του Χριστού, του Οποίου η Βασιλεία 
δεν έχει τέλος. Αφού παραδέχθηκε τον Ναθαναήλ ως Ισραηλίτη, δηλαδή ως 
άνδρα µε ανοιχτό τον νοερό οφθαλμό («Ισραήλ» σηµαίνει «νους ορών τον Θεόν»), 
ο Κύριος στη συνέχεια του διευκρινίζει τη φύση των «μείζω» πραγμάτων: «Αμήν 
αμήν λέγω υμίν, απ’ άρτι όψεσθε τον ουρανόν ανεωγότα, [/118] και τους αγγέλους 
του Θεού αναβαίνοντας και καταβαίνοντας επί τον υιόν του ανθρώπου» (Ιωάν. 
1,51) Με άλλα λόγια, τα μεγαλύτερα αυτά ανήκουν στον μέλλοντα κόσμο. Στο 
εξής η όραση του Θεού που θα έχει ο Ναθαναήλ θα είναι το Πρόσωπο του Ίδιου 

του Χριστού, στον Οποίο συνενώνονται ουρανός και γη, όπως σε µια κλίμακα, 
στην οποία ανεβαίνουν και κατεβαίνουν άγγελοι στη διακονία του ανθρώπου. Ο 
Ναθαναήλ γνωρίζει τώρα ότι η σκιά του Νόμου και οι τύποι της Παλαιάς 
Διαθήκης έχουν βρει την εκπλήρωση τους στο Πρόσωπο του Χριστού”, και ότι όλα 
αυτά υπήρξαν μόνο προκαταρτισµός για το πλήρωμα της θεϊκής αποκαλύψεως. 
Η ένωση Θεού και ανθρώπου στο Πρόσωπο του Ιησού Χριστού είναι όντως το 
μεγαλύτερο από όλα τα θαύματα. 

Όταν ενδυόµαστε τον Χριστό στο Άγιο Βάπτισμα και οι πνευματικές 
αισθήσεις µας ζωοποιούνται, χρειάζεται να τις διαφυλάξουμε ενεργείς µε την 
υπακοή στις εντολές του Χριστού και τη συμμετοχή µας στα Θεία Μυστήρια Του. 


Γιατί μόνο μέσω των πνευματικών αισθήσεων αποκοµίζουµε διορατικότητα 
σε κάθε βήμα µας και μαθαίνουμε να αναγνωρίζουμε το χέρι του Θεού, 


δηλαδή την ενέργεια και την πρόνοια Του σε κάθε περίσταση. Αφού 
αναζωονηθούν οι πνευματικές αισθήσεις µας, διατηρούµε διαρκώς ενώπιον 
μας το θαύμα αυτό, το οποίο µας ανανεώνει. Συγχρόνως ενισχύεται µέσα µας 
το [//119Ι πνεύμα της ευγνωμοσύνης, που εμπνέεται από το Άγιο Πνεύμα, και µας 
υπενθυμίζει το υπερβάλλον μεγαλείο της αγάπης Του, µε την οποία Εκείνος 
πρώτος µας αγάπησε «έτι ημών αμαρτωλών όντων» (Ρωμ. 5,8-10). 

Έτσι, µε τη βοήθεια του Θεού, ισχυροποιούµαστε και αντιστεκόµαστε πιο 
αποτελεσματικά «στα μιάσματα αυτού του κόσμου» (Β΄ ΤΙετρ. 2,20). Σταδιακά 
εδραιωνόµαστε στον νόμο του Χριστού, ο οποίος εκριζώνει τον νόμο της 
αμαρτίας που ενεργεί στα µέλη µας (Ρωμ. 7,23-25). Το κραταιό, ζωηφόρο και 
καθαρτικό πυρ του Θεού εξαλείφει από µέσα µας το «ζοφερό πυρ» του 
κόσμου αυτού, απωθώντας τους ρύπους και τους μολυσμούς του και 
προφυλάσσοντας µας στην αγιαστική παρουσία Του. Η Εκκλησία, µέσω του 
αποστόλου Παύλου, µας παροτρύνει να χρησιμοποιήσουμε όλα τα µέσα, για να 
κρατήσουμε το Πνεύμα του Θεού ζωντανό µέσα µας, «ίναι πληρωθώμεν την 
επίγνωσιν του θελήματος αυτού εν πάση σοφία και συνέσει πνευματική, 
περιπατήσαι ημάς αξίως του Κυρίου εις πάσαν αρέσκειαν, εν παντί έργω αγαθώ 
καρποφορούντες και αυξανόμενοι εις την επίγνωσιν του Θεού» (Κολ. 1,9-10). 
Τέτοια είναι τα μεγαλύτερα πράγματα που επαγγέλλεται ο Κύριος. Ο Γέροντας 
Σωφρόνιος καταγράφει: 

«Η πνευματική ζωή του χριστιανού έχει ιδιαίτερα δυναμικό 

χαρακτήρα. Δεν είναι ποτέ στατική. Είναι απείρως πλούσια στις 

εκδηλώσεις της. Αυτό από τη µια αποτελεί τον πλούτο της, και 
αφετέρου συνιστά ένδειξη ότι ακόµη δεν αποκτήσαμε την 

τελειότητα. Στην ζωή της ίδιας της [/120] Τριαδικής Θεότητος η 

δυναμική και στατική “στιγμή” συνδέονται σε μία ακατάληπτη για 

μας ενότητα. Και σε αυτή την “ενότητα” περικλείεται η αληθινή 


4 Σπη Γεν. 28,12, για παράδειγµα, διαβάζουμε για µια θεϊκή κλίμακα, την οποία είδε ο 
Ιακώβ-Ισραήλ και αναφέρεται επίσης στον Χριστό, ο Οποίος είναι η «γέφυρα» μεταξύ ουρανού 
και γης. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -56- 


σταθερότητα, που δόθηκε ως υπόσχεση σε όλους, όσοι προσέφεραν 

γνήσια μετάνοια». 

Ώστε εν τω Θεώ υπάρχουν δύο «στιγμές», η μία δυναμική και η άλλη 
στατική. Η δυναμική στιγμή είναι η ζωή της εν Θεώ αυξήσεως που περιγράφηκε 
παραπάνω. Η στατική στιγµή είναι η τέλεια ειρήνη καιη εν Θεώ ανάπαυση, όταν 
ο άνθρωπος καταπαύει εν Αυτώ δια της χάριτος. Με έναν ανεξιχνίαστο τρόπο 
και οι δύο απόψεις συμπίπτουν εν τω Θεώ, και ο άνθρωπος μετέχει και των δύο 
δια της χάριτος. Αυτή είναι η κατάσταση των Αγίων στη μέλλουσα ζωή. 

Ο Θεός επιφυλάσσει στον άνθρωπο εξέχουσα τιµή, όπως συμπεραίνουμε 
από τις επαγγελίες Του. Αλλά θα ήταν καλό να επισηµάνουμε μία ή δύο 
προειδοποιήσεις. Αν, αφού γευθήκαµε την έλλαμψη της χάριτος και το 
μυστήριο του μέλλοντος αιώνος, στη συνέχεια υποχωρήσουμε και 
επιτρέψουμε στη ζωή µας να εκπέσει, δεν θα έχουµε τη δύναμη να την 
ανανεώσουµε πάλι. Πράγματι, είναι «φοβερόν το εμπεσείν εις χείρας Θεού 
ζώντος» (Εβρ. 10,31), γιατί η κρίση θα είναι Φρικτή, αν µας λείπει η 
αποφασιστικότητα να παραμείνουμε σταθερά στη μεγαλειώδη εκείνη ζωή, την 
οποία τόσο ποθήσαμε στο ξεκίνημα. 

[/121] Ωστόσο, όπως ισχύει µε όλες τις προειδοποιήσεις που εμπεριέχονται 
στις Γραφές, συντείνει και αυτή στο να σταθούμε ασάλευτοι ενώπιον του Θεού 
µε φόβο και ταπείνωση, και η έμπνευση µας διακρώς να αναζωπυρώνεται. Ο 
φόβος του Θεού που µας συνέχει δεν είναι ποτέ αρκετός. Όταν Τον φοβόμαστε, 
όπως Του οφείλουμε -με πίστη και αγάπη- µας κληροδοτεί τη ζωή Του. «Έδωκας 
κληρονομίαν τοις φοβουμένοις το Όνομα Σου», όπως ψάλλουμε στο Μέγα 
προκείµενο. Έχουμε ανάγκη από τον φόβο του Θεού, και είναι απαραίτητο να 
λαμβάνουμε υπ’ ὀψιν σοβαρά τις προειδοποιήσεις Του. Οφείλουμε να 
διαφυλάττουμε το πνεύμα µας πυρακτωμένο από αγάπη γι’ Αυτόν, ώστε η 
ζωή Του να μπορέσει να γίνει δική µας σε αυτή τη ζωή αλλά και στον 
μέλλοντα αιώνα. 

Οι δίκαιοι ζουν εκ πίστεως και, όπως ήδη αναφέραμε, λογιζόμαστε δίκαιοι, 
μόνο όταν το θαύμα της ενώσεως µας µε τον Χριστό διασφαλισθεί μέχρι τέλους. 


5ΟΨΟΜΕΘΑ ΤΟΝ ΘΕΟΝ ΚΑΘΩΣ ΕΣΤΙ, σσ. 84-85 (΄Η πνευματική ζωή του χριστιανού 
φέρει ιδιαιτέρως δυναμικόν χαρακτήρα. Ουδέποτε είναι στατική. Είναι απείρως πλουσία εις τας 
εκδηλώσεις αυτής. Τούτο αφ’ ενός μεν αποτελεί τον πλούτον αυτής, αφ’ ετέρου δε συνιστά 
ένδειξιν της µη εισέτι αποκτηθείσης τελειότητος. Εν τη ζωή αυτής ταύτης της Τριαδικής Θεότητος 
η δυναμική και η στατική έποψις συνάγονται εἰς τινα ακατάληπτον δι’ ημάς ενότητα. Και εν αυτή 
τη «ενότητυ περικλείεται η αληθής σταθερότης, ήτις επηγγέλθη δι’ όλους εκείνους οίτινες 
προσέφερον γνησίαν μετάνοιαν” [ΟΨΟΜΕΘΑ ΤΟΝ ΘΕΟΝ ΚΑΘῺΣ ΕΣΤΙ, σ. 98]). 


ὁ «6.4 αδύνατον γαρ τους άπαξ φωτισθέντας γευσαμένους τε της δωρεάς της επουρανίου 
και μετόχους γενηθέντας Πνεύματος Αγίου 6.5 και καλόν γευσαμένους Θεού ρήμα δυνάμεις τε 
μέλλοντος αιώνος, 6.6 και παραπεσόντας, πάλιν ανακαινίζειν εἰς μετάνοιαν, ανασταυρούντας 
εαυτοίς τον υιόν του Θεού και παραδειγματίζοντας». «10.38 ο δε δίκαιος εκ πίστεως ζήσεται και 
εάν υποστείληται, ουκ ευδοκεί η ψυχή µου εν αυτώ: 10.39 ημείς δε ουκ εσµέν υποστολής εις 
απώλειαν, αλλά πίστεως εἰς περιποίησιν ψυχής»(Εβο. 6,4-6: 1026-39). 

Επιπλέον, θα μπορούσαμε να ονομασθούμε δίκαιοι, όταν η πιστότητα µας, η 
οποία τώρα «ενεργείται δια τελείας αγάπης» (Γαλ. 5,6), αυξάνει τη γνώση και την 
αγάπη µας για τον Θεό μέρα µε τη μέρα. Τότε η καρδιά του Θεού 
προσκολλάται στην καρδιά του ανθρώπου για όλη την αιωνιότητα, και ο 
άνθρωπος ψάλλει άσμα αιώνια καινό προς τον Κύριο και Λυτρωτή του. Έτσι 
«επιτελούμε αγιωσύνην εν φόβω Θεού» (Β’ Κορ. 7,11), και εκπληρώνουμε τον 
σκοπό για τον οποίο ο Θεός µας έφερε από το σκοτάδι της ανυπαρξίας στη ζωή 
καιτη γνώση Του. 


[1122] 
6- ΓΝΩΣΗ ΤΩΝ ΔΩΡΕΩΝ ΤΟΥ ΘΕΟΥ 


ΟΎΥἹΟΣ ΤΟΥ ΘΕΟΥ ήλθε στη γη για να ανακαινίσει τα πάντα (Β’ Κορ. 5,17: 
Αποκ. 21,5), και κάθε χριστιανός θα μπορούσε να διηγηθεί τη δική του μοναδική 
ιστορία της συναντήσεως του µε τον Σωτήρα Χριστό. Πράγματι, ο Χριστός 
αποκαλύπτει τον Εαυτό Του µε ιδιαίτερους και μοναδικούς τρόπους στις 
ανθρώπινες υπάρξεις ως πρόσωπα, οµάδες ανθρώπων, ακόµη και έθνη, κάτι που 
βλέπουμε καθαρά στη συνάντηση Του με τη Σαμαρείτιδα (Ιωάν. κεφ. 4). 

«Ο ουν Ιησούς κεκοπιακώς εκ της οδοιπορίας εκαθέζετο ούτως επι τη 
πηγή: ώρα ήν ωσεί έκτη. Έρχεται γυνή εκ της Σαμαρείας αντλήσαι ύδωρ. Λέγει 
αυτή ο Ιησούς: δος μοι πιείν». Ο Κύριος ταπεινώνεται στη Σαμαρείτιδα ζητώντας 
της νερό, επειδή επιθυµεί να θεραπεύσει τις πληγές της. Της αποκαθιστά την 
αξιοπρέπεια, ὥστε να την προετοιμάσει να προσλάβει τη γνώση της αλήθειας 
Του. Παρόμοια ένας γνήσια πνευματικός άνθρωπος προσποιείται κάποτε ότι 
βρίσκεται σε ανάγκη, βάζοντας τον εαυτό του κάτω απὀ τον ἆλλον, προκειµένου 
να τον ωφελήσει. Γκρεμίζει «το µεσότοιχον του φραγμού» (Εφεσ. 2,14), τιμώντας 
τον άλλον ως ευεργέτη του. 

[1251 Ο Γέροντας Σωφρόνιος µου εκμυστηρεύθηκε κάποτε ότι είχε βάλει 
τον ευατό του κάτω από όλους, όσοι ήλθαν σε αυτόν, για να μπορέσει να τους 
βοηθήσει. Όχι µόνο το κάθισμα του ήταν χαμηλότερο από του συνομιλητή του, 
αλλά όλη η στάση του ήταν τόσο ταπεινή και ειλικρινής, που οι άνθρωποι 
συγκινούνταν και προετοιµάζονταν ευμενῶς να δεχθούν προφητική γνώση για 
τον εαυτό τους. Αυτή είναι η οδός που ο Ίδιος ο Κύριος διδάσκει στους Αγίους 
Του. 

Η Σαμαρείτιδα θα έμεινε οπωσδήποτε κατάπληκτη από το αίτηµα του 
Κυρίου. Φυσικά, και μόνη η φωνή του Σωτήρα θα ήταν αρκετή, για να την 
θεραπεύσει. Αιφνιδιάσθηκε που της μίλησε ένας Εβραίος: ήταν εύκολο να Τον 
αναγνωρίσει από την ενδυμασία και την ομιλία Του. Αληθινά, κάθε συνάντηση 
µε τον Θεό αποτελεί έκπληξη. (Εντούτοις η μεγαλύτερη όλων των εκπλήξεων 
μας περιμένει την ημέρα της Κρίσεως, η οποία θα καταπλήξει τους δικαίους, και 
πόσο μάλλον τους αδίκους). Πράγματι, δεν περιγράφεται µε λόγια το θάμβος 
της, όταν συνάντησε τον Θεό εν σαρκί: «Πώς συ Ιουδαίος ὦν παρ’ εμού πιείν 
αιτείς, ούσης γυναικός Σαμαρείτιδος; Ου γαρ συγχρώνται Ιουδαίοι Σαμαρείταις»!. 

Ο Κύριος αισθάνθηκε την αμηχανία της και της απαντά µε μεγάλη 
λεπτότητα: «Ει ήδεις την δωρεάν του Θεού, [/124] και τις εστιν ο λέγων σοι, δος μοι 
πιείν, συ ἂν ήτησας αυτόν, και έδωκεν αν σοι ύδωρ ζων». (Όταν ο προφήτης 
Ἠσαῖας κάνει λόγο για «ύδωρ ζων», εννοεί το Άγιο Πνεύμα, το οποίο επρόκειτο 
να Φέρει ο Μεσσίας στη γη µε την έλευση Του στον κόσµο [Ησ. 12,9: 41,18: 44,3]). 


1Οι Σαμαρείτες επέσυραν την καταφρόνηση, ακόµη και το μίσος, σε τέτοια έκταση, που οι 
Εβραίοι δεν έπιαναν τίποτε από όσα είχαν προηγουμένως αγγίξει εκείνοι. Θεωρούνταν 
ακάθαρτος, αιρετικός λαός, ο οποίος είχε αποσκιρτήσει από την αυθεντική θρησκευτική 
παράδοση. Οι Σαµμαρείτες, από την πλευρά τους, αισθάνονταν πικρία για την Εβραϊκή εχθρότητα. 

Ο Σωτήρας ζητεί απὀ τον άνθρωπο γήινο νερό, σε αντάλλαγμα του οποίου 
προσφέρει το άφθαρτο ουράνιο ύδωρ της αιώνιας ζωής. Ζητεί µόνο πράγµατα 
που είναι εφικτά στο ανθρώπινο επίπεδο’ µια ελάχιστη εξυπηρέτηση, καλή 
διάθεση, κάποιον πνευματικό ζήλο και λίγη μετάνοια. Όπως το εκφράζει η 
Λειτουργία του Μεγάλου Βασιλείου: «Αντί των επιγείων, τα επουράνια: αντί των 
προσκαίρων, τα αιώνια: αντί των Φθαρτών, τα ἀφθαρτα»2. Με πόση ευγένεια 
μεταχειρίζεται ο Κύριος τη Σαμµαρείτιδα, καθώς αναφέρεται στον Εαυτό Του σε 
τρίτο πρόσωπο! Καλύπτεται στην αφάνεια µε σκοπό να περιορίσει την 
αποκάλυψη Του, εναρμονίζοντας την µε την αντιληπτική ικανότητα της 
Σαμαρείτιδος, εφόσον αυτή δεν γνωρίζει ακόµη Ποιος είναι. Όπως 
προαναφέρθηκε, εκείνοι που γνωρίζουν πώς να προσφέρουν πνευματική 
βοήθεια στους ανθρώπους βάζουν πρώτα τον εαυτό τους κάτω από τους άλλους, 
όπως ο άγιος Ιωάννης ο Πρόδρομος, ο οποίος έδωσε όλο τον χώρο, όλη την τιµή 
στον Νυμφίο Χριστό. Τέτοιοι άνθρωποι είναι Φίλοι του Νυμφίου, γιατί 
αντικατοπτρίζουν τον μεγάλο πόθο Του να εισέλθουν οι συνάνθρωποι τους σε 
ακόµη πιο βαθειά προσωπική κοινωνία µε τον Θεό και μάλιστα µε απόλυτη 
ελευθερία. 

[1251 «Λέγει αυτώ η γυνή: Κύριε, ούτε άντλημα έχεις, και το φρέαρ εστί 
βαθύ: πόθεν ουν έχεις το ύδωρ το ζων; Μη συ μείζων εί του πατρός ημών Ιακώβ, 
ός έδωκεν ημίν το φρέαρ, και αυτός εξ αυτού έπιε και οι υιοί αυτού και τα 
θρέμματα αυτού;» Επικαλείται την ίδια την υπόσταση του ἔθνους της µε την 
αναφορά της στον πατριάρχη Ιακώβ, τον κοινό τους προπάτορα. Αυτό 
σηματοδοτεί την αρχή της αναβάσεως του νου της προς πνευματικότερες 
έννοιες, παρότι παραμένει ακόμη προσηλωμένη στα γήινα. Εξακολουθεί να 
βλέπει τον Κύριο ως έναν συνηθισμένο Εβραίο, τώρα όµως είναι ανοιχτή στο 
ενδεχόμενο να είναι ίσως μεγαλύτερος από τον μέγιστο προπάτορα της Ιακώβ- 
Ισραήλ. 

Ο Ιησούς συνεχίζει αργά να διευρύνει την αντίληψη της: «ἴ]ας ο πίνων εκ 
του ύδατος τούτου διψήσει πάλιν: ός δ’ αν πίη εκ του ύδατος οὐ εγώ δώσω αυτώ, 
ου µη διψήση εις τον αιώνα, αλλά το ύδωρ ὁ δώσω αυτώ, ου µη διψήση εις τον 
αιώνα, αλλά το ύδωρ ὁ δώσω αυτώ, γενήσεται εν αυτώ πηγή ύδατος αλλομένου 
εις ζωήν αιώνιον». Εδώ ο Κύριος συγκαταβαίνει στην αφέλεια της, στη Φυσική 
της νόηση, έτσι ώστε να διεγείρει µέσα της δίψα για το ζωντανό ύδωρ του 
Πνεύματος. Αν πιούμε από το νερό αυτό µε πόθο, η ατελεύτητη ζωή του Θεού θα 
σβήσει τη δίψα µας για την αιωνιότητα. Πράγματι, εκείνος που αξιώνεται τέτοιας 
δωρεάς της χάριτος θα µεταπηδά ολοένα προς τα υψηλότερα, αφού πλέον 
διαθέτει πνευματικές πτέρυγες ικανές να τον ανυψώνουν πάνω από τον κόσμο 
αυτό και να τον εισάγουν στον ἀλλοῦ. 


2]ΕΡΑΤΙΚΟΝ Β’, ἐκδ. Ιεράς Μονής Σίµωνος Πέτρας, Άγιον Όρος 2008, σσ. 123-124. 


8 Αναβαθμοί Όρθρου (ήχος πλ. β’). 

Ο Κύριος αποσκοπεί να μεταδώσει στη Σαμµαρείτιδα [/126Ι| µια πίστη, που 
θα την ανυψώσει σε ένα άλλο επίπεδο. Στο επίπεδο εκείνο, όπου θα µπορεί να 
προσλάβει την αιώνια αλήθεια, που τόσο πολύ ποθεί Εκείνος να της μεταδώσει. 
Η γυναίκα συναισθάνεται την αλήθεια των λόγων του Κυρίου. Νιώθει την 
πνευματική τους δύναμη, αλλά ακόµη είναι ανίκανη να συλλάβει το τίμιο δώρο 
που της μεταδίδεται από τον ζωηφόρο λόγο και τη ζωοποιό παρουσία του Κυρίου 
Ιησού. Όταν διαβάζουμε το Ευαγγέλιο, αισθανόμαστε συχνά τη θεϊκή δύναμη 
του λόγου Του, όπως διαισθανόµαστε και το απροσµέτρητο βάθος της αλήθειας 
που κρύβει µέσα του. Αλλά επειδή είμαστε ακόµη γήινοι, αδυνατούµε να 
εισδύσουμε στα μυστήρια του βαθύτερου νοήματος του. Έτσι η κατανόηση µας 
περιορίζεται στο διανοητικό ή ψυχολογικό επίπεδο, ενώ η βαθειά αλήθεια του 
λόγου Του εμπεριέχει το άφατο μυστήριο της αιώνιας εν Χριστώ ζωής. 

Η Σαμαρείτιδα, στη σκέψη ότι ο Κύριος µπορεί να την προμηθεύει για 
πάντα µε νερό, σαν από κάποια μαγική πηγή, ώστε να µη χρειαστεί ποτέ ξανά 
να αντλήσει από το πηγάδι, αναφωνεί: «Κύριε, δος μοι τούτο το ύδωρ, ίνα µη 
διψώ μηδέ έρχομαι ενθάδε αντλείν». Ο Κύριος όµως, στον Οποίο τα πάντα είναι 
γνωστά, χρειάζεται πρώτα να την ελέγξει για τον τρόπο της ζωής της. Είναι 
ανάγκη να αλλάξει η γυναίκα, προκειμένου να μπορέσει να υποδεχθεί την 
άφθαρτη δωρεά του Πνεύματος. Έλεγχος δεν σηµαίνει απόδοση κατηγορίας ή 
επίπληξη µε τέτοιο τρόπο που θα προκαλέσει ενδεχομένως απόγνωση. Μάλλον 
πρόκειται για προφητική ρήση, η οποία εμπεριέχει τέτοια διάκριση, που φωτίζει 
τον ακροατή να ασπασθεί οικειοθελώς τον λόγο αυτό και να αναλάβει την 
εκπλήρωση του µε [/1271 έμπνευση. Οι αληθινοί Προφήτες αποδεικνύονται 
απόλυτα εκλεπτυσμένοι στη διάκριση τους. Παραδίδουν τον λόγο του Θεού µε 
μεγάλη επιμέλεια, αναγνωρίζοντας πλήρως το άλλο πρόσωπο. Σκοπός τους 
είναι να αφυπνίσουν στον ακροατή τους το φιλότιμο, που θα του επιτρέψει να δει 
την αμαρτωλότητα του. Ύστερα Φυσιολογικά θα αρχίσει να μισεί και να 
αποκηρύττει τον αμαρτωλό εαυτό του µε τον πόθο να τιμήσει τον λόγο της 
χάριτος που του δόθηκε. 

Ας παρατηρήσουμε τον τρόπο, µε τον οποίο ο Κύριος εκπληρώνει τον 
σκοπό Του για τη Σαμαρείτιδα. Ο μεγάλος πόθος Του είναι να την σώσει. Σε 
κανένα όµως στάδιο της συναναστροφής Του µαζί της δεν την καταναγκάζει ή 
της επιβάλλει τη θεία θέληση Του. Της συμπεριφέρεται µε µεγάλη ευγένεια, 
αφήνοντας την πάντοτε ελεύθερη να δεχθεί τη δωρεά Του ή όχι. Της αποδίδει 
τιµή, ακόµη και την ώρα που την ελέγχει για την ατάσθαλη ζωή τῆς. 
Προκειμένου να την ανυψώσει από την αξιοθρήνητη κατάσταση, στην οποία είχε 
βυθισθεί, στο πνευματικό αξίωμα του αποστόλου και μάρτυρα, πρέπει πρώτα να 
χειρουργήσει τον κακοήθη όγκο της ψυχής της και πραγματοποιεί την επέμβαση 
αυτή µε εξαιρετική λεπτότητα. Σαν να της λέει, «αν πραγματικά επιθυμείς τη 
δική µου δωρεά του ζώντος ύδατος, πρέπει πρώτα να επιδείξεις κάποια 
προθυμία, για να θεραπευθείς», γι αυτό και της λέει: «Ύπαγε, φώνησον τον 
άνδρα σου και ελθέ ενθάδε». Η γυναίκα αποκρίνεται απλώς: «Ουκ έχω άνδρα». 
Ντρέπεται υπερβολικά να πει περισσότερα. Καθώς ο Κύριος είναι παντογνώστης 
δεν απαιτεί από αυτήν όλη την αλήθεια. Με την ευγένεια Του ανέχεται και 

συγκαταβαίνει [/128] στην συγκαλυμμένη αλήθεια των λόγων της. Συμπληρώνει 
την απάντηση της, χωρίς να την προσβάλλει, οικοδομώντας πάνω στο ελάχιστο 
μέρος της αλήθειας που Του προσφέρει: «Καλώς είπας ότι άνδρα ουκ έχω’ πέντε 
γαρ άνδρας έσχες, και νυν όν έχεις ουκ έστι σου ανήρ' τούτο αληθές είρηκας». 
Τόσο απαλοί είναι οι λόγοιτου Κυρίου σε µια ανθρώπινη ύπαρξη βυθισµένη στην 
αμαρτία, ώστε κερδίζει την εμπιστοσύνη της. Δεν υπάρχει πια ανάγκη να 
αντιστέκεται και Του παραδίδεται ολοκληρωτικά. 

Όταν είναι ανάγκη να μιλήσουμε µε κάποιον για την αλήθεια, οφείλουμε 
κατ’ αρχάς να του επιβεβαιώσουμε το σπέρμα της αλήθειας που φέρει ήδη μέσα 
του. Ο άγιος Σιλουανός συνιστούσε την (ίδια προσέγγιση ὠς προς τους µη 
Ορθοδόξους πιστούς. Πίστευε ότι, αν κατηγορήσουµε τους ανθρώπους για την 
ομολογία της λανθασμένης πίστεως τους, ποτέ δεν θα ανοιχθούν σε όσα 
επιθυμούμε να μοιρασθούμε µαζί τους. Αν ωστόσο τους βεβαιώσουμε ότι καλώς 
πιστεύουν στον Κύριο και τιμούν τους Αγίους (παρόλο που γνωρίζουμε ότι η 
πίστη τους είναι ελλιπής), τότε θα µας ακούσουν, γιατί αυτή είναι η στάση του 
Κυρίου και εκπηγάζει από τον λόγο Του". Ο Κύριος δεν είναι όπως εμείς. Χωρίς 
ποτέ να αποδοκιµάζει, περιμένει υπομονετικά. Μας αποκαλύπτεται ευγενικά και 
θέτει το ερώτημα αν Τον αγαπάμε. Τέτοια προσέγγιση γεμάτη ευγένεια και 
σεβασμό µπορεί να σώσει, ενώ η επίπληξη µπορεί να τραυματίσει και να 
οδηγήσει σε απόγνωση. Όπως λέει ο άγιος Σιλουανός: 

//129] «Ο Κύριος µας αγαπά και µας δέχεται µε πραότητα, χωρίς καμιά 
επίπληξη, όπως δεν επέπληξε ο ευαγγελικός Πατέρας τον άσωτο υιό, [αλλά τον 
τίμησε υπερβολικά] και σε τίποτα δεν τον κατεδίκασε. Ω, µε πόση πραότητα και 
μακροθυμία οφείλουμε κι εμείς να διορθώνουμε τον αδελφό µας, ώστε να 
γιορτάζει η ψυχή για την επιστροφή του. Το Άγιο Πνεύμα διδάσκει την ψυχή µε 
άρρητο τρόπο να αγαπά τους ανθρώπους»”. 

Σε άλλο σηµείο ο Άγιος γράφει: 

«Που θα έβρισκες τέτοιον πατέρα, ο οποίος θα πέθαινε στον σταυρό για τα 
εγκλήματα των παιδιών του; Είναι συνηθισμένο να θλίβεται ο πατέρας και να 
λυπάται τον γιο του, που πρέπει να καταδικασθεί για τα εγκλήματα του. 
Εντούτοις, παρόλη την ευσπλαχνία του, θα πει: “Δεν έκανες καλά και δίκαια 
τιµωρείσαι, ανάλογα µε τα φαύλα έργα σου”. Ο Κύριος όµως ποτέ δεν θα µας πει 
κάτι παρόμοιο. Αυτός και σε µας θα πει αυτό που είπε στον απόστολο Πέτρο: 
“Αγαπάς Με;” Έτσι θα πει και στον παράδεισο σε όλους: “Με αγαπάτε;’ Κι αυτοί 
θα απαντήσουν: “Ναι, Κύριε, Σε αγαπάμε. Εσύ µας έσωσες µε τα παθήματα Σου 
στον Σταυρό και τώρα µας χάρισες τη Βασιλεία των ουρανών”»”, 

Ο Θεός µας είναι αγαθός και φιλάνθρωπος. Με χαρά δέχεται και αρδεύει 
τον σπόρο της αλήθειας µας και µας ανιστά από οποιαδήποτε πτώση µας. 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 78. 
5Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 441. 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 457. 

Καλλιέργησε το σπέρμα της αλήθειας της Σαμαρείτιδας µε μεγάλη τρυφερότητα, 
/190] ώσπου ωρίµασε και εξελίχθηκε σε επίγνωση της Αλήθειας Του. 

Η γνώση αυτή αποτελεί θαυμάσια δωρεά του Θεού. Η συμπεριφορά του 
Κυρίου προς τη Σαμαρείτιδα είναι προφητική, διότι σε Αυτόν εμπερικλείεται όλη 
η θεϊκή αλήθεια. Και εκείνη, µε τη σειρά της, αποκρίνεται προφητικά 
ομολογώντας την αλήθεια Του και την αλήθεια για τον εαυτό της παρά την 
κατάσταση της. Ακούει µε προσήλωση τον λόγο του Χριστού και, παρόλο που 
είναι Εβραίος, δέχεται διόρθωση από Αυτόν’. Η καρδιά της αλλοιώθηκε χάρη στη 
λεπτή προσέγγιση του Κυρίου, που διασφάλισε την αξιοπρέπεια και την 
ελευθερία της. 

«Λέγει αυτώ η γυνή: Κύριε, θεωρώ ότι προφήτης εί συ». Δεν λέει: «Ναι, όσα 
λες είναι σωστά», αλλά: «Είσαι προφήτης». Με άλλα λόγια: «Γνωρίζεις την 
αλήθεια για όλα τα πράγματα. Παρόλο που µε βλέπεις όπως είμαι, ο μοναδικός 
σκοπός σου είναι να µε σώσεις». Όταν η θεία χάρη αγγίζει την καρδιά και 
ελέγχει τον τρόπο ζωής µας, όταν µας φωτίζει, ώστε να συναισθανθούμε τις 
ελλείψεις και τις αμαρτίες µας, µας εφοδιάζει συγχρόνως και µε τη [/131] δύναμη 
να διορθώσουμε τους τρόπους µας. Μας εμπνέει να ξεκινήσουμε αγώνα εναντίον 
του κακού που κρύβεται µέσα µας. Μέσα στον πόθο Του να µας σώσει, θα µας 
εντοπίσει ο Θεός, όπου και αν βρεθούμε. Αλλά αν επιθυμούμε να παραμείνουµε 
κοντά Του, µετά τη στροφή µας προς Αυτόν και τη συνάντηση μαζί Του, έχουµε 
χρέος να επιμεληθούμε τη ζωή µας. Οφείλουµε να την τακτοποιήσουµε όσο η 
πρώτη χάρη είναι ακόµη µαζί µας, γιατί αυτή εργάζεται µέσα µας και βοηθεί να 
αποκτήσουμε καλές συνήθειες. Αν όµως επιδείξουµε αμέλεια στη διάρκεια της 
ευφρόσυνης αυτής περιόδου, θα αποδειχθούµε ανίσχυροι να Φυλάξουμε τον 
εαυτό µας, όταν αργότερα η χάρη υποχωρήσει. 

Έχοντας ομολογήσει τον Κύριο ως Προφήτη, η Σαμµαρείτιδα, βρίσκεται 
τώρα αντιμέτωπη µε το ερώτημα πώς να διορθώσει τη ζωή της, πώς να σταθεί µε 
τιµιότητα και να βαδίσει ανεπίληπτα ενώπιον του Θεού. Το ερώτημα αυτό έχει 
σχέση σε τελευταία ανάλυση µε την αιωνιότητα, επομένως µε τη λατρεία του 
αληθινού Θεού. Τώρα η γυναίκα επιθυμεί να εδραιωθεί στη θεία δωρεά, οπότε το 
ζήτημα της αληθινής λατρείας έχει γι αυτήν ζωτική σημασία: «Οι Πατέρες ημών 
εν τω όρει τούτω προσεκύνησαν: και υμείς λέγετε ότι εν Ἱεροσολύμοις εστίν ο 
τόπος όπου δει προσκυνείν». Στην ουσία θίγει ένα δογματικό πρόβλημα: «Σε 
ποια θρησκεία λατρεύουν οι άνθρωποι τον Θεό εν αληθεία;» Πόσο σηµαντικό 
είναι να ασπασθεί κανείς το σωστό δόγμα! Φαίνεται ασήμαντο το δόγμα, όταν 
ζούμε µακριά από τον Θεό σε ένα αποκλειστικά διανοητικό ή ηθικό μόνο 


7 Προφητεία στην Καινή Διαθήκη είναι η εξαγγελία της αιώνιας Αλήθειας περί του Ενός, 
του Χριστού, ο Οποίος ήλθε και πάλιν έρχεται. «ΓΠηγαίνοντας προς τα κάτω» και τοποθετώντας 
τον εαυτό του στην οδό του Κυρίου ο άνθρωπος καθίσταται αληθινός και ελκύει το Πνεύμα της 
Αληθείας. Γίνεται γι αυτό ικανός να αποκαλύπτει το θέλημα του Θεού στους ανθρώπους, αφού 
έχοντας γίνει αληθινός αποβαίνει προφητικός. Η προφητεία στην Παλαιά Διαθήκη, από την 
άλλη πλευρά, αποσκοπούσε στην προπαρασκευή των ανθρώπων να δεχθούν Εκείνον, ο Οποίος 
επρόκειτο, τότε ακόµη, να έλθει. 

επίπεδο. Τη στιγμή όµως που αποφασίζουμε να πλησιάσουµε τον Θεό και να 
ενωθούμε {/132] μαζί Του, αποκτά ύψιστη σημασία η ορθή αντίληψη για το Ποιος 
είναι ο Θεός, αφού, εν μέρει, µέσω αυτής της αντιλήψεως οδηγούμαστε στην 
απόκτηση του πληρώματος της ζωής Του. 

Ο Ιησούς τότε ανυψώνει τη Σαμαρείτιδα ακόµη περισσότερο, δεικνύοντας 
της ότι η αληθινή λατρεία δεν εξαρτάται πια από συγκεκριµένο ναό σε 
συγκεκριµένο τόπο: «Γύναι, πίστευσον µοι ότι έρχεται ώρα, ότε ούτε εν τω όρει 
τούτω οὔτε εν Ἱεροσολύμοις προσκυνήσετε τω Πατρί». Ο Χριστός δεν αναφέρεται 
απλώς σε έναν κάπως γνωστό Θεό, αλλά στον ουράνιο Πατέρα Του, του Οποίου 
όλοι είμαστε παιδιά. «Ὑμείς προσκυνείτε ὁ ουκ οίδατε, ημείς προσκυνούμεν ὁ 
οίδαμεν' ότι η σωτηρία εκ των Ιουδαίων εστίν». (Ας σημειωθεί ότι ο Κύριος ποτέ 
δεν ομιλεί σε ψυχολογικό ή αποκλειστικά διανοητικό επίπεδο. Δεν χρησιμοποιεί 
πλατειασμούς ή διαλεκτική, όπως κάνουν οι άνθρωποι. Ως Θεός προφέρει µόνο 
αιώνιες αλήθειες. Ομοίως οι Άγιοι, όταν αναφέρονται στον Θεό, δεν επιχειρούν 
να πείσουν ή να αποδείξουν τα λεγόμενα. Η ενδότατη γνώση τους για τον Θεό 
συνιστά απόδειξη της αλήθειας Του. Οι ακροατές τους δεν αντικρούουν τους 
λόγους τους, γιατί μεταδίδουν τη χάρη του Θεού που πληροφορεί τις καρδιές των 
ανθρώπων για την αιώνια αλήθεια, και δεν αφήνουν περιθώριο για 
αντιπαράθεση). Ο Χριστός δεν προσπαθεί να αποδείξει ότι οι Εβραίοι 
πρεσβεύουν ορθά, ενώ οι Σαµαρείτες εσφαλμένα. Απλώς διασαφηνίζει ότι οι 
Εβραίοι αποδείχθηκαν πιστοί στη διαθήκη του Θεού µε τον Ισραήλ, παρόλο που η 
λατρεία τους πρέπει ακόµη να τελειωθεί. Σε αυτό ακριβώς το σηµείο της ιστορίας 
ωστόσο, ο Κύριος καταδεικνύει την [/135] απόλυτη αλήθεια για το Ποιος είναι ο 
Θεός και πως πρέπει να λατρεύεται, αφού Αυτός ο Ίδιος είναι η Απόλυτη 
Αλήθεια. Οι θεοί των ειδωλολατρών είναι οπωσδήποτε ψεύτικοι και οι ίδιοι οι 
Σαμαρείτες έπεσαν σε αίρεση. Οι Εβραίοι στο μεταξύ αναμένουν το πλήρωμα της 
θεϊκής αποκαλύψεως. 

Ο Χριστός είναι το πλήρωμα της αποκαλύψεως, και η δυνατότητα της 
ορθής λατρείας είναι τώρα εφικτή: «Έρχεται ώρα, και νυν εστι ...» Η ώρα αυτή 
αρχίζει µε την παρουσία του Κυρίου στη γη, γιατί η Βασιλεία του Θεού είναι 
εγγύς - µαζί µας και µέσα µας. Από την ώρα αυτή και στο εξής, «οι αληθινοί 
προσκυνηταί προσκυνήσουσι τω Πατρί εν πνεύματι και αληθεία». Επομένως, η 
γνώση του ανθρώπου και η αντίληψη του για τον Θεό τώρα εκπληρώνονται, 
εφόσον η αληθινή λατρεία του αληθινού Θεού αποκαλύπτεται εν τω Χριστώ και 
δι’ Αυτού. Οι πιστοί δεν θα προσκυνούν πλέον έναν άγνωστο Θεό αλλά τον Θεό 
Πατέρα, και αυτό θα γίνεται µόνο «εν πνεύματι και αληθεία». Θα Τον λατρεύουν 
µετη χάρη του Αγίου Πνεύματος και εν Χριστώ, τω Υιώ και Λόγω του Θεού, γιατί 
Αυτός είναι η Αλήθεια (Ιωάν. 14,6). Ο Θεός θα λατρεύεται εν τη αληθεία του 
λόγου Του, που αποκαλύπτεται στον άνθρωπο πάνω στη γη στο Πρόσωπο του 
Ιησού Χριστού. 

Επιπλέον, «ο Πατήρ τοιούτους ζητεί τους προσκυνούντας Αυτόν». Δηλαδή, 
ο Πατήρ αναζητεί εκείνους που έχουν επίγνωση ότι δεν είναι δυνατόν να Του 
αποδίδεται λατρεία µε την ανθρώπινη λογική, όπως πρέσβευαν οι Έλληνες ή 
σύμφωνα µε την αντίληψη των Εβραίων, οἱ /134] οποίοι είχαν περιορίσει τον 

Κύριο στο έθνος τους και στη γη των πατέρων τους. Αλλά ο ένας και αληθινός 
Θεός δεν υπόκειται σε καμιά ανθρώπινη σύλληψη και είναι αδύνατο να 
περικλεισθεί από οτιδήποτε. Ο ένας αληθινός Θεός είναι Πνεύμα, και οι αληθινοί 
προσκυνητές Του Τον λατρεύουν εν τω Πνεύματι Του, στον χώρο της καρδιάς, µε 
απόλυτο τρόπο, όλες τις ώρες και σε όλους τους τόπους της δεσποτείας Του. Η 
αληθινή λατρεία δεν είναι δυνατόν ποτέ να αναμιχθεί µε εθνικισμό ή µε 
οποιοδήποτε άλλο στοιχείο του κόσμου αυτού. 

«Πνεύμα ο Θεός, και τους προσκυνούντας Αυτόν εν πνεύματι και αληθεία 
δει προσκυνείν». Ο Θεός είναι και Πατήρ και Πνεύμα: και όσοι Τον προσκυνούν 
προσφέρουν λατρεία «εν τη αληθεία» της μετανοίας. Η αλήθεια αυτή εμπνέεται 
από το Πνεύμα της Αληθείας που εκπορεύεται από τον Πατέρα και χαρακτηρίζει 
τον άνθρωπο, όταν µετανοεί εν πνεύματι και αληθεία, µε όλη την καρδιά και την 
ψυχή του, και διψά και ποθεί τον Θεό µε όλο το είναι του. Και η απόλυτη, τέλεια 
οδός της αληθινής λατρείας Του ξεκινά γνωρίζοντας Τον, όπως ο υιός γνωρίζει 
τον πατέρα του. Αυτή είναι η αληθινή θρησκεία, η θρησκεία της καρδιάς, 
αποκεκαλυμμένη εσχάτως από τον Κύριο Ιησού, τον Υιό του Θεού. Μέσω της 
πίστεως µας στο Πρόσωπο Του ανακαλύπτουμε την Πατρότητα Του και 
γινόμαστε τέκνα Του αληθινά, τέκνα της ημέρας, τέκνα του φωτός, τέκνα της 
αλήθειας Του. 

«Λέγει αυτώ η γυνή: οίδα ότι Μεσσίας έρχεται ο λεγόμενος Χριστός: όταν 
έλθη εκείνος, αναγγελεί ημίν πάντα. Λέγει αυτή ο Ιησούς: εγώ ειµιο λαλῶν σοι». 
Έχοντας δει τον Κύριο ως έναν συνηθισμένο Εβραίο, στη συνέχεια [/135] ως 
άνθρωπο που υπερέβαινε σε μεγαλοσύνη τον πατριάρχη Ιακώβ, έπειτα ως 
Προφήτη, η Σαμαρείτιδα είναι τώρα έτοιμη να Τον ομολογήσει ως τον Χριστό, ως 
τον Μεσσία. Ο Κύριος την οδήγησε σε τέτοια πληρότητα γνώσεως, ὥστε έγινε 
ικανή να ευαγγελισθείτους οµοεθνείς της, που θα ομολογήσουν: «Ουκέτι δια την 
σην λαλιάν πιστεύομεν: αυτοί γαρ ακηκόαμεν, και οίδαμεν ότι ούτος εστιν 
αληθώς ο Σωτήρ του κόσμου, ο Χριστός». 

Η υπέροχη αυτή αφήγηση δείχνει µε µεγάλη ευκρίνεια πως η διάνοια του 
ανθρώπου ανυψώνεται σταδιακά προς την αληθινή γνώση του Θεού, από τη 
στιγμή που θα δεχθεί τον λόγο του Χριστού. Πρώτα ανακαλύπτει τη θεϊκή 
δύναμη του λόγου αυτού και η πίστη του κραταιώνεται. Στη συνέχεια αποδέχεται 
την αλήθεια του Χριστού-Θεού, καθοδηγούμενος από το ορθό δόγμα. Ο νοερός 
οφθαλμός του καθαίρεται και αρχίζει να βλέπει διαυγώς µε Ποιόν βρίσκεται σε 
επαφή. Φως εκχέεται σε όλη την ψυχή του, έως ότου η καρδιά του πλημμυρίζει 
από το θεϊκό Φως του Ηλίου της δικαιοσύνης. Γίνεται τέκνο της ημέρας, αφού ο 
Εωσφόρος έχει ανατείλει στην καρδιά του. Τότε ενώνεται µε τον Θεό και Τον 
λατρεύει εν πνεύματι και αληθεία. Με όλη την καρδιά του προσφέρει λατρευτική 
προσκύνηση σε Αυτόν τον Θεό, ο Οποίος τον τίµησε µε τη χάρη Του, γνωρίζοντας 
ότι Αυτός μόνος είναι ο ένας αληθινός Θεός και Σωτήρας του κόσμου. 


[//136] 
7-ΗΔΙΑΘΗΚΗ ΜΕ ΤΟΝ ΘΕΟ 


ΑΠΟ ΤΑ ΠΑΡΑΔΕΙΓΜΑΤΑ του Ζακχαίου, του Ναθαναήλ και της 
Σαμαρείτιδας διαπιστώνεται η δυνατότητα της συναντήσεως µε τον Θεό 
οπουδήποτε και σε οποιαδήποτε στιγµή της ζωής µας. Είναι δυνατόν να Του 
αποδώσουµε δοξολογία στις χαρές και στις θλίψεις µας, στη ζωή και στον 
θάνατο, ακόµη και όταν βρισκόμαστε βυθισμένοι στη βαθύτατη κόλαση. 


Αλλά η 
εξοικείωση µου μαζί τους µε βοήθησε να βαστάσω περισσότερα». Είναι 
σημαντικό να γνωρίζουμε τους βίους των Αγίων, γιατί εμπεριέχουν περιγραφές 
ποικίλων φαινομένων και σταδίων της πνευματικής ζωής. Όταν έρχεται η ώρα 
να αποκτήσουμε εμείς οι ίδιοι πείρα των καταστάσεων αυτών, ανακαλούμε όσα 
έχουμε διαβάσει, προκειμένου να λάβουμε επιβεβαίωση και να εφησυχάσουμε 
σχετικά µε την οδό της σωτηρίας. Κατά τις περιόδους των δοκιμασιών μεγάλη 
παρηγοριά µπορεί να αντληθεί ακόµη και από έμμεση γνώση της πνευματικής 
ζωής. Τότε παρακινούμαστε να παρακαλέσουμε: «Κύριε, βοήθησε κι εμένα να δω 
την έκβαση της δοκιμασίας αυτής», κάτι που αναμένει και επιθυμεί για µας ο 
Θεός. Η ευγένεια και η αγαθότητα Του ποτέ δεν µας επιβάλλουν κάτι, αφού 
θέλει να έχουμε επίγνωση !/137] της ελευθερίας µας. Αλλά εκεί ακριβώς 
έγκειται και η τραγωδία µας. Ο Θεός προσφέρει τους λόγους Του και τις 
σωτήριες εντολές Του, αφήνοντας σε µας την πρωτοβουλία να 
πειραματισθούμε μαζί Του, ούτως ώστε να επαληθεύσουμε την αλήθεια Του 
και να την καταστήσουμε νόμο της υπάρξεως µας. 

Ένας τρόπος διεξαγωγής του πειράματος µας είναι η μελέτη των οδών του 
Θεού σε σχέση µε τον άνθρωπο. 

Αρχίζουµε να 
συνειδητοποιούµε ότι ο άνθρωπος υπήρχε στον νου του Θεού προ καταβολής 
κόσμου (Εφεσ. 13-9) και ότι δέχθηκε τη θαυμαστή περιποίηση Του από την εποχή 
της δημιουργίας και καθ’ όλη την τραγωδία της πτώσεως του. Ο Θεός µας έδωσε 
τον Μονογενή Του Υιό, ο Οποίος ήλθε στη γη και εξαγόρασε τον υποδουλωμένο 
στην αμαρτία άνθρωπο µε το ανυπολόγιστο αντίτιμο του τιμίου Του Αίματος. Η 
άφατη οικονομία του Θεού προς τον άνθρωπο συνιστά την ασφαλέστερη ένδειξη 
για τη μεγαλειώδη και υπέροχη κλήση µας. Με τη χάρη του Θεού ο άνθρωπος 
είναι αληθινό μεγαλείο: χωρίς αυτήν όµως δεν είναι τίποτα άλλο, παρά μόνη 
αμαρτωλή γη και σποδός. 


ΓΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σ. 104. 

[/198] Στις αρχές της δεκαετίας του ’70 επισκέφθηκα ένα μοναστήρι του 
Αγίου Όρους, όπου οι μοναχοί ασκούσαν την Προσευχή του Ιησού. Επειδή η 
αδελφότητα τους βρίσκονταν στο ξεκίνηµα της, όλοι διακατέχονταν από µεγάλο 
ζήλο και η προσευχή τους ήταν Φλογερή. Μία από τις ασκήσεις που τους είχε 
παραδώσει ο Γέροντας τους όριζε να κάθονται πριν από την προσευχή και να 
μελετούν νοερά το μυστήριο της δημιουργίας του ανθρώπου από τον Θεό και της 
πρόνοιας Του γι αυτόν. Ο Γέροντας επιδίωκε να ενσταλάξει µέσα τους 
συναισθήματα θαυμασμού και συντριβής: θάμβος μπροστά στα βάθη της θείας 
πρόνοιας για τον άνθρωπο, και άλγος εξαιτίας της αχαριστίας µας για όσα µας 
προσέφερε ο Θεός. Στη συνέχεια ξεκινούσαν τον καθημερινό κανόνα της 
προσευχής τους. 


Οι δύο αυτές αρετές -ταπείνωση και ευγνωμοσύνη- έχουν εξέχουσα 
σημασία, διότι προδιαθέτουν την καρδιά του ανθρώπου να ανοίξει διάπλατα 
προς τον Θεό. Μελετώντας το πρώτο κεφάλαιο της Γενέσεως, για παράδειγµα, ή 
τα θαυμάσια έργα του Θεού στην ιστορία του ανθρώπινου γένους, Του 
παραχωρούμε χώρο στην καρδιά µας. Η ενασχόληση µας µε τη Δευτέρα 
Παρουσία Του µας βοηθεί επίσης, αλλά µε διαφορετικό τρόπο. Προξενεί µέσα 
μας φόβο Θεού, ο οποίος συμβάλλει στη διαφύλαξη της [/139] χάριτος και 
συγχρόνως μας παρακινεί σε αδιάλειπτη μετάνοια. Η εσχατολογική αυτή 
προοπτική είναι ιδιαίτερα σημαντική. Ο Κύριος είναι πάντοτε εγγύς, και είναι 
αναγκαίο να εμμείνουμε προσηλωμένοι στην έμπνευση µας. 

Σύμφωνα µε την Αποκάλυψη ο Θεός κρούει ακατάπαυστα τη θύρα της 
καρδιάς του ανθρώπου. Προσκαρτερεί, ώσπου εκείνος ελεύθερα να Του ανοίξει 
(Αποκ. 2,20). Τότε εισέρχεται φορτωμένος µε τα δώρα της χάριτος Του και όλα τα 
ασύγκριτα πλούτη Του, συναναστρέφεται µε τον άνθρωπο, και τελικά 
επικυρώνει µαζί του τη διαθήκη Του. Άλλωστε ο Θεός τον έχει καταστήσει στόχο 
Του προ χρόνων αιωνίων. Στην Παλαιά Διαθήκη ο δίκαιος Ιώβ ρωτά τον Θεό: «Τι 
εστιν άνθρωπος ότι εμεγάλυνας αυτόν; Τι εστιν άνθρωπος ότι εθαυμάστωσας 
αυτόν;» Και όπως συμβαίνει πάντοτε στη Γραφή, η θεϊκή απάντηση δεν αργεί να 
δοθεί: ο άνθρωπος είναι ο «στόχος» του Θεού. Η μετάφραση των Εβδομήκοντα 
αποδίδει όμορφα το νόημα του όρου µε τις λέξεις «κατεντευκτής Κυρίου» (Ιώβ 
7,17-21), οι οποίες ορίζουν τον άνθρωπο που παρίσταται ενώπιον του Θεού και 
συνδιαλέγεται µαζί Του πρόσωπο προς Πρόσωπο επί ίσοις όροις. Αυτός µπορεί 
ακόµη και να «ενοχοποιήσευ τον Θεό ή να «ερίσευ μαζί Του, όχι από 
ιδιοτέλεια, αλλά µε σκοπό να εξιχνιάσει τα βαθειά κρίµατα της σοφίας Του. 
Ἠ, όπως στην περίπτωση του προφήτου Μωυσή, του Αβραάμ και πολλών 
άλλων Αγίων, να διαπραγματευθεί τη σωτηρία όλου του κόσμου. 


2 Όπως η εσχατολογία αναφέρεται στα έσχατα, ἐτσι η πρωτολογία αφορά σε οτιδήποτε 
σχετικό µετην αρχή. 

Ώστε ο Θεός στοχεύει τον άνθρωπο και τον επισκέπτεται από το πρωί ως 
το βράδυ και από το βράδυ ως το μ/40] πρωί. Διηνεκώς και καθ’ όλη την 
αιωνιότητα ο Θεός αναμένει υπομονετικά στη θύρα της ανθρώπινης καρδιάς, 
και μόλις ανακαλύψει και το παραμικρό άνοιγμα, λίγη ταπεινή διάθεση και 
ευγνωμοσύνη δηλαδή, εισχωρεί, και φυσικά συνεορτάζει µε τον άνθρωπο. Το 
βιβλίο της Αποκαλύψεως αποκαλεί την πρώτη αυτή επίσκεψη του Θεού «πρώτη 
αγάπη». Πρόκειται για το ξεκίνημα της συμπορεύσεως µας µε τον Θεό, και 
οφείλουμε να συνεχίσουμε την πορεία επάξια. Ο Κύριος προειδοποιεί τον Άγγελο 
της Εκκλησίας της Εφέσου: 

«Έχω κατά σου, ότιτην αγάπην σου την πρώτην αφήκας. Μνημόνευε 

οὖν πόθεν πέπτωκας, και µετανόησον και τα πρώτα έργα ποίησον: ει 

δε µη, έρχομαι σοι ταχύ και κινήσω την λυχνίαν σου εκ του τόπου 

αυτής, εάν µη μετανοήσης» (Αποκ. 2,4-5). 

Πράγματι, η πρώτη Εκκλησία είχε γνωρίσει τη μεγάλη αυτή αγάπη, την 
πρώτη επίσκεψη της χάριτος σε όλο το βάθος της. Αλλά προφανώς, εξαιτίας του 
διωγμού και διαφόρων άλλων δυσχερειών, ο αρχικός ζήλος είχε εξασθενήσει. 
Ένας τρόπος αναζωπυρώσεως της σχέσεως µας µε τον Θεό είναι να 
μνημονεύουμε τις αρχικές επισκέψεις Του. Ο Γέροντας Σωφρόνιος αγαπούσε το 
χωρίο αυτό και συχνά υπενθύμιζε: «θυμήσου την πρώτη σου αγάπη». 

Η ιστορία όλου του κόσμου συγκεφαλαιώνεται στην ιστορία του Ισραήλ 
και η περιποίηση του Θεού προς τον λαό του Ισραήλ και προς όλους τους Αγίους 
στην ουσία συνοψίζονται στη σχέση του κάθε ανθρώπου µε τον Θεό. [/141] Η 
επίσκεψη της χάριτος, η «πρώτη αγάπη», αποτελεί το προοίμιο µιας προσωπικής 
συμφωνίας µε τον Θεό. Παρόμοια, ο Θεός συνήψε διαθήκη µε τους Ισραηλίτες 
στην έρημο, όταν εκείνοι εµφορούμενοι από πνεύμα ενθουσιασμού και εξάρσεως 
διέσχισαν την Ερυθρά θάλασσα. Αλλά, ακόµη παλαιότερα, ο Κύριος είχε συνάψει 
διαθήκη µε τους πατριάρχες Αβραάμ, Ισαάκ και Ιακώβ, και το συμβόλαιο της 
ερήμου αποτελούσε ανανέωση της αρχικής διαθήκης Του µε τον λαό Του. 

Η προσωπική διαθήκη µας µε τον Θεό επικυρώνεται στο Βάπτισμα ή στη 
μοναχική κουρά. Η χειροτονία σε ιερέα συνιστά επίσης διαθήκη µε τον Θεό. Στη 
σχετική ακολουθία, η οποία τελείται στη διάρκεια της Θείας Λειτουργίας, το 
Σώμα του Χριστού εναποτίθεται στα χέρια του νεοχειροτονηµένου ιερέως από 
τον Επίσκοπο, ο οποίος του απευθύνει τους εξής λόγους: «Λάβε την 
παρακαταθήκην ταύτην (δηλ. τη διαθήκη αυτή) και φύλαξον αυτήν, έως της 
Παρουσίας του Κυρίου». Τότε ο νέος ιερέας πηγαίνει πίσω από την αγία τράπεζα 
και παραμένει εκεί ως την ώρα της Θείας Κοινωνίας. Ο Αμνός δεν εναποτίθεται 
στο δισκάριο, ως συνήθως, αλλά στα χέρια του. Όταν έρχεται η ώρα για τη Θεία 
Μετάληψη, πλησιάζει τον Επίσκοπο, ο οποίος τότε µόνο λαμβάνει τον Αμνό από 
τα χέρια του και, υψώνοντας τον, λέει: «Τα Άγια τοις αγίοις» (Ρωμ. 6,11). 

Η διαθήκη που συνάπτουµε µε τον Θεό κατά τη χειροτονία είναι πολύ 
ισχυρή, όπως και αυτή της μοναχικής [/142] κουράς, που στην πραγματικότητα 
αποτελεί ανανέωση της συμφωνίας που κάναμε στο Βάπτισμα. Η πρωταρχική 
επιδίωξη κάθε διαθήκης που υπογράφει ο Χριστιανός µε τον Θεό είναι να ζει 
μόνο για Εκείνον, και όχι πια για τον εαυτό του: να είναι «νεκρός μεν τη 

αμαρτία, ζων δε τω Θεώ», µωρός ως προς τη σοφία του κόσμου τούτου, ώστε να 
αποδειχθεί σοφός εν τω Θεώ µε τη μετάνοια, όπως διδάσκει ο απόστολος Παύλος 
(Α΄ Κορ. 1,20-21). 

Επειδή ο Θεός επισκέπτεται τον άνθρωπο µε προσωπικό τρόπο, η ζωή του 
καθενός είναι διαφορετική. Έχω ακούσει, απίστευτες ιστορίες σχετικά µε το πώς 
οι άνθρωποι βίωσαν την πρώτη αγάπη τους. Πολύ συχνά, ένα ελάχιστο άνοιγμα 
αρκεί στον Θεό, για να εισέλθει στην καρδιά του ανθρώπου και να του κάνει 
αισθητή την παρουσία Του. Ο Γέροντας Σωφρόνιος αφηγούνταν την ιστορία ενός 
Ρώσου χωρικού, ο οποίος έπινε βότκα σε ταβέρνα, όταν πέρασε από τον νου του 
ένας καλός λογισμός. Η σκέψη αυτή τον απορρόφησε και μαζί της δέχθηκε την 
πρώτη χάρη, η οποία ωστόσο δεν θα περιοριζόταν στην ταβέρνα. Τον οδήγησε 
αργότερα στο Άγιον Όρος, όπου ο χωρικός εκάρη μοναχός στο μοναστήρι του 
αγίου Παντελεήμονος. Ἡ αγωγή του Θεού προς τον άνθρωπο και οι ενέργειες 
Του, για να τον ελκύσει κοντά Του, δεν παύουν να µας καταπλήσσουν. Αν 
κάποιος που κλέβει δέκα φορές τη μέρα, αποφασίσει µια μέρα να κλέψει 
µόνο εννέα Φορές, αυτό µπορεί να είναι αρκετό στον Θεό, για να συνεργήσει 
µετη χάρη Του και να τον απομακρύνει από τις αμαρτωλές συνήθειες του. Η 
αγάπη του Θεού είναι αληθινή μ//145] παραφροσύνη, αλλά η μωρία του Θεού είναι 
απείρως σοφώτερη από την ανθρώπινη σοφία (Δ’ Κορ. 1,25). 

Κάποτε η καρδιά µας ευαισθητοποιείται, όταν αναλογισθούμε το μέγεθος 
της σοφίας, µε την οποία ο Θεός αντιμετωπίζει τον καθένα από µας. Άλλοτε 
μπορεί να απαλυνθούμε μόνο µέσα από παθήματα. Ίσως αισθανθούµε εντελώς 
καταρρακωμένοι, σε σηµείο απογνώσεως για την ίδια τη ζωή µας. Αλλά αν, 
βοηθούμενοι εξ ύψους, στραφούμε µε όλες τις δυνάμεις µας προς τον Θεό, τότε 
Εκείνος θα ανακαλύψει µια είσοδο, ώστε να εισχωρήσει µε τη χάρη Του στην 
καρδιά µας. Στις µέρες µας όλοι υποφέρουµε απὀ διαφόρων ειδών σκληρές 
δοκιμασίες. Η οδύνη και τα παθήματα αποτελούν την κοινή γλώσσα του 
ανθρώπινου γένους. Ίσως ο Θεός μεταχειρίζεται την αγωγή αυτή, µε σκοπό 
να διαρρήξει µε τη χάρη Του τον πωρωμένο και κενό από αγάπη κόσµο µας 
και να τον οδηγήσει σε πνευματική αναγέννηση. Έχει ήδη αλλάξει τις ζωές 
τόσο πολλών ανθρώπων και μπορεί εύκολα να μεταβάλει πολύ 
περισσότερες, ακόµη και να εξαπλώσει τη χάρη Του περιλαμβάνοντας όλη 


την οικουμένη”. 
Είναι δυνατόν επίσης να κατανυχθούμε µε τη σκέψη ότι ολόκληρη η ζωή 


μας δεν ήταν παρά µία αλυσίδα από λάθη και προδοσίες, από µια ατέρµονη 
σειρά αποτυχιών. Βλέπουμε ότι τίποτα στη ζωή µας δεν είναι αντάξιο του Θεού 


3 Αρχιμ. Σωφρονίου, Η ΖΩΗ ΤΟΥ ΖΩΗ ΜΟΥ, έκδ. Π. Πουρναρά, Θεσσαλονίκη 1983, σ. 144: 
«Και γεννιέται τώρα η ερώτηση: Η πνευματική κρίση που γνωρίζει ο κόσμος σήµερα δεν 
μπορεί να είναι ένα προανάκρουσµα για µια τεράστια αναγέννηση; Γιατί αυτό που γίνεται 
στις ψυχές των λίγων, µπορεί να συμβεί σ’ ένα πλήθος ψυχών, µπορεί να μεταβληθεί σε µια 
πανίσχυρη πλημμύρα. Η τωρινή κατάστασή µας -στην ιστορία, στο τµήµα της που ανήκει σ’ 
εµάς- µπορεί και πρέπει να είναι µια περίοδος αφομοιώσεως του όντος σ΄ όλες του τις 
διαστάσεις. Στο φως αυτής της ελπίδας ο μεγαλύτερος πόνος µας αποτελεί ένα 
αποκαλυπτόµενο μεγαλειώδες σκηνικό». 

και τίποτα µέσα µας δεν µας αξιώνει να υψώσουμε το βλέμμα µας προς το 
Πρόσωπο Του. Ούτε Εκείνος [//141 µπορεί να επιβλέψει σε µας, ούτε εμείς 
μπορούμε να σταθούμε στην παρουσία Του. Αν στραφούμε προς τον Θεό µε 
τέτοια συναίσθηση, Εκείνος θα ανακαλύψει οπωσδήποτε κάποια δίοδο για 


τη χάρη Του. Με τον τρόπο αυτό μπορούμε να κάνουμε καινούργια αρχή σε 
οποιαδήποτε στιγμή της ζωής µας, αφού γνωρίζουμε ότι ο Θεός θα 
ανταποκριθεί. Αλλά όταν πρόκειται να µας επισκεφθεί µε τη χάρη Του, θα 
ζητήσει πρώτα τη συνεργασία µας. Προὐποθέτει την παρουσία του ανθρώπινου 
παράγοντα, όσο λιγοστός και αδύναμος και αν είναι. Μας δημιούργησε από το 
μηδέν, αλλά δεν µας αναπλάθει εκ νέου, αν δεν συναινέσουµε να εργασθούμε 
μαζί Του. Ο ελάχιστος ανθρώπινος παράγοντας είναι απολύτως αναγκαίος, 
και χρειάζεται να τον ευθυγραµµίσουµε µε τον δικό Του απείρως µεγάλο και 
θείο παράγοντα. Τότε θα τελεσιουργηθεί το θαύμα τηςενώσεως της καρδιάς µας 
με τη χάρη Του. Δεν αγωνιζόμαστε, εντούτοις, μόνοι µας. Ο ανθρώπινος 
παράγοντας είναι βέβαια καρπός εθελούσιας προσφοράς, αλλά πολύ συχνά και 
η θυσιαστική προσευχή άλλων -Φφίλων, συγγενών ή Αγίων του Θεού- 
αναπτερώνει τη δική µας προσευχή. Καθώς οι ικεσίες τους αναπληρώνουν 
τα υστερήµατα µας, οφείλουμε να προσέξουμε να µην αντισταθούµε σε 
αυτές. Μάλλον, ας προσεγγίσουμε τους Αγίους του Θεού µε πίστη, και τα 
πνεύματα µας θα ανυψωθούν. Με τις αγαπητικές πρεσβείες ενός Αγίου 
αισθανόμαστε αμέσως την επίδραση της χάριτος, η καρδιά µας ανοίγει, και 
ο Θεός µπορεί να εργασθεί µέσα µας. 

Η «πρώτη αγάπη», η αρχική κατάθεση θεϊκής αγαθότητας και στοργής, το 
τάλαντο για το οποίο κάνει λόγο {/145]το Ευαγγέλιο, έχει μεγάλη σημασία. Είναι 
η σφραγίδα ασφαλείας της αλήθειας της Καινής Διαθήκης του Χριστού, το 
αρραγές θεμέλιο της πίστεως µας, µε το οποίο λαμβάνουμε επιβεβαίωση. Το 
κατά Λουκάν ευαγγέλιο, το οποίο αποτελεί επιστολή που απευθύνεται στον 
Θεόφιλο, αρχίζει µε έναν όμορφο στίχο: «Έδοξε καμµοί καθεξής σοι γράψαι, 
κράτιστε Θεόφιλε, ίνα επιγνώς περί ὧν κατηχήθης λόγων την ασφάλειαν». Η 
πρώτη χάρη µας προσφέρεται, για να αρχίσουμε µια νέα ζωή σύμφωνα µετο 
Ευαγγέλιο, µε σκοπό να κοσμήσουμε το Ευαγγέλιο του Χριστού. 
Εφαρμόζοντας το στη δική µας βιοτή, αναδεικνυόµαστε κόσμημα του 
Ευαγγελίου, μάρτυρες της θαυμάσιας ζωής που έφερε ο Κύριος στη γη. Τι 
μεγάλη τιμή είναι να κοσμούμε τη διδασκαλία του Σωτήρος ημών Θεού µε όλα 
τα έργα μας! (Τίτ. 210) Η σφραγίδα αυτή έχει θαυμαστή επίδραση στην 
καρδιά του ανθρώπου. Πριν την επίσκεψη της χάριτος αντιλαμβανόμαστε 
µόνο τη «μηχανική» καρδιά µας, µια αντλία µέσα στο στέρνο µας, η οποία 
όµως µπορεί να μεταμορφωθεί έξαφνα σε ακτινοβόλο κέντρο, όργανο θείου 
φωτισμού. Με τη βοήθεια της χάριτος ο άνθρωπος αποκτά εμπειρία νέων 
αισθήσεων. Τελεσιουργούνται ενδότερες πνευματικές αλλοιώσεις, οι οποίες τον 
πλουτίζουν µε σοφία και εμπειρία. Ο άγιος Θεόδωρος ο Στουδίτης αναφέρει, ότι, 
όταν η θεία χάρη επισκέπτεται τον άνθρωπο, του διδάσκει τον τύπο της 
«θεοειδούς ζωής». Όλες οι αρετές, µαζί µε ένα υπόδειγμα ευάρεστης στον Θεό 
ζωής, εμπεριέχονται ως σπέρματα στη δωρεά του αρχικού αυτού θησαυρού της 

θεϊκής αγαθότητας. Όταν η πρώτη [/146] χάρη ανατέλλει, ο Θεός προσφέρεται 
στον άνθρωπο πραγματικά χωρίς μέτρο, ώστε και αυτός µε τη σειρά του να Τον 
αγαπήσει µε όλη την καρδιά του. 

«Οίδαμεν ότι εάν φανερωθή, όμοιοι αυτώ εσόµεθα, ότι οψόμεθα αυτόν 
καθώς εστι» (Α΄ Ιωάν. 3,2), λέει ο άγιος Ιωάννης ο Θεολόγος. Με την επίσκεψη 
της πρώτης χάριτος του Θεού Τον βλέπουμε εν μέρει, αφού η εικόνα Του έχει 
χαραχθεί στην καρδιά µας και προγευόµαστε την οµοίωση µας προς Αυτόν. 
Παραδόξως η οµοίωση αυτή τελειοποιείται και αποκαλύπτεται εναργέστερα 
σε περιόδους δοκιμασιών, όταν η χάρη υποχωρεί. Όταν όμως µας 
επισκέπτεται, Τον βλέπουμε µόνο εν μέρει. Ανάβει µέσα µας µεγάλη ελπίδα και 
ταυτόχρονα εμφυτεύει στις καρδιές µας τον πόθο της καθάρσεως: «Πας ο έχων 
την ελπίδα ταύτην επ’ αυτώ αγνίζει εαυτόν, καθώς εκείνος αγνός εστι» (Α΄ Ιωάν. 
3,3). Δεν υπάρχει μεγαλύτερος θησαυρός στη ζωή αυτή από το να τρέφουμε µέσα 
στην καρδιά µας ελπίδα προερχόμενη από τη γνώση του Θεού, γιατί αυτή 
συνιστά την υψηλότερη µορφή προσδοκίας. Η Παλαιά Διαθήκη µας διδάσκει ότι 
σε άνθρωπο ακάρδιο δεν προσιδιάζει η σοφία (Παροιμ. 17,16). Αυτό σηµαίνει ότι η 
καρδιά που ποτέ δεν γνώρισε τον Θεό δεν εμφορείται από ελπίδα ικανή να της 
μεταδώσει σοφία. Ο Θεός, στην πρώτη επαφή Του μαζί µας, µας προσφέρει 
γνώση για τον Εαυτό Του, µέσα από την οποία γεννιέται ελπίδα και πιο 
συγκεκριμένα προσδοκία για τη Δευτέρα Παρουσία Του. Μόνο αυτή 
προσκομίζει στον άνθρωπο αρκετή σοφία, ώστε να προτιμά όσα θα τον 
συνοδεύσουν στην [/147] αιώνια ζωή, από εκείνα που θα αποσυντεθούν μαζί 
του στο μνήμα. Όποιος τρέφει την ένδοξη αυτή ελπίδα της οράσεως του Θεού 
πρόσωπο προς Πρόσωπο, καθώς εστι, θα αγνίσει τον εαυτό του. Αυτή την 
ευλογημένη προσδοκία έθαλψαν στις καθαρές καρδιές τους ο άγιος Συμεών ο 
Θεοδόχος και η δικαία Άννα, η οποία τους κατέστησε ικανούς να αναγνωρίσουν 
στο βρέφος Ιησού τον Κύριο και Θεό τους. Όντως «μακάριοι οι καθαροί τη καρδία 
ότι αυτοί τον Θεόν όψονταυ» (Ματθ. 5,8). 

Όταν οι άνθρωποι βρίσκονται στην πρώτη χάρη, οφείλουν να 
προσεύχονται ιδιαίτερα για την απελευθέρωση τους από όποια αδυναμία τους 
θεωρούν μεγαλύτερη, γιατί ο ουρανός είναι ανοιχτός στη διάρκεια της 
ευλογηµένης αυτής περιόδου. Γνώριζα µια νέα, η οποία, πριν την αγγίξει η θεία 
χάρη, ήταν πολύ ευάλωτη συναισθηματικά και επιπλέον δεν είχε βοηθηθεί 
καθόλου από τις συνθήκες της ζωής της. Ο πνευματικός της πατέρας την 
συμβούλευσε να προσεύχεται στον Θεό για την απαλλαγή της από το πάθος της 
ατιµίας, επειδή γνώριζε τη δύναμη της χάριτος που της είχε χορηγηθεί. Η 
ένθερμη προσευχή της για μερικούς μήνες υπήρξε αρκετή, για να την 
ελευθερώσει από κάθε παρόμοιο λογισμό για πολλά χρόνια αργόερα. Η 
προσευχή της έγινε δεκτή από τον Θεό και, παρά το δύσκολο παρελθόν της, 
ακολούθησε ζωή εξαιρετικής νηφαλιότητας και επαγρύπνησης, µε προσοχή στην 
σκέψη, τον λόγο και την πράξη. Τότε συνειδητοποίησα την αλήθεια που 
κρυβόταν σε αυτή τη συμβουλή. 

[//148] Μέσα στο ίδιο πνεύμα, είναι γενικά αποδεκτό στο Άγιον Όρος ότιο 
Θεός τείνει «ευήκοον ους» σε κάθε προσευχή που αναπέμπει ο πρόσφατα 

χειροθετημένος μοναχός κατά την πρώτη εβδομάδα µετά την κουρά του. (Το ίδιο 
ισχύει και για τους νεοχειροτονηµένους). Κατά τη διάρκεια της ευλογημένης 
αυτής περιόδου όλοι οι άλλοι μοναχοί ζητούν την προσευχή του νέου αυτού 
αδελφού τους, προσφέροντας του ίσως κι ένα μικρό δώρο, γιατί γνωρίζουν ότι µε 
τις ευχές του θα τους χαρισθεί ιδιαίτερη ευλογία. 

Τον καιρό αυτό της πρώτης αγάπης ωφελεί πάρα πολύ να εννοήσουμε µε 
ποιόν τρόπο ενεργεί το χέριτου Θεού στη ζωή µας και ο Ίδιος µας μεταχειρίζεται. 
Πρέπει να αξιοποιήσουμε µε τον καλύτερο τρόπο την εμπειρία αυτή, όταν θα 
εμφανισθεί το δεύτερο στάδιο της πνευματικής ζωής. Για τον λόγο αυτό έχει 
εξέχουσα σημασία να πορευθούμε µε µεγάλη επιμέλεια, ώστε να αποκοµίσουµε 
γνώση και αντίληψη. Οι άνθρωποι που ζουν την πρώτη αυτή χάρη χρειάζονται 
Φροντίδα, όπως τα αγγεία που περιέχουν μεγάλο θησαυρό. Πρέπει να τα 
χειρισθούµε µε περίσκεψη, ὥστε µε κανέναν τρόπο να µη Φθαρεί το πολύτιμο 
περιεχόµενο τους. Πάνω από όλα, ίσως, θα πρέπει να μεριμνήσουμε για την 
περιφρούρηση τους από τις δικές µας κακίες, για να µην προσβάλουµε την 
υπερκόσµια χάρη που ενοικεί µέσα τους. Ο Κύριος σοφίζει όσους είναι τυφλοί 
στα ελαττώματα των άλλων (Ψαλμ. 145,8). Θα πρέπει να τους στηρίξουμε µε 
όλες τις δυνάμεις, την εμπειρία και τα χαρίσματα που διαθέτουμε, ώστε να 
διαφυλαχθούν από [/Π49] την αμαρτία, ιδιαίτερα δε από σφάλματα, όπως η 
κατάκριση που οφείλονται σε κακή συνήθεια και είναι ικανά να απομακρύνουν 
τη χάρη. Έχουμε ευθύνη να τους προστατεύσουµε και να τους σεβασθούμε, γιατί 
είναι όπως τα πράσινα τρυφερά βλαστάρια που εύκολα τραυματίζονται. Γενικά 
δεν συνειδητοποιούν πόσο πολύτιμη είναι γι αυτούς η περίοδος αυτή, και γι’ 
αυτό δεν είναι σε θέση να επωφεληθούν από την κατάθεση της αγαθότητας του 
Κυρίου. Οφείλουµε να αναλογιζόµαστε ότι αποτελούμε όλοι µέλη του Σώματος 
του Χριστού και ότι πρέπει να τους προσφέρουμε πνευματικό χώρο, για να 
αναπτυχθούν. Να συντελέσουμε, ώστε να στερεωθούν οι καρδιές τους και να 
ακολουθήσουν τον Κύριο οπουδήποτε τις οδηγήσει. Διαβάζουμε στον 
Εκκλησιαστή ότι ο άνθρωπος που επιθυµεί να υπηρετήσει τον Κύριο πρέπει 
να προετοιμάσει την καρδιά του για τους επικείµενους πειρασμούς (Εκκλ. 
21). Έχουμε χρέος να τους βοηθήσουμε να καταρτισθούν, χωρίς να 
σπαταλήσουν χρόνο σε μάταιες και επιφανειακές ενασχολήσεις. Να τους 
υποδείξουµε µε ποιόν τρόπο να κατευθύνουν το πνεύμα τους, πώς να ρυθµίσουν 
την πορεία της καρδιάς τους, ώστε να παραμείνουν δυνατοί. Αν αξιοποιηθεί η 
πρώτη αυτή χάρη, δίνεται η ευκαιρία στον άνθρωπο να γευθεί τους καρπούς 
κάθε αρετής και καθίσταται ο θεμέλιος λίθος καθεμιάς από αυτές. 

Σύμφωνα µετην πατερική διδασκαλία η πρώτη επίσκεψη της χάριτος είναι 
ο καταλληλότερος καιρός, για να αποκτήσουμε µέσα µας κάποια σταθερότητα 
που θα µας στηρίξει όταν η χάρη υποχωρήσει. Αποτελεί ιδανική [/150] περίοδο για 
την απόκτηση αγαθών έξεων: της μετάνοιας, τῆς αδιάλειπτης προσευχής, του 
ελέγχου των κινήσεων των λογισμών µας. Μαθαίνουμε ακόµη να μελετούμε τις 
Γραφές, να κάνουμε το καλό, να ταπεινωνόμαστε ενώπιον των αδελφών µας, όχι 
µόνο των πρεσβυτέρων αλλά επίσης και των νεοτέρων. Το στάδιο αυτό είναι 
συνήθως σύντομο: σε μερικούς µπορεί να διαρκέσει λίγες μέρες ή εβδομάδες ή 

ίσως μερικούς μήνες, σύμφωνα µε την πρόγνωση του Θεού για τη δική µας 
ανταπόκριση". Ο Γέροντας Σωφρόνιος είχε παρατηρήσει ότι σε μερικές 
περιπτώσεις µπορεί να κρατήσει περισσότερο, το πολύ έως επτά χρόνια. Πάντως 
οποιαδήποτε και αν είναι η διάρκεια αυτού του διαστήματος, οφείλουμε να το 
αξιοποιήσουμε όσο μπορούμε καλύτερα, θέτοντας έτσι γερά θεμέλια για την 
υπόλοιπη πνευματική µας ζωή. 

Μία απὀ τις θαυμάσιες δωρεές της περιόδου αυτής είναι η πρσευχή που 
ενεργείται έσωθεν. Ο Θεός ελκύει τον νου µέσα στην καρδιά, και καθώς αυτή 
φλέγεται από τον θείο έρωτα, ο νους βαπτίζεται στο πυρ της. Εκλεπτυσμένος 
και φωτισμένος τότε ο νους κινείται αστραπιαία, όμοια µε το Πνεύμα του Κυρίου. 
Ο Γέροντας Σωφρόνιος παρομοιάζει τον νου του πνευματικού ανθρώπου µε 
αστραπή, η οποία µπορεί να διασχίσει τον ουρανό από την Ανατολή ως τη Δύση 
με μοναδική λάμψη”. Η έκφραση αυτή αντανακλά την ταχύτητα του νου που έχει 
ζωοποιηθεί [/151] από τη χάρη. Η νοερά προσευχή, που τελείται στην καρδιά, 
ουσιαστικά δηλώνει την αναγέννηση του ανθρώπου, τη γέννηση του 
προσώπου που αρχίζει στον χώρο της καρδιάς του. Η µετουσίωση αυτή της 
υπάρξεως του έχει πολλές συνέπειες: ανέκφραστα συναισθήματα και 
αλλοιώσεις διαγράφονται από τη Δεξιά του Θεού (Ψαλμ. 76,11). Αλλά ο πιο 
σπουδαίος καρπός της είναι η ακαταµάχητη έλξη προς το Πρόσωπο του 
Χριστού: προς Εκείνον που είναι «των εφετών η ακρότης», όπως ψάλλουμε στον 
παρακλητικό κανόνα της Θεομήτορος. Και παρόλο που εξακολουθούμε 
ενδεχομένως να αµαρτάνουµε και η πνευματική µας ζωή απέχει πολύ από 
την τελειότητα, ο Θεός είναι ωστόσο επιεικῆς και δεν µας εγκαταλείπει. 

Η έλξη αυτή προς τον Κύριο αποτελεί έναυσμα για µεγάλη έμπνευση. Ο 
Γέροντας Σωφρόνιος τονίζει ότι η πλευρά της φύσεως µας, που αναφέρεται προς 
Αυτόν, γίνεται υπερκόσµια, θεοποιείται και εξαγιάζεται”. Ίρος µεγάλη µας 
κατάπληξη συνειδητοποιούµε ότι κατά κάποιον τρόπο έχει αυξηθεί η οικειότητα 
μας προς το Πνεύμα του Χριστού και τον κόσµο Του. Η ανάγνωση των Γραφών 
αποκτά έντονα προσωπικό χαρακτήρα. Αισθανόµαστε ότι µας αφορούν 
προσωπικά, ότι κάθε φράση τους συνιστά λόγο ειδικά διατυπωμένο και 
προορισμένο για µας. Μεγάλη παρηγοριά συνοδεύει τον ενθουσιασμό µας. 
Άλλωστε έχουµε ανάγκη από το πυρ της άφθαρτης θείας παρακλήσεως, για να 
αποπέµψουµε την ακάθαρτη «θέρμη» του εκπεσµένου κόσμου, δηλαδή τη Φλόγα 
των παθών. Βιώνουμε τώρα τη νίκη της θείας αγάπης εναντίον του [/152] εχθρού 
που εμφωλεύει μέσα µας, γεγονός που µας προξενεί κάποια παρρησία. Ο 
Γέροντας Σωφρόνιος συνήθιζε να περιγράφει την κατάσταση αυτή ως «υπέρ 


νουν», µε την έννοια κάποιας µορφής παραφοράς. Πράγματι, η έμπνευση 


4Για το σηµείο αυτό βλ. Ο ΑΓΙΟΣ ΣΙΛΟΥΑΝΟΣ Ο ΑΘΩΝΙΤΗΣ, σ. 32 και ΟΨΟΜΕΘΑ ΤΟΝ 
ΘΕΟΝ ΚΑΘΩΣ ἘΣΤΙ, σ. 235. 

αυτή έχει παράδοξο χαρακτήρα γεννώντας βαθύ πόθο για παθήματα υπέρ του 
Χριστού. Ο άγιος Σιλουανός περιγράφει αυτή τη δίψα”, που κάνει τον άνθρωπο 
φίλο του Σταυρού. Διψά να ασπασθεί τη μωρία του Σταυρού, να δοθεί εξ 
ολοκλήρου στον Θεό. Συχνά ο πόθος αυτός βρίσκει την έκφραση του στον 
μοναχικό θεσμό. Το Πνεύμα του Θεού ήλθε, για να οδηγήσει τον άνθρωπο μέσα 
από τη στενή πύλη, και αυτός πανηγυρίζει όταν πάσχει για την αγάπη του 
Κυρίου. Η πίστη στον Χριστό είναι μεγάλο χάρισμα, αλλά η τέλεια δωρεά είναι 
να πάσχει κανείς για το Όνομα Του. «Ότι υμίν εχαρίσθη το υπέρ Χριστού, ου 
μόνον το εις Αυτόν πιστεύειν, αλλά καιτο υπέρ Αυτού πάσχειν» (Φιλιπ. 1,29). 

Ο άνθρωπος αναλαμβάνει τον απίστευτο άθλο του Σταυρού, γιατί τώρα 
διακατέχεται από τη «μωρία» της πίστεως, όπως θα την αποκαλούσε ο 
απόστολος Παύλος. 


,  ππ ήδη σημειώσαμε, η μοναστική ζωή αποτελεί έκφραση της 


μωρίας αυτής. Ο Γέροντας Σωφρόνιος βεβαιώνει ότι στο πνεύμα εκείνου που 
γεύθηκε τη θεία παρηγοριά ενεργείται µια επιτακτική [/155] προσταγή που τον 
ελκύει στη μοναχική οδό, εφόσον βέβαια το επιτρέπουν οι συνθήκες της ζωής 
τουξ. Κατά τον απόστολο Παύλο, εκείνοι που έχουν ήδη λάβει την κλήση πρέπει 
να μείνουν σταθεροί εκεί, όπου ο Θεός τους τοποθέτησε (Α΄ Κορ. 7,20, 24, 27). Η 
πρώτη αυτή περίοδος, η οποία σείει τα θεμέλια ολόκληρης της υπάρξεως του 
ανθρώπου, δεν είναι άµοιρη κινδύνων. 


Η 
δωρεά της χάριτος τον οδηγεί αναπόφευκτα σε δριµεία σύγκρουση µε την 
προηγούµενη ζωή του. Για τον λόγο αυτό έχει ανεκτίµητη αξία η παρουσία ενός 
πνευματικού συμβούλου και οδηγού, που ο ίδιος έχει διανύσει την οδό αυτή, 
γνωρίζει καλά το έδαφος και είναι φορέας απλανούς πνευματικής θεωρίας. Είναι 
τέτοια η ένταση και η εσωτερική σύγκρουση, που θα μπορούσαν να αποβούν 
επιβλαβείς για τον άνθρωπο, αν δεν υπάρχει ενδεδειγµένη καθοδήγηση. Ο 
Γέροντας Σωφρόνιος το επιβεβαίωσε, όταν κάποτε είπε: «Όταν κάποιος 
βρίσκεται σε τέτοια ένταση, αν δεν προσέξει, είναι δυνατόν να υποστεί κάποιου 
είδους ζημία». Οι ψυχικά αδύναμοι µπορεί να χάσουν το μυαλό τους’ µια 
αδύναμη καρδιά µπορεί να υποστεί βλάβη: ένα ευαίσθητο στομάχι µπορεί να 
παρουσιάσει έλκος κ.ο.κ. Η 
δύναμη της χάριτος στον αναγεννημένο άνθρωπο κηρύσσει πόλεμο 
εναντίον του παλαιού εαυτού του. Αν ωστόσο ο άνθρωπος υψωθεί στο επίπεδο 
αυτό της ακραίας εντάσεως και εγρηγόρσεως, {//154] σύντομα θα μάθει να ελέγχει 
κάθε κίνηση της υπάρξεως του, τον νου και την καρδιά του, ακόµη και το σώμα 
του. Για παράδειγµα, δεν κάθεται χαλαρά στην καρέκλα ούτε στηρίζεται κάπου, 
όταν είναι όρθιος, για να διατηρήσει την ένταση της προσευχής. Στην Άπω 


70Ο ΑΠΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 545. 

Ανατολή σκοπός του διαλογισμού είναι η χαλάρωση: εμείς όµως, όταν 
προσευχόµαστε, είµαστε υπερβολικά τεταμένοι. Όλο το σώμα συμμετέχει στην 
προσευχή µε προσήλωση. Προσευχόμαστε όρθιοι µε τα χέρια µας κατά μήκος 
του σώματος, γιατί έχουµε προσέλθει ενώπιον του ζώντος Θεού, της Πηγής του 
είναι µας. 

Ένας άλλος κίνδυνος που συνδέεται µε την ευλογημένη αυτή περίοδο, 
είναι ότι μιλούμε µε μεγάλη ευκολία, επειδή η καρδιά αισθάνεται την 
ελαφρότητα της χαράς. Πολύ συχνά όµως στην τάση µας να διδάσκουμε 
τους άλλους υποβόσκει η κενοδοξία, εξαιτίας της οποίας η χάρη µπορεί να 
αποχωρήσει. Ο Γέροντας Σωφρόνιος έλεγε συχνά ότι είναι αφελές να ομιλεί 
κάποιος περί πνευματικής ζωής, πριν ασκηθεί σε αυτήν τουλάχιστο για 
δεκατέσσερα χρόνια. Στο Άγιον Όρος οι Πατέρες μειδιούν, όταν κάποιος 
εκφράζεται για πνευματικά θέµατα, χωρίς να έχει εμπειρία των δυσχερειών του 
δεύτερου σταδίου και γνώση της αληθινής φύσεως του, που σκοπό έχουν να 
αναπτύξουν την επιστήμη της μετάνοιας. Ο Γέροντας έκανε λόγο για 
δεκατέσσερα χρόνια, επειδή ο απόστολος Παύλος έγραψε την πρώτη προς 
Θεσσαλονικείς επιστολή, που είναι και το αρχαιότερο κείµενο της Καινής 
Διαθήκης, δεκατέσσερα χρόνια µετά τη μεταστροφή του στον Χριστό. 

Το προνόμιο όµως της παρουσίας του Κυρίου αποσοβεί κάθε κίνδυνο. 
Είδαμε ότι τα έργα του Θεού τελούνται {/155] µε ευκολία κατά τη διάρκεια της 
περιόδου αυτής. Αγρυπνούμε µε άνεση, τηρούμε τις εντολές µε ευχέρεια, µας 
είναι εύκολο να µην κατακρίνουμε. Ακόμη και αν δημιουργηθεί διάθεση 
κατακρίσεως, ο λόγος µας κόβεται, πριν ακόµη κινηθεί η γλώσσα. Υπό την 
προὐπόθεση ότι παραδιδόµαστε στο σθεναρό αυτό κύμα του Πνεύματος, η 
καινούργια ζωή µας µπορεί να είναι σχεδόν αναµάρτητη. Ο ουρανός είναι 
ανοιχτός, οι ικεσίες και οι προσευχές µας εισακούονται. Γευόμαστε την ειρήνη 
της καταλλαγής µας µε τον Θεό. Η αγαλλίαση της σωτηρίας πλημμυρίζει την 
καρδιά µας, γεγονός που μαρτυρείται από το Ίδιο το Πνεύμα, όπως άρεσε στον 
άγιο Σιλουανό να λέει. Σύμφωνα µε τον πατέρα Σωφρόνιο, η χάρη που 
λαμβάνουμε στην αρχή μπορεί να προσεγγίσει το μέτρο των τελείων”. Κάποιτε, 
όταν συζητούσαμε το θέµα αυτό, είπε χαρακτηριστικά: «Ὁ Θεός δεν δίδει τη χάρη 
Του αδιακρίτως». Δηλαδή, προβλέπει την ανταπόκριση κάθε ανθρώπου και 
προγνωρίζει αν αυτός προτίθεται να αγωνισθεί για την επανάκτηση της ἡ όχι. 
Αν πρόκειται να τελειώσει τη ζωή του στην αμαρτία, ο Θεός δεν θα του 
εμπιστευθεί µεγάλο μέτρο χάριτος. Δεν επιθυµεί να κάνει τη ζωή µας κατάκριτη 
ή αβάστακτη. Τόσο πολύ εξαρτάται η πρώτη χάρη από τον αυτοκαθορισµό και 
την πιστότητα του ανθρώπου! 

Τον ευλογημένο αυτό καιρό ο άνθρωπος µπορεί να διέπεται από βαθειά 
συναίσθηση του θανάτου, που τον διδάσκει να προτιμά τα αόρατα από τα ορατά 
(Β’ Κορ. 4,18). Ακόμη και αιώνες ευδαιμονίας πάνω στη γη δεν ελκύουν εκείνον 


ΠΕΡΙ ΠΡΟΣΕΥΧΗ͂Σ, σ. 96. 

[/156] που κατέχει τη μακάρια μνήμη του θανάτου]. Στον νου και στην καρδιά του 
κυριαρχεί ένας µόνο στόχος: να είναι µε τον Χριστό τώρα και σε όλη την 
αιωνιότητα. Η ένωση μαζί Του είναι πραγματικά η µεγαλύτερη από όλες τις 
δωρεές και ο σκοπός όλων των άλλων χαρισμάτων. Όταν ο απόστολος Παύλος 
αναφέρεται στην ανάσταση των νεκρών, δεν περιγράφει τον παράδεισο µε 
γήινους όρους. Λέει ότι «αρπαγησόµεθα εν νεφέλαις εις απάντησιν του Κυρίου 
εις αέρα, και ούτω πάντοτε συν Κυρίω εσόµεθα» (Α΄ Θεσ. 4,17). Αυτή είναι η 
αιώνια ζωή: να είμαστε πάντοτε µε τον Κύριο. Τίποτα περισσότερο δεν μπορούμε 
να προσθέσουμε, γιατί το να είµαστε µε τον Κύριο υπερβαίνει κάθε δυνατή 
περιγραφή. Αυτό που αληθινά έχει σηµασία είναι να Του ανήκουµε, είτε ζούμε 
είτε πεθαίνουµε (Φιλ. 1,20: Ρωμ. 14,8). Είτε είµαστε εν σώματι είτε αναχωρούμε 
από αυτό, μοναδικός σκοπός µας είναι να ευαρεστήσουµε στον Κύριο, ώστε να 
είµαστε αιώνια μαζί Του. 

Όλη η ουσία του πρώτου σταδίου της πνευματικής ζωής έγκειται στο εξής: 
να εμφυτεύσουμε στην ύπαρξη µας µια ανεξίτηλη αίσθηση σκοπιμότητας, την 
αδιάσειστη γνώση ότι δημιουργηθήκαμε, για να ζήσουμε αιώνια µε τον Κύριο. 
Αυτός είναι και ο μοναδικός μεγάλος σκοπός της διαθήκης µας µαζί Του. 


ΙΟΨΟΜΕΘΑ ΤΟΝ ΘΕΟΝ ΚΑΘΟΣ ἘΣΤΙ, σ. 23. 


ΠΒ’ Κορ. 5,8-10. Ο απόστολος Παύλος χρησιμοποιείτο ρήμα «φιλοτιμούμεθα». 

[//157] 
Ερωτήσεις και Απαντήσεις 


Ερώτηση 1: Ζούμε σε έναν σύγχρονο κόσμο, στην Αμερική, µε 
Ευαγγελικούς Προτεστάντες, οι οποίοι δίνουν πάρα πολλή σημασία στο θέµα της 
μεταστροφής - και συνήθως πρόκειται για συναισθηματική μεταστροφή. 
Αναρωτιέμαι πώς θα μπορούσε αυτή να διαφοροποιηθεί από την πρώτη 
επίσκεψη της χάριτος. Άραγε, εμείς οι Ορθόδοξοι υπογραμμίζουμε αρκετά την 
ιδέα ότι οι άνθρωποι έχουν ανάγκη από την επίσκεψη αυτή; 

Απάντηση 1: Ορισμένοι από τους σύγχρονους Αγίους µας, όπως ο άγιος 
Σεραφείμ του Σαρώφ και ο άγιος Σιλουανός, δεν παύουν να µας υπενθυμίζουν 
ότι σκοπός της ζωής είναι η απόκτηση του Αγίου Πνεύματος. Η μόνη λοιπόν 
επιστήμη που πρέπει ανελλιπώς να σπουδάζουμε είναι η τέχνη που µας διδάσκει 
πώς να αποκτήσουμε τη χάρη. 

Σχετικά µε τη μεταστροφή: Νομίζω ότι σε όλη τη Γραφή, τόσο στην 
Παλαιά όσο και στην Καινή Διαθήκη, καλούμαστε συνεχώς σε επιστροφή προς 
τον Θεό και μεταστροφή της καρδιάς µας. Η μεταστροφή αυτή δεν είναι -όπως 
κάποιοι νομίζουν- ένα γεγονός που συντελείται µία φορά και διασφαλίζεται για 
πάντα. Πρόκειται για δυναμική μεταστροφή, για ένα γεγονός που πρέπει να 
συντηρηθεί. Δεν σωζόμαστε ούτε µε τη διανοητική πίστη µας ούτε χάρη σε μία 
εμπειρία μεταστροφής, που συμβαίνει µία µόνο φορά, ούτε µε τα έργα µας. 
Συντηρούμαστε στη χάρη µε τη ζωντανή αίσθηση του Θεού στην καρδιά και [//158] 
στο σώμα µας. Γι αυτόν ακριβώς τον λόγο τίθεται στη Γραφή το εξής ερώτημα: 
«Τι εστιν άνθρωπος;» (Ιώβ 7,17: 15,14: Ψαλμ. 8,5 143,9). Και η απάντηση δίδεται 
στις Παροιμίες: «Ο άνθρωπος είναι καρδιά που απαιτεί θεία και νοερή 
αίσθηση»! δηλαδή άνθρωπος, που να Φέρει στην καρδιά του τα ίχνη της 
ενέργειας του Θεού, της παρουσίας Του, των αλλοιώσεων της χάριτος. 

Δεν πρέπει να φοβόμαστε να χρησιμοποιούμε τους όρους που 
μεταχειρίζονται οι Προτεστάντες. Ισχυρίζονται ότι είναι ευαγγελικοί. Εμείς 
είµαστε πιο ευαγγελικοί, γιατί αυτοί δίνουν έµφαση σε µία µόνο πλευρά της 
μεταστροφής. Ὑπάρχει πλήρωμα ζωής στην Εκκλησία µας και αδιάκοπη 
παράδοση από την εποχή του Χριστού, που καμία άλλη Εκκλησία δεν µπορεί να 
υποστηρίξει ότι έχει διασώσει. Την αλήθεια αυτή επιβεβαιώνουν οι Αγγλικανοί 
ιερείς που επισκέπτονται τη μονή µας. Συχνά παραδέχονται: «Εσείς οι Ορθόδοξοι 
είστε οι μόνοι που κρατήσατε αδιάκοπη αποστολική παράδοση». Τότε 
συνειδητοποιώ ότι πράγματι έχουμε την παράδοση αυτή, αλλά την 
εκλαμβάνουμε ως δεδομένη. Είναι όντως αλήθεια: Αν εξετάσετε την ιστορία της 
Εκκλησίας, τη θεολογία της, τη λειτουργική ζωή της, το πνεύμα ασκητισμού 
στους κόλπους της, θα δείτε ότι υπάρχει αδιάλειπτη παράδοση ανά τους αιώνες. 

Οφείλουμε ωστόσο να προσεγγίζουµε τους έξω µε ταπείνωση και να 
αναγνωρίζουμε κάθε καλό στοιχείο που έχουν στη ζωή τους, επιχειρώντας να 


12]]αροιμ. 15,14: «14 καρδία ὀρθὴ ζητεῖ αἴσθησιν». 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -77- 


τονίσουμε µε ευγένεια τις ελλείψεις και την ένδεια τῆς ομολογίας τους. [//159] 
Πρέπει όµως να ομιλούμε µε τέτοιο τρόπο, ώστε να τους κάνουμε να 
αισθάνονται τον σεβασμό και την τιµή που τους αποδίδουµε, γεγονός που θα 
τους εμπνεύσει να ακούσουν µε προσοχή ό,τι έχουμε να τους πούμε”, 


Ερώτηση 2: Ποιο ήταν το περιεχόµενο της διδασκαλίας του Γέροντος 
Σωφρονίου σχετικά µε τη λύτρωση των ανθρώπων γενικά; Υπάρχει ένας στίχος: 
«Στενή η πύλη και τεθλιμμένη η οδός η απάγουσα εις την ζωήν, και ολίγοι εισίν 
οι ευρίσκοντες αυτήν!» (Ματθ. 7,14) Από την άλλη, μελετούμε τη θαυμάσια 
δημιουργία του ανθρώπου και το μεγαλείο της θείας βουλής για τη σωτηρία της 
ανθρωπότητας για όλη την αιωνιότητα. Πώς συνδυάζεται η θεωρία αυτή µε την 
ιδέα ότι η οδός είναι πολύ στενή και λίγοι την ανακαλύπτουν; Μήπως ο στίχος 
αυτός µας λέει ότι λίγοι σώζονται και πολλοί χάνονται, και, ἂν είναι έτσι, πώς 
αυτό συμβαδίζει µε το μεγαλείο του θεϊκού σχεδίου; 

Απάντηση 2: Ξέρετε, αν σας πω τις σκέψεις του, θα σας οδηγήσω ίσως σε 
απόγνωση, όπως κι εγώ απελπίζομαι από αυτές. Λέει ότι «είναι αδύνατον να 
ζήσει κανείς χριστιανικά. Χριστιανικά µπορεί κανείς µόνο να πεθάνει»! Η 
σκέψη του συνάδει µε τον λόγο του αποστόλου Παύλου ότι πεθαίνει κάθε 
ημέρα, για να μπορέσει να [/160] κρατήσει τον Χριστό ζωντανό µέσα του. 
Βλέπετε, ο Γέροντας Σωφρόνιος έχει τους δικούς του σκληρούς λόγους. 
Παραθέτει επίσης τους λόγους του αγίου Σιλουανού: «Αν δεν φθάσαμε να 
αγαπάμε τους εχθρούς µας, είμαστε ακόµη µακριά από το πνεύμα της 
σωτηρίας»!5. Αυτό είναι αλήθεια, έτσι συμβαίνει δεν µπορεί κανείς να ζήσει ως 
χριστιανός, αλλά µόνο να πεθάνει. Αλλά ακριβώς αυτό προσπαθούμε να 
κάνουμε καθημερινά, μέχρι την τελευταία αναπνοή µας: να τηρούμε τις εντολές, 
να έχουμε µια μικρή δόση θανάτου στη ζωή µας εκπληρώνοντας τες. Ο 
απόστολος Πέτρος λέει ότι, «το κρίμα του Θεού άρχεται από του οίκου του Θεού, 
και ει ο δίκαιος μόλις σώζεται, ο ἁμαρτωλός που φανείται;» (Α΄ Πετρ. 4,17-18) Αν 
εμείς αποτελούµε τον οίκο του Θεού, δεν θα γλιτώσουμε από την κρίση Του. Θα 
διέλθουμε μέσα από πύρινους πειρασμούς. Όμως όπως βεβαιώνει ο ίδιος 
Απόστολος, όταν διερχόμαστε µέσα από την πύρωση των πειρασμών, αυτό 
δεν γίνεται για να αφανισθούμε, αλλά για να «αναπαυθή εφ’ ημάς το της 
δόξης και το του Θεού Πνεύμα» (Α΄ Πετρ. 4,12-14). 

Θα αναφέρω κάτι πιο ενθαρρυντικό. Είναι αλήθεια ότι σύμφωνα µε την 
τέλεια δωρεά του Θεού όλη η ζωή του γιού Του, δηλαδή η κρίση που 
πραγματοποιήθηκε στη ζωή του Υιού Του, θα πρέπει να επαναληφθεί και στη 


19 Βλ. επίσης την αξιοσημείωτη αναφορά στην άποψη του αγίου Σιλουανού για το πώς 
πρέπει να επικοινωνούμε για ζητήματα πίστεως µε χριστιανούς άλλων ομολογιών, στο βιβλίο Ο 
ΑΓΙΟΣ ΣΙΛΟΥΑΝΟΣ Ο ΑΘΩΝΙΤΗΣ, σσ. 76-78. 


4 ΟΨΌΜΕΘΑ ΤΟΝ ΘΕΟΝ ΚΑΘΩΣ ΕΣΤΙ, σ. 98: βλ. επίσης και Ὁ ΑΓΙΟΣ ΣΙΛΟΥΑΝΟΣ Ο 
ΑΘΩΝΙΤΗΣ, σ. 299. 

δική µας ζωή. Αλλά αν λάβουμε από τον Θεό μικρό χάρισμα και το 
μεταχειρισθούμε συνετά, αυτό θα µας κρατήσει συναρμοσμένους µε το Σώμα 
του Χριστού, την Εκκλησία, μ/161] και την Κεφαλή του Σώματος, τον Χριστό. Θα 
μας καταστήσει έτσι μετόχους πρώτα της ζωής της Κεφαλής του Σώματος και 
στη συνέχεια των χαρισμάτων των Αγίων, των ισχυρών δηλαδή μελών του 
Σώματος του Χριστού. Έτσι µπορεί να έχουµε κάποιο μικρό χάρισμα, αν όµως το 
διαφυλάξουμε και το προστατεύσουμε, Θα γίνουμε «πιστοί εις τα πολλά». Αν 
αποθησαυρίσουµε το λίγο, ο Θεός θα µας αποδώσει το πολύ. Μέσω του μικρού 
χαρίσματος µας θα µας κάνει κοινωνούς των μεγάλων δωρεών των Αγίων. Γι 
αυτόν ακριβώς τον λόγο οφείλουμε σε κάθε πράξη µας να προσθέτουμε µια 
μερίδα αγάπης. Όποτε ομιλούμε για κάποιον ή για κάτι, ας προσθέτουμε ένα 
μικρό μερίδιο αγάπης. Οι λόγοι µας πρέπει να είναι μεγαλόψυχοι, περισσότερο 
από όσο ίσως ο πλησίον µας αξίζει. Ακόμη και όταν θυμηθούμε κάποιον ή κάτι, 
ας µη λησμονήσουμε να συμπληρώσουμε µια µικρή μερίδα αγάπης. Επομένως, 
ἂν σε όλες τις πράξεις, τους λόγους και τις ενθυµήσεις µας προσθέτουμε το 
μικρό αυτό μερίδιο της αγάπης, τότε σταδιακά θα κληρονομήσουμε τη μεγάλη 
μερίδα της αγάπης που έρρευσε από τον Σταυρό και την Ανάσταση του Χριστού. 
Νομίζω ότι αυτό εννοεί ο Κύριος, όταν επαγγέλλεται ότι «ο πιστός επί ολίγα, θα 
καταστή οικονόµος επί πολλών» (Ματθ. 25,21). 


Ερώτηση 3: Άφησε ο Γέροντας Σωφρόνιος κάποια διδαχή σχετικά µε την 
πίστη των Βουδιστών και Ινδουϊστών και των εκατομμυρίων ανθρώπων που 
αγνοούν τη χριστιανική πίστη. 

//162] Απάντηση 3: Ο Γέροντας Σωφρόνιος «έζησε την πλάνη αυτή στο 
πετσί του»! Επί επτά ή οκτώ έτη είχε εμπλακεί στις δοξασίες των θρησκειών της 
μη χριστιανικής ανατολής, και γι αυτό αργότερα ήταν απαράκλητος στη 
μετάνοια του. Κατανόησε ότι ακολουθώντας την οδό αυτή διέπραττε αυτοκτονία 
σε αιώνιο επίπεδο’ και συχνά έγραφε γι΄ αυτό”, Είχε ανακαλύψει την απόλυτη 
αιωνιότητα στον προσωπικό Θεό, τον Χριστό, Εκείνον που είπε: «ΕΓΩ ΕΙΜΙ Ο 
ΩΝ» (ΈΣ. 3,14). Ακόμη και στην καλύτερη και ευγενέστερη εκδοχή τους, οι 
πεποιθήσεις των Φιλοσοφικών αυτών συστηµάτων εμπεριέχουν µόνο ένα 
ελάχιστο µέρος της αλήθειας. Σε ορισμένες ανατολικές θρησκείες οι πνευματικοί 
αρχηγοίτους αποτελούν αντικείµενο θαυμασμού, επειδή επινόησαν τρόπους, για 
να διδάξουν τους ανθρώπους πώς να απεμπλακούν από τα παθήματα. Αλλά τι 
το σπουδαίο υπάρχει σε αυτό, δεδομένου ότι έχουµε λάβει απείρως µεγαλύτερη 
δωρεά εν Χριστώ; Ο Κύριος μετέτρεψε τον θάνατο σε ζωή και µας υπέδειξε πώς 
να φθάσουμε στην τελειότητα της θεϊκής αγάπης, καταξιώνοντας τη δική µας 
αγάπη για τον Θεό µέσω των παθημάτων. Έτσι για µας η οδός δεν συνίσταται 
απλώς στην αποφυγή της οδύνης, αλλά µέσα από την αναμάρτητη αντιμετώπιση 
των παθημάτων αυτής της ζωής υπερβαίνουµε τον θάνατο και µε τη δύναμη της 
αγάπης εισερχόµαστε στην αιωνιότητα. 


ΙΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σσ. 56-38, 45, 255, 950-251. 

Ερώτηση 4: Αναφέρατε, πάτερ, πόσο ιδιαίτερα σημαντική [//165Ι είναι η 
στάση μας στην πρώτη φάση της ελεύσεως της χάριτος, και αναφερθήκατε σε 
μερικούς από τους κινδύνους. Θα μπορούσατε να µας συμβουλεύσετε σχετικά µε 
την πνευματική διακονία όσων βρίσκονται υπό την καθοδήγηση µας; 

Απάντηση 4: Οφείλουµε να είµαστε προσεκτικοί µε τους ανθρώπους που 
έρχονται σε µας όταν βρίσκονται στο πρώτο αυτό στάδιο, για να µην τους 
αντιμετωπίσουμε ψυχολογικά ούτε να προσπαθήσουμε να τους κάνουμε να 
αισθανθούν ψυχολογική άνεση, μειώνοντας έτσι την ένταση τους. Μάλλον θα 
ήταν καλό να τους βοηθήσουμε να κατανοήσουν την κατάσταση τους, ακόµη και 
να αυξήσουμε την ένταση τους, αλλά πάντοτε µε διάκριση, για να τους 
προστατεύσουμε. 

Θυμούμαι κάποιον, ο οποίος βρισκόταν σε τέτοια ένταση και είχε τόσο 
δυνατή αίσθηση της προσωρινότητας και ματαιότητας του κόσμου αυτού, που 
έβλεπε τον θάνατο παντού γύρω του. Για παράδειγµα, όταν κοιτούσε ένα δένδρο 
το έβλεπε αμέσως να πέφτει στη γη ξηραμένο. Πίσω από κάθετι έβλεπε την 
απειλή του θανάτου που είναι έτοιμος να ερηµώσει τα πάντα, να τα καταπιεί 
όλα. Σε αυτόν είχε δοθεί το χάρισμα της μνήμης του θανάτου, που είναι 
εξαιρετικά πολύτιμο για τον άνθρωπο που στρέφεται στον Θεό, γιατί τον 
αποσπά από καθετί γήινο, από κάθε προσκόλληση στον κόσµο αυτό. Και µε ορθή 
καθοδήγηση μπορεί να τον μεταφέρει στο Πνεύμα του Θεού και να τον 
καταστήσει ένα πνεύμα µε τον Κύριο. Ο άνθρωπος λοιπόν αυτός που βρισκόταν 
σε τόσο μεγάλη ένταση επισκέφθηκε έναν πνευματικό, ο οποίος προσπάθησε µε 
κάθε δυνατό µέσο να μειώσει ψυχολογικά την [//164! ένταση εκείνη. Ο Γέροντας 
Σωφρόνιος απογοητεύθηκε πολύ και έκανε κάτι που ποτέ δεν συνήθιζε: τον 
συμβούλευσε να βρει άλλον πνευματικό. Προέβη στην ενέργεια αυτή κατ’ 
εξαίρεση, γιατί έτρεφε µεγάλο σεβασμό προς τους πνευματικούς πατέρες και 
ποτέ δεν θα υπονόµευε την εξουσία τους. Ο Γέροντας συνειδητοποίησε ότι ο 
άνθρωπος εκείνος θα καταστρεφόταν ολοκληρωτικά, αν εξακολουθούσε να 
συμβουλεύεται τον ιερέα αυτόν, ο οποίος προσπαθούσε να του αμβλύνει 
κάθε εσωτερική ένταση. Το ίδιο το πρόσωπο άλλωστε δεν είχει πεισθεί από τους 
λόγους του πνευματικού αυτού πατέρα, γιατί δεν επιθυμούσε να διακοπεί η 
ζωογόνος εκείνη ένταση. Απλώς αναζητούσε τρόπους, για να τη διέλθει µε 
ασφάλεια και ωφέλεια. 

Κατ’ ανάλογο τρόπο, όταν ο Χριστός ήταν στον Σταυρό, οι Εβραίοι Του 
έλεγαν: «Κατέβα από τον Σταυρό και θα πιστεύσουμε!» (Ματθ. 27,42). Αλλά αν 
είχε κατεβεί δεν θα είχαμε σωθεί, ο θάνατος δεν θα είχε καταλυθεί. Την ἴδια 
εκείνη ώρα που ο Χριστός πέθαινε πάνω στον Σταυρό, ο θάνατος καταστρεφόταν 
και ρεύµατα ζωής κατέκλυαν όλη την ανθρωπότητα. Συνεπώς δεν πρέπει να 
αμβλύνουμε ούτε να μειώσουμε την ένταση των ανθρώπων που ζουν την 
εμπειρία της πρώτης χάριτος, αλλά έχουµε χρέος να τους εξηγήσουμε ότι 
πρόκειται για ευλογία από τον Θεό. Από την άλλη πλευρά, κατά τις περιόδους 
της χάριτος 


Αυτό 

αποτελεί πραγματικά μεγάλο [/165Ι κίνδυνο, γιατί πολύ δύσκολα αποκαθίσταται 
η ζημία σε έναν πνευματικό άνθρωπο, όταν κλονισθεί η υγεία του. Γή αυτό 
πρέπει να αποδειχθούµε καλοί οικονόµοι των δυνάμεων µας, και βέβαια, για να 
το επιτύχουμε αυτό χρειαζόμαστε όλοι καθοδήγηση. 


Ερώτηση 5: Θα ήταν σωστό να προειδοποιούµε αυτούς που 
προετοιμάζονται για το βάπτισμα σχετικά µε το τι τους αναμένει, ή να τους 
καθοδηγούμε μετά τη βάπτιση; 

Απάντηση 5: Και τα δύο είναι αναγκαία. Τους βοηθούμε να οικειωθούν µε 
τις Γραφές, µε τον λόγο του Θεού, γιατί ο λόγος του Θεού µας δίδεται πάντοτε 
για παρηγοριά και για οικοδομή. Αν οι λόγοι του Θεού ενοικούν πλούσια µέσα 
στην καρδιά τους, αυτό θα συντελέσει, ώστε στο στάδιο αυτό να ελέγχουν τη 
διάνοια τους και όλες τις αισθήσεις τους. Ο λόγος του Θεού θα κυριαρχεί στη ζωή 
τους και θα συμβάλλει στην αναγέννηση τους. Είναι πολύ εποικοδομητική η 
µελέτη των Γραφών. Αυτός είναι ένας τρόπος. Επίσης είναι ὠφέλιμο για τους 
ανθρώπους να µη λησμονούν τα μαθήματα που τους έχουν δοθεί από τον 
Θεό. Ο Θεός συχνά επιτελεί θαύματα στη ζωή µας και µας συνδράμει σε 
δυσχερείς περιστάσεις. Όλα αυτά συνιστούν πολύτιμη παιδεία που δεν 
πρέπει να ξεχάσουμε. Αν τα θυμόμαστε µε ταπείνωση, τότε θα 
αναζωπυρώνουν μέσα μας την ευγνωμοσύνη προς τον Θεό και την 
έμπνευση για τον πνευματικό µας αγώνα. 

Επιπλέον πρέπει να προστατεύσουμε τους ανθρώπους υποδεικνύοντας 
τους πόσο αναγκαίο είναι να αποφεύγουν κάποια σφάλματα, προκειµένου να 
διαφυλάξουν τη χάρη. 


Πάνω από όλα όμως πρέπει να 
επιστήσουµε την προσοχή τους στο γεγονός ότι η περίοδος αυτή είναι µία 
µεγάλη ευλογία του Θεού, ένας θησαυρός, για τον οποίο οφείλουν να Του 
αποδίδουν συνεχώς ευχαριστία. Αποτελεί πράγματι µια δυναμική περίοδο και 
καιρό μεγάλου πνευματικού πλουτισμού στη ζωή του ανθρώπου, πολύτιμο για 
την ανακαίνιση του. 


[/167] 


ΤΟ ΔΕΥΤΕΡΟ ΣΤΑΔΙΟ (Μέρος Ὦ 


Ο Κύριος της δόξης εβρόντησε 
(Ψαλμ. 29,3) 


[//168] 


[//169] 
8-Ο ΑΝΘΡΩΠΟΣ ΕΡΧΕΤΑΙ ΕΙΣ ΕΑΥΤΟΝ 


ΟΛΟΙ ΧΑΝΟΥΜΕ τον προσανατολισμό µας, όταν απαρνούμαστε τη χάρη 
του Θεού. Καθώς περιπλανιόµαστε σε ξένους τόπους αναζητώντας τον δρόμο 
της επιστροφής στον οίκο του Πατρός μας, αρχίζουμε σταδιακά να 
συνειδητοποιούμε ότι πρέπει να επιλέξουμε μεταξύ ζωής και θανάτου: είτε να 
στραφούμε προς τον ζώντα Θεό, µέσα στην οδύνη µας, είτε να ενδώσουµε στην 
απόγνωση και όλες τις ολέθριες συνέπειες της. 

Η παραβολή του ασώτου υιού (Λουκ. 15,11-32) αποτελεί, παρόλη τη 
συντοµία της, µία απὀ τις ωραιότερες αφηγήσεις στον κόσµο. Κατά κάποιον 
τρόπο θα ευχόμουν να ήταν γνωστή ως η παραβολή της αγάπης του ουρανίου 
Πατρός, αφού περισσότερο πραγματεύεται την ευσπλαχνία του Πατέρα παρά τις 
αμαρτίες του ασώτου. Ωστόσο, η ονομασία που της δόθηκε άπτεται περισσότερο 
της ψυχολογίας µας. 

Καθώς αγωνιζόμαστε να επανέλθουμε στη βαθειά καρδιά μας, 
διαπιστώνουμε ότι η τραγωδία µας έγκειται στην επιλογή µας να ζούμε κατά 
κύριο λόγο έξω από τον οίκο του Πατρός μας’ να περιφερόμαστε εκτός της 
καρδιάς µας, µακριά από τον κατεξοχήν τόπο, όπου ενοικεί το Πνεύμα του Θεού. 
Όταν ο απόστολος Παύλος λέει ότι είµαστε ναοί του ζώντος Θεού, εννοεί ότι η 
καρδιά [/170] µας είναι το Φυσικό κατοικητήριο του Αγίου Πνεύματος. Το ίδιο 
πιστοποιείται από τον άλλο µεγάλο Απόστολο, τον Πέτρο, όταν βεβαιώνει ότι το 
Πνεύμα της δόξης του Θεού αναπαύεται στην καρδιά µας (Α΄ Πετρ. 4,14). 

Ο αγώνας µας δεν είναι εύκολος. Η σύλληψη µας γίνεται «εν αμαρτίαις», 
γιατί διαιωνίζει τον θάνατο, και στη συνέχεια συσσωρεύουμε μεγάλο μέτρο 
διαφθοράς. Κυβερνά τα µέλη µας ο νόμος της αμαρτίας, τον οποίο είναι 
αναγκαίο να εκριζώσουμε, προκειµένου να εδραιωθεί µέσα µας ο νόμος των δύο 
μεγάλων εντολών της Καινής Διαθήκης: να αγαπήσουµε τον Θεό µε όλο µας το 
είναι και να καταστήσουµε τον πλησίον µας πολυτελές περιεχόµενο της καρδιάς 
μας (Ματθ. 22,37-39). Ο αγώνας µας όμως διακρίνεται και για τη μεγαλοπρέπεια 
του, αφού συνεπάγεται τη διάβαση µας από το σκοτάδι στο φως, από τον θάνατο 
στη ζωή, από τα προσωρινά στα αιώνια. Θα µας ανυψώσει από τη γη στον 
ουρανό και θα επιτύχει τη μετοχή της εκπεσµένης ανθρώπινης φύσεως µας στη 
θεία. 

Η Εκκλησία, προκειμένου να μας ενθαρρύνει στην πορεία της 
αναγεννήσεως µας, µας δίδει την ευκαιρία να μελετήσουμε την παραβολή του 

ασώτου υιού Λίγο πριν τη Μεγάλη Τεσσαρακοστή. Πρόθεση της είναι να 
καταδείξει ότι, όσο σκληρός και αν είναι ο αγώνας µας, η απόγνωση δεν έχει 
θέση στην εν Χριστώ ζωή. Έχουμε απόλυτη εμπιστοσύνη στον ουράνιο Πατέρα, ο 
Οποίος µας αναζητεί και µας αναμένει µε ανοιχτές αγκάλες. Όχι απλώς µας 
παρακολουθεί από µακριά, αλλά σπεύδει ακόµη [/171! και να µας συναντήσει, 
επιποθώντας να µας οδηγήσει στη Βασιλεία Του. 

Τέτοια είναι η αγάπη του ουράνιου Πατρός. Το τροπάριο που ψάλλουμε 
στην αρχή της ακολουθίας της µοναχικής κουράς είναι γνωστό ως «αγκάλες 
πατρικές»: «Αγκάλας πατρικάς, διανοίξαι μοι σπεύσον, ασώτως τον εμόν 
κατηνάλωσα βίον, εις πλούτον αδαπάνητον αφορών των οικτιρµμών Σου Σωτήρ. 
Νυν πτωχεύουσαν, µη υπερίδης καρδίαν. Σοι γαρ, Κύριε, εν κατανύξει κραυγάζω, 
Πάτερ, ήμαρτον εις τον ουρανόν και ενώπιον Σου». Ο μοναχισμός αποτελεί 
φοβερό άλμα πίστεως, στο επίµοχθο έργο της μετανοίας. Ωστόσο, από το 
ξεκίνημα ακόµη ψάλλουμε τον τρυφερό αυτό ύμνο, ως υπενθύμιση ότι τίποτα 
δεν είναι αδύνατον, εφόσον γευθήκαµε την αγάπη του Θεού. 

Ας εξετάσουμε την ίδια την παραβολή. Ο νεότερος γιος απαιτεί από τον 
πατέρα του: «Πάτερ, δος μοι το επιβάλλον μέρος της ουσίας». Ο Θεός τρέφει 
ύψιστο σεβασμό για την ελευθερία των τέκνων Του και τους αποδίδει 
ανεπιφύλακτα όσα ισχυρίζονται ότι τους ανήκουν. Δεν µας επιβάλλει να Τον 
αγαπήσουμε, γιατί όποιο έργο αναλαμβάνεται µε εξαναγκασμό δεν έχει καμία 
αξία στην αιωνιότητα. Η αγάπη καταξιώνεται, όταν προσφέρεται ελεύθερα από 
καρδιά γεμάτη µε πίστη, διαφορετικά αποδεικνύεται ευτελής. 

«Και μετ’ ου πολλάς ημέρας συναγαγών άπαντα ο νεώτερος υιός 
απεδήμησεν εις χώραν μακράν και εκεί διεσκόπρισε την ουσίαν αυτού ζων 
ασώτως». Εδώ Φαίνεται καθαρά η δυναμική του κακού. Μόλις αποδεχθούµε και 
τον μηδαμινότερο κακό λογισμό, παραχωρούμε στον εχθρό [/172] ένα μικρό 
άνοιγμα, για να εισέλθει. Στη συνέχεια µας παρασύρει ολοένα και πια κάτω, ενώ 
η δική µας αντίσταση διαρκώς εξασθενεί. Κατά την πατερική διδασκαλία, πρέπει 
να καταπνίγουµε τους λογισμούς αυτούς μόλις εμφανισθούν, διαφορετικά είναι 
αδύνατον να λυτρωθούμε από αυτούς χωρίς τη µεσιτεία των Αγίων της 
Εκκλησίας µας. Με τον τρόπο αυτό, η δύναμη του κακού επιφέροντας ραγδαία 
κατάπτωση µας καταποντίζει στο απύθμενο χάσμα της αμαρτίας και της 
απώλειας. Η τρομακτική μακρινή χώρα, απ’ όπου απουσιάζει ο Θεός αναφέρεται 
στις Γραφές ως άδης. Οποτεδήποτε εγκαταλείπουµε τον οίκο του Πατέρα, 
αποξενωνόµαστε από την αγάπη Του. Έχοντας εκλάβει την προστασία Του ως 
δεδομένη, την απορρίπτουµε και επιχειρούμε ένα πολύ μεγάλο ταξίδι, μακριά 
από τον εναγκαλισµό της πατρικής αγάπης Του. 

«Διεσκόρπισε την ουσίαν αυτού ζων ασώτως». Αυτό σημαίνει ὁτι 
εκδαπάνησε άσκοπα την ίδια του την ύπαρξη -- την ουσία και την υπόσταση του. 
Απέρριψε το χάρισμα της υιοθεσίας. Εγκατέλειψε την τιμή της υιότητας του ενός 
αληθινού Πατέρα του και κατάντησε άγριο θηρίο. Όταν ο άνθρωπος παίρνει 
αψήφιστα τη χάρη που του απένειμε ο ουράνιος Πατέρας, τα χάνει όλα. Είναι 
αλήθεια ότι θα ήταν προτιμότερο να µην είχε έλθει στη ζωή αυτή, παρά να 

αποκοπεί από την ευδοκία της θεϊκής ευσπλαχνίας. Όπως διαβεβαιώνει ο 
Ψαλμωδός, το έλεος Του είναι πολυτιμότερο από τη ζωή.. 

«Εγένετο λιμός ισχυρός κατά την χώραν εκείνην, και [/175] αυτός ἤρξατο 
υστερείσθαι». Δεν υπάρχει τίποτα φοβερότερο από την ξηρασία που 
επακολουθεί την υποχώρηση της χάριτος. Τίποτα δεν µπορεί να συγκριθεί 
µε τον πόνο του χωρισμού από αυτήν. Και όταν η απομάκρυνση της 
Οφείλεται στην παράβαση και στην ανυπακοή του ίδιου του ανθρώπου, η 
αγωνία του κορυφώνεται και αυτός αρχίζει να «υστερείται». Υποφέρει από 
πείνα και δίψα, και ενώ παλαιότερα απολάμβανε τον πατρικό εναγκαλισμό, 
τώρα βρίσκεται παγιδευμένος στον λιμό της καρδιάς του και μέσα στον 
τυραννικό κλοιό του θανάτου. 


Οι αποθήκες και οι τσέπες τους είναι ίσως ασφυκτικά 
γεμάτες, αλλά οι ξηρές καρδιές τους πλήττονται από τη φοβερή δυστυχία του 
λιμού. Καρδιά γεμάτη από τη χάρη του Θεού είναι ανενδεής, γιατί πλούτος της 
είναι ο Ίδιος ο Κύριος. Ο άνθρωπος τότε υποφέρει τη Φτώχεια µε χαρά, 
εκλαμβάνοντας όλες τις θλίψεις ως ευκαιρίες αγαλλιάσεως εν Κυρίω. Η ανέχεια 
μπορεί να συγκεντρώσει την προσοχή του ανθρώπου στο Πνεύμα του Θεού 
σε τέτοιο βαθμό, ώστε να απελευθερώσει µέσα του µεγάλη ενέργεια, ικανή να 
τον στηρίξει σε κάθε μορφή αντιξοότητας. Όσο για την κενή καρδιά, φαίνεται να 
μην υπάρχει τέλος στη δυστυχία της. 

Ο λιμός της μακρινής εκείνης χώρας δεν είναι απλώς η πείνα µιας 
αποστεγνωμένης και απολιθωμένης καρδιάς που στερήθηκε τη χάρη. Ο 
ατυχής νέος, αφού απόλαυσε μεγάλη άνεση στον οίκο του πατέρα του, 
αποστασιοποιήθηκε από τον Θεό και τη Βασιλεία της αγάπης Του τόσο [//174] 
πολύ, ώστε να εξοικειωθεί µε το απόκοσµο βασίλειο των δαιμόνων και να 
υποταχθεί στα καταχθόνια σχέδια τους. Όταν ο άνθρωπος δεν αναλαμβάνει το 
έργο του Θεού σε συνεργασία μαζί Του για την οικοδόμηση της σωτηρίας 
του, εύκολα οι δαίμονες τον θέτουν υπό τον έλεγχο και την εκδούλευση τους. 
Του αναθέτουν να βόσκει χοίρους, δηλαδή τον οδηγούν στο να τροφοδοτεί 
την ολέθρια φλόγα των παθών. Και η μόνη ανταμοιβή βέβαια από τέτοιο 
έργο είναι η κατάρα του θανάτου. Στην Παλαιά Διαθήκη η κατάρα επερχόταν 
ως συνέπεια αμαρτίας αλλά και ως επακόλουθο αμέλειας στην εκπλήρωση των 
έργων του Θεού. Όπως μαρτυρεί ο προφήτης Ιερεμίας: «Επικατάρατος ο ποιών τα 
έργα του Κυρίου αμελώς» (1ερ. 48,10). Αν ο άνθρωπος επιχειρήσει να επιτελέσει 
το έργο του Θεού µε μισή καρδιά, θα επισύρει επάνω του κατάρα, ακόµη και 


αν ζει µέσα στον οίκο του Θεού. Ο Θεός µας είναι όντως ζηλωτής και δεν 


ανέχεται µερισµό στην καρδιά του ανθρώπου. Δεν αρκείται σε ένα μικρότερο ή 
μεγαλύτερο μερίδιο. Ποθεί ολόκληρη την καρδιά όχι από ιδιοτέλεια, αλλά για 


να την γεμίσει µετο πλήρωμα της θεϊκής ζωής Του. 


1Ψψαλμ. 62,4 «Κρείσσον το έλεος Σου υπέρ ζωάς». 

Ο δυστυχής και επικατάρατος άσωτος υιός «επεθύμει γεμίσαι την κοιλίαν 
αυτού από των κερατίων ών ήσθιον οι χοίροι, και ουδείς εδίδου αυτώ». Ο στίχος 
αυτός ρίχνει φως σε µια τρομακτική πραγματικότητα. Όταν ο Θεός µας 
εγκαταλείψει, τότε οι ανθρώπινες αλλά ακόµη και οι αγγελικές δυνάμεις 
αδυνατούν να µας συνδράμουν. Φυσικά ο άνθρωπος εκούσια εγκαταλείπει τη 
θεϊκή Βασιλεία της ζωής και του φωτός, για να προσχωρήσει στο ζοφερό [//175] 
βασίλειο του θανάτου. Υπόκειται έτσι στη δυναμική του κακού και δαπανά 
εφεξής όλες τις δυνάμεις του μόνο για την επιβίωση του. Καθώς όµως αγωνίζεται 
να επιζήσει, καταποντίζεται όλο και πιο βαθιά στην αμαρτία, ενώ η κατάρα που 
επισύρει επάνω του γίνεται δριμύτερη. Όσο περισσότερο ενδίδει στα πάθη, τόσο 
επιτείνεται η λιμοκτονία του από την απουσία του Θεού. Η καρδιά του 
ανθρώπου μένει απαράκλητη από τις πρόσκαιρες ηδονές του κόσμου 
τούτου. Μόνο η άφθαρτη παρηγοριά του Πνεύματος του Θεού µπορεί να την 
ικανοποιήσει αληθινά. 

Ανεξάρτητα από το πόσο έχει εξαχρειωθεί ο άνθρωπος από την αμαρτία ή 
πόσο βαθιά έχει βυθισθεί στην άβυσσο της κολάσεως, διατηρεί πάντοτε μέσα του 
κάποια ευγένεια που δεν µπορεί να απαλειφθεί, δηλαδή την εικόνα του Θεού, 
σύμφωνα µε την οποία δημιουργήθηκε. 


άνθρωπος «έρχεται εις εαυτόν», εξετάζει προσεκτικά την καρδιά του και στη 
συνέχεια καταφεύγει στον Θεό µε υπευθυνότητα, δηλαδή µε την αλήθεια της 
μετάνοιας του. Τότε Εκείνος του απονέμει μεγάλη τιμή, εκχέοντας πάνω του τους 
αναζωογονητικούς καταρράκτες του ελέους Του. Έχοντας δημιουργήσει τον 
άνθρωπο κατά την εικόνα και την οµοίωση Του, εµφύσησε στη φύση του 
τον πόθο της θεϊκής υιοθεσίας, στον οποίο ο Θεός αποκρίνεται µε τους 
ευλογημένους και σωτηριώδεις λόγους: «Πάντα τα εµά σα εστιν». Αυτό 
σηµαίνει: «Το πλήρωμα της ζωής µου, ὦ άνθρωπε, [/176 είναι τώρα δική σου 
ζωή». 


Η πείνα και η δίψα του ασώτου τον υποχρεώνουν σε βαθειά αυτοεξέταση. 
Όταν ο άνθρωπος συνέρχεται, απαιτείται µεγάλη ανδρεία, προκειµένου να 
εξετάσει την καρδιά του και να έλθει αντιμέτωπος µε την αληθινή και ολέθρια 
πτωχεία που τον χαρακτηρίζει. Μόλις όµως αντιληφθεί και εξομολογηθεί την 
κατάσταση του, ο Θεός σπεύδει να του συµπαρασταθεί. Τον φωτίζει, 
υποδεικνύοντας του πού ακριβώς βρίσκεται. 


αμαρτηµάτων του. 


ΣΟΨΟΜΕΘΑ ΤΟΝ ΘΕΟΝ ΚΑΘΩΣ ΕΣΤΙ, σ. 47. Επίσης ΠΕΡΙ ΠΡΟΣΕΥΧΗ͂Σ, σ. 66 και Η 
ΖΩΗ ΤΟΥ ΖΩΗ ΜΟΥ, σ. 54. 

ακριβώς συμβαίνει, όταν µία ακτίνα φωτός αποκαλύπτει ξαφνικά τη σκόνη σε 
ένα σκοτεινό δωμάτιο. 


ενώ συγχρόνως τον κάνει ικανό να 
περιφρονεί όλα τα φθαρτά της πρόσκαιρης αυτής υπάρξεως. Αυτή είναι η 
αρχή της σοφίας, εφόσον η γνώση της αληθινής µας καταστάσεως εμπνέει μέσα 
μας τον φόβο του Θεού (Ψαλμ. 110,10). 

Είναι εξέχουσα η στιγµή, ;κατά την οποία ο άνθρωπος «έρχεται εις 
εαυτόν». Οι ησυχαστές του δέκατου τέταρτου [/177] αιώνα έκαναν συχνή χρήση 
της φράσεως αυτής, που υποδεικνύει τον τρόπο µε τον οποίο η αμαρτία, διαχέει 
τον νου προς τον εξωτερικό κόσμο. Άσωτος υιός είναι, κατά την παράδοση της 
Εκκλησίας µας, ο νους του ανθρώπου, ο οποίος, όταν αποχωρίζεται από τη 
μνήμη του Θεού, καθίσταται είτε θηριώδης είτε δαιμονιώδης. Τότε αρχίζει η ζωή 
της ασωτείας, που είναι αντίθετη προς τη σωφροσύνη και που προκαλεί τη 
διάσπαση και τη διάχυση του νου, των αισθήσεων και όλης της ζωής του 
ανθρώπου. Προκειμένου να ενοποιηθεί η φύση του ανθρώπου, ο νους πρέπει να 
ενωθεί και πάλι µε την καρδιά µε µια θεραπευτική κίνηση προς τα µέσα. Είναι 
αναγκαίο να κατεβεί και να αναπαυθεί στην καρδιά, ώστε ενωμένος πάλι µε 
αυτήν να µπορεί να κυβερνά αποτελεσματικά την ύπαρξη του ανθρώπου. Όταν 
ολόκληρη η ύπαρξη του, συμπεριλαμβανομένου και του σώματος, συγκεντρωθεί 
στην καρδιά, συντελείται µια τρίτη κίνηση, αυτή τη φορά προς τον Ίδιο τον Θεό. 
Το συνολικό σχήμα έχει κυκλικό χαρακτήρα, σύμφωνα µε τους όσιους 
ησυχαστές. Αφού «διεσκόρπισε την ουσίαν αυτού» στον εξωτερικό κόσµο (πρώτη 
κίνηση), ο άσωτος υιός «έρχεται εις εαυτόν» (δεύτερη κίνηση), ούτως ώστε να 
κατευθύνει όλη την ύπαρξη του προς τον εναγκαλισμό του Πατέρα (τρίτη 
κίνηση)’. Προκειμένου όµως ο άνθρωπος να επανασυνδέσει τον νου µε την 
καρδιά του, πρέπει να αντιταχθεί στο πλήθος των λογισμών που του υποβάλλει 
ο εχθρός. Οι περισσότεροι [/178] από αυτούς έχουν τη ρίζα τους στην 
υπερηφάνεια. Ωστόσο έχοντας ο άνθρωπος ανακαλύψει την καρδιά του, αρχίζει 
να εντοπίζει την προέλευση τέτοιου είδους λογισμών καθώς επίσης και τον 
σκοπό τους. 

Όταν τελικά καταφέρει 
να ενοικήσει σε αυτήν, τότε μόνο ταπεινοί διαλογισμοί θα αναφύονται στο 
έδαφος της, που θα τρέφουν και θα ζωογονούν την ύπαρξη του. 

Οι περισσότεροι από εμάς ζούμε δυστυχώς έξω από την καρδιά µας, και ο 
νους µας παραμένει σε διαρκή σύγχυση. Ορισμένοι καλοί λογισμοί αναδύονται 
κατά καιρούς στην επιφάνεια, αλλά οι σκέψεις µας στην πλειονότητα τους είναι 
επιβλαβείς. Όσο εξακολουθούµε να αγνοούμε την καρδιά µας θα βρισκόμαστε 
υπό την κυριαρχία του ολέθριου αυτού καθεστώτος. Ί]ρος το τέλος όµως ο πόνος 


3 Γρηγορίου Παλαμά, ΥΠΕΡ ΤΩΝ ΙΕΡΩΣ ΗΣΥΧΑΖΟΝΤΩΝ 12,2, εκδ. Π. Χρήστου, 
Γρηγορίου του Παλαμά, Συγγράμματα, τόμ. 1, Θεσσαλονίκη 1962. 

εντείνεται τόσο πολύ, ώστε ανήμποροι να τον ανεχθούμε αρχίζουμε να 
ψάχνουμε τον δρόμο της επιστροφής. 

Ενθυμούμενος το πατρικό του σπίτι ο άσωτος υιός συνέρχεται και 
αναλογίζεται: «Πόσοι μίσθιοι του πατρός µου περισσεύουσιν άρτων, εγώ δε λιμώ 
απόλλυμαι!» Όλοι έχουµε θαμμένες βαθιά µέσα µας αναμνήσεις από τον οίκο 
του Πατρός, γιατί η ψυχή µας διατηρεί παντοτινά τα ίχνη της χάριτος του Αγίου 
Βαπτίσματος, όταν ενδυθήκαµε τον Χριστό. Επιπλέον, κάθε φορά που μετέχουμε 
στα Άχραντα Μυστήρια η ύπαρξη µας σημαδεύεται ανεξίτηλα από την 
αγαθότητα του Θεού. Στην καρδιά του ασώτου άλλη ταπεινή σκέψη αναδύεται 
τώρα: «Αναστάς πορεύσομαι προς τον πατέρα µου ...» Η διαδικασία της 
ενδότερης [179] αναγεννήσεως έχει πια ξεκινήσει, αφού αποφάσισε να 
ανασηκωθεί από την πτώση του. Έχοντας αντικρίσει την πραγματικότητα της 
απώλειας του, επιστρέφει προς τον εαυτό του και τον Θεό. Αρχίζει η δυναμική εν 
Θεώ αύξηση του. Είναι έτοιμος να Φωτισθεί και να καθαρισθεί, αφού άρχισε να 
μιλά µε ειλικρίνεια στον Θεό από τα βάθη της καρδιάς του. Οι προσευχές μιάς 
κατακερματισμένης διάνοιας δεν έχουν ούτε ενάργεια ούτε βάθος, αλλά ο νους 
που επανασυνδέθηκε µε την καρδιά ξεχειλίζει από ταπεινή προσευχή µε τέτοια 
δύναμη, που φθάνει στα ὦτα του Κυρίου Σαβαώθ. «Πάτερ, ήµαρτον εις τον 
ουρανόν και ενώπιον Σου». 
παπεινώσεως. Διαπιστώνει ότιη µόνη ορθή στάση είναι να αποδώσει όλη τη δόξα 
και την τιμή στον Θεό, ενώ στον εαυτό του «την αισχύνη του προσώπου» (Δανιήλ 
9,7) εξαιτίας των αμαρτιών του. 


Όπως διαβάζουμε σε μία 
από τις μεγάλες «ευχές της γονυκλισίας» κατά την Πεντηκοστή: 
Είμαστε αμαρτωλοί και ανάξιοι 
του ελέους Του, αλλά έχουµε πλήρη πεποίθηση σε Εκείνον τον Οποίο 
λατρεύουμε. Το «αλλά» αυτό δεν µπορεί να λεχθεί χωρίς πίστη, και ακριβώς η 
πίστη αυτή είναι ο βράχος πάνω στον οποίο οικοδομούμε την πνευματική ζωή 
μας. 


Ο άσωτος υιός, στη συνέχεια, ταπεινώνεται ακόµη περισσότερο: «Ουκέτι. 
οίησον {/180] µε ως ένα των μισθίων σου». Δεν λέει 

«ένα των υπηρετών σου». Οι υπηρέτες ανήκαν γενικά στην οικογένεια του 
αφεντικού τους και περνούσαν τη ζωή τους µέσα στο οικιακό περιβάλλον. 
Απεναντίας οι µισθωτοί υπηρέτες δεν είχαν δικαίωµα να μένουν στο σπίτι του 
αφεντικού και μπορούσαν να απολυθούν ανά πάσαν στιγμήν. Έτσι ο άσωτος 
κρίνει ότι του αρμόζει να τοποθετηθεί στην ἴδια τάξη µε τους προσωρινούς 
εργάτες, τους πιο ασήµαντους υπηρέτες. Σε όσους μετανοούν αληθινά είναι 
πολύ χαρακτηριστικές τέτοιες ταπεινές σκέψεις, καθεμιά από τις οποίες 
εκφράζει βαθύτερη ταπεινοφροσύνη από τις προηγούμενες. Το πυρ της 
μετάνοιας βυθίζει τον άνθρωπο που µετανοεί στην άβυσσο της μηδαμινότητας 
του, απ’ όπου μόνο ο Θεός μπορεί πάλι να τον ανυψώσει. (Ο Ίδιος ο Κύριος µας 
υπέδειξε την οδό αυτή: προηγήθηκε η κατάβαση Του στον Άδη, και από εκεί η 
ανάβαση Του υπεράνω όλων των ουρανών). Όσο ταπεινώνεται ο άνθρωπος, τόσο 

κερδίζει σε σοφία, καλλιεργώντας αδιασάλευτη πίστη στο έλεος του Θεού και 
γνωρίζοντας ότι Αυτός θα τον ανυψώσει διαπαντός εν καιρώ ευθέτω (Α΄ Πετρ. 
5,6). Αφότου ο άνθρωπος ανακαλύψει την καρδιά του, μοναδική του μέριμνα 
είναι να καλλιεργεί τέτοιους λογισμούς, που τον τοποθετούν στην καθοδική 
πορεία της μετάνοιας. Γνωρίζουμε ότι, όποιος Φέρεται από το Πνεύμα το Άγιο, 
δεν παύει να μέμφεται τον εαυτό του. Μάλιστα όσο περισσότερο οδεύει προς τα 
κάτω, ακολουθώντας το υπόδειγμα του Χριστού, τόσο υψηλότερα θα ανυψωθεί 
μαζί Του. 

Όπως ακριβώς η ενέργεια του κακού ωθεί τον άνθρωπο [181 στην 
απώλεια, έτσι και η ενέργεια της θείας χάριτος τον μετασχηματίζει, αν αυτός 
συμμορφώνει τη ζωή του µε το θέλημα του Θεού. Όταν ο άνθρωπος δέχεται τη 
σωτηρία, κάθε ταπεινός λογισμός γεννά άλλον ταπεινότερο, που αιχμαλωτίζει 
κάθε κακή σκέψη στην υπακοή των εντολών του Χριστού (Β’ Κορ. 10,15). Η χάρη 
του Θεού ανιστά τον άνθρωπο στη δόξα του εναγκαλισμού του από τον ουράνιο 
Πατέρα καιτον αποκαθιστά στην υιοθεσία. 

Η µεγάλη οδύνη βοήθησε τον άσωτο υιό να βρει την καρδιά του. Μέσα 
από τη δυναμική αλληλοδιαδοχή των ταπεινών λογισμών που αναζωογονούν 
την ψυχή του, οδηγήθηκε στην ανακάλυψη του πνευματικού χώρου της 
μετάνοιας. «Αναστάς πορεύσομαι προς τον πατέρα µου και ερώ αυτώ: Πάτερ, 
ήµαρτον εις τον ουρανόν και ενώπιον σου». Τόσο µεγάλη είναι η ισχύς ενός 
ταπεινού λογισμού. Με Λίγες µόνο λέξεις η Αγία Γραφή εστιάζει την προσοχή 
μας στη μεγαλειώδη πραγματικότητα, η οποία αποτελεί και τον κεκρυμμένο 
σκοπό της παραβολής αυτής. Όταν ο άνθρωπος επιστρέφει στην καρδιά του και 
αρχίζει να αυξάνει µέσα του τη χάρη ταπεινώνοντας τον νου του, αποκτά 
ανδρεία λέοντος στη μετάνοια του. Επιπλέον ο αυτοκαθορισµός του 
ενδυναμώνεται, ὥστε είναι έτοιμος να υποµείνει ακόµη και την κάµινο του ίδιου 
του άδη. Όπως και ἂν διαμορφώνονται οι περιστάσεις του βίου του, είναι πια 
οπλισμένος µε τέτοιο θάρρος και τόση παρρησία, που προσφεύγει πάντοτε στον 
Θεό µε ακλόνητη ετοιμότητα για άλματα της πίστεως. 

[/182] «Ἐτι δε αυτού μακράν απέχοντος είδεν αυτόν ο πατήρ αυτού και 
ευσπλαγχνίσθη». 


Αληθινά καταπλήττει το γεγονός ότι ο Θεός 
έφθασε ακόµη και στην άβυσσο της κολάσεως και της αμαρτίας για να 
αναζητήσει τα ίχνη του ανθρώπου. Πράγματι, η επισκοπή Του δεν µας 
εγκαταλείπει ποτέ. Μας παρατηρεί και καρτερεί υπομονετικά να έλθουµε εις 
εαυτόν και τότε μόνο µας ανιστά στο ύψος της δικής Του δόξας. 


(Λουκ. 15,20). Τρέχει, πέφτει και καταφιλεί: τρία 
ρήματα που μεταδίδουν μεγάλη δύναμη. Ο Θεός τρέχει να συναντήσει τον 
άνθρωπο που µετανοεί, ώστε να του χορηγήσει τη δύναμη που απαιτείται, για να 
ολοκληρώσει την καλή πρόθεση της επιστροφής του. Πέφτει στον τράχηλο του 
ανθρώπου, για να τον καταστήσει θεοφόρο, «άλογο» που έχει καβαλάρη τον 
Θεό. Το Ευαγγέλιο χρησιμοποιεί τις θαυμάσιες αυτές εικόνες, για να καταδείξει 

την άπειρη αγάπη και ταπείνωση του Θεού. Τι Θεό έχουµε! Έχοντας υπερβεί τον 
θάνατο της αμαρτίας, ταπεινώθηκε ενώπιον µας από αγάπη. Χάρη στην 
υπερβάλλουσα αγάπη Του γίνεται υπηρέτης του ανθρώπου, συγκαταλέγοντας 
τον στη ζωή και τη Βασιλεία Του. Ο Θεός επιχέει τα ελέη Του πάνω στον 
άνθρωπο που µετανοεί σηματοδοτώντας μαζί Του το προοίμιο της αιώνιας ζωής, 
η οποία δεν γνωρίζει ούτε φθορά [/183] ούτε τέλος. Καθώς ο άνθρωπος γίνεται 
θεοφόρος, μεταβαίνει από δύναμη σε δύναμη, ενώ η αγαλλίαση του μεγαλώνει 
συνεχώς από ένα πλήρωμα χαράς σε άλλο ακόµη µεγαλύτερο. 

Δεν αργεί ο εὔσπλαγχνος πατέρας να ακούσει τα λόγια του υιού του, και 
αµέσως τον σφίγγει στην αγκαλιά του και τον καταφιλεί. Ο πατέρας γνωρίζει 
την αλλοίωση της καρδιάς του και µέσα στη χαρά του ούτε καν ακούει την 
εξομολόγηση του. Ποθεί τόσο φλογερά να αποκαταστήσει τον μεταμελημένο γιο 
του, ώστε διατάζει τους υπηρέτες να φέρουν την πιο εκλεκτή στολή. Το ίδιο 
ακριβώς συμβαίνει, όταν στεκόµαστε µε μετάνοια ενώπιον του Θεού και 
πενθούμε. Ο Θεός µας συγχωρεί, πριν ακόµη να το καταλάβουμε. Αλλά ας µην 
ξεχνούμε ότι η αλήθεια της μετάνοιας µας επισφραγίζεται, µόνο όταν 
εξομολογούμαστε τις αμαρτίες µας ενώπιον ενός «ομοιοπαθούς» ανθρώπου 
(Πράξ. 14,15), ενός ιερέα της Εκκλησίας του Χριστού. 

Ο πατέρας, όταν αγκαλιάζει τον υιό του, του μεταδίδει την ίδια τη ζωή του 
και του προσφέρει όλα τα πλούτη του, όπως ακριβώς θα έκανε, ἂν εκείνος δεν 
είχε εγκαταλείψει ποτέ την πατρική εστία. 


«Εξενέγκατε την στολήν 
την πρώτην ...» Ὁ πατέρας τον ενδύει µε την περιβολή της τιμής και της δόξας 
και του Φορεί δαχτυλίδι στο χέρι και υποδήματα στα πόδια. Σύμφωνα µε τους 
Πατέρες η ενδυμασία δηλώνει την τιµή της υιοθεσίας. Το δαχτυλίδι [//184] 
συμβολίζει τη δύναμη που του παρέχεται, ώστε να ζήσει στο εξής 
αναµάρτητη ζωή, ενωμένος µε τον Θεό και τηρώντας τις εντολές Του. 
Επιπλέον, στα αρχαία χρόνια, όταν κάποιος έδιδε το δαχτυλίδι του σε κάποιον 
άλλο, σήμαινε ότι του μεταβίβαζε την εξουσία του. Αυτό ακριβώς κάνει και ο 
Θεός κατά την επιστροφή του αμαρτωλού. Του παραδίδει την εξουσία του 
κληρονόμου της ίδιας της ζωή Του. Τα υποδήματα αποτελούν επίσης σύμβολο 
υιοθεσίας. Μόνο οι υπηρέτες περπατούσαν ανυπόδητοι, ενώ τα υποδήματα 
συνιστούσαν το διακριτικό σηµείο ελευθερίας του ανθρώπου. 

«Ενέγκαντες τον μόσχον τον σιτευτόν θύσατε, και φαγόντες 
ευφρανθώμεν». Ο πατέρας, γεμάτος αγαλλίαση, ετοιμάζει λαμπρή εορτή για την 
επιστροφή του υιού του. Όπως βεβαιώνει ο Κύριος: «Χαρά γίνεται ενώπιον των 
αγγέλων του Θεού επί ενί αμαρτωλώ μετανοούντι». Πράγματι, ζούμε στη γη 
μεταξύ δύο κόσμων: Καταυγαζόμαστε από τις ακτίνες φωτός της επουράνιας 
Βασιλείας και απειλούμαστε από τις ζοφερές σκιές του Άδη. Ανάλογα µε την 
ελεύθερη επιλογή µας να ασπασθούμε είτε τον ένα κόσμο είτε τον άλλο, η 
στιγμή της διαβάσεως µας θα αποδειχθεί πύλη εισόδου στην αιώνια 
μακαριότητα ή στο τυραννικό σκότος του ίδιου του παραλογισμού µας. Ο 
ουράνιος Πατέρας όµως έχει µία μόνο σκέψη: «Ούτος ο υιός µου νεκρός ήν και 

ανέζησε και απολωλός ήν και ευρέθη». 


ουσία είναι ο δικός Του σφοδρός πόθος για την επιστροφή µας που απεργάζεται 
τη δική µας μετάνοια. 


[//185] 


Αυτός εκπροσωπεί τους Φαρισαίους, οι οποίοι ποτέ δεν υποδέχονταν µε 
χαρά τη μεταμέλεια ενός αμαρτωλού, θεωρώντας ότι του αξίζει η κόλαση. 
Εμπιστεύονταν μόνο τη δική τους δικαιοσύνη, αλλά µε την αυτοδικαίωση αυτή 
αποδεικνύεται ότι βρίσκονταν στους αγρούς, δηλαδή έξω από τον οίκο της 
καρδιάς τους. Είχαν την πίστη ότι ανήκουν στον Θεό, όπως ο μεγάλος γιός της 
παραβολής, χωρίς να εννοούν ότι στην πραγματικότητα δεν είχαν δώσει ποτέ 
την καρδιά τους στον επουράνιο Πατέρα’. Δεν είχαν καμιά γνώση του Θεού ούτε 
ήλθαν ποτέ σε κοινωνία µε το Πνεύμα Του. 


«Και ὡς ερχόμενος ήγγισε τη οικία, ήκουσε συμφωνίας και χορών, και 
προσκαλεσάμενος ένα των παίδων επυνθάνετο τι είη ταύτα». Επειδή ήταν 
αδύνατον να εννοήσει ο μεγάλος γιός τι συνέβαινε, αναγκάσθηκε να ρωτήσει 
έναν υπηρέτη, ο οποίος και τον πληροφόρησε: «Ο αδελφός σου ήκει και ἔθυσεν ο 
πατήρ σου τον μόσχον τον σιτευτόν, ότι υγιαίνοντα αυτόν απέλαβεν». Εκείνος 
τότε, υπό το κράτος της εγωιστικής ηθικής του, οργίσθηκε και αντέδρασε ως 
ακάρδιος ή μάλλον ως λιθοκάρδιος. Αρνήθηκε να μπει στο σπίτι σαν να δήλωνε 
στον Θεό: «Αν υποδέχεσαι αμαρτωλούς στη Βασιλεία σου, εγώ προτιμώ να 
μείνω έξω». 


και πολύ συχνά μάλιστα αντιμετωπίζουμε µε δυσφορία την 
πνευματική του σταθερότητα και πρόοδο. 

«Ο οὐύν πατήρ αυτού εξελθών παρεκάλει αυτόν». Όπως ακριβώς ο πατέρας 
έσπευσε νωρίτερα να προὐπαντήσει τον άσωτο γιο του, έτσι εξέρχεται τώρα να 
συναντήσει και τον μεγάλο γιο του. Ο Θεός ταπεινώνεται μπροστά στο καθένα 
από τα τέκνα Του, προκειµένου να τα οδηγήσει όλα κοντά Του. Πόσοι από µας 
όµως αρνούμαστε να συµµετάσχουµε στη χαρά του επουράνιου Πατέρα μας! 
Αντιλέγουμε µε αλαζονική αναισθησία: «Ιδού τοσαύτα έτη δουλεύω σοι και 
ουδέποτε εντολην σου παρήλθον, και εµοί ουδέποτε έδωκας έριφον ίνα µετά των 
φίλων µου ευφρανθώ». Η απάντηση αυτή δείχνει ότι η σχέση µας µε τον ουράνιο 
Πατέρα µας δεν αποτελεί σύνδεσμο αληθινής αγάπης. Αν όµως δεν συνδεόµαστε 
με τον Χριστό µε ταπεινή αγάπη, απέχουµε πάρα πολύ από την τελειότητα και η 
σωτηρία µας είναι αβέβαιη. Τα λόγια του μεγάλου γιου συνιστούν σαφή ένδειξη 
ότι η καρδιά του στερείται του «άλατος» της αγάπης. Συνεχίζει τον λόγο µε 
ακόµη εντονότερη πικρία: «Ότε δε ο υιός σου ούτος, ο καταφαγών σου τον βίον 


4Παροιμ. 23,26: «Υιέ µου, δος µοισην καρδίαν». 

μετά πορνών, ήλθεν, έθυσαν αυτώ τον μόσχον τον σιτευτόν». Πόση αγανάκτηση 
αισθάνεται εναντίον του αδελφού του! Τον κατηγορεί, καταδικάζοντας τον για 
τις αμαρτίες του, ανίκανος να διακρίνει τη μεταμόρφωση που επήλθε στην ψυχή 
του. 

Τότε ο εὔσπλαχνος πατέρας, µέσα στην άφατη αγαθότητα Του, 
αποκρίνεται: «Τέκνον, ου πάντοτε μετ’ εμού εί, και πάντα τα εµά σα εστιν;». 


«Σε σένα έχω δώσει ήδη όλη µου την περιουσία. Γιατί 
Φθονείς τον αδελφό σου; Το µόνο που σου ζητώ είναι να µε αγαπάς ως γιος µου». 
Αν η καρδιά του μεγαλύτερου υιού ήταν ενωμένη µε την καρδιά του πατέρα 
του, τότε η χαρά του πατέρα θα ήταν και δική του χαρά. Η δόξα του αδελφού 
του θα ήταν και δική του δόξα, όπως ακριβώς το φως ενός κεριού δεν 
ελαττώνεται, όταν ανάβονται από αυτό άλλα κεριά. Όταν αποδεικνύουµε στον 
Θεό ότι Τον αγαπάµε ως αληθινοί υιοί, γινόμαστε ικανοί να λάβουμε όλα όσα 
είναι δικά Του, την ίδια τη ζωή Του και όλο τον ακένωτο πλούτο των χαρισμάτων 
Του. 

Οι λόγοι του Κυρίου, διατυπωμένοι µε εξαιρετική ευγένεια, φανερώνουν 
τον σφοδρό πόθο Του να µας θεραπεύσει από τη µικροπρέπεια της ζηλοτυπίας. 
Σε άλλο σηµείο του Ευαγγελίου, µετά την Ανάσταση του Κυρίου, ο Πέτρος ζητεί 
να ενημερωθεί για τον Ιωάννη. Είχε δει τον αγαπημένο μαθητή να γέρνει στο 
στέρνο του Κυρίου κατά τον Μυστικό Δείπνο και διατήρησε την εικόνα αυτή στη 
μνήμη του. Νιώθοντας ο ίδιος µεγάλη ντροπή για τη δική του προδοσία, ρωτά τον 
Χριστό: «Ούτος δε [ο Ιωάννης] τι» Και ο Κύριος αποκρίνεται: «Εάν αυτόν θέλω 
μένειν έως ἔρχομαι, τι προς σε; Συ ακολούθει μοι» (Ιωάν. 21,22). Με άλλα λόγια, 
δεν πρέπει να µας απασχολεί ο τρόπος µε τον οποίο ο Θεός συμπεριφέρεται 
στους συνανθρώπους µας. Σκοπός και χρέος µας είναι να Τον ακολουθούμε µε 
[//188] πίστη και αφοσίωση, ώστε να αξιωθούμε να ακούσουμε τον µακάριο λόγο: 
«Πάντα τα ἐµά σα εστι». Και πραγματικά, όταν η καρδιά µας ανήκει στον Θεό, 
δεν υστερούμε σε τίποτα, αφού ό,τι δωρίζει στους αδελφούς µας αποτελεί 
συγχρόνως και δικό µας χάρισμα. 

«Ευφρανθήναι δε και χαρήναι έδει, ότι ο αδελφός σου ούτος νεκρός ήν και 
ανέζησε, και απολωλώς ήν και ευρέθη». Αν ακολουθούμε τα ίχνη του Κυρίου 
με πιστότητα, η σωτηρία όλων των ανθρώπων θα είναι η μόνη µας επιθυμία. 
Τότε και η δική µας σωτηρία θα αποτελεί Φυσικό επακόλουθο, εφόσον η 
επιθυμία µας θα είναι αδιάρρηκτα συνδεδεμένη µε τον πόθο του Θεού για τη 
σωτηρία όλου του κόσμου. Γνώρισα έναν μοναχό που προσευχόταν για πολύ 
καιρό: «Κύριε Ιησού Χριστέ, σώσε όλο τον κόσμο, και μένα». Με άλλα λόγια: 
«Κύριε, παράλαβε όλους τους ανθρώπους στον Παράδεισο, και ίσως τότε υπάρξει 
καιγια μένα κάποια ελπίδα». 

Όταν ακολουθούμε τον Κύριο, μοναδική µας μέριμνα είναι να Τον 
ευαρεστούµε και να Του αποδίδουµε ευχαριστία σε ό,τι κάνουμε. Προηγουμένως 
όµως είναι απαραίτητο να αποκτήσουμε αυθεντική σχέση μαζί Του, 
καλλιεργώντας την ταπείνωση του τελώνη και την αποφασιστική μετάνοια του 

ασώτου υιού. Ο Θεός δημιούργησε κάθε άνθρωπο µε τέτοιον τρόπο, ώστε ο 
ιδιαίτερος και μοναδικός σύνδεσμος του µε τον Δημιουργό του να τον 
ολοκληρώνει και να τον τελειοποιεί. Έτσι αποτελεί ύψιστη αποστολή και 
σκοπό µας η δημιουργία ισχυρής σχέσεως µε τον Χριστό και ο αδιάλειπτος 
διάλογος μαζί Του. Τότε όλες οι ανθρώπινες σχέσεις µας θα αντλούν {/189] 
δύναμη από τον σύνδεσμο µας µε τον Θεό και θα αρχίσουμε να 
αντιλαμβανόμαστε τα πάντα, κάθε στοιχείο του κτιστού κόσμου, στο φως της 
σχέσως αυτής. Αν η βελτίωση της σχέσεως µας μαζί Του καταστεί η μοναδική 
φροντίδα µας, τότε βαθειά μετάνοια θα εκπηγάσει από τα βάθη του είναι µας. 
Όσο περισσότερο αυξανόμαστε εν Χριστώ, τόσο εναργέστερα θα προβάλλει 
μπροστά µας η πτωχεία µας ανανεώνοντας διαρκώς την έμπνευση µας. Δεν θα 
φοβόμαστε τίποτα, γιατί τίποτα δεν θα είναι ικανό να µας χωρίσει από την 
αγάπη Του. 

Η σχέση που οικοδοµήσαµε µε τον Σωτήρα µας στη ζωή αυτή θα 
συνεχισθεί και στον μέλλοντα κόσμο. Θα κριθούμε ανάλογα µε την αγάπη µας 
και σύμφωνα µε κάθε λογο του Χριστού που είναι αποθησαυρισµένος στο 
Ευαγγέλιο. Όπως ακριβώς ο Κύριος µετά την Ανάσταση Του έθεσε στον Πέτρο το 
ερώτημα: «Φιλείς µε;», το ίδιο ερώτημα θα θέσει στον καθένα από µας στον 
μέλλοντα αιώνα: «Και συ, Φιλείς µε;» Και εμείς θα απαντήσουμε: «Ναι, Κύριε, Συ 
γνωρίζεις ότι φιλώ Σε»”. Ο δυναµισµός όµως και η παρρησία της αποκρίσεως µας 
θα εξαρτηθούν εξ ολοκλήρου από το βάθος του συνδέσμου µας µε το Πρόσωπο 
του Χριστού. Όποια στάση υιοθετήσουµε στη ζωή αυτή θα συνεχισθεί και µετά το 
μνήμα, γεγονός που γίνεται σαφές στην ευαγγελική αφήγηση περί της κρίσεως 
των δικαίων. «Κύριε, πότε πράξαµε κάτι καλό πάνω στη γη; Σε Σένα πρέπει δόξα, 
σε µας αισχύνη» (Ματθ. 25,37-39) είναι η [190] ταπεινή σκέψη που προφέρουν οι 
δίκαιοι ενώπιον του Κριτού και η οποία έθρεψε τη μετάνοια τους στη ζωή αυτή. 
Με τον ίδιο τρόπο οφείλουμε και εμείς να μαθητεύσουμε στη στάση αυτή της 
ταπεινώσεως από τώρα, ώστε να αξιωθούμε της αιώνιας ζωής µε τον Κύριο. Η 
αλαζονεία και η αυτοδικαίωση δεν έχουν θέση στη ζωή Του, μπορούν όµως να 
μας συνοδεύσουν τραγικά στην αιωνιότητα, καταδικάζοντας µας σε αιώνιο 
χωρισμό από Αυτόν. 

Για µας Παράδεισος είναι ο Χριστός. Ο άγιος Σιλουανός διαβεβαιώνει: «Αν 
όλοι οι άνθρωποι μετανοούσαν και τηρούσαν τις εντολές του Θεού, ο παράδεισος 
θα ήταν στη γη, γιατί η Βασιλεία του Θεού εντός ημών εστιν. Η Βασιλεία του 
Θεού είναι το Άγιο Πνεύμα και το Άγιο Πνεύμα είναι το ίδιο στον ουρανό και στη 
γη»΄'. Ο Παράδεισος αρχίζει στη γη µε την αγάπη προς τον Θεό και τους 
αδελφούς µας. Εδώ έγκειται όλος ο πλούτος τῆς αιώνιας ζωής, γιατί ο άνθρωπος 
δημιουργήθηκε, για να μεγαλύνει τον Θεό αποδίδοντας Του αιώνια δόξα. Εκείνος 
πάλι αγάλλεται µε την επιστροφή της δόξας αυτής στην εικόνα Του, τον 


5]ωάν. 21,16-17: Ο ΑΓΊΟΣ ΣΙΛΟΥΑΝΟΣ Ο ΑΘΩΝΙΤΗΣ, σ. 457. 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 424. 

άνθρωπο, ο οποίος τότε απονέμει ακόµη μεγαλύτερο αίνο στον Δημιουργό του. 
Έτσι εισχωρούµε στην αέναη αυτή ανακύκλωση της αγάπης και της δοξολογίας. 
Η «κατά Θεόν αύξηση» συνιστά την αληθινή πραγμάτωση του ανθρώπου, ο 
οποίος κλήθηκε να οµοιωθεί µε τον Ίδιο τον Θεό. 


[1191] 
Ο- ΠΡΟΣΚΛΗΣΗ ΓΙΑ ΥΠΕΡΒΑΣΗ ΤΟΥ ΘΑΝΑΤΟΥ 


α) Η φιλεύσπλαχνη παιδεία του Κυρίου 


ΚΑΤΑ ΤΟ ΠΡΩΤΟ ΣΤΑΔΙΟ της πνευματικής ζωής, που διακρίνεται για την 
ωραιτότητα και δημιουργικότητα του, τα ουράνια είναι ανοιχτά και ο αιώνιος 
Θεός συνάπτει διαθήκη µε τον χοϊκό άνθρωπο. Ο Θεός τίμησε το πήλινο κτίσμα 
Του µε την ἴδια την πνοή Του. Ο άνθρωπος προικίσθηκε µε μεγάλο βάθος 
αισθημάτων και ανωτερότητα σκέψεως, αφού δημιουργήθηκε µε απίστευτα 
θαυμαστό νου. Το πρώτο στάδιο αποτελεί τόσο ισχυρό σηµείο ευδοκίας του 
ουρανού, ώστε ορισμένοι να εμπνέονται και να εγκαταλείπουν τον κόσμο, για να 
ασπασθούν τη μοναχική πολιτεία. Ο κόσμος µας σύρει δεσµίους και µας 
αιχμαλωτίζει σε πάθη, στα οποία, όπως γνωρίζουμε, είναι πολύ δύσκολο να 
αντισταθούμε. Όταν η πρώτη επίσκεψη της χάριτος εμπνέει κάποιον να γίνει 
μοναχός, η νίκη του πάνω στον κόσμο αυτό επιτυγχάνεται τουλάχιστον κατά το 
ήμισυ, απλώς και μόνο µε την αναχώρηση του από αυτόν. 

Το πρώτο αυτό ήμισυ της νίκης περιγράφεται από τον απόστολο Παύλο ως 
σταύρωση του κόσμου (Γαλ. 6,14). Υπολείπεται όµως ακόμη τιτάνιος αγώνας, για 
να εκπληρωθεί το δεύτερο ήμισυ, µε το οποίο ο κόσμος εκριζώνεται [/192] από 
μέσα µας και εμείς σταυρωνόμαστε «τω κόσμω». Κατά την εξέταση του πρώτου 
σταδίου της πνευματικής ζωής η προσοχή µας επικεντρώθηκε στην απεριόριστη 
αγάπη του Θεού και στην επίσκεψη της χάριτος Του στον άνθρωπο. Τώρα 
αντικείµενο της μελέτης µας θα αποτελέσει το δεύτερο στάδιο, κατά το οποίο 
έρχεται η σειρά του ανθρώπου να αποδείξει ότι ανήκει στον Θεό. 

Το στάδιο αυτό χαρακτηρίζεται από την υποστολή της χάριτος. Έχει 
εξέχουσα σημασία για µας να γνωρίζουμε τι κρύβεται πίσω από το Φαινόμενο 
αυτό, ώστε έχοντας συναίσθηση του δυναμικού του να το αξιοποιήσουμε για την 
απόκτηση των χαρισμάτων του Θεού. Ο Γέροντας Σωφρόνιος υπογράμμιζε ότι η 
κατοχή της γνώσεως αυτής θα συμβάλει, ώστε η περίοδος της παιδείας του 
Κυρίου να αναδειχθεί απείρως δημιουργική και συγχρόνως να αποτελέσει τον 
θεμέλιο λίθο της σωτηρίας μας’. Προκειμένου να µην αποβεί μάταιη η υποδοχή 
της χάριτος Του, είναι χρήσιμο να διερευνήσουμε τους τρόπους, µε τους οποίους 
αυτή µας επισκέπτεται και τους λόγους για τους οποίους απομακρύνεται από 
μας. Η επιστήµη αυτή διδάσκει τον άνθρωπο να αποθησαυρίζει τη χάρη στον 
χώρο της καρδιάς, ώστε να είναι σε θέση κατόπιν να την διαφυλάττει. Χωρίς τη 
συγκέντρωση της χάριτος ο νοητός ήλιος της δικαιοσύνης δεν θα ανατείλει 
στις καρδιές µας (Β΄ Πετρ. 1,19) και δεν θα ολοκληρώσουμε το κατεξοχήν έργο 
μας πριν το τέλος της ζωής µας -- σε αντίθεση µε τον αληθινό άνθρωπο ο οποίος 

όπως περιγράφει ο Ψαλμωδός, «εξελεύσεται επί το έργον αυτού ... έως 
ἑσπέρας». 

[1951 Η ασύγκριτη αυτή επιστήμη της διαφυλάξεως της χάριτος εμπνέει 
στον άνθρωπο την εφεύρεση τρόπων και μέσων, για να ταπεινώνει τους 
λογισμούς του ενώπιον του Θεού, ώστε να παρίσταται επάξια στην παρουσία Του 
και να εισακούεται από Αυτόν. Όταν ο Απόστολος αναφέρει το «άπαντα 
κατεργασάμενοι στήναι» (Εφεσ. 6,13), υπονοεί τη σοφή επινόηση κάθε δυνατού 
μέσου, ώστε να σταθούμε µέσα στη χάρη της κλήσεως που δεχθήκαμε. Ο 
άνθρωπος διδάσκεται να είναι διαισθητικός και εφευρετικός, καθώς ερευνά 
τα ανεξιχνίαστα κρίµατα του Θεού και αρχίζει να αντιλαμβάνεται τον λόγο Του. 
Καταβάλλει κάθε δυνατή προσπάθεια, για να συνομιλεί μαζί Του µε ταπείνωση, 
ώστε να βρίσκει έλεος στην παρουσία Του, να Τον προσεγγίζει και να 
εξοικειώνεται µε το Πνεύμα Του. Αποκτά γνώση των κριμάτων του Θεού, που 
χαρακτηρίζονται απὀ ταπείνωση και βάθος, αλλά και ενθαρρύνεται να 
προχωρήσει σε λεπτομερή εξέταση του εαυτού του. Βυθομετρεί τα άπειρα βάθη 
της θεϊκής αγαθότητας, ενώ µε βαθειά επίγνωση συνειδητοποιεί την άβυσσο της 
διαφθοράς και δολιότητας που ἐμφωλεύουν στην καρδιά του. Η συνειδητοποίηση 
της πνευματικής του ένδειας ενώπιον του μεγάλου Θεού της αγάπης του 
προξενεί οδυνηρή ένταση. Ως εκ τούτου μετέρχεται κάθε πιθανό άθλο, 
προκειμένου να ελκύσει τη χάρη πίσω στην καρδιά του και να 
αποκατασταθεί στην αρχική χάρη που του είχε εμπιστευθεί ο Θεός. 

[1941 Ο Γέροντας Σωφρόνιος διαβεβαίωνε συχνά ότι, όπως ακριβώς 
υπάρχει η χάρη της μνήμης του θανάτου, έτσι υπάρχει και η χάρη της άρσεως της 
χάριτος). Όπως η μνήμη του θανάτου αποτελεί ευαγγελισµό ζωής, γιατί φέρνει 
τον άνθρωπο αντιμέτωπο µε την αιωνιότητα στην αρνητική της μορφή, έτσι και η 
απώλεια της χάριτος µπορεί να αποβεί ανεξάντλητη πηγή εμπνεύσεως για µας, 
υπό τον όρο ότι αντιδρούµε σε αυτήν σύμφωνα µε τις υποδείξεις των 
πνευματικών µας Πατέρων. Μια τέτοια επιβεβαίωση αποτρέπει την 
αποθάρρυνση µας ή την εγκατάλειψη µας σε απόγνωση εξαιτίας της ξηρότητας, 
η οποία συνοδεύει το δεύτερο στάδιο. Οφείλουμε µε κάθε θυσία να 
αποφύγουμε τον φοβερό πειρασμό της εγκαταλείψεως του χρηστού ζυγού 
και ελαφρού φορτίου του Κυρίου (Ματθ. 11,30). Ο Γέροντας Σωφρόνιος γνώριζε 
πολύ καλά πόσο ωφέλιμη είναι η ορθή γνώση του δεύτερου σταδίου, και χάρη σε 
αυτήν η αποφυγή πολλών πτώσεων. Το θέµα αυτό του ήταν ιδιαίτερα προσφιλές 
και παρά πολύ συχνά επαναλάμβανε και ανέπτυσσε τη σκέψη του γύρω από 
αυτό. 

Όταν ήμουν στη Γαλλία, στα τέλη της δεκαετίας του ’60, αποτελούσε όλο 
και πιο συνηθισμένο φαινόμενο για τους μοναχούς της Δύσης να εγκαταλείπουν 
τα μοναστήρια τους, για να επιστρέψουν στον κόσμο. Αυτό συνέβαινε γενικά, 


2 Ψαλμ. 103,23. Πρβλ. και Γρηγορίου του Παλαμά, ΟΜΙΔΙΑ 42, 1, ἐκδ. Σ. Οικονόμου, 

όταν διέρχονταν το επώδυνο αυτό δεύτερο στάδιο, χωρίς να διαθέτουν την 
απαραίτητη γνώση για τον τρόπο αντιμετωπίσεως του. Είναι βέβαιο ότι δεν θα 
είχαν πέσει στα δίχτυα της απογνώσεως και της ακηδίας, αν γνώριζαν την 
αξία ενός αξιόπιστου πνευματικού οδηγού, [/195] ικανού να τους παρουσιάσει 
την αρνητική αυτή εμπειρία των δοκιμασιών ως πηγή εμπνεύσεως, µέσα 
από το πρίσμα της παιδείας του Θεού, που αποδεικνύει ότι τελικά τα 
παθήματα είναι σηµείο θείας εκλογής. Πολλοί άνθρωποι προσέφευγαν στον 
Γέροντα Σωφρόνιο, για να τον συμβουλευθούν για το εν λόγω πρόβλημα, και 
εκείνος τους διαφώτιζε, ώστε να βλέπουν στο εξής τα πάντα από άλλη σκοπιά. 
Πολλοί από αυτούς θα αποτελούσαν αργότερα πηγή εμπνεύσεως για άλλους. 

Όταν οι άνθρωποι στον κόσµο ζουν εμπειρικά τη χάρη της μνήμης του 
θανάτου, δεν έχουν κανέναν οδηγό, για να τους διασαφηνίσει την εμπειρία αυτή 
μέσα από µια πνευματική προοπτική. Αλλά και µερικοί περιβόητοι ψυχολόγοι, 
όταν αναλαμβάνουν την υπόθεση αυτή, αδυνατούν να βοηθήσουν. Δυστυχώς η 
τραγωδία αυτή συναντάται συχνά στη σύγχρονη κοινωνία. Όταν η εμπειρία της 
αιώνιας αλήθειας εισβάλει στη ζωή µας, µπορεί να αποτελέσει ξεχωριστή 
ευκαιρία για εμπνευσμένη δημιουργικότητα, εφόσον όµως γνωρίζουμε πώς να 
την αξιοποιήσουμε. 

Στον Ενεργετινό (συλλογή αποφθεγμάτων και διηγήσεων από τους 
Πατέρες της ερήμου) αναφέρεται ότι ο Θεός εκτιμά ιδιαιτέρως τρία είδη 
πνευματικής εργασίας: Την απόδοση ευχαριστίας σε καιρό ασθενείας και άλλων 
πειρασμών, τη μοναχική υπακοή και απάρνηση όλων των ιδίων θελημάτων και, 
τέλος, την επιτέλεση των έργων του Θεού µε τέτοια καθαρότητα, ώστε να µην 
υπάρχει σε αυτά τίποτε ανθρώπινοΆ. Όσον αφορά το πρώτο σηµείο, μ/196] της 
ευχαριστίας σε καιρό δοκιμασιών, µου δόθηκε η ευκαιρία να το θέσω σε 
εφαρμογή το 1968, όταν χρειάστηκε να παραμείνω οκτώ ημέρες στο νοσοκομείο 
εξαιτίας κάποιας χειρουργικής επεµβάσεως. Είχα αποφασίσει κάθε φορά που θα 
προσευχόμουν, να χρησιμοποιώ την ακόλουθη ευχή: «Δόξα Σοι ο Θεός. 
Ευχαριστώ Σοι δια πάντα». Προσευχόμουν µε τον τρόπο αυτό αδιάλειπτα, 
ωσότου άρχισε η δράση του αναισθητικού, αλλά και όλες τις επόµενες ηµέρες, 
αφότου ξύπνησα, συνέχισα την ίδια προσευχή. Ένιωθα τόσο όμορφα, ώστε στο 
τέλος της εβδομάδας δεν ήθελα να φύγω από το νοσοκομείο. Η εμπειρία αυτή 
υπήρξε εξαιρετικά εποικοδομητική και ωφέλιμη. 

Στην προς Φιλιππησίους επιστολή αναφέρεται ότι ο Χριστός, ο αληθινός 
Υιός του Θεού, συναΐδιος και ομοούσιος µε τον Πατέρα, «εν µορφή Θεού 
υπάρχων ουχ αρπαγµόν ηγήσατο το είναι ίσα Θεώ, αλλ’ Εαυτόν εκένωσε μορφήν 
δούλου λαβών, εν ομοιώματι ανθρώπων γενόμενος, και σχήματι ευρεθείς ως 
άνθρωπος εταπείνωσεν Εαυτόν γενόμενος υπήκοος μέχρι θανάτου, θανάτου δε 
σταυρού» (Φιλιπ. 2,6-8). Θέλησε δηλαδή ο Κύριος να υποφέρει εκούσια τον 
Σταυρό για τη σωτηρία µας από υπακοή στην προαιώνια βουλή του Πατρός, του 
Υιού και του Αγίου Πνεύματος. Πάσχοντας την κένωση και την ταπείνωση της 

σταυρώσεως, αποδείχθηκε ιός αληθινός, ομοούσιος µε τον Πατέρα, στο θέλημα 
του Οποίου υποτάχθηκε τελείως. Και ο Θεός Πατέρας Τον ανύψωσε και Του 
δώρησε Όνομα ανώτερο από κάθε άλλο, «ίναι εν τω ονόματι Ιησού παν γόνυ 
κάμψη [197] επουρανίων και επιγείων και καταχθονίων, και πάσα γλώσσα 
εξομολογήσηται ότι Κύριος Ιησούς Χριστός εις δόξαν Θεού Πατρός» (Φιλιπ. 2,10- 
11). 

Ο γενικός σκοπός του δεύτερου σταδίου της πνευματικής ζωής είναι να 
αποδείξουμε ότι είμαστε αληθινά τέκνα του ουρανίου Πατρός. Ο Γέροντας 
Σωφρόνιος επισήμαινε ότι δεν µπορεί να υπάρξει αυθεντικότητα στον 
άνθρωπο που δεν διδάχθηκε από τον Θεό και δεν βίωσε την άρση της 
χάριτος. Η έλλειψη της εμπειρίας αυτής τον καθιστά ατελή και τον 
αποκλείει από το σύνολο των πιστών. Πρέπει οπωσδήποτε να υποβληθούμε 
στα παθήματα της φάσεως αυτής. Υπάρχουν δύο τρόποι αντιµετωπίσεως τους: Ο 
ένας είναι η νόμιμη και, ως εκ τούτου, θεοπρεπής οδός' ο άλλος τρόπος είναι η 
οδός της απογνώσεως, τῆς αμέλειας, του ιδίου θελήματος και της υπερηφάνειας. 

Όταν η χάρη υποστέλλεται, ο άνθρωπος φθάνει σε ένα σηµείο, όπου δεν 
μπορεί πλέον να αντέξει τον πόνο. Η πνευματική του πτωχεία τον πείθει ότι 
εκτός από τον ζώντα Θεό της αγάπης όλα τα άλλα στερούνται νοήματος, καθώς 
κατακαλύπτονται από τη σκιά του θανάτου. Σύμφωνα µε τον Γέροντα Σωφρόνιο 
ο άνθρωπος, κατά την αναζήτηση διεξόδου από την απελπιστική αυτή 
κατάσταση, ενδέχεται να υιοθετήσει δύο μορφές αντιδράσεως. Η πρώτη είναι να 
αποδώσει μομφή στον Θεό, ενδίδοντας στο πνεύμα της ανταρσίας». Ο άγιος 
Σιλουανός πειράσθηκε από αυτό ακριβώς το πνεύμα, όταν είπε «ο Θεός είναι 
αδυσώπητος»έ και, βέβαια, γνωρίζουμε τι ακολούθησε. [/198] Περιήλθε σε βαθύ 
σκότος και παρέμεινε στην ολέθρια αυτή άβυσσο επί µία ολόκληρη ώρα. Τι είναι 
ο άνθρωπος, για να απευθύνει τέτοιον λόγο στον Θεό; Πρόκειται για ένα πάρα 
πολύ επικίνδυνο τόλμημα. Ωστόσο ο άγιος Σιλουανός βρήκε τη δύναμη να 
επικαλεσθεί το Όνομα του Κυρίου στη διάρκεια του εσπερινού του ίδιου 
απογεύματος και τότε λυτρώθηκε. Η άβυσσος της απογνώσεως έδωσε τη θέση 
της στην όραση της απερίγραπτης δόξας του Ίδιου του Χριστού. 

Στην προσπάθεια µας να αποφύγουμε τον πόνο ενδέχεται επίσης να 
προτιμήσουμε την επανάπαυση στα χαρίσματα µας, στην άνεση µας, στη 
ραθυμία. Τότε όµως οι πειρασμοί εύκολα µας κατατροπώνουν και η καρδιά 
μας απολιθώνεται. Λέγεται ότι κάποτε ένας μεγάλος Γέροντας ρώτησε τον 
υποτακτικό του: «Πώς µε βλέπεις;» «Σαν άγγελο του Θεού», απάντησε εκείνος, 
γεμάτος από την πρώτη χάρη. Έναν χρόνο αργότερα ο Γέροντας τον 
ξαναρώτησε: «Πώς µε βλέπεις τώρα» «Σαν έναν συνηθισμένο άνθρωπο» 
αποκρίθηκε ο υποτακτικός. Είχε ήδη χάσει την πρώτη χάρη και είχε γίνει ο ίδιος, 
όπως ένας συνηθισμένος άνθρωπος, οπότε στα μάτια του και ο γέροντας του 

φαινόταν επίσης συνηθισμένος. Όταν µετά από καιρό ο γέροντας έθεσε και πάλι 
το ίδιο ερώτημα στον υποτακτικό του, εκείνος του απάντησε: «Σε βλέπω σαν 
δαίμονα». Η δική του κατάσταση είχε γίνει δαιμονική και µέσα από αυτήν έβλεπε 
ακόµη και τον γέροντα του δαιμονιώδη. 

Η σοφή οδός για την έξοδο από την ερήμωση υποδεικνύεται από τη στάση 
του Αβραάμ: Ελπίδα στον Θεό, εκεί όπου ανθρωπίνως εκλείπει κάθε ελπίδα, και 
ταπείνωση κάτω από την κραταιά Του χείρα. Όπως προτρέπει ο [/199] απόστολος 
Παύλος, πρέπει να καταθέσουµε την ελπίδα µας στον Θεό, στον «εγείροντα τους 
νεκρούς» (Β’ Κορ. 1,9), ωσότου µας υψώσει στον δικό Του εύθετο καιρό (Α΄ Πέτρο. 
5,6). 

Ενώπιον του Θεού όλοι οι άνθρωποι έχουµε ίση αξία, µας παραδόθηκαν οι 
ίδιες εντολές και µας απευθύνθηκε η ἴδια κλήση. Ο Θεός µας τίµησε όλους 
εξίσου, αλλά η δική µας ανταπόκριση στην κλήση Του θα καθορίσει τελικά 
την τιμή µας. Ο άνθρωπος καλείται να εξαγοράσει το δώρο της ζωής 
προσφέροντας ως αντάλλαγμα τη θυσία της διεφθαρμένης του θελήσεως 


διαμέσου της υπακοής. 

Υπήρχαν στιγμές στη ζωή µας µε τον Γέροντα Σωφρόνιο, που 
κατανοήσαμε το νόημα της αληθινής μοναχικής υπακοής, για να μπορούμε να 
επαληθεύσουμε την αξία της σε ένα άλλο επίπεδο. Η έννοια της θυσιαστικής 
υπακοής, όπως έλεγε ο Γέροντας, θέτει ένα είδος τεχνητού περιορισμού στην 
ελευθερία του Θεού στη σχέση Του µε τον άνθρωπο. Αυτή η «υπακοή» υπονοεί: 
«Έκανα τη θυσία µου, άρα ο Θεός πρέπει να µου δώσει τη χάρη Του». 

Σε µια από τις επιστολές του Γέροντος Σωφρονίου” -την οποία έγραψε 
πολύ νωρίτερα από τα βιβλία του, όταν ήταν μόλις τριανταπέντε χρονών- 
διακρίνουμε ένα τελείως διαφορετικό εκφραστικό ύφος, κατά κάποιον τρόπο πιο 
καίριο από αυτό που συναντούμε στα μεταγενέστερα [/200] γραπτά του. Σε µια 
εμπνευσμένη επιστολή ερμηνεύει τον τρόπο µε τον οποίο η υπακοή 
αναδεικνύεται πολύ ανώτερη από τη θυσία. Η υπακοή αποτελεί μεγάλο 
προνόμιο, θαυμάσια ευκαιρία για τον άνθρωπο να ελευθερωθεί από κάθε 
μέριμνα και προσκόλληση και µε κεκαθαρμένη διάνοια να φθάσει στην καθαρή 
προσευχή. Με αυτήν η ζωή του ανυψώνεται στο επίπεδο του θελήματος του 
Θεού, και ο άνθρωπος καθίσταται μέτοχος της ζωής Του, αφού, όπως βεβαιώνει ο 
Ψαλμωδός, υπάρχει «ζωή εν τω θελήματι Αυτού» (Ψαλμ. 29,6). Εκ πρώτης όψεως 
δεν Φαίνεται να διαφοροποιούνται πολύ οι δύο τρόποι σκέψεως, αλλά στην 
πραγματικότητα απέχουν πολύ. Ἡ αληθινή «θυσία» που προσφέρει ο 
άνθρωπος -και ο απόστολος Παύλος ορθά χρησιμοποιεί τη λέξη θυσία (Ρωμ. 
12,1)- συνίσταται στην προθυμία του να αποδεχθεί την πρόνοια και τη 
σοφία του Θεού, άσχετα αν φαίνονται ως αφροσύνη και ανοησία στα μάτια της 
ανθρώπινης ψυχολογίας. Πράγματι, ο απόστολος Παύλος µας διδάσκει ότι 


7 Αρχιμ. Σωφρονίου, ΑΓΩΝΑΣ ΘΕΟΓΝΩΣΙΑΣ, 1. Σ. Μονή Τιμίου Προδρόμου, Έσσεξ 
Αγγλίας, 2006, σ. 320. 

πρέπει πρώτα να γίνουμε µωροί και άφρονες για τον Κύριο, αν επιθυμούμε να 
αποκτήσουμε την όντως σοφία (Α΄ Κορ. 3,18). 

Είδαμε ότι η χάρη που λαμβάνουμε στην αρχή δεν χαρακτηρίζεται από 
μονιμότητα ή σταθερότητα. Αποτελεί «ξένο πλούτο» ή «άδικο μαμμωνά», όπως 
την αποκαλούσε ο Γέροντας Σωφρόνιος. Αν δεν την δικαιώσουµε µέσα από τον 
εκούσιο ασκητικό µας αγώνα, δεν µπορεί να καταστεί αιώνια και αναφαίρετη 
κληρονομιά µας». [/201 Έχοντας κατά νου το αξίωμα αυτό, ας εξετάσουμε μία 
από τις πολλές πρωτότυπες ερμηνείες της Γραφής από τον Γέροντα, που 
σχετίζεται µε την περίπτωση. Σε ένα χωρίο του κατά Λουκάν ευαγγελίου, ο 
Κύριος θέτει το εξής ερώτημα: «Ει οὖν εν τω αδίκω μαμμωνά πιστοί ουκ 
εγένεσθε, το αληθινόν τις υμίν πιστεύσει; Και ει εν τω αλλοτρίω πιστοί ουκ 
εγένεσθε, το υμέτερον τις υμίν δώσει» Η πρώτη χάρη είναι το τάλαντο που µας 
χορηγείται µε τη µορφή δανείου, ένα επενδυτικό κεφάλαιο, για την απόκτηση 
του οποίου ούτε ξοδέψαμε τίποτα ούτε κοπιάσαμε. Αποτελεί «ανοίκειο» θησαυρό, 
δηλαδή δωρεά που δεν µας αξίζει, αλλά µας χαρίσθηκε από την ευδοκία του 
Θεού. Αν δεν αποδειχθούµε πιστοί στη χάρη αυτή, πώς να περιμένουμε από τον 
Θεό να την ἐεµπιστευθεί στην κατοχή µας; Οφείλουµε πρώτα να φανούμε πιστοί 
σε ότι δεν µας ανήκει, ὥστε αργότερα να µας δοθεί ως κληρονομιά. 

Στην προς Εβραίους επιστολή ο απόστολος Παύλος παρατηρεί: «Ούπω 
μέχοις αίματος αντικατέστητε προς την αμαρτίαν ανταγωνιζόμενου» (Εβο. 12,4). 
Το δεύτερο στάδιο απαιτεί πραγµατικό αγώνα για την ανάκτηση της χάριτος, την 
οποία µας εμπιστεύθηκε ο Θεός στο ξεκίνημα. Καλούμαστε να δικαιώσουμε τη 
μετοχή µας στον «άδικο» εκείνο πλούτο παλεύοντας µε γενναιότητα «μέχρις 
αίματος». Ο Ίδιος ο Θεός µας ενισχύει και κατευθύνει τον αγώνα µας, ο οποίος 
λαμβάνει όντως χαρακτήρα θείας παιδείας. Οφείλουµε όµως να διατηρούμε τις 
καρδιές µας δεκτικές στη διαπαιδαγώγηση Του, ώστε να μπορέσουμε [/202] να 
εξελιχθούµε σε αληθινά τέκνα του Πατρός µας. Αν είµαστε νόθοι απέναντι Του, 
θα είµαστε νόθοι και προς τον εαυτό µας. 

Μεταξύ ακτίστου και κτιστού, αιωνίου και προσκαίρου, αόρατου και 
ορατού κόσμου παρεμβάλλεται απέραντη άβυσσος. Ο Αδάμ πλάσθηκε από το 
μηδέν, και η πρώτη χάρη του δόθηκε δωρεάν στον Παράδεισο. Ακριβώς όμως 
επειδή δεν είχε εργαστεί, για να την κερδίσει, ούτε μόχθησε, για να την 
δικαιώσει, δεν άργησε να την χάσει και να εκβληθεί από τον Παράδεισο. Ο 
Αββάς Δωρόθεος µε πολλή απλότητα παρουσιάζει τον Θεό να σχολιάζει την 
αναίδεια του ανθρώπου: «Αυτός είναι ανόητος, δεν γνωρίζει πώς να χαρεί. Αν 
δεν γνωρίσει άσχημες ημέρες, θα χαθεί τελείως. Αν δεν γνωρίσει τι είναι θλίψη, 
δεν θα μάθει τι σηµαίνει ανάπαυση» 5, Έτσι ο Θεός, προκειµένου να µη γίνει ο 
άνθρωπος αθάνατος µέσα στην εμπάθεια του, εξόρισε τον Αδάμ από τον 


ΣΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σσ. 70, 115, 267, 291. 
9Λουκ. 16,11-12. ΠΕΡΙ ΠΡΟΣΕΥΧΗ͂Σ, σ. 97. 

Παράδεισο. Και εκείνος τόσο πικρά Ορήνησε για την απώλεια του, ὥστε 
«υποχρέωσε» τον Θεό να έλθει στη γη αυτοπροσώπως και να προσφέρει ακόµη 
μια ευκαιρία στον άνθρωπο να γευθεί τον Παράδεισο, τη φορά αυτή µε 
μεγαλύτερη σταθερότητα. 

Ο Θεός, µε τη Σάρκωση και την Ανάσταση Του, εμφύτευσε στην 
καρδιά µας έναν νέο παράδεισο, την παρουσία του οποίου γευόµαστε, όταν 
η πρώτη χάρη µας επιτρέπει να εισέλθουµε στον χώρο της καρδιάς. Ο Θεός 
δεν θέλει να χάσουμε τον παράδεισο αυτό, πράγμα δυστυχώς [/205] αναπόφευκτο 
εξαιτίας της αδυναμίας µας. Έτσι αίρει τη χάρη Του, για να µας δώσει τη 
δυνατότητα να την επανακτήσουμε. Εδώ ακριβώς έγκειται η µεγάλη δωρεά Του. 
Τόσο πολύ αγαπά και σέβεται τον άνθρωπο, ὥστε δεν µπορεί να αντέξει την 
οριστική απώλεια του. Αντίθετα µε το δεύτερο στάδιο, η πρώτη περίοδος της 
χάριτος δεν προσκομίζει αποδείξεις για την αγάπη µας προς τον Θεό ούτε για 
τον αυτοκαθορισµό µας µε οποιονδήποτε οριστικό τρόπο. Επιπλέον, η 
ενδεχόμενη προσβολή του Θεού κατά το πρώτο στάδιο της χάριτος κινδυνεύει να 
επισύρει αληθινά ολέθρια τιμωρία στον άνθρωπο. Οι άγγελοι στράφηκαν 
εναντίον του Θεού και έπεσαν αμετάκλητα, παρότι απολάμβαναν κατάσταση 
αιώνιας µακαριότητας. Επειδή μέχρι τότε ήταν κάτοχοι ατελεύτητης τελειότητας 
αγάπης και ζωής, η πτώση τους υπήρξε απόλυτη. Συντελέσθηκε στην 
αιωνιότητα προξενώντας σε αυτούς παντοτινή και αμετάκλητη ερήμωση. Δεν 
υπάρχει μετάνοια γι’ αυτούς ούτε άλλη ευκαιρία, για να επιδείξουν στον Θεό τον 
πόθο της επιστροφής τους. Αλλά η πτώση του ανθρώπου πραγματοποιήθηκε 
μέσα στον χρόνο και ήταν σχετική, γι’ αυτό και ο Θεός έδωσε στον άνθρωπο τη 
δυνατότητα της επιστροφής μέσα στα χρονικά όρια, την οδό δηλαδή της 
μετάνοιας που διανοίγεται μπροστά του µε την άρση της χάριτος. 

Όπως ακριβώς οι Ισραηλίτες δεν επρόκειτο ποτέ να ξεχάσουν τα πλούσια 
ελέη του Θεού µετά την έξοδο τους από την Αίγυπτο και κατά τη διάβαση της 
Ερυθράς θάλασσας, ομοίως και οι πιστοί είναι αδύνατον να ξεχάσουν τη γεύση 
της πρώτης χάριτος και τη διαθήκη που έχουν [/204] συνάψει µε τον Κύριο. Ακόμη 
και όταν η χάρη έχει απομακρυνθεί, η μνήμη της παραμένει μέσα στον άνθρωπο 
ως «καταφλέγουσα Φλόγα» κατά τον Γέροντα Σωφρόνιο!. Κατά συνέπεια, όταν ο 
άνθρωπος στερείται το περιεχόµενο της πνευματικής του υπάρξεως, βιώνει µέσα 
του ένα οντολογικό κενό, γιατί είναι αδύνατον να απαλειφθεί η ανεξίτηλη μνήμη 
της πρώτης αγάπης του. Η απώλεια της χάριτος γίνεται αισθητή ως πνευματικός 
θάνατος, καιο άνθρωπος βασανίζεται από την αμφιβολία: «Θα επιστρέψει άραγε 
ποτέ ο ουράνιος Επισκέπτης»! Ο Γέροντας Σωφρόνιος περιγράφει µε πολύ 
δυνατές και παραστατικές Λέξεις την κατάσταση του ανθρώπου που έχασε τη 
χάρη και διψά την επιστροφή της’. 


ΠΟΨΟΜΕΘΑ ΤΟΝ ΘΕΟΝ ΚΑΘΟΣ ἘΣΤΙ, σ.272' ΠΕΡΙ ΠΡΟΣΕΥΧΗΣ, σ. 62. 
12 ΠΕΡΙ ΠΡΟΣΕΥΧΗ͂Σ, σ. 20. 

Σε ένα κείµενο του αββά Αμμωνά για την άνοδο του προφήτη Ησαΐα στον 
ουρανό των ουρανών, αναφέρεται ότι σε κάθε στάδιο της αναβάσεως του έβλεπε 
το Φως του προηγούμενου ουρανού ως σκότος σε σύγκριση προς τη λαμπρότητα 
του νέου ουρανού, στον οποίο έφθανε]. Η περιγραφή του Γέροντος Σωφρονίου 
για τη στέρηση της χάριτος εκφράζει αντίστροφα το ίδιο Φαινόμενο: Όταν ο 
άνθρωπος εκπίπτει από τον ουρανό της χάριτος, [/205] αντιλαμβάνεται σταδιακά 
την αθλιότητα της χοϊκής του καταστάσεως, και τίποτα στον κόσµο αυτό δεν 
είναι σε θέση να αντισταθμίσει την έλλειψη της πρώτης εκείνης χάριτος. Οι 
λόγοι του αγίου Σιλουανού στον Θρήνο του Αδάμ αποδίδουν πολύ εκφραστικά 
την αίσθηση αυτή: 

«Θρηνεί ο Αδάμ: Δεν µε τέρπει η σιγή της ερήμου. Δεν µε ελκύουν 

των ορέων τα ύψη. Δεν µε αναπαύει το κάλλος των δασών και των 

λιβαδιών. Δεν καταπραῦνει τον πόνο µου το κελάδημα των πουλιών. 

Τίποτε, τίποτε δεν µου δίνει τώρα χαρά. Η ψυχή µου ράγισε απὀ την 

πολλή θλίψη. Προσέβαλα τον αγαπημένο Θεό μου. Και αν µε 

δεχόταν πάλι στον παράδεισο ο Κύριος, και εκεί µε πόνο θα 
θρηνούσα: Γιατί πίκρανα τόσο τον αγαπημένο µου Θεό;»7. 

Σε άλλο σηµείο ο άγιος Σιλουανός γράφει: 

«Από την παιδική ηλικία αγαπούσα τον κόσµο και τις ομορφιές του. 

Αγαπούσα τα δάση και τους πράσινους κήπους και τους αγρούς: 

αγαπούσα να βλέπω τα λαμπρά σύννεφα να ανεβαίνουν στα 

γαλανά ύψη, και όλο τον κόσμο του Θεού που δημιουργήθηκε τόσο 
μεγαλόπρεπα. Αλλ’ από τότε που γνώρισα τον Κύριο µου, ο Οποίος 
αιχμαλώτισε την ψυχή µου, από τότε όλα άλλαξαν µέσα µου, και δεν 
επιθυμώ πια να βλέπω τον κόσμο αυτό. Η ψυχή µου ελκύεται 
ασταμάτητα προς εκείνο τον κόσμο, όπου είναι ο Κύριος. Όπως το 
πουλί µέσα στο κλουβί, έτσι καταπονείται η ψυχή µου στη γη. Όπως 

το πουλί [/206] ποθεί και προσπαθεί να πετάξει στο πράσινο δάσος 

έξω από το στενό κλουβί, έτσι η ψυχή µου ποθεί να δει πάλι τον 

Κύριο, γιατί Αυτός έθελξε την ψυχή µου και αυτή Τον αναζητεί και 

Τον επικαλείται»!5, 

Επομένως, όσο πιο έντονα δοκιµάσαμε τη χάρη της ενώσεως µε τον Θεό, 
τόσο πιο έντονη γίνεται η οδύνη µας για τον χωρισμό µας από Αυτόν. Η γνώση 
της χάριτος του Θεού σοφίζει τον άνθρωπο, ὥστε όλα τα γήινα -σταδιοδρομία, 
πλούτη, δόξα- να τον αφήνουν στο εξής ανικανοποίητο”. Η αιώνια ζωή 


4. ΑΝΑΒΑΤΙΚΟ ΤΟΥ ΗΣΑΙΟΥ 821, χοιστιανοϊουδαϊκό απόκρυφο βιβλίο, το οποίο 
περιγράφει την ανάληψη του Προφήτου στους επτά ουρανούς μετά το μαρτύριο του. ΑΒΒΑΣ 
ΑΜΜΏΝΑΣ (Διηγήσεις-Επιστολές-Διδασκαλίες), Ι. Μονή Παρακλήτου, Ωρωπός 1980, σσ. 41-42. 

καθίσταται τώρα η απόλυτη προὐπόθεση για την ολοκλήρωση της πρόσκαιρης 
ζωής του, Οι νοεροί οφθαλμοί του έχουν ανοιχθεί και, όπως μαρτυρεί 
αδιάψευστα ο απόστολος Παύλος, ο πνευματικός άνθρωπος προτιµά τα αιώνια 
και µη βλεπόμενα από τα ορατά και επίγεια (Β’ Κορ. 4,18). 

Κατά τη διάρκεια των περιόδων της πνευματικής ξηρασίας πρέπει να 
αντλούμε δύναμη και έμπνευση από τις εμπειρίες χάριτος που ζήσαμε 
παλαιότερα. Χρειάζεται να επαναφέρουµε στη μνήμη µας τα μαθήματα που 
διδαχθήκαμε, όσο απολαμβάναμε την αισθητή παρουσία της χάριτος μέσα 
μας. Όπως οι πρώτοι χριστιανοί της Εκκλησίας της Εφέσου παροτρύνθηκαν από 
τον Άγγελο να θυμούνται την πρώτη αγάπη και τα έργα της (Αποκ. 2,4-5), έτσι 
οφείλουμε μ/207] και εμείς να ανακαλούμε την ωραιότητα της πρώτης αγάπης, την 
εγγύτητα του Θεού και τη ζωοποίηση της ψυχής µας από τη χάρη Του. Όταν ο 
Θεός ελευθέρωσε τους Εβραίους από την αιχμαλωσία της Αιγύπτου, διαπέρασαν 
την Ερυθρά θάλασσα γεμάτοι ενθουσιασμό και «εγενήθησαν ωσεί 
παρακεκλημένοι» (Ψαλμ. 126,1). Κατά τα επόμενα σαράντα χρόνια των 
κακουχιών τους στην έρημο του Σινά, κατόρθωσαν να επιβιώσουν μόνο όσοι 
διατηρούσαν στη μνήμη τους όλα τα θαυμάσια που εργάστηκε γι αυτούς ο Θεός 
χάρη στη µεσιτεία του θεράποντα Του προφήτη Μωυσή. Πώς ήταν δυνατόν να 
ξεχάσουν τέτοια ανεκτίμητη και αποκαλυπτική παιδεία; Και μόνο η ενθύµηση 
της αρκούσε, για να συντηρήσει ακμαίο το φρόνημα τους κατά τη διάρκεια της 
τεσσαρακονταετούς δοκιμασίας τους στην έρημο. 

Όταν ο Παύλος, ο μέγας απόστολος των Εθνών, οδηγήθηκε μπροστά στον 
βασιλιά Αγρίππα, στην Καισάρεια της Παλαιστίνης, του είπε: «Ώ, βασιλιά, 
διώκομαι από τους συμπατριώτες µου, επειδή δεν μπορώ να φΦανώ απειθής στο 
ουράνιο Φως που είδα στον δρόμο µου για τη Δαμασκό» (Πράξ. 26,19). Ο 
απόστολος Παύλος διατήρησε ζωντανή τη μνήμη της πρώτης οπτασίας του 
Κυρίου που είχε, και έτσι παρέμεινε πιστός σε Αυτόν κατά τη διάρκεια των 
μεγάλων δοκιμασιών και του διωγμού του. Τόση ήταν η δύναμη που αντλούσε 
από την ανάμνηση του μεγάλου αυτού γεγονότος. 

Ο άγιος Σιλουανός, ο οποίος δέχθηκε πολλές επισκέψεις χάριτος, θυμόταν 
πάντοτε την όραση του Χριστού [/208] στον μύλο ως την πλέον καθοριστική 
στιγμή της ζωής του. Ο ίδιος ομολογεί: «Αν δεν µου έδινε ο Κύριος από την αρχή 
να γνωρίσω την άμετρη αγάπη Του για τον άνθρωπο, δεν θα μπορούσα να 
αντέξω οὔτε μία τέτοια νύχτα: και όμως πέρασα πλήθος»”. Με τον ένα ή τον 
άλλο τρόπο όλοι οι Άγιοι µας υποδεικνύουν πόσο σηµαντικό είναι να 
διατηρήσουμε άσβεστη στη μνήμη µας την παιδεία της χάριτος που µας δόθηκε. 
Ο απόστολος Ιούδας, στην πολύ σύντομη επιστολή του, γράφει: «Αγαπητοί, 
μνήσθητε των ρημάτων των προειρημένων υπό των αποστόλων του Κυρίου ημών 
Τησού Χριστού» (Ιούδα 17). 

Ακόμη και όταν διανύουμε την έρημο της πνευματικής ξηρασίας, η 
μαθητεία µας συνεχίζεται μέσα από σύντομες επισκέψεις χάριτος, οι οποίες 
έρχονται κατά καιρούς να ενισχύσουν το πνεύμα µας, ιδιαίτερα όταν έχει 
προηγηθεί αγώνας εαντίον κάποιου πειρασμού. Τότε βασιλεύει µέσα µας 
αδιατάρακτη ειρήνη, εδραιώνεται η αλησμόνητη παιδεία του ελέους και της 
δυνάµεως του Θεού, ενώ συγχρόνως ευρύνεται η αντίληψη µας. Ίσως χρειαστεί 
να υποµείνουµε πολλές πτώσεις και πληγές, αλλά παλεύοντας να τις υπερβούμε 
αποκτούµε την αναφαίρετη γνώση ότι, ακόµη και στον άδη, το κραταιό χέρι του 
Θεού θα έλθει να µας ελευθερώσει. Οφείλουµε επομένως να θυμόμαστε κάθε 
εκδήλωση χάριτος, απὀ την πρώτη µας αγάπη έως την πιο πρόσφατη 
εμπειρία της παντοδυναμίας του Θεού. Όπως χαρακτηριστικά αναφέρεται 
[2091 στην προς Εβραίους επιστολή: «Αναμιμνήσκεσθε τας πρότερον ημέρας, εν 
αίς φωτισθέντες πολλήν άθλησιν υπεμείνατε παθημάτων» (Εβρ. 10,32). 

Η ανάκληση στη μνήμη µας των ζωοποιών λόγων των πνευματικών µας 
πατέρων αποτελεί έναν άλλο τρόπο, για να ανανεώνουμε την έμπνευση µας. 
Όταν κατά την ώρα της τραπέζης ο Γέροντας Σωφρόνιος διέκοπτε κατά καιρούς 
την ανάγνωση, για να κάνει κάποιο σχετικό σχόλιο, οι λόγοι του ήταν τόσο 
γλυκείς, ώστε δεν μπορούσαμε να συνεχίσουμε το Φαγητό µας. Οι καρδιές µας 
αντηχούσαν µε τους λόγους: «Ουκ επ’ άρτω μόνω ζήσεται άνθρωπος, αλλ’ επί 
παντί ρήματι εκπορευομένω δια στόματος Θεού» (Ματθ. 4,4: Λουκ. 4,4). Κάθε 
προσωπική επαφή μαζί του αποτελούσε πηγή χάριτος που μας διάνοιγε 
συγχρόνως νέους ορίζοντες. Η ανάμνηση τέτοιων εμπειριών µας βοηθεί 
αφάνταστα σε καιρό ανάγκης. Όπως συνιστά και ο Ψαλμωδός, «δράξασθε 
παιδείας Κυρίου» (Ψαλμ. 2,1), ώστε να υπάρχει εύκαιρη σε καιρό δοκιµασίας. Στο 
ξεκίνημα της µοναχικής ζωής, για παράδειγµα, ο δόκιμος είναι έτοιµος για κάθε 
θυσία και ταλαιπωρία, επειδή έχει δεχθεί τον φωτισμό της χάριτος. Όταν όµως 
ενσκήπτουν οι πειρασμοί και υποδαυλίζουν τη Φιλαυτία του, µε την απόλαυση 
του ύπνου ή την προτίµηση κάποιας συγκεκριμένης τροφής -πράγμα αδιανόητο 
γι αυτόν, όσο η χάρη ενεργούσε µέσα του- τότε πρέπει να ανατρέξει µε τη 
μνήμη του στον καιρό της ευδοκίας του Θεού προς το πρόσωπο του και 
αποφασιστικά να αρνηθεί να την προδώσει. 

//210] Μόνο ο Θεός γνωρίζει για κάθε άνθρωπο τη διάρκεια της 
εγκαταλείψεως αυτής, αφού Αυτός είναι που «δίδει και αφαιρεί» (Ιώβ 1,21), 
«θανατοί και ζωογονεί, κατάγει εις άδου και ανάγει...» (Α’ Βασ. 2,6). Σε μερικούς 
η εγκατάλειψη αυτή διαρκεί δεκαετίες. Άλλοι πάλι, οι οποίοι γεύθηκαν τη χάρη 
και την έχασαν, την ανακτούν λίγο πριν από τον θάνατο ή ακόµη και την ίδια 
την ώρα του θανάτου. Και άλλοι -ο Θεός να µας φυλάξει από το ενδεχόμενο 
αυτό- µπορεί δυστυχώς και να πεθάνουν στην κατάσταση αυτή. ΩΦελεί ωστόσο 
να γνωρίζουμε ότι η άρση της χάριτος είναι αναγκαία, προκειµένου να 
αποκτήσουμε γνώση των μυστηρίων του Πνεύματος και να επιδείξουµε στον Θεό 
την προαίρεση µας ως την τελευταία αναπνοή µας. Πρέπει να δείξουμε 
αποφασιστικότητα, όχι µόνο για την υπέρβαση της αμαρτίας αλλά και του ίδιου 
του θανάτου, αφού άλλωστε η στέρηση της χάριτος συνιστά προεικόνιση του 
θανάτου. Ο Αδάμ γνώρισε τον πνευματικό θάνατο πριν από τον σωματικό. Το 

ίδιο εφαρμόζεται και στην περίπτωση της χάριτος. Μας χαρίζεται η πρόγευση της 
-η πρώτη µας ανάσταση- και στην τελική Ανάσταση θα αποκατασταθούµε 
πλήρως σε αυτή τη χάρη µε τα πνευματικά µας σώματα. 

Καθώς κατά το δεύτερο στάδιο της πνευματικής μας ζωής 
αντιμετωπίζουμε το ενδεχόμενο του αιωνίου θανάτου, αποκτούµε και τη 
συνείδηση της παγκόσμιας θνητότητας όλου του Αδάμ. Αν όµως αποδεχθούµε 
τον θάνατο αυτό εκούσια και παραμείνουμε πιστοί σε ότι ο Θεός µας 
αποκάλυψε, η ίδια αυτή περίοδος γίνεται όπλο στα χέρια [/211 µας για την 
επίτευξη της νίκης πάνω στον θάνατο. Με άλλα λόγια, όταν πεθαίνουμε 
εκουσίως για την αμαρτία, δεχόμενοι τον θάνατο ως δίκαιη ανταπόδοση για 
τις αμαρτίες µας, υπερνικάµε έτσι τον ακούσιο θάνατο που κληρονομήσαμε 
από τους προπάτορες µας. Ο Γέροντας Σωφρόνιος εξηγεί ότι ο Θεός 
παραχωρεί να υποµείνουµε όλα τα είδη των παθημάτων, προκειµένου να 
γίνουμε ικανοί να δεχθούμε το Άγιο Πνεύμα και να αποκατασταθεί η 
κοινωνία µας μαζί Του’, Η αντιμετώπιση του θανάτου ωθεί τον άνθρωπο σε 
καθολική μετάνοια. Τότε ο άνθρωπος εκπληρώνει τις δύο μεγάλες εντολές της 
αγάπης σε τελειότερο βαθμό και λαμβάνει το Άγιο Πνεύμα”. Η φύση του 
καθαίρεται, αποκαθίσταται και θεραπεύεται σταδιακά, µέσω των δακρύων που 
χύνει για τις αμαρτίες του και τῆς σωτηριώδους επενέργειας της χάριτος. 

Εντούτοις κάθε εμπειρία της περιόδου αυτής αποδεικνύεται ιδιαίτερα 
επώδυνη. Ο Θεός µας δίνει την εντύπωση ότι απομακρύνεται όλο και 
περισσότερο και, σε κάποιον βαθµό, µας Φαίνεται ακόµη και αδυσώπητος. Δεν 
υπάρχει ωστόσο αμφιβολία ότι όποιος διανύσει το στάδιο αυτό µε νόμιμη 
άθληση, δηλαδή όπως ο δίκαιος Ιώβ και ο άγιος Σιλουανός, θα γνωρίσει και θα 
εξυμνήσει αργότερα τα μεγαλεία του Θεού. Όταν ο Ιώβ, έχοντας υπομείνει 
απερίγραπτα παθήματα, αξιώθηκε να δει τη δόξα του Θεού, αναφώνησε: «Ακοήν 
μεν ωτός ἤκουον σου το πρότερον, νυνί δε ο οφθαλμός µου εώρακε σε. Διό 
εφαύλισα εμαυτόν και ετάκην, ήγημαι δε εμαυτόν γην και [/212!) σποδόν» (Ιώβ 
42,5-6). Κατά µία έννοια, οι λόγοι του Ιώβ υπαινίσσονται ότι λυπήθηκε που δεν 
υπέμεινε περισσότερα, γιατί ίσως τότε η δόξα που θα κέρδιζε από τον Θεό θα 
ήταν ακόµη µεγαλύτερη. 

Πράγματι, καθώς είναι αδύνατον να εκτιμήσουμε το πλήθος των 
ευεργεσιών που εμπεριέχονται στην περίοδο της παιδείας αυτής, η µόνη ορθή 
επιλογή µας είναι να βαδίσουμε την οδό της καθολικής μετάνοιας, να 
επιδοθούµε µε επιμονή στη διερεύνηση των κριμάτων του Θεού και στην επιµελή 
αυτοεξέταση κάτω από το φως των εντολών Του. Θα ερευνήσουµετις Γραφές και 
θα ασκήσουμε όλη τη σοφία που µας δώρισε ο Θεός στην αναζήτηση νέων 
τρόπων παραστάσεως ενώπιον Του, µε ανανεωμένο κάθε φορά φρόνημα 
ταπεινώσεως και συντριβής, ώστε να μπορέσουμε να Τον πλησιάσουμε 


20 ΠΕΡῚ ΠΡΟΣΕΥΧΗΣ, σσ. 20, 23-24, 106. 

περισσότερο. Επιπλέον θα ανακαλύψουμε τα κρύφια πάθη και τις 
παραμορφώσεις που βρίσκονται θαμμένες μέσα μας. Όπως ακριβώς 
αναποδογυρίζουµε κατά καιρούς τις τσέπες µας, για να ελέγξουμε μήπως 
υπάρχει τίποτα ξεχασμένο ή κρυμμένο, παρόμοια και ο Θεός αναποδογυρίζει 
κάποτε τις καρδιές µας, προκειμένου να φανερωθεί η κρυμμένη εσωτερική 
δυσμορφία µας. Υπάρχουν πάρα πολλά αρνητικά στοιχεία µέσα µας, τα οποία 
διαψεύδουν την αρχική πρόθεση του Θεού κατά τη δημιουργία του ανθρώπου, 
αλλά και αντιστέκονται στον υπέρτατο σκοπό που ίδιου του ανθρώπου, να 
αγαπήσει τον Θεό και να οµοιωθεί προς Αυτόν κατά πάντα. Ο Γέροντας 
Σωφρόνιος πρότεινε κάποτε σε κάποιον, ο οποίος βίωνε το πρώτο στάδιο της 
χάριτος, να [/213] εύχεται µε την ακόλουθη προσευχή: «Εκ των κρυφίων µου 
καθάρισον με» (Ψαλμ. 19,12). Απαιτείται µεγάλο θάρρος, για να μπορέσουμε να 
αντικρίσουµε κατάματα τα κρυμμένα βάθη της αμαρτίας που εµφωλεύουν µέσα 
μας. 

Όταν ο Θεός διαπιστώσει ότι επιθυμούμε ειλικρινά να αγωνισθούµε χάριν 
του Ονόµατος Του, γίνεται πιο αυστηρός µαζί µας, ώστε να αποκαλυφθούν 
τελείως τα κρύφια πάθη της καρδιάς µας. Είναι γεγονός ότι ο άνθρωπος βλέπει 
καθαρότερα την πνευματική του Φτώχεια, όταν υποβάλλεται σε δοκιμασίες. 
Επιπλέον, µε την ταπείνωση που αποκτάµε µέσω των παθημάτων, αποσοβείται 
ο κίνδυνος να εξοικειωθούµε επιπόλαια µε τα μυστήρια της πνευματικής ζωής 
και να ασπασθούμε εσφαλμένη ιδέα για το εύρος τῆς πνευματικής µας 
εμπειρίας. Είναι βέβαια σηµαντικό να κατέχουµε διανοητικά κάποιες αλήθειες, 
αλλά είναι τελείως διαφορετικό να τις γνωρίζουμε εμπειρικά. Στο βιβλίο Ο άγιος 
Σιλουανός ο Αθωνίτης αναφέρεται η περίπτωση κάποιου μοναχού, ο οποίος 


πίστευε ότι είχε εξασφαλίσει οριστικά τη σωτηρία του, απλώς επειδή έκανε 
πολλές µετάνοιες”. Αλλά ο Θεός του άνοιξε τα μάτια στην επιθανάτια κλίνη, 
όπου, συνειδητοποιώντας τον αδιάκριτο ζήλο του, έσχισε τα ρούχα του από 
απόγνωση. Η γνώση της χάριτος του δόθηκε μόλις κατά την ώρα του θανάτου, 
επειδή ο Θεός τον σπλαχνίσθηκε και του χάρισε την επίγνωση των υστερηµάτων 
του. Αν η χάρη δεν τον φώτιζε την τελευταία στιγμή, δεν θα είχε ποτέ την 
ευκαιρία να αντιληφθεί τις ελλείψεις και τα ελαττώματα του και θα είχε πεθάνει 
μέσα στην υπερηφάνεια της αυταρέσκειας του. 

//214] Ασφαλής ένδειξη ότι ο άνθρωπος διανύει νόμιμα το δεύτερο αυτό 
στάδιο είναι η ποιότητα του πόθου του για τον Θεό. Αν η επιθυμία µας γι Αυτόν 
δεν κατατρώγει αδιάκοπα τα σπλάχνα µας, σαν μικρό «σκουλήκι» που δεν µας 
αφήνει να ησυχάσουμε, τότε όχι µόνο δεν αγωνιζόµαστε ορθά, αλλά μάλλον µας 
έχει κυριεύσει η ακηδία. Όπως ακριβώς υπάρχει ο σκώληξ της κολάσεως, ο 
οποίος κατατρώγει αιώνια την ψυχή (Μάρκ. 9,48), παρόμοια και το «σκουλήκι» 
του Θεού καταπονεί το πνεύμα του ανθρώπου µε ακατάπαυστη έμπνευση. Και 
ἂν αναλωνόµαστε από ακόρεστη δίψα για τον Θεό, που ενεργεί σαν θεϊκό σαράκι 

μέσα µας, τότε, ακόµη και αν στερούμαστε την παρηγοριά της χάριτος, θα ζούμε 
όπως ορίζει ο πόθος µας προς τον Κύριο, αποφεύγοντας την αμαρτία. 

Πηγή του θείου ζήλου είναι ο Ίδιος ο Κύριος, ο οποίος είχε αναγγείλει: 
«Βάπτισμα έχω βαπτισθήναι, και πώς συνέχομαι έως οὐ τελεσθή!» (Λουκ. 12,50) 
Ως βάπτισμα εννοούσε και ποθούσε σφόδρα την οδύνη του Σταυρού, γιατί µόνο 
το Πάθος Του μπορούσε να επιφέρει τη σωτηρία του κόσμου. Ο Κύριος είπε 
ακόµη: «Πυρ ήλθον βαλείν επί την γην, και τι θέλω ει ήδη ανήφθη!» (Λουκ. 12,49) 
Ο Γέροντας Σωφρόνιος εκλάµβανε τη «γη» αυτή ως το έδαφος της καρδιάς του 
ανθρώπου, το οποίο ο Κύριος ποθεί να αναφλέξει µε το πνευματικό πυρ του 
θείου ζήλου. 

Σύμφωνα µε τον Γέροντα ο θείος πόθος ενισχύεται και αυξάνει απὀ δύο 
στοιχεία: την αγαθότητα του ουρανίου Πατρός και την ενθύµηση της παιδείας 
που κατεργάστηκε [/215] µέσα µας η πρώτη χάρη. «Ότι εώρακας µε, πεπίστευκας: 
μακάριοι οι µη ιδόντες και πιστεύσαντες» (Ιωάν. 20,29), είπε ο Κύριος στον 
απόστολο Θωμά. Όταν η χάρη ενοικεί µέσα µας, είναι σαν να βλέπουμε τον 
Κύριο, όπως χαρακτηριστικά αναφέρει ο Γέροντας. Τον ακολουθούμε πρόθυμα 
και εκτελούμε όλα τα έργα Του γεμάτοι από ευφροσύνη, γιατί στην 
πραγματικότητα Εκείνος τα εργάζεται µέσα στην καρδιά µας. Όταν όµως 
αποσυρθεί, αλλά εμείς συνεχίσουμε µε σταθερότητα να βαδίζουμε όπως πριν, 
τότε είµαστε μακαριότεροι πάντων, γιατί πορευόμαστε στα ίχνη Του, ακόμη και 
αν δεν Τον βλέπουμε µέσα μας”. Είναι αληθινά μακάριοι όσοι δεν Τον 
βλέπουν, αλλά εξακολουθούν να ζουν µε πίστη. 

Από τα παραπάνω συμπεραίνεται ότι οφείλουμε να διανύσουμε το στάδιο 
αυτό, επιστρατεύοντας όλη την επιμέλεια και την εργατικότητα µας και 
υπηρετώντας τον Κύριο µε πνεύμα γεμάτο ζέση, κατά την προτροπή του 
αποστόλου Παύλου”, Είμαστε δούλοι Του, γιατί εργαζόµαστε αποκλειστικά και 
μόνο γί Αυτόν. Στον κόσμο το ενδιαφέρον του υπηρέτη εστιάζεται στη 
συσσώρευση κέρδους για την ικανοποίηση αποκλειστικά των αναγκών του 
κυρίου του. Αλλά ο αληθινός χριστιανός γνωρίζει ότι ο δικός µας Κύριος, ο 
Χριστός, είναι ανενδεής, και μοναδικός πόθος Του είναι η ωφέλεια και η σωτηρία 
κάθε ανθρώπου. [/216] Ίσως να µην κατορθώσουµε να κάνουμε πολλά για τον 
Κύριο. Ωστόσο όποια και αν είναι η κατάσταση µας, Εκείνος θα δεχθεί µε µεγάλη 
θέρμη τους ύμνους καιτις προσευχές που Του προσφέρουμε. Θα µας σκεπάζει µε 
ευµένεια ακόµη και στον ύπνο, εφόσον αναπαυόµαστε εν Αυτώ και µας βρίσκει ο 
ύπνος «εν κλαυθμώ», για να ξυπνήσουμε «εν αγαλλιάσει», όπως λέει ο 
Ψαλμωδός (Ψαλμ. 29,6). Αυτό που πραγματικά έχει σημασία είναι να 
αποβλέπουµε σε έναν µόνο σκοπό, οπότε η γνώση του Θεού γίνεται εναργέστερη 


ΣΟΨΟΜΕΘΑ ΤΟΝ ΘΕΟΝ ΚΑΘΟΣ ἘΣΤΙ, σσ. 66,75. 

και το θέλημα Του πιο οικείο σε μας. Είναι πράγματι αναγκαίο να 
οικειοποιηθούµε το άγιο και θαυμαστό θέληµα του Θεού, γιατί περικλείει 
μέσα του ζωή και σωτηρία (Ψαλμ. 29,6). Κάνοντας το θέλημα Του δικό µας, 
όλη η ζωή μετουσιώνεται σε διακονία που προσφέρεται από την καρδιά µας 
προς τον Κύριο (Ρωμ. 12,11). 

Εξέχουσα σημασία, κατά το δεύτερο στάδιο, έχει ο πόθος µας για τον Θεό, 
επειδή Του είναι ευάρεστος και κάνει ολόκληρη τη ζωή µας ευπρόσδεκτη σε 
Αυτόν, ιδιαίτερα μάλιστα όταν περνούμε δύσκολες ώρες. Οι Γραφές µας 
βεβαιώνουν ότι ο Θεός αναζητεί την καρδιά του ανθρώπου (Παροιμ. 23,26), γιατί 
αποτελεί τον τόπο της αναπαύσεως και της ευδοκίας Του, τον χώρο από όπου το 
Πνεύμα Του Φεγγοβολεί και εκδηλώνει την παρουσία Του (Δ’ Κορ. 53,16). Και 
όπως ο Ίδιος επιποθεί να ενοικεί στην καρδιά του ανθρώπου, κατά τον ίδιο τρόπο 
ανταποδίδει στον άνθρωπο κατά την επιθυμία της καρδιάς του (Ψαλμ. 19,5). 

[/217! Στην ακολουθία του παρακλητικού κανόνα προς την Θεομήτορα 
υμνούμε τον Κύριο ως «των εφετών την ακρότητα», τον ακραίο πόθο όσων Τον 
αγαπούν. Αξίζει να σταθούμε στο νόημα της φράσεως αυτής, γιατί συνοψίζει µε 
ακρίβεια το περιεχόµενο του θείου ζήλου. Ο Γέροντας Σωφρόνιος, σε κάποια από 
τις προσευχές του, απευθύνεται προς τον Χριστό ως «τον πόθον των καρδιών 
ημών», Πράγματι, αληθινός χριστιανός είναι εκείνος που προσβλέπει στο 
Πρόσωπο του Χριστού µε ακόρεστο πόθο και για τον οποίο οι εντολές του Κυρίου 
«βαρείαι ουκ εισ αλλά μάλλον ένα χρηστό και ελαφρύ Φορτίο2. Ο προφήτης 
Δαβίδ μαρτυρεί: «Οδόν εντολών Σου έδραμον, όταν επλάτυνας την καρδίαν µου» 
(Ψαλμ. 118,92). Πριν να διευρυνθεί η καρδιά του ανθρώπου µε τη ζέση του 
ζήλου για τον Θεό, οι εντολές του φαίνονται επαχθείς, γιατί η προέλευση 
τους είναι θεϊκή και απλώς υπερβαίνουν το μέτρο του. Όταν ο Ιακώβ έφυγε 
από το πατρικό του σπίτι, χρειάσθηκε να εργαστεί σκληρά επί δεκατέσσερα 
χρόνια, για να μπορέσει να νυμφευθεί τη Ραχήλ, την κόρη του Λάβαν. Ἠταν 
όµως τόση η ομορφιά της και τόσος ο πόθος του γι αυτήν, ώστε τα χρόνια 
πέρασαν γρήγορα σαν να ήταν λίγες ημέρες (Γέν. 2918-28). Η Ραχήλ 
αντιπροσωπεύει την πνευματική όραση που µας μεταδίδει η χάρη κατά το πρώτο 
στάδιο της πνευματικής ζωής. Η ωραιότητα της αποκαλύψεως αυτής πρέπει να 
εμπλουτίζει συνεχώς την έμπνευση µας, και για την ανάκτηση της πρέπει να 
επιδείξουµε τον ίδιο ζήλο µε τον Ιακώβ. 

Ο πόθος µας διαφυλάττει ακόµη από την αμαρτία. [/218Ι Πολλοί Πατέρες 
τον παρομοιάζουν µε χύτρα που βράζει πάνω στη Φωτιά, και εξαιτίας της 
θερμότητας κανένα έντομο ή ζώο δεν µπορεί να πλησιάσει και να μολύνει την 
τροφή που προορίζεται για τον άνθρωπο. Μόλις όµως η φωτιά σβήσει και η 
τροφή κρυώσει, προσελκύονται τα έντομα και την μολύνουν. Παρόμοια και η 
καρδιά του ανθρώπου, όταν Φλέγεται απὀ θείο ζήλο, είναι αδύνατον να 


2 ΠΕΡΙ ΠΡΟΣΕΎΧΗΣ, σ. 244. 


28 Ματθ. 11,390’ Α’ Ιωάν. 5,3. 

λεηλατηθεί από τους λογισμούς που γεννιούνται από τα πάθη. Το αρπακτικό 
των σαρκικών επιθυμιών αδυνατεί να κατασπαράξει τη βορά του, δηλαδή την 
καρδιά, η οποία ποθεί να αφιερωθεί ως ιερό ανάθηµα µόνο στον Θεό. 

Όποιος εµφορείται από δίψα για τον Θεό θα αντέξει στις δοκιμασίες. Αν 
διατηρήσουμε τη Φλόγα της καρδιάς µας, παρά το γεγονός ότι ο Θεός αποσύρει 
τη χάρη Του και γευόμαστε τον πνευματικό θάνατο, θα διαπιστώσουμε τη 
σταθερότητα µας και το μέτρο του καθορισμού µας. Ο θάνατος που ορθώνεται 
ενώπιον µας µπορεί να μεταμορφωθεί σε δωρεά και πηγή ζωής, ενδέχεται όµως 
και να µας καταστρέψει. Αυτό θα εξαρτηθεί εξ ολοκλήρου από τη δική µας 
στάση. Η αντιμετώπιση του φάσματος του θανάτου έχει πρωταρχική σημασία, 
προκειμένου να εξετασθεί η γνησιότητα του πόθου µας για τον Θεό. Αν 
παραμείνουμε ακλόνητοι μπροστά στην απειλή του θανάτου και διατηρήσουμε 
ακέραιη την αποφασιστικότητα µας να ακολουθήσουμε τον Χριστό, πράττοντας 
όσα διδαχθήκαµε από τη χάρη, τότε η πίστη µας θα αποδειχθεί ισχυρότερη από 
τον θάνατο και θα νικήσει τον κόσμο σύμφωνα µε τον άγιο Ιωάννη τον Θεολόγο 
(Α΄ Ιωάν. 5,4). 

//219] Κάποτε άκουσα από έναν Ηγούμενο την ακόλουθη ρήση: «Το 
μεγαλύτερο χάρισμα του Θεού στον άνθρωπο είναι ο θάνατος, και κανένας δεν 
μπορεί να του το στερήσει». Πόσο αληθινός είναι ο λόγος αυτός! Όλοι θα 
πεθάνουμε, και ο καθένας µας έχει τη δυνατότητα να αξιοποιήσει το 
αναπόφευκτο αυτό γεγονός, το οποίο µας κληροδότησε η πτώση του Αδάμ, ως 
ένα από τα πολυτιµότερα δώρα του Θεού. Οφείλουµε, όπως οι μάρτυρες, να 
τοποθετηθούµε απέναντι του µε αποφασιστικότητα: «Αφού όλοι θα πεθάνουμε, 
τουλάχιστον ας πεθάνουμε σωστά!» 

Ο Γέροντας Σωφρόνιος µου αφηγήθηκε κάποτε ότι, στη διάρκεια του 
πολέμου µε τη Γερμανία, η Ρωσία υπέφερε αφάνταστα δεινά: εκατομμύρια 
άνθρωποι έχασαν τη ζωή τους είτε στο πεδίο της μάχης είτε εξαιτίας της πείνας. 
Μέσα στις ανυπέρβλητες δυσκολίες της εποχής εκείνης, ένας ιερέας στη Μόσχα 
πρότεινε στους ενορίτες του: «Είτε το θέλουμε είτε όχι, όλοι µας τώρα 
νηστεύουμε. Ας τελούμε, λοιπόν, καθηµερινά τη Θεία Λειτουργία και ας 
μεταλαμβάνουμε τα Τίμια Δώρα». Ούτε ένας θάνατος δεν καταγράφηκε στη 
συγκεκριμένη ενορία. Ο ιερέας είχε μεταδώσει τέτοιον ενθουσιασμό στο ποίμνιο 
του, ὥστε είχαν μετατρέψει την ακούσια λιμοκτονία τους σε εθελούσια, 
μεταποιώντας τον θάνατο σε πηγή ζωής. Χρησιμοποίησαν την δοκιμασία ως 
ευκαιρία να παρασταθούν ενώπιον του Θεού, ο Οποίος έχει βεβαιώσει ότι: «Ουκ 
επ’ άρτον μόνω ζήσεται άνθρωπος, αλλ’ επί παντί ρήματι εκπορευοµένω δια 
στόματος Θεού» (Ματθ. 4,4 Λουκ. 4,4) και ο Θεός, σε απάντηση, τους έδωσε 
δύναμη και ζωή εν Χριστώ, ο Όποιος είναι «ο Άρτος τῆς [/220] Ζωής ο καταβάς εκ 
του ουρανού» (Ιωάν. 6,41) και «ο Λόγος της Ζωής» (Δ’ Ιωάν. 1,1), ώστε κανένας 
στην ενορία αυτή δεν πέθανε. 

Την ἴδια ιδέα εκφράζει και ο Μέγας Βασίλειος σε ένα εμπνευσμένο κείµενο 
του: «Αδελφοί, κάνετε εκούσιο αυτό που γίνεται κατ’ ανάγκην. Μη λυπάσθε τη 

ζωή, της οποίας η στέρηση είναι αναπόφευκτη»”. Ἠ, όπως το θέτει ο Γέροντας 
Σωφρόνιος: «Είναι αδύνατον να ζήσει κανείς χριστιανικά. Χριστιανικά µπορεί 
κανείς µόνο να πεθάνει», Ο απόστολος Παύλος «απέθνησκε καθ’ ημέραν» 
(«καθ᾽ ημέραν αποθνήσκω», Α’ Κορ. 15,31), ώστε να ζει ο Χριστός µέσα του 
(«Χριστώ συνεσταύρωμαι ζώ δε ουκέτι εγώ, ζη δε εν εμοί Χριστός», Γαλ. 2,20). Δεν 
ζούσε πια για τον εαυτό του αλλά μόνο για τον Χριστό. 

Αν απειληθούμε από τον θάνατο και τον αντιμετωπίσουμε σωστά, θα 
διαπιστώσουμε πολύ καθαρά ότι ο Θεός έπλασε τον άνθρωπο ως κορωνίδα και 
κέντρο της δημιουργίας Του. Ο Γέροντας Σωφρόνιος διαβεβαιώνει ότι τα 
παθήματα συνιστούν ασφαλή ένδειξη ότι εκείνος που τα υπομένει είναι ειδικά 
εκλεγμένος από τον Θεό. Εκείνος που έδειξε την αγάπη Του για µας μέχρι 
τέλους, δια του έως θανάτου Πάθους Του, µας προσφέρει τη δυνατότητα να 
υποφέρουμε χάριν του Ονόµατος Του, ώστε και η ένωση µας μαζί Του να 
καταστεί τελειότερηβ!. «Υμίν εχαρίσθη [/221] το υπέρ Χριστού, ου μόνον το εις 
αυτόν πιστεύειν, αλλά και το υπέρ αυτού πάσχειν» (Φιλιπ. 1,29). Όταν κάποιος 
στρέφεται προς τον Θεό, ενώ είναι καταδικασμένος σε θάνατο, θα εισακουσθεί 
ασφαλώς από Αυτόν. Ο ληστής ήταν ο πρώτος που εισήλθε στον Παράδεισο, όχι 
απλώς επειδή ικέτευσε, «μνήσθητι μου, Κύριε ...», αλλά γιατί πρόφερε τα λόγια 
αυτά πάνω στον σταυρό, ακριβώς τη στιγµή που η ζωή του κρεµόταν πάνω από 
την άβυσσο του αιωνίου σκότους. Αν εμείς, ως άνθρωποι, περιβάλλουμε µε 
σεβασμό τις επιθυμίες και τις τελευταίες λέξεις ενός ετοιµοθάνατου, πόσο 
μάλλον ο Κύριος θα φανεί ευήκοος στις εκκλήσεις όσων στρέφονται προς Αυτόν 
µε πίστη, την ώρα που απέναντι τους παρατάσσεται ο θάνατος! 

Όσοι βρίσκονται στο κατώφλι του θανάτου προσεύχονται µε 
διαφορετική ένταση και ποιότητα. Ο λόγος τους αναπέµπεται από τα βάθη 
της καρδιάς, ακόµη και αν δεν βρίσκουν βοήθεια ή παρηγοριά από τη θεία χάρη. 
Οποιαδήποτε μορφή θανάτου και αν µας πλήξει -αρρώστια, διωγμός ή άρση 
της χάριτος του Θεού-, αν συγκεντρώσουμε αρκετή δύναμη, ώστε να 
σταθούμε ενώπιον του Θεού ομολογώντας: «Δόξα Σοι, Κύριε. Σε Εσένα πρέπει 
όλη η δόξα, σε εμένα όλη η αισχύνη για τα αμαρτήματα και ανοµήµατα µου», ο 
Θεός θα βοηθήσει να υπερισχύσει η πίστη µας σε Αυτόν. 

Σε περιόδους κρίσεως ο άνθρωπος αναθεωρεί ολόκληρη τη ζωή του και δεν 
εφησυχάζει πια στην επιπολαιότητα ή την ακηδία της καρδιάς. Η διάνοια του 
προσηλώνεται σε µία μόνο σκέψη. Απευθύνεται στον Θεό µε [/222] απόλυτη 
σοβαρότητα, κάτι που ο Κύριος περιμένει και επιθυμεί από αυτόν. Όταν ο 
άνθρωπος θρηνεί από τα βάθη της καρδιάς του, η κραυγή του φθάνει στα 


29 Μεγάλου Βασιλείου, ΟΜΙΛΙΑ ΕΙΣ ΓΟΡΔΙΟΝ ΤΟΝ ΜΑΡΤΥΡΑ 3, ΡΟ 31, 505. 

ὦτα του Θεού και εισακούεται από όλο τον Ουρανό. Ο Κύριος βλέπει στον 
άνθρωπο αυτό την ταπείνωση του Ζακχαίου, την πίστη της Χαναναίας και την 
πτωχεία του τυφλού που κραύγαζε µε όλη του τη δύναμη, «Ιησού, Υιέ Δαυῖδ, 
ελέησον µε» (Λουκ. 18,35-43). Τότε, θα τον πλησιάσει και θα τον ρωτήσει: «Τι σοι 
θέλεις ποιήσω;» Το ίδιο ερώτημα θέτει ο Σωτήρας σε όλους, όσοι είναι πτωχοί και 
τυφλοί και κάθονται «παρά την οδόν». Το πλήθος, δηλαδή ο κόσμος αυτός και 
οι αυταπάτες του, θα µας επιπλήττουν και θα µας αποτρέπουν από την 
επίκληση του αγίου Ονόµατος του Υιού του Θεού. Αλλά αν επιδείξουµε 
επιμονή και κραυγάζουµε µε ολοένα μεγαλύτερη ένταση στον Κύριο, θα 
αξιωθούμε τελικά να Του ζητήσουμε το ύψιστο αγαθό: «Κύριε, ίνα αναβλέψω». 
Και ο Θεός δεν θα παραλείψει να ανοίξει τους οφθαλμούς της ψυχής µας και να 
μας χορηγήσει πνευματική όραση. Θα ατενίσουµε τον Χριστό, τον αληθινό και 
ζώντα Θεό, και θα ακούσουμε τη µακάρια φωνή Του να λέει «Ανάβλεψον' η 
πίστις σου σέσωκε σε». 

Αν κάθε φορά που είμαστε καταβεβλημένοι ομιλούμε στον Θεό µε 
ειλικρίνεια και εκχέουµε την καρδιά µας ενώπιον Του, θα αξιωθούμε, εν καιρώ, 
να αναγνωρίσουμε τη φωνή Του. Θα μαθητεύσουμε στην πιο σπουδαία παιδεία 
της παρούσας ζωής: πώς να συνδιαλεγόμαστε µε τον Δημιουργό µας, δηλαδή 
πώς να προσευχόμαστε. Καθώς θα διδασκόµαστε τη γλώσσα του Θεού και θα 
προοδεύουμε [/223| στην επιστήμη του πνεύματος, η ψυχολογική κατάσταση του 
σκότους που µας περιβάλλει θα μεταποιείται σε πνευματική κατάσταση. Φυσικά 
ο διάλογος µε τον Θεό θα ποικίλλει, ανάλογα µε την ιδιαίτερη κατάσταση στην 
οποία βρισκόμαστε, αλλά το περιεχόµενο της ικεσίας µας προς Αυτόν θα είναι 
περίπου το εξής: «Κύριε, γνωρίζεις ότι χωρίς Εσένα χάνομαι. Αμάρτησα ενώπιον 
Σου, αλλά γνωρίζω και το πλήθος της αγαθότητος Σου. Σε Εσένα πρέπει όλη η 
τιμή, η δόξα και η λατρεία, ενώ εγώ δίκαια κατακρίνοµαι εξαιτίας των αμαρτιών 
μου. Παντοδύναμε Ιησού, ελέησον µε». Την ίδια ακριβώς στιγµή ο Θεός θα µας 
δικαιώσει, επειδή εξομολογηθήκαμε την αλήθεια για τον εαυτό µας. Η τίμια 
αυτή ομολογία ελκύει το Πνεύμα της Αληθείας, το Οποίο µας επισκιάζει και 
κάνει την προσευχή µας ευπρόσδεκτη στον Θεό. 

Είτε ζούμε στον κόσµο είτε σε μοναστήρι, θα βρεθούμε αναπόφευκτα 
αντιμέτωποι µε τη µια ή την άλλη µορφή θανάτου. Η εμπειρία θα µας δείξει 
καθαρά αν ο πόθος µας για τον Κύριο είναι απλώς ψυχολογικός ἡ αν Του 
έχουµε δώσει όλη την καρδιά µας, όπως µας δίδαξε η χάρη Του. Καθώς 
μαθαίνουμε να αντιμετωπίζουμε τον θάνατο, αποκτούµε σταθερότητα, που είναι 
απολύτως αναγκαία, προκειµένου να σταθούμε ακλόνητοι κατά τους 
καταιγισμούς και βίαιους ανέμους που θα µας επιτεθούν, ενώ θα διανύουμε το 
στάδιο αυτό του πελάγους του βίου και η χάρη δεν θα συµπαρίσταται πλέον 
εμφανώς. Θα αναφωνούμε τότε μαζί µε τον Ψαλμωδό: «Δια τους λόγους των 
χειλέων Σου εφύλαξα οδούς σκληράς» (Ψαλμ. 16,4), δηλαδή, χάριν [224] των 
εντολών Σου προετοίµασα την καρδιά µου για τη στενή οδό και τις σκληρές 
δοκιμασίες της. Αλλά και ο λόγος του αποστόλου Παύλου θα ηχεί στις καρδιές 
μας: «Τις ημάς χωρίσει από της αγάπης του Χριστού; Θλίψις ή στενοχωρία ή 
διωγμός; ... Ούτε ύψωμα ούτε βάθος οὔτε τις κτίσις ετέρα δυνήσεται ημάς 

χωρίσαι από της αγάπης του Θεού της εν Χριστώ Ιησού τω Κυρίω ημών» (Ρωμ. 
8,35-39). Και, από καιρό σε καιρό, ο Θεός θα µας χαρίζει µια αστραπιαία 
αναλαμπή από την απέναντι όχθη, ώστε να επιβεβαιώνει µέσα µας την ελπίδα 
για τη ζωή του μέλλοντα αιώνα. 


Ερωτήσεις και Απαντήσεις 


Ερώτηση 1: Υπάρχουν ενδείξεις ότι το πρώτο στάδιο της πνευματικής ζωής 
έχει επιτευχθεί; Μας συμβουλεύσατε µε ποιόν τρόπο να βοηθούμε τους 
ανθρώπους στη βελτίωση της πνευματικής τους ζωής, καθώς διέρχονται τα τρία 
αυτά στάδια. Αλλά πώς θα μπορούσα εγώ, ως ιερέας, να γνωρίζω ότι έχω 
περάσει από το πρώτο στάδιο και τώρα πορεύομαι προς το δεύτερο; 

Απάντηση 1: Όταν βρισκόμαστε στο πρώτο στάδιο, η προσευχή τελείται 
αδιάλειπτα και χωρίς κόπο’ δεν μπορούμε καν να την διακόψουμε. Στο δεύτερο 
στάδιο απαιτείται προσπάθεια. Αλλά και αυτή ακόµη η περίοδος δεν είναι 
εντελώς στεγνή ούτε ολοκληρωτικά στερηµένη από σύντομες επισκέψεις 
χάριτος. Η προσευχή ωστόσο δεν αποτελεί πια μόνιμη κατάσταση. Φυσικά ο 
Θεός µας χορηγεί [/225] συχνά μετάνοια και δάκρυα από τα βάθη της καρδιάς 
μας, παρηγοριά και δύναμη, για να αναζωπυρώνουμε το χάρισμα του Θεού μέσα 
μας. Και τότε όµως είναι αναγκαία η επινόηση νέων τρόπων, πάλι και πάλι. Εδώ 
έγκειται και ο μόχθος της δεύτερης περιόδου, ενώ στην πρώτη η ἴδια η χάρη 
εργάζεται για µας. Όσο για την τρίτη περίοδο, εφόσον διανύσαμε το δεύτερο 
στάδιο µε νόμιμο τρόπο κατά την τάξη του Πνεύματος, η χάρη επανέρχεται, 
αγαπά την ψυχή και μένει µε τον άνθρωπο. Τώρα η παρουσία της είναι ακόµη 
πιο παρηγορητική απ’ ό,τι ήταν στο πρώτο στάδιο, δηλαδή παρηγορούμαστε πια 
μετην παράκληση του Παρακλήτου. 


Ερώτηση 2: Αλλά πώς μπορώ να γνωρίζω ότι έχω πλέον τελειώσει µε το 
πρώτο στάδιο ή το δεύτερο ή το τρίτο; Ποιος θα μπορούσε να µε βεβαιώσει ότι 
διανύω ένα συγκεκριµένο στάδιο; Αρκεί η δική µου µόνο αίσθηση ότι βρίσκομαι 
τόσο κοντά στον Κύριο ή πρέπει κάποιος να µου το επιβεβαιώσει; 

Απάντηση 2: Ο απόστολος Παύλος λέει ότι «το πνεύμα του ανθρώπου οίδε 
τα του ανθρώπου» (Α΄ Κορ. 2,11) καλύτερα. Βέβαια, αν συνεχόµαστε από τον 
διαρκή πόθο να είµαστε µε τον Κύριο και να αγαλλόμαστε μελετώντας τους 
λόγους Του, αυτό αποτελεί ένδειξη για την επίδραση της πρώτης εκείνης χάριτος. 
Ειδικά στην πρώτη περίοδο δεν θέλουμε να εγκαταλείψουµε τον λόγο του Θεού. 
Επιθυμούμε να μελετούμε συνεχώς τις Γραφές. Δεν πρόκειται για µια απλή 
ανάγνωση των λόγων του Θεού, αλλά ο λόγος Του [/226] εντυπώνεται στον νου 
και στην καρδιά. Στην δεύτερη περίοδο πρέπει να καταβάλλουμε προσπάθεια, 
για να μελετούμε τις Γραφές. Τις διαβάζουμε επανειλημμένως και πάλι της 
λησμονούμε, ενώ η μελέτη της πρώτης περιόδου αποτυπωνόταν στην 
πνευματική µας μνήμη, στον νου και στην καρδιά. Η δεύτερη περίοδος είναι 
επίσης πλούσια, αλλά επίµοχθη. Συνιστά για µας την ευκαιρία να αποδείξουμε 
στον Θεό ότι Του ανήκουμε. Στο πρώτο στάδιο, πολλές φορές μόλις αρχίσεις να 

προσεύχεσαι, η καρδιά ανοίγει, πλημμυρίζει από χαρά, και ο Θεός 
ανταποκρίνεται άµεσα στο αίτημα της προσευχής. Στη δεύτερη περίοδο 
ενδέχεται να αγωνίζεσαι να προσευχηθείς επί µία ή ακόµη και δύο ώρες και µόνο 
στα λίγα τελευταία λεπτά να ανοίγει η καρδιά. Είναι πολύ πιο δύσκολο. 


Ερώτηση 2: Είπατε ότι είναι αδύνατον να κλαίει κανείς µε δύο σκέψεις: το 
πένθος ενοποιεί τον νου. Θα μπορούσατε να αναπτύξετε τον λόγο αυτό και να 
µας συμβουλεύσετε με ποιόν τρόπο θα μπορούσαμε να αποκτήσουμε 
περισσότερα δάκρυα; 

Απάντηση 3: Όχι µόνο οι Πατέρες µας αλλά και ο ίδιος ο Θεός εκτιμά πολύ 
τα δάκρυα. Το Ευαγγέλιο λέει ότι «ο Πέτρος εξελθών έξω έκλαυσε πιρκώς» 
(Ματθ. 26,75: Λουκ. 22,62). Και ακριβώς, επειδή έκλαψε πικρά, αποκαταστάθηκε 
στο αξίωμα του κορυφαίου Αποστόλου. Τα δάκρυα εκτιμώνται, επειδή επιφέρουν 
θεραπεία, δηλαδή την ενότητα νου και καρδιάς. Ακριβώς αυτό επιζητούμε, γιατί 
με τη βοήθεια της ενότητας αυτής ανυψωνόμαστε στο επίπεδο που απαιτούν οι 
[/227] εντολές του Θεού, στην αγάπη του Θεού µε όλη τη διάνοια, την καρδιά και 
το είναι µας. Στη συνήθη κατάσταση µας σκεφτόμαστε μερικές φορές κάτι, ενώ 
την ίδια ώρα ποθούμε µε την καρδιά µας κάτι άλλο και ταυτόχρονα µε τις 
αισθήσεις µας ελκυόµαστε από κάτι εντελώς διαφορετικό -- υπάρχει µέσα µας 
δηλαδή µια διάσπαση. Όταν βρισκόμαστε σε τέτοιον εσωτερικό διχασμό, 
δυστυχώς δεν είµαστε σε θέση να εκπληρώσουμε τις εντολές θεοπρεπώς. 

Οφείλουµε να ενώσουµε τον νου µε την καρδιά και να μάθουμε να ζούμε 
με µία σκέψη, να παραστεκόµαστε ενώπιον του Θεού µε µία σκέψη. Για τον λόγο 
αυτό η προσευχή του Ιησού είναι πολύ βοηθητική. Το όφελος από την προσευχή 
του Ιησού είναι ότι διδασκόµαστε πώς να παραστεκόµαστε ενώπιον του Θεού µε 
τη σκέψη: «Κύριε Ιησού Χριστέ, ελέησον με!» Βεβαίως, ενδέχεται να μετανοούμε 
με έναν στίχο από τις Γραφές ή µε µια άλλη σκέψη εμπνευσμένη από τη χάρη. 
Αλλά ο άνθρωπος µπορεί να παρίσταται ενώπιον του Θεού µόνο µε έναν 
λογισμό, µε τον οποίο προσεύχεται και µετανοεί. Αν έχει δύο σκέψεις, αυτό 
σημαίνει ότι είναι διχασμένος. Αν έχει μόνο µία σκέψη και σε αυτήν είναι 
συγκεντρωμένη όλη η ύπαρξη του, τότε σίγουρα η καρδιά του θα θεραπευθεί 
καιθα εισακουσθεί. 

Θυμάμαι ὁότι κάποιος ρώτησε τον Γέροντα Σωφρόνιο: «Γιατί 
επαναλαμβάνετε το ίδιο πράγμα όλη την ώρα - “Κύριε Ιησού Χριστέ, ελέησον με' 
Κύριε Ιησού Χριστέ, ελέησον µε”; Μήπως νομίζετε ότι ο Θεός είναι κουφός;» Και η 
απάντηση του Γέροντα ήταν: «Επαναλαμβάνουμε συνεχώς το ίδιο, γιατί εμείς 
είμαστε βραδείς στην αντίληψη του. Αλλά από τη στιγµή που θα το 
κατανοήσουμε, δεν θέλουμε να το εγκαταλείψουμε ακριβώς επειδή το 
καταλάβαμε!» 

[2281 Την προηγούμενη εβδομάδα, πριν φύγω από το μοναστήρι, είχαμε 
σύναξη µε την αδελφότητα µας. Τους έλεγα µε ποιόν τρόπο πρέπει να ζούμε µε 
μία σκέψη, να προσευχόµαστε µε μία σκέψη και να εξομολογούμαστε µε τον ίδιο 
τρόπο. Αλλά για να το κάνουμε αυτό, προὐποτίθεται βαθειά καλλιέργεια. 
Κάποιος που προσεύχεται αδιάλειπτα, βλέπει τη ζωή του σε µία ευθεία. Στην 

πραγματικότητα, δεν υπάρχει υποσυνείδητο σε κάποιον που αγωνίζεται να 
εύχεται αδιάλειπτα. Είναι όλος συνείδηση, ακόµη καιο ύπνος του είναι ελαφρύς. 
Και αν µια πέτρα εμφανισθεί ὡς πρόσκομμα στην ευθεία οδό που βαδίζει, την 
βλέπει αμέσως και την παραμερίζει. Εκείνη η πετρούλα θα μπορούσε να είναι 
ένας λογισμός που έρχεται και δυσχεραίνει την προσευχή. Δεν εξομολογούμαστε 
κάθε λογισμό που µας έρχεται, αλλά μόνο εκείνους που επιμένουν κατά την ώρα 
της προσευχής και µας εμποδίζουν να προσευχηθούμε µε απερίσπαστο νου. 
Επομένως κάποιος που προσεύχεται συνεχώς, εύκολα βλέπει οποιαδήποτε μικρή 
πέτρα στέκεται εμπόδιο στον δρόμο του, οποιονδήποτε δηλαδή αλλότριο λογισμό 
που τον ενοχλεί. Τότε εξομολογείται τη σκέψη αυτή και εξομαλύνει έτσι την οδό 
του. Φυλάσσοντας το μαρτύριο της συνειδήσεως του, ο άνθρωπος βαδίζει µε 
εὐθύτητα ενώπιον του Θεού. 

Όταν συναντώνται πνευματικοί άνθρωποι και συνομιλούν, παρατηρούμε 
το ίδιο φαινόμενο. Συνδιαλέγονται µε απλές σκέψεις, επειδή ζουν, μετανοούν και 
προσεύχονται µε μία σκέψη. Οπότε και µε τον ίδιο τρόπο συνομιλούν. Ο άγιος 
Σιλουανός προσευχήθηκε όλη τη νύχτα, πριν συναντηθεί µε τον πατέρα 
Στρατόνικο, και στη συνέχεια πρόφερε μόνο τρεις προτάσεις. Τέτοιοι άνθρωποι 
//229] ομοιάζουν µε παγόµουνα: βλέπει κανείς μόνο µια µικρή κορυφή πάνω από 
το νερό, αλλά το μεγαλύτερο μέρος τους βρίσκεται κρυμμένο κάτω από τη 
θάλασσα της βαθειάς καρδιάς. 


Ερώτηση 4: Θα σας παρακαλούσα να συμβουλεύατε εμάς τους ιερείς για το 
εξής θέμα. Μερικοί νεοφώτιστοι, μόλις ανακαλύπτουν την Ορθοδοξία, διαβάζουν 
«βαρειά» ορθόδοξη γραμματεία, τη Φιλοκαλία και άλλα σπουδαία ασκητικά 
βιβλία. Τα αγαπούν, και µετά από λίγες εβδομάδες βάζουν τον εαυτό τους στο 
επίπεδο των γερόντων. Νομίζουν ότι είναι μεγάλοι στάρετς, Γέροντες. Πέφτουν 
στην παγίδα αυτού που αποκαλούμε ρτεῖββί -πλάνη- έχοντας την αίσθηση ότι 
είναι άγιοι. Έρχονται στην Εκκλησία και αρχίζουν να ονειδίζουν τους γύρω τους. 
Κατά τη γνώμη τους οι άνθρωποι δεν κάνουν αρκετά σωστά τον σταυρό τους, δεν 
στέκονται όσο πρέπει όρθιοι, οι γυναίκες δεν φορούν μαντήλι στο κεφάλι κ.ο.κ. 
Δύο πράγματα συμβαίνουν στη συνέχεια: πρώτον, γίνονται τόσο επικριτικοί, που 
καταντά ανυπόφορο να τους συναναστρέφεσαι, και καταλήγουν να φύγουν από 
την Εκκλησία ή, στη δεύτερη περίπτωση που είναι και η πιο συνηθισμένη, 
παραμένουν στην Εκκλησία και βασανίζουν εμάς τους ιερείς, επειδή 
περιφέρονται σαν ναυαγοί... Πώς θα τους προσεγγίζατε, για να τους διασώσετε 
από την πλάτη τους; 

Απάντηση 4: Απλώς προσπαθήστε να µη συνομιλείτε μαζί τους στο 
επίπεδο τους. Κάνετε το έργο σας ταπεινά, χωρίς να τοποθετήστε ποτέ στο 
επίπεδο τους. Είναι προτιμότερο να αποφύγετε κάθε συζήτηση µε ανθρώπους 
που είναι οχα]ίός (σε έξαρση), όπως λένε στη Γαλλία. Ενθουσιάζονται μ/230] χωρίς 
κανέναν λόγο. Ό,τι είναι ταπεινό και αυθεντικό, αυτό τελικά μένει. Για τον ίδιο 
λόγο, κανένας δεν πρέπει να έχει µεγάλη ανυπομονησία και ζήλο για 
διδασκαλία. Εμείς βέβαια οι ιερείς έχουµε χρέος να το κάνουμε, αποτελεί µέρος 
της ποιµαντικής ευθύνης που µας ανατίθεται στη χειροτονία. 

Αληθινή ένδειξη ότι οι άνθρωποι είναι όντως πνευματικοί και 
αναγεννημένοι από το Πνεύμα είναι ότι, όταν ταπεινωθείς ενώπιον τους, τότε 
ταπεινώνονται και αυτοί μπροστά σου ακόµη περισσότερο. Γίνεται ένας 
συναγωνισμός ποιος θα ταπεινωθεί περισσότερο στον άλλον. Επίσης, οι αληθινά 
πνευματικοί άνθρωποι γνωρίζουν πώς να ταπεινώνονται μπροστά σε κάθε αρχή 
και εξουσία. Ο απόστολος Πέτρος παροτρύνει: «Ὑποτάγητε ούν πάση ανθρωπίνη 
κτίσει δια τον Κύριον» (Α΄ Πετρ. 2,13-14). Όσοι είναι αληθινά πνευματικοί 
άνθρωποι σέβονται τους θεσμούς, όχι μόνο της Εκκλησίας αλλά και της 
κοινωνίας. Γνωρίζουν πώς να εκφράζουν τον σεβασμό τους και να πορεύονται 
προς τα κάτω, όπως είπαμε. 

Κάτι που πραγματικά µε κατέπληξε σε σχέση µε τον Γέροντα Σωφρόνιο 
ήταν το εξής: Όταν αισθάνθηκε ότι πλησίαζε το τέλος του, έγραψε µία επιστολή 
στον Παναγιώτατο Πατριάρχη Βαρθολομαίο, µε την οποία του εμπιστεύθηκε το 
μοναστήρι µας, ζητώντας του να το προστατεύσει και να ευλογήσει τον ίδιο, για 
να αναχωρήσει από τη ζωή αυτή. Δηλαδή, ἂν είμαστε αληθινά πνευματικοί, 
σεβόμαστε κάθε μορφή ιεραρχίας και ζητούμε ευλογία για όλα, ακόµη και για 
τον θάνατο μας! Δεν εμπιστευόμαστε [/231] τον εαυτό µας ως πνευματικό ή άγιο 
άνθρωπο. Ο Γέροντας Σωφρόνιος ήταν άγιος άνθρωπος. Έζησα κοντά του 
εικοσιεπτά χρόνια και ποτέ µου δεν εξοικειώθηκα µαζί του, παρόλο που είχα 
τόσο απλή πρόσβαση σε αυτόν. Αλλά ποτέ, ούτε για µια στιγμή, δεν έχασα την 
αίσθηση ότι δεν ήταν συνηθισμένος άνθρωπος, ότι δεν ήταν του παρόντος 
κόσμου. Ο ίδιος όµως δεν θεωρούσε τον εαυτό του ως κάτι ιδιαίτερο: και θέλησε 
να ζητήσει ταπεινά την ευλογία του Επισκόπου του, για να απέλθει προς τον 
Κύριο! 


Ερώτηση 5: Έτσι, όπως είπατε, μπορούμε να ανταποκριθούμε στους 
ανθρώπους αυτούς, που έχουν παραπλανηθεί και αισθάνονται τόσο αυτάρκεις. 
Μέρος της ἐρωτήσεως, ωστόσο, είναι πώς μπορούμε να τους βοηθήσουμε. Ή 
μήπως ο μόνος τρόπος είναι απλώς να είμαστε απλοί και ταπεινοί απέναντι 
τους; 

Απάντηση 5: Νομίζω ότι, μόλις αντιληφθούμε ότι είναι εχα]ϊέο (σε έξαψη), 
όπως αναφέραμε, δεν θα ωφελούσε να ανοίξουμε διάλογο μαζί τους. Καλύτερα 
αφήστε το θέµα αυτό. Ίσως ο Θεός τους φωτίσει να δουν τον εαυτότους. Αλλά αν 
πήγαιναν σε έναν διακριτικό πνευματικό πατέρα για βοήθεια, θα τους ενέπνεε 
τον σεβασμό προς τους άλλους ενορίτες και τον ιερέα τους και τη διάθεση για 
ταπεινή προσφορά στην ενορία τους. Συγχωρήστε µε, που σας τα λέω αυτά, 
αλλά είµαστε ένα Σώμα και δεν πρέπει να το λησμονούμε. Ο Θεός όρισε να 
συναποτελούμε ένα Σώμα, για να διαφυλάττουμε την ταπείνωση, να διακονούμε 
ο ένας τον άλλο µε ταπείνωση. Όταν συνερχόµαστε επί το αυτό, όπως προτρέπει 
ο απόστολος Παύλος, πρέπει να προσκοµίζουµε ό,τι πολυτιµότερο διαθέτουμε, 
//232] προφητεία, διδασκαλία, αγάπη, και να τα εναποθέτουµε στα πόδια του 
Σώματος αυτού (Ρωμ. 12,5-9). Ο Θεός όρισε να έχουμε όλοι διαφορετικά 
χαρίσματα, ώστε να διακονούμε ο ένας τον άλλο, να περιφρουρούμε την ενότητα 
του Σώματος, να αποδίδουµε µε ομοφωνία μεγαλύτερη δοξολογία στον Θεό και 

να µη συμπεριφερόμαστε ως άτοµα προκαλώντας και φθονώντας ο ένας τον 
άλλο. 


Ερώτηση 6: Έχω ἕνα ερώτημα που αφορά μία μητέρα στην ενορία μου. 
Επρόκειτο για µια τετραμελή οικογένεια, τους γονείς και δύο παιδιά τους. Σε ένα 
αυτοκινητιστικό δυστύχημα που τους συνέβη, σκοτώθηκαν ο πατέρας και ο 
μικρότερος γιος. Η μητέρα και ο μεγαλύτερος γιος ήταν σε κώμα στο νοσοκομείο 
και δεν παρευρέθηκαν στην κηδεία του πατέρα και του άλλου παιδιού. Μετά από 
λίγα χρόνια ο αντίκτυπος του ατυχήματος αυτού επηρέασε σοβαρά το 
μεγαλύτερο παιδί. Παρόλο που ήταν πολύ έξυπνος, η κατάθλιψη τον οδήγησε σε 
ψυχίατρο, ο οποίος τον συμβούλευσε να παρακολουθήσει τα βίντεο του πατέρα 
του και του αδελφού του, που είχαν κατά καιρούς τραβήξει. Η μητέρα αρνήθηκε 
να του δώσει τις ταινίες, αλλά εκείνος κατόρθωσε µε κάποιον τρόπο να τις πάρει. 
Έτσι, από τότε που άρχισε να τις παρακολουθεί, η ψυχική του κατάσταση 
επιδεινώθηκε και την προηγούμενη εβδομάδα αυτοκτόνησε σε ηλικία εικοσιέξι 
χρονών. Τώρα η μητέρα είναι πάρα πολύ πληγωμένη, κλαίει συνεχώς και 
αρνείται να μιλήσει. Πριν δύο ηµέρες µου είπε ότι ο γιος της δεν πίστευε στον 
Θεό, γιατί ήθελε επιστημονική [/233] απόδειξη για την ύπαρξη Του. Ανακάλυψε 
όµως κάτι στο βιβλίο ενός Φιλοσόφου, το οποίο τον βοήθησε να πιστέψει στον 
Θεό και, πριν Φέρει σε πέρας τη ζωή του, έγραψε σε ένα χαρτάκι: «Θεέ, αν είσαι 
εκεί, ελέησον με!» Τώρα η μητέρα του φλέγεται µέσα της: Θα δεχθεί ο Θεός την 
ομολογία αυτή του γιού της για την ύπαρξη Του; Μπορείτε να µου πείτε κάτι γι 
αυτήν; Αναφέρατε ότι ο Θεός δέχεται και την εξομολόγηση του τελευταίου 
λεπτού, όπως αυτή του ληστή πάνω στον σταυρό. 

Απάντηση 6: Πάνω απ’ όλα πρέπει η μητέρα αυτή να πιστέψει ότι υπάρχει 
αιώνια ζωή και ότι ο Θεός είναι εκεί για να διορθώσει όλες τις αδικίες της ζωής 
αυτής. Τότε θα έχει πεποίθηση στην προσευχή που προκαταλαμβάνει την ημέρα 
εκείνη. Θα πεισθεί ότι ο Θεός ακούει την πονεμένη καρδιά. Αν Του μιλάμε µε 
συντετριμμένη καρδιά, θα µας εισακούσει, αρκεί να Του απευθύνουμε λόγο 
ταπεινό, χωρίς αλαζονεία. Μερικές Φορές οι άνθρωποι σκληραίνουν ακόμη 
περισσότερο από τον πόνο. Αλλά γενικά ο πόνος είναι πολύτιμος. Όταν 
εκχέουµε την πονεμένη καρδιά µας, ο Θεός µε κάθε βεβαιότητα θα µας 
εισακούσει. Δείτε την προφήτιδα Άννα, η οποία εξέχεε την καρδιά της προς τον 
Κύριο. Ο πόνος της ήταν τόσο μεγάλος, που φάνηκε σαν μεθυσμένη στον ιερέα 
του ναού. Ωστόσο έλαβε αμέσως απάντηση στο αίτηµα της προσευχής της και 
γέννησε τον προφήτη Σαμουήλ. Είναι πάρα πολύ σηµαντικό να μιλάμε στον 
Θεό µε πονεµένη καρδιά, γιατί Εκείνος «καρδίαν συντετριμμένην ουκ 
εξουδενώσει» (Ψαλμ. 50,19). 


[//254] 
β) Χαρισματική απόγνωση και δημιουργική αντιμετώπιση των παθημάτων 


Ο ΘΕΟΣ ΦΥΤΕΥΣΕ στην κτιστή φύση του ανθρώπου τη θεία χάρη ως 
σπέρμα θεώσεως. Κάθε επίσκεψη της ευαγγελίζεται την αιώνιοτητα. Ανανεώνει 

την ακατάληπτα μεγάλη και θαυμαστή κλήση µας για την αφθαρσία της 
αγαπητικής κοινωνίας µε τον Δημιουργό µας. Ιδιαίτερα η πρώτη ένωση µας µε το 
Πνεύμα του Θεού αποτελεί καθαρή δωρεά που µας εμπιστεύεται η Πρόνοια Του, 
για να µας παρακινήσει να υπερβούμε τον κόσμο, εγκαταλείποντας τις οδούς 
του. Η δεύτερη ωστόσο περίοδος διακρίνεται από έναν ακόµη υψηλότερο σκοπό 
από αυτόν της πρώτης περιόδου: να ξεριζώσει τον κόσμο από µέσα µας και να 
οδηγήσει την πνευματική ζωή µας στην τελειότητα. 

Αφού υπογραμμίσαμε τη σημασία του πνευματικού ζήλου κατά το πρώτο 
στάδιο, στη συνέχεια εκλάβαμε την περίπτωση του Ιακώβ ως υπόδειγμα µας για 
το δεύτερο στάδιο. Μέσα στον ακατάσβεστο πόθο του ο Ιακώβ εργάστηκε 
δεκατέσσερα χρόνια σαν να ήταν μία ημέρα, εξαιτίας της αγάπης του για την 
όμορφη Ραχήλ. Παρόμοια, αν Φυλάττουµμε κατά νου τη θαυμαστή ωραιότητα της 
πρώτης µας αγάπης, τα μακρά έτη της δεύτερης περιόδου θα µας φανούν ως 
ημέρα μία. Θα καταβάλουµε επίπονες προσπάθειες, για να αποδείξουμε στον 
Θεό ότι «δεν δεχθήκαµε εις κενόν» τη χάρη Του (Β’ Κορ. 6,1). Κάθε ηµέρα της [/235] 
ζωής µας θα αποβαίνει ο ευσπρόδεκτος καιρός της σωτηρίας, καθώς θα 
εξαγοράζουµε τον πολύτιμο χρόνο που µας χάρισε ο Θεός. 

Οι Γραφές αναφέρουν ότι σκοπός της πνευματικής ζωής είναι να 
γίνουμε «διδακτοί Θεού» (Ιωάν. 6,49). Αυτή είναι η υπέρτατη κλήση του 
ανθρώπου. Η θέα του Προσώπου του Κυρίου αρκεί, για να προσλάβουµε το 
πλήρωμα της γνώσεως Του και να παραμένουμε διαρκώς ενωμένοι μαζί Του. 


Πράγματι, αυτή είναι η ύστατη, εσχατολογική κατάσταση του ανθρώπου. 
Για τον λόγο αυτό, κάθε µείωση της χάριτος κατά τη δεύτερη περίοδο µπορεί 
να αποτελεί µέσο παιδείας από τον Θεό, ώστε να γινόμαστε διδακτοί Του. Ο 
Γέροντας Σωφρόνιος αναφέρει ότι κάθε παρέκκλιση µας από την ορθή οδό µας 
υπαγορεύει την ανάγκη της μετάνοιας”, Κάθε ελάττωση της χάριτος φέρει στη 
σκέψη µας: «Έχω σφάλει, αλλά δεν γνωρίζω πού έγκειται το λάθος µου. Κύριε, 
καθάρισον μου την ψυχήν και την καρδίαν από συνειδήσεως πονηράς». Έτσι 
γνωρίζουμε σταδιακά την πνευματική µας πτωχεία. Ο άγιος Σιλουανός γράφει: 

«Ξαφνικά χάνει η ψυχή αυτή τη χάρη του Κυρίου. Και σκέφτεται: “Θα 

λύπησα σε κάτι τον Δεσπότη. Θα ικετεύσω το έλεος Του. Ίσως µου 

ξαναδώσειτη χάρη αυτή...» 

Παρόλο που η στέρηση αυτή βιώνεται ως οδυνηρή τραγωδία, είναι 
ωφέλιμο να θυμόμαστε ότι διαμέσου αυτής [/236] ο Θεός µας μεταδίδει νέα 
ώθηση, ισχυρή παρότρυνση, για να έλθουμε και πάλι σε κοινωνία μαζί Του. Για 
να το θέσουμε αλλιώς, οι διακυμάνσεις που υποµένουµε πρέπει διαρκώς να µας 
παρακινούν σε μετάνοια, η οποία µε τη σειρά της θα αποκαθιστά την 
πνευματική µας υγεία καιτην κοινωνία µας µε τον Σωτήρα Θεό. 


ΞΣΟΨΟΜΕΘΑ ΤΟΝ ΘΕΟΝ ΚΑΘῺΣ ΕΣΤΙ, σ. 57. 

Ο Αδάμ, µετά την πτώση του, επέσυρε πάνω του αρά, δηλαδή κατάρα: 
κατάσταση πνευματικού Θανάτου, που κληροδοτήθηκε σε όλο το ανθρώπινο 
γένος. Η άρση της αράς, κατά τον Γέροντα Σωφρόνιοῦ, επιτυγχάνεται, µόνο όταν 
ο άνθρωπος, αντί να αποδώσει κατηγορία στον Θεό για τα παθήματα του, 
στρέψει τη μορμή επάνω του και ομολογήσει: «Ναι, Κύριε, Συ είσαι δίκαιος σε 
όλες τις κρίσεις Σου. Μου αξίζει ο θάνατος αυτός για τις αμαρτίες µου. Θα 
υποφέρωτην παίδευση Σου, γιατί αµάρτησα ενάντια στην αγαθότητα Σου» (Μιχ. 
7,9). Αν ο άνθρωπος αποδέχεται µε ανδρείο φρόνημα ότι χωρίς τη χάρη του 
Θεού είναι ένα «μηδενικό», μεταποιείται σε εύπλαστο πηλό, από τον οποίο ο 
Θεός δύναται να τον αναπλάσει, εφόσον είναι ίδιον του Θεού µας να 


δημιουργεί «εκ του μηδενός». Ο άνθρωπος που διέρχεται µε σοφία τις 
περιόδους των δοκιμασιών, στέκεται µε παρρησία και σαν τον προφήτη Δαβίδ 


κράζει: «Εκολλήθη τω εδώφει η ψυχή μου’ ζήσον µε κατά τον λόγον σου» (Ψαλμ. 
118,25). Δηλαδή: «Έχω γίνει ένα μηδενικό. μ/237] Και όπως Συ, κατ’ αρχάς, 
δημιούργησες τα σύμπαντα µε τον λόγο Σου εκ του µη όντος εις το είναι, έτσι και 
τώρα πρόφερε τον λόγο Σου, και χάρισε µου εκ νέου ζωή». Ὁ άγιος Μακάριος ο 
Μέγας, στην τριακοστή πνευματική ομιλία του, λέει ότι ο άνθρωπος ανήκε 
κάποτε στον βασιλικό οίκο, τον οίκο του Θεού, αλλά κατήντησε φτωχός επαίτης 
χωρισμένος από την πηγή της ζωής”. Η βαθειά αυτή συνείδηση της απώλειας 
του βασιλικού αξιώματος κατεργάζεται καθολική μετάνοια. Ο άγιος Σιλουανός 
εκφράζειτη συνείδηση αυτή µε τη µορφή ποιητικής αφηγήσεως: 

«Κάποτε ένα βασιλόπουλο έφυγε για κυνήγι µακριά από τα 

ανάκτορα σε πυκνό δάσος κι εκεί χάθηκε και δεν μπορούσε να 

ξαναγυρίσει στο παλάτι. Χαμένο στο άγριο δάσος ποθούσε ον 

Φιλόστοργο βασιλιά-πατέρα του, την αγαπημένη βασίλισσα-μητέρα 

του, τους αδελφούς και τις αδελφές του και έκλαιγε πικρά, 

νοσταλγώντας την προηγούµενη ζωή του στα ανάκτορα. Έτσι, και 

ακόµη περισσότερο, στενοχωριέται και νοσταλγεί η ψυχή, όταν χάσει 

τη χάρη»”. 

Γνώρισα ανθρώπους, οι οποίοι, αφού εξέπεσαν απὀ τον παράδεισο της 
χάριτος του Θεού και απώλεσαν το βασιλικό αξίωμα τους, φανέρωσαν και την 
τελευταία πτυχή της ζωής τους στην εξομολόγηση, ώστε να µη μείνει και η 
ελάχιστη αμαρτία τους ανεξοµολόγητη. Ἠθελαν να καταθέσουν τα πάντα προ 
του Προσώπου του Κυρίου και, [/2381 μέσα στην αυτοκένωση τους, να 
απαλλαγούν ακόµη και από τους παραμικρούς εσφαλμένους λογισμούς τους, 
προκειµένου να παραχωρήσουν όλο τον χώρο της καρδιάς τους στον ουράνιο 


ΜΟΨΟΜΕΘΑ ΤΟΝ ΘΕΟΝ ΚΑΘῺΣ ἘΣΤΙ, σσ. 165, 166, 295. 
ΞΟΨΟΜΕΘΑ ΤΟΝ ΘΕΟΝ ΚΑΘΩΣ ΕΣΓΙ,σ. 167. 


36 Μακαρίου του Αιγυπτίου, ΟΜΙΛΙΑΙ ΗΝΕΥΜΑΤΙΚΑΙ, 30, ἐκδ. Σωτ. Σχοινά, Βόλος 1964, σ. 

Επισκέπτη. Δεν είναι αξιοθαύμαστε που τα δάκρυα ρέουν κατά τη διάρκεια του 
σταδίου αυτού, όπου ο άνθρωπος αντιπαρατάσσεται στον θάνατο και 
απογυμνώνονται τα κρύφια βάθη της διαφθοράς του. Στην έσχατη πνευματική 
πτωχεία του αποστρέφεται τον εαυτό του και αρνείται να δεχθεί την παρηγοριά 
οποιουδήποτε κτιστού πράγματος. Στο σηµείο αυτό της μετάνοιας του, ο Θεός 
παραμένει σιωπηλός και παρουσιάζεται ανηλεής. Αλλά η αλήθεια είναι ότι 
παιδεύει όλους, όσους επιθυμεί να υιοθετήσει ως υιούς Του, ώστε να τους 
απονείμει τελικά όλα τα δικά Του. Εντούτοις τέτοιες στιγμές θεϊκής σιωπής είναι 
τρομακτικές. Ο άνθρωπος αισθάνεται ότι είναι σταυρωμένος σε αόρατο σταυρό. 
Όπως µας βεβαιώνει ο Γέροντας Σωφρόνιος, κάθε δούλος του Θεού πρέπει να 
υποστεί ολοκληρωτική κένωση, για να ενοικήσει τελικά στην ψυχή του και 
το ανάλογο πλήρωμα χάριτος”. 

Καθώς η μετάνοια του βαθαίνει, ο άνθρωπος εξιχνιάζει τα κρίματα του 
Θεού. Αισθάνεται την ανάγκη να τα κατανοήσει καλύτερα και αγωνίζεται να 
ταπεινωθεί, ώστε να βρει τη χάρη της καταλλαγής. Έχοντας ανακαλύψει τα 
κρυμμένα βάθη της αχρειότητας του, ο νους φωτίζεται σταδιακά και αρχίζει να 
«συλλαμβάνει» το μυστικό νόημα των Γραφών. Λόγω του πόνου η καρδιά 
εκλεπτύνεται, και το νόημα πολλών χωρίων καθίσταται διαυγέστερο [/239] 
σύμφωνα µε την ανάγκη του ανθρώπου, γεγονός που του εμπνέει ακόμη 
βαθύτερη μετάνοια. 

Μαθαίνει επίσης ο πιστός την αξία των διδαχών των αγίων Πατέρων µας, 
καθώς αρχίζει να εξερευνά τη σοφία εκείνων που πορεύθηκαν την οδό πριν από 
αυτόν. Ζητά από τους Γέροντες του λόγο που θα συμβάλει στη συνένωση των 
εσώτερων αισθήσεων του σε μία μόνο σκέψη, έτσι ὥστε να παρατείνει το 
πνευματικό του πένθος. Το γνήσιο πνευματικό πένθος είναι αδύνατον, ἂν ο νους 
μοιράζεται σε δύο σκέψεις, αλλά μία μόνο σκέψη μπορεί να προκαλέσει δάκρυα 
κατά τη διάρκεια της προσευχής, για παράδειγμα: «Πώς θα συνέλθω από την 
πτώση µου; Βλέπω ότι έχω χάσει όλα, όσα µου έδωσε ο Θεός». 

Ο Γέροντας Σωφρόνιος τονίζει ότι το πλούσιο δυναμικό του δεύτερου 
σταδίου αποδεικνύει ότι πρόκειται για χάρισμα που µας δίδεται από τον Θεό. 
Πράγματι, αποτελεί ιδανική ευκαιρία για μίμηση κάθε πλευράς της ζωής του 
Κυρίου. Ο Ίδιος ο Χριστός εγκαταλείφθηκε από όλους για τη σωτηρία µας, και 
εμείς αναγνωρίζουμε το μήκος και βάθος της οδού Του µέσα από τη δική µας 
εμπειρία της εγκαταλείψεως. Εδώ ακριβώς έγκειται η ουσία του δεύτερου 
σταδίου. Στην αρχή ο άνθρωπος γεννιέται στην καινούργια ζωή της Βασιλείας 
του Θεού και στη συνέχεια, η άρση της χάριτος τον υποχρεώνει να εργαστεί τις 
αρετές που θα τον καταξιώσουν για τη βασιλική τιµή της υιοθεσίας. Το στάδιο 
αυτό αποτελεί όντως πραγματική ευλογία για όλους, όσοι αποδέχονται την 
πρόκληση µε πνεύμα προθυμίας και ασπάζονται µε όλη την καρδιά τους την 
παιδεία του Κυρίου. «Ει παιδείαν υπομένετε, ως [/240] υιοίς υμίν προσφέρεται ο 

Θεός» (Εβο. 12,7). Έτσι προσφέρεται ο Θεός σε εκείνους που θα αναδειχθούν 
τέκνα Του. 

Ο απόστολος Παύλος λέει ότι ο Κύριος «εκένωσε Εαυτόν» (Β’ Κορ. 89’ 
Φιλιπ. 2,6-8) από τον άπειρο πλούτο της Θεότητος Του, επτώχευσε για χάρη µας, 
έγινε άνθρωπος και έπαθε «έξω της παρεμβολής» (Εβρ. 13,12) του κόσμου 
αυτού. Όμοια και η δική µας εγκαρτέρηση στις δοκιμασίες και η υπομονή στην 
απόρριψη µας εκ μέρους των άλλων θα µας αναδείξουν τέκνα του ουρανίου 
Πατρός µας. Κατά τον Γέροντα Σωφρόνιο, «μερικοί από αυτούς που πιστεύουν 
στον Κύριο οδηγούνται ως το χείλος της αβύσσου, που απροσδόκητα ανοίγεται 
μπροστά τους, χωρίς τη δυνατότητα οπισθοχωρήσεως ... Για την πτήση πάνω 
από την άβυσσο αυτή έχουµε ανάγκη από τη δύναμη της ευλογημένης 
απογνώσεως' η ενέργεια της χάριτος μέσα µας λαμβάνει μορφή 
“αποφασιστικότητας”. Το Φως διαφαίνεται από μακριά. Μια μυστηριώδης 
δύναμη µας ελκύει προς αυτό, και αποφασίζουμε να ριχτούµε στο άγνωστο 
επικαλούµενοι το Άγιο Όνομα του Ιησού Χριστού, του Σωτήρος Θεού. Και τι 
συμβαίνει τότε; Αντί να συντριβεί η κεφαλή µας πάνω στους κρυμμένους στον 
γνόφο υφάλους, κάποιο αόρατο χέρι εμφανίζεται και µας συγκρατεί στοργικά 
πάνω από την άβυσσο. Χωρίς αυτό το στοργικό χέρι του ζώντος Θεού κανένας 
άνθρωπος δεν µπορεί να αντεπεξέλθει στις αντίξοες και θυελλώδεις συνθήκες 
των διαφόρων περιστάσεων που κυκλώνουν την ψυχή κατά την περίοδο αυτή». 
Από την άλλη [/241] πλευρά, σύμφωνα µε τον Γέροντα, η άρνηση των δοκιμασιών 
αποτελεί ένδειξη όχι μόνο της ατέλειας, αλλά και της απιστίας μας“, Ακριβώς 
εξαιτίας της απιστίας τους όσοι ήταν ανυπότακτοι μεταξύ των Εβραίων 
αφανίστηκαν στην έρημο, χωρίς ποτέ να αξιωθούν να εισέλθουν στη γη της 
Επαγγελίας (Εβρ. 3,17). 

Τα ποικίλα παθήματα της δεύτερης περιόδου αποτελούν αληθινά 
μαρτυρική δοκιμασία για όσους γνώρισαν το Φως του Χριστού, επειδή έχουν 
επίγνωση της µακάριας καταστάσεως από την οποία εξέπεσαν. Συγχρόνως όµως 
είναι έτοιμοι να παραδοθούν ακόµη και στον θάνατο, προκειμένου να 
αποκτήσουν και πάλι τη χάρη εκείνη. Ο βαθμός της αυτοδιαθέσεως τους 
αντανακλά, κατά Φυσικό τρόπο, το μέτρο της χάριτος που δέχθηκαν στην αρχή. 
Δεν είναι δυνατόν σε όλους µας να διεξάγουµε τέτοιον βίο µαρτυρικής μετάνειας, 
όπως, για παράδειγµα, περιγράφεται από τον άγιο Ιωάννη της Κλίμακος για 
τους μοναχούς της Φυλακής”. Όπως µας διαβεβαιώνει ο Γέροντας Σωφρόνιος, ο 
Θεός ποτέ δεν δίνει τη χάρη Του αδιάκριτα. Δεν θα µας προσφέρει κάτι που δεν 
θα μπορέσουμε να το διαφυλάξουμε. Μόνο Εκείνος µπορεί προβλέψει την 
προσπάθεια που θα καταβάλουµε, για να επανακτήσουµε και να δικαιώσουμε 


ΞΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σσ. 92-93. 

την αρχική χάρη που στερηθήκαμε”. Γνωρίζει τις δυνάμεις µας καλύτερα από 
μας, και πρέπει να Του εμπιστευθούµε την πορεία της [/242! ζωής μας, γιατί 
σκοπό Του είναι να µας βοηθήσει να ανακτήσουµετη χάρη Του. 

Η δεύτερη περίοδος αποκαλύπτει στον άνθρωπο τον υψηλό προορισμό της 
κλήσεως του από τον Θεό -- µε θεολογική ορολογία, τη θέωση του. Βαθμηδόν οι 
πολύμορφες δοκιμασίες διδάσκουν τον άνθρωπο ότι η σωτηρία δεν είναι 
καρπός της κτιστής φύσεως του αλλά καθαρή δωρεά του Θεού. Ίσως αυτή 
είναι η πιο πολύτιμη μαθητεία µας: Χωρίς τον Χριστό δεν μπορούμε να 
επιτύχουμε τίποτα. Χωρίς Αυτόν δεν μπορούμε να σωθούμε. Αυτός είναι ο 
Σωτήρας και ο αγιασμός µας. Μόλις αρχίσουμε να εννοούμε την αλήθεια 
αυτή, ερχόμαστε σε βαθειά ταπείνωση και επιτρέπουµε στον Θεό να αρχίσει 
να εργάζεται µέσα µας. Η πρώτη επίσκεψη της χάριτος µπορεί να διαρκέσει 
μόνο μία στιγμή, είναι όµως ικανή να μεταβάλει όλη την προοπτική της 
συνειδήσεως µας. Στο εξής βλέπουμε το παν μέσα από το πρίσμα της 
αιωνιότητας. Οι εκτιμήσεις και οι κρίσεις µας έχουν ως κριτήριο την αιωνιότητα. 
Αιώνες γήινης ευδαιμονίας δεν θα έχουν πια τη δύναμη να µας θέλξουν, όπως 
βεβαιώνει ο Γέροντας Σωφρόνιος στο κεφάλαιο του περίτης μνήμης θανάτου». Η 
συνειδητοποίηση ότι οι δικές µας προσπάθειες δὲν μπορούν να αποδώσουν 
κανέναν καρπό συντρίβει την καρδιά µας. Ο πόνος και η ταπείνωση που 
επακολουθούν είναι εξαιρετικά πολύτιμα. Ο πόνος ενοποιεί την ύπαρξη του 
ανθρώπου, και η ταπείνωση προσελκύει τη χάρη του Θεού. Τότε ο άνθρωπος 
διαπιστώνει ότι η χάρη αυτή του προσδίδει δύναμη, ώστε να ζήσει σύμφωνα µε 
τις δύο μεγάλες εντολές: [/245] να αγαπά τον Θεό µε όλη την καρδιά και όλο το 
είναιτου, καιτον πλησίον του όπως τη ζωήτου. 

Ο Χριστός εντέλλεται στους Αποστόλους να µη δώσουν «το ἅγιον τοις 
κυσί» (Ματθ. 7,6). Αν επιθυμούμε να λάβουμε το τίµιο δώρο της υιοθεσίας, δεν 
πρέπει να µας εκπλήττουν οι πύρινοι πειρασμοί που µας επιτίθενται, γιατί 
αποσκοπούν στον καταρτισµό µας, ὥστε το πνεύμα της δόξας του Θεού να 
αναπαυθεί µέσα µας (Α΄ Πέτρ. 4,12, 14). Θα χρειασθεί πλήθος δοκιμασιών, 
ωσότου συντριβεί η καρδιά του ανθρώπου και πλατυνθεί, για να ενοικήσει σε 
αυτήν το δοξασμένο αυτό Πνεύμα. Δεν αρκεί να βεβαιώνουμε τον Θεό σε κάθε 
ακολουθία του Μεσονυκτικού: «Σος εἰιµι εγώ, σώσον µε» (Ψαλμ. 118,94). Κατά µία 
έννοια ο λόγος αυτός δεν µας αρμόζει καθόλου. Ποιος είναι ο άνθρωπος, για να 
προβάλλει τέτοια αξίωση; Πόσο αντιστοιχούν οι λέξεις αυτές στην 
πραγματικότητα; Έχουμε χρέος να πείσουµε πρώτα τον Θεό µε την ίδια τη βιοτή 
μας ότι Του ανήκουμε, και τότε, κάποια ημέρα, θα µας αποκριθεί: Όντως, «υιός 
μου εί συ, εγώ σήμερον γεγέννηκα σε» (Ψαλμ. 2,7). Βέβαια οι λόγοι αυτοί 
απευθύνονται στον Κύριο Ιησού Χριστό, τον Υιό του Θεού, αλλά εφαρμόζονται 
και σε µας µετη χάρη Του, εφόσον ακολουθούμε τα ίχνη Του. 


420) ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 32. 


4ΟΨΟΜΕΘΑ ΤΟΝ ΘΕΟΝ ΚΑΘῺΣ ΕΣΤΙ, σ. 23. 

Η δεύτερη περίοδος µας διδάσκει επίσης να διακρίνουμε μεταξύ αιωνίων 
και κτιστών πραγμάτων, τα οποία δεν μπορούν να µας συνοδεύσουν πέραν του 
τάφου. Τα παθήματα ανοίγουν τους οφθαλμούς του ανθρώπου και [244] αρχίζει 
να αναγνωρίζει όλα τα άκτιστα ως δώρα του Θεού για τη σωτηρία του. 
Επιπροσθέτως αισθάνεται ότι τέτοια χαρίσματα είναι πέρα από κάθε ανθρώπινη 
φαντασία. Ας σημειωθεί ότι ο Κύριος ποτέ δεν μεταχειρίζεται ούτε εξάπτει την 
ανθρώπινη Φαντασία. Οι παραβολές Του, για παράδειγµα, αποτελούν απλές 
αφηγήσεις, στις οποίες απεικονίζονται παγκόσμιες αλήθειες. Όταν ο χριστιανός 
μετέχει σε αυτές δια της χάριτος, αδυνατεί πλέον να ενεργοποιήσει τη φαντασία 


του. Ο νους του είναι ενωμένος µε την ίδια την αλήθεια, την οποία τώρα 
φέρει µέσα στην καρδιά του, γεγονός που υπερβαίνει κατά πολύ το μέτρο της 


φαντασίας του. Οι Πατέρες υπογραμμίζουν την αναγκαιότητα του να 
παραμερίσουμε τη λειτουργία της Φαντασίας, γιατί είναι προσκολλημένη στον 
κτιστό κόσμο. Όταν ο νους άγεται από τη χάρη, ο άνθρωπος εισάγεται και 
ἐνδιατρίβει σε έναν διαφορετικό χώρο, όπου βιώνει άκτιστα πνευματικά 
γεγονότα, για τα οποία η φαντασία είναι τελείως ακατάλληλη. 

Είναι αδύνατον να επιβιώσουμε χωρίς την περιστασιακή παρηγοριά της 
χάριτος, έστω και για λίγες μόνο στιγμές στη διάρκεια της ημέρας ή της 
εβδομάδας. Στερούμαστε βέβαια τη μόνιμη κατάσταση χάριτος του πρώτου 
σταδίου, όπου η καρδιά προσευχόταν ακόµη και κατά τον ύπνο, σε συνεχή 
ένταση πνευματικής δραστηριότητας και επαγρύπνησης. Ωστόσο, παρόλο που η 
χάρη δεν ενοικεί πια µέσα µας αδιάλειπτα, ο Θεός δεν παύει να µας επισκέπτεται 
µε τη χάρη Του κάθε τόσο, για να αναζωογονήσει το πνεύμα µας και να 
αναθερµάνει τη δωρεά Του µέσα µας, εµψυχώνοντας µας µε έμπνευση και 
ελπίδα. 

[2451 Όσοι τιμήθηκαν από τον Θεό µε την επίγνωση της αναζητήσεως Του 
(έχοντας δοκιμάσει τέλεια χάρη στην αρχή) και έχουν την προαίρεση και την 
πίστη να αποδεχθούν το δεύτερο στάδιο, θα διαπιστώσουν ότι οι δοκιμασίες 
εντείνουν την πνευματική τους δίψα. Ένας μοναχός έλεγε συχνά ότι όποιος 
ποθεί τη σωτηρία πάντοτε μηχανεύεται ή εφευρίσκει τρόπους, για να 
αναζωπυρώνει το χάρισμα του Θεού, και ακριβώς αυτή είναι η φύση της γνήσιας 
πνευματικής δίψας. 

Όσο περισσότερο συνειδητοποιούµε το πνευματικό δυναμικό µας, τόσο 
βαθύτερα συλλαμβάνουμε το μεγαλείο των προκείµενων αγαθών, γεγονός που 
μας ενθαρρύνει να βάζουμε καινούργια αρχή κάθε ηµέρα. Η υποχώρηση της 
χάριτος είναι οδυνηρή, συγχρόνως όμως µας εξασκεί στην πνευματική 
δημιουργικότητα. Κάθε στιγµή, ιδιαίτερα κατά τη Θεία Λειτουργία, αποτελεί 
ευκαιρία για την αναζωπύρωση της χάριτος, για την ανάφλεξη νέου σπινθήρα 
πνευματικής κινήσεως µέσα µας. Αν συνηθίσουµε να προσευχόµαστε σε κάθε 
Θεία Λειτουργία σαν να ήταν η πρώτη και πιθανόν η τελευταία µας, και αν 
μάθουμε να προσερχόμαστε ενώπιον του Θεού µε όλη την ταπείνωση µας, 
προσάγοντας Του όλη την απόγνωση µας, τότε κάθε Λειτουργία µπορεί να 
αποβαίνει καινούργια αφετηρία, γεμάτη από δύναμη και χάρη. Όταν ο 
απόστολος Παύλος υπενθύμιζε στον Τιμόθεο να αναζωπυρώνει το χάρισμα που 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -12Ι - 


ο Θεός του είχε εμπιστευθεί, τον παρότρυνε στην ουσία να καλλιεργεί την 
πνευματική του δίψα (Β’ Τιμ. 1,6). Στην εργασία αυτή οφείλουμε και εμείς να 
επιδοθούµε, [/246] αναφλέγοντας τη χάρη που υπάρχει µέσα µας µε ταπεινή 
προσευχή. 

Αν εξετάσουμε προσεκτικά τις ευχές της Εκκλησίας, διαπιστώνουμε ότι οι 
περισσότερες απὀ αυτές έχουν δύο σκέλη. Το πρώτο έχει τη μορφή 
εξομολογήσεως ενώπιον του Θεού, αναγνωρίσεως της αναξιότητας µας εξαιτίας 
των κακών που διαπράξαμε, αλλά και των αγαθών που αμελήσαμε να 
εκτελέσουµε κ.ο.κ. Είναι εξομολόγηση της εκπεσµένης καταστάσεως µας, 
ειλικρινής και απερίφραστη απόρριψη του εαυτού µας, που συνοδεύεται από 
αυτομεμψία. Οι ευχές της ακολουθίας του Βαπτίσματος, για παράδειγµα, ή οι 
ευχές πριν από τη Θεία Μετάληψη, οι οποίες είναι ιδιαίτερα σημαντικές, 
εκφράζουν τη στάση που οφείλει να υιοθετεί ο άνθρωπος, καθόσον παρίσταται 
με ταπείνωση ενώπιον του Θεού ως «αρχείος δούλος». 

Το δεύτερο σκέλος των προσευχών αρχίζει µε τη λέξη «αλλά»: «Αλλά Συ 
κατά το πλήθος των οικτιρµών και της φιλανθρωπίας Σου ελθέ και ίασαι την 
ψυχήν μου» κ.ο.κ. Αυτό είναι το «αλλά» της πίστεως, το οποίο διαδέχεται την 
καθοδική πορεία της αυτοεξουδενώσεως µας. Αποτελεί έκφραση της 
εμπιστοσύνης µας προς Εκείνον, για τον Οποίο τίποτα δεν είναι αδύνατον. Στο 


πρώτο σκέλος η καρδιά ελευθερώνεται από την επήρεια του εχθρού, ο οποίος όχι 
μόνο δεν µπορεί να ταπεινωθεί, αλλά αντιθέτως αγωνίζεται να εκθειάζει και να 


εξυψώνει τον εαυτό του, για να τον εγκαταστήσει ακόµη και πάνω από τον 
θρόνο του Θεού. Όταν ταπεινωνόµαστε ενώπιον του Θεού, πορευόµαστε προς 
τα κάτω, προς την κατεύθυνση στην οποία ο εχθρός αδυνατεί να µας 
ακολουθήσει, και κατά συνέπεια απαλλασόμαστε από την επιρροή του. 
Επιπλέον, [/247] αν ταπεινωθούμε στην προσευχή µε όλες τις δυνάμεις µας, ο 
Θεός σπεύδει να µας βοηθήσει. Η καρδιά µας πληγώνεται από συντριβή και 
αρχίζει να συμμετέχει, οπότε όλα γίνονται ευκολότερα και προσευχόμαστε µε 
όλη µας την ύπαρξη. Ακόμη και τα δάκρυα για τις αμαρτίες µας κυλούν αβίαστα. 
Έτσι, έχοντας αποσπασθεί από την επήρεια του πεπτωκότος πνεύματος, 
προφέρουµε το «αλλά» της πίστεως µε ακράδαντη εμπιστοσύνη σε Εκείνον που 
έχει εξουσία ακόµη καιτους νεκρούς να ανασταίνει. 

Ο άγιος Σιλουανός µας παραθέτει πλήθος παραδειγμάτων ταπεινής 
προσευχής. Κάθε µια από τις ευχές του μοιάζει µε µικρή σπίθα που πυροδότησε 
την καρδιά του κατά τις µαρκές νυχτερινές αγρυπνίες του και µας τις προσφέρει 
στα γραπτά του. Είναι μεγάλη ευλογία να διανύουμε την οδό προς την 
ταπείνωση µε την κατάβαση του πνεύματος µας. Στην ακόλουθη προσευχή 
βλέπουμε τη Φιλεύσπλαχνη άρση της χάριτος του Θεού από την ψυχή, ώσπου 
αυτή να μάθει να είναι μόνιμα ταπεινή: 

«Εσύ αποσύρεις τη χάρη Σου από εμένα, γιατί η ψυχή µου δεν μένει 
πάντοτε στην ταπείνωση, αλλά βλέπεις πώς θλίβομαι και Σε 
παρακαλώ: Δώσε µου το ταπεινό Σου Άγιο Πνεύμα»”, 

Καθώς μαθαίνουμε να μεταπιούμε το φορτίο της Φαινομενικής απουσίας 
του Θεού σε πνευματική δημιουργικότητα, ανακαλύπτουμε νέους τρόπους 
ταπεινώσεως ενώπιον Του. Η ενέργεια του πνευματικού µας πόνου [/248] 
μετατρέπεται σε ενέργεια προσευχής. Η καρδιά είναι συντετριμμένη, και 
μαθαίνουμε να έχουµε την πεποίθηση µας στη θεϊκή ενέργεια της παρηγοριάς 
του Αγίου Πνεύματος. Πράγματι, η Φλόγα των παθών µπορεί να σβήσει µόνο 
από το ισχυρότερο πυρ της θεϊκής παρακλήσεως, το οποίο ο απόστολος Παύλος 
αποκαλεί «το παραμύθιον της αγάπης» (Φιλιπ. 2,1). Το πνεύμα του κόσμου αυτού 
προσπαθεί να προσφέρει παρηγοριά ελαττώνοντας και παραλύοντας την 
πνευματική µας ένταση µέσω πρόσκαιρων υλικών ανέσεων. Αλλά το Πνεύμα 
του Χριστού διδάσκει στον άνθρωπο την παρηγοριά του Σταυρού, της πάσχουσας 
αγάπης. Ο άνθρωπος βρίσκει τη δύναμη να αποδεχθεί τη στενή και τεθλιμμένη 
οδό, μόνο όταν αγγίξει τη ζωή του ο Μόνος Άγιος, ο Οποίος πάντοτε 
σταυρώνεται και πάσχει στον κόσμο αυτό (Πράξ. 17,3: 26,22-23). Γή αυτό, ως μέλη 
του Σώματος του Χριστού, του οποίου Αυτός είναι η πάσχουσα Κεφαλή, είναι 
φυσικό να γευόμαστε ταπεινά παρόμοια παθήματα. Αν η Κεφαλή του Σώματος 
φορεί ακάνθινο στεφάνι, πώς είναι δυνατό τα µέλη Του να αναπαυθούν στο 
πνεύμα του κόσμου αυτού, που βοά προς Αυτόν που πεθαίνει πάνω στον Σταυρό, 
«κατέβα από τον Σταυρό για να πιστεύσουμε»; (Ματθ. 27,442) Επομένως η 
παρηγοριά θα έλθει, όταν ο Θεός το επιτρέψει, δηλαδή όταν άλλοι κατεβάσουν 
τον άνθρωπο από τον σταυρό του και όχι όταν ο ίδιος κατεβεί από λύπη για τον 
ἑαυτό του. Η παραμυθία µας συνίσταται στη μίμηση του παραδείγματος Εκείνου, 
ο Οποίος [/249] υπέµεινε τα πάντα έως τέλους, μέχρι θανάτου, και αναστήθηκε 
την τρίτη ημέρα. 

Το πνεύμα της ταπεινώσεως ανακαινίζει την καρδιά, αλλά συγχρόνως 
ενδυναμώνει το σώμα και όλο τον ψυχισμό του ανθρώπου. Η πνευματική και 
η ψυχική δύναμη που απορρέουν από την ταπείνωση και την πίστη, µε την 
επενέργεια της χάριτος, αποκαθιστούν βαθμιαία όλη την ύπαρξη του ανθρώπου. 
Μέσα από πολλές δοκιμασίες και από συχνές εμπειρίες απώλειας της 
χάριτος μαθαίνουμε να μην απελπιζόμαστε, όταν συντριβόμαστε. 
Γνωρίζουμε πια ότι, µέσα στο άπειρο έλεος και την αγάπη Του, ο Θεός κάμπτεται 
ως «ασθενής» (Α΄ Κορ. 1,25) και πρόθυμα ενδίδει στην εναγώνια κραυγή µας. 
Αλλά ακόµη και όταν βελτιώνεται η κατάσταση, παραμένουμε ταπεινοί, 
έχοντας κατανοήσει πόσο δύσκολο είναι να παραμείνουμε στο επίπεδο αυτό. 
Έτσι οι ψυχικές µας δυνάμεις ισχυροποιούνται, και αποκτούµε ως έναν βαθµό 
σταθερότητα, η οποία συμβάλλει στην αντίσταση µας εναντίον των πειρασμών”. 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 401. 


5 ΠΕΡΙ ΠΡΟΣΕΎΧΗΣ, σ. 100. 

Κάποιος μοναχός στο Άγιον Όρος έλεγε: «Στη ζωή αυτή τίποτε δεν είναι πιο 
σταθερό από την αστάθεια». Ο ίδιος χρησιμοποιούσε και άλλον ένα λόγο, που 
μου αρέσει πολύ: «Λόξα Σοι, ο περί πάντας αγαθός». Η σταθερότητα αρχίζει να 
εδραιώνεται µέσα µας, όταν δεν χαιρόµαστε υπερβολικά σε καιρό πλουτισμού, 
αλλά και δεν περιπίπτουµε σε απόγνωση σε καιρό πενίας. Και στις δύο 
περιπτώσεις η ελπίδα µας εναποτίθεται στον Θεό, ο Οποίος µε απέραντη 
ευσπλαχνία συγκαταβαίνεισε µας εν τη «ασθενεία» Του. 

[2501 Έτσι, η απαράκλητη ξηρότητα όχι µόνο αφυπνίζει το χάρισμα του 
Θεού στον άνθρωπο, αλλά και ενεργοποιεί την ελευθερία του αυτοκαθορισμού 
του αμετάκλητα για όλη την αιωνιότητα, όπως επισημαίνει ο Γέροντας 
Σωφρόνιος”, Ο Γέροντας έλεγε συχνά ότι ο άνθρωπος ανακαλύπτει την 
πνευματική ελευθερία του µέσα από τα παθήματα”, και προέτρεπε να κάνουμε 
χρήση της ελευθερίας αυτής έως τέλους, για να έλθουµε σε τελειότερη ένωση µε 
τον Θεό55. 

Μια άλλη πολύτιμη συνέπεια της άρσεως της χάριτος είναι η 
προετοιμασία του νου για την υποδοχή του χαρίσματος της θεολογίας. Όσον 
καιρό ο άνθρωπος αναζητεί τον Θεό αθλώντας νόμιμα, η ζωή του Ίδιου του 
Χριστού επαναλαμβάνεται µέσα του. Η θεολογία δεν είναι τίποτε άλλο, παρά το 
«ειδέναι Ιησούν Χριστόν, και τούτον εσταυρωμένον» (Δ’ Κορ. 2,2). Όπως 
υπογραμμίζει ο Γέροντας Σωφρόνιος, µόνο ο νους που σταυρώνεται µε τον 
Χριστό μπορεί να εισαχθεί στην αληθινή θεολογία”. Αντίθετα, ο άνθρωπος 
αδυνατεί να συλλάβει το βάθος της αλήθειας του Θεού, ἂν η διάνοια του κλίνει 
προς τη Φαντασία. Στην ουσία η προσέγγιση της θεολογίας είναι γι αυτόν 
εξωπραγµατική, γιατί αποτελεί απλώς διανοητική άσκηση και τίποτα 
περισσότεροῦ. Η αληθινή θεολογία συνιστά αφήγηση ενός [/251] γεγονότος που 
βιώθηκε στον χώρο της καρδιάς και, όπως αναφέρθηκε παραπάνω, όταν ο 
άνθρωπος συμμετέχει στο γεγονός αυτό, το οποίο υπερβαίνει κατά πολύ το 
μέτρο της φαντασίας του, η τελευταία περιττεύει, αφού ο νους καθηλώνεται στο 
γεγονός που τον υποσκελίζει και τον υπερβαίνει. Ο Θεός µας έδωσε τη 
λειτουργία της Φαντασίας ως παρηγοριά για ό,τι δεν κατέχουµε. Όταν όµως η 
χάρη αφθονεί µέσα µας, η κατάσταση µας είναι υπεράνω κάθε δυνατής 
συλλήψεως ή φαντασίας (Εφεσ. 3,20). 

Με σοφία και σύνεση ο άνθρωπος αρχίζει να εξιχνιάζειτο κρίµα του Θεού. 
Αλλά θα μπορούσε κανείς να ρωτήσει: «Τι είναι το κρίµα του Θεού;» Είναι η 
κρίση Του για το ανθρώπινο γένος, όπως συντελέσθηκε στον Υιό του Θεού. Στην 


46 ΟΨΟΜΕΘΑ ΤΟΝ ΘΕΟΝ ΚΑΘΩΣ ΕΣΤΙ,σ. 115. 

εξηκοστή πρώτη επιστολή του προς τον Θαλάσσιο! ο άγιος Μάξιμος ο 
Ομολογητής σχολιάζει τους λόγους του αποστόλου Πέτρου: «Καιρός του 
άρξασθαι το κρίµα από του οίκου του Θεού ... και ει ο δίκαιος μόλις σώζεται, ο 
ασεβής και αμαρτωλός πού Φφανείται;» (Α΄ Πέτρ. 4117-18) Εξηγεί ότι ο οίκος του 
Θεού σηµαίνει, σε τελευταία ανάλυση, το Σώμα των πιστών, τον Ίδιο τον Χριστό, 
στο Σώμα του Οποίου ενοικεί το πλήρωμα της Θεότητας. Όταν ενδυόµαστε τον 
Χριστό, γινόμαστε µέλη του οίκου του Θεού και ναοί του Αγίου Πνεύματος. Για 
τον λόγο αυτό οφείλουμε και εμείς να βαδίσουµε την ἴδια οδό των παθημάτων, 
γιατί το κρίµα του Θεού πρέπει να συντελεσθεί µέσα [/2521 µας. Μέσα από τη 
θυσιαστική αποδοχή του κρίµατος ο Χριστός δικαιώνει και τον Θεό και τον 
άνθρωπο. Δικαιώνει τον Θεό ενώπιον του ανθρώπου αποδεικνύοντας την άπειρη 
αγάπη Του για τον άνθρωπο έως θανάτου, αλλά συγχρόνως δικαιώνει και τον 
άνθρωπο ενώπιον του Θεού, βεβαιώνοντας τον Θεό ότι ο άνθρωπος έχει την 
ικανότητα να γίνει όμοιος Του. Χάρη στη διπλή αυτή πράξη δικαιώσεως ο 
άνθρωπος ποτέ πια δεν µπορεί να μεμφθεί τον Θεό, τον «ευλογητόν εις πάντας 
τους αιώνας». 

Όταν ο Χριστός εγκαταλείφθηκε τελείως πάνω στον Σταυρό, φώναξε µε 
μεγάλη φωνή: «Πάτερ, εις χείρας Σου παρατίθεμαι το πνεύμα μου» (Λουκ. 23,46). 
Αν μιμηθούμε τη στάση Του, δεν θα γνωρίσουμε διαφθορά. Αν αρπάξουµε το 
κρίμα του Υιού του Θεού και σταθούμε δίπλα Του, θα είµαστε πάντοτε ταπεινοί, 
δυνατοί και ευάρεστοι σε Αυτόν επιδεικνύοντας προφητική στάση: «Σοι πρέπει, 
Κύριε, πάσα δικαιοσύνη, εμοί δε η αισχύνη του προσώπου» (Δανιήλ 9,7). 

Αν ο άνθρωπος αποδεχθεί εκούσια τον πόνο της παιδείας του Κυρίου, δίνει 
στον Θεό την ευκαιρία να κατατροπώσει τον διάβολο, ο οποίος Φθονεί τη δωρεά 
που δεχθήκαμε από τη Δεξιά του Υψίστου. Παρόμοια φθόνησε και τη 
μακαριότητα του Ιώβ, ώστε απευθύνθηκε στον Θεό ἀντιλέγοντας: «Συ τα έργα 
των χειρών αυτού ευλόγησας και τα κτήνη αυτού πολλά εποίησας επί της γης. 
Αλλά απόστειλον την χείρα Σου και άψαι πάντων, ὦν έχει ή µην εις πρόσωπον 
Σε ευλογήσει» (Ιώβ 1,10-11). Με άλλα λόγια, ο εχθρός θέτοντας υπό αμφισβήτηση 
την πίστη του Ιώβ [/253] ισχυρίζεται ότι δεν αγαπά τον Θεό καθ’ Εαυτόν μόνο. 
Τότε ο Θεός επιτρέπει στον Σατανά να τον απογυμνώσει από όλα τα υπάρχοντα 
του, τα πλούτη, την οικογένεια, ακόµη και την υγεία του, αφήνοντας ανέγγιχτη 
μόνο την ψυχή του. Ο Ιώβ υποφέρει όλες αυτές τις δοκιμασίες αναµάρτητα, όπως 
μαρτυρεί η Γραφή. Κατέχει τη σοφία του ανθρώπου που μοναδική επιθυμία του 
είναι να ευαρεστήσει στον Θεό. Το μόνο που πραγματικά έχει σημασία είναι να 
ανήκουµε στον Κύριο, «εάν τε ζώμεν εάν τε αποθνήσκωμεν» (Ρωμ. 14,8), όπως 
τονίζει ο απόστολος Παύλος. Η αφοσίωση του Ιώβ εμφορούμενη από γνήσια 
πίστη έχει προφητικό χαρακτήρα. Τόσο κατά την εποχή της αφθονίας όσο και σε 
καιρό πτωχείας μεγαλύνει τον Κύριο: «Είη το Όνομα Κυρίου ευλογημένον, από 
του νυν και έως του αιώνος», όπως ψάλλουμε στο τέλος της Θείας Λειτουργίας. 
Παρόλο που υφίσταται ατέλειωτες δοκιμασίες, ο Ιώβ δεν αμαρτάνει ούτε μία 

φορά, αλλά μόνο ευλογεί τον Θεό. Ο εχθρός, ολοσχερώς ηττημένος, φεύγει από 
Προσώπου του Θεού και βέβαια εγκαταλείπει και τον Ιώβ. Εκείνος, 
αποκαθίσταται από τον Θεό και ψάλλει την επινίκια ωδή του: «Ακοήν µεν ωτός 
ήκουον σου το πρότερον, νυνί δε ο οφθαλμός µου εώρακε σε’ διο εφαύλισα 
εμαυτόν και ετάκην, ήγημαι δε εμαυτόν γην και σποδόν» (1ώβ 42,5-6). Ο Θεός 
νικά κατά κράτος τον εχθρό, έχοντας αποδείξει ότι ο άνθρωπος Του είναι κύριος 
και βασιλιάς της δημιουργία Του. 

Μέσω των παθημάτων ο άνθρωπος ανακαλύπτει την αληθινή ελευθερία 
και ανυψώνεται υπεράνω των δυναστών [/254] και κοσμοκρατόρων του αιώνα 
αυτού (Λουκ. 1,52: Ἐφεσ. 6,12). Ο εχθρός ηττάται, και ο άνθρωπος αποκτά το 
προνόμιο της δημιουργικής συνεργασίας µε τον Θεό για την πνευματική του 
αναγέννηση και τελείωση. Με την πάροδο του χρόνου πληθαίνει μέσα του η 
χάρη της υιοθεσίας, και καθίσταται κληρονόμος της ασάλευτης Βασιλείας, όπως 
συνήθιζε να επαναλαμβάνει ο Γέροντας Σωφρόνιοςθ. Έχοντας γνωρίσει 
εμπειρικά τη δύναμη των παθημάτων και του Σταυρού του Χριστού, ο άνθρωπος 
λαμβάνει «καινότητα ζωής» (Ρωμ. 6,4) εν Χριστώ, και διψά τώρα για ακόµη 
μεγαλύτερες δοκιμασίες. Στους βίους των Αγίων παρατηρούμε ότι µε αληθινή 
εφευρετικότητα επινοούσαν τρόπους και µέσα για την εγκαρτέρηση κάθε 
µορφής θλίψεων, µε µοναδικό στόχο την αναζήτηση του Χριστού. Η χάρη 
διδάσκει τον άνθρωπο ότι µέσα στα παθήματα συναντάται ο Χριστός. «Η 
δύναμις µου εν ασθενεία τελειούται», λέει ο Χριστός στον Απόστολο Του, που 
είχε αποθαρρυνθεί. Εκείνος τότε, ενισχυμένος από τη γνώση που του προσέδωσε 
ο λόγος του Κυρίου, αναφωνεί: «Ἠδιστα οὖν μάλλον καυχήσομαι εν ταις 
ασθενείαις µου, ίναι επισκηνώση επ’ εμέ η δύναμις του Χριστού» (Β’ Κορ. 12,9). 

Η χάρη της Πεντηκοστής οδηγεί τον άνθρωπο μέσα από τη στενή οδό και 
τον διδάσκει να θεωρεί ως ευλογία όχι µόνο την πίστη στον Κύριο αλλά και τα 
παθήματα υπέρ [/255] του Ονόµατος Του (Φιλιπ. 1,29). Πριν από την Ανάσταση 
οι Απόστολοι ακολουθούν τον Χριστό που ανεβαίνει στον Γολγοθά, 
καταπτοηµένοι και έντρομοι ενώπιον του θανάτου, επειδή η οδός δεν είχε 
ακόµη διανυθεί. Αλλά µετά την Πεντηκοστή τους ενδυνάµωσε Αυτός που είναι 
η Οδός, η Αλήθεια και η Ζωή (Ιωάν. 14,6). Η οδός του Χριστού οδηγεί στην αιώνια 
ζωή. Γή αυτό, όταν µε τον θάνατο και την Ανάσταση Του κατάργησε τον θάνατο, 
οι Απόστολοι έπαψαν να καταβάλλονται απὀ τον Φόβο, αφού η σκιά του 
θανάτου δεν είχε πια τη δύναμη να συσκοτίσει την πορεία τους. 

Καθώς ο άνθρωπος αυξάνει στη γνώση του Θεού, οι οφθαλμοί του 
διανοίγονται και αντικρύζει τον κόσμο, όπως τον βλέπει ο Θεός. Όσα υποφέρει 
στο δεύτερο στάδιο απηχούν την απόγνωση όλου του κόσμου στη 


αποξένωση του από τον Θεό. Αν συχνά αισθανόμαστε καταπτοηµένοι και 
χωρίς καμία αναψυχή, αυτό οφείλεται εν μέρει στο ότι ζούμε σε έναν κόσµο 
βυθισμένο στην απόγνωση. (Ως μικρά Φύλλα του κολοσσιαίου δένδρου της 


ανθρωπότητας μοιραζόμαστε τον κοινό και αξεχώριστο κλήρο όλης της 

οικουµένΏης. Έτσι όµως, όταν ο άνθρωπος µε τη χάρη του Θεού βιώνει 
εμπειρικά όλο το βάρος του τραγικού αυτού πεπρωμένου, πολύ φυσικά 
πηγάζει µέσα του προσευχή για όλο τον κόσμο και οδηγείται στην 
παγκοσμιότητα του Χριστού, ο Οποίος επιθυμεί τη σωτηρία όλων των 
ανθρώπων. 


Κατά τον Γέροντα Σωφρόνιο η αντίληψη µας για την εν Χριστώ 
παγκοσμιότητα προσλαμβάνεται µε δύο τρόπους. [/256 Ο πρώτος είναι η 


χαρισματική οδός του αγίου Σιλουανού, ο οποίος αξιώθηκε να εντρυφήσει 
στη θέα του Κυρίου. Η όραση αυτή του μετέδωσε την κατάσταση του 
Χριστού µε τέτοια πληρότητα, ώστε ενώθηκε υπαρξιακά μαζί Του. Ο πόθος 
του Χριστού για τη σωτηρία όλου του ανθρωπίνου γένους έγινε για τον άγιο 
Σιλουανό αποκλειστική μέριμνα και εργασία της καρδιάς του, στην οποία 
αναλώθηκε όλη του η ύπαρξη για το υπόλοιπο της ζωής του”. Από τη στιγµή που 
είδε τον Κύριο επιδόθηκε σε αδιάλειπτη προσευχή υπέρ της σωτηρίας όλου του 
κόσμου. Αλλά το πιο εξέχον παράδειγµα χαρισµατικής παγκοσμιότητας είναι η 
Θεομήτωρ. Το χάρισμα της προσευχής για όλο τον κόσμο ανέβλυσε µέσα 
Της σε πολύ νεαρή ηλικία. Στον ναό του Θεού, στα Άγια των Αγίων, 
ανακάλυψε τη βαθειά καρδιά Της, ενώθηκε εφεξής µε τον Θεό και ως 
αληθινή ησυχάστρια περιπτύχθηκε όλη την οικουμένη, όλο το ανθρώπινο 
γένος µέσα στα βάθη της καρδιάς Της. Η χαρισματική αυτή προσευχή για όλο 
τον κόσμο Φανερώθηκε κατεξοχήν στη Μητέρα του Θεού, όπως επίσης και στον 
όσιο Σιλουανό, και προσλαμβάνεται µε την ένωση µας µε τον Χριστό, αφού η 
κατάσταση του Ίδιου του Χριστού μεταδίδεται στην καρδιά. Εφόσον ο Χριστός 
επιποθεί τη σωτηρία όλου του κόσμου, και για τον λόγο αυτό παρέδωσε τον 
Εαυτό Του στον θάνατο, είναι φυσικό και οι δούλοι Του να εμφορούνται από την 
ίδια σφοδρή επιθυµία και προσευχή. 

Η άλλη οδός που οδηγεί στην εν Χριστώ παγκοσμιότητα είναι αυτή 
της τραγωδίας και των δοκιμασιών. Έχοντας ζήσει ο άνθρωπος όλη την 
τραγωδία της ανθρωπότητας στη δική του ζωή, αφού λάβει τη χάρη του 
Θεού, επιποθεί τον ίδιο κλήρο χάριτος για όλους τους ανθρώπους. Έχει 
ενδυθεί τα «σπλάγχνα οικτιρµών» (Κολ. 3,12) του Χριστού, τα οποία ο απόστολος 
Παύλος µας παροτρύνει όλους να αποκτήσουμε. 

Σε γενικές γραμμές το δεύτερο στάδιο της πνευματικής ζωής αποτελεί 
περίοδο σταυρώσεως. Ο Γέροντας Σωφρόνιος αναφερόταν σε δύο είδη σταυρού: 
έναν ορατό και έναν αόρατο. Όλοι μπορούμε να εικάσουµε τη µορφή του 
ορατού σταυρού: κάποιοι περιφρονούνται από τους συναδέλφους τους, άλλοι 
πλήττονται από ασθένεια και άλλοι ζουν σε πολύ Φφτωχικές συνθήκες ή 
αντιμετωπίζουν άλλου είδους συμφορά ή δυστυχία. Ο αόρατος όµως σταυρός 
συνίσταται στον βαθύ εσωτερικό πόνο, που προξενεί η επίγνωση της 


5ΟΨΟΜΕΘΑ ΤΟΝ ΘΕΟΝ ΚΑΘῺΣ ἘΣΤΙ, σ. 274: ΠΕΡΙ ΠΡΟΣΕΥΧΗ͂Σ, σ. 25. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -127- 


πνευματικής µας πτωχείας”, καθώς και η μόνιμη συναίσθηση ότι «μακράν 
από αμαρτωλών σωτηρία» (Ψαλμ. 118.155). Ως µαθητές του Χριστού 
καλούμαστε να άρουµε και τον ορατό και τον αόρατο σταυρό. Συγχρόνως όµως 
μαθητεύουμε και στην μακαριότητα Του: «Μακάριοι οι πτωχοί τω πνεύματι, ότι 
αυτών εστιν η Βασιλεία των ουρανών» (Ματθ. 5,3). Ως πτωχοί κατά το πνεύμα 
υποφέρουµε ενδόµυχα, αλλά την ίδια ώρα ευλογούμαστε από τον Θεό. Με 
[/258| επιμελή εξέταση της ουσίας των Μακαρισμών διαπιστώνουμε ότι ξεκινούν 
από τον αόρατο σταυρό, δηλαδή την πνευματική πτωχεία, για να 
καταλήξουν στον ορατό σταυρό της διώξεως ή του μαρτυρίου. 

Φυσικά ο Ίδιος ο Κύριος υπέφερε και ορατώς και αοράτως. Ο αόρατος 
Σταυρός Του υπήρξε δυσβάστακτος στον κήπο της Γεθσημανή, όταν σύμφωνα µε 
την υπακοή Του ήπιε το ποτήριο το γεμάτο την πικρία της προδοσίας του μαθητή 
Του και την αχαριστία του πλήθους. Πράγματι, η υπάκουη αγάπη του Κυρίου 
υπήρξε πλήρης και σήκωσε και τους δύο σταυρούς Του μέχρι τον θάνατο. Χάρη 
στην τελειότητα του μαρτυρίου Του καταργήθηκε ο θάνατος και 
προπαρασκευάσθηκε η οδός για την πλημμύρα των χαρισμάτων του Αγίου 
Πνεύματος στη γη, όταν το Πνεύμα του Θεού εκχύθηκε πάνω σε κάθε σάρκα 
(ωήλ 2,28). Με άλλα λόγια, το Άγιο Πνεύμα μεταδόθηκε δια του ορατού και 
αόρατου Σταυρού του Χριστού. Και αν φέρουμε τον προσωπικό µας σταυρό 
ακολουθώντας πίσω Του, θα µας χορηγηθεί η κληρονομιά του μεγάλου Σταυρού 
του Χριστού, στον Οποίο συμπεριλαμβάνονται όλοι οι σταυροί που σήκωσαν 
ποτέ οι άνθρωποι σε όλες τις εποχές. Κατά συνέπεια, ο μικρός προσωπικός 
σταυρός µας είναι το κλειδί για την κληρονομιά του μεγάλου Σταυρού Του, η 
οποία συνίσταται σε όσα χαρίσματα εκχύθηκαν πάνω στη γη ως αποτέλεσµα του 
ζωοποιού θανάτου Του, της καθόδου Του στον άδη και της ανόδου Του στον 
ουρανό (Εφεσ. 4,8-10). 

[/259ἱ Έχοντας κατά νου το παραπάνω ο Γέροντας Σωφρόνιος διατύπωσε 
τον ακόλουθο πνευματικό νόμο: Κατά το μέτρο που θα βαστάσουμε µέσα µας 
το κρίµα του Υιού του Θεού -µε το οποίο γινόμαστε μιμητές της κενώσεως 
Του- κατά το ίδιο μέτρο θα εμπλουτισθούμε µε τις δωρεές του Αγίου 
Πνεύματος που απορρέουν από αυτό. Αυτό εννοούσε ο Γέροντας, όταν βεβαίωνε 
ότι το πλήρωμα της κενώσεως προηγείται του πληρώματος της τελειώσεως”, ή 
όπως αλλιώς το έθετε: «Όποιος εξομοιώνεται µε τον Χριστό στις επίγειες 
εκδηλώσεις του, µε Φυσικό τρόπο ομοιώνεται μαζί Του και στο Θείο επίπεδο»5έ. 
Πράγματι ο άνθρωπος που καταθέτει όλη την πιστότητα του στην 
αυτοπροαίρετη αποδοχή και δημιουργική αντιμετώπιση των παθημάτων για την 
αγάπη του Θεού, ενισχύεται από τη θεία χάρη και προετοιμάζεται για την 
αναγέννηση του στη φωτοφόρο Βασιλεία των ουρανών. 

56 ΟἸΌΜΕΘΑ ΤΟΝ ΘΕΟΝ ΚΑΘῺΣ ΕΣΤΙ, σ. 119. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -128- 


Ερωτήσεις και Απαντήσεις 


Ερώτηση 1: Ασθάνοµαι κάποια λύπη στην καρδιά µου, γιατί άκουσα 
πολλά περί παθημάτων και θλίψεων. Πού είναι το πνευματικό πανηγύρι, η 
ευτυχία να ακολουθείς τον Χριστό; Ίσως να υποφέρω ακολουθώντας Τον, αλλά 
συγχρόνως είναι και ευτυχία να βαδίζεις στα ίχνη Του, είναι χαρά να είσαι μαζί 
Του. Η Εκκλησία µας δεν είναι μόνο Εκκλησία των παθημάτων και του Σταυρού, 
[/260| αλλά επίσης και της Αναστάσεως. Πεθαίνουµε µια φορά κατά το Βάπτισμα, 
για να αναστηθούμε μαζί Του. Κάτι που µου έλειψε στη σηµερινή σας 
παρουσίαση ήταν ένας λόγος για τους Αποστόλους και τη χαρά τους µετά την 
Ανάσταση. Είχα συνεχώς την αίσθηση ότι πρέπει να υποφέρουµε, αλλά έχω τη 
γνώμη ότι δεν εξυμνούμε τα παθήματα στην Εκκλησία µας. Πάλι βέβαια, όταν 
έρχονται, τα δεχόμαστε µε ευτυχία, µε χαρά. Τότε μοιραζόμαστε µε τον Χριστό 
τον πόνο Του και τον Σταυρό Του. Θα μπορούσατε σας παρακαλώ να µας 
εξηγήσετε το θέµα περισσότερο; 

Απάντηση 2: Νομίζω ότι έχετε δίκαιο, πάτερ. Ανέφερα νωρίτερα ότι δεν 
είµαστε µόνο µαθητές του Σταυρού αλλά και µαθητές της μακαριότητας: αυτό 
μας λέει πολλά. Ίσως, εξαιτίας του αντικειμένου της ομιλίας, ασχολήθηκα 
εκτενέστερα µε την πλευρά αυτή του θέματος. Αλλά στην παρούσα κατάσταση 
μας είναι ψυχολογικά πιο εύστοχο να υπογραμμισθούν τα παθήματα, τα οποία 
διαδέχεται η χαρά µε Φυσικό τρόπο. Μίλησα όµως για την παρηγοριά που 
ακολουθεί και είπα ότι είναι το µόνο πράγμα που µας καθιστά ικανούς να 
κατασβέσουµε τη σκοτεινή πύρωση των παθών. 

Για παράδειγµα, διανύουμε τη Μεγάλη Τεσσαρακοστή µε µεγάλη 
λαχτάρα, επειδή κατά τη διάρκεια της παλεύουμε να βρούμε τη βαθειά καρδιά 
μας και από τα μύχια της να απευθυνθούµε στον Θεό. Η προσπάθεια µας 
αυτή διαρκεί πενήντα ηµέρες και, όταν έρχεται το Πάσχα, συντελείται µέσα µας 
έκρηη χαράς, θρίαμβος, νίκη: η νίκη του Χριστού. Και όµως, δεν παραμένουμε σε 
αυτήν, την χάνουμε από την πρώτη κιόλας ημέρα. Κατά κάποιον [//261| τρόπο, 
αρμόζει περισσότερο σε µας να νηστεύουμε και να παλεύουμε επί πενήντα 
ημέρες, παρά να μένουμε στην ανείπωτη εκείνη χαρά που γευόµαστε το βράδυ 
της Αναστάσεως, επειδή ακριβώς η περίοδος εκείνη µας είναι πιο απαραίτητη. 
Βεβαίως και η περίοδος µετά το Πάσχα είναι πολύ σηµαντική. Δεν συνοδεύεται 
από νηστεία, αλλά ο σκοπός της, µε όλο το νόημα της Μεσοπεντηκοστής και 
των Κυριακών που προηγούνται της εορτής της Πεντηκοστής, είναι να 
αναζωπυρωθεί µέσα µας ο πόθος για το χάρισμα του Αγίου Πνεύματος. 

Ίσως όφειλα να τονίσω εξίσου τη χαρά, αλλά γνωρίζω ότι η πνευματική 
χαρά έρχεται φυσιολογικά, όταν μάθουμε πρώτα να πάσχουμε µε τον ορθό 
τρόπο. Συγχωρήστε µε, η παρουσίαση µου δεν ήταν ίσως πλήρης, αλλά πιστεύω 
ότι, αν διανύσουμε την Τεσσαρακοστή έχοντας κατά νου µόνο µία σκέψη, πώς να 
βρεθούμε λίγο πιο κοντά στον Κύριο, τότε το Πάσχα θα Τον πλησιάσουμε 
φυσιολογικά, γιατί το δικό µας Πάσχα, στην πραγματικότητα, είναι η 

προσέγγιση Του. Αυτό άλλωστε είναι το Πάσχα. Και ένας τρόπος να Τον 
προσεγγίσουμε είναι να υπομείνουμε παθήματα για χάρη Του. 


Ερώτηση 3: Μιλήσατε για τα εκούσια παθήματα και για το τι πρέπει να 
κάνουμε, προκειμένου να προσελκύσουμε τη χάρη του Θεού. Και έχω απλώς την 
περιέργεια σχετικά µε τη χρήση των μετανοιών στην προσωπική ζωή µας ως 
ιερέων, αλλά και για την πιθανή εισαγωγή τους στη ζωή των ενοριτών µας ως 
ένα μικρό δείγμα εκούσιου παθήματος. Θα μπορούσατε να το σχολιάσετε; 

Απάντηση 93: Ναι, βέβαια, οι μετάνοιες βοηθούν πολύ, [/262] γιατί 
αποτελούν έμπρακτη εικόνα της οδού για την οποία μιλήσαμε: της ταπεινώσεως 
μας ενώπιον του Κυρίου, της πορείας µας προς τα κάτω καιτης ελαττώσεως µας, 
ώστε Εκείνος να αυξηθεί µέσα µας. Ο άγιος Ιωάννης ο Βαπτιστής είναι «μέγιστος 
πάντων των εν γεννητοίς γυναικών» (Ματθ. 1111: Λουκ. 7,28), όπως λέει ο 
Κύριος. Γιατί όµως χαρακτηρίσθηκε μέγιστος; Διότι ελαχιστοποίησε τον εαυτό 
του. Παρόλο που τον καιρό εκείνο δοξαζόταν από όλο το λαό του Ισραήλ ως ο 
μέγιστος προφήτης, εκείνος προτίμησε να εναποθέσει τη δόξα αυτή στα πόδια 
του Χριστού λέγοντας: Αυτός είναι εγώ δεν αξίζω. «Εκείνον δει αυξάνειν, εμέ δε 
ελαττούσθαυ (Ιωάν. 3,27-30). Για να το θέσουμε διαφορετικά, τοποθέτησε τον 
εαυτό του κάτω από τα πόδια του Χριστού, εκμηδένισε τον εαυτό του ενώπιον του 
Κυρίου. Παρόλο που ήταν ανώτερος όλων, έκανε τον εαυτό του μικρότερο από 
όλο τον Ισραήλ, γι αυτό και δίκαια ο Κύριος τον ανακήρυξε «μέγιστον των εν 
γεννητοίς γυναικών». 

Οι μετάνοιες είναι επίσης πολύ ευεργετικές µε άλλη έννοια: µας 
διδάσκουν να προσευχόμαστε και µε το σώμα. Δυστυχώς δεν συμβαίνει συχνά να 
έχουµε αληθινά πνευματική προσευχή, κατά την οποία µας καθοδηγεί η δύναμη 
της χάριτος και ο νους ηγεμονεύει στην παράσταση του ενώπιον του Θεού - αυτό 
είναι πολύ σπάνιο. Τον περισσότερο καιρό είναι αναγκαίο να κοπιάζουμε: 
κάνουμε μετάνοιες, κράζουμε προς τον Θεό, κλαίμε, αναπέμπουμε προφορικές 
προσευχές, ωσότου ενισχυθεί η καρδιά από τη χάρη, και τότε μόνο μπορούμε να 
αρχίσουμε τη νοερά προσευχή. Πρέπει να μάθουμε να προσευχόμαστε [//265] και 
σωματικά, επειδή αποτελούμε ενότητα, πνεύμα και σώμα. Ο Θεός δημιούργησε 
τον άνθρωπο ως ενότητα -σώμα και ψυχή- γι αυτό και ο θάνατος δεν είναι 
αποδεκτός από τον άνθρωπο, ακριβώς γιατί χωρίζειτην ψυχή από το σώμα. 

Πρέπει να αναστηθούμε από τους νεκρούς, για να παρασταθούμε ενώπιον 
του Θεού και να λάβουμε τη δίκαιη ανταπόδοση για όσα έχουμε διαπράξει τόσο 
με την ψυχή όσο και µε το σώμα. Μπορεί να συμβεί, κατά την ώρα της 
προσευχής, ο εχθρός να κυριεύσει τελείως τη διάνοια µας. Μερικές φορές είμαστε 
κουρασμένοι ή υποφέρουμε από κάτι και δεν έχουµε καθαρό νου για προσευχή. 
Τότε αρχίζουμε: «Κύριε, Συ βλέπεις ότι ο εχθρός έχει κατακυριεύσει τον νου μου, 
αλλά πρόσδεξαι την πενιχρή αυτή προσευχή του σώματος µου». Και τότε 
κάνουμε μετάνοιες και αποκτούµε σταδιακά δύναμη για προσευχή. 

Γνώριζα έναν ιερέα, ο οποίος συναντούσε μεγάλη δυσκολία στην 
προσευχή τα βράδυα της Κυριακής, επειδή πάντοτε ένιωθε πολύ 
καταβεβλημένος. Οι Κυριακές ήταν πολύ εξαντλητικές γι αυτόν: πρώτα η 

Λειτουργία, µετά το κήρυγμα, εξομολογήσεις και επαφές µε ανθρώπους όλη την 
ἡμέρα, και πάντοτε επέστρεφε στο δωμάτιο του διαλυμένος. Μου 
εκμυστηρεύθηκε ότι ένα βράδυ αποσύρθηκε στο δωμάτιο του και άρχισε να λέει: 
«Κύριε, συγνώμη, τη νύχτα αυτή δεν μπορώ να προσευχηθώ. Κύριε, συγχώρεσε 
με, το βράδυ αυτό δεν μπορώ να προσευχηθώ». Πηγαινοερχόταν στο δωμάτιο του 
επαναλαμβάνοντας τα ίδια λόγια για μισή ώρα. Και ξαφνικά ο Θεός άνοιξε την 
καρδιά του’ καινούργια δύναμη ξεχύθηκε μέσα της, και προσευχήθηκε επί 
μακρόν. Ο Θεός του άνοιξε οδό μετανοίας, μ/264 µε αποτέλεσµα ο πόνος και η 
κούραση του να επισκιασθούν από τη δύναμη της προσευχής. Συνέχισε την 
προσευχή µε τον λόγο του Ίδιου του Θεού, µε τους λόγους των Γραφών, για 
πολλή ώρα. Μερικές φορές νομίζουμε ότι είµαστε εξαντλημένοι, ότι δεν έχουµε 
καθόλου ενέργεια και λέμε στον Θεό: «Κύριε, συγχώρεσε με, δεν μπορώ». Αν 
όµως κατορθώσουµε να ανακαλύψουμε µια αληθινά ταπεινή σκέψη που να 
αγγίξει την καρδιά, τότε µια νέα ενέργεια θα ελευθερωθεί, και θα βρούμε τη 
δύναμη να κάνουμε πολύ περισσότερα. 

Το ερώτημα είναι πώς βρίσκει κανείς µια ταπεινή σκέψη, από την οποία να 
αναβλύσει ενέργεια. Να, γιατί οι λόγοι των Γραφών µας βοηθούν’ είναι πολύ 
εὐχρηστοι. Αν φροντίζουμε να μελετούμε πάντοτε τη Γραφή, από καιρό σε καιρό 
κάποιος λόγος θα ζωοποιείται µέσα µας για προσευχή. Και, ξέρετε, είναι 
θαυμάσιο να προσευχόμαστε µε τους ίδιους λόγους που παρέδωσε το Άγιο 
Πνεύμα. Συγχωρήστε µε. 


Ερώτηση 4: Θα μπορούσατε να αναπτύξετε λίγο περισσότερο έναν λόγο 
σας: το μεγαλύτερο αυτό πυρ της παρηγοριάς είναι ό,τι ακριβώς χρειαζόμαστε. 

Απάντηση 4: Τα πάθη αποτελούν πάντοτε υποκατάστατα της 
πνευματικής χαράς. Έχουμε ανάγκη από αληθινή χαρά στη ζωή µας. Ο Θεός 
ήλθε, για να έχουμε χαρά και μάλιστα ολοκληρωμένη, όπως αναφέρεται στο 
κατά Ιωάννην ευαγγέλιο (Ιωάν. 15,11: 16,24). Χρειαζόμαστε χαρά και 
πλασθήκαμε γι αυτήν, αλλά η πνευματική χαρά δεν είναι όμοια µε [/265] την 
ψυχολογική χαρά του κόσμου αυτού. Πνευματική χαρά έχουμε, όταν η καρδιά 
μας είναι ελεύθερη και βασιλεύει σε αυτήν η ειρήνη του Χριστού. Αληθινή 
πνευματική χαρά είναι να γνωρίζουμε ότι είµαστε απαλλαγμένοι από την 
επήρεια του εχθρού, ελεύθεροι από την επίδραση κακών διαλογισμών και 
πειρασμών. Τα παθήματα είναι αναγκαία, μέχρι να καθαρθεί η καρδιά, μέχρι να 
τρωθεί, δηλαδή να πληγωθεί, οπότε αρχίζει να συμμετέχει στη συνομιλία µε τον 
Θεό. Δεν θα έπρεπε να χρησιμοποιώ βαρειές εκφράσεις, γιατί ποιος έχει καθαρή 
καρδιά; Αλλά όταν παραστεκόµαστε και μιλούμε στον Θεό από τα βάθη της 
συντρετριμμένης καρδιάς µας, τότε βρίσκουμε αληθινή παράκληση. Η 
παρηγοριά µας είναι να είµαστε ελεύθεροι, να έχουµε ελεύθερη και πεπυρωμένη 
καρδιά, όπως ο Λουκάς και ο Κλεόπας στην οδό προς Εμμαούς, ειρηνική και 
φλεγόμενη καρδιά, όπου αντηχεί µόνο ο λόγος του Χριστού. 


Ερώτηση 5: Στον προσωπικό µου αγώνα, όσο χρόνο χρειάσθηκε να ξοδέψω 
για να μαθητεύσω στη μετάνοια, άλλον τόσο χρειάσθηκα, για να μάθω πώς 

πρέπει να χαίρομαι. Έμαθα ότι η ευτυχία που µπορεί να προέρχεται από τους 
διάφορους περισπασμούς δεν είναι αληθινή χαρά. Αλλά υπάρχουν ελάχιστα 
παραδείγματα για την αλήθεια αυτή στον κόσµο µας σήµερα. Πώς να διδάξουµε 
τους ανθρώπους κάτι που είναι τόσο σπάνιο; Ξέρω ότι μπορώ να επιδείξω 
τραχύτητα, δυσαρέσκεια και κριτική, αλλά τι γίνεται µε τις αρετές που δεν έχω; 
Δεν επιθυµώ να γίνομαι πρόσκομμα στους ενορίτες µου. Είμαι κακό παράδειγµα. 
Τιπρέπεινα κάνω; 

[//266] Απάντηση 5: Η διαίσθηση σας είναι σωστή, πάτερ. Πόσες φορές δεν 
πληρωθήκαμε από τη χαρά της θεϊκής παρηγοριάς και τη χάσαμε από την 
απροσεξία μας! Τι αυτό και ο άγιος Ιωάννης της Κλίμακος εφιστά την προσοχή 
στο θέµα αυτό: «Μη παρρησιάζου, καν καθαρότητα κέκτησαι: ταπεινοφροσύνη 
δε μάλλον πολλή πρόσελθε, και πλέον παρρησιασθήση»”. Δηλαδή, όσο 
ταπεινότεροι, όσο πιο προσεκτικοί και μετρημένοι είμαστε στην προσέγγιση µας 
προς τον Θεό, τόσο μεγαλύτερη χαρά θα δρέψουμε. Αλλά πρέπει να προσέχουμε 
πολύ την υπερβολή της χαράς, όταν την βιώνουμε ψυχολογικά. Οφείλουμε να 
είµαστε εγκρατείς ακόµη και στη χαρά, αλλιώς θα την χάσουμε. 

Αν έχουµε µεγάλη χαρά και αρχίσουμε να Φφλυαρούμε, να διδάσκουμµε τους 
άλλους και να μιλούμε ασύστολα εξωτερικεύοντας τα χαρίσματα µας, τότε είναι 
βέβαιο ότι θα απωλέσουµε τη χαρά µας και θα αισθανθούµε κενό. Η αληθινή 
πνευματική χαρά κρύβεται στο βάθος της καρδιάς, και όσο περισσότερο την 
κρύβουμε τόσο καλύτερα την διασφαλίζουμε. Είναι αρκετό να ενεργούμε σε 
όλα απλώς ειρηνικά και μετρημένα, γιατί, ξέρετε, έχουµε εχθρούς, που θα 
μετέλθουν όλα τα µέσα στην απόπειρα τους να µας ληστέψουν. Διαβάζουμε 
στην Κλίμακα του αγίου Ιωάννου ότι κάθε πνευματική αρετή κινδυνεύει να 
εκφυλισθείσε πάθος, αν δεν είµαστε προσεκτικοί. 


Ερώτηση 6: Ζούμε σε έναν πολιτισμό που ζητάει ανταμοιβή και όχι θυσία. 
Οι άνθρωποι επιδιώκουν τη χαρά, θέλουν [267] αποτελέσµατα, αλλά 
δυσκολεύονται αφάνταστα να δεχθούν τον Σταυρό. Συναναστρέφομαι µε 
ανθρώπους, οι οποίοι πολλές φορές δεν είναι έτοιμοι να τον αποδεχθούν, πριν 
αναπτυχθούν εσωτερικά µέσα σε ατμόσφαιρα χαράς. 

Απάντηση 6: Ναι, είναι σωστό αυτό που είπατε, πάτερ. Προσευχόμαστε: 
«Ανάστασιν Χριστού θεασάμενοι προσκυνήσωμεν άγιον Κύριον ]ησούν ... Ιδού 
γαρ ήλθε δια του Σταυρού χαρά εν όλω τω κόσμω». Ο Γέροντας Σωφρόνιος 
συνήθιζε να µας λέει ότι η ευλογία του Θεού στη ζωή αυτή ομοιάζει µε κατάρα. 
Και η κατάρα του Θεού στη ζωή αυτή, τα παθήματα, είναι ευλογία. Για µας τους 
αμαρτωλούς η ευλογία του Θεού, η χάρη Του, είναι σαν κατάρα, όταν δεν έχουμε 
ορθή στάση, για να επωφεληθούμε από αυτήν. Είναι αναπόφευκτο: απωλέσαμε 
τη δόξα του Θεού και πρέπει να βαστάσουμε τον Σταυρό στη ζωή µας, 
προκειμένου να απαλλαχθούμε από την κατάρα. Αν αποφύγουμε τον Σταυρό, 
καταλήγουμε στο σύστημα της Νέας Εποχής, το οποίο είναι ένα είδος 


57 Ἰωάννου του Σιναΐτου, ΚΛΙΜΑΞ, Λόγος 28,11, ὁ.π. σ. 357. 

Χριστιανισμού χωρίς τον Σταυρό. Και είναι πολλές οι αιρέσεις στις µέρες µας 
που αποπειρώνται να οικοδομήσουν παρόμοια συστήµατα, επειδή ο Σταυρός 
τους φαίνεται βαρύς, άβολος: γι’ αυτό και τον προσαρμόζουν στα μέτρα τους, 
σύμφωνα µετα προσωπικά τους πιστεύω και συμφέροντα. 


[//268] 
γ) Παράσταση ενώπιον του Θεού µε προφητική αυτογνωσία 


«Ο πετεινός του χωριού ζει σε µικρή αυλή και είναι ικανοποιημένος 

με τη μοίρα του. Ο αετός όµως πετά ως τα σύννεφα, βλέπει από τα 

ύψη τους γαλάζιους ορίζοντες, γνωρίζει πολλούς τόπους, βλέπει 

δάση και λιβάδια, ποτάμια και βουνά, θάλασσες και πολιτείες. Και 

ἂν κόψουν τα φτερά του αετού και τον βάλουν να ζήσει μαζί µε τον 

πετεινό στη στενή αυλή, πόσο θα νοσταλγεί τον γαλανό ουρανό 

και τα ὕψη των ερημικών βράχων! Έτσι και ακόµη περισσότερο 

στενοχωριέται και νοσταλγεί η ψυχή, όταν χάσει τη χάρη: είναι 

απαρηγόρητη στη θλίψη της και πουθενά δεν βρίσκει ανάπαυση». 

ΟΛΟΙ ΛΑΜΒΑΝΟΥΜΕ πείρα της απώλειας της χάριτος µε διαφορετικούς 
τρόπους και για διαφόρους λόγους. Κατ’ αρχάς, η ίδια η Φύση µας δεν είναι 
ακόµη επιδεκτική του πληρώματος της χάριτος του Θεού. Παρόλο που η κένωση 
του Χριστού υπήρξε άπειρη, ενώνοντας την άκτιστη φύση του Θεού µε την κτιστή 
και εκπεσµένη Φύση του ανθρώπου, η φύση µας δεν έχει την ικανότητα να 
διατηρήσει το πλήρωμα της χάριτος και όσα ανήκουν στο Πνεύμα. Είμαστε 
υλικά, χοϊκά πλάσματα, ενώ η χάρη είναι θεϊκή, άκτιστη και αιώνια. Ωστόσο ο 
άνθρωπος έχει τη δυνατότητα να δεχθεί αυτή τη χάρη. Στην αρχή ο Κύριος [/269] 
ενεφύσησε το Πνεύμα Του στο πρόσωπο του ανθρώπου και εξακολούθησε έκτοτε 
να καλλιεργεί τη γήινη φύση του, ώστε να προσλαμβάνει τη χάρη Του. 

Κατά τη Μεταμόρφωση του Χριστού στο Όρος Θαβώρ οι τρεις µαθητές 
έπεσαν «επί πρόσωπον αυτών και εφοβήθησαν σφόδρα», αδυνατώντας να 
σταθούν µέσα στο φως της δόξας του Προσώπου του Χριστού. Τα σώματα τους 
ήταν γήινα, και το Άγιο Πνεύμα δεν είχε ακόµη αποσταλεί στον κόσµο. Όπως 
μαρτυρεί ο ευαγγελιστής Ἰωάννης, «ούπω γαρ ήν Πνεύμα Άγιον, ότι Ιησούς 
ουδέπω εδοξάσθη» (]ωάν. 7,99). Η ανθρώπινη φήση δεν ήταν ικανή να 
συμμορφωθεί προς το Πνεύμα, αλλά και να μεταμορφωθεί από Αυτό. Η 
μεταποίηση αυτή επρόκειτο να συντελεσθεί την ημέρα της Πεντηκοστής. Μετά 
τη μεγάλη αυτή ηµέρα, όταν οι Απόστολοι έψελναν ύμνους µέσα στη φυλακή, 
ολόκληρο το κτίριο σείσθηκε και η πόρτα άνοιξε μόνη της (Πράξ. 5,16: 16,25-26). 
Το χάρισμα του Αγίου Πνεύματος είχε πλέον εγκεντρισθεί στην ανθρώπινη 
Φύση, και οι Απόστολοι στέκονταν πρόσωπο προς Πρόσωπο ενώπιον του Θεού 
και συνδιαλέγονταν μαζί Του. Μέχρι τότε όλος ο κόσμος ήταν υποταγμένος στην 
κυριαρχία του φόβου του θανάτου (Εβρ. 2,15). Από τη στιγµή όµως που ο 

θάνατος καταλύθηκε, ανοίχθηκε η οδός για τη µετοχή της ανθρώπινης 
φύσεως στη δωρεά του Αγίου Πνεύματος. Οι Απόστολοι, πλήρεις χάριτος 
τώρα, υποδέχονταν µε μεγάλη χαρά κάθε κακομεταχείριση και δαρμό χάριν του 
Ονόµατος του Χριστού. Πανηγύριζαν, γιατί ο Χριστός είχε αναστηθεί εκ των 
νεκρών. Η σκια του θανάτου είχε καταποθεί από το [/270] Φως της Ζωής’ το 
κεντρί του θανάτου είχε οριστικά και αμετάκλητα καταργηθεί (Α΄ Κορ. 15,55). 

Επομένως στερούμαστε τη χάρη που λαμβάνουμε στην αρχή, επειδή στη 
φθαρτή Φύση µας υπολείπεται ακόµη να μετασχηματισθεί. Ἡ μεταμόρφωση 
αυτή που επακολουθεί την πρώτη επίσκεψη της χάριτος συνιστά αργή και 
επώδυνη διεργασία, η οποία ξεκινά µε µεταβολή της ίδιας της συνειδήσεως µας. 
Συχνά, εξαιτίας της δραστικής αυτής αλλοιώσεως, οι άνθρωποι εγκαταλείπουν 
τον κόσμο, για να γίνουν μοναχοί. Η ένταση της πρώτης χάριτος τους παρέχει 
εντελώς νέα προοπτική, και η σχέση τους µε συγγενείς και φίλους παύει να τους 
θέλγει. Η ψυχή αναζητεί τώρα αυθεντική πνευματική ζωή µε αναφορά στην 
αιωνιότητα. Ο άνθρωπος αδυνατεί να παραμείνει εγκλωβισμένος στη σχετική 
ευτυχία της πρότερης άγνοιας του και δεν πρόκειται να ικανοποιηθεί, μέχρι να 
φθάσει το μέτρο που του αποκαλύφθηκε από τον Θεό. 

Μέσα στην απειρία µας είναι αδύνατον να αποφύγουμε τα λάθη. Μην 
έχοντας ακόµη αναγεννηθεί, διατηρούµε αμαρτωλές ἐέξεις, οι οποίες 
προσβάλλουν τον Θεό και λυπούν το Άγιο Πνεύμα. Τότε αναλαμβάνουμε αγώνα 
για τη μεταμόρφωση της φύσεως µας, αφού γνωρίζουμε ότι πρέπει να 
αποκτήσουμε ως δική µας περιουσία εκείνο που µας προσφέρθηκε δωρεάν. Είναι 
περιττό να σημειωθεί ότι ο άνθρωπος ποτέ δεν θα επιτύχει να αναπληρώσει τη 
δωρεά του Θεού, την οποία σπατάλησε και που είναι η αιώνια ζωή. Όλες οι 
εφήμερες προσπάθειες του ανήκουν στον χώρο του κτιστού, ενώ τεράστιο χάσμα 
διαχωρίζει [2711 την πρόσκαιρη κατάσταση του από την αιώνια ζωή του Θεού. 
Εντούτοις ο Θεός, µέσα στην άφατη αγαθότητα Του, του παρέχει και του εμπνέει 
τρόπους ανταλλαγής της μικρής και Φθαρτής ζωής του µε τη δική Του άπειρη και 
άφθαρτη ζωή. 

Ο Γέροντας Σωφρόνιος υπογραμμίζει ότι η επίσκεψη της πρώτης χάριτος 
αφυπνίζει µέσα µας την υποστατική αρχή, δηλαδή τη δυνατότητα που έχει 
εμφυτεύσει ο Θεός στη φύση µας να προσλάβει το χάρισμα του Θεού και να 
οµοιωθεί µε Αυτόν”. Με την πρώτη χάρη προγευόµαστε το πώς η δωρεά του 
Αγίου Πνεύματος µας δίδει τη δυνατότητα να αναπτύξουμε πλήρως όλες τις 
Φυσικές µας ικανότητες. Για παράδειγµα, όταν µας δίνεται έστω και λίγη 
κατάνυξη, έχουµε την αίσθηση ότι ελέγχουμε απόλυτα όλη την ύπαρξη µας, 
παρατηρώντας και επιτηρώντας κάθε σκέψη µας, κάθε κίνηση της καρδιάς μας. 
Όσο περισσότερο χάρη λαμβάνουμε, τόσο πληρέστερα εξουσιάζουµε τη φύση 
μας. Με άλλα λόγια, καθώς η υποστατική αρχή αφυπνίζεται µέσα µας, αρχίζει η 
αναγέννηση µας. Παρόλο που η χάρη ενεργεί πολύ δραστικά στην αρχή, η φύση 
μας δεν υποτάσσεται ακόµη στο μεγάλο και τέλειο θέλημα του Θεού. Η χάρη 

ελκύει την προσοχή μέσα µας και αποκαλύπτει μεγάλες αλήθειες της 
πνευματικής ζωής, αλλά δεν είµαστε ακόµη σε θέση να τις κάνουμε κτήμα µας. 
Παραμένουμε διχασμένοι, πεπτωκότα όντα και, όταν βρεθούμε αντιμέτωποι µε 
την απώλεια της χάριτος, ανακαλύπτουμε τον διχασµό που φέρουμε µέσα µας. 
Εκείνο το [/272) μέρος του εαυτού µας, το οποίο άρχισε να αναγεννάται, 
ακολουθεί την υποσταστική αρχή, ενώ το άλλο, ο παλαιός µας άνθρωπος, 
παίρνει την αντίθετη κατεύθυνση. Συνήθως µας καταπλήσσει η παρατήρηση της 
εσωτερικής αυτής συγκρούσεως, και απορούμε: «Αισθανόµουν τόσο καλά. Η 
προσευχή µου ήταν Φλογερή και πηγαία. Τι µου συνέβη;» Δεν καταλαβαίνουμε 
ότι η Φύση µας εξακολουθεί να υπόκειται στον παλαιό νόμο. Αν ωστόσο 
εξαντλήσουµε όλα τα µέσα, για να µπορέσουµε να σταθούμε ακλόνητοι, όπως 
προτείνει ο Απόστολος (Εφεσ. 613), η φύση και η θέληση µας θα 
συμμορφωθούν στον νέο νόμο της χάριτος, που διήγειρε µέσα µας η 
υποστατική αρχή. Η βαθμιαία δυναμική αύξηση της υποστατικής αρχής µας θα 
υπερβεί τη βαρύτητα της µη αναγεννηµένης φύσεως μας. Η θνητότητα θα 
καταποθεί από την αθανασία (Β’ Κορ. 5,4), ούτως ώστε να εδραιωθεί μέσα 
µας το θέλημα του Θεού, ως μόνος αληθινός νόμος της υπάρξεως µας. 

Στην προς Ρωμαίους επιστολή του ο Απόστολος περιγράφει παραστατικά 
την εσωτερική αυτή σύγκρουση: «Συνήδομαι γαρ τω νόµω του Θεού κατά τον 
έσω άνθρωπον, βλέπω δε έτερον νόμον εν τοις μέλεσι µου αντιστρατευόµενον τω 
νόμω του νοός µου και αιχμαλωτίζοντα µε εν τω νόµω της αμαρτίας τω ὄντι εν 
τοις μέλεσι μου» (Ρωμ. 722-23). Με τον φωτισμό της πρώτης χάριτος, ο 
εσωτερικός διχασµός µας αποκαλύπτεται τώρα µε ένταση. Ο Γέροντας 
Σωφρόνιος, ως πνευματικός πατέρας, ποτέ δεν επιχειρούσε να μειώσει το 
αίσθημα του εσωτερικού διχασμού στους ανθρώπους. Απεναντίας, προσπαθούσε 
κάποτε και [/273] να το εντείνει, γνωρίζοντας ότι όσοι είναι πρόθυμοι να 
παραμείνουν σε τέτοια ένταση, θα στραφούν στον Θεό µε όλο το είναι τους. Και 
αν υπομείνουν τη δοκιμασία, η χάρη Του θα γίνει αναφαίρετο κτήμα τους. 

Ο εσωτερικός διχασμός εκδηλώνεται µε ποικίλους τρόπους. Τη νύχτα 
μπορεί να προσευχόμαστε µε πολλά δάκρυα και να αισθανόμαστε την 
παρηγοριά του Αγίου Πνεύματος, και όταν σηκωνόμαστε το πρωί να 
βοισκόμαστε σε κατάσταση απορίας, σαν να µην είχαμε προσευχηθεί καθόλου. 
Ωστόσο και οι δύο καταστάσεις αληθεύουν. Η ένθερµη νυχτερινή προσευχή 
αποτελεί δωρεά του Θεού που µας προσφέρεται ελεύθερα καλώντας µας σε 
καινότητα ζωής. Το πρωινό αίσθημα της ερηµώσεως µας υπενθυμίζει ότι η φύση 
μας είναι ακόµη γήινη. Ακόμη και ο απόστολος Παύλος απελπιζόταν και 
ελεεινολογούσε τον εαυτό του: «Ταλαίπωρος εγώ άνθρωπος! Τις µε ρύσεται εκ 
του σώματος του θανάτου τούτου» Συγχρόνως όμως κατανοούσε το 
αναπόφευκτο του πράγματος συμπληρώνοντας: «Ευχαριστώ τω Θεώ δια Ιησού 
Χριστού του Κυρίου ημών. Άρα ουν αυτός εγώ τω μεν νοῖ δουλεύω νόµω Θεού, τη 
δε σαρκί νόμω αμαρτίας». Και παρότι ο εσωτερικός διχασµός µπορεί να µας 
συνοδεύσει ως το τέλος της ζωής µας, εντούτοις η υποστατική αρχή κερδίζει όλο 
και μεγαλύτερο έλεγχο πάνω στη φύση µας και σε όλη την ύπαρξη µας. 

Άλλωστε, ολοτελής αγιασμός συναντάται µόνο στους μεγάλους Αγίους, όπως 
γράφει ο απόστολος Παύλος στους Θεσσαλονικείς (Α΄ Θεσ. 5,23). 

//274] Η ανθρώπινη φύση είναι αδύναμη και επιρρεπής στην αμαρτία, αλλά 
η χάρη ελαττώνεται επίσης εξαιτίας των καθημερινών µας ενασχολήσεων, οι 
οποίες ελκύουν τον νου µακριά από τη θεωρία του Θεού. Ο Γέροντας Σωφρόνιος 
έλεγε συχνά ότι, αν υπήρχαν δώδεκα βαθμοί χάριτος, οποιαδήποτε κατάσταση 
υπεράνω του έβδομου βαθμού θα εμπόδιζε την εκτέλεση των συνηθισμένων 
καθηκόντων της ζωής µας πάνω στη γη. 

Υπάρχει επίσης µια θεολογική θεώρηση στο θέµα της υποχωρήσεως της 
χάριτος, άποψη χαρακτηριστική της ζωής του Χριστού στο σύνολο της. Σύμφωνα 
με τον Γέροντα, αν ακολουθούμε τον Χριστό, Τον γνωρίζουμε σταδιακά Όλον, 
από το Α ως το Ω. Μας χορηγείται η γνώση της οδού Του και κάθε πλευράς της 
ζωής Του, Ο Χριστός υπέφερε την αγωνία της απορρίψεως και εγκαταλείψεως, 
ώστε να µας ελευθερώσει από την ερήμωση και την απόγνωση µας. Όσοι 
βαδίζουν στα ίχνη Του θα υποβληθούν αναπόφευκτα στην ἴδια εμπειρία Πωάν. 
15,20). Ο άγιος Ανδρέας Κρήτης επισημαίνει ότι, κατά παραχώρηση Θεού, οι 
ψυχές όλων των αγίων, αργά ἡ γρήγορα, µε τον έναν ἡ τον άλλο τρόπο, θα 
διέλθουν στην παρούσα ζωή µέσα από κόλαση. όχι για να χαθούν, αλλά για 
να εξεχνιάσουν το μυστήριο της οδού του Χριστού, που συμπεριλαμβάνει και την 
κάθοδο Του στον άδη και την εκεί Παρουσία Του΄'. Σε κανέναν [/275] από τους 
Αγίους, δηλαδή τους πιστούς, δεν θα αποστερηθεί η τιµή της διανύσεως της 
οδού του Χριστού και της γεύσεως της κολάσεως και διαμέσου αυτών της 
εισδύσεως στο μυστήριο της πανταχού παρουσίας Του, ακόµη και στα 
κατώτατα µέρη της γης. Η εμπειρία αυτή θα τους προσκομίσει βαθειά γνώση 
του Θεού, την ταπείνωση καιτην αγάπη Του για τον άνθρωπο, και θα καταστούν 
θεολόγοι µε φυσικό τρόπο. 

Μια άλλη αιτία για την απώλεια της χάριτος αποτελεί η µεγάλη 
γνώμη που έχουµε για τον εαυτό µας, η κρυφή υπερηφάνεια και ματαιοδοξία 
μας, η εωσφορική τάση που εγκρύπτεται µέσα µας. Όπως βεβαιώνει ο Γέροντας 
Σωφρόνιος, πρόκειται για την τάση υπερεκτιµήσεως των κτιστών χαρισμάτων 
μας, η οποία παρεμποδίζει τη συμμετοχή µας στις άκτιστες δωρεές του Θεού. 
Κατά τον ἅγιο Σιλουανό η ψυχή συναισθάνεται την απομάκρυνση της χάριτος, 
αλλά στην αρχή δεν καταλαβαίνει ότι αιτία είναι η υπερηφάνεια, και µόνο µετά 
από μακροχρόνιο αγώνα τοποθετείται στην οδό της ταπεινώσεως. Το Πνεύμα 
του Θεού είναι ευγενές, ευαίσθητο και ελεύθερο και δεν µπορεί να αντέξει και 
την πιο ελάχιστη αυταρέσκεια στον άνθρωπο. Όλοι γνωρίζουμε πόσο εύκολα 
χάνουμε τη χάρη εξαιτίας της αυτοπεποιθήσεως µας. Μόλις λάβουμε ελάχιστο 
φωτισμό στην καρδιά µας, εφησυχάζουμε μακάριοι, και η υπερβολική χαρά µας 

οδηγεί κατευθείαν στην απώλεια της συντριβής και κατά συνέπεια στην ανάγκη 
για περαιτέρω κάθαρση και μετάνοια. 

Η άρση της χάριτος µπορεί ακόµη να ενεργείτε ως νόμιμη τιμωρία για 
κάποιο λάθος. Η απώλεια της χάριτος είναι σύμμετρη προς το μέγεθος του 
σφάλματος µας μ276] που προηγήθηκε. Ο Γέροντας Σωφρόνιος µας είχε 
διευκρινίσει ότι οι μοναχοί της Φυλακής, που περιγράφονται από τον άγιο 
Ιωάννη τον Σιναΐτηθ, υπερέβαιναν το σύνηθες μέτρο. Προφανώς είχαν αξιωθεί 
της θέας του ακτίστου φωτός της δόξας του Θεού, αλλά αργότερα εξέπεσαν από 
τη δοξασμένη αυτή όραση. Συνηθισμένοι μοναχοί δεν θα μπορούσαν να 
αντέξουν οὔτε μία ημέρα στη Φυλακή. Ένας άνθρωπος όµως ο οποίος δέχθηκε 
στην αρχή τον φωτισμό της χάριτος, γεύθηκε την παντοδυναμία του Θεού, 
πλημμύρισε από την ευφροσύνη της αναγεννητικής αγάπης Του και της 
τελειότητας της ενώσεως μαζί Του, και έπειτα έχασε τα πάντα, είναι έτοιμος να 
υποστεί κάθε θυσία, προκειµένου να αποκατασταθεί στο πλήρωμα της χάριτος 
που είχε γνωρίσει. Η αποχώρηση του Πνεύματος είναι η πιο σκληρή και 
ανυπόφορη καταδίκη. Ο έσω άνθρωπος στην κυριολεξία καταπονείται από τη 
συνείδηση του έως θανάτου. Μερικοί από τους μοναχούς της Φυλακής 
λυπούνταν τόσο βαθιά για την κατάσταση τους, ώστε πέθαιναν µέσα σε λίγες 
ημέρες αγώνα για την επανένωση τους µε το Φως του Χριστού. Όσο πιο πολλή 
χάρη γνώρισε η ψυχή, τόσο πιο σκληρό και απαράκλητο είναι το πένθος της, 
όταν η χάρη κρίνει ότι έφθασε ο αρμόδιος καιρός για την αποχώρηση της. 

Πολύ εποικοδομητική είναι η αναδρομή στους βίους των Αγίων, γιατί 
μαθαίνουμε πολλά σχετικά µε τις διάφορες αιτίες απώλειας της χάριτος. 
Ταυτόχρονα, κάθε ιδιαίτερη περίπτωση είναι πάρα πολύ διδακτική, όσον [/277] 
αφορά στους τρόπους αποκαταστάσεως της. Πολλά από τα πιο εμπνευσμένα 
κείµενα περιγράφουν σχεδόν υπεράνθρωπες προσπάθειες για την επανάκτηση 
της χάριτος. Υπάρχει ωστόσο ένα κοινό γνώρισμα σε όλους τους βίους. 
Οποτεδήποτε οι Άγιοι έφθαναν στο χείλος της απογνώσεως και έκραζαν µε όλη 
τη δύναμη: «Τώρα πεθαίνω, τώρα χάνομαι!», τότε συντελούνταν το πέρασμα 
τους από το εξώτερο σκότος της αυτοκενώσεως στο άρρητο κάλλος της οράσεως 
της θείας δόξας”. Μια από τις πιο συγκλονιστικές περιπτώσεις διαβάσεως αυτού 
του είδους συναντάται στον βίο του οσίου Σιλουανού. 

Κάτι ανάλογο παρατηρείται στον συγκινητικό βίο του αγίου Νήφωνος”, 
ενός μεγάλου Αγίου, ο οποίος έζησε στην Κωνσταντινούπολη. Λίγο καιρό µετά 
την κουρά του σε μοναχό, όπως ο ίδιος διηγείται, έπεσε σε αμέλεια. Μια μέρα 
μπήκε στον ναό, για να προσευχηθεί μπροστά στην εικόνα του Χριστού, και είδε 
τον Σωτήρα να αποστρέφει το Πρόσωπο Του από αυτόν. Η τραυματική αυτή 


62ΚΛΙΜΑΞ, Λόγος 5,5 σσ. 116-126. 
6ΟΨΟΜΕΘΑ ΤΟΝ ΘΕΟΝ ΚΑΘΩΣ ΕΣΤΙ, σ. 107. 


4 ΕΝΑΣ ΑΣΚΗΤΗΣ ΕΓΙΣΚΟΠΟῸΟΣ (Άγιος Νήφων Κωνσταντινουπόλεως) εκδ. Ι.Μ. 
Παρακλήτου, Ωρωπός 1988, σσ. 185-189. 

εμπειρία θα μπορούσε να του αφαιρέσει την ίδια τη ζωή του. Χτυπούσε τον εαυτό 
του µε πέτρες και του επέβαλλε τις πιο ανελέητες σωματικές τιμωρίες. Η βαθειά 
μεταμέλεια του, ωστόσο, καρποφόρησε και εξήλθε από την αμέλεια στην οποία 
είχε ενδώσει. Η ακραία μετάνοια του έφθασε σε τέτοιο σημείο, ώστε, ανήµπορος 
να βαστάσει περισσότερο πόνο, έκραξε προς τον Κύριο: «Θεέ µου, Θεέ µου, γιατί 
µε εγκατέλειψες;» Καθώς όµως επαναλάμβανε [/278] τους ίδους ακριβώς λόγους 
του Εσταυρωμένου Χριστού, είδε το άκτιστο Φως. Τότε πραγματοποιήθηκε µέσα 
του ριζική αλλαγή, ίση σε μέγεθος µε αυτήν που συντελέσθηκε στον άγιο 
Σιλουανό, αφότου άκουσε τον λόγο του Κυρίου: «Κράτα τον νου σου στον άδη, 
και µην απελπίζεσαυ. Ο άγιος Νήφων, χάρη στη Φλογερή μετάνοια του, 
αναγεννήθηκε σε τέτοιον βαθµό και απέκτησε τέτοια φήμη, που ήθελαν να τον 
χειροτονήσουν επίσκοπο. Έχοντας απόλυτη συναίσθηση της αναξιότητας του 
για τέτοια τιµή διέφυγε στην Αλεξάνδρεια µαζί µε τον υποτακτικό του. Λίγο 
μετά την άφιξη τους εκεί πέρασαν έξω από έναν καταφώτιστο ναό κατάμεστο 
απὀ κόσµο. Ο άγιος Νήφων πρότεινε να εισέλθουν, για να προσκυνήσουν και να 
συμπροσευχηθούν µε τους χριστιανούς. Όπως αποδείχθηκε, ο τοπικός επίσκοπος 
είχε μόλις κοιμηθεί, και το ποίμνιο του αγρυπνούσε στον ναό µε την ελπίδα να 
αποκαλύψει ο Θεός τον επόμενο επίσκοπο, γιατί δεν ήταν σε θέση να 
συμφωνήσουν στο θέµα του διαδόχου. Φυσικά ο άγιος Νήφων δεν γνώριζε 
τίποτα. Όταν µαζί µε τον συνοδό του μπήκαν στον ναό, οι πιστοί σταμάτησαν να 
προσεύχονται και τα μάτια όλων έπεσαν στον Άγιο, ενώ συγχρόνως άρχισαν να 
αναφωνούν: «Αυτός πρέπει να γίνει επίσκοπος μας!» Τον άρπαξαν και, από 
απλό μοναχό, τον χειροτόνησαν διαδοχικά διάκονο, πρεσβύτερο και στη 
συνέχεια επίσκοπο. 

Το είδος αυτό της οιζικής μετάνοιας ενεργείται από την επίσκεψη του 
ακτίστου Φωτός, και συντελείται γενικά σε ανθρώπους, τους οποίους οι 
περιστάσεις υποχρέωσαν να εισδύσουν στο φοβερό μυστήριο της καθόδου 
του Χριστού στον άδη. Στους Ψαλμούς αναγράφεται: [/279] «Εγώ δε είπα εν τη 
εκστάσει μου’ απέρριμαι από προσώπου των οφθαλμών σου. Δια τούτο 
εισήκουσας της φωνής της δεήσεως µου εν τω κεκραγέναι µε προς σε» (Ψαλμ. 
30,23). Χωρίς την κατάδυση στην άβυσσο, δεν µπορεί να υπάρξει ανάβαση στα 
ύψη, σύμφωνα µε τη διδασκαλία του Γέροντος Σωφρονίουθ”. Ο πολύτιμος 
μαργαρίτης, δηλαδή η γνώση του Ίδιου του Προσώπου του Χριστού (Β΄ Κορ. 
4/6), µας χορηγείται, µόνο όταν συγκατατεθούµε πλήρως και συνειδητά στη 
μεγαλειώδη ανάπλαση µας από τα χέρια του ζώντος Θεού. 

Η απώλεια της χάριτος ως απόρροια της αμαρτίας είναι εξαιρετικά 
οδυνηρή. Πόσο απρόβλεπτα, πόσο εύκολα µας σαγηνεύει η «ευπερίστατος» (Εβρ. 
12,1) αμαρτία στην προσπάθεια της να μολύνει όλες τις πράξεις μας! Όσο πιο 
πολλή χάρη µας δόθηκε, τόσο πιο αυστηρή αποδεικνύεται η τιμωρία που 
διαδέχεται την απώλεια της, ιδιαίτερα όταν παραπατούμε και πέφτουμε εξαιτίας 
της δικής µας αμέλειας ή ανυπακοής. 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 211: Η ΖΩΗ ΤΟΥ ΖΩΗ ΜΟΥ, σσ. 104-105. 

Ο Γέροντας Σωφρόνιος ανέτρεχε συχνά στην ακόλουθη ιστορία από το 
Μέγα Γεροντικό. Ὁ αββάς Ισαάκ ο Θηβαίος, ασκητής φημισμένος για την αρετή 
και την αγιότητα του, είδε έναν άλλο μοναχό να διαπράττει αμαρτία και, 
πιθανόν κουρασμένος ή ίσως αφηρημένος, τον αποδοκόµασε λέγοντας: «Δεν 
έκανε καλά!» Ακόμη και εκείνοι, που είναι πλήρης χάριτος και μεγάλοι ενώπιον 
[/280| του Θεού, πέφτουν κάποτε σε στιγμιαία ολισθήματα, επειδή η αμαρτία µας 
περικυκλώνει σε κάθε µας βήμα. Έτσι διετύπωσε κρίση κατά του αδελφού, αντί 
να επιδείξει έλεος και συμπόνια. Επιστρέφοντας στο κελί του, είδε έναν άγγελο 
να Φράζει την πόρτα του, ο οποίος του είπε: «Ο Θεός µε έστειλε να ρωτήσω 
εσένα, τον Άγιο, πού να βάλω την ψυχή του αδελφού που κατεδίκασες». Ο 
ασκητής κατάλαβε αμέσως ότι είχε διαπράξει το αμάρτημα της κατακρίσεως του 
αδελφού του, έπεσε κατά πρόσωπο και ζήτησε συγχώρηση. Όπως διηγείται η 
ιστορία, δεν μπήκε ποτέ ξανά στο κελί του. Έζησε σαν άγριο θηρίο µέσα στην 
έρημο υπομένοντας τον καύσωνα της ημέρας και τον παγετό της νύχτας. Μόνο 
μετά από επτά χρόνια επέστρεψε πίσω, γεγονός που σηµαίνει ότι τόσα χρόνια 
χρειάστηκε, για να αποκατασταθεί στην προηγούµενη κατάσταση χάριτος. Η 
μοναδική φράση του -«Δεν έκανε καλά!»- ήταν αρκετή, για να προκαλέσει την 
εγκατάλειψη της χάριτος. Πράγματι, ο Θεός περιμένει πολλά από όσους 
ενδιατρίβουν συνεχώς στην παρουσία Του. Καθώς η Γραφή προειδοποιεί, 
«δυνατοί δυνατώς ετασθήσονται» (Σοφ. Σολ. 6,6). Ο Θεός ανέμενε «σπλάγχνα 
οικτιρµών» από τον όσιο αυτό άνδρα, αλλά σε µια στιγµή αδυναμίας έκρινε τον 
αδελφό του και τιμωρήθηκε πολύ αυστηρά γι αυτόθ. 

Μεγάλο ενδιαφέρον παρουσιάζει ο τρόπος µε τον οποίο ο Γέροντας 
Σωφρόνιος αντιλαμβανόταν ορισμένες πλευρές του βίου του αγίου Σεραφείμ του 
Σάρωφ, σχετικά µε την απώλεια της χάριτος ως συνέπεια της αμαρτίας. [/281] Μια 
κυρία, η οποία συγκέντρωνε στοιχεία για τη συγγραφή του βίου του αγίου 
Σεραφείμ, ήλθε στο μοναστήρι µας από τη Γαλλία, για να συµβουλευθεί τον 
Γέροντα Σωφρόνιο. Ο Γέροντας την αποθάρρυνε να σκιαγραφήσει τον Άγιο 
απλώς ως κάποιον ευλαβή άνδρα, τον οποίο η µεγάλη αφοσίωση του τον 
οδήγησε να προσευχηθεί στον Θεό, γονατισμένος πάνω σε έναν βράχο, επί χίλιες 
ηµέρες και νύχτες, µετά απότις οποίες ο Θεός τον τίµησε µε µεγάλες δωρεές. 

Η αλήθεια που κρύβεται στη φοβερή άσκηση του Αγίου είναι η εξής: Ως 
διάκονος, ο άγιος Σεραφείμ είχε δεχθεί απερίγραπτο μέτρο χάριτος κατά τη 
διάρκεια της Θείας Λειτουργίας όταν, εξερχόµενος του ιερού για την εκφώνηση 
«και εἰς τους αιώνας των αιώνων» ακριβώς πριν από τον Τρισάγιο Ύμνο, είδε τον 
Κύριο να έρχεται µε δόξα στον κόσμο, όπως ακριβώς Τον είδε και ο άγιος 
Σιλουανός. Η χάρη που δέχθηκε ο άγιος Σεραφείμ τη στιγμή της οράσεως ήταν 
τόσο μεγάλη, ώστε αδυνατώντας να προφέρει άλλο λόγο, παρέμεινε άφωνος. Ο 
γηραιός Ηγούμενος του, άνθρωπος πνευματικός, κατάλαβε τι είχε συμβεί και τον 
προέτρεψε να παραμείνει ήσυχος σε µια γωνιά του ιερού ως τη στιγµή της Θείας 
Μεταλήψεως. 


66 ΤΟ ΓΕΡΟΝΤΙΚΟΝ, εκδ. «Αστήρ», Αθήνα 1970, σ. 57. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -139- 


Από τότε ο άγιος Σεραφείμ πορευόταν από δύναμη σε δύναμη, 
παραμένοντας στην ευλογημένη αυτή κατάσταση για αρκετά χρόνια. Μετά την 
κοίμηση του ἠηλικιωμένου Ηγουμένου τέθηκε το θέμα της διαδοχής του και 
προτάθηκαν δύο υποψήφιοι: ο άγιος Σεραφείμ, που είχε γίνει εν τω μεταξύ 
ιερέας, και άλλος ένας ιερομόναχος. Από ταπείνωση και αγάπη για την 
εσωτερική ζωή ο άγιος Σεραφείμ αποσύρθηκε, παραχωρώντας την ηγουμενία 
//282] στον άλλο υποψήφιο. (Η θέση της ηγουμενίας εκλαμβάνεται ως δόξα µόνο 
από όσους είναι υποδουλωμένοι στο πάθος της φιλαρχίας, ενώ για όσους 
πραγματικά ασκούν τα καθήκοντα που προὐποθέτει, αποτελεί πολύ βαρύ 
σταυρό). Σε αντίθεση µε την ταπείνωση του αγίου Σεραφείμ, ο οποίος είχε 
αποσυρθεί, προκειµένου να επιδοθεί µε µεγαλύτερη θέρµη στην προσευχή που 
διδάχθηκε από τη χάρη, ο νέος Ηγούμενος έκανε τα πάντα, για να τον διώξει από 
το μοναστήρι. Ο άγιος Σεραφείμ του είχε παραχωρήσει όλο τον χώρο, αλλά 
εκείνος ανικανοποίητος ήθελε να τον απομακρύνει εντελώς. Ο Άγιος αποφάσισε 
να Φύγει, αλλά διέκρινε µέσα του κάποια πικρία και λύπη, που ανθρωπίνως ήταν 
απόλυτα δικαιλογημένη και είχε προκληθεί από τη στάση του νέου Ηγουμένου. 
Εντούτοις, ακόµη και αν η ανθρώπινη λογική µας αθωώνει και δικαιώνει, αυτό 
δεν σηµαίνει ότι είµαστε δίκαιοι και ενώπιον του Θεού. Το είδος της πικρίας που 
έθρεψε µέσα του ο Άγιος λύπησε το Άγιο Πνεύμα, και για τον λόγο αυτό έχασε 
την ευλογημένη κατάσταση του. Βλέποντας τον εαυτό του απογυμνωμένο από 
την ασυνήθιστη χάρη που είχε λάβει µε την όραση του Υιού του Θεού µέσα στη 
δόξα Του, αποσύρθηκε στην έρηµο έχοντας κατά νου έναν μόνο σκοπό: να 
επιδοθεί σε μετάνοια µέχρι θανάτου, µε την ύστατη ελπίδα να αποκατασταθεί 
στην αρχική κατάσταση τῆς χάριτος που είχε. Αυτό είναι και το βαθύτερο αίτιο, 
στο οποίο θεμελιώθηκε όλη η βία της προσευχής του. Αυτό εξηγεί γιατί 
παρέμεινε γονατιστός πάνω σε βράχο επί χίλιες ημέρες και νύχτες, 
εκλιπαρώντας για το έλεος του Κυρίου. Ο αββάς Ισαάκ ο Θηβαίος χρειάσθηκε να 
περιμένει επτά χρόνια, ο άγιος Σεραφείμ τρία, ενώ σε [/285] άλλες περιπτώσεις 
απαιτείται λιγότερος ή περισσότερος χρόνος. Αυτό οικονοµείται από την πρόνοια 
του Παντογνώστη Θεού. Σε παρόμοιες ασυνήθιστες περιπτώσεις ακραίας 
μετάνοιας το αρχικό μέτρο χάριτος χορηγείται ξανά, τώρα όμως μόνιμο και 
σταθερό. 

Πόσο αυστηρά μπορεί να παιδεύσει ο Θεός όσους Τον έχουν γνωρίσει 
στενά, και πόσο σκληρή Φαίνεται στα μάτια µας η μορφή αυτή της παιδείας, 
ιδιαίτερα αν το πρόσωπο αυτό είχε αξιωθεί της άμεσης εμπειρίας του ακτίστου 
Φωτός! Παρόμοια ήταν και η περίπτωση του αββά Βησσαρίωνα -- ενός άλλου 
Πατέρα της Αιγυπτιακής ερήμου: 

«Διηγήθηκαν οι µαθητές του αββά Βησσαρίωνα ότι η ζωή του 

Γέροντα υπήρξε τέτοια, σαν να ήταν ένα απὀ τα πουλιά που πετούν 

στον αέρα ή ψάρι που κολυμπάει στη θάλασσα ή ζώο της στεριάς' 

έζησε όλη του τη ζωή ατάραχα και αμέριμνα. Δεν είχε καμιά έγνοια 

για στέγη’ δεν φάνηκε να τον διακατέχει επιθυµία να βρεθεί σε 

κάποιον τόπο». 

Φαίνεται καθαρά πως η θεία χάρη, που ενοικούσε πλούσια µέσα του, τον 
είχε αποσπάσει από καθετί γήινο, ακόµη και από τη βασική ανάγκη ενός τόπου 
κατοικίας. 

«Είχε εντελώς ξεπεράσει τα σωματικά πάθη. Τρεφόταν µε την 

ελπίδα των μελλοντικών αγαθών και, στηριγµένος στο οχυρό της 

πίστεως, περνούσε τη ζωή του καρτερικά σαν ένας αιχμάλωτος 
περιφερόμενος εδώ κι εκεί, υποµένοντας το κρύο και τη γύμνια ή την 
κάψα του Φλογερού ήλιου, υπαίθριος πάντοτε». 

[284] Τ]ως θα μπορούσε να εγκαρτερήσει σε τόση κακοπάθεια χωρίς την 
αντίληψη της χάριτος; Στη σύντομη αυτή βιογραφική διήγηση δεν αναφέρεται 
πότε ακριβώς και υπό ποιες συνθήκες έχασε τη χάρη, αλλά ενδεικτική για την 
απώλεια τῆς χάριτος είναι η συνέχεια της αφηγήσεως: 

«Και αν τύχαινε να βρεθεί σε ήμερο τόπο, όπου ζουν μοναχοί 

κοινοβιακά, καθόταν έξω από τις πύλες κλαίγοντας και θρηνώντας 

σαν ένας ναυαγός που τον ἔρριξαν τα κύματα στη στεριά. Και όταν 

μετά από ώρα βγαίνοντας κανένας από τους αδελφούς, τον έβρισκε 

να κάθεται σαν ένας από τους ζητιάνους που γυρνούν στον κόσμο, 

τον πλησίαζε και µε συμπόνια του έλεγε: “Γιατί κλαις, ἄνθρωπε μου; 

Αν χρειάζεσαι κάτι για να ζήσεις, θα το έχεις όσο µας είναι δυνατόν. 

Αλλά μπες µέσα, κάτσε να φας μαζί µας ό,τι βρίσκεται”. Κι αυτός 

αποκρινόταν πως δεν µπορεί να μείνει κάτω από στέγη, πριν βρει το 

δικό του σπίτι. “Έχασα”, έλεγε, “πολλά πράγματα µε διαφόρους 

τρόπους, γιατί και σε χέρια πειρατών έπεσα και ναυάγησα και 

ξέπεσα από την ευγενική µου καταγωγή. Ώμουν ένδοξος και 
κατάντησα άδοξος”. Και ο αδελφός υποχωρώντας µετά από όσα 
έλεγε, έμπαινε, έπαιρνε ένα κομμάτι ψωμί και τον παρακαλούσε: 

“Πάρ’το αυτό, πάτερ. Και τα άλλα, όπως λες, ο Θεός θα σου τα δώσει: 

και πατρίδα και τη δόξα της γενιάς σου και τον πλούτο που 

ανέφερες”. Κι εκείνος πάνω σε αυτά τα λόγια ακόµη περισσότερο 

αναστέναζε και έλεγε δυνατά: “Δεν γνωρίζω να πω, αν θα μπορέσω 

να βρω αυτά που έχασα και ζητώ. Θα είμαι περισσότερο 

ευχαριστημένος να κινδυνεύω καθημερινά, όσο ζω, µέχρι θανάτου, 

μην έχοντας ανάπαυλα στις αμέτρητες συμφορές [/285] μου. Διότι 

πρέπει να τελειώσω τον δρόμο µου γυροφέροντας συνεχώς”»6. 

Ο αββάς Βησσαρίων, απαρηγόρητος για την απώλεια της χάριτος, 
περιφερόταν σαν άγριο και ανήσυχο θηρίο θρηνώντας µέσα στην έρημο. «Παντί 
δε ὦ εδόθη πολύ, πολύ ζητηθήσεται παρ’ αυτού» (Λουκ. 12,48). 

Τελικά ας εξετάσουμε πως ο άγιος Σιλουανός έζησε την απώλεια της 
χάριτος. Έχουμε ήδη αναφερθεί στην όραση του Χριστού που αξιώθηκε ενώ 
βρισκόταν στο χείλος της απογνώσεως. Όταν αργότερα εξέπεσε από τη χάρη που 


5 ΤΟ ΜΕΓΑ ΓΕΡΟΝΤΙΚΟΝ, ἐκδ. 1.Ησυχ. «Το Γενέσιον της Θεοτόκου», τόμ. Β΄, 
Θεσσαλονίκη, 1995, σσ. 289-293. 

είχε δεχθεί, εισήλθε σε λυσσαλέα μάχη µε το πάθος της κενοδοξίας, γιατί δεν 
γνώριζε ακόµη πώς να ταπεινώνει την ψυχή του. Οι αλγεινές δοκιμασίες του 
διήρκεσαν δεκαπέντε χρόνια και, όπως αφηγείται, αν δεν ανακαλούσε συνεχώς 
στη μνήμη του την απερίγραπτη πρώτη χάρη που του είχε δώσει ο Θεός, όταν 
ἀντίκρυσε το ταπεινό Πρόσωπο του ζώντος Κυρίου, δεν θα μπορούσε να αντέξει 
ούτε μία από τις φρικτές εκείνες νύχτες της τιτάνιας πάλης του εναντίον των 
δαιμόνων: και όµως υπέμεινε πολλέςξΣ. Τόση είναι η δύναμη της χάριτος. Ο άγιος 
Σιλουανός έζησε απαρηγόρητος µέσα στο μεταφυσικό άλγος του, και η ακόρεστη 
ψυχή του θελγόταν παντοτινά από τον Χριστό και την ταπείνωση Του. Όλος ο 
//286] αγώνας του αυτός αποκαλύπτεται εναργέστατα στις γραφές του, αλλά για 
την απώλεια της χάριτος εκφράζεται, µε τον πιο δραματικό τρόπο, στον «Θρήνο 
του Αδάμ»: 

«Κι εγώ έχασα τη χάρη και φωνάζω μαζί µε τον Αδάμ: 

Σπλαγχνίχου µε, Κύριε. Δώσε µου πνεύμα ταπεινώσεως και 
αγάπης. 

Ω, αγάπη του Κυρίου! Όποιος σε γνώρισε, σε αναζητεί ακούραστα 
και κράζει ηµέρα και νύχτα: Σε ποθώ, Κύριε, και Σε αναζητώ µε 
δάκρυα. Πώς να μη Σε ζητώ; Εσύ µου έδωσες να Σε γνωρίσω εν Αγίω 
Πνεύματι και η θεία αυτή γνώση προσελκύει αδιάλειπτα την ψυχή 
μου κοντά Σου. 

Θρηνεί ο Αδάμ: 

Δεν µε τέρπει η σιγή της ερήμου. Δεν µε ελκύουν των ορέων τα 
ύψη. Δεν µε αναπαύει το κάλλος των δασών και των λιβαδιών. Δεν 
καταπραῦνει τον πόνο µου το κελάδημα των πουλιών. Τίποτε, τίποτε 
δεν µου δίνει τώρα χαρά. Η ψυχή µου ράγισε από την πολλή θλίψη. 
Πρόσβαλα τον αγαπημένο Θεό µου. Και ἂν µε δεχόταν πάλι στον 
παράδεισο ο Κύριος, και εκεί µε πόνο θα θρηνούσα: Γιατί πίκρανα 
τόσο τον αγαπημένο µου Θεό; 

Ο Αδάμ, διωγμένος από τον Παράδεισο, εξέχεε από την 
πληγωμένη καρδιά του πηγές δακρύων. Το ίδιο κάθε ψυχή, που 
γνώρισε τον Κύριο, θρηνεί γι Αυτόν και λέει: 

Πού είσαι Κύριε; Που κρύφθηκε το κάλλος του Προσώπου Σου; Η 
ψυχή µου πολύν καιρό τώρα δεν βλέπει το Φως Σου και πονεµένη Σε 
ζητεί µε δάκρυα. Πού κρύφθηκε ο Κύριος µου; Γιατί δεν Τον βλέπω 
στην ψυχή µου; Τι Τον εμποδίζει να κατοικεί µέσα μου; 

[//287] Αυτό Τον εμποδίζει: Δεν υπάρχει µέσα µου η ταπείνωση και 
η αγάπη για τους εχθρούς”. 

Η ψυχή µου, Κύριε, καταγίνεται µαζί Σου όλη την ηµέρα και όλη 
τη νύχτα. Το Πνεύμα Σου µε ελκύει να Σε ζητώ, και η μνήμη Σου 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 49. 

ευφραίνει τον νου µου. Η ψυχή µου Σε αγάπησε και χαίρεται, γιατί 
Εσύ είσαι ο Θεός µου και ο Κύριος µου, και Σε ποθεί µέχρι δακρύων. 
Παρότι όλα είναι ωραία στον κόσμο, εντούτοις κανένα γήινο δεν µε 
χαροποιεί, καιη ψυχή µου επιθυμεί µόνο τον Κύριο. 

Τίποτε πάνω στη γη δεν µπορεί να σαγηνεύσει την ψυχή που 
γνώρισε τον Θεό, αλλά ορµά ακατάπαυστα στον Κύριο και φωνάζει, 
σαν το νήπιο που έχασε τη μητέρα του: 

Διψά η ψυχή µου για Σένα και Σε αναζητώ µε δάκρυα. 

Η ψυχή από την αγάπη του Κυρίου είναι σαν να παραφρόνησε: 
κάθεται, σιωπώ, δεν θέλει να µιλεί και σαν παράφρονη κοιτάζει τον 
κόσμο και δεν τον επιθυμεί και δεν τον βλέπει. Και οι άνθρωποι δεν 
γνωρίζουν ότι αυτή βλέπει τον αγαπημένο Κύριο και ο κόσμος 
έμεινε, θαρρείς, πίσω και ξεχάστηκε, και η ψυχή δεν θέλει να τον 
προσέχει, γιατί δεν υπάρχει σε αυτόν η άφθαρτη γλυκύτητα. 

Έτσι συμβαίνει στην ψυχή που γνώρισε τη θεϊκή γλυκύτητα του 
Αγίου Πνεύματος», 

Ο Κύριος λέει: Πυρ ήλθον βαλείν επι την γην και τι θέλω ει ήδη 
ανήφθη (Λουκ. 12,49). Είναι απαραίτητο σε [/288] όλους εμάς, που 
είµαστε παιδιά του Αδάμ, να περάσουμε µέσα από το ουράνιο αυτό 
πυρ που κατακαίει τις ρίζες των θανατηφόρων παθών. Διαφορετικά 
δεν θα δούμε το πυρ αυτό να μεταβάλλεται σε Φως νέας ζωής, διότι 
στην πτώση µας συμβαίνει η καύση να προηγείται του φωτισμού και 
όχι το αντίθετο. Συνεπώς ας ευλογήσουμε τον Κύριο και για την 
ενέργεια αυτή της αγάπης Του που κατακαίει»”]. 


Ερωτήσεις και Απαντήσεις 


Ερώτηση 1: Τι είναι τιμωρία; 


Απάντηση 1: Η στέρηση της ζωντανής παρουσίας του Χριστού, η εκδίωξη 


μας από τη παρουσία Του. Η ζωντανή παρουσία του Χριστού είναι η ευδαιμονία 
αλλά και η τιμωρία µας: ευλογούμαστε, όταν βρισκόμαστε στη ζωοποιό 


παρουσία του Χριστού, και τιμωρούμαστε, όταν την χάνουμε. 


Ερώτηση 2: Συνεπώς επιβάλλω στον εαυτό µου την τιμωρία αυτή, όταν 
λυπώ το Άγιο Πνεύμα; 


Απάντηση 2: Ναι. 


Ερώτηση 3: Ὁ απόστοος Παύλος λέει: «Όπου επλεόνασεν η αμαρτία, 


υπερεπερίσσευσεν η χάρις» (Ρωμ. 520). Μπορείτε, σας παρακαλώ, να το 

εξηγήσετε στο πλαίσιο όσων [/289] είπατε σχετικά µε την αμαρτία και τη χάρη; 
Είπατε επίσης ότι το βράδυ, όταν επιστρέφουµε στο σπίτι και απομονωνόμµαστε 
από τον κόσμο, μπορούμε να προσευχηθούμε, να στραφούμε στον Χριστό και να 
έλθουμε στον εαυτό µας. Τι έχετε να πείτε για το ημερήσιο πρόγραμμα των 
ιερέων; Είμαστε υποχρεωμένοι να συναναστραφούμε µε ανθρώπους, δεν 
μπορούμε να το αποφύγουμε. Πρέπει να συζητήσουμε μαζί τους και να 
κατανοήσουμε τις βουλές τους. Ένας μοναχός µπορεί να μειώσει στο ελάχιστο 
τις επαφές του µε τον κόσμο, αλλά ο ιερέας οφείλει να περιβάλλει µε κατανόηση 
τους ανθρώπους και ταυτόχρονα έχει ανάγκη από τη χάρη αυτή, για να 
ανταποκριθεί στα αιτήματα τους. Όσα αναφέρατε είναι πολύ ωφέλιµα για όσους 
ζουν σε μοναστήρι, αλλά σας παρακαλούμε να µας πείτε κάτι για τη δική µας 
διακονία. 

Απάντηση 3: Καταλαβαίνω τι λέτε, και έχετε δίκαιο. Αλλά είναι καλό να 
βλέπουμε ξεκάθαρα τις αρχές αυτές που είναι σε κάθε περίσταση αληθινές. 
Ακόμη και ἂν είστε ιερέας και εµπλέκεσθε σε πολλές δραστηριότητες µε τους 
ανθρώπους, αν δεν έχει προηγηθεί κάποιος χρόνος παραμονής στην παρουσία 
του Θεού, δεν θα μπορέσετε να φέρετε σε πέρας τις υποχρεώσεις αυτές µε τον 
θεάρεστο τρόπο. Αν κάποιος δεν έχει προσευχηθεί µε συντριβή το πρωί, τότε τα 
λόγια παρακλήσεως που θα προφέρει θα είναι άβολα στο στόμα του. Αν ο ιερέας 
δεν Φέρει μέσα στην καρδιά του έστω και λίγο πόνο, δεν θα είναι ικανός να 
παρηγορήσει. Και αν δεν ζει στην παρουσία του Κυρίου, δεν θα καταφέρει να 
μεταστρέφει τις επαφές του µε τους ανθρώπους σε επαφή µε τον Θεό. Κάθε 
επικοινωνία των ανθρώπων µε τον ιερέα είναι επαφή µε τον Κύριο. [/290] Φυσικά, 
ο Θεός το γνωρίζει και δεν θα είναι τόσο αυστηρός µε τους ιερείς που εργάζονται 
µε τους ανθρώπους. Θα τους μεταδώσει ακόµη και χάρη και ενέργεια, όπως 
ακριβώς κάνει µετους μοναχούς ή και περισσότερο. 

Κάποτε ένας μοναχός από το μετόχι της Μονής του αγίου Παντελεήμονος 
στην Κωνσταντινούπολη είχε µια οπτασία. Πολλοί ταξίδευαν από τη Ρωσία στην 
Ἱερά Μονή και σταματούσαν καθ’ οδόν στο μετόχι της Κωνσταντινουπόλεως. 
Εκεί υπήρχε και ένα νοσοκομείο για την παροχή βοήθειας σε όσους αρρώσταιναν 
καθ’ οδόν. Μια νύχτα εμφανίσθηκε η Θεομήτωρ µαζί µε τον άγιο Ιωάννη τον 
Θεολόγο θεραπεύοντας τον ένα άρρωστο µετά τον άλλο. Όταν έφθασαν στο 
κρεβάτι ενός άρρωστου μοναχού, η Παναγία είπε στον άγιο Ιωάννη: «Άφησε τον 
εκεί; είναι μοναχός! Πήγαινε στον επόμενο!» Δηλαδή, η Θεομήτωρ θεράπευσε 
όλους τους ασθενείς εκτός από τον μοναχό. Αυτός επρόκειτο να διδαχθεί 
διαφορετικό μάθημα. 

Έχω τη γνώμη ότι, οφείλουμε ως ιερείς και ποιμένες, αν επιθυμούμε να 
επιτελούµε το έργο µας όπως θα έπρεπε, να διαθέτουµε προσωπικό χρόνο µε τον 
Θεό, όπως επίσης είναι απαραίτητο εμείς πρώτοι να ζούμε την προσωπική µας 
τραγωδία και να μιλούμε στον Κύριο από την καρδιά µας. Τότε θα έχουμε έναν 
λόγο παρηγοριάς για όλους όσους συναντούμε. Αυτό άλλωστε είναι το καθήκον 
του ιερέως: να παρηγορεί το ποίμνιο του, να τους μεταδίδει παρακλητικό λόγο. 
«Περείς µου, ιερείς µου, παρακαλείτε τον λαό µου», ορίζει ο Κύριος µε το στόμα 
του προφήτου Ησαΐα (Ησ. 40,1). Είναι χρέος του ιερέα να αναπαύει τις [/291] ψυχές 

των ανθρώπων. Αλλά είναι αδύνατον να μεταδώσουμε λόγο παρακλήσεως, ἂν 
δεν έχουµε προηγουμένως παρηγορηθεί οι ίδιοι αληθινά από τον Κύριο. Στην 
αρχή της δεύτερης επιστολής του προς τους Κορινθίους ο απόστολος Παύλος 
λέει: «Ευλογητός ο Θεός πάσης παρακλήσεως, ο παρακαλών ημάς εις το 
δύνασθαι παρακαλείν τους εν πάσι θλίψει δια της παρακλήσεως ἠς 
παρακαλούμεθα αυτοί υπό του Θεού» (Β’ Κορ. 1,3-7). Σε µια παράγραφο 
χρησιμοποιεί τον όρο «παράκληση» εννέα ή δέκα Φορές. Δεν είναι εύκολο να 
παρέχουμε στον λαό τέτοια παρηγοριά, αν δὲν έχουμε προηγουμένως 
παραμείνει αρκετά στην παρουσία του ζώντος Θεού. 

Νομίζω ότι, τρόπον τινά, ο ιερέας πρέπει να ζει ακόµη πιο υπέροχη ζωή 
από τον μοναχό: σας ζητώ συγνώμη για τον λόγο αυτό. Φυσικά ο Θεός γνωρίζει 
πόσο απαιτητικό και δύσκολο είναι το λειτούργημα του ιερέα και δεν περιμένει 
από τον ιερέα που έχει ποίμνιο να ζει ως ησυχαστής. Αλλά ένα µέρος της ζωής 
του πρέπει οπωσδήποτε να είναι ησυχαστικό. Όλα πρέπει να ξεκινούν από την 
ησυχία, ακριβώς όπως ο Υιός του Θεού, ο Λόγος του Θεού, γεννήθηκε από τη 
σιωπή, από την ησυχία του Πατρός, όπως έγραφε ένας Σύρος απολογητής του 
δεύτερου αιώνα. Ακόμη και ο Κύριος, οδεύοντας µέσω της ΣἙαμάρειας προς το 
Όρος Θαβώρ, παρέμεινε µαζί µε τους µαθητές Του επί µία εβδομάδα, χωρίς να 
προφέρει ούτε έναν λόγο. Τους προετοίμασε για την εμπειρία της 
Μεταμορφώσεως Του, βαδίζοντας μαζί τους ολόκληρη την εβδομάδα σε απόλυτη 
σιγή και στη συνέχεια αποκάλυψε [//292| τον Εαυτό Του (Ματθ. 17,1-2). Όταν ο 
Ιησούς του Ναυή περικύκλωσε την Ἱεριχώ, ζήτησε από τον λαό του να παραμείνει 
σε ησυχία επί επτά ηµέρες. Την έβδομη ηµέρα ήχησε η σάλπιγγα, και τα τείχη 
της Ἱεριχούς έπεσαν (]ησούς Ναυή 6,1-20). Ο προφήτης Μωυσής ζήτησε από τον 
λαό να παραμείνει σε σιγή επί σαράντα ημέρες και στη συνέχεια εισήλθε στη 
δοξασμένη νεφέλη (Έξ. 24,14-18). Στις διηγήσεις αυτές βρίσκουμε ένα πρότυπο 
που ισχύει για όλους µας. Ανεξάρτητα από το αν είμαστε ιερείς ή μοναχοί, δεν 
μπορούμε να προκόψουμε χωρίς προσευχητική ησυχία. 

Αναφέρατε επίσης το του αποστόλου Παύλου, «όπου επλεόνασεν η 
αμαρτία, υπερεπερίσσευσεν η χάρις». Δηλαδή, όπου επλεόνασε η αμαρτία και 
ακολούθησε η μετάνοια, υπερεπερίσσευσε η χάρη. Βεβαίως δεν αμαρτάνουμε, 
για να λάβουμε χάρη, αλλά αν αμαρτήσαμε και μετανοούμε, τότε ακόµηκαι η 
αμαρτία µας µπορεί να αποβεί αιτία για µεγάλη παρηγοριά και μεγαλύτερο 
χάρισμα από τον Θεό. 


Ερώτηση 4: Αναφέρατε τον ασκητή ο οποίος, αφού θεώρησε τον εαυτό του 
αμαρτωλό, εγκατέλειψε το κελί του και δεν επέστρεψε πίσω παρά μόνο µετά από 
επτά χρόνια. Σας παρακαλώ, να συγχωρήσετε την άγνοια µου επί του θέµατος 
και να µου επιτρέψετε την εξής ερώτηση: Δεν νομίζετε ότι οι μοναχοί 
υπερβάλλουν στην τιμωρία του εαυτού τους, όταν η χάρη του Θεού είναι 
διαθέσιμη; [2951 Όταν κάποιος ζητεί συγχώρηση από τον Θεό, θα την έχει. Ο 
ληστής στον σταυρό την κέρδισε αμέσως. Γιατί υπερβάλλουν τόσο πολύ, όπως ο 
μοναχός που αυτοτιμωρήθηκε εφτά χρόνια; 

Απάντηση 4: Είναι αλήθεια ότι μόλις ζητήσουμε συγχώρηση, ο Θεός µας 
χορηγεί την άφεση. Αλλά οι πληγές που προκαλούνται από την αμαρτία είναι 
ακόµη εκεί και χρειάζονται θεραπεία, και αυτή είναι η µεγάλη πάλη που 
υπολείπεται. Βέβαια, όταν οι άνθρωποι προσέρχονται για εξομολόγηση, εκτός αν 
κάποια αμαρτία τους επαναλαμβάνεται από αρνητική προδιάθεση, δεν κάνουμε 
ερωτήσεις, διαβάζουμε τη συγχωρητική ευχή και τους επιτρέπουµε να μετέχουν 
στο μυστήριο της Θείας Ευχαριστίας, στον βαθµό που παραμένουν σταθεροί 
στην απόφαση τους. Ωστόσο η διεργασία της θεραπείας διαρκεί πολύ καιρό. 

Αναφέραμε ορισμένες ακραίες περιπτώσεις: άνθρωποι σαν τον μοναχό 
αυτό είναι ασυνήθιστοι. Πρόκειται για ανθρώπους που έλαβαν µεγάλη χάρη από 
τον Θεό, και η απώλεια της υπήρξε άκρως συγκλονιστική. 

Υπάρχει και άλλος τρόπος, για να το κατανοήσουμε καλύτερα: Ορισμένοι 
από τους Αγγέλους αμάρτησαν εναντίον του Θεού και, επειδή η πτώση τους 
έγινε µέσα στην αιωνιότητα και ενάντια στην αγγελική τελειότητα τους, η 
αμαρτία τους υπήρξε απόλυτη και η πτώση τους οριστική. Γή αυτούς δηλαδή δεν 
υπάρχει μετάνοια, επειδή η αμαρτία τους διαπράχθηκε στην αιωνιότητα και 
κατακρημνίσθηκαν µε τρόπο απόλυτο. Αντίθετα, η πτώση του ανθρώπου ήταν 
και είναι σχετική, γιατί πραγματοποιείται μέσα στον χρόνο και επομένως 
υπάρχει χρόνος για μετάνοια, και ο Θεός έχει κάνει το παν, για να τον 
αποκαταστήσει. [/294] Όπως όµως διαβεβαιώνει ο Ίδιος ο Κύριος: «Παντί δε ὦ 
εδόθη πολύ, πολύ ζητηθήσεται παρ’ αυτού» (Λουκ. 12,48). Εδώ, πάλι, ενεργεί η 
ίδια αρχή. 

Πολλοί λαϊκοί έρχονται και εξομολογούνται µεγάλες αμαρτίες, αλλά τους 
σκεπάζουμε, τους δίνουμε άφεση και αποκαθίστανται σε κοινωνία µε την 
Εκκλησία κ.ο.κ. Αλλά όταν πέσει ένας ιερέας, δεν μπορούμε να κάνουμε τίποτε, 
για να τον αποκαταστήσουµε, γιατί όταν ένας πνευματικός άνθρωπος 
αμαρτάνει, η αλλοίωση της ψυχής του και η πληγή που υφίσταται είναι τόσο 
μεγάλες, που ανθρωπίνως δεν υπάρχει σχεδόν τίποτα που μπορείς να κάνεις γι’ 
αυτούς. Ο ιερέας πρέπει να γνωρίζει καλύτερα, γιατί έχει εισέλθει στα Άγια των 
Αγίων που είναι ο Παράδεισος. Δεν φοβόμαστε να ακούσουμε την εξομολόγηση 
των λαϊκών, ό,τι και αν ενδεχομένως µας αναφέρουν. Αλλά σας ζητώ συγνώμη 
γι αυτό και ευχηθείτε για μένα, γιατί είµαι αδύναμος. Πάντοτε τρέµω, όταν 
δέχομαι ιερέα σε εξομολόγηση, γιατί γνωρίζω καλά ότι είναι εξαιρετικά δύσκολο 
να τον αποκαταστήσεις. Γι’ αυτό οφείλουμε να προσεγγίζουµε µε συστολή στο 
μυστήριο της ιερωσύνης, προκειμένου να πανηγυρίσουµε αργότερα. Συγχωρήστε 
με, αν σφάλλω, και διορθώστε µε, γιατί είµαστε συλλειτουργοί. 

Οι κανόνες της Εκκλησίας, τα «επιτίμια», δηλαδή η ποινή που επιβάλλεται 
σε κάποιον για την αμαρτία του, δεν εφαρμόζονται ποτέ κατά γράμμα, αλλά 
σύμφωνα µε τη σοβαρώτητα της πτώσεως. Είναι πολύ ενδιαφέρουσα η µελέτη 
των διαφόρων επιτιµίων που καταχωρούνται στο Πηδάλιο: ένα είδος αμαρτίας 
τιμωρείται µε σαράντα ημέρες [/295] ακοινωνησίας, άλλο µε δύο χρόνια. Για μένα, 
στα επιτίµια αυτά αντικατοπτριζόταν πάντοτε το μέγεθος της νεκρώσεως της 
ψυχής, ως αποτέλεσµα της µιας ή της άλλης αμαρτίας. Εξετάζοντας διάφορες 
περιπτώσεις αμαρτημάτων στο Πηδάλιο παίρνουμε µια ιδέα για την έκταση της 

ζημιάς που υφίσταται η ψυχή από την κάθε αμαρτία. Τουλάχιστο µας δίνεται µια 
εικόνα της σοβαρότητας της, γεγονός που µας παρέχει τη διάκριση να 
χρησιμοποιήσουμε τα αποτελεσματικότερα μέτρα για τη θεραπεία του κάθε 
προσώπου. 

Έχουμε τη δυνατότητα να είµαστε λίγο ή πολύ επιεικείς, ανάλογα µε την 
προθυμία και την ικανότητα µας να συνεργασθούμε µε τους ανθρώπους και να 
τους συμπαρασταθούμε µε προσευχή, για να τους βοηθήσουμε. Από µας 
εξαρτάται να επιταχύνουμε τη θεραπευτική διεργασία, αν τους στηρίξουμε µε 
φροντίδα, λόγο Θεού και συμπάθεια, αν προσευχόµαστε γι’ αυτούς και δείχνουμε 
ενδιαφέρον. Διαφορετικά, απλώς χορηγούμε ποινές µε βάση έναν κώδικα, ο 
οποίος προβλέπει: «Για την τάδε αμαρτία, δύο χρόνια» κ.ο.κ. Όταν κάποιος έλθει 
σε µας και του πούμε: «Δεν επιτρέπεται να κοινωνήσεις για δύο χρόνια, και 
τελείωσε!», ενδέχεται να µας απαντήσει: «Καλά, μπορώ να αντέξω και τέσσερα 
χρόνια, µην ανησυχείς!» Έχει συμβεί Αλλά αν δείξουμεενδιαφέρον και 
παλέψουμε μαζί τους, δίνοντας τους έναν λόγο και προσπαθώντας να τους 
βοηθήσουμε να κατανοήσουν και να μαθητεύσουν, η στάση µας θα τους 
εμπνεύσει και η διεργασία της θεραπείας θα επισπευσθεί. Ο χρόνος δεν είναι 
σχετικό μέγεθος μόνο στη Φυσική αλλά επίσης, και ακόµη περισσότερο, στην 
πνευματική ζωή. 

[/296| Βλέπουμε στην Κλίμακα του αγίου Ἰωάννου, για παράδειγµα, ότι µετά 
από τη φοβερή εξομολόγηση ενός μετανοούντος, που είχε διαπράξει όλα τα είδη 
των πιο σοβαρών πνευματικών παραβάσεων, ο Ηγούμενος της μονής τον έκειρε 
μοναχό την ίδια ώρα”. Αυτό ήταν αληθινά προφητική πράξη. 


7 Ἰωάννου του Σιναΐτου, ΚΛΙΜΑΞ, Λόγος 4,14-15, σσ. 69-71. 


[//297] 
10-Η ΑΥΤΑΠΑΡΝΗΣΗ ΤΗΣ ΘΕΟΜΗΤΟΡΟΣ 


ΣΤΟΝ ΓΑΜΟ ΤΗΣ ΚΑΝΑ (Ιωάν. 2), η Μητέρα του Κυρίου πλησίασε τον Υιό 
της µε πολλή διακριτικότητα και ταπείνωση, όντας ταπεινή και αγία Παρθένος, 
για να του αναγγείλει µε πραότητα: «Οίνον ουκ έχουσιν». Ενώ ακόµη πρόφερε τα 
λόγια αυτά, γεννήθηκε στην καρδιά της η σκέψη ότι ίσως είχε έλθει η ώρα να 
φανερώσει ο Κύριος τη δόξα Του, γιατί το πνεύμα της μελετούσε τα μεγαλειώδη 
γεγονότα, στα οποία η ίδια είχε παραστεί ως μάρτυρας από την ηµέρα ακόµη του 
Ευαγγελισμού. Ο Κύριος αποκρίθηκε στον βαθύ αυτό συλλογισμό της καρδιάς 
της, και η απάντηση Του καταδεικνύει µε ποιόν τρόπο η επικοινωνία στο 
πνευματικό επίπεδο στοχεύει την ουσία του θέματος, παρακάμπτοντας τα 
προκαταρκτικά στάδια της συνήθους συζητήσεως. 

Η αγία Παρθένος είχε παρευρεθεί στο επίκεντρο των πιο ασυνήθιστων και 
υπερφυσικών γεγονότων: της συλλήψεως και γεννήσεως του Υιού του Θεού, της 
λατρευτικής προσκυνήσεως των Μάγων που ακολούθησε τη γέννηση Του, της 
εμφανίσεως της χορείας των Αγγέλων, του ονείρου του Ιωσήφ, µε το οποίο ο 
Κύριος απομάκρυνε κάθε αμφιβολία από την καρδιά του, της φυγής στην 
Αίγυπτο, της προστασίας του Θεού κατά τη διάρκεια της [/298] σφαγής χιλιάδων 
βρεφών από τον Ηρώδη, της κλήσεως των πρώτων μαθητών μετά τη Βάπτιση του 
Κυρίου. Όλα αυτά τα γεγονότα πρόσφεραν πλούσια και εὐγλωττη μαρτυρία εκ 
μέρους του Θεού για τα πρόσωπα του Χριστού και της Υπεραγίας Μητρός Του. 
Επί τριάντα χρόνια η Θεομήτωρτα είχε φυλάξει ως πολύτιμο θησαυρό µέσα στην 
καρδιά της. Όταν το Άγιο Πνεύμα κατέβηκε από τους ουρανούς και αναπαύθηκε 
πάνω στον Κύριο κατά τη Βάπτιση Του --«εν είδει περιστεράς», προκειµένου να 
μαρτυρήσει τη θεότητα του Υιού πριν από όλους τους αιώνες-, η καρδιά της 
άρχισε να πλημμύριζει από άγια προσδοκία. Ανέμενε να δει την στιγµή, που ο 
Κύριος θα αποκάλυπτε τη δόξα Του. Τώρα λοιπόν η Μαριάμ, η Μητέρα του Θεού, 
προσεγγίζει τον Υιό της µε µεγάλη συστολή, όπως θα ἆρμοζε σε κόρη μάλλον 
παρά σε μητέρα, και Του λέει: «Οίνον ουκ έχουσιν». Ο Κύριος αποκαλεί τη 
Μητέρα Του «γυναίκα», προσηγορία που θα Της απευθύνει επίσης και κατά τη 
σταύρωση: «Γύναι, ίδε ο υιός σου!» (]ωάν. 19,26) Η απάντηση Του είναι ίσως 
αρκετά αυστηρή, αλλά οπωσδήποτε ευγενής: «Γύναι, τι εμοί κιαι σοι” Αδυνατώ 
να εκπληρώσω τις επιθυμίες της μητέρας µου, γιατί πρέπει να φέρω εις πέρας 
την αποστολή του Πατέρα µου και η ώρα µου δεν έχει έλθει ακόμη». 

Με τον τρόπο αυτό ο Κύριος εκκόπτει τις επιθυµίες της μητέρας Του και 
Φαίνεται να τις αγνοεί. Αν δεν είχε υιοθετήσει τη στάση αυτή, δεν θα μπορούσε 
αργότερα να [/299] προφέρει τον λόγο: «Εί τις έρχεται προς µε και ου μισεί τον 
πατέρα εαυτού και την μητέρα και την γυναίκα και τα τέκνα και τους αδελφούς 
και τας αδελφάς, έτι δε και την εαυτού ψυχήν, ου δύναται µου μαθητής είναι» 
(Λουκ. 14,26). Όπως έλεγε ο Γέροντας Σωφρόνιος, ο Κύριος ποτέ δεν παρέδωσε 
εντολές, τις οποίες δεν είχε ο Ίδιος πρώτα τηρήσει στη ζωή Του. Ζώντας σύμφωνα 
µε τις δικές Του εντολές, Αυτός που είναι η Οδός, παρέδωσε στους µαθητές Του 

οδό ζωής. Επί τριάντα χρόνια έζησε µε υπακοή στους γονείς Του, σύµφωνα µετο 
κατά Λουκάν ευαγγέλιο. Αλλά είχε έλθει η ώρα να τα αφήσει όλα πίσω Του 
χάριν της θεϊκής αποστολής Του για τη σωτηρία του κόσμου. 

Ο εχθρός ωστόσο κατεδίωκε τον Κύριο αµείλικτα, προσπαθώντας να 
συλλάβει Εκείνον, ο Οποίος ήταν ακηλίδωτος και ὡς προς την ελάχιστη αμαρτία, 
γιατί αυτό θα ήταν αρκετό, για να ακυρωθεί όλο το σωτηριώδες έργο Του. Ο 
Κύριος όφειλε, κατά συνέπεια, να τηρεί πολύ αυστηρή στάση σε κάθε περίσταση, 
ώστε να µην παραχωρήσει στον εχθρό καμία πρόφαση. Πράγματι, ο Ίδιος 
εξεπλήρωσε τον νόμο µε τέλεια υποταγή στο θείο θέλημα του Πατρός Του. Η 
υπακοή στους επίγειους προστάτες Του είχε, σε τελική ανάλυση, δευτερεύουσα 
σημασία. Η αδιαφορία του Κυρίου για το θέλημα των συγγενών Του εκδηλώθηκε 
και σε άλλη περίπτωση, όταν η Μητέρα Του και οι αδελφοί Του ήθελαν να Τον 
απομακρύνουν από το πλήθος που απειλούσε να Τον σκοτώσει: «Τις εστιν η 
μήτηρ µου και τίνες εισίν οι αδελφοί µου;» (Ματθ. 12,48). 

[/900| Η Θεομήτωρ αποδέχθηκε την απάντηση του Υιού της µε ακράδαντη 
πίστη, παραμερίζοντας τη δική της επιθυμία µε πράξη αυτοκενώσεως. Ἦταν 
έτοιμη να ελπίσει παρ’ ελπίδα, όπως έκανε ο Αβραάμ. Μπορεί να µην εννόησε 
τους λόγους της αρνήσεως του Κυρίου, αλλά είχε απόλυτη εμπιστοσύνη ότι κάθε 
ενέργεια Του ήταν ορθή. Στην Κανά παρά το ότι ταπεινώνεται από τον Υιό της, 
εμφορούμενη από τέλεια πίστη, προτρέπει τους υπηρέτες: «Ό,τι αν λέγη υμίν, 
ποιήσατε». 

Ο Κύριος τίµησε τη Μητέρα Του. Το νερό μετατράπηκε σε κρασί και ο 
αρχιτρίκλινος της εορτής επαίνεσε τον γαμπρό λέγοντας: «Πας άνθρωπος 
πρώτον τον καλόν οίνον τίθησι, και όταν μεθυσθώσι, τότε τον ελάσσω: συ 
τετήρηκας τον καλόν οίνον έως άρτι». Οι Πατέρες µας διδάσκουν ότι ο Θεός 
πάντοτε διαφυλλάσει τον «καλόν οίνον» για το τέλος. Προηγούνται παθήματα 
και θλιψεις, και μόνο προς το τέλος µας προσφέρεται το εκλεκτό κρασί της 
χάριτος Του. 

Σε όλη τη διάρκεια της επίγειας αποστολής Του ο Κύριος κατέστησε 
σαφές ότι χρεωστούσε αφοσίωση πρωτίστως στον Θεό, µε την υπακοή στις 
εντολές Του. Αποδεικνύοντας στους µαθητές Του ότι είχε έλθει στη γη, για να 
εκπληρώσει το θέλημα του Ουρανίου Πατρός Του, εντούτοις ποτέ δεν 
παραμέλησε τη Μητέρα Του. Εξαρχής η Παναγία αποτέλεσε το μεγαλύτερο 
όργανο για την πραγμάτωση του σωτηριώδους έργου Του. Την ώρα της 
σταυρώσεως Του, και ενώ ολόκληρη η επίγεια αποστολή Του φαινόταν να 
αιωρείται πάνω από την άβυσσο του αιώνιου θανάτου, ακόµη και τότε, 
επιδείκνυε άγρυπνο ενδιαφέρον για την προστασία της (Ιωάν. 19,26-27). Ποιος 
άλλος θα μπορούσε [/501 να εμφορείται από πνεύμα υπακοής και αυτοθυσίας 
περισσότερο από την Αγία Μητέρα Του; Αποδέχθηκε το θέλημα του Υιού της, 
θυσιάζοντας το δικό της µε τέλεια ταπείνωση, πίστη και υπομονή. Ο Κύριος της 
αντέτεινε: «Ούπω ἥκει η ώρα µου». Αλλά καθώς η Θεομήτωρ εγκολπώθηκε την 
ταπείνωση αυτή µε μεγάλη πραότητα, έδωσε στον Κύριο τη δυνατότητα να 
εκδηλώσει πολύ σύντομα το μεγαλείο της δόξας Του. Με την ταπείνωση και 
την κένωση της η Αγία Παρθένος επέσπευσε την ώρα της δόξας του Υιού 

της. Στο κατά Ιωάννην ευαγγέλιο η «ώρα» Του είναι αυτή της φΦανερώσεως Του 
ως Μεσσία (Ιωάν. 5,25,28: 7,30: 8,20: 13,1), ενώ σε πολλά άλλα χωρία αναφέρεται 
στη σταύρωση Του. Τότε η δόξα Του επρόκειτο να αποκαλυφθεί σε υπέρτατο 
βαθµό στην έως θανάτου αγάπη Του, την ολοκλήρωση του έργου Του για τη 
σωτηρία του κόσμου. (Ματθ. 26,45: Μαρκ. 14,41). 

Το ίδιο είδος κενώσεως συναντούμε στους βίους πολλών Αγίων, όπως και 
πολλών πιστών χριστιανών. Την ώρα της εγκαταλείψεως, του πόνου και της 
δοκιμασίας εναποθέτουν όλη την εμπιστοσύνη τους στον Κύριο, και παρότι 
είναι βυθισµένοι σε ολέθριο και ζοφερό άδη, µε ένα άλμα γεμάτο ανδρεία 
βρίσκονται απροσδόκητα στο φως της Βασιλείας των ουρανών. Όπως 
προφητικά γράφει ο βασιλιάς Δαβίδ στους Ψαλμούς του: «Εγώ δε είπα εν τη 
εκστάσει μου’ απέρριμαι από προσώπου των οφθαλμών σου. Δια τούτο 
εισήκουσας της φωνής της δεήσεως µου» (Ψαλμ. 31,22). Ο Θεός παραχωρεί στους 
Αγίους να υποστούν πλήρη κένωση, την οποία εκείνοι αποδέχονται µε [//902] 
απόλυτη εμπιστοσύνη, προσηλωμένοι µε αταλάντευτη διάνοια στην αιώνια 
μακαριότητα που επιφυλάσσει ο Θεός στους δικαίους Του. Έτσι 
πραγματοποιείται η διάβαση από το ψυχολογικό επίπεδο στο οντολογικό, όπως 
έλεγε συχνά ο Γέροντας Σωφρόνιος. Στην κατάσταση ακριβώς αυτή 
γινόμαστε μέτοχοι της θεϊκής ενέργειας του μεγάλου ελέους του Χριστού!. 

Όπως ακριβώς η κένωση της Θεομήτορος διευκόλυνε την έλευση της 
ώρας του Υιού της, κατά την οποία αποκάλυψε τη δόξα Του και οι µαθητές 
Του στερεώθηκαν στην πίστη τους, παρόμοια και στους βίους όλων των Αγίων, η 
απαρασάλευτη πίστη τους και η παρ’ ελπίδα ελπίδα τους επισπεύει την ώρα 
του μεγάλου ελέους του Κυρίου. Μερικές φορές δεν είναι σε θέση να εννοήσουν 
τους λόγους για τη δοκιμασία που υφίστανται, αλλά γνωρίζουν µε απόλυτη 
βεβαιότητα ένα πράγμα: ότι η δικαιοσύνη και η αρετή ανήκουν µόνο στον Θεό, ο 
Οποίος μένει αγαπητός και ευλογητός εις τους αιώνας. Ο Γέροντας Σωφρόνιος 
βεβαίωνε ότι, όταν προσφέρουμε γνήσια μετάνοια έως θανάτου, κατά τα 
πρότυπα των Αγίων, δεν αρµόζουν σε µας ερωτήματα του είδους: «Γιατί µου 
συμβαίνει αυτό; Γιατί µου το κάνεις αυτό, Κύριε» Σε µας η αληθινή σοφία 
υπαγορεύει το ερώτημα: «Πώς πρέπει να ενεργήσω τώρα, Κύριε, ώστε να 
αποφύγω την αμαρτία και την αποτυχία στις επαγγελίες Σου;». 

Όσον αφορά τη ζωή της Θεομήτορος, έχουν καταγραφεί στις Γραφές πολύ 
λίγοι αλλά εξαιρετικά σημαντικοί [//903Ι μαργαρίτες, οι οποίοι ως θυρίδες µας 
επιτρέπουν να εισδύσουμε στο εξέχον μυστήριο Της. Ο σκοπός του θαύματος του 
Κυρίου στην Κανά ήταν να ενισχύσει την πίστη των μαθητών Του. Η αποκάλυψη 
Του σε αυτούς έπρεπε να προηγηθεί της Φανερώσεως Του στα πλήθη. Όταν ο 
Κύριος μετέτρεψε το νερό σε κρασί, οι οφθαλμοί των μαθητών διανοίχθησαν. 
Συντελέσθηκε όμως μεγάλη αλλαγή στη ζωή της Θεομήτορος. Ο Χριστός, 
πειθαρχώντας στον νόμο, είχε πλήρως υποταχθεί σε Αυτήν, εφεξής όµως εκείνη 
γίνεται υποτακτική Του, ως Μητέρα και ως διάκονος Του. 


ΤΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σ. 106: ΠΕΡΙ ΠΡΟΣΕΎΧΗΣ, σσ. 60-61. 

Ο σκοπός της ζωής µας είναι να αναγγείλουµε µε τα έργα µας τη δόξα 


του Θεού, για την οποία εξαρχής µας δημιούργησε και µας συντηρεί. Ακόμη και 
όταν πεθαίνουµε, αποβλέπουµε στη δόξα Του, στη μετοχή µας και στην αιώνια 
παραμονή µας σε αυτήν. Ο Κύριος μετέσχε στην ανθρώπινη ζωή ως ξένος, ως 
επισκέπτης, και χάρη στην ταπεινή εμφάνιση Του μπόρεσε να εδραιώσει τη 
Βασιλεία Του. Υπήρξε προσκεκλημένος και στον γάμο της Κανά, αλλά 
αξιοποίησε την ευκαιρία, για να ιδρύσει τη δική Του θεϊκή οικογένεια, την 
Εκκλησία, την επίγεια Βασιλεία Του, κάνοντας αρχή από την Πανάχραντο 


Μητέρα Του και τους µαθητές Του. 

Όπως ο Κύριος από το νερό προκάλεσε αφθονία εκλεκτού κρασιού, έτσι 
και όταν επεμβαίνει στην ενδεή ζωή µας, εκχέει µέσα της τον πλούτο της δικής 
Του ζωής, ανακαινίζει, ομορφαίνει και νοηµατοδοτεί όλη την ύπαρξη µας. 
Εξάλλου ο Ίδιος ανήγγειλε: «Εγώ ήλθον ίνα ζωήν έχωσι και περισσόν έχωσιν» 
(Ιωάν. 10,10). 

[//504] 


[//305] 


ΤΟ ΔΕΥΤΕΡΟ ΣΤΑΔΙΟ (Μέρος 17 


Άπαντα κατεργασάμενοι στήναι 
(Εφεσ. 6,13) 


[//306] 


[//907] 
11 ΑΝΤΑΛΛΑΓΗ ΤΗΣ ΕΠΙΤΈΓΑΣ ΖΩΗΣ ΜΕ ΤΗΝ ΑΙΩΝΙΑ ΖΩΗ ΤΟΥ ΘΕΟΥ 


ΣΤΟ ΠΡΩΤΟ ΣΤΑΔΙΟ της πνευματικής ζωής µας χορηγείται όραση της 
ζωής που οφείλουμε να ακολουθήσουμε. Στο δεύτερο στάδιο, όταν η θεωρία αυτή 
αποσύρεται, ο Θεός µας συντηρεί πρωτίστως µε τη Θεία Λειτουργία. Στη 
Λειτουργία ερχόμαστε σε επαφή µε την τελειότητα της θεϊκής ζωής στο 
Πρόσωπο του άσπιλου και άµωμου Αμνού του Θεού, του εσφαγμένου για τη 
σωτηρία µας προ καταβολής κόσμου (Αποκ. 13,8), γεγονός που εμπνέει µέσα µας 
φλογερό πόθο να εναρµονίσουµετη ζωή µας µε τη θεϊκή θυσία της αγάπης Του. 

Η Θεία Λειτουργία συνιστά υπέροχη δημιουργία, η οποία καθιστά τον 
άνθρωπο ικανό να ζει χωρίς απόγνωση, παρόλη την απόσταση που τον χωρίζει 
από τον Θεό. Ο Ίδιος ο Θεός ευαρεστείται να επισκιάζει τον άνθρωπο µε τη χάρη 
Του κάθε στιγμή που αυτός εισέρχεται στην παρουσία Του. Κάθε φορά που 
προσκοµίζουµε στη Λειτουργία ότι καλύτερο διαθέτουμε, για να το 
προσφέρουμε στον Θεό, μαζί µε την πιστότητα µας κατά την περίοδο της 
απουσίας της χάριτος Του, λαμβάνουμε ζωή: τη δική Του ζωή. Μόνο η ζωή Του 
μπορεί να µας συντηρήσει, καθώς διερχόμαστε την περίοδο αυτή που ισοδυναμεί 
//508] µε οντολογικό κενό. Μόνο ο Θεός µπορεί να εξασφαλίσει την επιβίωση µας 
και τη δύναμη να σταθούμε, όταν µας Φαίνεται ότι από παντού µας περισφίγγει 
ο κλοιός του θανάτου. 

Καθ’ όλη τη διάρκεια της ιστορίας της Εκκλησίας η Θεία Λειτουργία 
αποτέλεσε τον «τόπο», όπου οι χριστιανοί διδάχθηκαν να ζουν στην 
παρουσία του Θεού και να λαμβάνουν το χάρισμα Του, «τον Άρτο της Ζωής, τον 
καταβαίνοντα εκ του ουρανού και ζωήν διδόντα τω κόσµω» (Ιωάν. 6,33). Ο 
βαθύτατος πόθος του ανθρώπου, ο οποίος πλάσθηκε κατ’ εικόνα και οµοίωση 
του Θεού, είναι ο σύνδεσμος µε τον Δημιουργό του. Γι αυτό η Θεία Λατρεία 
συνιστά την κύρια μέριμνα του πνευματικού ανθρώπου. Μόνο µε τη βοήθεια της 
μπορεί να εκπληρώσει τον αληθινό σκοπό του, και µέσα σε αυτήν να συμμετέχει 
στην πανήγυρη «των δικαίων τετελειωμένων πνευμάτων» (Εβρ. 12,23) της 
επουράνιας Ἱερουσαλήμ. Στη Θεία Ευχαριστία ο άνθρωπος εξαγιάζεται και 
ενώνεται µε τον Θεό μετέχοντας στην τελειότητα της Θείας χάριτος. Ο Ίδιος ο 
Χριστός είναι παρών στη Θεία Λατρεία, και ιδιαίτερα στη Θεία Λειτουργία, 
σύμφωνα µε την αμετάθετη υπόσχεση Του. Ενοικεί στο µέσο των χριστών Του 
και τους οικοδοµεί ως Εκκλησία Του, ως Σώμα Του. Αυτός είναι η Κεφαλή, ο 

Οποίος μεταδίδει αληθινή ζωή και τα χαρίσματα του Πνεύματος Του στα µέλη 
Του. 

Η Θεία Λατρεία προσφέρεται στους ναούς που οικοδόµησαν οι χριστιανοί 
και αφιέρωσαν στον Θεό για την τέλεση των Αγίων Μυστηρίων Του, καθώς και 
για το [/509] κήρυγμα του λόγου της αλήθειας Του. Ο Θεός εξαγιάζει τους τόπους 
αυτούς, τους επισφραγίζει µε το Όνομα Του, τους επισκιάζει µε τη χαρισματική 
παρουσία Του’ έρχεται και κατοικεί σε αυτούς και εµπεριπατεί ανάμεσα στους 
ανθρώπους. Η προέλευση του ναού του Θεού ανάγεται στην Παλαιά Διαθήκη. 
Όταν ο βασιλιάς Σολομών αφιέρωσε στον Θεό τον ναό, που είχε οικοδοµήσει 
προς τιμήν Του, ανέπεµψε µια θαυμάσια προσευχή, την οποία ο Θεός 
αποδέχθηκε και του αποκρίθηκε: «Ηγίακα τον οίκον τούτον, όν ωκοδόµησας του 
θέσθαι το Όνομα Μου εις τον αιώνα, και έσονται οι οφθαλμοί Μου εκεί και η 
καρδία Μου πάσας τας ημέρας. Και έσοµαι μεθ’ υμών και εν τω µέσω υμών 
εμπεριπατήσω» (Γ’ Βασ. 9,3-5). Ο Θεός, αφού ολοκλήρωσε τις θαυμάσιες αυτές 
υποσχέσεις, σφράγισε τον ναό με το Όνομα Του καιτον αγίασε. 

Οι ναοί της Καινής Διαθήκης αποτελούν τόπους, όπου οι χριστιανοί 
μυούνται στη χάρη του Αγίου Πνεύματος δια του Βαπτίσματος, του Χρίσματος 
και της Θείας Ευχαριστίας. Οικοδομούν τους χριστιανικούς λαούς που 
απαρτίζουν το άγιο Σώμα του Χριστού, στους κόλπους του Οποίου 
κατεργάζονται την κοινή σωτηρία τους (Α’ Πέτρ. 2,5). Συγχρόνως, το Άγιο 
Πνεύμα απεργάζεται τον κάθε χριστιανό αχειροποίητο ναό του Θεού (Β’ Κορ. 
5,1). Ίσως δεν γνωρίζουν όλοι οι χριστιανοί ή δεν κατανοούν µε ποια έννοια είναι 
ήδη ή μπορούν να καταστούν ναοί του Θεού, τεχνουργημένοι από το Άγιο 
Πνεύμα. Ωστόσο, ο απόστολος Παύλος υπογραμμίζει την αλήθεια αυτή στους 
χριστιανούς [/510] της Κορίνθου σαν να επρόκειτο για κοινή γνώση: «Όυκ οίδατε 
ότι ναός Θεού εστε και το Πνεύμα του Θεού οικεί εν υμίν; Εί τις τον ναόν του 
Θεού Φθείρει, Φθερεί τούτον ο Θεός: ο γαρ ναός του Θεού άγιος εστιν, οίτινες 
εστε υμείς» (Α΄ Κορ. 3,16-17). Το ίδιο ερώτημα είναι εξίσου επίκαιρο σήμερα, όπως 
ήταν και τότε για τους χριστιανούς της πρώτης Εκκλησίας. 

Πώς λοιπόν γινόμαστε αχειροποίητοι ναοί του Θεού και άξιοι κοινωνοί 
των χαρισμάτων του Αγίου Πνεύματος στη Θεία Λειτουργία; Οφείλουµε πάντοτε 
να θυμόμαστε ότι η Λειτουργία είναι ατελεύτητη δημιουργία. Κάθε Λειτουργία 
είναι μοναδική και τελείται από τον Ίδιο τον Χριστό. Συνιστά αποκαλυπτικό 
γεγονός, το οποίο υπερβαίνει κάθε περιγραφή και αγκαλιάζει όλη την κτίση: 
ουρανό και γη, αγγέλους και ανθρώπους, ζώντες και κεκοιμημένους. Ο Χριστός 
πρόσφερε τον Εαυτό Του μία φορά και για πάντα µε τη δύναμη του Αιωνίου 
Πνεύματος Του η Ιερή Θυσία Του μένει στον αιώνα και εξαγιάζει όλους, όσοι 
μετέχουν σε αυτήν, αφού σφραγίσθηκε από το τίμιο Αίμα του, το οποίο έχυσε για 
τη ζωή του κόσμου. Η Θεία Λειτουργία αποτελεί αιώνια έκφραση της μείζονος 
αγάπης του Χριστού (]ωάν. 15,13). Είναι εργαστήριο καρδιακής αγάπης, ένωσης 
και κοινωνίας του ανθρώπου µε τον Σωτήρα Χριστό και τα υπόλοιπα μέλη του 
Σώματος Του. 

Ο άνθρωπος καθίσταται έτσι ενεργό µέλος της κοινωνίας της Θείας 
αγάπης µε την ακρόαση του λόγου του Θεού, την επίκληση του αγίου Ονόµατος 

Του και τη μετοχή στο Σώμα και το Αίμα του Κυρίου. Ακόμη και αν [211] 
λατρεύουμε τον Θεό μετέχοντες στη Θεία Λειτουργία καθημερινά, ποτέ δεν θα 
μπορέσουμε να αφομοιώσουμε πλήρως το περιεχόμενο της. Αν όμως 
παραμένουμε προσηλωμένοι στο Πνεύμα, µέσα στο οποίο τελείται και αν 
φροντίζουμε να συμμορφωνόμαστε µε τη θεωρία της, ο Θεός θα µας 
επισκέπτεται µε τη χάρη Του και θα µας αγιάζει. Όσο αγιότερη είναι η 
ιερουργία του λειτουργού και ταπεινότερη η συμμετοχή των πιστών, τόσο 
πληρέστερη αποβαίνει η κοινωνία όλων στο μυστήριο της Βασιλείας του 
Θεού. Τόσο η ευλογημένη Βασιλεία, την οποία διακηρύττει η Θεία Λειτουργία, 
όσο και η ιερή θυσία, της οποίας την ανάμνηση επιτελεί, ανήκουν στον Χριστό, 
γιατί Αυτός είναι «ο προσφέρων και ο προσφερόμενος»:. Αυτός είναι η πηγή όλης 
της χάριτος και της αγιότητας. Είναι ο μοναδικός αληθινός Αρχιερέας, το µόνο 
καθαρό και ακήρατο θύμα και, όπως λένε οι Γραφές, η Βασιλεία Του είναι αιώνια 
και «ου παρελεύσεται» (Δανιήλ 7,14: Λουκ. 1,53). Ολόκληρη η λειτουργική πράξη, 
όλα όσα επιτελούνται από τους ιερείς, αφορούν σύνολο το Σώμα του Χριστού. 
Πρώτα την Κεφαλή Του και Αρχηγό της σωτηρίας µας και ακολούθως τα μέλη 
Του, τους πιστούς, που σώζονται µε τη θεοπρεπή µετοχή τους στη Θεία 
Λειτουργία. 

Δεν πρέπει να λησμονούμε ότι η ανάμνηση αυτή αποτελεί εντολή. Στον 
Μυστικό Δείπνο, όταν ο Χριστός παρέδωσε στους µαθητές Του το μυστήριο του 
Σώματος και του Αίματος Του, τους έδωσε εντολή: «Τούτο ποιείτε [/512] εις την 
ἐμήν ανἀάμνησιν»' δηλαδή σε ανάμνηση και ομολογία του Προσώπου Του και της 
Καινής Διαθήκης Του µε τον άνθρωπο. Η εντολή αυτή διακηρύττει τον θάνατο 
Του, ο οποίος αποτελεί επισφράγισµα της Καινής Διαθήκης, την Ανάσταση Του 
και τη Δευτέρα Παρουσία Του, κατά την οποία θα αποδώσει σε όλους τη 
δίκαιη μισθαποδοσία, σύμφωνα µε την υπόσχεση Του. Κατά συνέπεια, 
οφείλουμε να εκπληρώνουµε την εντολή αυτή «άχρις ου αν έλθη»2. 

Στον Μυστικό Δείπνο διαφαίνεται η προφητική πλευρά της Λειτουργίας. Ο 
Κύριος, αντιστρέφοντας τη σειρά των γεγονότων, θέσπισε πρώτα το μυστήριο, 
για να το επισφραγίσει αργότερα µε την πραγματική έκχυση του Τιμίου Αίματος 
Του. Ώστε ο Χριστός έδωσε το ίδιο το Αίμα Του στους µαθητές Του, πριν ακόµη 
σταυρωθεί στον Γολγοθά. Με την πράξη αυτή τους έδειξε καταφανώς την αιώνια 
σημασία και την ισχύ των όσων θα συνέβαιναν ιστορικά µία ηµέρα αργότερα. Ο 
Μυστικός Δείπνος υπήρξε ιστορικό γεγονός, το οποίο θα αντανακλά διαπαντός 
την αιώνια αλήθεια. Αυτό είναι το νόημα και ο σκοπός της προφητείας στην 
Καινή Διαθήκη. Να εκφράσει λόγους αιώνια αληθινούς και συνεπώς µε αιώνια 


ΓΛΕΙΤΟΥΡΓΙΑ ΙΩΑΝΝΟΥ ΤΟΥ ΧΡΥΣΟΣΤΟΜΟΥ, Ευχή του Χερουβικού. 


2(Α΄ Κορ. 11,24-25) «11.24 λάβετε φάγετε' τούτό μου εστιτο σώμα το υπέρ υμών κλώμενον: 
τούτο ποιείτε εις την εμήν ανάμνησιν. 11.25 ωσαύτως και το ποτήριον μετά το δειπνήσαι λέγων: 
τούτο το ποτήριον η καινή διαθήκη εστίν εν τω εμώ αίματι τούτο ποιείτε, οσάκις αν πίνητε, εις 
την εμήν ανάμνησιν. 11.26 οσάκις γαρ αν εσθίητε τον άρτον τούτον και το ποτήριον τούτο πίνητε, 
τον θάνατον του Κυρίου καταγγέλλετε, άχρις ου αν έλθη». 

ισχύ. Η έλευση του Χριστού είχε προφητευθεί. Ἦλθε και πάλι θα έλθει, όπως ο 
Ίδιος είπε. Παρόμοια και η θυσία Του είχε προαποφασισθεί από την προαιώνια 
βουλή της Αγίας Τριάδος. Ο Απόστολος περιγράφει τον Κύριο ως «αμνόν άμωμον 
και άσπιλον Χριστόν, προεγνωσμένον μεν προ καταβολής κόσμου, Φανερωθέντα 
δε επ’ εσχάτων των {/513] χρόνων» (Α’ Πέτρο. 1,19-20). Είναι «το Αρνίον το 
εσφαγμένον από καταβολής κόσμου» (Αποκ. 13,8). Όλα τα γεγονότα, που ο Θεός 
έχει ποτέ εννοήσει ή εκφράσει µε λόγο ή διαπράξει στην ανθρώπινη ιστορία, 
υπερβαίνουν τον χρόνο και μένουν αιώνια παρόντα και ενεργά. 

Η Θεία Λειτουργία είναι πράξη διακονίας: πράξη ανθρώπινη και 
ταυτόχρονα θεία. Ως ανάμνηση γεγονότος συνιστά ανθρώπινη πράξη. Το 
γεγονός όµως που μνημονεύεται είναι θείο και αιώνιο. Όπως ο Σταυρός ήταν η 
εντολή που δόθηκε στον ιό για την απολύτρωση του κόσμου, έτσι και όταν ο 
Θεός µας δίνει εντολή να «πράττουµε κάτι» και εμείς το εκπληρώνουμε, 
μυούμαστε στο μυστήριο του Σταυρού και της Αναστάσεως του Υιού Του. 
Οποτεδήποτε και οπουδήποτε τελείται η Λειτουργία, εκπληρώνεται η εντολή του 
Κυρίου µέσα στους κόλπους όλης της Εκκλησίας. Έτσι πραγματώνεται το αιώνιο 
μυστήριο του Σταυρού και της Αναστάσεως του Χριστού, µέσα από το οποίο η 
άφθαρτη χάρη του Θεού χορηγείται σε όσους Τον αποδέχονται. Εκπληρώνοντας 
την εντολή Του οδηγούμαστε στα σκηνώματα της αιώνιας ζωής Του, µε τη 
βοήθεια της ζωοποιού χάριτος που απορρέει από τον Σταυρό και την Ανάσταση. 
Με τη μετοχή µας στην αιώνια αλήθεια Του γινόμαστε κι εμείς «σύγχρονοι» 
αιώνιων γεγονότων. Εισερχόµαστε κυριολεκτικά στην αιωνιότητα. Στη 
Λειτουργία δεν υπάρχει ούτε παρελθόν [/514] ούτε μέλλον. Τα πάντα είναι 
αιωνίως παρόντα. Ακόμη και η Δευτέρα Παρουσία είναι παρούσα: όπως έχει 
γραφεί: «Εις ημάς τα τέλη των αιώνων κατήντησεν» (Α΄ Κορ. 10,11). 

Ως εκ τούτου, σε όλη τη διάρκεια της πρόσκαιρης αυτής ζωής µας 
προσφέρονται τεκμήρια της αιώνιας εν Θεώ ζωής. Η Λειτουργία και οι ύμνοι της 
Εκκλησίας αναφέρονται στο αιώνιο σήμερον, στην αέναη ηµέρα της Θείας 
Παρουσίας. Ψάλλουμε, για παράδειγµα: «Σήμερον ο Χριστός γεννάται 
Σήμερον ο Χριστός εγήγερται ...' Σήμερον αρχή της σωτηρίας ημών γέγονε». 
Εξυμνούμε το αιώνιο αυτό Σήμερον, επειδή µε την εκπλήρωση της εντολής του 
Θείας Λατρείας λαμβάνουμε τέτοια χάρη, η οποία µας ανάγει στα αιωνίως 
παρόντα γεγονότα του Θεού. Ιστορικά, συνέβησαν µία φορά, αλλά µε τη δύναμη 
του Πνεύματος παραμένουν διηνεκώς και ως αιωνίως παρόντα. Όταν τελούμε τη 
Λειτουργία, μνημονεύουµε επίσης την αιώνια διάσταση της σωτήριας και 
ζωοποιού θυσίας του Χριστού. Θα μπορούσαμε ακόµη να πούμε ότι στη 
Λειτουργία το προσωπικό µας και χρονικό «τώρα» διαποτίζεται από το «δια 
πάντα» της θείας αιωνιότητας. Λέμε «νυν και αεί και εἰς τους αιώνας των αιώνω» 
κατά τη διάρκεια όλων των ακολουθιών της Εκκλησίας µας, γιατί επιτελούνται 
καθημερινά µέσα στο «νυν» της ιστορίας και ταυτόχρονα στο «αεί» της αιώνιας 


3Η λέξη Λειτουργία είναι σύνθετη: σχηματίζεται από τις λέξεις λείτος (Ξλαός) και έργον 
και σηµαίνει «το έργο του λαού». 

Βασιλείας που τις επισκιάζει. Η Λειτουργία, συγκεκριµένα, τελείται µέσα στο 
πλαίσιο της επίγειας χρονικής κλίμακας, γι αυτό και ο χρόνος συνιστά την 
πνευματική σφαίρα της συναντήσεως µας µε τον Θεό καιτης αναγεννήσεως µας 
στην αιωνιότητα Του. 

[/915Ι Ανεξάρτητα από το στάδιο της πνευματικής ζωής, στο οποίο 
ενδεχομένως Φθάσαμε κατά την επίγεια ζωή µας, η Λειτουργία µας 
αναζωογονεί, φέρνοντας µας σε επαφή µε την ουράνια πραγματικότητα. Μέσα 
στη Φθαρτή και εφήμερη ύπαρξη µας λαμβάνουμε πρόγευση της αιώνιας 
Βασιλείας, καθώς συνεχώς αυξάνει µέσα µας η προσδοκία της τέλειας 
επιφάνειας του Κυρίου κατά την ηµέρα της ένδοξης και Δευτέρας 
Παρουσίας Του. 

Είναι αδύνατον να τονισθεί επαρκώς ότι η ανάμνηση που ιερουργείται στη 
Θεία Λειτουργία δεν είναι ούτε διανοητική ούτε ψυχολογική. Ως ανταπόκριση 
στη σωτήρια εντολή του Κυρίου πρωτίστως αποτελεί πνευματική μύηση στο 
μυστήριο της ζωής του Χριστού, ο Οποίος είναι συγχρόνως τέλειος Θεός και 
τέλειος άνθρωπος. Είναι η συμμετοχή µας στην αιωνιότητα του Τρισυπόστατου 
Θεού και στη ζωή της Αγίας Τριάδος. Η Λειτουργία είναι σχολείο που µας 
μαθαίνει την αλήθεια της αιωνιότητας, αλήθεια που η ανθρώπινη διάνοια 
αδυνατεί να συλλάβει. 

Στην αρχή της δημιουργίας ο Θεός είπε στον άνθρωπο: «Αυξάνεσθε και 
πληθύνεσθε και πληρώσατε την γην και κατακυριεύσατε αυτής» (Γέν. 1,28). Ο 
λόγος αυτός, αν και ειπώθηκε µία µόνο φορά, ισχύει αμετάθετα ως τα τέλη των 
αιώνων. Παρόμοια ο Κύριος όρισε: «Λάβετε φάγετε: τούτο εστι το σώμα Μου ... 
Πίετε εξ αυτού πάντες: τούτο γαρ εστι το αίµα Μου ...» (Ματθ. 26,26-28), και η 
Λειτουργία θεμελιώνεται πάνω στους λόγους αυτούς, που επίσης έχουν αιώνια 
ισχύ. μ/516] Ωστόσο, κάθε λειτουργική πράξη διέπεται από µία ακόµη αρχή, η 
οποία αντικατοπτρίζεται σε ένα χωρίο της πρώτης προς Τιμόθεον επιστολής, 
όπου ο απόστολος Παύλος αναφέρει: «Παν κτίσμα Θεού καλόν, και ουδέν 
απόβλητον µετά ευχαριστίας λαμβανόμενον: αγιάζεται γαρ δια λόγου Θεού και 
ἐντεύξεως» (Α΄ Τιμ. 4,4-5). Η ανάμνηση της λυτρωτικής Θυσίας του Κυρίου µας 
στη Θεία Λειτουργία, συνακόλουθη προς τον λόγο αυτό του Αποστόλου, 
επιτελείται επειδή ο Χριστός (ο λόγος του Θεού) µας το ζήτησε. Αλλά η 
οφειλόμενη συμμόρφωση µας στον λόγο του Θεού συνεπάγεται ακόµη την 
επίκληση (ευχή, ικεσία) του Αγίου Πνεύματος, το Οποίο τελεσιουργεί το μέγα 
θαύμα της Λειτουργίας, τη μεταβολή των δώρων του άρτου και του οίνου σε 
Σώμα και Αίμα του Χριστού. Με τον τρόπο αυτό όλα αγιάζονται «δια λόγου Θεού 
και εντεύξεως». Λαμβάνουμε τους «ιδρυτικούς» λόγους του Θεού στην εντολή 
του Χριστού για την τέλεση της Θείας Ευχαριστίας, που µας παραδόθηκε από 
τους Αποστόλους και την ιερατική διαδοχή τους από γενεά σε γενεά, και 
αντιπροσφέρουµε στον Θεό την προσευχή µας, επικαλούμενοι το Άγιο Πνεύμα. 
Και οι δύο ενέργειες αυτές -η ανθρώπιη όπως και η θεία- είναι άκρως 
απαραίτητες, αφού η Λειτουργία είναι κατεξοχήν συνάντηση Θεού και 
ανθρώπου. 

Στη Λειτουργία ανακεφαλαιώνεται ολόκληρη η ιστορία των σχέσεων του 
Θεού µε τον άνθρωπο. Στο επίκεντρο της βρίσκονται η Σάρκωση του Χριστού, του 
Σωτήρα του κόσμου, η ζωή και η σωτηριώδης επιφάνεια του [/517] Χριστού -- 
ενώπιον του Θεού και ανθρώπου, µε την οποία δικαίωσε τον Θεό Πατέρα 
ενώπιον του ανθρώπου και, ταυτόχρονα, τον πεπτωκότα άνθρωπο ενώπιον του 
Θεού. 

Ποιο είναι το νόημα της δικαιώσεως του Θεού Πατέρα από τον Χριστό 
ενώπιον του ανθρώπου; Ο πεπτωκώς άνθρωπος έχει την τάση να μέμφεται τον 
Θεό για τα παθήματα του. Απαιτεί ισότητα και δικαιοσύνη. Πόσο συχνά δεν 
ακούγεται η κραυγή: «Γιατί εγώ; Γιατί, Θεέ µου, να συμβεί αυτό σε εμένα;» Ως 
απάντηση του παραπάνω αγωνιώδους ερωτήματος ο Γέροντας Σωφρόνιος 
χρησιμοποιούσε συχνά την εικόνα της πυραμίδας". Την κορυφή της κατέχουν οι 
άρχοντες των εθνών, οι οποίοι, σύμφωνα µε τον Κύριο, «κατακυριεύουσιν και 
κατεξουσιάζουσιν αυτών» (Ματθ. 20,25: Μαρκ. 1042: Λουκ. 2225-27). Στη βάση 
της κείται η κατώτατη τάξη, που συναπαρτίζουν οι μάζες των πτωχών και 
καταδυναστευμένων ανθρώπων. Παρόλο που οι ισχυροί του κόσμου καλούνται 
«ευεργέτες», η εξουσία τους στηρίζεται πάνω στην αδικία και στην ανισότητα, 
γεγονός που δεν είναι ευάρεστο στον Κύριο, αλλά και δεν ανταποκρίνεται στην 
εσωτερική αίσθηση δικαιοσύνης, ισότητας και ελευθερίας που απαιτεί το πνεύμα 
του ανθρώπου. Πράγματι, ο Κύριος αποκάλυψε στο Πρόσωπο Του ιεραρχία 
άλλου είδους, σύμφωνα µε την οποία εκείνος που διακονεί είναι ανώτερος από 
εκείνον που ασκεί εξουσία και δέχεται τη διακονία. Ώστε ο Κύριος δεν 
αντέστρεψε μόνο την πυραμίδα εξουσίας στον κόσμο, αλλά και «εταπείνωσεν 
Εαυτόν», λαμβάνοντας την τελευταία θέση στην κορυφή της και βαστάζοντας 
//518] όλο το βάρος της αδικίας της. Ανέλαβε στους ώμους Του τις αμαρτίες και 
την κατάρα όλου του κόσμου. 

Κατά τον τρόπο αυτό ο Θεός δικαιώνεται ενώπιον του ανθρώπου στην 
αυτοκενωτική θυσία του Χριστού. Η απόλυτη αγάπη Του για τον άνθρωπο 
αποκαλύπτεται στο Πρόσωπο του Υιού Του. «Αγαπήσας τους ιδίους τους εν τω 
κόσμαω, εις τέλος ηγάπησεν αυτούς» (Ιωάν. 13,1). Ο Θεός παραδίδει τον Μονογενή 
Υιό Του στον θάνατο χάριν του ανθρώπου. Και «πώς ουχί και συν Αυτώ τα πάντα 
ημίν χαρίσεται» (Ρωμ. 8,32) Για να το θέσουμε διαφορετικά, η δωρεά του 
Μονογενούς Υιού Του σε µας είναι ασύγκριτα µεγαλύτερη από οποιονδήποτε 
σταυρό, που καλούμαστε να βαστάσουμε σύμφωνα µε τη Θεία Βουλή. Και πώς 
να τολμήσουμε να πούμε ότι ο Θεός µας επέβαλε υπεράνθρωπα παθήματα, όταν 
ο Ίδιος υπέφερε απερίγραπτα και πέθανε µε επονείδιστο θάνατο εξαιτίας των 
δικών µας αμαρτιών; 

Ο καλός ληστής δίκαια έστρεψε τα βέλη της μομφής εναντίον του εαυτού 
του, χωρίς να κατηγορήσει καθόλου τον Θεό, ο Οποίος είναι δίκαιος και 
ευλογητός εἰς τους αιώνας. Η αυτομεμψία του αυτή τελικά τον δικαίωσε. Η 
αίσθηση δικαιοσύνης που τον συνείχε προκάλεσε την εκ μέρους του ομολογία, 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 301-305. 

«άξια ὧν επράξαµεν απολαμβάνομεν», και µόνο µετά από αυτήν πρόσθεσε την 
παράκληση του: «Μνήσθητι µου, Κύριε, όταν έλθης εν τη Βασιλεία Σου». Την ίδια 
εκείνη ηµέρα έγινε ο πρώτος πολίτης του Παραδείσου (Λουκ. 2340-43). Η σωτηρία 
του υπήρξε καρπός της δικαιώσεως που απέδωσε στον Θεό και της μομφής που 
απηύθυνε εναντίον του εαυτού του. Ο προφήτης Δανιήλ έκανε [/319] ακριβώς το 
ίδιο, όταν είπε: «Σοι, Κύριε, η δικαιοσύνη, και ημίν η αισχύνη του προσώπου» 
(Δανιήλ 9,7). Η ομολογία του ληστή και η εν γένει στάση του προς τον Θεό 
αποδείχθηκαν προφητικές. Αλήθευσε ενώπιον του Θεού, αποδίδοντας Του 
δικαιοσύνη και ομολογώντας τη δική του αδικία, για να αποτελέσει τέλειο 
παράδειγμα αυτομεμψίας, αληθινό διδάσκαλο της ταπεινής οδού της 
καταβάσεως. 

Και πώς ο Χριστός δικαιώνει τον άνθρωπο ενώπιον του Θεού Πατέρα; Ο 
Χριστός έζησε ως άνθρωπος εντελώς αναµάρτητη ζωή µε τέλεια υπακοή. Ο Θεός 
ευαρεστήθηκε από τον Υιό Του, στο Πρόσωπο του Οποίου αποκαλύφθηκε ο 
άνθρωπος, όπως ο Θεός είχε προορίσει γί αυτόν προ χρόνων αιωνίων (Ματθ. 
3,17). Ο Ιησούς Χριστός, Υιός του Θεού και Υιός του ανθρώπου, είναι η ευδοκία 
του Πατρός, ο Οποίος δέχεται στο Πρόσωπο του Μονογενούς Υιού Του κάθε 
άνθρωπο που ακολουθεί τα ίχνη Του. Με τον τρόπο αυτό ο άνθρωπος 
δικαιώνεται εν τω Χριστώ, ο Οποίος µας έδωσε υπόδειγμα ανθρώπινης 
τελειότητας και μας έδειξε την οδό της σωτηρίας. Κανένας άλλος δεν θα 
μπορούσε ποτέ να πει: «Έσεσθε ουν υμείς τέλειοι, ώσπερ ο πατήρ υμών ο εν τοις 
ουρανοίς τέλειος εστιν» (Ματθ. 5,48). 

Η Λειτουργία κάνει ανάμνηση της θυσιαστικής αγάπης του Χριστού. 
Συνιστά, γι αυτό, απεικόνιση της ζωής του Χριστού, όπως Αυτός την παρουσίασε 
στον Θεό και τον άνθρωπο για τη σωτηρία του κόσμου. Το ήθος της προσφοράς 
Του αντανακλάται στους λόγους του προφήτη Ησαΐα, µε τους οποίους ξενικά ο 
ιερέας την Προσκομιδή [/520] (την προπαρασκευαστική ακολουθία για τη 
Λειτουργία): «Ως πρόβατον επί σφαγήν ήχθη και ως αμνός εναντίον του 
κείροντος αυτόν άφωνος, ούτως ουκ ανοίγει το στόμα. Εν τη ταπεινώσει η κρίσις 
αυτού ήρθη: την δε γενεάν αυτού τις διηγήσεται;» (Ησ. 55,7-8) Πράγματι, ποιος 
είναι σε θέση να περιγράψει την αιώνια γενεά Του από τον Πατέρα, και τη γενεά 
Του µέσα στον χρόνο από το Άγιο Πνεύμα και την Παρθένο Μαρία; Ο Απόστολος 
περιγράφει επίσης την αυτοθυσιαστική προσφορά του Χριστού και την καθοδική 
πορεία Του, προκειμένου να ανυψώσει τον πεπτωκότα άνθρωπο: «Δι ημάς 
επτώχευσεν πλούσιος ών, ίνα ημείς τη Εκείνου πτωχεία πλουτήσωμεν» (Β’ Κορ. 
8,9). Ο Απόστολος ποθούσε διακαώς να προσελκύσει τους μαθητές του στην 
ταπεινή διάθεση του παθόντος και εσταυρωμένου Χριστού. «Καγώ ελθών προς 
υμάς», γράφει ο απόστολος Παύλος στους Κορινθίους, «ου γαρ έκρινα του ειδέναι 
τι εν υμίν ει µη Ιησούν Χριστόν, και τούτον εσταυρωμένον» (Α΄ Κορ. 2,2). Και 
στους Γαλάτες γράφει: «Τις υμάς εβάσκανε τη αληθεία µη πείθεσθαι, οίς κατ’ 
οφθαλμούς Ιησούς Χριστός προεγράφη εν υμίν εσταυρωμένος;» (Γαλ. 3,1). 

Ο Χριστός, χάρη στην τέλεια ταπείνωση Του, κέρδισε την τελική, απόλυτη 
και υπερκόσµια στις διαστάσεις της νίκη, η οποία Τον έθεσε στο κέντρο της 
καινής κτίσεως Του. Τα χαρίσματα του Αγίου Πνεύματος απονέμονται εφεξής 

στον άνθρωπο ως επακόλουθο της καταβάσεως και αναβάσεως Του. Στην προς 
Εφεσίους επιστολή ο απόστολος Παύλος γράφει «Αναβάς εις ύψος 
ηχμαλώτευσεν {/521] αιχμαλωσίαν και έδωκε δόματα τοις ανθρώποις». Επίσης: 
«Το δε ανέβη τι εστιν ει µη ότι και κατέβη πρώτον εις τα κατώτερα µέρη της γης» 
(Εφεσ. 4,8-9). Συνεπώς τα δωρήματα του Αγίου Πνεύματος προσκόμισαν 
μαρτυρία για την καταλλαγή του ανθρώπου µε τον Θεό, τη διπλή προσφορά Του, 
τη διπλή δικαίωση Του. 

Η τέλεια και ταπεινή αγάπη του Χριστού Τον κατέβασε στα κατώτερα 
μέρη της γης, ώστε να µας χαρισθεί η δυνατότητα να γίνουμε μέτοχοι της ζωής 
Του. Η Θεία Λειτουργία µας διδάσκει την ταπεινή αυτή αγάπη Του, τον πόθο Του 
για τη σωτηρία µας, χάριν της οποίας έγινε διάκονος πάντων. Καθώς αρχίζουμε 
να συνειδητοποιούµε την ταπείνωση της αγάπης Του, συντελείται µέσα µας 
αλλοίωση που µας προξενεί κατάνυξη και ευγνωμοσύνη. Φιλοτιμούμαστε, όπως 
λέει ο απόστολος Παύλος, «είτε ενδημούντες (δια ζωής) είτε εκδημούντες (δια 
θανάτου), ευάρεστοι Αυτώ είναι» (Β’ Κορ. 5,9). Είναι σηµαντικό για µας να 
ανήκουµε στον Κύριο, να είµαστε δεκτοί από Αυτόν (Ρωμ. 14,8). Η Λειτουργία 
γεννά µέσα µας τον καρπό αυτό, ο οποίος έχει πρωταρχική σηµασία στη ζωή 
μας, γιατί τίποτα δεν µπορεί να συγκριθεί µε την εργασία της μετάνοιας που 
αναλαμβάνεται χάριν της αγάπης του Χριστού. Όπως ακριβώς Εκείνος «ουχ 
εαυτώ ἤρεσεν» (Ρωμ. 15,3), αλλά «εταπείνωσεν εαυτόν γενόμενος υπήκοος μέχρι 
θανάτου, θανάτου δε σταυρού» (Φιλιπ. 2,8), έτσι οφείλουμε και εμείς να 
καλλιεργούμε στις καρδιές µας την ορθή ανταπόκριση στην αγάπη Του, και να 
Τον αγαπάμε «εις τέλος» (Ιωάν. 13,1). Η ανταπόδοση [/522] αυτή συνίσταται στη 
θερμή μετάνοια, η οποία γεννάται από το αίσθημα της ευγνωμοσύνης για τη 
μεγάλη αγάπη, µε την οποία µας αγάπησε (Εφεσ. 2,4), και Φτάνει ως το 
αυτομίσος που απαιτεί η εντολή Του. 

Η εργασία αυτή της μετάνοιας ίσως φανεί βαρειά εκ πρώτης όψεως. Όταν 
όμως αγγίξει την καρδιά µας το πυρ της «μείζονος αγάπης» του Χριστού, το 
οποίο συνιστά και το κέντρο της Θείας Λειτουργίας, τότε αναφύονται µέσα µας 
τα θεοπρεπή αισθήµατα και δεν λυπόμαστε πλέον τον εαυτό µας. Επιποθούμε 
να ακολουθήσουμε τον Χριστό στην οδό της ταπεινώσεως, να κατεβούμε στο 
κατώτατο άκρο της αντεστραμμένης πυραμίδας, για να συναντηθούμε εκεί και 
να ενωθούμε µε τον Ίδιο τον Χριστό, διότι γνωρίζουμε ότι µόνο εν Αυτώ υπάρχει 
ζωή. Η Λειτουργία, επομένως, χάρη στη μετάνοια και ευγνωμοσύνη που µας 
εμπνέει, µας συνδέει µε τον Χριστό, ο Οποίος είναι συγχρόνως «ο προσφέρων και 
ο προσφερόμενος», η Πηγή της Ζωής και της Αγάπης, ο θεμέλιος λίθος της 
καινής κτίσεως. 

«Εγώ ήλθον (ναι ζωήν έχωσι και περισσόν έχωσιν» (Ιωάν. 10,10). Η Θεία 
Λειτουργία µας εισάγει στο προαιώνιο σχέδιο του Θεού για τον άνθρωπο. Το 
Άγιο Πνεύμα χαράσσει στις καρδιές µας την εικόνα του Χριστού, του 
προαιώνιου ανθρώπου. Μέσα στη θνητότητα και την αμαρτωλότητα µας η 
εικόνα του Κυρίου Ιησού μας συντρίβει και συγχρόνως µας εμπνέει. 
Διαπιστώνουμε πόσο µακριά Του είμαστε, αλλά η συνειδητοποίηση αυτή 
αφυπνίζει µέσα µας τον [/523] πόθο να γίνει γνωστή η αλήθεια του Χριστού σε 

όλους τους ανθρώπους, ώστε να µη στερηθούν και αυτοί τη ζωντανή ελπίδα της 
αιώνιας ζωής. Όλα όσα λαμβάνουμε στη Λειτουργία επιιθυμούμε να γίνουν 
κτήμα όλων των αδελφών µας. Η Λειτουργία εμπνέει µέσα µας τη μεσιτεία για 
όλη την οικουμένη. Μας οδηγεί στη συντριβή, δια της οποίας µας μεταδίδεται 
η κατάσταση του Χριστού και γεννιέται µέσα µας η προσευχή υπέρ όλου του 
Αδάμ. Επίσης γεμίζει τον άνθρωπο µε την παρηγοριά της χάριτος, µε την 
ανάπαυση του Παρακλήτου - αφού η παράκληση της χάριτος διαδέχεται 
πάντοτε τη συντριβή: «Μακάριοι οι πενθούντες, ότι αυτοί παρακληθήσονται» 
(Ματθ. 5,4). Ολόκληρη η ζωή µας εναρμονίζεται σταδιακά µε την πνευματική 
θεωρία που µας εμπνέει η Θεία Λειτουργία. Μας μυσταγωγεί τον τύπο της ζωής 
που ενυπάρχει στη Λειτουργία και σε όλα τα άλλα μυστήρια της Εκκλησίας. 

Το πρότυπο αυτό ζωής είναι η οδός του Κυρίου µας, ο Οποίος στον 
Μυστικό Δείπνο είπε στους µαθητές Του, «υπόδειγμα δέδωκα υμίν» (Ιωάν. 13,15). 
Ο Κύριος είναι «τα πάντα τοις πάσυ. Με τη «μείζονα αγάπη» Του βάστασε την 
αμαρτία και κατάρα όλου του κόσμου, ενώ µε τη γεύση του κατά σάρκα θανάτου 
Του θυσίασε τη ζωή Του χάριν των φίλων και των εχθρών Του, των «εγγύς» και 
των «μακράν». Στην οδό αυτή µας καλεί να Τον μιμηθούμε. 

Ο Γέροντας Σωφρόνιος γράφει ότι η προσευχή του Χριστού στη 
Γεθσημανή, επισφραγισµένη µε τον ιδρώτα του Αίματος Του, συνιστά το 
υπόδειγμα όλης της λειτουργικής [/524] προσευχής». Ο Κύριος δέχθηκε το ποτήριο 
του θελήματος του Πατρός Του (Ματθ. 20,22: 26,39) και βάστασε στην ψυχή Του 
λύπη «έως θανάτου» (Ματθ. 26,38) από τον πόθο Του για τη σωτηρία του κόσμου. 
Μια φράση της αρχιερατικής προσευχής Του αποκαλύπτει τη διακαή επιθυμία 
της ψυχής Του: «Πάτερ δίκαιε, και ο κόσμος Σε ουκ έγνω» (Ιωάν. 17,25). Πόσο 
φλεγόταν από τον πόθο να γνωρίσουν τον Θεό όλοι οι άνθρωποι και να σωθούν! 
Μέσα στη λύπη Του για όλο τον Αδάμ, ο Κύριος περιπτύχθηκε τα πλάτη όλων 
συνολικά των αιώνων της ανθρώπινης ζωής µε τη δύναμη του αιωνίου 
Πνεύματος, και η παγκόσμια προσευχή Του ήταν το ακριβές περιεχόµενο της 
καρδιάς Του. Η ίδια αυτή προσευχή Τον συνόδευσε στον Σταυρό. Κατέβηκε μαζί 
Του στο μνήμα και στα καταχθόνια της γης. Παντού το περιεχόµενο της 
καρδιάς Του έμεινε απαράλλακτο' ο πόθος για τη συμφιλίωση πάντων µε 
τον Πατέρα Του. Ως αναµμάρτητος, δίκαιος και άγιος δεν γνώρισε στο μνήμα 
διαφθορά (Ψαλμ. 15,10: 48,10). Αναστήθηκε και, µε το ίδιο περιεχόµενο ασάλευτο 
στην καρδιά Του, ανέβηκε στους ουρανούς µαζί µε όλο το ανθρώπινο γένος. 
«Χριστός ανέστη και νεκρός ουδείς επί μνήματος». Πέθανε μαζί µε τον 
σύμπαντα κόσμο στην καρδιά Του, κατέβηκε στον άδη και αναστήθηκε 
πάλι, έχοντας την καρδιά Του πεπληρωμένη από την επιθυµία να λάβει όλος 
ο Αδάμ την αθάνατη ζωή Του. 

[/925Ι Στη Λειτουργία το Άγιο Πνεύμα σκεπάζει µε τη χάρη Του καθετί 
που αγκαλιάζουµε στην προσευχή µας σε όλη τη διάρκεια της λειτουργικής 
πράξεως, εκτείνοντας την ευλογία Του πάνω από όλο το ανθρώπινο γένος. 


ΡΗΖΩΏΗ ΤΟΥ ΖΩΗ ΜΟΥ, σσ. 119, 125-29. 

Για τον λόγο αυτό απαιτείται από τον ιερέα µεγάλη συναίσθηση και σπλαγχνική 
καρδιά, καθώς περιπτύσσεται όλη την ανθρωπότητα και τη σωτηρία της, 
σύμφωνα µε το υπόδειγμα του εσταυρωµένου Χριστού. 

Πράγματι, κάθε πιστός που προσφέρει λατρεία καλείται στην καθολική 
αυτή προσευχή κατά μίμησιν του Διδασκάλου µας Χριστού. Η Θεία Λειτουργία 
αποτελεί για µας θαυμάσια ευκαιρία να προσφέρουμε τα πάντα στον Θεό προς 
αγιασμό. Όταν ο λειτουργός εκφωνεί: «Τα Σα εκ των Σων, Σοι προσφέρομεν 
κατά πάντα, και δια πάντα», στην ουσία λέει εκ μέρους του λαού: «Όλα όσα µας 
έχεις ποτέ χαρίσει είναι δικά Σου. Σου τα αντιπροσφέρουμε, γιατί όλα τα έχεις 


ανακαινίσει για χάρη µας». Προσφέρουμε την πρόσκαιρη ζωή µας µε όλες τις 
μέοιμνες της, και ο Θεός σε αντάλλαγμα µας χαρίζει τη θεία ζωή Του, που 


είναι αιώνια. Μέσα στα δώρα του άρτου και του οίνου, που προσφέρουµε στον 
Θεό, παρακαταθέτουµε όλη τη ζωή και την ελπίδα µας, την ευγνωμοσύνη και τη 
μετάνοια µας, όλο το περιεχόµενο της καρδιάς και της προσευχής µας. Έτσι δεν 
δίνουμε απλώς στον Θεό ένα καρβέλι ψωμί και λίγο κρασί, που από μόνα τους 
είναι ασήμαντα. Πρωταρχική σηµασία έχει η πίστη, η αγάπη και η προσδοκία του 
Θεού που έχουµε στην καρδιά µας. Προσφέρουμε τον φτωχό εαυτό µας, και σε 
αντάλλαγμα Εκείνος µας χαρίζει την αγάπη Του, τη ζωή Του, τον Εαυτό Του. 
Προσφέρουμε τη θυσία µας «κατά πάντα [/926] και δια πάντα», υπό το φως όλων 
όσα έκανε για µας ο Χριστός και σε συμφωνία µε την εντολή Του. Και ο Θεός, 
πάντοτε πιστός στις υποσχέσεις Του, αφού «αρνήσασθαι εαυτόν ου δύναται» (Β’ 
Τιμ. 2,13), ευαρεστείται µε τη θυσία των πιστών, που συγκροτούν το Σώμα Του 
και την Εκκλησία Του, και ανταποκρίνεται θέτοντας την ἴδια τη ζωή Του στα 
τίμια δώρα. Ο ιερέας τότε, ως στόμα του Κυρίου, αναφωνεί: «Τα Άγια τοις αγίοις!» 
Είναι πολύ ευάρεστο στον Κύριο να μεταλαμβάνουμε τη ζωή Του, και οι λόγοι 
αυτοί σηματοδοτούν μία από τις ιερότερες και συγκινητικότερες στιγμές της 
Θείας Λειτουργίας. 

Ανταλλάσσοντας τη ζωή µας µετη ζωή του Θεού, ανταλλάσσουµετον 
χρόνο µε την αιωνιότητα. Ολόκληρη η ύπαρξη µας εισέρχεται στον χώρο του 
Πνεύματος. Η ψυχολογική µας κατάσταση μεταποιείται σε πνευματική. Όταν 
στη Λειτουργία προσφέρουμε τον ψυχισμό µας στον Θεό, Εκείνος τον αγιάζει 
και τον επισκιάζει µε την αιωνιότητα Του’ γινόμαστε πνευματικοί. Πρέπει να 
μάθουμε να παραδιδόµαστε στον Θεό, ώστε να Του δίνουμε τη δυνατότητα 
να μετασχηματίζει τις ψυχολογικές καταστάσεις µας σε πνευματικές. Τη 


στιγμή της Ἐπικλήσεως, όταν ο ιερέας ζητεί από τον Θεό να καταπέμψει το 
Πνεύμα Του το Άγιο «εφ’΄ ημάς και επί τα προκείµενα δώρα», η ευλογία Του 
κατέρχεται επάνω σε όλα εκείνα για τα οποία προσευχηθήκαμε, 
συμπεριλαμβανομένων και των αιτημάτων που προσφέρθηκαν στο σπίτι κατά 
την προσευχή της προετοιμασίας µας για τη Λειτουργία. Στην πραγματικότητα η 
Λειτουργία αρχίζει από την ώρα ακόµη που ζυμώνουμε [/227! τη ζύμη για το 
πρόσφορο, οπότε τη γεμίζουμε µε όλους τους πόθους και τις θλίψεις της 
καρδιάς µας που αφορούν τόσο τον εαυτό µας όσο και τους άλλους. Ο Θεός 
τιμά ανεξαιρέτως και αυτές τις προσευχές µε τις πλούσιες ευλογίες Του την ώρα 
του καθαγιασμού. 

Η αυτοθυσία του Θεού στο αναµάρτητο Πρόσωπο του Χριστού συνιστά την 
τέλεια προσφορά. «Δια Πνεύματος αιωνίου εαυτόν προσήνεγκεν» (Εβρ. 
9,12,14,28) εξασφαλίζοντας για όλους μας «αιωνίαν λύτρωσιν». Όσο για τον 
άνθρωπο, η προσφορά του αποκομίζει καρπό, όταν η θυσία του 
εναρμονίζεται µε το πνεύμα της μοναδικῆς Θυσίας του Χριστού. Όσο 
καλύτερη είναι η προετοιμασία του, τόσο πληρέστερη θα αποβεί η ανταλλαγή 
ζωής στη Λειτουργία. Αυτό το αναφέρουμε φυσικά ως γενικό κανόνα, αφού η 
δικαιοσύνη του Θεού υπερβαίνει τους νόμους. Κάποτε προετοιμαζόμαστε µε 
μεγάλη συντομία και, παρ’ όλα αυτά, µας γεμίζει µε τη ζωή Του. Ἠ πάλι 
ενδέχεται να κοπιάσουµε όλη τη νύχτα, χωρίς να βρούμε καρπό στη Λειτουργία. 
Πρωταρχική σημασία έχει η από μέρους µας ταπείνωση και η αίσθηση 
αναξιότητας. Όσο πιο ανάξιοι αισθανόμαστε καθώς προσεγγίζουµε τον 
Κύριο, τόσο περισσότερο προσελικκύουμε τη χάρη Του. Δοξάζουμε Αυτόν που 
μας χαρίζει τα πάντα µε ελευθερία (Ρωμ. 8,32). Ας µη µας διαφεύγει ότι η 
σωτηρία δωρίζεται ελεύθερα από τον Θεό, ο Οποίος ευλογεί όλους και όλα όσα 
συμπεριέλαβε ο πιστός κατά την ευχαριστία και την ικεσία του. Αν κατά τη 
διάρκεια της Λειτουργίας προσευχόμαστε υπέρ του [//228Ι σύμπαντος κόσμου, θα 
ευλογηθεί όλη η οικουμένη. Αν ο Χριστός πέθανε και αναστήθηκε έχοντας 
όλους τους ανθρώπους ως το πολύτιμο περιεχόµενο της καρδιάς Του, 
οφείλουμε και εμείς, που είμαστε δικοί Του, να πράττουµε όμοια, αφού µέσα 


μας ενεργείται το ίδιο μυστήριο. Όλα όσα προσφέρουμε στον Θεό, ενώ 
παραστεκόµαστε ενώπιον Του µε Φλογερή καρδιά, αναβιώνουν µέσα µας την 
ώρα της μετοχής µας στο άχραντο Σώμα Του και στο τίμιο Αίμα Του. 

«Είδομεν το φως το αληθινόν, ελάβομεν Πνεύμα επουράνιον ...». Αυτό 
είναι το επινίκιο άσμα εκείνων των πιστών που πέτυχαν την ανταλλαγή της 
ζωής τους µε τη ζωή του Θεού, που αποτελεί ουσιαστικά τον σκοπό της Θείας 
Λειτουργίας. Οι δίκαιοι όλων των εποχών, στην Παλαιά και στην Καινή 
Διαθήκη, ανυψώθηκαν υπεράνω του κτιστού κόσμου και ανακάλυψαν κάποιο 
άνοιγμα προς τον ουρανό. Αντάλλαξαν την περιορισμένη ζωή τους µε την 
άπειρη ζωή του Θεού και, κάθε φορά που συνέβαινε αυτό, έψαλλαν την ἴδια 
επινίκια ωδή. Για παράδειγµα, ο προφήτης Μωυσής, πλήρης Πνεύματος Θεού, 
έψαλλε: «Πρόσεχε ουρανέ, και λαλήσω, και ακουέτω γη ρήματα εκ στόματος 
μου» (Δευτ. 52,1). Επίσης όταν η προφήτιδα Άννα επισκέφθηκε το Ναό και εξέχεε 
την καρδιά της προς «τον Θεόν των γνώσεων», Εκείνος ανταπέδωσε το αίτημα 
της. Όταν πάλι γέννησε τον Σαμουήλ, που επρόκειτο να κληθεί αργότερα στο 
προφητικό αξίωμα, η Άννα εξύμνησε τον Θεό µε θαυμάσια επινίκια ωδή». 


6 «1 ΕΣΤΕΡΕΩΘΗ η καρδία µου εν Κυρίω, υψώθη κέρας µου εν Θεώ µου' επλατύνθη επ᾽ 
εχθρούς µου το στόμα µου, ευφράνθην εν σωτηρία σου. 2 ότι ουκ έστιν άγιος ως Κύριος, και ουκ 
έστι δίκαιος ως ο Θεός ημών: ουκ ἐστιν άγιος πλην σου. 3 µη καυχάσθε, και µη λαλείτε υψηλά, µη 
εξελθέτω μεγαλορρημοσύνη εκ του στόματος υμών, ότι Θεός γνώσεων Κύριος και Θεός 
ἑτοιμάζων επιτηδεύματα αυτού. 4 τόξον δυνατών ησθένησε, και ασθενούντες περιεζώσαντο 
δύναμιν: 5 πλήρεις άρτων ηλαττώθησαν, και οι πεινώντες παρήκαν γήν: ότι στείρα έτεκεν επτά, 
και η πολλή εν τέκνοις ησθένησε. 6 Κύριος θανατοί και ζωογονεί, κατάγει εις άδου και ανάγει 7 
Κύριος πτωχίζει και πλουτίζει, ταπεινοί και ανυψοί. 8 ανιστά από γης πένητα και από κοπρίας 

[/929Ι1 Η ανταλλαγή που συντελείται στη Λειτουργία είναι άνιση. Υπό μία 
έννοια, ποτέ δεν θα φθάσει εμφανώς το πλήρωμα του σκοπού της, επειδή η 
προσφορά του εαυτού µας δεν µπορεί να υπερβεί τα περιορισμένα όρια της, και 
γι αυτό µας καθιστά ανίκανους να προσλάβουµε το πλήρωμα της θείας ζωής. Η 
ανισότητα έγκειται στο γεγονός ότι η πρόσκαιρη αυτή ζωή µας έχει δοθεί ως 
δάνειο. Παρ’ όλα αυτά, όταν την αντιπροσφέρουµε στον Θεό, λαμβάνουμε την 
άφθαρτη ζωή Του. Ο Θεός είναι ακατάληπτος! Πρόκειται επομένως για ένα είδος 
«μερικής ανταλλαγής», κάποια γεύση «της ζωής του μέλλοντος αιώνος», η οποία 
ενδυναμώνει τον πιστό µε την επίγνωση ότι η ζωή του «κέκρυπται συν τω Χριστώ 
εν τω Θεώ», και ότι στον ουρανό θα αποκαλυφθεί µε όλη την πληρότητα της, 
«όταν ο Χριστός, η ζωή ημών, φανερωθή» (Κολ. 3,3-4). 

Η Δειτουργία µας διδάσκει να ζούμε µετη συνεχή προσδοκία της Δευτέρα 
Παρουσίας του Χριστού και µε τη µακάρια ελπίδα της «επιφανείας της δόξης του 
μεγάλου Θεού και Σωτήρος ημών Ιησού Χριστού» (Τίτ. 2,13), όταν ο Θεός θα γίνει 
«τα πάντα εν πάσι» (Δ’ Κορ. 15,28). Συνεπώς, η Θεία Λειτουργία µας ενθαρρύνει 
να καλλιεργούμε εσχατολογική συνείδηση: «Ναι, Κύριε, Συ γινώσκεις ότι εν 
μέρει Σου παραδίδω τον εαυτό µου και ότι ο πόθος της καρδιάς µου είναι να 
ανήκω σε Σένα ολοκληρωτικά. Γι αυτό, Σε ικετεύω, µη µε ξεχάσεις τη µεγάλη 
εκείνη και επιφανή ημέρα της Δευτέρας Παρουσίας Σου, για να είναι η 
ανταλλαγή της ζωής µου µε τη δική Σου τέλεια και αιώνια». Αν μάθουμε να 
ζούμε εσχατολογικά, δεν θα αντιμετωπίσουμε ποτέ τη [/550] Θεία Λειτουργία µε 
προχειρότητα. Όχι απλώς δεν θα µας γίνει συνήθεια, αλλά θα ζούμε κάθε Θεία 
Λειτουργία ως ένα παντοτινά καινούργιο γεγονός, αενάως καινή δηµιουργία, η 
οποία είναι αδύνατον να εκληφθεί ως δεδομένη. 

Το πλήρωμα της εν Χριστώ ζωής µας θα αποκαλυφθεί την ηµέρα της 
Δευτέρας Παρουσίας του Χριστού. Ο Θεός καλεί τους πιστούς να ενωθούν µαζί 
Του. Η εσχατολογική συνείδηση µας για την Τελική Κρίση, µαζί µε την έμπνευση 
που γεννά µέσα µας η μετάνοια, µας κρατούν σταθερούς στην ταπεινή οδό του 
Χριστού. Αυτό εκφράζεται χαρακτηριστικά µε τους λόγους της προσευχής του 
ιερέα πριν από την κατάλυση των τιμίων δώρων: «Ἠνυσται και τετέλεσται, όσον 
εις την ημετέραν δύναμιν, Χριστέ, ο Θεός ημών, το της Σης οικονοµίας μυστήριον. 
Έσχομεν γαρ του θανάτου Σου την μνήμην: είδομεν της αναστάσεως Σου τον 
τύπον: ενεπλήσθημεν της ατελευτήτου Σου ζωής: απηλαύσαμεν της ακενώτου 
Σου τρυφής, ής και εν τω μέλλοντι αιώνι πάντας ημάς καταξιωθήναι ευδόκησον. 


εγείρει πτωχόν καθίσαι µετά δυναστών λαού και θρόνον δόξης κατακληρονομών αυτοίς. 9 διδούς 
ευχήν τω ευχομένω και ευλόγησεν έτη δικαίου: ότι ουκ εν ισχύϊ δυνατός ανήρ, 10 Κύριος ασθενή 
ποιήσει αντίδικον αυτού, Κύριος άγιος. µη καυχάσθω ο φρόνιμος εν τη φρονήσει αυτού, και µη 
καυχάσθω ο δυνατός εν τη δυνάμει αυτού, και µη καυχάσθω ο πλούσιος εν τω πλούτω αυτού, 
αλλ᾽ εν τούτω καυχάσθω ο καυχώμενος, συνιείν και γινώσκειν τον Κύριον και ποιείν κρίµα και 
δικαιοσύνην εν µέσω της γής. Κύριος ανέβη εις ουρανούς και εβρόντησεν, αυτός κρινεί άκρα γής, 
και δίδωσιν ισχύν τοις βασιλεύσιν ημών και υψώσει κέρας χριστού αυτού» (Δ’ Βασ. 2,1-10). 

Χάριτι του ανάρχου Σου Πατρός και του Αγίου και αγαθού και ζωοποιού Σου 
Πνεύματος»”. 

Όταν ο πιστός συλλάβει το φοβερό μεγαλείο του τελικού αυτού γεγονότος, 
συγκεντρώνει όλο τον νου και την καρδιά του στο νόημα της Λειτουργικής 
Πράξεως. Προσδοκά τον Θεό µε όλο το είναι του και, επειδή αυτό είναι τόσο 
ευάρεστο στον Θεό, η θυσία της αινέσεως του συναντά το αγαθό πνεύμα της 
χάριτος, όπως συνέβαινε πάντοτε µε όλους τους δικαίους και αγίους από την 
αρχή [/351] των αιώνων. Η προδιάθεση της ψυχής του βρίσκεται σε πλήρη 
αρμονία µε την παρότρυνση του Χερουβικού Ύμνου, να «αποθέσωµεν πάσαν 
την βιοτικήν μέριμναν». Έχει πλήρη συναίσθηση ότι «ο Χριστός εν τω µέσω 
ημών εστι», και ότι Αυτός είναι συγχρόνως «ο προσφέρων και ο προσφερόμενος». 
Πράγματι, είναι αδύνατον να εισδύσουµε στην καρδιά της Αγίας Αναφοράς, αν 
δεν παραµερίσουµε κάθε γήινη Φροντίδα, κάθε διαλογισμό, «ως τον Βασιλέα των 
όλων υποδεξόµενοι, ταις αγγελικαίς αοράτως δορυφορούμενον τάξεσιν», διότι 
«όπου Βασιλέως παρουσία, και η τάξις παραγίνεται»ϑ. Η Λειτουργία ενώνει τον 
ουρανό µε τη γη, διότι ο Χριστός, ο Θεάνθρωπος, ο Οποίος εμπεριέχει ουρανό 
και γη, συµπαρίσταται πλήρως ως Πρόσωπο µε τη συνοδεία όλων των 
Αγγέλων Του και των Αγίων Του. Η Λειτουργία είναι όντως η Βασιλεία του 
Θεού επί της γης. Ο Χριστός βρίσκεται αληθινά «εν τω µέσω ημών». 

Η Θεία Ευχαριστία διδάσκει την αδιάλειπτη μνήμη του Θεού και µας 
μαθαίνει να ζούμε στην παρουσία Του. Η ζωντανή παρουσία του Βασιλέως των 
Ουρανών ανυψώνει τον νου και την καρδιά σε λατρεία και αίνεση, ώστε τα µέλη 
της λειτουργικής συνάξεως να αναπαριστούν τις αγγελικές δυνάμεις. 
Αντικατοπτρίζουµε την παρουσία των Χερουβείμ και των Σεραφείμ, επειδή 
σκοπός µας είναι να δοξάζουµε τον Θεό, αν είναι δυνατόν όπως εκείνα, σύμφωνα 
με την όραση του προφήτη Ησαΐα (Ησ. κεφ. 6). Τα αεικίνητα [//3352] Χερουβείμ και 
Σεραφείμ ενατενίζουν διακαώς τη δόξα του Κυρίου, ενώ προσφέρουν 
«ακαταπαύστως ύμνους αινέσεως». Με τον ίδιο τρόπο, οι πιστοί, «έτι και έτι», 
αποδίδουν ευχαριστία στον Θεό για τη δόξα Του και μεσιτεύουν για τη σωτηρία 
όλου του κόσμου. Τέτοια λατρεία δεν θα αστοχήσει να εδραιώσει τελικά τον 
Χριστό στο κέντρο της ζωής µας. Αγωνιζόμαστε να είµαστε σε αδιάλειπτη επαφή 
με το δημιουργικό Πνεύμα του Θεού, γεγονός που µας διδάσκει πώς να 
υπερβαίνουµε τα πλέον θανατηφόρα πάθη, ιδιαίτερα την ακηδία, που είναι 
ικανή να νεκρώσει το πνεύμα μας”. 

Κατά την αγγελική αυτή παράσταση µας διδασκόµαστε επίσης µε ποιόν 
τρόπο να προσερχόμαστε ενώπιον της αγιότητας Του. Ο προφήτης Ησαῖας 
περιέγραψε την όραση της δόξας του Θεού και της αποκαλύψεως των ουρανίων 
Δυνάμεων που του δόθηκε ως εξής: «Και Σεραφίμ ειστήκεισαν κύκλω αυτού, ἐξ 


ΛΕΙΤΟΥΡΓΙΑ ΜΕΓΑΛΟΥ ΒΑΣΙΛΕΙΟΥ, Ευχή εν τω συστείλαιτα Άγια. 
ὃ Από το «και νυν» της Λιτής της εορτής των Θεοφανείων. 


2Η λέξη «ακηδία» σηµαίνει ετυμολογικά την «έλλειψη φροντίδας για σωτηρία». 

πτέρυγες τω ενί και ἐξ πτέρυγες τω ενί, και ταις μεν δυσί κατεκάλυπτον το 
πρόσωπον, ταις δε δυσί κατεκάλυπτον τους πόδας και ταις δυσίν επέταντο». Τα 
Σεραφείμ περικυκλώνουν τον θρόνο του Θεού προσφέροντας εγκωμιαστικούς 
ὄμνους και ανακράζοντας αενάως: «Άγιος, Άγιος, Άγιος Κύριος Σαβαώθ». Δεν 
προσφέρουν ακατάπαυστη δοξολογία επειδή κάποιος τους το επιβάλλει, αλλά 
επειδή το ποθούν. Δεν θέλουν να έχουν καμία ανάπαυση, καθώς διακατέχονται 
από άσβεστη δίψα να διεισδύσει µέσα τους η Θεία δόξα και να αφομοιώσουν µε 
κάθε κύτταρο του σώματος τους [/233] τη θέα του Θεού. Είναι θαυμαστό το 
γεγονός ότι τα Σεραφείμ είναι ικανά να στέκονται διηνεκώς µέσα στη µακάρια 
θεωρία της δόξας αυτής. Αυτό οφείλεται στη µεγάλη ταπείνωση τους. Με τις 
τέσσερις πτέρυγες καλύπτουν τη γυμνότητα τους ενώπιον του Δημιουργού τους 
και μόνο µε τις δύο πετούν. Αυτό καταδεικνύει ότι η ταπείνωση τους είναι 
μεγαλύτερη από την παρουσία τους. Παρά την αγγελική φύση τους καλύπτουν 
τη γυμνότητα τους µε τη συνείδηση ότι είναι κτίσματα. Η παρρησία τους ενώπιον 
του Θεού πηγάζει από τη μεγάλη τους ταπείνωση. Σύμφωνα με τον άγιο Μάξιμο 
τον Οµολογητή ταπείνωση είναι η συναίσθηση ότι είµαστε κτιστά όντα και ότι 
έχουµε «το είναι δεδανεισμένο» 0, Ας µη λησμονούμε ότι οι τέσσερις πτέρυγες της 
ταπεινώσεως ενισχύουν τις δύο πτέρυγες της θεωρίας. «Και εκέκραγεν έτερος 
προς τον έτερον και έλεγον’ άγιος, άγιος, άγιος Κύριος Σαβαώθ, πλήρης πάσα η 
γη της δόξης αυτού» (Ησ. 6,2-3). Η δόξα στην οποία στεκόµαστε είναι ανάλογη 
προς την ταπείνωση µας. Όσο περισσότερο ταπεινωνόµαστε, τόσο υψηλότερα 
μας ανυψώνει ο Κύριος. Όπως επαγγέλλεται ο Ίδιος: «Όστις δε υψώσει εαυτόν 
ταπεινωθήσεται, και όστις ταπεινώσει εαυτόν υψωθήσεταυ» (Ματθ. 23,12). 

Για να είναι ευάρεστη στον Θεό η παράσταση των αγγέλων και των 
ανθρώπων, πρέπει να διακρίνεται από ταπείνωση και από την απουσία και της 
ελάχιστης παρρησίας. Όσο πιο πολύ ταπεινωνόµαστε, τόσο µεγαλύτερη [//354] 
αγιότητα και παρρησία θα µας χορηγεί ο Θεός στην παράσταση µας ενώπιον 
Του. Στην ευλαβική κάλυψη των προσώπων και των ποδιών των αγγέλων 
Φαίνεται ολοκάθαρα ο διάπυρος πόθος τους για τον Θεό σε συνδυασμό µε την 
άκρα ταπείνωση τους. Οι δύο αυτές ιδιότητες -ταπείνωση και διακαής επιθυµία 
για τον Κύριο της δόξης- πάντοτε συμβαδίζουν. Ο Ίδιος ο Χριστός µας δίδαξε την 
οδό αυτή «εν ταις ηµέραις της σαρκός Αυτού» (Εβρ. 5,7). Ως Μέγας Αρχιερέας 
κατά την τάξιν Μελχισεδέκ στάθηκε ενώπιον του Θεού στη Γεθσημανή και 
πρόσφερε δεήσεις και ικεσίες «μετά κραυγής ισχυράς και δακρύων 
εισακουσθείς από της ευλαβείας, καίπερ ών Υιός» (Εβρ. 5,7-8). Με την πράξη Του 
αυτή άφησε υπόδειγμα σε όσους ακολουθούν ταπεινά τα ίχνη Του (Α΄ Πέτρ. 2,21), 
ώστε να λατρεύουν τον Θεό µε τρόπο αντάξιο Του, «μετά αιδούς και ευλαβείας, 
παραλαμβάνοντας Βασιλείαν ασάλευτον» (Εβρ. 12,28). 

Στη λειτουργική σύναξη συγκροτούµε το Σώμα της Εκκλησίας, το Σώμα 
του Χριστού, του οποίου Κεφαλή είναι ο Ίδιος ο Χριστός. Ως µέλη του Σώματος 
Του αποτελούμε επίσης μέλη ο ένας του άλλου. Αν επιθυμούμε να 


10 Μαξίμου του Ομολογητού, ΕΡΜΗΝΕΙΑ ΕΙΣ ΤΟ «ΠΑΤΕΡ ΗΜΩΝ», ΡΟ 90,893. 

συναπαρτίζουµε αρμονική σύναξη, καθένας µας οφείλει να τηρεί την ορθή 
στάση και προς την Κεφαλή και προς τα υπόλοιπα µέλη. Σύμφωνα µε το 
παράδειγµα του Ίδιου του Κυρίου και των αγίων αγγέλων Του, η στάση µας αυτή 
χαρακτηρίζεται ιδιαίτερα από αγάπη και ταπείνωση. Η λατρεία µας θα 
προσφέρεται ως από ένα Σώμα, [2351 μόνο όταν επιτελείται µε προσοχή, φόβο 
και ευλάβεια, χωρίς να λησμονούμε ούτε για ένα δευτερόλεπτο ότι είµαστε 
συγκεντρωμένοι γύρω από τον θρόνο του Μεγάλου Βασιλέως και Θεού µας. 
Παρρησία ή έπαρση δεν έχουν θέση εδώ, καθώς βλέπουμε τον Χριστό να 
ενοικεί σε κάθε έναν από τους αδελφούς µας. 

Ως ένα Σώμα μαθαίνουμε το µεγάλο µάθηµα «να κατανοώμεν αλλήλους 
εις παροξυσμόν αγάπης και καλών έργων» (Εβρ. 10,24). Προσλαµβάνουµε τον 
αδελφό µας ως την ίδια τη ζωή µας, διότι ζούμε ως µέλη του ίδιου Σώματος. Το 
λογικό ποίμνιο του Χριστού, που Τον λατρεύει εν πνεύματι και αληθεία, πρέπει 
να διαπνέεται από το πνεύμα Εκείνου, ο Οποίος οδηγήθηκε «ως πρόβατον επί 
σφαγήν» (Πσ. 958): πνεύμα συγχωρητικότητας, μακροθυμίας, ειρήνης, 
αδελφικής αγάπης και ταπεινώσεως προς όλους. Ο χριστιανός δεν αγαπά τις 
τιµές. Δεν διακατέχεται από εωσφορική φιλοδοξία να υψωθεί στην ανώτατη 
ιεραρχική τάξη. Στόχος µας είναι να πορευόµαστε προς τα κάτω, ταπεινώνοντας 
τον εαυτό µας ο ένας ενώπιον του άλλου, κατά το ήθος του Χριστού, ο Οποίος 
«ουκ ήλθε διακονηθήναι, αλλά διακονήσαι και δούναι την ψυχήν αυτού λύτρον 
αντί πολλών» (Ματθ. 20,28). Μέσα στους χειροποίητους ναούς των λειτουργικών 
μας συνάξεων ο Χριστός, ο ακρογωνιαίος λίθος, οικοδοµεί αχειροποίητους ναούς 
του Θεού, που δεν κατασκευάσθηκαν από ανθρώπινα χέρια. Συνιστούμε το 
μυστικό Σώμα της Εκκλησίας, µέσα στο οποίο ρέει η ζωή της Ίδιας της Κεφαλής 
Της, η ζωή του Χριστού και Θεού µας. Αυτός είναι ο Αρχηγός της καινής κτίσεως, 
η Πηγή [/336] της χαριτόβρυτης κοινωνίας, ο Δοτήρ των χαρισμάτων στους Αγίους 
Του. Με την ενότητα µας εν Αυτώ διακατεχόµαστε από θαυμάσια αποστολική 
συνείδηση «ότι Ιησούς Χριστός εν ημίν εστιν», ότι «το σώμα ημών ναός του εν 
ημίν Αγίου Πνεύματος εστιν»! και ότι το Σώμα των πιστών, που έχει συναχθεί 
«επί το αυτό» (Πράξ. 2,1), αποδίδει τη µεγαλύτερη τιµή και δόξα στον Κύριο, ο 
Οποίος είναι η Κεφαλή. Οφείλουµε επομένως να διασφαλίσουµε την αληθινή 
ενότητα αυτού του Σώματος, για να μπορούμε να λατρεύουμε επάξια τον Θεό. 
Αληθινά, μοναδικός σκοπός της υπάρξεως µας είναι να δοξάσουµε τον 
Δημιουργό µας, και ο αποτελεσματικότερος τρόπος µε τον οποίο το 
κατορθώνουμε, είναι, όταν συναγόμαστε εν Αυτώ στη Θεία Λειτουργία. 

Η Λειτουργία είναι ο τόπος του προφητικού χαρίσματος µας. Ο 
απόστολος Παύλος παροτρύνει τους Κορινθίους σε ψαλμωδία, προφητεία και 
διδασκαλία κατά τις συνάξεις τους, ώστε κάθε μέλος να έχει τη δυνατότητα να 
συνεισφέρει στην οικοδομή του Σώματος του Χριστού µέσω της διακονίας όλων 
(Α΄ Κορ. 14,26). Καθώς ο καθένας διακονεί όλους τους άλλους µε το δικό του 
συγκεκριµένο χάρισμα, συμβάλλει στη ζωή ολόκληρου του Σώματος. Ιδιαίτερα 


Ἡ Β’ Κορ. 13,5: Α΄ Κορ. 6,19. 

στη Λειτουργία καθένας απὀ τους πιστούς, και ανάµεσα τους πρωτίστως ο 
ιερέας, οφείλει να προσφέρει ό,τι καλύτερο διαθέτει. Η Λειτουργία αποτελεί για 
μας ευκαιρία να καταθέσουµετις καλύτερες διαθέσεις µας, τις [/537] πιο ένθερµες 
προσευχές µας για τον εαυτό µας και τους άλλους αλλά και για όλο τον κόσμο. 
Εντούτοις, για να ζούμε προφητικά το γεγονός της Λειτουργίας και να 
προσερχόµαστε σε αυτήν µε την καρδιά µας γεμάτη από χαρίσματα και 
πνευματικές διαθέσεις, απαιτείται από μέρους µας σωστή εργασία και 
προετοιμασία: δάκρυα μετάνοιας κατά τη διάρκεια της νύχτας, κάποιος λόγος 
του Θεού που αναζωπύρωσε την καρδιά µας και µε τον οποίο προσευχηθήκαμε, 
δυνατή προσευχή που αναπέμψαμε στο Όνομα του Κυρίου Ιησού, βαθύς 
θαυμασμός για το Μυστήριο του Θεού και παρόμοια άλλα αισθήματα. Ανάλογη 
µε τον κόπο της μετάνοιας και προσευχής που καταθέσαµε στο ταμείο μας, 
δηλαδή στον ιδιωτικό µας χώρο, θα είναι η κατάσταση της καρδιάς µας, µε την 
οποία εισερχόµαστε στον ναό και σχεδόν χωρίς ιδιαίτερο κόπο επιτελούμε την 
παράσταση µας ενώπιον του Θεού. Ο κόπος και τα χαρίσματα που 
προσκομίζουμε στη Λειτουργία συνιστούν τον χώρο της ελευθερίας της καρδιάς 
μας, όπου θα κινηθεί διακριτικά το πνεύμα µας, αν είµαστε αληθινοί προφήτες. 
Παρότι στεκόµαστε πολύ ταπεινά, το πνεύμα µας εργάζεται µε ελευθερία και 
προσομιλεί στον Θεό, ενώ µέσα στην καρδιά µας διεξάγεται παράδοξο πανηγύρι. 
Οµοιάζουµε µε καλώδιο, που µπορεί να Φαίνεται εξωτερικά νεκρό, αλλά το 
διαπερνά τεράστια ηλεκτρική ενέργεια. Άλλωστε, το πνεύμα του Θεού «ζέευ 
μέσα στους αληθινούς προφήτες, χωρίς να εξωτερικεύουν τα τελούμενα της 
καρδιάς τους. Όπως λέει ο Απόστολος: «Τω πνεύματε ζέοντες, τω Κυρίω 
δουλεύοντες» (Ρωμ. 12,11). Αυτό [/538] είναι το μεγαλύτερο δώρο που μπορούμε να 
προσφέρουμε. Χάρη σε αυτό εισερχόµαστε στην κοινωνία των χαρισμάτων των 
άλλων μελών της Εκκλησίας και ζούμε προφητικά. «Η γαρ μαρτυρία του Ιησού 
εστι το πνεύμα της προφητείας» (Αποκ. 19,10). Ενώνονται, τότε, τα χαρίσματα 
που µας έδωσε ο Θεός στην κατά μόνας προσευχή µε τα χαρίσματα των Αγίων 
που αοράτως παρευρίσκονται στη Θεία Λειτουργία και των άλλων αδελφών µας 
που συμπαρίστανται. Έτσι αυτή η είσοδος µας στην κοινωνία της χάριτος του 
Θεού -που είναι η αληθινή φύση της Εκκλησίας- δικαιώνει τόσο τον 
Δημιουργό µας όσο και τους αδελφούς µας οικοδομώντας τη σωτηρία µας. 
«Χάριτι εστε σεσωσμµένου», διαβεβαιώνει ο απόστολος Παύλος (Εφεσ. 2,5). 
Επιπλέον, όταν τα μέλη της Εκκλησίας απαρτίζουν επάξια την κοινωνία αυτή 
των χαρισμάτων, πληροφορούν και άλλους, που προστίθενται στο Σώμα και 
σώζονται από τον Θεό. Υπό την προὐπόθεση πάντοτε της ιδιωτικής µας 
ασκήσεως και ζωής διατηρείται ο προφητικός χαρακτήρας της Λειτουργίας, όπως 
πολύ απλά τον περιγράφουν οι Απόστολοι στις Πράξεις και στην προς 
Κορινθίους επιστολή. Αν δεν προηγείται η προετοιμασία αυτή και δεν ερχόμαστε 
στη λειτουργική σύναμη µε έναν πνευματικό χώρο µέσα στην καρδιά µας και µε 
πνευματικές διαθέσεις ως χαρίσματα, αδικούµε και τον Θεό και τους αδελφούς 
μας. Αδικούμε όµως και τον ίδιο µας τον εαυτό, γιατί µέσα στη Θεία Λειτουργία 
δεν υπάρχει περιθώριο για ατομική προσευχή και προετοιμασία. Είναι 
ανάρµοστο κατά τη Λειτουργία να κάνουμε μετάνοιες και μεγάλους [/999] 

σταυρούς, να ψελλίζουμε, µε Λίγα λόγια να προσευχόμαστε σωματικά, 
συμπεριφερόμενοι ιδιόρρυθµα, εκεί όπου «πνεύματα προφητών προφήταις 
υποτάσσονται» (Α΄ Κορ. 14,33). Διότι αν κάνουμε έτσι μένουμε χωρίς καμία 
πνευματική αλλοίωση, και όπως μπαίνουμε σαν ένα δεµάτι άχυρα -για να µην 
πω σαν «στήλη άλατος»- έτσι και βγαίνουμε, µε πνεύμα νεκρό και καρδιά 
στεγνή. 

Ο απόστολος Παύλος βεβαιώνει ότι ο κάθε ένας από µας διαθέτει ένα 
ιδιαίτερο χάρισμα (Ρωμ. 12,5-9). Αν προσφέρουμε το μικρό αυτό δώρημα επάξια, 
γινόμαστε κοινωνοί των χαρισμάτων όλων των άλλων μελῶν. Ακόμη και το πιο 
ελάχιστο δώρο που φέρουμε στην καρδιά µας αρκεί, για να µας συνδέσει µε όλα 
τα άλλα µέλη του Σώματος του Χριστού και να µας κάνει μετόχους των 
χαρισμάτων των αγιότερων αδελφών µας, δηλαδή των ισχυρότερων μελών του 
Σώματος. Η Λειτουργία είναι καιρός μεγάλου πλουτισμού. Εισερχόµαστε σε 
κοινωνία µε όλους τους Αγίους και, παρότι είµαστε μικρά και ασήμαντα µέλη, 
ωφελούμαστε από τα χαρίσματα των ισχυρών μελών του Σώματος, που µας 
ενισχύουν µε τις ευχές τους. Ειδικότερα όμως συντηρούμαστε και 
προστατευόµαστε απότις πρεσβείες και τη µεσιτεία της Θεομήτορος. 

Κατά τη διάρκεια της Λειτουργίας προσφέρουμε ευχαριστία στον Θεό για 
όλα όσα έκανε για τη σωτηρία µας και γιατί εισάκουσε τις προσευχές των Αγίων 
Του. «Σε υμνούμεν, Σε ευλογούμεν, Σοι ευχαριστούμεν, Κύριε, και δεόμεθα Σου, ο 
Θεός ημών». Τρεις φορές αινούμε τον Κύριο (υμνούμε, ευλογούμε και 
ευχαριστούμε), και μία μ/540] μόνο φορά δεόµαστε. Αυτό αντικατοπτρίζει το 
γεγονός ότι τα δώρα, «όσα γνωρίζουμε και όσα δεν γνωρίζουμε», τα οποία έχει 
ήδη εκχύσει ο Θεός µε αφθονία επάνω σε όλο το ανθρώπινο γένος και για τα 
οποία Τον εξυμνούμε, είναι ασύγκριτα μεγαλύτερα από οποιοδήποτε αίτηµα 
προσευχής, αφού εν Αυτώ τα πάντα έχουν ήδη πραγματοποιηθεί στην 
αιωνιότητα. Το µόνο έργο που υπολείπεται στον Θεό είναι να αναστήσει 
άφθαρτα τα σώματα µας την έσχατη Ημέρα. Έτσι η αίνεση και η ευχαριστία για 
όλες τις απερίγραπτες δωρεές Του κορυφώνονται κατά τη διάρκεια του 
συγκεκριμένου αυτού ύμνου, ο οποίος συνοδεύει την επίκληση του Αγίου 
Πνεύματος «εφ’ ημάς και επί τα προκείµενα δώρα ταύτα». 

Μετά την κάθοδο του Αγίου Πνεύματος και τη µεταβολή των Τιμίων 
Δώρων σε Σώμα και Αίμα του Θεού, ο ιερέας λέει: «Έτι προσφέρομεν Σοι την 
λογικήν ταύτην λατρείαν υπέρ των εν πίστει αναπαυσαμένων Προπατόρων, 
Πατέρων, Πατριαρχών, Προφητών, Αποστόλων, Κηρύκων, Ευαγγελιστών, 
Μαρτύρων, Ομολογητών, Εγκρατευτών και παντός πνεύματος δικαίου εν πίστει 
τετελειωμένου». Στη συνέχεια επισφραγίζει τη μνημόνευση της χορείας των 
Αγίων αναφωνώντας: «Εξαιρέτως της Παναγίας, αχράντου, υπερευλογημένης, 
ενδόξου Δεσποίνης ημών Θεοτόκου και αειπαρθένου Μαρίας». Ο Χριστός µας 
έδωσε τους Αγίους Του και πάνω από όλους αυτούς την άσπιλη και αγία Μητέρα 
Του, αληθινά το πολυτιµότερο από όλα τα δώρα Του προς το ανθρώπινο γένος. 


12 «ἀ ίσμεν και ά ουκ ίσμεν». 

Γι αυτό µετά τον καθαγιασµό των Τιμίων Δώρων, όταν ο ιερέας [/541] μνημονεύει 
την Παναγία Μητέρα του Θεού, η ευγνωμοσύνη µας προς τον Θεό φθάνει στο 
αποκορύφωμα της. 

Όπως ακριβώς η προσευχή της μετάνοιας υπέρ όλου του κόσμου 
προσφέρεται από τους Αγίους όλων των αιώνων, έτσι κι εμείς αποδίδουµε 
ευχαριστία για τις ευεργεσίες του Θεού σε όλο τον κόσµο, σε όλους τους αιώνες, 
για τα χαρίσματα που απένειμε στους Αγίους Του, και ιδιαίτερα για όλα τα 
«μεγαλεία» που «εποίησε» στην Παναγία Μητέρα Του «Ότι εποίησε μοι µεγαλεία 
ο δυνατός, και άγιον το όνοµα Αυτού» (Λουκ. 1,49). Ο Θεός τα έκανε όλα αυτά για 
τη σωτηρία µας! 

Ο Γέροντας Σωφρόνιος αποκαλούσε τη λειτουργική προσευχή 
«υποστατική προσευχή», παγκόσμια προσευχή, που χαρακτηρίζει κάποιον που 
έχει οµοιωθεί προς τον Χριστό και είναι «αληθινό πρόσωπο» 5, Ο Χριστός, την 
ώρα της προσευχής Του στη Γεθσημανή, µας φανέρωσε την αλήθεια της 
υποστασέως Του, τη σταύρωση Του στον Γολγοθά και την κάθοδο Του στα 
κατώτερα μέρη της γης. Στη Λειτουργία μαθαίνουμε να μιμούμαστε τον Κύριο 
μας, καθώς προσερχόμαστε ενώπιον του Θεού, προσφέροντας Του προσευχή 
τέτοιου πλάτους και εντάσεως, που περιπτύσσεται όλη την οικουμένη µε όλες τις 
χαρές και τις θλίψεις της. Όπως ακριβώς μετανοούμε για όλα τα ακούσια 
αμαρτήματα µας, για τα οποία δεν έχουµε ίσως συναίσθηση («από των κρυφίων 
μου καθάρισον µε» - Ψαλμ. 18,13), Ι/24Ι1 αλλά είναι παρ’ όλα αυτά βαθιά 
οιζωμένα στις καρδιές µας, µε τον ίδιο τρόπο πανηγυρίζουµε, ευχαριστώντας τον 
Θεό για όλες τις ευεργεσίες Του, «φανερές και αφανείς». Οι Άγιοι, στην 
υποστατική προσευχή τους, προσφέρουν μετάνοια υπέρ πάντων. Με τη δική µας 
υποστατική προσευχή προσφέρουμε ευχαριστία εκ μέρους όλης της οικουµένης 
για όλους τους Αγίους, και εξαιρέτως για την Παναγία Μητέρα του Θεού. 

Η Λειτουργία µας κάνει μετόχους της χάριτος του Αγίου Πνεύματος, το 
Οποίο µας μεταδίδει ευγνωμοσύνη. Ο απόστολος Παύλος λέει: «Ουκ ελάβομεν το 
πνεύμα του κόσμου, αλλά το πνεύμα το εκ του Θεού, ίνα ειδώμεν τα υπό του 


Θεού χαρισθέντα ημίν» (Α΄ Κορ. 2,12). Ο Θεός δεν µας δωρίζει τίποτα λιγότερο 


από την ίδια την αιωνιότητα. Η μετοχή µας στην αιώνια πραγματικότητα µας 
καθιστά «σύγχρονους» των αιωνίων γεγονότων, τα οποία εγγυώνται τη 


συνεχιζόμενη παρουσία της Βασιλείας του Θεού πάνω στη γη. Όσο θα 
εμπιστευόμαστε στον Θεό όλα τα είδη των περιστάσεων και αναγκών της 
ζωής µας µε πνεύμα ευγνωμοσύνης, τόσο ο Κύριος θα µας μεταδίδει κατ’ 
αναλογίαν τη χάρη Του. Όπως τονίζει ο άγιος Βαρσανούφιος, «η ευχαριστία 
πρεσβεύει στον Θεό υπέρ της αδυναμίας μας», Τόσο πολύτιμη είναι η απόδοση 
ευχαριστίας! 


3 Ἡ ΖΩΗ ΤΟΥ ΖΩΗ ΜΟΥ, σ. 129: ΟΨΟΜΕΘΑ ΤΟΝ ΘΕΟΝ ΚΑΘῺΣ ἘΣΤΙ, σ. 288: ΠΕΡῚ 
ΠΡΟΣΕΥΧΗΣ, σσ. 74, 220. 


4. Βαρσανουφίου και Ιωάννου, ΚΕΙΜΕΝΑ ΔΙΑΚΡΙΤΙΚΑ ΚΑΙ ΗΣΥΧΑΣΤΙ͂ΚΑ 
(ΕΡΩΤΑΠΟΚΡΙΣΕΙΣ), τόμ. Α΄, Απόκριση 142, ἐκδ. «Ετοιµασία», Αθήνα 1996, σ. 300. 

Η Λειτουργία µας αποκαλύπτει το πρότυπο της ζωής. Αποτελεί σχολείο, 
που µας διδάσκει ότι ο Χριστός είναι μ/343] το Α (Άλφα) και το Ω (Ωµέγα), το 
κέντρο του ουρανού και της γης. Μαθαίνουμε επίσης ότι η νίκη του Σταυρού είναι 
παγκόσμια και, όταν αναχωρούμε από τον ναό, οφείλουμε να συνεχίσουμε να 
ζούμε ακριβώς όπως διδαχθήκαμε από τη Θεία Λειτουργία. Ο προφήτης 
Μωυσής παρέλαβε έναν τύπο ζωής στο Όρος Σινά, και στη συνέχεια 
νομοθέτησε για τον λαό του Ισραήλ σύμφωνα µε το υπόδειγμα αυτό. Ως 
εκπλήρωση της εντολής του Χριστού η Λειτουργία ξεδιπλώνει μπροστά µας τη 
χάρη του μυστηρίου του Σταυρού και της Αναστάσεως. Στην καθημερινή ζωή 
μας διαπιστώνουμε ότι η χάρη του Χριστού εγκρύπτεται σε καθεμιά από τις 
εντολές Του και, όταν φροντίζουμε να τις τηρούμε, ζούμε λειτουργικά, και 
σταδιακά αναδεικνυόµαστε σε ζωντανούς ναούς αφιερωμένους στον Τριαδικό 
Θεό. Η Λειτουργία µας προσελκύει στη θεωρία της Βασιλείας του Χριστού, 
και η πιστότητα µας στο υπόδειγμα της προετοιμάζει την επάξια διάβαση 
μας στη Βασιλεία αυτή για όλη την αιωνιότητα. 

Προκειμένου να συντελεσθεί το θαύμα της Λειτουργίας, βασιζόμαστε 
κατά την τέλεση της στον λόγο του Κυρίου και επικαλούμαστε τη χάρη του 
Πνεύματος Του. Στην καθημερινή ζωή µας, επίσης, ο λόγος του Κυρίου είναι το 
μοναδικό, ασφαλές και ακράδαντο θεμέλιο μας. Μέγιστη ευλογία αντλούμε 
ακόµη και από την επίκληση του Αγίου Ονόµατος Του. Ο συνδυασμός των δύο, 
του λόγου του Κυρίου και της επικλήσεως του Ονόµατος Του, πραγματοποιεί το 
μεγαλύτερο θαύμα της ανθρώπινης υπάρξεως μας: την ένωση του κτιστού είναι 
μας µε την άκτιστη και την άφθαρτη χάρη του Πνεύματος του Θεού. Ο Κύριος 
πορεύθηκε προς τα κάτω ως τα καταχθόνια [/544] της γης, προκειμένου να 
προσφέρει τέλεια θυσία για τη σωτηρία µας, και εφόσον Τον ακολουθούμε 
στην κατάβαση αυτή, επικαλούμενοι το Όνομα Του, τοποθετούμαστε στην 
οδό του αγίου θελήματος Του. Έτσι κάθε θυσία που κάνουμε µας συνδέει µε 
τον Χριστό και µας καθιστά ικανούς να αυξηθούμε κατά την οµοίωση Του. 

Είναι αδύνατον να συλλάβουμε δια µιας όλο το μεγαλείο της Θείας 
Λειτουργίας. Ωστόσο, κάθε φορά που µετέχουµε σε αυτήν, µας αποκαλύπτεται 
μία μικρή πτυχή από την ουσία του έργου του Κυρίου, η οποία όµως είναι 
πάντοτε ικανή να ζωογονεί την καρδιά µας. 

Όσο θα τελείται η Λειτουργία πάνω στη γη και ο άνθρωπος θα 
εξακολουθεί να ανταλλάσει την κτιστή ζωή του µε την άκτιστη και άφθαρτη ζωή 
του Θεού, η ζωντανή ελπίδα δεν θα εκλείψει. Η Λειτουργία είναι το ανεξάντλητο 
δώρο του Θεού στην ανθρωπότητα. Πράγματι, είτε το γνωρίζει ο κόσμος είτε όχι, 
η ενέργεια της υποστατικής προσευχής της Θείας Λειτουργίας συντηρεί την 
ύπαρξη ολόκληρου του σύμπαντος. 


[//345] 
12 --Η ΕΥΡΕΣΗ ΤΗΣ ΒΑΘΗΙΑΣ ΚΑΡΔΙΑΣ 


ΠΟΣΟ ΦΟΡΕΡΗ ΑΛΛΑ ΚΑΙ ΕΓΠΜΟΧΘΗ είναι η παράσταση µας ενώπιον 
του κριτηρίου του Θεού! Θα αποδειχθεί δε ιδιαίτερα συγκλονιστική την ηµέρα της 
αναχωρήσεως µας από τον κόσμο αυτό, όταν ούτε άγγελοι ούτε άνθρωποι θα 
είναι σε θέση να µας βοηθήσουν! Η δύναμη µας τη φοβερή εκείνη ώρα θα 
πηγάσει από την ασάλευτη αφοσίωση µας στον Κύριο κατά τη διάρκεια της 
επίγειας παροικήσεως µας. Αν πάντοτε Του δείχνουμε την προτίμηση και την 
αφοσίωση µας, ιδιαίτερα κατά τον καιρό των πειρασμών, ο Κύριος θα μείνει μαζί 
μας όχι µόνο για ένα διάστηµα, ή κατά τη διάρκεια των δοκιμασιών µας, αλλά 
και σε όλη την αιωνιότητα. 

Κάποιοι άνθρωποι ποθώντας να ζήσουν µε απόλυτη πιστότητα στον Κύριο 
εισέρχονται στο μοναχικό στάδιο, γεγονός που αποτελεί καθαρή δωρεά της 
χάριτος του Θεού. Αυτός τους προικίζει µε δύναμη, ώστε να αποστραφούν τη 
ματαιότητα του κόσμου αυτού, να απαρνηθούν τον κόσμο µε ένα αξιοθαύμαστο 
άλμα και να εγκαταβιώσουν στο μοναστήρι, το οποίο γίνεται προθάλαµος της 
αιώνιας Βασιλείας. 

Όταν χορηγείται στον άνθρωπο η χάρη της αποταγής του κόσμου, η 
καρδιά του ζωοποιείται, αισθάνεται τον Θεό και ακούει τη φωνή Του. Νιώθει την 
παρουσία Του στη δύναμη του Ονόµατος Του. Βρίσκει το απαιτούμενο σθένος 
//546] για να αποπειραθεί το υπεράνθρωπο άλμα της πίστεως, αψηφώντας την 
πεπτωκυία Φύση του. Δυστυχώς όμως είναι εξαιρετικά εύκολο να 
εξοικειωθούµε µε έναν συγκεκριµένο τρόπο ζωής, ιδιαίτερα όταν αρχίζουμε 
να θεωρούμε ως δεδομένη τη χάρη που µας χορηγεί ο Θεός στην αρχή και 
την κατάσταση της καρδιάς που αυτή εμπνέει. Αυτό είναι το προοίμιο της 
ολισθήσεως µας στην αμέλεια, εξαιτίας της οποίας παλινδρομούμε σε δρόμους 
του κόσμου τούτου. Αρχίζουμε να αδιαφορούμε και να εγκαταλείπουµε την 
καρδιά µας. Παύουμε να διακρίνουμε την αλλοίωση που κατεργάσθηκε µέσα 
μας το Πνεύμα του Θεού. Τότε στρεφόμαστε σε κανόνες και νόμους, για να 
αναπληρώσουμε την απώλεια, αλλά πολύ σύντομα η ακριβής τήρηση τους 
καταντά να τρέφει την αυταρέσκεια µας, ίσως ακόµη και την πεποίθηση ότι 
δικαιούµαστε τη σωτηρία. Καθώς δεν κατέχουµε πια τον θησαυρό της θεϊκής 
παρηγοριάς, εύκολα ολισθαίνουµε ακόµη χαμηλότερα σε έναν τρόπο ζωής 
ανάξιο της κλήσεως µας. Η κατάπτωση αυτή θα μπορούσε να αποβεί 
μακροχρόνια, αν ο Θεός δεν µας καταδίωκε µε το έλεος Του και δεν µας 
ανιστούσε από τον λήθαργο της ακηδίας µας. Ο Θεός να φυλάξει να µην 
τελειώσουμε τη ζωή µας στη θλιβερή αυτή κατάσταση! 

Αλλά η εξέλιξη αυτή δεν είναι αναπόφευκτη. Αν ο μοναχός εργάζεται 
όπως θα όφειλε, τότε νύχτα και ηµέρα θα µεριµνά πώς να εισέρχεται στο υπερώο 
της καρδιάς του και να παραμένει εκεί, αφού µόνο αυτή η διαμονή του θα 
απεργασθεί τη ζωή του θεοπρεπή. Θα του χαρίσει ο Θεός τη δυνατότητα να Τον 

εξυμνεί µε τρόπο αντάξιο Του, αλλά και να αναπαύει και να παρηγορεί τους 
αδελφούς του. 

//247] Αν δεν αγωνισθούμε Φιλότιμα, καταβάλλοντας κάθε δυνατή 
προσπάθεια να ζούμε µέσα στην καρδιά µας, θα παραμείνουμε τυφλοί, 
υποχείριοι στα ατιθάσευτα πάθη μας. Οι ροπές της καρδιάς και της διάνοιας 
μας ξεφεύγουν από τον έλεγχο µας και αμαρτάνουμε είτε το επιθυμούμε είτε 
όχι. Η αμαρτία όµως είναι αδύνατον να ελκύσει την ευλογία του Θεού. Αν δεν 
περιφρουρήσουμε την καρδιά µας ζωντανή µε τη νήψη, κινδυνεύουμε να 
αποξενωθούμε από τον Κύριο. Οι Γραφές χαρακτηρίζουν την καρδιά του 
ανθρώπου «βαθεία» (Ψαλμ. 63,7), και ο Θεός την περιβάλλει µε µεγάλη τιμή. Οι 
ουρανοί ενωτίζονται µια καρδιά διψασμένη για τον Θεό και έτοιμη να Τον 
υποδεχθεί. Αντίθετα, αν η καρδιά µας είναι αδιάφορη προς τον Κύριο 
καταντούμε γη και σποδός. Έχουμε χρέος να διατηρούµε και να καλλιεργούμε το 
έδαφος της καρδιάς µας, γιατί ο κρυπτός της καρδιάς άνθρωπος είναι πολυτελής 
ενώπιον του Θεού (Α΄ Πέτρ. 3,4). Είθε ο Θεός να µας χαρίσει τέτοια βαθειά 
καρδιά, εκλεπτυσμένη και ικανή για θεία και νοερά αίσθηση (Παροιμ. 15,14). 

Μαθαίνουμε να εισερχόµαστε στη βαθειά καρδιά µας µέσω της 
προσωπικής προσευχής στο κελί και της συμμετοχής στις εκκλησιαστικές 
ακολουθίες. Αν βρούμε το θάρρος να καταδυθούµε στα βάθη της καρδιάς, θα 
αντικρίσουµε εκεί το εξαίσιο θαύμα της ενώσεως της ζωής µας µε τη ζωή 
του Θεού, γεγονός που τελεσιουργείται μόνο στον τόπο αυτό. Πράγματι, όλος 
ο ασκητικός αγώνας µας -οι νηστείες, αγρυπνίες και προσευχές µας- αποσκοπεί 
στην ανάδυση και στην αποκάλυψη της θαμμένης καρδιάς [/548] μας. Όλοι 
έχουμε αισθανθεί κάποια θέρμη συντριβή στην καρδιά, για παράδειγµα κατά τη 
διάρκεια της πρώτης εβδομάδας της Μεγάλης Τεσσαρακοστής. Η εκούσια 
σωματική εξασθένιση κατεργάζεται την καρδιά µας Φωτεινή και ευαίσθητη. 
Περισσότερο όµως από οτιδήποτε άλλο οφείλουμε να ασκούμε την υπακοή και 
να ζούμε µε ταπείνωση, η οποία έρχεται µε την εκπλήρωση του θελήματος των 
άλλων. Η υπακοή είναι η σύντομη και ταχεία οδός προς την καρδιά, γιατί η 
ταπείνωση ανιχνεύει και επισημαίνει τη θέση της και την φέρνει τελικά 
στην επιφάνεια. Στη συνέχεια µπορεί να καθαρισθεί από την αμαρτία, ώστε, 
απαλλαγμένη από κάθε ρύπο, να επικαλείται µε ελευθερία το Όνομα του Κυρίου 
προς σωτηρία. Με την εργασία αυτή θα προετοιµασθεί η καρδιά για την 
υποδοχή και την ενοίκηση του Αγίου Πνεύματος. 

Το κατεξονήν έργο του μοναχού είναι η επινόηση τρόπων και μέσων 
ενώσεως του νου µε την καρδιά, µε σκοπό την ανάκληση της πρώτης χάριτος. 
Στην επίπονη αυτή προσπάθεια διακρίνονται δύο όψεις. Κατ’ αρχάς, ο μοναχός 
οφείλει να διακατέχεται από βαθειά αίσθηση ευγνωμοσύνης προς τον Θεό, για 
τη μεγάλη τιµή µε την οποία και τον περιβάλλει. Η ψυχή του οφείλει να 
προσφέρει ακατάπαυστα ευχαριστία στον Θεό για την αγαθότητα Του και για 
όλα όσα έχει κάνει για τη δική του σωτηρία, αλλά και τη λύτρωση όλου του 
κόσμου. Τον ευχαριστεί που είναι Αυτός που είναι, Αγαθός, και δεν υπάρχει 
άλλος σαν και Αυτόν. Αυτού του είδους η ευγνωμοσύνη δεν γνωρίζει ποτέ 
κορεσμό. Κατά δεύτερον, ο μοναχός οφείλει να διατηρεί συνεχώς στην καρδιά 

του την αίσθηση της αναξιότητας του σε σχέση µε την αγιωσύνη του Θεού, [//949] 
ώστε να αποστρέφεται τον εαυτό του συνειδητοποιώντας την οικτρή δυσµορφία 
του. Θα δει τότε τον εαυτό του όπως είναι, ως έναν παράνομο προδότη που 
κατέχει «την αλήθειαν εν αδικία» (Ρωμ. 1,18). 

Αν αληθινά επιθυμούμε να καλλιεργήσουμε το έδαφος της καρδιάς µας, 
χρειαζόμαστε προπάντων το άροτρο του Σταυρού του Χριστού, το οποίο θα 
οργώσει την καρδιά µας και θα µας οδηγήσει στην υπακοή του λόγου Του και 
στην ανάληψη του δικού µας σταυρού. Κανείς δεν µπορεί να σηκώσει τον Σταυρό 
του Χριστού. Ο πόνος και το συντριπτικό όνειδος που περικλείονται σε αυτόν 
υπερβαίνουν κάθε ανθρώπινη περιγραφή. Θα κονιορτοποιούσε όλη µας την 
ύπαρξη, επειδή περικλείει µέσα του ολόκληρη την τραγωδία του ανθρώπινου 
γένους από την πτώση των πρωτοπλάστων στον Παράδεισο ως τη συντέλεια των 
αιώνων. Ὁ Σταυρός του Χριστού Φέρει όλο το κοσμικό βάρος της παρακοής του 
Αδάμ. 

Ὑπακούοντας στις εντολές του Χριστού σηκώνουµε τον μικρό προσωπικό 
µας σταυρό, τον οποίο συνθέτουν ο πόνος και η θυσία που απαιτούνται εκ 
μέρους µας για την απαλλαγή της καρδιάς από εμπαθείς προσκολλήσεις 
και κρύφιες απάτες, προκειμένου να μπορεί να τρέξει ελεύθερη πίσω από τον 
αγαπημένο Θεό κράζοντας µε πόθο προς Αυτόν. Τότε ολόκληρη η καρδιά θα 
διακατέχεται από δίψα για τον Θεό και για την επίκληση του Ονόματος Του. 
Μοναδικός πόθος της είναι να είναι µε Εκείνον που ένωσε τον Εαυτό Του µε τη 
φύση µας μεταδίδοντας της [/350] όλες τις θεϊκές αρετές Του, ὥστε να µας δώσει 
τη δυνατότητα να γίνουμε «θείας κοινωνοί φύσεως» (Β’ Πέτρ. 1,4). Έτσι, αίροντας 
τον μικρό σταυρό µας, κληρονομούμε τη ζωή που εγκρύπτεται στον μεγάλο 
Σταυρό Του. 

Γι αυτό ας µην επιτρέψουμε στον εαυτό µας να συντριβεί από την άρση 
της χάριτος. Μάλλον ας διεξάγουµε αγώνα σε καιρό θλίψεων. Πρόκειται για τιµή 
που µας απονέμεται από τον Θεό, ο Οποίος επιθυµεί να καταστούμε συνεργοί 
και συνδηµιουργοί Του στη διεργασία της σωτηρίας µας (Α΄ Κορ. 3,9) και µε τον 
τρόπο αυτό να επιτύχουμε την ομοίωση μαζί Του. Ο Θεός ευαρεστείται να 
αποδίδει σε µας το έργο αυτό, σαν να ήταν δικό µας επίτευγμα. Στην παραβολή 
της Τελικής Κρίσεως οι δίκαιοι θέτουν το ερώτημα: «Κύριε, πότε κάναμε κάτι 
καλό;», και ο Κύριος απαντά: «Αμήν λέγω υμίν, εφόσον εποιήσατε ενί τούτων 
των αδελφών µου των ελαχίστων, εμοί εποιήσατε» (Ματθ. 25,40). Εκεί ακριβώς 
αποσκοπεί ο Θεός: να αποδώσει στον άνθρωπο τα καλά έργα που ο Ίδιος 
εργάζεται µέσα του. Αρκεί µόνο να καταβάλουµε την αρχική προσπάθεια, και 
Εκείνος θα µας χορηγήσει όλα τα δικά Του. Διαμέσου των δοκιμασιών µας 
παρέχει τη δυνατότητα να Του αποδείξουμε ότι αληθινά Τον ποθούμε και 
θέλουμε να Του ανήκουμε. Τότε και Εκείνος θα μπορέσει να μαρτυρήσει: «Υιός 
μου εί συ, εγώ σήμερον γεγέννηκα σε. Είσελθε εις την χαράν του Κυρίου σου» 
(Ψαλμ. 2,7: Ματθ. 25,21). Εφόσον φΦυλάσσουμε στον νου µας τον σκοπό του 
Κυρίου, δεν πρόκειται να περιπέσουµε σε ακηδία, και η ευγνωμοσύνη µας 
προς Αυτόν διαρκώς θα μεγαλώνει. 

[951] Ας εξετάσουμε προσεκτικά τον τρόπο, µε τον οποίο συμπεριφέρθηκε 
ο Θεός στον Αβραάμ, στους Προφήτες και σε όλους τους Αγίους, αφού µε τον ίδιο 
τρόπο μεταχειρίζεται τον καθένα από µας και ιδιαίτερα τους μοναχούς. Όταν 
διαπιστώσει ότι αναζητούμε µε τιµιότητα το Πρόσωπο Του, θέτει κάποιο 
πρόσκομμα στην οδό µας. Και αν εμείς το υπερπηδήσουμε µε την πίστη, 
παραχωρεί ακόµη μεγαλύτερες δοκιμασίες, για να µας αναχαιτίσουν. Τελικά 
επιδεικνύουµε τέτοια πίστη, ώστε υπερβαίνουµε εμπόδια ανυπέρβλητα για τον 
άνθρωπο. Εμμένοντας στην πίστη «παρ’ ελπίδα επ’ ελπίδι», όλοι οι διαλογισμοί 
μας, όλες οι δυνάμεις της ψυχής µας συνάγονται σε μία μόνο σκέψη, µε την 
οποία κρούουμε τη θύρα των ουρανών. Σε τελική ανάλυση, ο άνθρωπος φθάνει 
με την πίστη να υποστεί τον θάνατο, προκειμένου να υπερφαλαγγίσει τον 
πειρασμό, γνωρίζοντας ότι δεν υπάρχει άλλη διέξοδος και ότι από αυτό 
εξαρτάται η σωτηρία του. Όλη η ύπαρξη του συγκεντρώνεται µέσα στην καρδιά 
του σαν ένας σφιχτός κόμπος, και κρεµά τα πάντα στο έλεος του Θεού έχοντας 
επίγνωση ότι θα του αποκαλυφθούν τρόποι και θα του δοθεί βοήθεια για την 
«έκβασιν» (Α΄ Κορ. 10,13) από τον πειρασμό. 

Έχοντας πραγματοποιήσει το πρώτο άλμα πίστεως, δηλαδή την έξοδο µας 
από τη ματαιότητα του κόσμου τούτου, προβαίνουµε τώρα σε ένα δεύτερο άλμα 
πίστεως, µε το οποίο εγκαταλείπουµε το ψυχολογικό επίπεδο υπάρξεως, για να 
ζήσουμε εφεξής στο οντολογικό ή πνευματικό επίπεδο. Το πρώτο άλμα 
αντιστοιχεί στην αρχική µας σταύρωση, µε την οποία σταυρώνεται µέσα µας ο 
[/952| ο κόσμος. Το δεύτερο άλμα ισοδυναμεί µε τη δική µας σταύρωση για τον 
κόσμο (Γαλ. 6,14). Αυτός είναι ο σταυρός, µε τη βοήθεια του οποίου ξεριζώνονται 
από µέσα µας τα πάθη. 

Εντούτοις ο Θεός µπορεί να δοξασθεί µόνο σε όποιον ζει εκ πίστεως έως 
τέλους. Γι’ αυτό πρέπει ο άνθρωπος µε κάθε θυσία να περιφρουρήσει την καρδιά 
του, ώστε να ζει για τον Θεό και σε αδιάλειπτο διάλογο µαζί Του. Τότε το θαύμα 
της πίστεως θα αποβεί το καθημερινό θαύμα της ζωής του, καθώς θα διδάσκεται 
να εναποθέτει το φορτίο του στο έλεος του Θεού. Θα προσεγγίζει τον Θεό 
καθημερινά σαν να είναι η πρώτη και τελευταία φορά, έτοιμος πάντοτε να Του 
αποδώσει δόξα και στη ζωή και στον θάνατο. Έτσι «ο δίκαιος εκ πίστεως 
ζήσεται» (Εβρ. 10,38). 

Στη διάρκεια του δεύτερου σταδίου, λοιπόν, όταν στερούμαστε τη χάρη, 
έχουµε χρέος «άπαντα κατεργασάμενοι στήναι» (Εφεσ. 6,13). Ο Θεός µας εμπνέει 
τρόπους, µε τους οποίους μπορούμε να συλλαμβάνουμε ταπεινά νοήματα που 
ποτέ άλλοτε δεν ανέβηκαν στην καρδιά µας. Και εμείς οφείλουμε να έχουµε τα 
δίχτυα απλωμένα, για να αρπάζουµε τις σκέψεις αυτές, οι οποίες µας φέρνουν σε 
επαφή µε το Πνεύμα του Θεού και διατηρούν την καρδιά µας ζωντανή και 
ανοιχτή στη θεία παράκληση. Δημιουργηθήκαμε για την παρηγοριά Του, για την 
«αγαλλίαση του σωτηρίου Του» (Ψαλμ. 50,14). Για την παραμυθία αυτή ήλθε στη 
γη, µας έδωσε τον λόγο Του και έπαθε για µας. Ο προφήτης Ησαΐας λέει γι 
Αυτόν: «Από ποδών έως κεφαλής ουκ έστιν εν αυτώ ολοκληρία ούτε τραύμα ούτε 
μώλωψ οὔτε [/953!) πληγή Φλεγμαίνουσα. Ουκ έστιν μάλαγμα επιθήναι ούτε 
έλαιον ούτε καταδέσµους» (Ησ. 1,6). Έγινε όλος πληγή για χάρη µας από τον 

πόθο Του να µας θεραπεύσει και να µας χορηγήσει το αγαλλίαμα της σωτηρίας 
Του και τη χάρη της άφθαρτης παρηγοριάς Του. 

Προκειμένου να ανταποκριθούμε στην άµετρη αγάπη του Θεού µας, του 
Οποίου όλη η ύπαρξη έγινε ως µία µεγάλη πληγή χάριν της σωτηρίας µας, 
οφείλουμε να αγωνισθούμε έως τέλους και να κάνουμε ό,τι μπορούμε, για να 
παραμείνουμε ασάλευτοι. Καθένας µας πρέπει να πασχίσει να βρει τη δική του 
οδό και να διαφυλαχθεί µέσα στην ένταση της πίστεως. Ο Κύριος θα µας 
αποκαταστήσει στη χάρη που γνωρίσαμε στην αρχή και θα µας ανυψώσει ακόμη 
υψηλότερα. Αλλά πρέπει να Τον αγαπήσουμε µε αγάπη αντάξια της έως 
θανάτου δικής Του αγάπης. Η αγάπη µας προς Αυτόν θα εκδηλωθεί ως 
αυτομίσος, αφού µέσα από την απώλεια της ζωής µας και από το μίσος του 
εαυτού µας (Ματθ. 10,99: Ιωάν. 12,25) θα ανθίσει το Πρόσωπο], ο φορέας της 
τέλειας αγάπης Του. Θα σταθούμε ανυποχώρητοι τίποτα δεν θα μπορεί να µας 
κλονίσει. Ποτέ δεν θα µας αφαιρεθεί η ειρήνη, γιατί ο Όνομα του Κυρίου θα 
συνοδεύει κάθε αναπνοή µας. Αλλά κάθε φορά που θα χάνουμε από τα μάτια 
μας τον στόχο, που είναι το αυτοµίσος χάριν της εντολής του Θεού, τότε είναι 
βέβαιο ότι θα ενοχλούμαστε από καταστάσεις, όπως το ταπεινό διακόνηµα µας ή 
η έλλειψη προσοχής και αναγνωρίσεως προς [/354] το πρόσωπο µας. Εν συντομία, 
θα έχουμε αρχίσει για άλλη µια φορά να ζούμε µόνο για τον εαυτό µας, µέσα 
στην ασέβεια της Φιλαυτίας µας. 

Όσο δεν ταπεινωνόµαστε, δεινοπαθούμε και αναρωτιόµαστε γιατί το 
Πνεύμα του Θεού δεν ενοικεί µέσα µας. Η επιδίωξη της καταξιώσεως µας από 
τον πλησίον έρχεται σε άµεση σύγκρουση µε το Πνεύμα του Θεού καθιστώντας 
αδύνατη την παραμονή µας στην παρουσία Του. Αν είµαστε γεμάτοι από τον 
εαυτό µας, γεμάτοι από εσφαλμµένες ιδέες σχετικά µε τις δεξιότητες µας και τις 
φαινομενικά πνευματικές εμπειρίες µας -όπως συχνά συμβαίνει µετά την 
ανάγνωση ενός εµπνευσμένου βιβλίου- υπεραιρόµαστε, και το Πνεύμα του Θεού 
δεν µπορεί να αναπαυθεί µέσα µας, ούτε υπάρχει χώρος µέσα στην καρδιά µας 
για αδελφική αγάπη. Έτσι είναι αναγκαίο να κενώσουµε τους εαυτούς µας από 
όλα όσα συντείνουν στην εγωκεντρικότητα µας. Όπως λέει ο Γέροντας 
Σωφρόνιος, «επιστρέφοντας στο μηδέν γινόμαστε “ύλη”, από την οποία είναι 
ίδιον του Θεού να δημιουργεί»;. Όταν κενώσουμε τον εαυτό µας από την 
απατηλή αξία που οι ίδιοι του αποδίδουµε, θα µας γεμίσει Εκείνος µε τη δική Του 
αξία, τη χάρη Του, τη ζωή Του, αφού όµως πρώτα αποκτήσουμε το αυτομίσος. 

Στην ορθή αντίληψη της η μοναχική ζωή είναι οργανωμένη µε τέτοιον 
τρόπο, ώστε να προσελκύει τη χάρη, αλλά και να παρέχει υποστήριξη κατά την 
άρση της. Κατά την άνυδρη αυτή περίοδο ελλοχεύει πραγματικός κίνδυνος [/355] 
να αποθέσουμε τις ελπίδες µας σε κάτι άλλο εκτός από την υπακοή, γεγονός που 
ανατρέπει τη μοναχική ζωή µας. Ο μοναχισμός εγγίζει την πιο ισχυρή έκφραση 


ΤΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σ. 244. 


2 ΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σ. 167 («Επιστρέφοντες εις το μηδέν γινόμεθα 
«ύλη», εξ ής ίδιον εις τον Θεόν ημών είναι να δημιουργή» σ. 196). 

του, όταν εκλείπει κάθε άλλη παρηγοριά εκτός από τον Ίδιο τον Θεό. Για τον 
λόγο ακριβώς αυτό οι Πατέρες πρόσεχαν ιδιαίτερα την τροφή τους, τα 
αντικείμενα που είχαν στην κατοχή τους, τους λόγους και τις πράξεις τους. Στις 
μέρες µας γίνονται παραχωρήσεις για την αναπλήρωση της ανθρώπινης 
αδυναμίας, αλλά η ακριβής υπακοή στις µοναχικές παραδόσεις συνεισφέρει τα 
μέγιστα στην ανάκτηση της χάριτος, µε την οποία ο Θεός µας παρέχει τη 
δυνατότητα να υπερβούμε τον κόσμο και να ασπασθούμε τη μοναχική οδό. Αν 
αρχίσουμε να εμπιστευόμαστε στον εαυτό µας ή σε κάποια άλλη ανθρώπινη ή 
υλική πηγή ανέσεως, σημαίνει ότι παρεκκλίναμε από τον αληθινό σκοπό μας. Ο 
Θεός δεν θα παύσει να µας χαρίζει κάποια έστω και μικρή παρηγοριά, 
«πολυμερώς και πολυτρόπως», αλλά ο υπέρτατος σκοπός µας είναι η αιώνια 
παρηγοριά της υιοθεσίας. Ευλαβούμαστε τον άγιο Δοσίθεο, επειδή πέτυχε την 
τελειότητα µέσω της υπακοής σε πολύ σύντομο χρονικό διάστηµα και αξιώθηκε 
ίσης τιμής µε τους μεγάλους πατέρες της μονής του. Πόσο ακριβής υπήρξε στην 
τήρηση της συνειδήσεως του! Δεν κατείχε τίποτα με τη θέληση του, δεν επέτρεψε 
ποτέ στον εαυτό του καμία παρηγοριά, ούτε καν το είδος της τροφής που θα του 
εξασφάλιζε την επιβίωση κατά την ασθένεια του: προτίμησε τον θάνατο από το 
ίδιον θέλημα. Με τον θάνατο όµως ανυψώθηκε στην αληθινή ζωή και 
αποδείχθηκε ισοστάσιος των Πατέρων του. Ας αποδίδουµε ευχαριστία στον Θεό 
για το ότι τα μοναστήρια οικονομούν τις αδυναμίες µας, [356] χωρίς όµως να 
επιτρέπουµε το Φαινόμενο αυτό να καταστεί ο κανόνας της ζωής µας. Είναι 
προτιμότερο να κατακρίνουµε την αδυναμία µας έχοντας επίγνωση της 
αναξιότητας µας για την τελειότητα της µοναχικής ζωής. 

Ενθυμούμαι έναν δίκαιο άνθρωπο, µε τον οποίο είχα στενή επαφή. Όταν 
κοιμήθηκε, αισθάνθηκα στην καρδιά µου ότι έλαβε µεγάλη παράκληση και χάρη 
απὀ τον Θεό. Μέσα στην αφέλεια µου προσευχήθηκα και παρακάλεσα τον Θεό 
να µε πληροφορήσει για ποιόν λόγο είχε βρει τόση χάρη ενώπιον Του. Και η 
απάντηση ήχησε στην καρδιά µου: «Είχε στερηθεί τα πάντα κατά τη διάρκεια της 
επίγειας ζωής του». Δεν είχε ποτέ περάσει αυτή η σκέψη από τον νου µου, και 
όταν το κατανόησα, είχα µεγάλη ειρήνη στην καρδιά µου, καθώς είχε 
επαληθευθεί η εσωτερική µου αίσθηση. Ομολογούμε τον Θεό ως τον παροχέα 
του παντός. Κάθε στέρηση που υπομένουμε στη ζωή αυτή θα μετατραπεί σε 
αιώνιο αγαθό, αφού ο Θεός έχει τη δυνατότητα να αποκαταστήσει τις αδικίες της 
επίγειας ζωής και να µας ανταποδώσει την επιβράβευση Του για όλα στην 
αιώνια ζωή. Συνεπώς, ποτέ δεν έχουμε δικαίωµα να ισχυρισθούμε ὁτι 
αδικηθήκαμε. 

Σε ένα από τα βιβλία του) ο Γέροντας Σωφρόνιος αναφέρει κάτι παράδοξο: 
Κανένας ποτέ δεν µπορεί να καταδιώξει τον μοναχό, περισσότερο απ’ ότι ο ίδιος. 
Ο μοναχός γίνεται διώκτης του εαυτού του. Αυτή είναι η τελειότητα προς την 
οποία µας κάλεσε ο Θεός. Μέσα στο [/357] ίδιο πνεύμα, οι Πατέρες βεβαιώνουν ότι 


3 Αρχιμ. Σωφρονίου, ΤΟ ΜΥΣΤΗΡΙΟ ΤΗ͂Σ ΧΡΙΣΤΙΑΝΙΚΗΣ ΖΩΗΣ, Ι.Σ.Μ. Τιμίου 
Προδρόμου, Έσσεξ Αγγίας 2011, σ. 388. 

αποφεύγουμε την ακούσια οδύνη, αναλαμβάνοντας εκούσια παθήματα. Έτσι ο 
σοφός και συνετός θα αγωνισθεί εκούσια να καθαρίσει την καρδιά του. Ενώ όµως 
θα καταβάλλει τη δική του τίµια προσπάθεια, θα του χαρισθούν και τα ακούσια 
παθήματα που παραχωρούνται κάποτε από τον Θέο ως παρότρυνση για 
περαιτέρω αυταπάρνηση. Γενικά όµως Φαίνεται ότι έχουµε ανάγκη από τις 
ακούσιες δοκιμασίες. Πόσο θαυμάσιο θα ήταν οι πνευματικοί µας πατέρες να 
αισθάνονται την ανάγκη να μετριάζουν την ορμή µας, αντί να µας σπρώχνουν 
προς απόκτηση περισσότερου ζήλου! Πόσο ευχάριστη θα ήταν τέτοια διακονία 
για τον Ηγούμενο ή τον πνευματικό πατέρα! Ο Γέροντας Σωφρόνιος 
παρατηρούσε ότι το λειτούργημα τους πολύ συχνά καταντά άχαρο, ἂν όχι 
δυσάρεστο’. 

Αν ζούμε µέσα σε πνεύμα αδιάλειπτης μετάνοιας και αυτομεμψίας, θα 
έχουµε πολύ φυσικά και καλές σχέσεις µετους αδελφούς µας. Όταν κάποτε ο 
Γέροντας επισκέφθηκε τη Σερβία, άκουσε µία Ηγουμένη να λέει έναν λόγο στις 
μοναχές της, ο οποίος τον εντυπωσίασε και µας τον μετέφερε: «Οπουδήποτε 
πηγαίνετε και οτιδήποτε κάνετε, να παίρνετε πάντοτε τη δεύτερη θέση». 
Οφείλουμε πάντοτε να δείχνουμε προτίμηση στον αδελφό µας, κατά το φρόνημα 
του Χριστού. Ο απόστολος Παύλος παροτρύνει: «Μηδέν κατά εριθείαν ή 
κενοδοξίαν, αλλά τη ταπεινοφροσύνη αλλήλους ηγούμενοι υπερέχοντας 
εαυτών» (Φιλιπ. 2,3). Θα έπρεπε πάντοτε να αποδίδουµε υπεροχή στον αδελφό 
μας, τιμώντας τον και παραχωρώντας σε αυτόν [/358] την πρώτη θέση, γιατί, 
όπως τονίζει ο άγιος Σιλουανός, «ο αδελφός µας είναι η ζωή μας». 

Αν τηρήσουµε τη στάση αυτή, η οδός µας θα είναι ασφαλής, γιατί συνιστά 
αλάθητο κριτήριο τῆς αγάπης µας προς τον πλησίον. Χωρίς αυτό θα έχουμε 
συγκρούσεις µε τους αδελφούς µας. Όταν όµως τους περιβάλλουμε µε τιµή, θα 
προτιμούμε οπωσδήποτε την εκπλήρωση του δικού τους θελήματος παρά 
του δικού µας. Ο γνήσιος χριστιανός θριαμβεύει µόνο όταν αυτός ο ίδιος 
μένει ηττημένος, όταν περιφρονεί το δικό του θέλημα. «Μη τα εαυτών 
έκαστος σκοπείτε, αλλά και τα ετέρων έκαστος» (Φιλιπ. 2,4). Η οδός αυτή µας 
κατευθύνει σταδιακά από την πράξη στη θεωρία, δηλαδή από την πρακτική 
υπακοή στις εντολές, στη θεωρία της ενατενίσεως του Χριστού, ο Οποίος 
είναι το Αρχέτυπο µας: «Τούτο γαρ Φρονείσθω εν υμίν, ὁ και εν Χριστώ Ιησού» 
(Φιλιπ. 2,5). Πολύ συχνά αρεσκόµαστε να αναπολούμε τη θεωρία, ξεχνώντας 
ότι η πρακτική ζωή αποτελεί το αναγκαίο και αναντικατάστατο κλειδί γι’ 
αυτήν. 

Στην Κλίμακα του αγίου Ιωάννου του Σιναΐῖτου αναφέρεται ότι η πρόοδος 
ενός μοναχού δεν αποκαλύπτεται από την έκταση των αγρυπνιών του ούτε από 
τον αριθµό των ευχών που αναπέμπει αλλά από την αντίδραση του στις 
επιπλήξεις: «Είδα κάποτε τρεις μοναχούς που εξυβρίσθηκαν συγχρόνως. Ο 


4ΠΕΡΙΤΠΡΟΣΕΥΧΗΣ, σσ. 189-190. 


50 ΑΠΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 56, 448. 

πρώτος από αυτούς δαγκώθηκε και ταράχθηκε, αλλά δεν ωμίλησε». Αυτή είναι η 
πρώτη βαθµίδα του καλού δούλου. «Ο δεύτερος χάρηκε για τον εαυτό του και την 
ανταμοιβή που θα αποκόµιζε, αλλά λυπήθηκε [/559] για τον αδελφό που τον 
προκάλεσε». Αυτή είναι η επόμενη βαθµίδα του μισθωτού εργάτη της ελπίδας. 
«Και ο τρίτος, αφού αναλογίσθηκε την ψυχική βλάβη του υβριστού αδελφού του, 
έχυσε θερμά δάκρυα»”. Αυτή είναι η ανώτατη βαθµίδα του υιού της αγάπης. 
Επομένως, αν επιθυμούμε να γνωρίσουμε την πνευματική µας κατάσταση, ας 
παρατηρήσουμε απλώς την αντίδραση µας στις επικρίσεις. Αν αντεκδικούμαστε 
ή επιχειρούµε να υπερασπισθούμε τον εαυτό µας, ας γνωρίζουμε ότι μισούμε την 
ίδια την ψυχή µας, γράφει ο όσιος Ιωάννης”. 

Ο Γέροντας Σωφρόνιος έλεγε συχνά ότι οι μοναχοί είναι σαν σταγόνες 
νερού που κυλούν αντίθετα στο ρεύμα ενός μεγάλου ποταμού, πράγμα που 
γίνεται δυνατό μόνο µε τη δύναμη της χάριτος του Χριστού. Ο Γέροντας 
παρομοίαζε ακόµη τη μοναχική ζωή µε την προσπάθεια να ισορροπήσουµε όρθιο 
ένα αυγό. Αυτό είναι αδύνατον, εκτός αν το τοποθετήσουμε πάνω σε ένα 
δακτύλιο που θα παρεμποδίσει την πτώση του. Ο δακτύλιος αυτός είναι ακριβώς 
η χάρη του Θεού που ασφαλίζειτη ζωή µας. 

Ισχυρό µέσο για την αναζωπύρωση της Φλόγας στις καρδιές µας συνιστά η 
ανάκληση στη μνήμη µας της ώρας του θανάτου µας. Στον κόσμο τιμούμε 
δημόσια τη γενέθλιο ηµέρα µας: ματαιότης ματαιοτήτων! Ο μόνος τρόπος 
θεάρεστου εορτασμού των γενεθλίων µας είναι η απόδοση ευχαριστίας στον Θεό, 
σε Εκείνον που µας έφερε από το µη όν στο είναι και «ουκ απέστη πάντα ποιών 
έως μ/360] ημάς εις τον ουρανόν ανήγαγε και την Βασιλείαν Αυτού εχαρίσατο ημίν 
την μέλλουσαν»ϑ. Όταν ευχαριστούμε τον Θεό για το δώρο της ζωής, ελκύουμε τη 
χάρη Του, γεγονός που δικαιώνει το δώρο. Οφείλουµε επομένως να εορτάζουµε 
τα γενέθλια µας µε ευγνωμοσύνη προς τον Θεό, αποδίδοντας Του εκτενή 
ευχαριστία. 

Υπάρχει ωστόσο μία άλλη ηµέρα, αυτή του θανάτου µας, την οποία ως 
χριστιανοί έχουµε χρέος να θεωρούμε ως γενέθλια ηµέρα µας, αφού αυτή θα 
εγκαινιάσει την αληθινή γέννηση µας «εις την ασάλευτον Βασιλείαν του Θεού» 
(Εβρ. 12,28). Η είσοδος µας στην αιωνιότητα είναι το σημαντικότερο γεγονός της 
ζωής µας, και προκειμένου να το εορτάσουµε επάξια ως µέλη της Εκκλησίας των 
πρωτοτόκων, της πανηγύρεως των Ουρανών, οφείλουμε να προετοιμαζόμαστε 
από τώρα και να προσευχόμαστε στον Θεό. «Κύριε, Σε παρακαλώ, να βρίσκεσαι 
κοντά µου την ώρα του θανάτου µου, όταν ούτε άγγελος ούτε άνθρωπος θα 
μπορούν να µε βοηθήσουν, και οι δυνάμεις µου θα µε εγκαταλείπουν και δεν θα 
μπορώ να Σε επικαλούμαι δώρισε µου τότε, Κύριε, την άφατη χαρά και 
αγαλλίαση του σωτηρίου Σου». Η προσευχή αυτή θα παραμείνει µετον Κύριο, ο 


ό]ωάννου Σιναῖτου, ΚΛΙΜΑΞ, Λόγος 8,29, ο.π. σ. 164. 
7]ωάννου Σιναῖτου, ΚΛΙΜΑΞ, Λόγος 4,38, ο.π. σ. 90. 


δ Από την Ευχή της Αναφοράς της Λειτουργίας του αγίου Ιωάννου του Χρυσοστόμου. 

Οποίος θα την εισακούσει και θα την φυλάξει για την ηµέρα εκείνη, γιατί Αυτός 
μένει πάντοτε πιστός και ποτέ δεν µας εγκαταλείπει. Τις τελευταίες στιγμές της 
ζωής µας η ψυχή αρχίζει να αποχωρίζεται από το σώμα. Οι δυνάμεις µας 
εξαντλούνται, και η σάρκα αρχίζει [/561] να μαραίνεται και να σβήνει. Οι Άγιοι 
είναι σε θέση να παραμείνουν σε κατάσταση προσευχής την ώρα του θανάτου, 
αλλά ακόµη και οι εκλεκτοί του Θεού ενδέχεται να υπομείνουν μεγάλες οδύνες 
ως το τέλος. Το καλύτερο που μπορούμε να κάνουμε είναι να προσευχόμαστε 
προλαμβάνοντας την ώρα εκείνη, και η προσευχή µας θα διαφυλαχθεί από τον 
Θεό, όπως µας βεβαιώνει το βιβλίο της Αποκαλύψεως (Αποκ. 8,3-4). Ακόμη, όταν 
μετέχουμε στα Άχραντα Μυστήρια, ας δεόµαστε: «Κύριε, σε ευχαριστώ που µε 
αξίωσες ακόµη µια φορά να μετάσχω στο Σώμα και το Αίμα Σου. Χάρισε µου 
όμως, Κύριε, να µετάσχω ακόµη πληρέστερα τη μεγάλη και ιερή εκείνη ημέρα 
της συναντήσεως µου μαζί Σου. Αμήν». 

Δυστυχώς, επειδή είμαστε εκπεσµένα πλάσματα, έχουμε την τάση να 
επιδεικνύουµε συνήθως αδιαφορία για το γεγονός του θανάτου. Ωστόσο, η σκέψη 
της αναχωρήσεως µας από τη ζωή αυτή θα έπρεπε να ενσταλάζει µέσα µας τον 
φόβο του Θεού και να µας κεντρίζει στην εκτέλεση αγαθών έργων, ώστε πάντοτε 
να βρισκόμαστε σε ετοιμότητα. Δεν γνωρίζουμε πότε θα µας συναντήσει ο 
θάνατος, γι’ αυτό κάθε ηµέρα και κάθε ώρα της ζωής µας ας αναφερόμαστε στην 
έσχατη εκείνη ηµέρα της αληθινής γεννήσεως µας στην αιωνιότητα. Η εργασία 
αυτή απαιτεί µεγάλη έμπνευση, γιατί, όπως αναφέραμε, η Φύση µας κλίνει προς 
τα γήινα και θεωρούμε ως δεδομένες πολλές από τις ευεργεσίες του Θεού. 
Ενδέχεται ακόµη και να έχουμε αποκτήσει τη συνήθεια της «τυπικής» 
μεταλήψεως των Αχράντων Μυστηρίων, αντί να προσερχόµαστε [/362] σε αυτά 
«μετά φόβου Θεού και πίστεως». Οφείλουµε να προσεγγίζουµε κάθε τέτοια 
ευκαιρία ως την πρώτη και πιθανόν την τελευταία. Ως την πρώτη, γιατί 
αδυνατούµε να ισχυρισθούµε ότι έχουµε πλήρως συμφιλιωθεί µε τον Θεό, και ως 
την τελευταία, γιατί πρέπει να ζούμε πάντοτε µε την εσχατολογική ελπίδα της 
μέλλουσας ζωής, της δικής µας προσωπικής «διαβάσεως», στο αιώνιο Πάσχα. Η 
ώρα του θανάτου, ἂν την ανακαλούμε ακατάπαυστα στη μνήμη µας, θα αυξάνει 
πάντοτε την έμπνευση µας και, όταν τελικά έλθει, θα είναι για µας οικεία και 
λυτρωτική. 

Πρέπει να υπομείνουμε την εγκατάλειψη του Θεού µε ταπείνωση. 
Οφείλουµε να παραδοθούμε σε Αυτόν µε πλήρη αποδοχή της αναξιότητας µας, 
γιατί τότε θα βρούμε ειρήνη. Ας ομολογούμε µε συντριβή: «Κύριε, γνωρίζω ότι 
μου αξίζει ο θάνατος αυτός, η ξηρότητα αυτή της καρδιάς. Είναι το οφειλόμενο 
τίμημα για τις αμαρτίες μου». Η παραδοχή αυτή θα γεννήσει αμέσως στην ψυχή 
μας ειρήνη. Αν όµως, µέσα στην απόγνωση µας, θεωρήσουμε τους εαυτούς µας 
άξιους για τη χάρη που µας χορηγήθηκε στη διάρκεια του πρώτου σταδίου, θα 
απωλέσουμε την ειρήνη µας. Το θέµα αυτό είναι εξαιρετικά λεπτό και γι αυτό 
απαιτείται από μέρους µας εγρήγορση, διαφορετικά θα πλανηθούμε. Η οδύνη 
που αισθανόμαστε είναι αναγκαίο να εξισορροπηθεί µε ταπείνωση: «Κύριε, µου 
αξίζει αισχύνη. Μου πρέπει ο θάνατος, που τώρα προγεύομαι. Μου αξίζει να 
εκπέσω από το Πρόσωπο Σου αιώνια, γιατί ποτέ δεν έπραξα τίποτα ευάρεστο 

ενώπιον Σου. Σε Σένα μόνο, Κύριε, πρέπει κάθε δόξα». Ας συμπεριφερόμαστε 
ενώπιον [/363] του Θεού όπως έκαναν οι Προφήτες, αποδίδοντας δόξα σε Εκείνον 
και μεμφόμενοι τον Εαυτό µας. Η βαθειά μεταμέλεια µας για το γεγονός ότι 
προσβάλαμε την αγάπη του Αγίου των αγίων εκπληρώνει τέλεια την προφητική 
αυτή στάση χωρίς να ενέχει κανέναν κίνδυνο. 

Επίσης η υπακοή είναι απαλλαγμένη από κάθε κίνδυνο. Εννοούμε αυτό το 
είδος της υπακοής, το οποίο ο Γέροντας Σωφρόνιος θεωρεί ως την ουσία του 
μοναχισμού. Η υπακοή αυτή γεννιέται στην καρδιά ως έκφραση της αγάπης και 
της απόλυτης εμπιστοσύνης µας προς τον πνευματικό µας οδηγό. Δεν αποτελεί 
κάποια μορφή πειθαρχίας που υποβάλλεται από τον φόβο της τιμωρίας. Ο 
αληθινός μοναχός είναι σαν το σκυλί που ακολουθεί τον κύριο του. Κατά καιρούς 
ο κύριος του µπορεί να το κλωτσά ή να του πετά ένα κομμάτι ψωμί, αλλά το 
σκυλί συνεχίζει να τον ακολουθεί µε απαρασάλευτη πιστότητα, µε σταθερή 
αφοσίωση και αγάπη. Αν δεν διακατεχόµαστε από το είδος αυτό της πίστεως, 
ποτέ δεν θα µας αποκαλυφθεί το μεγαλείο της µοναχικής ζωής. Ο αληθινός 
μοναχισμός είναι η οδός του Χριστού. Να µην έχει κανείς «που την κεφαλήν 
κλίνη». Ο μοναχός ακολουθεί τον κύριο του και τρέφεται µε τα ψιχία που 
πέφτουν από το τραπέζι του. Αλλιώς ποτέ δεν θα ικανοποιηθεί η πνευματική 
πείνα του ούτε θα μπορέσει ποτέ να συλλάβει το γνήσιο πνεύμα του μοναχισμού, 
το πνεύμα του Χριστού που παρέχει τη χάρη της υιοθεσίας. 

Το μυστήριο της καρδιακής προσευχής είναι αυτό που ελκύει πολλούς στη 
μοναχική ζωή και το οποίο επίσης εξαρτάται από τη βαθειά αφοσίωση και 
αγάπη. Αν δεν γίνει κανείς πρώτα όπως το σκυλί, δεν Θα μπορέσει [/364] να 
γευθεί την αδιάλειπτη προσευχή της καρδιάς στην υπερφυσική κατάσταση της, 
όταν αυτή συνεχίζει να ενεργείται και κατά τη διάρκεια του ύπνου. Όταν βέβαια 
υπάρχει εμπιστοσύνη, δεν θα περιπίπτουµε σε απόγνωση ούτε θα µας ενοχλεί, 
όταν ο γέροντας µας δεν µας ευνοεί ή όταν μερικές φορές (γιατί και αυτός είναι 
άνθρωπος) δεν είναι ιδιαίτερα περιποιητικός απέναντι µας. Εδώ ακριβώς έγκειται 
το μεγαλείο της ζωής µας. Στην ουσία είναι απαραίτητο να γευθούμε την 
εμπειρία της δυσαρέσκειας του γέροντα και των αδελφών µας. Είναι ωφέλιμο να 
μας συνέχει κάποιος φόβος για τον γέροντα µας, ιδιαίτερα στην αρχή. Εκτός από 
τον ευγενικό λόγο, την καλή διάθεση και την υποµονετική αγάπη του γέροντα, ο 
μοναχός πρέπει επίσης να βιώσει την δυσαρέσκεια του και την δυσμένεια του, µε 
τις οποίες ο Γέροντας ελέγχει την πιστότητα µας. Διαφορετικά δεν θα επιτευχθεί 
ποτέ ο στόχος µας για την υπέρβαση της αμαρτίας και την εκρίζωση των πολλών 
παθών µας. 

Ας έχουμε τη βεβαιότητα ότι όλες οι μορφές των παθημάτων και 
δοκιμασιών καθορίζονται και ρυθμίζονται µε µεγάλη ακρίβεια από την άπειρη 
σοφία του Θεού. Δεν θα μπορούσε να επινοηθεί καλύτερη οδός για µας. Ο ορθός 
Φόβος του Θεού είναι µεγάλη δωρεά, όπως και ο φόβος του γέροντα µας. Κάποια 
ηµέρα ο Θεός θα µας χορηγήσει τη γνώση τῆς τέλειας αγάπης Του, η οποία έξω 
βάλλει κάθε φόβο (Α΄ Ιωάν. 418). Τότε γεννιέται ένα διαφορετικό είδος φόβου, 
μήπως προσβάλουµε την αγιότητα της θείας αγάπης. Τότε θα είµαστε σε θέση 
να ομολογήσουμε μαζί µε [/365] τον άγιο Αντώνιο: «Εγώ δεν φοβάμαι πλέον τον 

Θεό, αλλά Τον αγαπώ». Και όπως το εξηγεί ο άγιος Σιλουανός, «το είπε αυτό, 
γιατί στην ψυχή του ζούσε πλούσια η χάρη του Αγίου Πνεύματος, που μαρτυρεί 
για την αγάπη αυτή και η ψυχή δεν µπορεί να μιλήσει διαφορετικά»”. 


30 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 450. 

135 -ΗΓΛΩΣΣΑ ΤΟΥ ΘΕΟΥ 


Η ΑΠΟΣΤΟΛΙΚΗ ΔΙΑΔΟΧΗ στους κόλπους της Εκκλησίας μεταβιβάζεται 
και διασφαλίζεται µε το μυστήριο της χειροτονίας, δηλαδή μέσω της 
λειτουργικής ή θεσµικής ιερωσύνης, όπως και δια της χαρισματικής ζωής «κατά 
την τάξιν Μελχισεδέκ». Η τελευταία χαρακτηρίζεται ως χαρισματική, διότι 
αποτελεί επιπρόσθετη δωρεά του Αγίου Πνεύματος ή ακόµη και ανεξάρτητη από 
τη θεσμική ιερωσύνη. Πράγματι, και οι δύο μορφές είναι απαραίτητες στη ζωή 
της Εκκλησίας. Χρειαζόμαστε τη θεσμική ιερωσύνη, εφόσον κανένα μυστήριο της 
Εκκλησίας δεν µπορεί να συντελεσθεί χωρίς αυτήν. Αλλά έχουµε εξίσου ανάγκη 
από το ιδιαίτερο αυτό χάρισμα του Αγίου Πνεύματος, µε το οποίο ο άνθρωπος 
μετέχει στο βασίλειο ιεράτευµα του Χριστού. Τη δωρεά αυτή είναι δυνατόν να την 
προσλάβει κάθε άνθρωπος που έχει βαπτισθεί στο όνοµα του Πατρός και του 
Υιού και του Αγίου Πνεύματος, και χωρίς αυτήν η θεσμική ιερωσύνη δεν 
εκπληρώνει αληθινά τον προορισμό της. 

Διακρίνονται επομένως δύο διαστάσεις στη ζωή της Εκκλησίας: η 
οριζόντια, η οποία συναπαρτίζεται από τους θεσμούς και τα μυστήρια, και η 
κατακόρυφη, µε την οποία διατηρείται η αυθεντική µυστηριακή ζωή µέσω των 
χαρισμάτων του Αγίου Πνεύματος: ιδιαίτερη Φανέρωση της κατακόρυφης 
διάστασης συνιστά το βασίλειο ιεράτευµα. [/367] Ένα από τα ωραιότερα στοιχεία 
της Παραδόσεως µας είναι το γεγονός ότι διατήρησε ανά τους αιώνες και µας 
μεταλαμπάδευσε τους θεσμούς της, παρέχοντας σε µας τη δυνατότητα, διαμέσου 
δεήσεων και ικεσιών να ανακαλύψουμε το πλήρωμα των δωρεών του Αγίου 
Πνεύματος, που κρύπτονται αποθησαυρισµένες µέσα σε αυτούς. Η Θεία 
Λειτουργία, για παράδειγµα, αποτελεί θεσμό θεμελιωμένο στους λόγους του 
Κυρίου: «Λάβετε φάγετε: τούτο εστι το σώμα μου» και «πίετε εξ αυτού πάντες 
τούτο γαρ εστι το αίμα µου» (Ματθ. 26,26-28). Κάθε φορά που τελούμε τη Θεία 
Λειτουργία «εις ανάμνησιν Αυτού», βασιζόμενοι στους λόγους Του και 
προσφέροντας εκ νέου ικεσία µε πίστη και αγάπη, το Άγιο Πνεύμα κατέρχεται σε 
μας και στα δώρα του άρτου και του οίνου. Με τον τρόπο αυτό οι λόγοι του 
Χριστού ποτέ δεν παρέρχονται, αλλά εκπληρώνονται «πάλιν και πολλάκις». 

Καμία από τις δύο αυτές μορφές -θεσμική και χαρισµατική-- δεν είναι 
δυνατόν µε οποιονδήποτε τρόπο να παραλειφθεί από τη ζωή του Χριστιανού. Δεν 
μπορούμε να αγνοήσουμε τους θεσμούς της Εκκλησίας, αφού ὡς πολυτίµητα 
σκεύη εμπεριέχουν τα εύθραυστα δώρα του Αγίου Πνεύματος. Αν ωστόσο 
επιθυμούμε να µετάσχουµε στα χαρίσματα που µας προσφέρονται από τον Θεό 
διαμέσου των θεσμών, οφείλουμε ταυτόχρονα να προσφέρουμε ικεσία, γιατί 
αυτός είναι ο νόμος που εξασφαλίζει τον αγιασμό όλης της δημιουργίας. Εδώ 
ισχύει η αποστολική αρχή, που είναι το θεμέλιο κάθε λειτουργικής πράξεως: 
«Παν κτίσμα Θεού καλόν και ουδέν απόβλητον [/368] µετά ευχαριστίας 
λαμβανόμενον: αγιάζεται γαρ δια λόγου Θεού και εντεύξεως» (Α΄ Τιμ. 4.4-5). 

Μια από τις μυστικές δωρεές του Αγίου Πνεύματος είναι το μυστήριο του 
λόγου του Θεού, ένα ξένο και παράδοξο χάρισμα, το οποίο εκδηλώνεται ιδιαίτερα 
στην πνευματική πατρότητα. Δεν έρχεται ούτε εύκολα ούτε «συμπτωματικά», και 
δίδεται σε ορισμένες στιγμές και για συγκεκριμένους σκοπούς. Με ποιόν τρόπο ο 
λόγος του Θεού συλλαμβάνεται και µε ποιόν τρόπο στη συνέχεια ενεργοποιείται 
στον χώρο της καρδιάς; 

Χωρίς την καθαρότητα της καρδιάς κανείς δεν µπορεί να δει τον Θεό 
(Ματθ. 5,8). Τι αυτό η καρδιά πρέπει να ελευθερωθεί από το σκότος των 
πονηρών διαλογισμών. Στη Δευτέρα Παρουσία του Κυρίου ο φόβος που θα 
επιπέσει επάνω σε όλη την οικουμένη θα προκληθεί από την αισχύνη που θα 
μας προξενεί η ρυπαρότητα της καρδιάς µας. Η καθαρότητα της καρδιάς έχει 
ζωτική σημασία, προκειμένου να «συλλάβουμε» τον λόγο του Θεού. Σύμφωνα µε 
τους Πατέρες µας, η υπακοή απεργάζεται την κάθαρση αυτή που οδηγεί στον 
αγνισμό της καρδιάς. 

Στα μοναστήρια -καθώς επίσης και στις οικογένειες και στις ενορίες- κάθε 
διακονία που εκτελείται επιμελώς αποτελεί έκφραση της αγάπης μας προς την 
αδελφότητα, µε την οποία ο Θεός µας συνέδεσε. Η αγάπη µας αποκαλύπτεται 
μέσω της εργασίας µας, και η φιλοτιμία µας εκδηλώνεται στην υπακοή µας. Η 
προσευχή υπερέχει ωστόσο όλων αυτών. Με αυτήν εκφράζουμε την αγάπη µας 
[969] προς τον Θεό και τον πόθο µας να παραμένουμε στην παρουσία Του. Η 
προσευχή είναι πολυτιµότερη της εργασίας, γιατί αυτή παρέχει τη δύναμη για τη 
διεκπεραίωση κάθε έργου, διατηρώντας την ενότητα μεταξύ ψυχής και σώματος 
και εξασφαλίζοντας το απαραίτητο σθένος για την εκπλήρωση των 
πνευματικών υποχρεώσεων µας αλλά και των πρακτικών διακονημάτων. 
Εντούτοις πολλοί Πατέρες τοποθετούν την υπακοή πάνω απὀ την προσευχή!, 
επειδή ο Ίδιος ο Χριστός ήλθε στη γη από υπακοή στον Ουράνιο Πατέρα Του και 
όποιος εμμένει στην υπακοή εξομοιώνεται µε τον Υιό του Θεού. 

Η υπακοή είναι θεμελιώδης προὐπόθεση για την καλλιέργεια καρποφόρας 
σχέσεως µε τον πνευματικό µας πατέρα. Το μυστήριο της υπακοής µας 
προσφέρει την ευκαιρία να απαλλαγούμε από κάθε εμπάθεια που προέρχεται 
από τον παλαιό µας άνθρωπο. Μας απελευθερώνει από το βάρος της ανάγκης 
να εμπιστεύομαστε στα διανοήματα, τις γνώμες και τις κρίσεις µας, και µας 
παρέχει την ελευθερία να ενστερνιζόµαστε τη βουλή του Θεού. Όποιος έχει 
ταυτίσει τον εαυτό του µε το θέλημα του Θεού, έχει βρει τη ζωή του Ίδιου του 
Θεού. Για να το θέσουμε διαφορετικά, η υπακοή αποτελεί ουσιαστικά προνόμιο 
που µας δίδεται από τον Θεό, το οποίο µας διδάσκει να εισδύουμε στο ρεύμα της 
άγιας Βουλής Του, γεγονός που στη συνέχεια µας οδηγεί στην αιώνια ζωή. 
Επειδή η υπακοή ανυψώνει το εμπαθές ανθρώπινο θέλημα µας στο επίπεδο του 
τέλειου θείου θελήματος, είναι αδύνατον χωρίς αυτήν να φθάσουμε στην 
απέναντι όχθη. Γι’ [//270ἱ αυτόν ακριβώς τον λόγο η υπακοή προέχει μεταξύ των 
αρετών ως ακρογωνιαίος λίθος της χριστιανικής ζωής. 

Προκειμένου να αποκτήσουμε τη δυνατότητα της διακρίσεως του αγίου 
θελήματος Του, είναι απαραίτητο να επικοινωνούμε µε τον Μεγάλο Αυτόν Θεό 
μας µέσω της επαφής µε τον λόγο Του. Ο Θεός έχει ιδιαίτερη δική Του γλώσσα, 
και για να την διδαχθούµε χρειάζεται να εκπαιδευθούµε µε υπακοή στον λόγο 
Του, χωρίς να τον εξετάζουμε άσκοπα µε διερευνητικό ή φιλοσοφικό στοχασμό. 
Ο απόστολος Παύλος εφιστά την προσοχή στο ότι η Εκκλησία δεν είναι χώρος 
για ανταγωνισμούς, Φιλονικίες ή επιμονή στην ατομική άποψη που τελικά δεν 
αποτελεί αυθεντία (Α’ Κορ. 11,16). Η Εκκλησία διδάσκει την υπακοή και την 
ταπείνωση, ώστε να ασκηθούµε να συλλαμβάνουμε µε την προσευχή τον λόγο 
του Θεού. 

Ο Γέροντας Σωφρόνιος υπογράµµιζε µε έμφαση ότι ο θεσµός της 
πνευματικής πατρότητας µας καθιστά ικανούς για τη γνώση του λεπτού 
νήματος της θεϊκής βουλής, µέσω του θεόσδοτου λόγου του πνευματικού 
πατέρα2. Υπάρχουν ωστόσο κάποιοι που δεν υπακούουν ποτέ. Κάθε φορά που ο 
πνευματικός τους πατέρας τους μεταδίδει έναν λόγο, επιχειρούν να τον 
βελτιώσουν, προσθέτοντας ακόµη δέκα, και ματαιώνοντας έτσι την πρόσληψη 
και μίας έστω ιδέας ή και της ελάχιστης χάριτος. Αν όµως ζούμε µε υπακοή και 
προσπαθούμε να εννοούμε και να ομιλούμε τη γλώσσα του Θεού, ζητούμε µε 
πίστη να γνωρίσουμε [/271! το θέλημα του Θεού, και ο πνευματικός πατέρας 
επίσης απαντά µε πίστη. Πιστεύει, γι αυτό και «λαλεί» (Β’ Κορ. 4139). 
Αναζητώντας τα χαρίσματα του Αγίου Πνεύματος στους θεσμούς της Εκκλησίας 
μας -και µία από τις μεγαλύτερες δωρεές είναι η γνώση της βουλής του Θεού, 
ώστε να συμμορφωθούμε προς αυτήν- βρίσκουμε πλούτο ζωής. Όταν ο 
πνευματικός µας πατέρας µας δίδει έναν λόγο, και εμείς εντείνουµε την ακοή 
μας, ὥστε να τον «αρπάξουμε» µε πίστη, τότε ο Θεός µας χαρίζει ὀ,τι 
χρειαζόμαστε, προκειµένου να θεραπευθούμε. Αλλά η θεραπεία µας εξαρτάται 
από την υπακοή καιτη γνώση της γλώσσας του Θεού. 

Εκτός από την ακρόαση του λόγου του Θεού µέσω του πνευματικού µας 
πατέρα, υπάρχει και άλλη οδός εξοικειώσεως µε τη γλώσσα Του. Αυτή 
συνίσταται στην ταπεινή έκχυση των καρδιών µας ενώπιον Του σε περιόδους 
οδύνης ή αναταραχής, στην απόδοση μομφής εναντίον µας και δικαιώσεως στον 
Θεό, τον Ευλογητόν εις τους αιώνας, και τέλος, στην άρνηση κάθε κοσμικής 
παρηγοριάς. Οι θεραπευτικοί λόγοι της γλώσσας Του θα αντηχήσουν στην 
καρδιά, ενισχύοντας µας να μεταστρέψουμε τη θλίψη σε ενέργεια προσευχής. 
Εντούτοις, τέτοιες εκχύσεις της καρδιάς είναι αναγκαίο να υποστηριχθούν από 
τον λόγο του Θεού που λαμβάνεται από τον πνευματικό πατέρα, αφού ο λόγος 
του θα µας κατευθύνει στην προσευχή και θα µας ενώσει µε το θέλημα του Θεού. 
Επομένως, οι τρόποι εξοικειώσεως µε τη γλώσσα του Θεού, προκειµένου να 
γνωρίσουμε το θέλημα Του για µας, είναι αλληλένδετοι. 

Το Α΄ βιβλίο των Βασιλειών ξεκινά µε την ιστορία [/372] µιας γυναίκας που 
ονομαζόταν Άννα (Δ’ Βασ. 1,1-2,10). Αυτή ήταν πλούσια και ευλαβής, αλλά 


20 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 96, 97. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -184- 


άτεκνη. Η θεραπαινίδα της είχε πολλά παιδιά, γεγονός για το οποίο αισθανόταν 
πολύ υπερήφανη και περιφρονούσε την άτεκνη κυρία της, προκαλώντας της 
αφόρητη οδύνη. Παρ’ όλα ταύτα η Άννα δεν ανταπέδιδε κακό αντί του κακού. 
Μία ηµέρα, γεμάτη από πόνο και λύπη, προσήλθε στον ναό, όπου εξέχεε την 
καρδιά της ενώπιον «του Θεού των γνώσεων», κινώντας μόνο τα χείλη της. Ο 
ιερέας Ηλί, θεωρώντας την «μεθύουσα» ή τρελλή, την επιτίµησε λέγοντας: 
«Πήγαινε έξω, είσαι μεθυσμένη!» Η Άννα αποκρίθηκε: «Δεν είμαι μεθυσμένη. 
Εκχέω την ψυχή µου ενώπιον του Κυρίου». Τότε ο ιερέας, που ήταν μυημένος 
στην πνευματική ζωή, αντιλήφθηκε την κατάσταση της και της είπε: Πήγαινε 
στο σπίτι σου. Ο Θεός θα σε επισκεφθεί και θα σου αποδώσει το αίτημα της 
καρδιάς σου». Πράγματι, επέστρεψε στο σπίτι της, και παρά τη στειρότητα της, 
συνέλαβε τον υιό της, τον Σαμουήλ. Το επόμενο έτος η Άννα επανήλθε, για να 
τον αφιερώσει τώρα στον ναό, αναπέµποντας ύμνο αινέσεως για το θαύμα που 
είχε επιτελέσει σε αυτήν ο Θεός. 

Ο ύμνος αυτός της προφήτιδος Άννης συγκαταλέγεται στην τρίτη από τις 
εννέα ωδές που ψάλλονται καθημερινά στον κανόνα του Όρθρου. Την 
θυμόμαστε ιδιαίτερα, γιατί ενσαρκώνει το πνεύμα της συντριβής. Κάνουμε 
επίσης χρήση των προφητικών λόγων της στην τρίτη καταβασία της 
Πεντηκοστής, γιατί σε αυτήν προεικονίσθηκε [//275Ι. η έλευση του Αγίου 
Πνεύματος. Η Άννα θεωρήθηκε ως μεθυσμένη, όπως ακριβώς συνέβη και µε τους 
Αποστόλους. Όταν ομιλούσαν για τον Θεό, µετά την επιφοίτηση του Αγίου 
Πνεύματος, τους θεώρησαν ὠς «γλεύκους μεμεστωμένους» (Πράξ. 2,13) οι 
Ιουδαίοι εκείνοι που δεν είχαν καμία αντίληψη για τον νόμο του Πνεύματος. 

Ο Σαμουήλ παρέμεινε στον ναό, όπου ανατράφηκε µε µεγάλη ευλάβεια. 
Αγόρι ακόµη, άκουσε στον ύπνο του µια φωνή να τον καλεί: «Σαμουήλ! 
Σαμουήλ!» Καθώς δεν κατάλαβε από πού προερχόταν η φωνή, έτρεξε στον ιερέα 
Ηλί, ρωτώντας τον αν ήταν αυτός που τον είχε καλέσει, αλλά ο ιερέας τον 
απέπεμψε, λέγοντας: «Όχι, πήγαινε να κοιµηθείς». Το ίδιο επαναλήφθηκε άλλες 
δύο φορές. Όταν όµως ο Σαμουήλ άκουσε την ἴδια φωνή για τρίτη φορά, ο Ηλί 
κατάλαβε ότι ο Θεός καλούσε τον Σαμουήλ να γίνει Προφήτης Του, να 
εγκαθιδρύσει Βασιλεία για τη διακυβέρνηση του λαού του Ισραήλ και να 
προπαρασκευάσει την οδό για την έλευση του Χριστού. Έτσι ο Ηλί του είπε: 
«Πήγαινε, και αν σε καλέσει ξανά, απάντησε Του, “λάλει, Κύριε, ότι ακούει ο 
δούλος Σου”». Ακριβώς έτσι έγινε και ο Σαμουήλ έλαβε την προφητική κλήση (Α΄ 
Βασ. 3,1-11). Γνώρισε τον Κύριο και δέχθηκε την αποκάλυψη του λόγου Του. 

Με αυτόν ακριβώς τον τρόπο ενεργείται το μυστήριο της υπακοής. Αν ο 
Σαμουήλ δεν είχε δεχθεί τη συμβουλή του Ηλί, ποτέ δεν θα είχε μπορέσει να 
διακρίνει τη μυστηριώδη φωνή του Θεού ούτε την κλήση για το προφητικό 
αξίωμα. Παρόμοια και η Άννα, µέσω του ιερέα Ηλί δέχθηκε την επιβεβαίωση ότι 


3 Πρόκειται για τον ειρµό της γ’ ωδής του ιαμβικού κανόνα της Πεντηκοστής, που 
ψάλλεται και ως καταβασία. 

η προσευχή της είχε εισακουσθεί [/374] από τον παντογνώστη Θεό, όταν εξέχεε 
την καρδιά της ενώπιον Του. 

Επομένως οφείλουμε να προσεγγίζουµε τον πνευματικό πατέρα µε 
εξαιρετική περίσκεψη και προσδοκία, αναμένοντας τον λόγο του µε κάθε 
προσοχή. Πρέπει να «αρπάξουµε» τον πρώτο λόγο που θα µας πει χωρίς καμία 
δική µας προσθήκη, εγκλείοντας τον µέσα στην καρδιά και βάζοντας τελεία. 
Καθώς αναλογιζόμαστε καθέναν από τους λόγους του Θεού προς εμάς και 
παραμένουμε στην οδό των εντολών Του, διδασκόμαστε προοδευτικά τη 
θεσπέσια γλώσσα Του. Αρχίζουµε να την αναγνωρίζουμε µε ολοένα αυξανόμενη 
ἐνάργεια στον λόγο του πνευματικού και καθοδηγούµαστε σταδιακά στη γνώση 
του θείου θελήματος και σε πλήρωμα ζωής αληθινής. Αντίθετα, χωρίς υπακοή, 
παραμένουμε κουφοί στην ηχώ του λόγου του Θεού στον χώρο της καρδιάς µας 
και αναπόφευκτα αποξενωµένοι από τη γλώσσα Του. 

Τόσο ο άγιος Σιλουανός όσο και ο Γέροντας Σωφρόνιος µας διδάσκουν ένα 
μεγάλο μάθημα: οφείλουμε να αποδεχόµαστε πλήρως τον πρώτο λόγο του 
πνευματικού. Η «βελτίωση» αυτού του λόγου µε επιπρόσθετο δικό µας λόγο 
απλά τον καθιστά άκυρο. Ενδεχομένως να Φαίνεται ότι ο λόγος µας είναι 
ανώτερος, αλλά η εκφορά του είναι ενάντια στην τάξη του Πνεύματος. Ο 
πνευματικός πατέρας πάντοτε συστέλλεται, μήπως μεταδώσει εσφαλμένο λόγο. 
Όταν συναντήσει αντίρρηση ή κάποια εσωτερική αντίσταση σε εκείνον που 
ρωτά, δεν επιμένει συνήθως σε όσα είπε ούτε τολμά να τα επιβεβαιώσει ως 
έκφραση του θελήματος του Θεού, αλλά ως άνθρωπος υποχωρεί!. 

[/575] Όταν κάποιος προσέρχεται στην εξομολόγηση και δέχεται έναν 
λόγο, στον οποίο απαντά µε άλλον, ανώτερο, τότε οφείλει ο πνευματικός να 
εξετάσει το ενδεχόμενο να έχει δώσει ο Θεός στο πρόσωπο αυτό περισσότερη 
γνώση. Ο απόστολος Παύλος συνιστά: «Αν στον τελευταίο αποκαλυφθεί 
λόγος, ο πρώτος ας σιωπά» (Α’ Κορ. 14,30). Αλίμονο όµως στον υποτακτικό, ἂν 
ομιλεί αδιάκριτα! Είναι αλήθεια ότι στην Α΄ Οικουμενική Σύνοδο ο λόγος του 
Θεού δόθηκε στον άγιο Αθανάσιο τον Μέγα, ο οποίος, την εποχή εκείνη, 
ήταν διάκονος και το νεότερο μέλος της συνάξεως. Αλλά η περίπτωση αυτή 
αποτελεί καθαρή εξαίρεση. 

Πρέπει να προσεγγίζουμε τον πνευματικό µας πατέρα µε πίστη. Δυστυχώς 
συχνά τον πλησιάζουμε µε επιπολαιότητα, γεγονός που µας αποστερεί τις θείες 
δωρεές, οι οποίες προσφέρονται στους ταπεινούς. Όταν όµως µας χαρακτηρίζει η 
ορθή στάση, είµαστε ανοιχτοί στη γλώσσα του Θεού, και Εκείνος αποκρίνεται 
στον εκπρόσωπο Του µε έναν λόγο κατάλληλο για τη σωτηρία µας. Τότε η φωνή 
της θελήσεως Του αντηχεί στην καρδιά µας, γιατί όλη η προσέγγιση µας στο 
μυστήριο χαρακτηρίσθηκε από ταπείνωση. Καταστήσαμε τους εαυτούς µας 
ευάλωτους: αποκαλύψαμε την αδυναμία µας στον πνευματικό µας πατέρα, και 
ακριβώς «εν τη ασθενεία µας αυτή τελειούται η δύναμις του Θεού» (Β’ Κορ. 12,9). 
Αν όµως στεκόµαστε αμετακίνητοι στην «αυτοεκτίμηση» µας, στην αυταρέσκεια 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 96. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -186- 


μας [//276| και είµαστε ικανοποιημένοι µε τη ζωή µας και τα επιτεύγματα µας, δεν 
θα δεχθούμε το ρήμα που ο Θεός επιθυμεί να ακούσουμε. Πιθανότατα δεν θα 
μας δοθεί από τον Θεό κανένας λόγος, αφού σπάνια μεταδίδεται σε όσους δὲν 
έχουν την ανάγκη του. 

Κατά τον ίδιο τρόπο η ορθή στάση ανοίγει την οδό προς όλους τους 
θησαυρούς της Εκκλησίας. Εκατομμύρια άνθρωποι ανήκουν στην Εκκλησία, 
αλλά δεν είναι πολλοί εκείνοι που ανακαλύπτουν τον πνευματικό χώρο της, 
δηλαδή το βασίλειο της χάριτος του Αγίου Πνεύματος. Πολλά είναι τα μέλη της, 
αλλά πραγματικά λίγοι όσοι γνωρίζουν τα κρυμμένα πλούτη των θεσμών της. Ο 
Κύριος ήλθε να θεραπεύσει τους ασθενείς, αλλά όσοι θεωρούν τους εαυτούς τους 
υγιείς δεν έχουν ανάγκη από ιατρό (Μάοκ. 2,17: Λουκ. 5,31-32). Ο Κύριος χαρίζει 
υγεία και σώζει µόνο όσους ομολογούν την ανάγκη τους για θεραπεία. 

Ο Γέροντας Σωφρόνιος έβλεπε την Παράδοση της Εκκλησίας ως αλυσίδα 
που συνεχίζεται αδιάκοπα δια μέσου των αιώνων, ως την εποχή του Χριστού. 
Όσοι ζουν µέσα στην Παράδοση, αποβαίνουν κρίκοι της αλυσίδας, χωρίς να 
υπάρχει άλλη οδός ένωσης σε αυτήν». Είναι αδύνατον να ενσωματωθούμε σε 
αυτήν χωρίς να συνδεθούµε εσωτερικά μαζί της. Οφείλουµε να ζήσουμε τη ζωή 
της Ἐκκλησίας, όχι πλέον ως ξένοι αλλά ως υιοί και θυγατέρες, ώστε να 
διαμένουμε στην οικία του Ουράνιου Πατρός µας και να μετέχουμε στα 
χαρίσματα του Αγίου Πνεύματος, που ρέουν µε υπεραφθονία διαμέσου [/577] της 
αλυσίδας αυτής. Γινόµαστε πλήρη µέλη της, µόνο όταν πλησιάζουµε τον 
πνευματικό µας πατέρα µε την επίγνωση της αδυναμίας και του ευάλωτου της 
υπάρξεως µας, µε συναίσθηση της ένδειας µας, µε απόλυτη εμπιστοσύνη και 
πνεύμα ταπεινώσεως. Έτσι μεταδίδεται η Παράδοση. 

Κατά συνέπεια, αν αληθινά επιθυμούμε να ακούσουμε ρήμα Θεού, 
απαιτείται από μέρους µας ορθή προσέγγιση. Από τα βιβλία του Γέροντος 
Σωφρονίου μαθαίνουμε ότι εκτός από την ταπείνωση και τη συναίσθηση της 
αδυναμίας µας, κλειδί για τη γνώση του θελήματος του Θεού αποτελεί η 
συνέργεια της προσευχής και από τις δύο πλευρές. Ο πνευματικός πατέρας 
οφείλει πάντοτε να προσεύχεται να του αποκαλύψει ο Θεός τη βουλή Του για 
τους δούλους Του, που προσέρχονται σε αυτόν µε γνήσιο πόθο υπακοής. 
Παρόμοια, όσοι ζητούν την καθοδήγηση του, οφείλουν να προσεύχονται µε πίστη 
για τη φανέρωση του θελήματος του Θεού σε αυτούς µέσω του λόγου του 
πνευματικού πατέρα τους”. Αυτή είναι η πιο ταπεινή και ασφαλής οδός. Όταν 
έχει προηγηθεί προετοιμασία µε προσευχή και από τις δύο πλευρές, ο Θεός 
οπωσδήποτε θα αποκαλύψει το θέλημα Του. 

Η πνευματική πατρότητα αποτελεί θεσμικό σκεύος, από το οποίο 
απορρέουν οι δωρεές του Αγίου Πνεύματος. Αν πραγματικά αναζητούμε το 
χάρισμα του λόγου του Θεού, το οποίο ανοίγει την καρδιά επιφέροντας τα γλυκά 

δάκρυα της μετάνοιας, ας εγγίσουμε µε εμπιστοσύνη στο Όνομα Του. Θα 
ζητούμε την επίγνωση του [/378] θελήματος του Θεού µε προσευχή και πίστη και 
ο πνευματικός µας πατέρας µε προσευχή και πίστη θα ομιλεί. Θα αρπάζουµε τον 
πρώτο λόγο που θα προφέρει, και η χάρη του Θεού θα πολλαπλασιάζεται μέσα 
μας. Έχουμε χρέος όµως να είµαστε ειλικρινείς και να αποκαλύπτουµε τους πιο 
μύχιους διαλογισμούς µας, εξομολογούμενοι τα πάντα µε ακρίβεια, ώστε να 
καρποφορήσει µέσα µας το μυστήριο του λόγου του Θεού (Ησ. 55,11). 

Ο μοναχισμός διαφυλάττει τη χαρισματική πλευρά της αποστολικής 
διαδοχής διαμέσου των δωρεών του Αγίου Πνεύματος και της ζωοποιού 
παρουσίας τους στους κόλπους των θεσμών της Εκκλησίας. Στην προς Εφεσίους 
επιστολή ο απόστολος Παύλος αναφέρεται στα χαρίσματα αυτά µε µεγάλο 
ενθουσιασμό: «Τις εστιν ο αναβάς εις ύψος, ος ηχµαλώτευσεν αιχµαλωσίαν και 
έδωκε δόματα τοις ανθρώποις, ει µη ο πρότερον καταβάς εις τα κατώτερα µέρη 
της γης; Ο καταβάς αυτός εστι και ο αναβάς υπεράνω πάντων των ουρανών, ίνα 
πληρώση τα πάντα. Και αυτός έδωκε τους μεν αποστόλους, τους δε προφήτας, 
τους δε ποιμένας και διδασκάλους προς τον καταρτισμόν των αγίων» (Εφεσ. 4,8- 
11). Η κατάβαση του Χριστού και η ανάβαση Του «εις ύψος» έβρεξε πάνω στη γη 
όλα τα χαρίσματα του Αγίου Πνεύματος και τα απένειμε στον άνθρωπο. Το δώρο 
του μοναχισμού έγκειται στη μίμηση της ταπεινής ζωής του Χριστού. Ο μοναχός 
επωμίζεται την κένωση του Χριστού, και όπως αυτή η κένωση επέφερε σε µας 
όλα τα χαρίσματα του Αγίου Πνεύματος, έτσι και ο [/379] μοναχισμός, όταν 
βιώνεται µε αυθεντικό τρόπο, εγκολπώνεται όλες τις δωρεές του Αγίου 
Πνεύματος για την τελείωση των πιστών. 

Ομιλώντας γενικά, η παράδοση της αποδοχής του πρώτου λόγου του 
πνευματικού µας πατέρα, µε σκοπό την οικοδομή και σωτηρία µας, είναι πολύ 
λεπτή υπόθεση. Η αποδοχή του λόγου του µε ελαφρότητα µπορεί να έχει 
καταστρεπτικές συνέπειες. Ο άγιος Σιλουανός ανακάλυψε το μυστικό του 
πρώτου λόγου από το στόμα του Γέροντος Ηγουμένου Μισαήλ. Του έθεσε το 
ερώτημα: «Πώς µπορεί ο μοναχός να γνωρίσει το θέλημα του Θεού» Και ο 
Ηγούμενος απάντησε: «Οφείλει να δέχεται τον πρώτο λόγο µου ὠς θέλημα 
Θεού»7. Ωφελεί να έχουμε υπ’ όψιν µας ότι ο πνευματικός πατέρας, από 
ταπείνωση, θα τηρήσει γενικά σιωπή για την αξία του πρώτου λόγου του. Θα 
υιοθετήσει μάλλον τη σκέψη: «Τ]οιος είμαι εγώ, για να προτάξω τον εαυτό µου 
και να κάνω γνωστό το θέλημα του Θεού στον άνθρωπο» Εμείς όµως οφείλουμε 
να έχουµε τη συνείδηση και να εστιάζουµε την προσοχή µας στη σπουδαιότητα 
της ορθής χρήσεως των θεσμών που µας παραδόθηκαν». Η Εκκλησία κατέχει τον 
τεράστιο θησαυρό της γνώσεως του Μυστηρίου του Θεού, και έχουµε χρέος να 
προσερχόμαστε µε ευλάβεια και δέος. 

Η βαθειά καλλιέργεια της Εκκλησίας προσέφερε ανέκαθεν τη δυνατότητα 
στον λόγο του Θεού να αντηχεί στις καρδιές των ανθρώπων, γεγονός που δίνει 
υπόσταση [//580] σε μία παράδοξη επιστήμη, αυτή της διαφυλάξεως της χάριτος. 
Είναι αναγκαίο να μάθουμε να διαλεγόµαστε µε τον Θεό, ούτως ὥστε να 
προσελκύουμε το έλεος και την αγαθότητα Του. Είναι απαραίτητο επίσης να 
εκχέουµε τις καρδιές µας ενώπιον Του, ώστε να διδαχθούµε µε ποιόν τρόπο µας 
ομιλεί και µας αντιμετωπίζει. Συγχρόνως πρέπει να έχουµε την ετοιμότητα να 
αρπάζουμε τον θεραπευτικό λόγο, που Εκείνος μεταδίδει στον θεράποντα Του 
για τη σωτηρία µας. Μόνο τότε θα μπορούμε να μετέχουμε στον πλούτο των 
χαρισμάτων του Αγίου Πνεύματος, τα οποία βρίσκονται κρυμμένα στο θεσμό της 
πνευματικής πατρότητας, η οποία µας μεταδίδει την άµεση γνώση του θείου 
θελήματος που µας αφορά και Φέρει µέσα της το σπέρμα της αιώνιας ζωής 
(Ιωάν. 6,68). 


[//381] 
14-ΖΩΝΤΑΣΜΕ ΜΙΑ ΜΟΝΟ ΣΧΕΨΗ 


ΟΛΑ ΤΑ ΜΕΓΑΛΕΙΩΔΗ και γεμάτα νόημα γεγονότα της ζωής του 
ανθρώπου τελεσιουργούνται στον χώρο της καρδιάς του. Κατά το Άγιο Βάπτισμα 
σφραγιζόμαστε µε το Όνομα του Χριστού και εφεξής έχουμε χρέος να το 
βαστάζουµε στις καρδιές µας. Ο Κύριος αποκάλυψε στον Ανανία: «Σκεύος 
εκλογής μοι εστιν ούτος [ο Παύλος] του βαστάσαι το όνομα µου ενώπιον εθνών 
και βασιλέων» (Πράξ. 9,15). Ο βασιλιάς Σολομών, κατά την αφιέρωση του ναού 
που είχε οικοδομήσει στον Θεό του Ισραήλ, ανέπεµψε μακρά και μεγαλοπρεπή 
προσευχή!. Ο Θεός εισάκουσε τη δέηση του και αποκρίθηκε: «Πγίακα τον οίκον 
τούτον, όν ᾠκοδόμησας του θέσθαι το όνομα µου εκεί εἰς τον αιώνα, και έσονται 
οι οφθαλμοί µου εκεί και η καρδία µου πάσας τας ημέρας. Και κατασκηνώσω εν 
μέσω υιών Ισραήλ και ουκ εγκαταλείψω τον λαόν µου Ισραήλ» (Α΄ Βασ. 9,3). 
Όπως ο ναός του Θεού αγιάζεται, όταν Εκείνος θέτει το Όνομα Του σε αυτόν, 
παρόμοια και εμείς γινόμαστε ναοί του Αγίου Πνεύματος µε την αδιάλειπτη 
επίκληση του Ονόµατος Του. 

Οι Πατέρες της ερήμου θεωρούν ότι κάθε µορφή Φαντασίας της 
περιπλανώμενης διάνοιας δυσχεραίνει την [5823] καρδιακή προσευχή. 
Συνιστούσαν στους μοναχούς την παραμονή στο κελί τους και την τήρηση του 
νου µέσα στην καρδιά τους, γνωρίζοντας ότι η εργασία αυτή θα τους δίδασκε 
όλες τις αρετές. Ο αγώνας µας στην προσευχή συνίσταται ουσιαστικά στη 
συνεχή ανάκληση του νου στον χώρο της καρδιάς, ἀσκηση για την οποία 
οφείλουμε να επιστρατεύσουµε όλο το σθένος και όλες τις ψυχικές µας δυνάμεις. 
Η καρδιά µας αποτελεί τον θρόνο του Θεού, και ο εχθρός, ο οποίος τον έχει 
σφετερισθεί, πρέπει να εκβληθεί έξω. Όλη η προσπάθεια µας αποσκοπεί στην 
απομάκρυνση του εχθρού, στην κατάληψη της καρδιάς και στην ενθρόνιση του 
νου εκεί. Αν, µε τη βοήθεια του Θεού, ο αντίπαλος εκδιωχθεί, δεν του απομένει 
άλλη επιλογή από την εξωτερική επίθεση. 

Επομένως, συνεχής μέριμνα όσων αναζητούν την αληθινή προσευχή είναι 
η χαλιναγώγηση του νου, η έλκυση του προς τα κάτω και ο περιορισμός του στον 
χώρο, όπου βρίσκεται η Φυσική µας καρδιά. Κάθε άλλη ενασχόληση σε 
ματαιολογίες και κοσμικές υποθέσεις γίνεται πρόσκομμα στη νοερά εργασία. 
Όπως ομολογεί ο άγιος Γρηγόριος ο Παλαμάς, ακόµη και η συνομιλία µε 
μοναχούς δεν είναι επιθυμητή, διότι διακόπτει τη συνομιλία µε τον Θεό2. Δεν 
σημαίνει ότι περιφρονούμε τον αδελφό µας, αλλά η ανάγκη του πνεύματος µας 
μας ωθεί να προτιμήσουμε την «αγαθήν μερίδα» (Λουκ. 1042). Αν αυτό 
αποτελέσει την πρωταρχική µας μέριμνα, η καρδιά θα ακτινοβολεί ειρήνη [/989] 


ΤΓ’ Βασ. 8,22-61: Β΄’ Παραλ. 6,14-42. 

και θα είµαστε σε θέση να ωφελούμε αληθινά τους ανθρώπους µε ένα μόνο 
χαμόγελο ἡ Λίγες λέξεις. Το ζήτημα είναι βέβαια σαφώς διαφορετικό για έναν 
ιερέα, το λειτούργημα του οποίου απαιτεί συχνά πολύωρη συζήτηση µε τους 
ανθρώπους. Από την άποψη αυτή, οι απλοί μοναχοί, απαλλαγμένοι από τις 
συνήθεις κοινωνικές και ηθικές υποχρεώσεις, είναι προνομιούχοι, ζώντας σε 
συνθήκες που τους επιτρέπουν να επικεντρώνονται στο Οεϊκό έργο της 
αποκλειστικής προσελκύσεως όλης της υπάρξεως τους στον χώρο της καρδιάς. 

Όπως ήδη αναφέρθηκε, εφόσον ο νους περικλεισθεί και ενθρονισθεί στην 
καρδιά, ο εχθρός πλησιάζει µόνο από έξω. Καθώς όµως ο άνθρωπος μαθαίνει να 
ελέγχει εσωτερικά όλες τις κινήσεις της καρδιάς του, αρχίζει να αντιλαμβάνεται 
κάθε προσέγγιση του εχθρού. Πριν ακόµη αποκτήσει βέβαιη γνώση για τη φύση 
του πειρασμού, ένας εσωτερικός συναγερμός προειδοποιεί την καρδιά του για 
την εγγύτητα αλλότριου λογισμού. Σφραγίζει τότε προληπτικά την είσοδο της, 
αποκλείοντας τη διέλευση του εχθρού. Όπως το υποβρύχιο περιβάλλετε από 
δισεκατομμύρια σταγόνες νερού, από τις οποίες καμία δεν µπορεί να εισχωρήσει 
στο εσωτερικό του, παρόμοια και η καρδιά σφραγίζεται ερμητικά ως προς τις 
αλλότριες ενέργειες, όταν ενοικείται από τον νου δια της χάριτος. Αυτή είναι η 
κατάσταση της τέλειας νήψεως, η οποία χορηγείται σε όλους, όσοι μνημονεύουν 
αδιάλειπτα το παντοδύναμο Όνομα του Κυρίου Ιησού. 

Με την επίκληση του Θεού αρχίζουμε να εκπληρώνουμε την εντολή Του, 
να Τον αγαπάμε µε όλη την καρδιά µας. Δίκαια καλείται και είναι ζηλωτής 
Θεός, γιατί [/55 δεν ανέχεται µερισµό της καρδιάς µας σε οτιδήποτε, 
ιδιαίτερα δε σε εµπαθείς προσκολλήσεις. Την επιποθεί όλη για να της 


μεταδώσει τη ζωή Του. Αν εμείς υπερασπισθούµε την καρδιά µας ενάντια σε 
καθετί αλλότριο, όλος ο χώρος της θα ανήκει σε Εκείνον αποκλειστικά και 


εκεί θα οικοδοµήσει το κατοικητήριο Του. Η νήψη µας αναδεικνύει ναούς της 
αφθάρτης παρακλήσεως Του, και «η δόξα του Κυρίου πληροί τον Οίκο του 
Κυρίου» (’ Βασιλ. δ,10-11). 

Στην πράξη η Προσευχή του Ιησού θα πρέπει να λέγεται αδιάκοπα. 
Οφείλουµε να εμμένουμε σε αυτήν µε προσήλωση, αλλά ὀχι µόνο µε το πνεύμα, 
το οποίο εύκολα διασπάται. ΩΦφελεί πολύ, όταν µαζί µε τις λέξεις κινούμε 
ελαφρά και τη γλώσσα µας, ως διαρκή υπενθύμιση ότι η προσευχή ενεργείται. Το 
στόμα µας παραμένει κλειστό, και κανείς δὲν γνωρίζει ότι η γλώσσα µας 
συνοδεύει σιωπηλά τους λόγους «Κύριε Ιησού Χριστέ, Υιέτου Θεού, ελέησον µε». 
Με τον τρόπο αυτό είναι εύκολο να βρισκόμαστε σε συνεχή προσευχή 
ανεξάρτητα απὀ την οποιαδήποτε ενασχόληση µας, ώστε όλη η ηµέρα µας να 
κυλά µέσα στην παρουσία του Κυρίου. Αυτή είναι η καλύτερη προετοιμασία για 
την παράσταση µας ενώπιον του Θεού στον Ναό ή όταν προσευχόμαστε στο 
δωμάτιο μας. Επιπλέον, ἂν κατά τη διάρκεια της ημέρας παραμένουμε µε 
προσευχή, κάθε ηµέρα της ζωής µας θα είναι διαφορετική απὀ την προηγούµενη, 
αποκαλύπτοντας πρωτόγνωρους τρόπους µε τους οποίους πλατύνεται η καρδιά 
σε νέες εµπειρίες τῆς χάριτος. 

//585] Η καρδιακή προσευχή είναι «μονολόγιστη ευχή». Απαρτίζεται από 
λίγες περιεκτικές λέξεις, ενώ, αντίθετα, η χρήση πολλών λέξεων υποδεικνύει ότι 

βρισκόμαστε σε ψυχικό επίπεδο. Οποτεδήποτε ομιλεί ο Θεός προκειµένου να 
αποκαλύψει τον Εαυτό Του, προφέρει συνήθως μία μοναδική πρόταση. Αυτό 
φαίνεται σε όλη τη Γραφή, όταν, για παράδειγμα, ο Θεός καλεί κάποιον στο 
προφητικό αξίωμα, όταν αποκαλύπτεται σε αυτόν ή όταν τον καθοδηγεί και τον 
διορθώνει. Όταν ο απόστολος Παύλος προσευχήθηκε µε απόγνωση για την 
απαλλαγή του από τον πειρασμό, ο Θεός του αποκρίθηκε µε µία µόνο φράση: 
«Αρκεί σοι η χάρις μου’ η γαρ δύναμις µου εν ασθενεία τελειούται» (Β’ Κορ. 12,9). 
Το ίδιο φαινόμενο παρατηρείται, όταν ο Θεός του οµίλησε στη φυλακή, ή όταν 
απευθύνθηκε στον απόστολο Πέτρο κατά την οπτασία που είχε για τον 
Κορνήλιο. Όταν ο Ιακώβ πάλεψε µε τον Θεό όλη τη νύχτα, ο Θεός απάντησε: 
«Ότι ενίσχυσας µετά του Θεού και µετά ανθρώπων δυνατός έση» (Πράξ. 12,8: 
1019-20: Γέν. 32,28). Ο λόγος του Θεού είναι σαν αστραπή, όταν ομιλεί, αλλά και 
όταν απευθύνεται στον άνθρωπο. Ο Κύριος δεν χρησιμοποιεί πολλές λέξεις ή 
θεωρίες. Το παν επικεντρώνεται σε μία μόνο φράση. Παρόμοια ευαρεστείται, 
όταν κι εμείς Του ομιλούμε µε μία σύντομη πρόταση, έχοντας όλη την καρδιά 
μας και όλο το είναι µας συγκεντρωμένο στη μοναδική αυτή σκέψη. 

Καθώς μαθαίνουμε την αδιάλειπτη προσευχή, ο Θεός µας διδάσκει να 
ομιλούμε και να ενεργούμε όπως Εκείνος, και να εκφραζόμαστε µε σύντομο 
τρόπο. Αυτό χαρακτηρίζει όλες τις συναντήσεις µας. Για παράδειγµα, όταν [//986] 
κάποτε ο ερημίτης πατήρ Βλαδίμηρος ζήτησε από τον Γέροντα Σωφρόνιο έναν 
λόγο για σωτηρία, ο Γέροντας, µε τον Φιλάδελφο τρόπο του και γεμάτος από το 
πνεύμα της αδιάλειπτης προσευχής, του απάντησε: «Να στέκεσαι στο χείλος της 
απογνώσεως, και όταν αποκάµεις κάνε ένα βήμα πίσω και πιές ένα φλυτζάνι 
τσάι». Αυτός ήταν ο λόγος που του έδωσε. Την επομένη, κατηφορίζοντας από το 
Μοναστήρι, ο πατήρ Σωφρόνιος συνάντησε τον άγιο Σιλουανό, ο οποίος 
ανέβαινε. Ο άγιος Σιλουανός ρώτησε: «Ἠλθε σε σένα χθες ο πατήρ Βλαδίμηρος)» 
Δεν συνομίλησαν επί μακρόν ούτε ο διάλογος τους εκτυλίχθηκε όπως συνήθως 
συμβαίνει μεταξύ κοσμικών ανθρώπων: «Ναι, ήλθε, επειδή, κλπ.», «Και τι του 
είπες;», «Είπα αυτό και εκείνο». Συνομιλία του είδους αυτού ήταν περιττή. Η 
επικοινωνία μεταξύ μοναχών που διατρίβουν στην προσευχή είναι όπως η 
αστραπή. Ο Γέροντας Σωφρόνιος παρακάμπτοντας κάθε ψυχολογικό στάδιο, 
επικεντρώθηκε στην καρδιά του ζητήματος και απάντησε: «Ἐσφαλα;» Όλα 
ειπώθηκαν µε ελάχιστες λέξεις. Ο άγιος Σιλουανός τότε είπε: «Όχι, αλλά ο λόγος 
σου ήταν πάνω από τα µέτρα του. Ελάτε στο κελί µου αύριο και θα μιλήσουμε». 
Πόσο σύντομη είναι η συζήτηση μεταξύ εκείνων που «επιτελούν αγιωσύνην εν 
φόβω Θεού»! (Β΄ Κορ. 7,1) 

Ο Γέροντας Σωφρόνιος έλεγε συχνά ότι οι μακρές συζητήσεις στην 
εξομολόγηση αποτελούν ἰαϊθπιεπί ΡδγεΠίαε, «ψυχοθεραπεία». Το ανέφερε µε 
κάποια δόση λύπης, γιατί σε πολλές περιπτώσεις χρειαζόταν να παρατείνει τον 
λόγο σε μάκρος, και αυτή δεν είναι η οδός τῆς [//587] τελειότητας. Τελειότητα ζωής 
είναι να ζούμε µε µία σκέψη, να προσευχόµαστε µε µία σκέψη, και αν πρέπει να 
μιλήσουμε, να εκφραζόµαστε µε μία φράση. Τότε ενδιατρίβουµε στον χώρο του 
πνεύματος. Μία κυρία που µας επισκεπτόταν, µου δίδαξε επίσης την ίδια αρχή. 
Μου είπε: «Δεν θέλω πολλά λόγια: θέλω μόνο µία λέξη, αλλιώς θα κατεβούμε 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -102- 


στο ψυχολογικό επίπεδο». Της έδωσα απόλυτο δίκιο, γιατί αυτή είναι η οδός των 
Αγίων. 

Αν δεν καλλιεργήσουμε την άσκηση της µιας σκέψεως µέσω της 
προσευχής, τότε και το μυστήριο της Ἱεράς Εξομολογήσεως Θα καταντήσει 
εκτεταμένη ψυχολογική συνομιλία σε βάρος των πνευματικών, γιατί ο χρόνος 
ποτέ δεν θα επαρκεί. Επίσης θα ζημειωθεί και το όλο Σώμα της Εκκλησίας, που 
και αυτό ποτέ δεν θα μάθει να ζει µε τον προφητικό τρόπο της καρδιάς. 

Ανάλογο παράδειγµα αποτελεί και η συνάντηση του πατρός Στρατονίκου 
με τον άγιο Σιλουανό, κατά την οποία τέθηκαν διαδοχικά τρία ερωτήματα, και η 
απάντηση τους δόθηκε σε µία μόνο πρόταση». Η περίπτωση αυτή καταδεικνύει 
ακριβώς αυτό που εννοούσε ο Γέροντας Σωφρόνιος, όταν έλεγε ότι όλες οι 
συναντήσεις µας μπορούν να αναδειχθούν σε προφητικά γεγονότα, υπό την 
προὐπόθεση ότι ζούμε µε προφητικό πνεύμα, δηλαδή µε το πνεύμα αυτό που µας 
επιτρέπει να διακρίνουμε τη φωνή της αιωνιότητας. Ομιλούμε τότε µέσα από το 
πρίσμα της αιωνιότητας και οι ρήσεις µας αποκτούν αιώνια αξία. Αληθινός 
προφήτης στην Καινή Διαθήκη είναι αυτός που εμφορείται από το Πνεύμα 
το Άγιο και εκφέρει τις αιώνιες [/288] αλήθειες Του. Για να επιτρέψουμε ωστόσο 
στο Πανάγιο Πνεύμα να κατευθύνει τις συνομιλίες µας, οφείλουμε να 
φυλάττουμε τη διάνοια µας στην απλότητα της µιας σκέψεως και να µη χάνουμε 
τον πνευματικό µας στόχο. Πολλοί διαπίστωσαν την αρχή αυτή στην πράξη κατά 
την επικοινωνία τους µε τον Γέροντα Σωφρόνιο. Μας έδινε έναν λόγο εν ριπή 
οφθαλμού, και γνωρίζαμε ότι μιλούσε ο Ίδιος ο Θεός, γιατί ο λόγος του ήταν 
φορτωμένος µε χάρη, απαύγασμα της εμπειρίας που είχε από τη διαμονή του 
στην Παρουσία του Θεού. 

Είχα κάποτε την ευκαιρία να συναντήσω τον Γέροντα Χαράλαμπο στη 
σκήτη του στο Άγιον Όρος. Την εποχή εκείνη υπήρχαν δεκαοκτώ αδελφοί μαζί 
του, ενώ αργότερα αυξήθηκαν αριθµητικά και ανέλαβαν τη Μονή Διονυσίου. Ο 
πατήρ Χαράλαμπος ήταν πάντοτε ολιγόλογος. Πρόφερε µόνο µία Φράση για τον 
καθένα, αλλά γεμάτη από χάρη. Μόνο που στεκόταν κανείς δίπλα του είχε 
ωφέλεια. Αλλοιωνόμασταν πνευματικά και από τη θέρμη ακόµη της αναπνοής 
του. ταν άγιος άνθρωπος. Η αδελφότητα εφάρμοζε την καθημερινή 
εξαγόρευση ως µέρος του απλούστατου τυπικού που ακολουθούσαν. Το βράδυ 
έλεγαν την Ευχή του Ιησού επί τρεις ή τέσσερεις ώρες, και στη συνέχεια όλοι 
εξομολογούνταν, για να τελέσουν κατόπιν τη Θεία Λειτουργία. 

Όταν επέστρεψα από το Άγιον Όρος, εξέφρασα στον Γέροντα Σωφρόνιο 
τον ενθουσιασμό µου σχετικά µε το τυπικό της καθημερινής εξαγορεύσεως και 
τον ρώτησα γιατί δεν το εφαρμόζαμε. «Ναι», απάντησε, «η καθημερινή 
εξομολόγηση µπορεί να είναι πολύ ευεργετική, όταν [/989] γνωρίζει κανείς πώς 
να την κάνει. Δεν πρέπει να διαρκεί πάνω από ένα-δύο λεπτά. Ο άνθρωπος που 
εξοµολογείται οφείλει να εντοπίζει τον ένα λογισμό που τον ταλαιπωρεί, να τον 
αποκαλύπτει, και να τελειώνει». Για παράδειγµα, κάποιος µπορεί απλώς να πει: 


30 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 68-69. 

«Πάτερ, έχω αυτό τον λογισμό ...» Και η απάντηση ενδέχεται να είναι: «Ναι, 
είναι από τον εχθρό. Πρόσεχε». Αυτό θα ήταν αρκετό. Διαπιστώνεται πάλι ότι, 
σύμφωνα µε το πνεύμα του Γέροντος Σωφρονίου, η οδός της τελειότητας 
έγκειται στην άσκηση της μιας σκέψεως, που ενοποιεί και θεραπεύει την 
καρδιά, η οποία είναι το πνευματικό κέντρο του ανθρώπου. 

Η πνευματική πρακτική της καθημερινής εξαγορεύσεως Φέρει τον φόβο 
του Θεού εντείνει τη νοερά νήψη και δημιουργεί θεία ατμόσφαιρα μεγάλης 
εμπνεύσεως. Σε όποιον την εφαρμόζει χορηγείται επίσης απόλυτη ενέργεια 
συνειδήσεως ενώπιον του Θεού, ιδιαίτερα πριν από τη Θεία Κοινωνία. 
Προσεγγίζει κανείς στα Τίμια Δώρα µε τη διάκριση της «καθαράς συνειδήσεως», 
όπως λέει ο απόστολος Παύλος (Εβρ. 10,22: Α’ Κορ. 11,29), και λαμβάνει το 
πλήρωμα της ευλογίας του Θεού. Στη Θεία Μετάληψη, ορισμένοι λαμβάνουν 
άρτο και οίνο, και άλλοι κάποια πνευματική αναψυχή. Αλλά όσοι διαθέτουν 
καθαρή συνείδηση κοινωνούν τον Θεό σε όλη την ισχύ και το κράτος Του. 

Με τον τρόπο αυτό όλες οι συναντήσεις µας, και ιδιαίτερα αυτές µε τον 
πνευματικό µας πατέρα, γίνονται προφητικά γεγονότα, υπό την προὐπόθεση 
πάντοτε ότι [/290] είμαστε οπλισμένοι µε τη «μονολόγιστη ευχή», για την οποία 
μιλούν οι Πατέρες, και βιάζουμε διαρκώς τον νου µας να παραμένει στον χώρο 
της καρδιάς. Συνηθίζουμε σταδιακά να ζούμε µε μία σκέψη, να 
εξομολογούμαστε τον μοναδικό λογισμό που βασανίζει τον νου µας και 
εμποδίζει την πνευματική µας αύξηση. Όπως ένας άνθρωπος, που βλέπει µια 
πέτρα στον δρόμο του την κλωτσά µακριά µε µια αστραπιαία κίνηση, έτσι και 
εμείς μόλις αναγνωρίσουμε τον λογισμό που µας ταλαιπωρεί, µε µια απλή και 
γρήγορη εξαγόρευση, απαλλασσόμαστε από το εμπόδιο που φράζει τον 
πνευματικό δρόμο µας. Όλα τότε γίνονται απλούστερα και ευκρινέστερα. 
Αναγόµαστε στο οντολογικό ή πνευματικό επίπεδο εγκαταλείποντας καθετί 
το ψυχολογικό. Διαφορετικά, όλες οι συναντήσεις και εξομολογήσεις µας 
αποβαίνουν ατελείωτες και εντελώς ανωφελείς ψυχολογικές συζητήσεις. 

Λίγο καιρό µετά την προσέλευση κάποιου στη μονή, ο Γέροντας 
Σωφρόνιος τον συμβούλευσε: «Αν θέλεις να ξεριζώσεις τα πάθη, πρέπει να 
μάθεις να κλαις». Ο άνθρωπος [/591] που πενθεί ενώπιον του Θεού διακατέχεται 
απὀ µία µόνο σκέψη. Είναι αδύνατον να πενθεί έχοντας στον νου του πλήθος 
λογισμών. Αν αγωνίζεται να δεσμεύει τον νου του, προσηλώνοντας τον στη μία 
σκέψη που του δίνει ο Θεός, τότε η ίδια αυτή σκέψη θα κατεργάζεται την ένωση 
του νου του µε την καρδιά του. Τέτοιοι λόγοι ζωοποιούνται µέσα µας από τη 
χάρη, ανοίγουν την καρδιά και προσάγουν τον άνθρωπο σε καινή γνώση των 
μυστηρίων του Θεού. Συχνά δίδονται από τον Ίδιο τον Θεό κατά τη διάρκεια της 
προσευχής ή από τον πνευματικό µας πατέρα ή µέσα από τις Γραφές. Τέτοια 
σκέψη αποτελεί ζωντανό λόγο, αναμμένο κάρβουνο, όμοιο µε εκείνον που άγγιξε 
τα χείλη του Ησαῖΐα (Ἠσ. 6,6-7). 

Αν ζούμε, προσευχόµαστε, εξομολογούμαστε, συνδιαλεγόµαστε και 
πενθούμε µε µια μόνο σκέψη, θα εξαγνίζεται ο νους και θα έχουμε σωστή στάση 
στις συναντήσεις µας µε τους αδελφούς µας και προπαντός στην εξομολόγηση 
του λογισμού µας. Σταδιακά η εκπεσµένη και διασπασµένη ύπαρξη µας θα 

θεραπεύεται, καθώς ο χώρος τῆς καρδιάς µας θα ανακτά την αρχική του 
ακεραιότητα. 


[//992] 
15-ΗΠΑΛΗ ΜΕ ΤΟΝ ΠΕΙΡΑΣΜΟ 


ΕΙΝΑΙ ΠΟΛΥ ΠΡΟΝΟΜΙΟΥΧΟΣ ο άνθρωπος που έχει τη δύναμη να 
μέμφεται τον εαυτό του και να ταπεινώνεται ενώπιον του Κυρίου, διότι µια 
τέτοια στάση ελκύει τη συγκατάβαση του Θεού, ο Οποίος καταδέχεται τότε να 
ενωθεί μαζί του. Η αυτοµεµψία όµως του είδους αυτού εξαρτάται από την πίστη, 
που διδάσκει τον άνθρωπο να εναποθέτει όλη την ελπίδα του µόνο στον Κύριο 
παραβλέποντας όλα τα ανθρώπινα στηρίγματα. Ο άνθρωπος ελπίζει «παρ’ 
ελπίδα» ότι ο Θεός θα πραγματοποιήσει το αδύνατο, θα εκπληρώσει το μέγιστο 
θαύμα Του και θα χαρίσει στον αμαρτωλό µια θέση «επί της τραπέζης Του εν τη 
Βασιλεία των Ουρανών» (Λουκ. 22,350). Είθε να οδηγηθούµε όλοι σε τέτοιο 
μακάριο τέλος στους κόλπους του Αβραάμ, του Ισαάκ και του Ιακώβ. 

Όταν απειλούμαστε από τον θάνατο, µας προσφέρεται η µεγαλύτερη 
ευκαιρία να τοποθετηθούµε αιώνια στη ζωηφόρο οδό του Κυρίου. Τότε, και 
κάποια ανεπαίσθητη αλλοίωση της καρδιάς είναι αρκετή, για να εισέλθουμε 
στην οδό αυτή. Αρκεί µόνο να προφέρουµε µια απλή προσευχή, όπως: «Δόξα Σοι, 
Κύριε, δόξα Σοι, αρχηγέ της ζωής και νικητή του θανάτου», και έτσι παραδίδουµε 
τους εαυτούς µας στο άγιο θέλημα Του. Όσο ισχυρότερη [//293] είναι η απειλή του 
θανάτου που αντιμετωπίζουμε, τόσο δυναμικότερα η μικρή αλλοίωση της 
καρδιάς µας θα διευρύνει την ύπαρξη µας προς την εν Θεώ ζωή και θα την κάνει 
δεκτικότερη για την επίσκεψη της θείας χάριτος. 

Όσο το Φως της ζωής καίει µέσα µας, διατηρεί ζωντανή τη μνήμη του 
θανάτου. Ὡστόσο τον περισσότερο καιρό δεν αισθανόμαστε την απειλή του 
θανάτου, και αυτός είναι ένας λόγος, για τον οποίο επωφελούμαστε από τα 
ασκητικά αναγνώσματα. Στα μοναστήρια τα αγωνίσματα αυτά αποτελούν µέρος 
της καθημερινής ζωής: μετάνοιες, προσευχές και μακρές ακολουθίες συντελούν 
στη νέκρωση του εαυτού µας, όπως επίσης και η αυτοσμίκρυνση µας ενώπιον 
των αδελφών. Ο μοναχός εγκολπώνεται την προσευχή του Ψαλμωδού: «Ίδε την 
ταπείνωσιν µου και τον κόπον µου και άφες πάσας τας αμαρτίας µου» (Ψαλμ. 
24,18). Ο πόνος της κακοπάθειας ταπεινώνει και συντρίβει την καρδιά: και τη 
στιγμή που η καρδιά του ανθρώπου συνθλίβεται, ο Θεός προσελκύεται προς 
αυτήν. «Καρδίαν συντετριμμένην και τεταπεινωμένην ο Θεός ουκ εξουδενώσει» 
(Ψαλμ. 50,17). Πράγματι, είναι αδύνατον να περιφρονήσει ο Θεός την πονεμένη 
καρδιά. Αντίθετα, στρέφεται προς αυτήν µε όλη την προσοχή και τον θαυμασμό 
Του: «Προσελεύσεται άνθρωπος και καρδία βαθεία» (Ψαλμ. 63,7). Τα βάθη της 
καρδιάς ωστόσο αναδύονται µέσα από πολύ πόνο, κακοπάθεια, ταπείνωση και 
συντριβή. 

Ο άγιος Σιλουανός βεβαιώνει ότι το σώμα µπορεί να καταβληθεί σε 
σύντομο χρονικό διάστηµα από τη νηστεία ή, ακούσια, από την ασθένεια. Αλλά 
προκειμένου να αλλοιωθεί μ/3941 η ψυχή, ὥστε να παραμένει διαρκώς ταπεινή, 
απαιτείται μεγάλη υπομονή. Μας υπενθυμίζει το παράδειγµα της οσίας Μαρίας 
Αιγυπτίας, της οποίας το σώμα καταμαράθηκε πολύ σύντομα, λόγω της 

ελλείψεως τροφής στην έρηµο. Τα δύο μικρά καρβέλια ψωμιού που είχε πάρει 
μαζί της είχαν γίνει προ πολλού σκληρά σαν πέτρα. Αλλά στα ενδόµυχα της 
ψυχής της έπρεπε να παλέψει εναντίον των παθών όπως µε άγρια θηρία. Ο 
αγώνας της ήταν δύσκολος και κράτησε πολλά χρόνια]. Κάθε φορά που δεχόταν 
επίθεση από κάποιον εµπαθή λογισμό, έπεφτε καταγής µε επίπονη προσευχή, 
ωσότου ερχόταν το φως του Θεού και την περιέλαμπε. Χρειάσθηκε δεκαεπτά 
χρόνια σκληρού αγώνα, για να μάθει να διαφυλάττει την ταπείνωση. Αφότου 
όμως διδάχθηκε την παιδεία του Θεού, έμεινε απρόσβλητη στις επιθέσεις και τα 
μοχθηρά σχέδια του εχθρού, γιατί είχε πια ενδυναµωθεί από το Πνεύμα του 
Θεού που ζούσε µέσα της. 

Υπάρχουν πολλοί τρόποι, µε τους οποίους ο θάνατος µπορεί να µας 
απειλήσει. Τις περισσότερες φορές αυτό συμβαίνει διαμέσου των δικών µας 
εμπαθών λογισμών, οπότε η ζωή της καρδιάς απειλείται άµεσα είτε από 
ακάθαρτο λογισμό ή από λογισμό φθόνου, κατακρίσεως ή υπερηφάνειας. Οι 
υπερήφανοι λογισμοί µας εκθέτουν στον μεγαλύτερο κίνδυνο. Μπορεί να 
αποβούν Οανατηφόροι, ικανοί να αλλοιώσουν την (ἴδια τη Φύση µας, 
καθιστώντας την κάποτε ακόµη και δαιμονιώδη. Σε τελική ανάλυση, όµως, όλοι 
οι αρνητικοί λογισμοί φέρουν µέσα τους το σπέρμα του θανάτου. 

[/995Ι Γενικά, προσπαθούμε να αντισταθούμε σε τέτοιες σκέψεις που 
ταλαιπωρούν την καρδιά λέγοντας, για παράδειγμα: «Κύριε Ιησού Χριστέ, 
ελέησον με’ Κύριε Ιησού Χριστέ, λύτρωσε µε από τα πάθη της ατιµίας και τις 
προσβολές του εχθρού», ενδέχεται όµως η αντιμετώπιση αυτή να µην επιφέρει 
καμία εσωτερική αλλαγή. Στην περίπτωση αυτή ωφελεί πολύ να παραμείνουμε 
ατάραχοι, να κλίνουμε το κεφάλι µας, και ακόµη περισσότερο τον νου µας και να 
ομολογήσουμε µε συντριβή: «Κύριε, είμαι ο χειρότερος από όλους τους 
αμαρτωλούς. Είμαι ανάξιος όχι µόνο για τη Βασιλεία Σου, αλλά και γι αυτήν την 
πρόσκαιρη ζωή. Ἐσύ, Κύριε, βλέπεις την κατάσταση μου’ έλα να µε βοηθήσεις». 
Ύπομένοντας μαθαίνουμε τη δύναμη αυτού του είδους της προσευχής. Το 
μυστικό είναι το εξής: αρκεί ένας αυθεντικά ταπεινός λογισμός να αγγίξει την 
καρδιά του ανθρώπου, για να τον ελευθερώσει από την εμπαθή δαιµονική 
επίρροια. Ο άγιος Σιλουανός μαρτυρεί ότι, μόλις ταπείνωνε τον νου του και τον 
βύθιζε στις φλόγες του άδη, το πνεύμα του καθαριζόταν από τους πονηρούς 
λογισμούς”. Η εξήγηση γι’ αυτό είναι ότι η εµπαθής σκέψη είναι αδύνατον να 
επιβιώσει µέσα σε νου που έχει ήδη καταδικάσει τον εαυτό του στον άδη. Ο άγιος 
Σιλουανός, κρατώντας τον νου του στον άδη, ταπεινώθηκε τόσο πολύ, ώστε ο 
εχθρός τον εγκατέλειψε. Ο πονηρός δεν µπορεί να ανεχθεί την πορεία της 
καταβάσεως. Θέλει µόνο να ανεβαίνει προς τα επάνω, γιατί επιδιώκει να υπερβεί 
ακόµη και τον ίδιο τον θρόνο του Θεού. Τι παράδοξο μυστήριο! Το µόνο που 
χρειάζεται στον άνθρωπο, [/596] για να ταπεινωθεί η καρδιά του έστω και λίγο, 

είναι να µεμφθεί τον εαυτό του ενώπιον του Θεού, και ο ενάντιος λογισμός 
Φυγαδεύεται αμέσως από αυτόν. Και όταν η καρδιά αρχίσει να μετέχει στην 
προσευχή µε συνοχή κατανύξεως και δακρύων, σφραγίζεται απὀ το έλεος του 
Κυρίου, και δεν μπορούν πλέον να την πλησιάσουν ανάρµοστοι λογισμοί. 

Όταν µας ταράσσουν λογισμοί και αισθανόµαστε παραλυμένοι από την 
απόγνωση και στερηµένοι από έμπνευση, αντί να προσευχόμαστε εναντίον των 
λογισμών αυτών, είναι πιο ωφέλιμο να κατεβάσουµε τον νου µας στην καρδιά 
και να καταδικάσουµε τον εαυτό µας µε πίστη ενώπιον του Θεού. Αν όµως 
ενδίδουµε τελικά στον φόβο ή την απόγνωση, ακόµη και ἂν ταπεινώνουμε τον 
νου µας, είναι προτιμότερο να παραλείψουμε εντελώς την άσκηση αυτή, διότι 
υπερβαίνει τα µέτρα µας. Πάντως ἂν έχουµε πίστη και ελπίδα στον Θεό, η 
γενναία πρακτική της αυτομεμψίας γρήγορα θα µας ελευθερώσει, και η 
έμπνευση µας θα αναπτερωθεί. Θα δούμε τότε το θαύμα του Θεού να 
συντελείται µέσα µας. Αυτός που κατέβηκε στα καταχθόνια θα συνοδεύσει την 
καθοδική πορεία του νου µας και, όπως ο Κύριος ανέβηκε υπεράνω των ουρανών 
και αιχμαλώτευσε αιχμαλωσία, θα αναβιβάσει και εμάς από τον άδη των παθών 
μας στη Βασιλεία της ἁμωμης αγάπης Του (Έφεσ. 49-10). Ωστόσο ας 
υπογραμμισθεί ότι, αν δὲν προηγηθεί ταπεινή κάθοδος, δεν θα ακολουθήσει 
αληθινή ανάβαση. 

[/997Ι «Άδης µου ο οίκος» (Ιώβ 17,13). Οι λόγοι αυτοί του δίκαιου Ιώβ 
περιγράφουν την κατάσταση της ψυχής που στερείται τη χάρη του Θεού. Άδης 
είναι ο «τόπος» όπου απουσιάζει ο Θεός. Πώς λοιπόν πρέπει να εννοήσουμε τον 
λόγο του Κυρίου προς τον άγιο Σιλουανό, «Κράτα τον νου σου στον άδη, και µην 
απελπίζεσαι»; Όταν βρισκόμαστε στον άδη, έχοντας χάσει τη χάρη του Θεού 
εξαιτίας των αμαρτιών και πονηρών διαλογισμών µας, κρίνουμε τον εαυτό µας 
άξιο της απουσίας του Θεού και ομολογούμε προς Αυτόν: «Ναι, Κύριε, ζω σε 
κόλαση, και ο μόνος ένοχος γι αυτό είµαι εγώ, γιατί έκανα τον ναό Σου σπήλαιο 
ληστών. Σε Σένα όμως, Κύριε, αρμόζει κάθε δόξα, ενώ σε μένα όλη αυτή η 
κόλαση που ζω». Με τον τρόπο αυτό κρατούµε ταπεινωμένο τον νου µας στον 
άδη που µας αρμόζει, χωρίς όµως να µας κυριεύει η απόγνωση. Μάλλον, 
αποδίδουµε δόξα στον Θεό, και βαθμηδόν η πίστη µας στο έλεος Του υπερνικά 
τον εσωτερικό µας άδη. 

Από οποιαδήποτε αιτία και αν µας εγγίζει ο θάνατος, και κρούει τη θύρα 
της ψυχής µας, δεν πρέπει να ενδώσουµε στον φόβο. Τίποτα δεν είναι σε θέση να 
μας κλονίσει όσο παραμένουμε σταθερά ενώπιον του Θεού και Του 
προσφέρουμε ευχαριστία, γιατί τότε η πίστη µας σε Αυτόν αποδεικνύεται 
ισχυρότερη από τον θάνατο που µας απειλεί. Οι Άγιοι βεβαιώνουν ότι σε καιρό 
ασθένειας και μεγάλης θλίψεως, ή όταν υποφέρουμε από κάποια αδικία ή 
δυστυχία, τίποτα δεν ευαρεστεί περισσότερο τον Θεό όσο η δοξολογία: «Δόξα Σοι, 
Θεέ µου, για όλα. Σε ευχαριστώ, Κύριε, για όλα τα αγαθά που µου χάρισε η 
αγαθότητα Σου και για όλα τα θλιβερά που έπεσαν επάνω µου». Έτσι η 
ψυχολογική ενέργεια του πόνου και της [/398] δοκιμασίας μετασχηματίζεται σε 
πνευματική ενέργεια για συνομιλία µε τον Θεό. Όταν ο άνθρωπος συνηθίσει να 
συνδιαλέγεται µε τον Θεό, είτε µε την αυτομεμψία είτε µε την απόδοση δόξας 

στο Πρόσωπο Του, αποκτά ένα είδος «μετασχηματιστή» που Λειτουργεί µέσα 
στην καρδιά του και µεταποιεί κάθε μορφή ενέργειας σε προσευχή. Για 
παράδειγµα, η ενέργεια της χαράς µπορεί να μετατραπεί σε προσευχή 
ευχαριστίας. Με τον τρόπο αυτό ο διάλογος του ανθρώπου µε τον Θεό γίνεται 
αδιάλειπτος. Για να αυξήσει τη σταθερότητα του διαλόγου αυτού ο Θεός 
αποσύρει τη χάρη Του. Το βλέμμα του Αδάμ πριν από την πτώση ήταν 
προσηλωμένο στον Θεό. Βρισκόταν σε συνεχή διάλογο μαζί Του. Ο σωτηριώδης 
σκοπός του Θεού είναι να µας παραλάβει πάλι στον Παράδεισο, αφού 
διδαχθούμε µε τη χάρη Του να ζούμε ακατάπαυστα στην παρουσία Του. 

Ένας πολύ θετικός τρόπος ακυρώσεως της πειρασµικής ενέργειας είναι να 
αυξήσουμε τον πόθο µας για τον Θεό. Όταν ο νους µας βυθίζεται τελείως στο 
Πνεύμα του Θεού, η προσευχή µας γίνεται τόσο έντονη και ο πόνος της 
μετάνοιας τόσο οξύς, ώστε κάθε πειρασμός απλώς υποχωρεί και σβήνει. Οι 
προκλήσεις του κόσμου αυτού είναι σαν φωτιά: και για να τις εξαλείψουμε, 
έχουµε ανάγκη από το καταναλίσκον πυρ της Θεότητας. 

Σχετικά µε τους πειρασμούς που προέρχονται απὀ έξω, ο απόστολος 
Ἰάκωβος παραινεί να τους εκλαµβάνουµε ως χαρά και προνόμιο (]ακ. 1,2), επειδή 
μας παρατίθενται ως ευκαιρίες για να επιδείξουµε την αγάπη µας προς τον [//999] 
Θεό. Με αυτούς εκδηλώνουμε την προτίµηση µας προς το Πρόσωπο Του, αντί 
προς τον κόσµο και τα σχήματα του, αλλά και την πλήρη εμπιστοσύνη µας προς 
Εκείνον, ο Οποίος εγείρει ακόµη και τους νεκρούς. Αν επωφελούμαστε από 
τέτοιες ευκαιρίες, το Πνεύμα του Θεού θα ευαρεστείται να αναπαύεται µέσα µας 
(Α΄ Πέτρ. 4112-14). 

Σύντομα η δίψα µας για τον Θεό θα συναντηθεί µε τη δική Του άφθαρτη 
παρηγοριά, που είναι απείρως γλυκύτερη από την πικρία της κενής κοσμικής 
χαράς. Όταν φέρουμε μέσα µας τη χάρη της παρακλήσεως Του, 
συνειδητοποιούµε ότι ο θησαυρός που έχουµε δεχθεί µέσα µας και το πανηγύρι 
στο βάθος της καρδιάς µας είναι ασύγκριτα ανώτερα από οποιαδήποτε 
ευχαρίστηση του έξω κόσμου. Είναι φυσικό να προτιμούμε Εκείνον, ο Οποίος 
είναι «μείζων της καρδίας ημών» (Α΄ Ιωάν. 3,20). Όταν µας καταφλέγει ο πόθος 
για βαθύτερη γνώση της μεγαλοσύνης Του, οι πειρασµοί περνούν σχεδόν 
απαρατήρητοι. Η δίψα µας για τον Θεό καταπίνει κάθε αρνητικό στοιχείο που 
ελλοχεύει στην οδό µας. Με τη βοήθεια του Θεού ενισχυόµαστε και γινόμαστε 
ικανοί να αντιστεκόµαστε στις επιθέσεις του εχθρού, καταπατώντας τις δυνάμεις 
του (Λουκ. 10,19). 


[//400] 
16-ΖΗΛΟΣ ΓΙΑ ΤΟΝ ΟΙΚΟ ΤΟΥ͂ ΘΕΟΥ͂ 


«Όποιος γνώρισε µε το Άγιο Πνεύμα την αγάπη του Θεού, αυτός 
δεν βρίσκει ανάπαυση ούτε την ημέρα οὔτε τη νύχτα: και όταν 
ακόµη το σώμα αποκαμωμένο αναπαύεται στο κρεβάτι, η ψυχή 
ακάµατη δεν παύει και από εκεί να Φέρεται µε όλη τη δύναμη της 
προς τον Θεό Πατέρα της»! 


ΣΤΗΝ ΠΑΛΙΑ ΔΙΑΘΗΚΗ ο βασιλιάς Σολομών χαρακτηρίζει τον θείο ζήλο 
«σκληρόν ως άδην» (Άσμα ασµάτων 8,6). Τέτοια υπήρξε η έμπνευση των τέκνων 
των Προφητών, «σκληρή σαν τον άδη»! Στην Καινή Διαθήκη ωστόσο 
ανακαλύπτουμε ότι ο ζήλος του Θεού είναι κραταιότερος ακόµη και από τον 
θάνατο (Αποκ. 12,11). Πράγματι, ο Ίδιος ο Κύριος αποτελεί το ύψιστο παράδειγµα 
αυτής της αλήθειας. 

Ο θείος ζήλος, η δίψα για τον Θεό, αποτελεί απόδειξη θειϊκής εμπνεύσεως. 
Με τη βοήθεια της εµπνεύσεως αυτής μπορούμε να πορευόµαστε µε αγαλλίαση 
και δικαιοσύνη, ενώ χωρίς αυτήν, µε την εκπεσµένη και κατατραυματισμένη 
φύση µας, απλώς καταλήγουμε να πληγώνουμε τους αδελφούς µας. Η έλλειψη 
του θείου φόβου δυσχεραίνει τόσο την πορεία µας, ώστε να αργοσέρνουμε [/401] 
τα βήματα µας σε όλη τη ζωή µας. Αντιθέτως, όταν µας καταφλέγει ο θείος 
ζήλος, καταπνίγονται όλες οι αρνητικές τάσεις της ψυχής µας. 

Ο ζήλος χαρακτηρίζει τους Αγίους και όσους προοδεύουν στην πνευματική 
ζωή. Ο Γέροντας Σωφρόνιος ορίζει τη θεία έμνευση ως την ενέργεια του Αγίου 
Πνεύματος στην καρδιά. Αν ο άνθρωπος καταβάλλει κάθε προσπάθεια για να 
συσσωρεύσει την ενέργεια αυτή στην καρδιά του, η θεία έμπνευση θα αυξηθεί 
μέσα του, µην επιτρέποντας του καμία ανάπαυση, ωσότου «κατακυριευθεί» από 
αυτήν και «χορτασθεί από την όραση της δόξης του Θεού», όπως λέει ο 
Ψαλμωδός (Ψαλμ. 16,15). 

Οι παλαιοί Πατέρες περιέγραφαν την καρδιά που εμπνέεται µε θεϊκό 
τρόπο ὠς καρδία «πάσχουσα τα θεία». Πράγματι, η εμπνευσμένη καρδιά 
πλατύνεται από την ακόρεστη δίψα της να φιλοξενήσει Εκείνον, ο Οποίος 
υπερβαίνει τον χρόνο και τον χώρο. Όλος ο έσω άνθρωπος πάσχει, καθώς η 
καρδιά του αποδεικνύεται απειροελάχιστη και ο Θεός «μείζων αυτής» (Δ’ Ιωάν. 
3,20). Μας καταδικάζει η στενότητα της καρδιάς µας, επειδή αδυνατούμε να 
προσλάβουµετο πλήρωμα της θείας αγάπης. 

Ο θείος ζήλος δεν συνεπάγεται την εκτέλεση εξωτερικών πράξεων 
ευλάβειας, οι οποίες έχουν µόνο σχετική αξία. Όπως υπογραμμίζει ο απόστολος 
Παύλος, «η σωματική γυμνασία προς ολίγον εστίν ωφέλιμος, η δε ευσέβεια προς 
πάντα ωφέλιμος εστιν, επαγγελίαν έχουσαν ζωής της νυν και της μελλούσης» 

(Α΄ Τιμ. 4,8). Επομένως πρωταρχική [/402Ι σημασία έχει το εσωτερικό έργο της 
ευλάβειας, το οποίο επιτελούμε στην καρδιά µας. Στόχος µας είναι η 
εκλέπτυνση της καρδιάς, ωσότου αρχίσει να λειτουργεί ως πνευματικό 
ραντάρ, ανιχνεύοντας κάθε κίνηση του θείου θελήματος, όπως λέει ο 
Γέροντας Σωφρόνιος, και έχοντας πάντοτε την ετοιμότητα να το εκπληρώσει. 
Εδώ έγκειται η τελειότητα της ζωής: στην ελεύθερη υποταγή της θελήσεως 
μας στο θέλημα του Θεού. 


Πρέπει ωστόσο να αποκτήσουμε πρώτα την απαραίτητη «συσκευή». 
Χρειαζόμαστε καθαρή καρδιά, ώστε να ανιχνεύουμε και να δεχθούμε το θέλημα 
του Θεού. Προκειμένου να συλλαμβάνουμε τα κύματα του θείου θελήματος, 
έχουµε ανάγκη από εκλεπτυσμένη καρδιά, καλλιεργημένη µε την αδιάλειπτη 
επίκληση του αγίου Ονόµατος του Ιησού και τα δάκρυα της μετάνοιας, εφόσον 
όλοι έχουμε τραυματισθεί ποικιλότροπα από την αμαρτία. Ο ζήλος 
δημιουργείται από την ελεύθερη και ολοκληρωτική υποταγή του μικρού 
ανθρώπινου θελήματος µας στο μεγάλο θέλημα του Θεού: και το πλήρωμα του 
ζήλου αυτού στη ζωή µας συνίσταται πρωτίστως στην εσωτερική εργασία στη γη 
της καρδιάς µας. 

Ο άνθρωπος που διαθέτει εκλεπτυσμένη καρδιά αισθάνεται τι είναι 
ευάρεστο στον Θεό ανεξάρτητα από τις περιστάσεις. Η καρδιά του συμμετέχει σε 
ό,τι κάνει. Όταν προσφέρει ένα χέρι βοηθείας στον αδελφό του, για παράδειγµα, 
το κάνει µε όλη την καρδιά του. Οι άνθρωποι [//405] αισθάνονται τις διαθέσεις 
όσων τους περιστοιχίζουν και γνωρίζουν πότε η βοήθεια τους προσφέρεται 
ελεύθερα και καλοπροαίρετα. Ενδέχεται να ζητήσουμε τη βοήθεια κάποιου και 
σύντομα να το μετανιώσουμε. Αν δεν προσφέρουμε µε πρόσχαρη καρδιά, 
σκορπίζουµε δυσαρέσκεια και πικρία. «Ιλαρόν γαρ δότην αγαπά ο Θεός» (Β’ Κορ. 
9,7). Και «ιλαρός δότης» είναι εκείνος του οποίου η καρδιά είναι ζωντανή, 
γενναιόδωρη και κατευθύνει όλες τις ενέργειες του (Εφεσ. 6,6). Ο άνθρωπος 
αυτός προσφέρει µε την καρδιά του, συγχωρεί µε την καρδιά του (Ματθ. 18,35), 
ομιλεί στον Θεό από την καρδιά του. Όσον αφορά τις σχέσεις µας µε τον Θεό και 
τον πλησίον οφείλουμε να αγωνιζόµαστε καθημερινά να διατηρούμε την καρδιά 
μας ζωντανή και να κάνουμε τα πάντα µε θερμή διάθεση: διαφορετικά οι 
πράξεις µας θα έχουν µηδαμινό ή και καθόλου όφελος για τους άλλους. 

Οι άρχοντες του κόσμου τούτου ενδιαφέρονται ελάχιστα για τις διαθέσεις 
των υπηκόων τους’ κύριο μέλημα τους είναι η εκτέλεση του έργου και η 
εξοικονόμηση κέρδους από αυτό. Για µας όµως τους χριστιανούς τα πράγµατα 
διαφέρουν. Εκτελούμε την εργασία µας έχοντας τον νου µας στον Θεό, στην 
προοπτική της σχέσεως µας μαζί Του. Ο Κύριος µας, ο Χριστός, δεν έχει ανάγκη 
από τα δουλικά µας έργα: είναι ανενδεής. Το μοναδικό αίτηµα Του είναι: «Δος 
μοι, υιέ, σην καρδίαν» (Παροιμ. 23,26). Και ευαρεστείται αληθινά, όταν Του 
προσφέρουμε την καρδιά µας και Τον υπηρετούμε µε ένθερµο ζήλο, ώστε να 
μπορεί να «προσποιηθεί» ότι έχει λόγο να µας χαρίσει όλα τα δικά Του. [//404! Αν 
ζούμε µε ζήλο Θεού, Του «παρέχουμε» την ευκαιρία να µας ανταμείψει µε τη δική 
Του ζωή. Ο Κύριος εξετάζει την καρδιά και τους νεφρούς µας (Ψαλμ. 7,10) νύχτα 
και ηµέρα, ώστε να µπορεί να µας αποδώσει κατά την καρδιά µας. Όπως εύχεται 

ο Ψαλμωδός: «Δώη σοι Κύριος κατά την καρδίαν σου και πάσαν την βουλήν σου 
πληρώσαι» (Ψαλμ. 19,8). 

Ο Κύριος θα ήθελε να Τον πλησιάζουµε όχι µόνο ως τον Παντοδύναμο 
Δημιουργό µας -παρόλο που όντως είναι Παντοδύναμος-, αλλά και µε την 
επίγνωση του εκπεσµένου πλάσματος, που εγγίζει µε προσδοκία τον Σωτήρα, 
τον Λυτρωτή και τον Ευεργέτη του. Ποθεί να Του υποτασσόµαστε, όχι μόνο γιατί 
είναι Δεσπότης και Κύριος αλλά και Πατέρας, και να Του εκφράζουμε όλη την 
ευγνωμοσύνη µας. Με τον τρόπο αυτό Του παραδιδόµαστε µε ταπείνωση, και η 
στάση µας αυτή ανοίγει την οδό προς τη θεία αγάπη. Έτσι σταδιακά θα 
γνωρίσουμε τον Κύριο ως τον Μεγάλο Ευεργέτη µας. Ως Κάποιον που προνοεί 
για µας κάθε στιγμή, που φυλάττει την ψυχή µας κάτω από την επισκοπή Του 
και του Οποίου πρωταρχικός στόχος είναι η καρδιά µας, την οποία δεν παύει να 
αναζητεί από το πρωί ως το βράδυ και από το βράδυ ως το πρωί (Ιώβ 7,18). Αλλά 
και εμείς οφείλουμε να θέσουμε τον Κύριο ως πρωτεύοντα στόχο της ζωής µας 
καινα καλλιεργήσουμε ζωντανή σχέση μαζί Του. 

Η κληρονομιά που ελπίζουμε να λάβουμε στην αιώνια Βασιλεία εξαρτάται 
από τη ζέση του πνεύματος που [/405Ι καλλιεργούμε στη ζωή αυτή. Ο Θεός ζητεί 
να Του προσφέρουμε την καρδιά µας, ώστε να µπορεί ο Ίδιος να ανάβει µέσα της 
το πυρ της θεϊκής Του αγάπης. Όλες οι εξωτερικές µας πράξεις και η τήρηση των 
διαφόρων κανόνων και κανονισμών θα πρέπει απλώς να συνιστούν εκφράσεις 
του ενδότερου ζήλου που Φλέγει τις καρδιές µας. Πόσο πολύ ευαριστήθηκε ο 
Κύριος από το δίλεπτο της πτωχής χήρας! Δεν Τον απασχολεί το μέγεθος ή η 
ποσότητα τῆς προσφοράς µας. Ελκύεται απὀ την ταπεινή καρδιά. Είναι πολύ 
συναρπαστικό το γεγονός ότι μόνο η ταπεινή και συντετριμμένη καρδιά είναι σε 
θέση να δεχθεί και να διαφυλάξει τα χαρίσματα του Θεού. Αλλά όταν η καρδιά 
αρχίζει να ψυχραίνεται, γινόματε κακεντρεχείς, και τα πάθη κερδίζουν έδαφος 
µέσα µας. Στην ιστορία της Εκκλησίας συχνά επαναλήφθηκε το εξής 
φαινόμενο: πολλοί Άγιοι αποτέλεσαν αντικείµενο πνευματικού φθόνου από 
δαιμονική επίδραση, που συχνά κατέληγε σε τραγικό διωγμό μέσα στην 
Εκκλησία. 

Σε όσους ακολουθούν την πλατειά οδό του κόσμου, ο θείος ζήλος είναι 
ανυπόφορος. Κάποια αδελφή επισκέφθηκε τον γιατρό, επειδή είχε πυρετό. Ο 
γιατρός την εξέτασε και της είπε: «Και μόνο η σκέψη να γίνεις μοναχή είναι 
ικανή να σου ανεβάσει τον πυρετό!» Με την παράδοξη αυτή ιδέα του ήταν σαν να 
της έλεγε: «Δεν είναι καθόλου παράξενο να έχεις πυρετό. Η ιδέα του μοναχισμού 
µε κάνει να τρέμω από φόβο!» Αλλά πως εξηγείται ο φόβος αυτός; Πολύ απλά, οι 
εντολές του Θεού είναι ανυπόφορες για τον «ψυχικό» άνθρωπο, γιατί τον 
καλούν να μισήσει όλα όσα αποτελούν το ψευδοστήριγμα του, δηλαδή τον 
ίδιο τον κόσμο, ο οποίος κατέχεται από το [/406] κακό. Ο Θεός εντέλλεται να 
αρνηθούμε τον κόσμο και να απαρνηθούμε κάθε μορφή προσκολλήσεως σε 
αυτόν. Ορίζει να Τον ακολουθήσουμε και να Τον αγαπήσουµε μέχρι αυτοµίσους. 
Όσα απαιτεί από µας είναι όντως φοβερά. Οι εντολές Του είναι αβάσταχτες, 
ιδιαίτερα για µια ανάλγητη καρδιά, συρρικνωμένη από την ίδια την ψυχρότητα 
της. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -202- 


Όταν όµως ο Θεός θερμαίνει και πλαταίνει την καρδιά µας, τότε 
ακολουθούμε χαρούμενοι την οδό των εντολών Του. «Οδόν εντολών Σου 
έδραμον, όταν επλάτυνας την καρδίαν μου» (Ψαλμ. 11822). Ο Ίδιος ο Κύριος 
παροτρύνει: «Άρατε τον ζυγόν µου εφ’ υμάς ... ο γαρ ζυγός µου χρηστός και το 
φορτίον µου ελαφρόν εστιν» (Ματθ. 1129-30). Το φορτίο και ο ζυγός Του θα είναι 
το αγαλλίαμα µας, αν τα βαστάσουμµε χάριν της αγάπης Του. Ο άγιος Ιωάννης ο 
Θεολόγος µας διαβεβαιώνει ότι οι εντολές του Θεού «βαρείαι ουκ εισίν» (Δ’ Ιωάν. 
5,9) και πράγματι είναι ελαφρές, όταν όλος ο πόθος µας στρέφεται προς Αυτόν. 

Ο Γέροντας Σωφρόνιος µας διηγόταν ότι, όταν ήταν νέος μοναχός στο 
Άγιον Όρος, περίµενε µε ανυπομονησία την έλευση της νηστείας της Μεγάλης 
Τεσσαρακοστής. Η περίοδος αυτή αποτελεί πράγματι μεγάλο πνευματικό 
πανηγύρι, και έχω τη βεβαιότητα ότι όλοι µας έχουµε γευθεί κάποια εμπειρία 
από τον ευφρόσυνο χαρακτήρα της. Αν ξεκινήσουμε τη νηστεία µε πνευματική 
ζέση, ο Θεός θα µας παρηγορήσει µε τη χάρη Του. Κύρια //407] μέριμνα, που 
πρέπει να µας διακατέχει στη συνέχεια, είναι να διαφυλάξουμε τη χάρη αυτή ως 
το τέλος της έκτης εβδομάδας, ώστε να αξιωθούμε να ακολουθήσουμε τον Κύριο 
στα Άγια Πάθη Του. 

Ο άγιος Γρηγόριος ο Παλαμάς, στην ομιλία του στην παραβολή του 
Τελώνου και Φαρισαίου, σημειώνει τα εξής για όσους έχουν διδαχθεί να 
ταπεινώνουν πνευματικά τον εαυτό τους και να αυτοκαταδικάζονται στον άδη: 
«Όποιος θεωρεί τον εαυτό του πραγματικά υπεύθυνο για την αιώνια κόλαση, 
πως δεν θα υπομείνει µε γενναιότητα όχι µόνο ατιµία αλλά και ζημία και 
ασθένεια και γενικά κάθε δυσκολία και κακοπάθεια;»; Το χωρίο αυτό διαφωτίζει 
το νόημα του λόγου του Κυρίου προς τον άγιο Σιλουανό: «Κράτα τον νου σου 
στον άδη, και µην απελπίζεσαι». Αληθινά δεν υπάρχει μεγαλύτερος λόγος από 
αυτόν, που µας μετέδωσε ο Άγιος. Ας ταπεινώνουµε λοιπόν τους εαυτούς µας, 
ομολογώντας ότι είµαστε άξιοι για τον άδη, εξαιτίας της αμέλειας µας και της 
άθλιας απροθυµίας µας να υποταχθούμε στο θείο θέλημα. Υιοθετώντας τη 
στάση αυτή ποτέ δεν θα παρατηρούμε κάτι αρνητικό γύρω µας, ενώ ο ζήλος και ο 
πόθος µας για τον Θεό θα µας χαρίζουν µεγάλη χαρά. Αν όµως σταματήσουμε 
να προσευχόµαστε και η καρδιά µας ψυχρανθεί, δεν θα έχουµε τη δύναμη να 
αντισταθούµε στις υποκιινήσεις του εχθρού, ενδίδοντας στον γογγυσµό, την 
κατάκριση, την άκαιρη ομιλία κ.ο.κ. 

Αρκεί έστω και λίγος ζήλος να βοηθήσει έναν άνθρωπο µε δύσκολο 
χαρακτήρα να ξεπεράσει τον εαυτό [/408] του. Ο πόθος του για προσευχή γεννά 
μέσα του τον φόβο του Θεού. Έχει επίγνωση ότι, αν επιτρέψει στη φύση του να 
υπερισχύσει, θα του προξενήσει απώλεια της προσευχής και της θείας 
παρηγοριάς που τη συνοδεύει. Ένα τέτοιο ενδεχόμενο θα ήταν τόσο ανυπόφορο, 
ώστε προτιμά, αντί γι αυτό, να δαμάσει τον τραχύ χαρακτήρα του. Ας µη 
φανταζόμαστε λοιπόν ότι έχουµε κάθε λόγο να συμπεριφερόμαστε ανάρµοστα, 
απλώς επειδή δεν µας ευνοεί ο δύσκολος χαρακτήρας μας! Επίσης ας µην 


2Γρηγορίου Παλαμά, ΟΜΙΔΙΑ 2 ΡΩ 151,32. 

επιδιώκουμε να αυτοδικαιωνόµαστε, όταν µας εγκαταλείπει ο Φόβος του Θεού 
και αρνούμαστε να ταπεινωθούμε ή αμελούμε να επιβληθούμε στον εαυτό µας ή 
να ελέγξουμε τη γλώσσα µας. Η γλώσσα είναι μικρό µέλος, λέει ο απόστολος 
]άκωβος, αλλά ικανό να συντρίψει οστά (Ίακ. 3,5-6). Μας δόθηκε από τον Θεό για 
να Τον δοξάζουµε και όχι για να ομιλούμε άπρεπα για τον πλησίον µας. 

Ο θείος ζήλος αποτελεί το κλειδί για την κατανόηση των Αγίων, οι οποίοι 
είχαν όλοι τον ιδιαίτερο χαρακτήρα τους. Ακόμη και οι δύο κορυφαίοι των 
Αποστόλων, Πέτρος και Παύλος, ενώ είχαν τις ασυµφωνίες τους, έδιναν χώρο ο 
ένας στον άλλο και γνώριζαν µε ποιόν τρόπο να ταπεινώνονται ο ένας ενώπιον 
του άλλου. Βλέπουμε, για παράδειγµα, µε πόσο θαυμασμό εκφράζεται ο 
απόστολος Πέτρος για τον απόστολο Παύλο (Β’ Πέτρ. 3,15-16). Επίσης, µε ποιόν 
τρόπο ο απόστολος Παύλος υποτάχθηκε στον απόστολο Πέτρο ως προς 
πρεσβύτερο, όταν πήγε στα Ιεροσόλυμα για να τον συµβουλευθεί, ώστε να µην 
τρέχει «εις κενόν» (Γαλ. 2,2). [/09Ι Ας αναλογισθούμε µε πόση επιθυµία ζητούσε 
την επιβεβαίωση του αποστόλου Πέτρου, που ήταν ο απλούστερος εκ των δύο! Ο 
απόστολος Παύλος ήταν πλούσιος σε εμπειρία και λόγο, αλλά ο απόστολος 
Πέτρος είχε λάβει το Πνεύμα σε ίσο μέτρο, ως πρωτοκορυφαίος των Αποστόλων. 
Η Εκκλησία τους συνεορτάζει και δεν έχει τόση σημασία να γνωρίζουμε ποιος 
από τους δύο ήταν μεγαλύτερος ενώπιον του Θεού. 

Χάρη στον μεγάλο ζήλο τους οι Απόστολοι έφθασαν στα πέρατα της γης, 
κηρύττοντας το Ευαγγέλιο. Ο ίδιος ζήλος ενέπνευσε τους Μάρτυρες να χύσουν το 
αίμα τους. Όσο για τους ασκητές, οι όσιοι και θεοφόροι Πατέρες µας έζησαν µε 
μεγάλη αυστηρότητα, αδιαφορώντας τελείως για την κακοπάθεια. Η ζωή στην 
έρημο µε λίγο ξερό ψωμί ήταν γιί αυτούς πανηγύρι, γιατί είχαν απόλυτη 
εμπιστοσύνη στην φιλάνθρωπη πρόνοια του Θεού. Ο Γέροντας Σωφρόνιος µας 
διηγήθηκε ότι, όταν ζούσε ως ερημίτης, βρήκε κάποτε στο δάσος λίγα 
πικραμύγδαλα. Ἠταν πανευτυχής και έφαγε περίπου έξι από αυτά, αλλά 
σύντομα αισθάνθηκε δυνατό πόνο στο στομάχι και πήγε στην τουαλέτα. Εκεί 
υπήρχαν μερικά αποκόμματα από εφημερίδες. Σηκώνοντας κάποιο από αυτά, 
διάβασε τα παρακάτω λόγια: «Περισσότερα από δώδεκα πικραμύγδαλα µπορεί 
να είναι θανατηφόρα». Ο Ίδιος ο Θεός είχε επέμβει. Ο Γέροντας θα είχε φάει 
οπωσδήποτε περισσότερα από έξι, καθώς τέτοια τροφή ήταν πολυτέλεια. Αλλά ο 
Θεός προνόησε τόσο καθαρά για την προστασία του, ώστε ο Γέροντας περιήλθε 
σε έκσταση ευγνωμοσύνης, αδυνατώντας µε τα δάκρυα του να ευχαριστήσει 
επαρκώς τον Θεό για την αγάπη Του. 

[4101 Μου ανέφερε επίσης ένα άλλο περιστατικό. Κατηφορίζοντας κάποτε 
προς το καλύβι του στα Καρούλια, γλίστρησε. Τελευταία στιγµή κατόρθωσε να 
αρπαχθεί από έναν θάμνο και έμεινε μισοκρεμασμένος στην άκρη του γκρεμού 
πάνω από τη θάλασσα. Την ίδια ώρα αναφώνησε, «δόξα Σοι, ο Θεός!» και αµέσως 
ο Θεός του αποκάλυψε, σε ένα είδος πανοραμικής οράσεως, όλες τις περιστάσεις 
της ζωής του, κατά τις οποίες διασώθηκε από βέβαιο θάνατο. Κάθε λογής 
κίνδυνος ή στέρηση µπορεί να αποβεί πανηγύρι για τους μοναχούς. Ο Θεός 
βρίσκεται τόσο κοντά τους, ώστε ακόµη και η αὐπνία γίνεται πηγή μεγάλης 
χαράς, όταν η νύχτα μετατρέπεται σε γιορτή. Οι μεγάλοι ασκητές του πνεύματος 

μετέρχονται κάθε είδους κακοπάθεια, ἐμφορούμενοι από τον μεγάλο ζήλο τους 
για τον Θεό. 

Για τον άγιο Σιλουανό κάθε τέτοια ανθρώπινη προσπάθεια συνιστά 
απλώς έκφραση αγάπης για τον Θεό: όποιος αγαπά, προσεύχεται. Για τον ίδιο 
λόγο, όποιος δεν προσεύχεται, δεν αγαπά τον Θεό. Αν αγαπάμε τον Θεό, 
μοναδικός µας πόθος θα είναι να συνομιλούμε µε Εκείνον τον Οποίο αγαπάμε. Η 
υπακοή είναι επίσης ζήτημα αγάπης. Ο άγιος Σιλουανός λέει ότι είναι εύκολο και 
πραγματικά φυσικό να υπακούουμε, εφόσον υπάρχει έστω και λίγη αγάπη µέσα 
μας’. Όταν αγαπά κανείς τον γέροντα του ή τους αδελφούς και τις αδελφές του, 
πώς μπορεί να τους αρνηθεί κάτι που του ζητούν; Η αγάπη του είδους αυτού 
αποτελεί τεκμήριο θείου ζήλου. 

[4111 Το χάρισμα του θείου ζήλου µας προστατεύει και η ζέση του µας 
προασπίζει από πολλά δεινά. Αν κατά τη διάρκεια της εργάσιµης ημέρας κύρια 
Φροντίδα µας αποτελεί η τήρηση της προσευχής στην καρδιά και στον νου µας, 
και η όσο το δυνατόν πληρέστερη παράδοση µας στον Κύριο, τότε, όταν 
παρασταθούμε ενώπιον Του την ώρα της προσευχής, θα είμαστε ήδη 
προετοιμασμένοι, έχοντας παραμερίσει όλα τα αρνητικά στοιχεία που 
ενδεχομένως θα µας δυσχέραιναν. Ορισμένοι έχουν την τάση να εντοπίζουν 
μόνο την αρνητική όψη των πραγμάτων και να εμμένουν σε αυτήν, ενώ άλλοι 
την προσέχουν ελάχιστα ή καθόλου. Αυτό που χρειάζεται είναι απλώς να 
εμφορούμαστε από Φλογερή επιθυμία για όσα αφορούν τον Θεό, και να 
καταβάλλουμε όλη µας τη δύναμη, ώστε να Του παραδιδόµαστε µε τρόπο τέλειο 
και θεάρεστο. Τότε όλα τα αρνητικά στοιχεία που θα συναντάμε µπροστά µας θα 
εκπίπτουν στην πορεία. Ο ζήλος για τον Θεό προσδίδει σε όλη τη ζωή µας, 
γενικά, θετικό χαρακτήρα. 

Στις επιστολές του προς τον Δαβίδ Μπάλφουρ ο Γέροντας Σωφρόνιος 
αναφέρεται στον θετικό ασκητισμό”: η πνευματική πρόοδος δεν αποτελεί απλώς 
συνάρτηση της πάλης εναντίον των διαφόρων παθών ή της υπερασπίσεως του 
εαυτού µας από τις εχθρικές προσβολές. Αυτό είναι µόνο το ήμισυ της μάχης. 
Πρέπει ακόµη να µας χαρακτηρίζει ενθουσιασμός για την κατάκτηση 
πνευματικού εδάφους, ούτως ώστε, όταν προσερχόµαστε ενώπιον του Θεού και 
προσευχόμαστε σε Αυτόν, η καρδιά µας να ηχεί από την καθαρότητα της άπειρης 
αγάπης [/412Ι) Του. Ο θείος ζήλος συμβάλλει στην πρόοδο µας προς την 
τελειότητα, παρέχοντας στη ζωή µας θετικό περιεχόµενο και γεμίζοντας µας µε 
έμπνευση. Συζευγμένος µε τον φόβο του Θεού µας δίνει επίσης τη δύναμη να 
αναχθούμε στο «υπερβατικό επίπεδο της θείας αγάπης», όπως το αποκαλούσε ο 
Γέροντας Σωφρόνιος. 


30 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 366. 
4:0 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 504. 


ΞΑΓΩΝΑΣ ΘΕΟΓΝΩΣΙΑΣ, σ. 305. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -205- 


Ακόμη και κάποιος μικρός ζήλος είναι δώρο του Θεού, αφού µόνο Εκείνος 
μπορεί να µας μεταδώσει τη δική Του κατάσταση. Τέλειο παράδειγμα ιερού 
ζήλου είναι ο Ίδιος ο Χριστός, ο Οποίος πήρε Φραγγέλιο, για να καθάρει τον οίκο 
του Θεού. Οφείλουμε και εμείς, που είµαστε οίκος Του, να εξαγνίζουμε τις 
καρδίες µας, χρησιμοποιώντας ως μαστίγιο τις σωτηριώδεις εντολές Του, τον 
άγιο λόγο Του και το θείο Όνομα Του. Αν τηρούμε τις εντολές Του, μελετούμε τον 
λόγο Του στην καρδιά µας και επικαλούμαστε το Όνομα Του, θα Φλεγόμαστε 
πάντοτε από αγάπη γι Αυτόν. Θα πυρακτωνόµαστε µέσα στη θεϊκή παρουσία 
Του, η οποία φανερώνει και αναλίσκει όλους τους αλλότριους λογισμούς που 
βουίζουν γύρω µας σαν μύγες, περισπώντας µας και αποκόπτοντας µας από τον 
Θεό και τον πλησίον µας. 

Ο άγιος Ιωάννης της Κλίμακος παρατηρεί: «Ιησού ονόματι μάστιζε 
πολεμίους!» Το Όνομα του Ιησού είναι το Φραγγέλιο που καθαίρει και 
ανακαινίζει τον ναό του Θεού µέσα µας. Όσο περισσότερο εντρυφούμε στο Άγιο 
Ονομά Του και στον ζωηφόρο λόγο Του, τόσο περισσότερο θα µας ζωοποιεί. Θα 
διευρύνει την καρδιά µας, ωσότου [/413] γίνουμε ικανοί να τρέχουμε άκοπα την 
οδό των εντολών Του, ενώ Αυτός ο Ίδιος θα διατηρεί τον ναό Του µέσα µας άγιο 
και καθαρό. 


Ερωτήσεις και Απαντήσεις 


Ερώτηση 1: Θα ήθελα τη συμβουλή σας για τον τρόπο µε τον οποίο πρέπει 
να εξισορροπείται στην πνευματική ζωή αφενός ο ζήλος και αφετέρου η ανάγκη 
να προστατευθούµε από την υπερηφάνεια. Γιατί συχνά µου Φαίνεται ότι ο ζήλος 
µπορεί να µας οδηγήσει στην υπερηφάνεια. Ο θείος ζήλος µπορεί εύκολα να 
παρεκτραπεί σε φαρισαϊσμό, κατάκριση των άλλων, κυνισμό, διαίρεσε κοκ. Πώς 
να προφυλαχθούμε από αυτά; 

Απάντηση 1: Υπάρχει ζήλος και ζήλος. Ο αληθινός ζήλος είναι ταπεινός. 
Είναι κάτι που δεν εκδηλώνεται εξωτερικά και δὲν σφετερίζεται τον χώρο των 
αδελφών. Πρέπει να μάθουμε να περνούμε απαρατήρητοι στη ζωή µας. Ο ζήλος 
που εξωτερικεύεται είναι καρπός υπερηφάνειας και προκαλεί τη συνείδηση των 
αδελφών, επειδή ιδιοποιείται τον χώρο τους. Ο αληθινός ζήλος µας αφορά 
προσωπικά, γιατί τον χρειαζόμαστε για την ίδια τη σωτηρία µας. Δεν είναι ζήλος 
για τη διόρθωση των άλλων αλλά για τη δική µας. Ο Γέροντας Σωφρόνιος 
μερικές φορές έλεγε: «Έχω μόνο μία φιλοδοξία: όχι να αλλάξω ολόκληρο τον 
κόσμο, αλλά να τον αλλάξω κατά έναν, τον εαυτό μου». Για τον λόγο αυτό η 
συμπεριφορά µας στην Εκκλησία πρέπει να είναι τόσο ταπεινή, ώστε να µην 
προκαλείται η συνείδηση των αδελφών µας ή των υπόλοιπων ανθρώπων που 
[414] είναι παρόντες. Για παράδειγµα, οφείλουμε να αποφεύγουμε τις 
υπερβολικές κινήσεις κατά τις ακολουθίες, ώστε να µη γινόμαστε το επίκεντρο 
της προσοχής. 


ὁ]ωάννου του Σιναΐτου, ΚΛΙΜΑΞ, Λόγος 20,6, σ. 235. 

Πάντοτε θυμάμαι µια διήγηση από το Γεροντικό. Κάποτε ένας σπουδαίος 
ηλικιωμένος ασκητής, νομίζοντας ότι είναι μόνος του στον ναό, άφησε έναν βαθύ 
αναστεναγμό, ενώ προσευχόταν. Είναι φυσικό: όταν είµαστε μόνοι µας, 
μπορούμε να είµαστε «χαρισματικοῦ, αλλά μόνο αν είµαστε μόνοι μας! Δηλαδή 
μπορούμε να απευθυνθούμε στον Κύριο µε οποιονδήποτε τρόπο, εφόσον 
παραδιδόµαστε στο Πνεύμα Του και είμαστε μόνοι µας. Έτσι ο γέρος αυτός 
μοναχός άφησε έναν μεγάλο αναστεναγµό στην εκκλησία την ώρα της 
προσευχής του. Αμέσως µετά άκουσε έναν μικρό θόρυβο και αντιλήφθηκε ότι σε 
μια γωνιά του ναού καθόταν ένας δόκιμος μοναχός. Τότε κατευθύνθηκε προς 
αυτόν, του έβαλε μετάνοια και του είπε: «Συγχώρεσε µε, αδελφέ, γιατί ακόµη δεν 
έβαλα αρχή!» Το είπε αυτό, επειδή δεν ήθελε να φανερώσει την εσωτερική του 
κατάσταση. 

Την εποχή που σπούδαζα Θεολογία στο Παρίσι, κάποιος από τους παλιούς 
καθηγητές µου είπε ότι, μολονότι σε ορισμένες στιγμές των ακολουθιών ο ιερέας 
μπορεί να υψώνει τα χέρια του, κατά την ώρα του Χερουβικού για παράδειγµα, 
υπάρχει και ένας άγραφος κανόνας που ορίζει ότι δεν είναι καλό να τα υψώνει 
πιο πάνω από το ύψος των αυτιών του. Επομένως πρέπει να κάνουε το παν, για 
να διασφαλίσουµε την ταπείνωση µας, την ειρήνη και τη συνείδηση του πλησίον 
μας, προκειµένου να µην προκαλέσουμε πνευματικό φθόνο, ο οποίος µπορεί να 
αποβεί καταστρεπτικός για µας τους ίδιους και για τους άλλους. 

[/415Ι Ὁ Γέροντας Σωφρόνιος γράφει στο βιβλίο του για τον άγιο Σιλουανό 
ότι όλοι κάνουμε κάποια θυσία, όταν γινόμαστε ιερείς ή μοναχοί. Κατά κάποιον 
τρόπο όλοι κάνουμε την ἴδια θυσία. Κάποιοι όµως στην πορεία προοδεύουν 
περισσότερο, άλλοι λιγότερο, γεγονός που προκαλεί Φθόνο σε μερικούς που 
παρατηρούν την ανισότητα αυτή. Εμείς οι ίδιοι ευθυνόμαστε γι αυτό. Πάντως 
δεν πρέπει να προκαλούμε πνευματικό φθόνο. 


Ερώτηση 2: Θα μπορούσατε να µας πείτε κάτι για τη Μεγάλη 
Τεσσαρακοστή, για τη νηστεία, για τον τρόπο µε τον οποίο μπορούμε να 
αντιστεκόµαστε στους πειρασμούς; 

Απάντηση 2: Οι άνθρωποι στις χώρες της Ανατολής θεωρούν τη νηστεία 
ως το ἥμισυ της προσευχής τους. Αλλά το όφελος από τη νηστεία είναι ακόµη 
μεγαλύτερο. Αποτελεί υπακοή στο Σώμα της Εκκλησίας. Όταν νηστεύω στην 
Αγγλία, αυτό σηµαίνει ότι διατηρώ την ενότητα µε σας που νηστεύετε για τον 
ίδιο λόγο στην Αμερική. Δηλαδή λειτουργούμε αρμονικά ως µέλη ενός Σώματος. 
Φοβάμαι να διακόψω τη νηστεία, γιατί έτσι θα διαρρήξω την ενότητα µου μαζί 
σας και µε όλους τους χριστιανούς οπουδήποτε κι αν βρίσκονται. Διατηρώντας 
την ενότητα αυτή εισέρχομαι στην κοινωνία των χαρισμάτων όλων των µελών 
της Εκκλησίας, που θριαμβεύει στον ουρανό και στρατεύεται στη γη. Συνεπώς η 
νηστεία είναι πολύ σηµαντική, και έχετε δίκαιο που το αναφέρατε. 


Ερώτηση 3: Το ερώτημα µου σχετίζεται µε τον ζήλο, την ταπείνωση και την 
ιδέα της αισχύνης. Ο απόστολος Παύλος, στην επιστολή του προς τον Φιλήμονα, 
ενώ τον [/116] εκλιπαρεί να δεχθεί τον Ονήσιµο πίσω ως αδελφό, του λέει: «Δέξου 

τον πίσω, και αν σε κάτι σε αδίκησε ή σου οφείλει, λογάριασετο σε μένα. Εγώ θα 
σου πληρώσω το χρέος του». Και συνεχίζει: «Για να µην πω ότι µου χρεωστείς και 
τον εαυτό σου ακόμη!» (Φιλημ. 1,18-19) Πάντοτε αναρωτιόμουν, για το 
συγκεκριμένο χωρίο και για άλλα παρόμοια µε αυτό, αν πραγματικά ο 
Απόστολος προσπαθεί να φιλοτιμήσει τον Φιλήμονα στην προς τον Θεό υπακοή. 

Απάντηση 53: Ναι, ο Απόστολος προσπαθεί να εγείρει µέσα του το 
φιλότιμο. Και σε άλλα σηµεία λέει: «Ει ημείς υμίν τα πνευματικά εσπείραµεν, 
μέγα ει ημείς υμών τα σαρκικά θερίσοµεν;» (Α΄ Κορ. 9,11) Αλλά ακόµη και στην 
περίπτωση αυτή δεν έκανε χρήση της εξουσίας αυτής, όπως λέει (Α΄ Κορ. 9,15). 
Είναι η μέθοδος του. Λέει στους Κορινθίους: «Τις εστιν ο ευφραίνων µε εἰ µη ο 
λυπούμενος εξ εμού» (Β’ Κορ. 2,2) Δηλαδή, προξενώντας τους λύπη τους 
παιδαγωγούσε και τους ασκούσε, για να τους οδηγήσει σε ταπείνωση, επειδή η 
ταπείνωση θα έλκυε τη χάρη και η χάρη θα προφύλασσε τη ζωή τους από τους 
πειρασμούς και άλλα κακά. 

Επομένως δεν είναι κακό μερικές φορές να τιμωρούμαστε και να 
διορθωνόµαστε από τους κατά Θεόν πατέρες µας. Να σας πω την αλήθεια, ο 
φόβος προς τους ανωτέρους είναι ευεργετικός. Πολλές φορές προφυλάχθηκα 
από τη διάπραξη κάποιου σφάλματος, μόνο µε τη σκέψη πώς να το αναφέρω 
στον Ηγούμενο µου. Μόνο η σκέψη, «πως θα το πω στον πνευματικό μου; µε 
σταματούσε. Δεν είναι κακό να φοβόμαστε τους ανωτέρους µας, αλλά [/417] δεν 
φτάνει µόνο να τους φοβόμαστε, πρέπει επίσης να τους αγαπάμε και να τους 
σεβόμαστε. Τόσο ο φόβος του Θεού, όσο και ο φόβος των ανωτέρων µας, αποτελεί 
δώρο του Θεού για την προστασία µας. 

Κάποτε είπα σε έναν από τους γεροντότερους µου στο μοναστήρι: «Πώς να 
επιβιώσει κανείς στον κόσμο αυτό; Πρέπει να είσαι τελείως απαθής, για να τα 
καταφέρεις! Βρισκόμαστε συνεχώς αντιμέτωποι µε δυσχερείς καταστάσεις!» Και 
εκείνος µου αποκρίθηκε: «Όχι, κάνεις λάθος! Δεν χρειάζεται να είµαστε απαθείς: 
το µόνο που µας χρειάζεται είναι να έχουµε σηµείο αναφοράς! Αν έχουµε σηµείο 
αναφοράς, κρατάμε τον φόβο του Θεού που µας προστατεύει. Δεν έχουµε τόσο 
ανάγκη απὀ το να είµαστε αδιάφθοροι, όσο από το να έχουµε τον Φόβο του 
Θεού». Συνεπώς όλοι χρειαζόμαστε σηµείο αναφοράς. Αλίμονο, αν μείνουμε 
ανεξάρτητοι, δεν θα επιβιώσουμε. Υπάρχουν τόσοι πειρασμοί και τόσες δύσκολες 
καταστάσεις, που οι δικές µας προσωπικές δυνάμεις, δεν επαρκούν. 


Ερώτηση 4: Αναλογιζόμουν όσα είπατε για την αποφυγή υπερβολικών 
κινήσεων από τον ιερέα στις ακολουθίες και αναρωτιέμαι, αν θα μπορούσατε να 
επεκταθείτε λίγο περισσότερο στο θέμα. Να σχολιάσετε εκτενέστερα την 
πρόκληση των ανθρώπων ή τον περισπασμό που προξενείται από την ένταση, µε 
την οποία λειτουργεί ο ιερέας ή ψάλλει ο ψάλτης ή η χορωδία ... 

Απάντηση 4: Ναι, νομίζω ότι οφείλουμε να τελούμε τα πάντα µε μέτρο, 
«ευσχημόνως και κατά τάξιν» (Δ’ Κορ. 1440), όπως [4181 υποδεικνύει ο 
απόστολος Παύλος. Έχετε δίκαιο, η ψαλμωδία και καθετί άλλο πρέπει να είναι 
μετριασμένα. Γενικά δὲν πρέπει να προσελκύουμε την προσοχή, πρέπει να 
περνάμε, ει δυνατόν, απαρατήρητοι. Στους βίους των Αγίων συναντάται αυτή η 

έκφραση: έζησαν απαρατήρητοι, µε σεμνότητα, μετριοπάθεια -και ακόμη 
περισσότερο- αθέατοι, αφανείς, κεκρυμμένοι, «λάθρα βιώσαντες». 

Θυμάμαι ένα νεαρό ζευγάρι που σπούδαζε θεολογία στη Θεσσαλονίκη. Ο 
άνδρας σπούδαζε θεολογία, µε σκοπό να γίνει ιερέας. Η γυναίκα ήταν πιο 
δυναμική από τον σύζυγο της, παρόλο που εκείνος ήταν ευφυής και πιο 
χαρισματικός -- είναι ένας θαυμάσιος ιερέας τώρα. Επισκέφθηκαν την ενορία 
ενός φίλου µου που ήταν επίσης καλός ιερέας στη Θεσσαλονίκη. Μόλις εκείνος 
πρόσεξε ότι η γυναίκα του μελλοντικού ιερέα ήταν πιο δυναμική, της είπε: «Αν 
θέλεις να γίνεις πρεσβυτέρα, δεν πρέπει ούτε να φαίνεσαι ούτε να ακούγεσαι». 
Και πράγµατι η νεαρή γυναίκα αποδείχθηκε πολύ συνετή και δέχθηκε τη 
νουθεσία. 


Ερώτηση 5: Όταν εργάζεσθε σε ενορία, όπου οι άνθρωποι κατά καιρούς 
στερούνται ζήλου, σε ορισμένες περιπτώσεις μάλιστα πολύ ανησυχητικά -δεν 
είναι ούτε ζεστοί ούτε κρύοι- πώς μπορούν να βοηθηθούν, ώστε να 
αναθερµανθεί ο ζήλος τους; 

Απάντηση 5: Ο ζήλος είναι µεταδοτικός. Αυτό σηµαίνει ότι αν εμείς 
πρώτοι αναζωπυρώσουμε τον δικό µας ζήλο µε ταπεινό τρόπο, θα τους αγγίξει 
και εκείνους. Διαβάζουμε στους Πατέρες ότι κάποιος νέος ρώτησε έναν γέροντα: 
«Πώς μπορώ να αποκτήσω τον φόβο του Θεού» Και η απάντηση ήταν: «Πήγαινε 
να βρεις έναν άνθρωπο [/419] που έχει φόβο Θεού και προσκολλήσου σε αυτόν, 
και ο φόβος του θα μεταδοθεί και σε σένα». Επομένως είναι µεταδοτικό. Έχω τη 
γνώμη ότι ο μόνος τρόπος είναι να είµαστε οι ίδιοι µας ζηλωτές αλλά µε ταπεινό 
τρόπο, όχι µε θεαματικό και εκδηλωτικό. Να κάνουμε το έργο µας όσο καλύτερα 
μπορούμε και να αγαπούμε µε απλότητα τον Θεό και τους ανθρώπους. Είχα 
έναν Φίλο ο οποίος, όταν ήταν νέος, ρώτησε έναν σοφό γέροντα: «Τι µου 
χρειάζεται, για να γίνω ιερέας;» Και πήρε την εξής απάντηση: «Δύο πράγµατα: 
να αγαπάς τον Θεό και να αγαπάς τους ανθρώπους!» 

Έχω προσέξει ότι, όταν ταπεινωνόµαστε ενώπιον των ανθρώπων, 
αποκτούν περισσότερο ζήλο. Αν εμείς, οι ιερείς, βάλουμε τον εαυτό µας κάτω 
από τους ανθρώπους ταπεινά και σταθερά, έρχονται σε φιλότιμο, γεγονός που 
αυξάνειτον ζήλο τους, όπως αναφέραμε νωρίτερα μιλώντας για τη Σαμαρείτιδα. 

Θυμάμαι ότι κάποτε ο Γέροντας Σωφρόνιος, ενώ βρισκόµασταν στο 
γραφείο του, µου είπε: «Για να βοηθήσω τους ανθρώπους που ήρθαν σε μένα, 
έβαλα τον εαυτό µου κάτω από όλους, όσοι μπήκαν στο δωμάτιο αυτό. Για να 
τους μεταδώσω έναν λόγο, πήγα κάτω από όλους». Εμείς οι ιερείς δεν πρέπει να 
ενεργούµε µε αυταρχικό τρόπο, αλλά πάντοτε µε αίσθημα τιμής προς τους 
ανθρώπους και µε ταπείνωση. Αυτό θα τους εμπνέει να παραδίδονται σε µας 
ακόµη περισσότερο και να διατίθενται ακόµη πιο ευνοϊκά απέναντι µας. 


Ερώτηση 6: Πολλοί άνθρωποι που προσέρχονται στην Εκκλησία έχουν 
Πεντηκοστιανό υπόβαθρο. Πάντοτε ενδιαφέρονται [/420] για τη γλωσσολαλιά, και 
το προηγούμενο σχόλιο σας αγγίζει ένα πεδίο που έχω προσπαθήσει να 
συζητήσω. Προσπάθησα να τους βοηθήσω να καταλάβουν ότι η γλωσσολαλιά 

είναι κάτι διαφορετικό, ότι στην Ἐκκλησία υπάρχει βαθύτερη προσευχή. Την 
πλειονότητα των ανθρώπων απασχολεί το ότι η Εκκλησία θα τους απαγορεύσει 
να κάνουν κάτι και θα τους υποχρεώσει να κάνουν κάτι άλλο. Τους εξηγώ ότι 
υπάρχει βαθύτερη ζωή, την οποία ακόµη δεν έχουν ανακαλύψει. Πρέπει 
ἑπομένως να είναι πρόθυμοι να προσπεράσουν όλα τα επιφανειακά αυτά 
Φαινόμενα που αναζητούν και να προχωρήσουν βαθύτερα. Θα μπορούσατε να 
μιλήσετε εκτενέστερα γι’ αυτό; 

Απάντηση 6: Στο βιβλίο µου, Ο κρυπτός της καρδίας άνθρωπος”, έχω 
αναφέρει σχεδόν ότι γνωρίζω επί του θέματος, αλλά θα επιχειρήσω µια 
περίληψη τώρα. 

Δεν θα τους έλεγα ότι η γλωσσολαλιά είναι κάτι επιφανειακό: θα το 
έβλεπα όσο το δυνατόν πιο θετικά. Όταν την ηµέρα της Πεντηκοστής κατήλθε το 
Άγιο Πνεύμα, δίδαξε τους ανθρώπους να λατρεύουν τον Θεό µε την καρδιά τους, 
δηλαδή να μεταβούν από τον εξωτερικό τρόπο λατρείας της Παλαιάς 
Διαθήκης στην εσωτερική οδό της Καινής, να συνειδητοποιήσουν ότι ο Θεός 
είναι ενεργός στον χώρο της καρδιάς τους. Αλλά σταδιακά η Εκκλησία 
ανακάλυψε έναν άλλο τρόπο καλλιέργειας της καρδιάς, ὀχι µε το χάρισμα 


της γλωσσολαλιάς, αλλά µε [/421] την επίκληση του Ονόµατος του Χριστού, 
µε την προσευχή του Ιησού. Η προσευχή του Ιησού, η καρδιακή προσευχή, 
αντικατέστησε το χάρισμα της γλωσσολαλιάς. Είναι πιο διακριτική εργασία και 
γι αυτό ασφαλέστερη, γιατί είναι μυστική και ταπεινή. Η Ευχή του Ιησού µπορεί 
να επιτελείται στην καρδιά οπουδήποτε και χωρίς κανείς να το αντιλαμβάνεται. 
Έτσι διαφυλάσσει την εσωτερική της παράσταση ενώπιον του Θεού. 

Αλλά υπάρχουν παράλληλοι δρόμοι µε τη γλωσσολαλιά ακόµη και 
σήμερα. Όταν είµαστε μόνοι µας, μπορούμε να μιλήσουμε στον Θεό µε όποιους 
λόγους µας αναπαύουν, µε πολύ προσωπικό τρόπο, τον οποίο δεν μπορούμε να 
χρησιμοποιήσουμε µπροστά στους άλλους. Με τον τρόπο αυτό μπορούμε να 
προσευχόμαστε, µόνο όταν είµαστε μόνοι µας. Μπορούμε να πούμε στον Θεό: 
«Σε ευχαριστώ που είσαι Αυτός που είσαι και δεν είναι άλλος σαν Εσένα! και 
άλλα παρόμοια, που δεν είναι δυνατόν να εξωτερικεύσουμε, όταν είμαστε µε 
άλλους. Γνωρίζω ότι υπάρχουν κάποιες νοσηρές καταστάσεις, αλλά προσπαθώ 
να δω τη γλωσσολαλιά µέσα από το πιο θετικό και υγιές πρίσμα. Αν σήµερα οι 
άνθρωποι λαμβάνουν το χάρισμα της γλωσσολαλιάς, θα έπρεπε να αποτελεί γι΄ 
αυτούς μόνο μεταβατική περίοδο, ωσότου ανακαλύψουν την καρδιά τους και 
οδηγηθούν πίσω στην Εκκλησία, για να μάθουν ότι αυτή έχει έκτοτε ανακαλύψει 
ακόµη καλύτερους τρόπους. 


7 Αρχιμ. Ζαχαρία, Ο ΚΡΥΠΤΟΣ ΤΗΣ ΚΑΡΔΙΑΣ ΑΝΘΡΩΠΟΣ, Ι.Σ.Μ. Τιμίου Προδρόμου, 
Έσσεξ Αγγλίας 2012, κεφ. 15, σσ. 290-311. 


[11422] 
17- ΕΥΧΑΡΙΣΤΩΝΤΑΣ ΓΙΑ ΟΛΑ 


ΩΣ ΑΔΥΝΑΜΑ ΜΕΛΗ του μεγάλου και ένδοξου Σώματος του Χριστού 
στηριζόµαστε στις προσευχές και στις πρεσβείες των Αγίων, που αποτελούν τα 
ισχυρά µέλη της Εκκλησίας. Ευχαριστώντας τον Θεό για την παρουσία και τη 
μεσιτεία τους συμμετέχουμε στο μεγαλείο της πίστεως τους, της δυνάμεως τους 
καιτων πνευματικών χαρισμάτων τους. 

Ο άγιος Βαρσανούφιος επιβεβαιώνει ότι η ευχαριστία στον Θεό 
αναπληρώνει τα υστερήµατα µας και πρεσβεύει στον Θεό υπέρ της αδυναμίας 
μας]. Αν παραδοθούµε στο πνεύμα της ευχαριστίας, ο Θεός θα µας κατακλύσει 
µε πλουσιότερες ευλογίες εμπνέοντας µας µε ολοένα μεγαλύτερη ζέση. Θα 
φθάσουμε σταδιακά στο σηµείο να βλέπουμε ολοφάνερα τη θαυμαστή πρόνοια 
Του, όπου και αν κοιτάξουμε. Θα Τον ευχαριστούμε για την κάθε αναπνοή µας, 
όπως χαρακτηριστικά αναγράφεται σε μία από τις ευχές του μυστηρίου του 
Αγίου Βαπτίσματος. Το πνεύμα της ευχαριστίας οδηγεί επίσης τον άνθρωπο σε 
μετάνοια, επειδή συναισθάνεται ότι η στενοκαρδία του τον εμποδίζει να 
προσφέρειτην οφειλόμενη ευγνωμοσύνη στον Θεό. 

[14251 ΩΦφελούμαστε πολύ κάθε φορά που αποδίδουµε ευχαριστία στον Θεό 
για όλες τις δωρεές που αξιωθήκαμε. Εντασσόμαστε τότε στο µεγάλο ρεύμα 
ευχαριστίας και µεσιτείας των Αγίων για όλο τον κόσµο. Το ίδιο συμβαίνει και 
όταν Τον ευχαριστούμε για τις ευεργεσίες Του προς τους ανθρώπους όλων των 
εποχών και τόπων. Ο Θεός µας απονέμει τα χαρίσματα Του για το καλό όλων, 
γεγονός που ισχύει ιδιαίτερα σε ό,τι αφορά τα πνευματικά δωρήματα Του προς 
τους Αγίους και, εξαιρέτως, προς την Ὑπεραγία Μητέρα Του. Όταν Τον 
ευχαριστούμε γι’ αυτά, είναι σαν να τελούμε τη δική µας λειτουργία ενώπιον του 
Θεού, κατά τον τύπο που µας διδάσκει η Θεία Λειτουργία. Γενικά η απόδοση 
ευχαριστίας στον Θεό διευρύνει την καρδιά µας, ενώ ευχαριστώντας για τα 
χαρίσματα Του στους αδελφούς µας μετέχουμε σε αυτά και πλουτίζουμε 
πνευματικά µε μυστικό τρόπο. Όπως διαβεβαιώνει ο Απόστολος: «Τα πάντα δι 
υμάς, ίνα η χάρις πλεονάσασα δια των πλειόνων την ευχαριστίαν περισσεύση εις 
την δόξαν του Θεού» (Β’ Κορ. 4,15). Το πνεύμα της ευγνωμοσύνης δεν υπερνικά 
απλώς το αποκρουστικό πάθος της ζήλειας, αλλά συγχρόνως µας πλουτίζει µε 
τα χαρίσματα των αδελφών µας και δοξάζειτον Θεό. 

Όποτε στεκόµαστε µε προσευχή ενώπιον του Θεού, οφείλουμε να φέρουμε 
στην καρδιά µας ολόκληρη την οικογένεια ή την αδελφότητα µας αλλά και κάθε 
έναν από τα µέλη της προσωπικά. Αν είµαστε συνολικά σαράντα άνθρωποι, 
τόσοι πρέπει να παρίστανται και στην καρδιά µας. Ο Κύριος εντέλλεται να 
είµαστε ενωμένοι ως ἕνας [/424] άνθρωπος µε τη χάρη του Πνεύματος Του, ὥστε 


τ. Βαρσανούφιος και Ιωάννου, ΚΕΙΜΕΝΑ ΔΙΑΚΡΙΤΙΚΑ ΚΑΙ ΗΣΥΧΑΣΤΙΚΑ 
(Ερωταποκρίσεις), τόμ. Α’, Απόκριση 142, ἐκδ. «Ετοιμασία», Αθήνα 1996, σ. 300. 

να µην υπάρχει διαίρεση ανάµεσα µας. Αν όλοι έχουµε το ίδιο πνεύμα και ζούμε 
µε την ίδια σκέψη, θα µας χαρισθεί από τον Θεό η ενότητα αυτή, και κανένα 
μέλος της αδελφότητας όταν προσευχόμαστε δεν θα απουσιάζει από την καρδιά 
μας. 

Το Σώμα του Χριστού φανερώνεται σε κάθε αδελφότητα, στην οποία ο 
Θεός εκχέει τη χάρη Του. Ο Ίδιος ο Χριστός βρίσκεται αοράτως παρών ως Κεφαλή 
του Σώματος, στο οποίο εμπεριέχεται το πλήρωμα της χάριτος Του. Από τα 
πολυάριθμα χαρίσματα Του κάθε μέλος λαμβάνει μία ιδιαίτερη δωρεά και, 
επειδή το Σώμα είναι ένα, τα µέλη του ωφελούνται από τη δύναμη του καθενός 
ξεχωριστά. Η ισχύς της Κεφαλής μεταδίδεται στον μηρό, η δύναμη του βραχίονα 
περνά στο πόδι και αντίστροφα. Όπως χαρακτηριστικά περιγράφει ο Απόστολος: 
«Και είτε πάσχει ἐν μέλος, συμπάσχει πάντα τα µέλη, είτε δοξάζεται ἐν μέλος, 
συγχαίρει πάντα τα μέλη» (Α΄ Κορ. 12,26). 

Για τον λόγο αυτό, όταν παραστεκόµαστε µε προσευχή ενώπιον του Θεού 
και ευχαριστούμε για τους αδελφούς µας, κάθε μέλος της αδελφότητας µας 
κατέχει ιδιαίτερη θέση στην καρδιά µας, και µε μυστικό τρόπο ευεργετούμαστε 
σαράντα Φορές, χωρίς να καταβάλουµε κανέναν κόπο. Όταν προσευχόμαστε 
στον ναό ή στα κελιά µας, μπορούμε να αρχίζουμε µε προσευχή παρόμοια µετην 
ακόλουθη: 

[1425] «Σε ευχαριστώ Κύριε, διότι και πάλι στέκομαι ενώπιον Σου μαζί µε 
τους αδελφούς µου στον άγιο ναό Σου, τον θαυμαστό τόπο της κατοικήσεως Σου. 

Ευλόγησε την παράσταση των αδελφών µου και εμού του αθλίου. 

Επισκίασε µε τη χάρη του Αγίου Σου Πνεύματος τη συναγωγή µας. 

Δώσε χαρά στις ψυχές των αδελφών µου δια της επικλήσεως του ονόματος 
Σου. 

Γέμισε τις καρδιές τους µε τα δόματα της αγαθότητος Σου. 

Οδήγησε µας όλους στον θαυμαστό τόπο της ζωντανής παρουσίας Σου και 
αναζωπύρωσε την αίσθηση της δυνάμεως Σου µέσα µας. 

Μην αφήσεις κανέναν, Αγαθέ, να βγει από τον ναό Σου χωρίς την 
άφθαρτη παράκληση του Πνεύματος Σου. 

Διότι Συ είσαι, Κύριε, το φως του ουρανού, η σωτηρία της γης, ο έπαινος 
των Αγίων και εμού του ελεεινού η μόνη καταφυγή, ελπίδα και παρηγοριά. Συ, 
Κύριε, αγαπάς τους αδελφούς µου και Σε ευχαριστώ διότι Συ είσαι όπως είσαι και 
κανένας άλλος δεν είναι σαν Εσένα, ελεήμον, άγιος και αληθινός και Συ μένεις 
πάντοτε λατρευτός είτε σωθώ είτε όχι». 

Το είδος αυτό της προσευχής καλλιεργεί πνεύμα ενότητας και επισύρει 
πάνω µας τέτοιες ουράνιες ευλογίες, ώστε να µην επιθυμούμε να διακόψουμε 
την ευχή. Παράδοξο θαύμα! Όσο εκτενέστερα προσευχόµαστε, τόσο η προσευχή 
αυτή κερδίζει σε δύναμη. Εφόσον μνημονεύουμε [/426] κάθε μέλος ονομαστικά, 
από την κεφαλή µας (δηλαδή τον επίσκοπο, τον ηγούμενο ή τον ιερέα της 
ενορίας ή την κεφαλή της οικογένειας) ως το νεότερο μέλος, ο Θεός θα ευλογεί το 
σύνολο, ενδυναμώνοντας και παρηγορώντας τις καρδιές όλων. Αυτός ο Ίδιος θα 
μας εμπνέει βαθύτερη προσευχή για όλους τους αδελφούς χάριν της δικής Του 
αγάπης γι αυτούς. Θα µας γεμίζει µε τα χαρίσματα Του, µε ειρήνη και αγάπη 

προς όλους, και θα εκπληρώνουμε τότε τους λόγους του αποστόλου Πέτρου: 
«Αλλήλους αγαπήσατε εκτενώς» (Α΄ Πέτρ. 1,22). Κάθε συνάντηση µε τον αδελφό 
θα αποβαίνει προφητικό γεγονός -- όχι µε την έννοια της προρρήσεως των 
μελλόντων, αλλά µε την έννοια ότι θα φέρουμε μέσα µας μαρτυρία για το 
θέληµα του Θεού για τον άνθρωπο, ότι θα εκδηλώνεται µέσα µας η αλήθεια του 
Θεού. Στον βαθµό που φέρουμε τους αδελφούς µας στην καρδιά µας, και οι δικές 
τους καρδιές Θα το πληροφορούνται και θα χαίρονται. Όλοι μαζί θα 
συνεργαζόμαστε µε τον Θεό για την κοινή σωτηρία µας. Θα βασιλεύει η ειρήνη 
«ἡ πάντα νουν υπερέχουσα» (Φιλιπ. 4,7). 

Κάθε μέλος ενός Σώματος είναι υπεύθυνο για την υγεία όλου του 
Σώματος έχοντας υποχρέωση να υπερασπίζεται την κοινή ζωή όλων. Ο Κύριος 
λέει: «Εάν προσφέρης το δώρον σου επί το θυσιαστήριον κακεί μνησθής ότι ο 
αδελφός σου έχει τι κατά σου, άφες εκεί το δώρον σου, και ύπαγε πρώτον 
διαλλάγηθι τω αδελφώ σου» (Ματθ. 5,23-24). Δεν µας ζητεί να συμφιλιωνόμαστε 
μόνο όταν γνωρίζουμε ότι έχουμε προσβάλει κάποιον -αυτό εννοείται- αλλά και 
όταν κάποιος αδελφός έχει χάσει την ειρήνη του εξαιτίας [/427] µας, ακόµη και αν 
εμείς δεν ευθυνόμαστε γι’ αυτό. Ο Θεός επιθυμεί να ταπεινωνόµαστε ενώπιον 
του αδελφού όσο γίνεται περισσότερο, ανεξάρτητα από το προφανές δίκαιο 
της υποθέσεως. Η καρδιά του αδελφού θα συγκινηθεί από την ταπείνωση 
μας και θα μπορέσει πάλι να ελκυσθεί προς τον Θεό. Με τον τρόπο αυτό 
γινόμαστε συνεργοί του Θεού για τη σωτηρία του αδελφού. 

Έχει ζωτική σημασία για τα µέλη του Σώματος να είναι ενωμένα. Το Σώμα 
του Χριστού αποτελείται από ενορίες, µοναστικές κοινότητες, οικογένειες, όλους 
εμάς, όπου και αν ανήκουµε. Αν είμαστε άρρηκτα δεμένοι, όπως ο κόμπος, θα 
αποτελούμε απόρθητο φρούριο, και ο εχθρός δεν θα µπορεί να µας αγγίξει. 
Επιπλέον θα παρηγορεί πνευματικά ο ένας τον άλλο και θα πλουτίζουµε 
αμοιβαία. Η νίκη του Χριστού, ο Οποίος είπε: «Θαρσείτε, εγώ νενίκηκα τον 
κόσμον» (Ιωάν. 16,33), θα γίνει δική μας. Ο Κύριος, μέσα στην ταπείνωση Του, 
θα χαίρεται µε τη δική µας συνεργασία στον μεγαλειώδη σκοπό, για τον 
οποίο µας προόρισε προ καταβολής κόσμου, δηλαδή να Του οµοιάσουµε, 
φέροντας ο καθένας µέσα µας όλο τον Αδάμ. Βαστάζοντας τους αδελφούς µας 
μέσα στην καρδιά µας σταδιακά πλατυνόμαστε. Κάποια ηµέρα, όχι μόνο τα 
άµεσα µέλη της πνευματικής µας οικογένειας αλλά ολόκληρη η κτίση θα 
αποτελέσει το πολύτιμο περιεχόµενο της καρδιάς µας, κατά το υπόδειγμα του 
Χριστού, του Νέου Αδάμ. Είμαστε όλοι μικρά φύλλα στο γιγάντιο δένδρο της 
ανθρωπότητας, και οι επιµέρους ζωές µας βρίσκονται σε άµεση εξάρτηση από 
αυτό. 

[/428] Με τον τρόπο αυτό φθάνουμε στην ομοίωση του Χριστού, χάριν της 
οποίας και Εκείνος εργάζεται αδιάλειπτα και µας διακονεί. Πράγματι, ο Θεός, 
αληθινά ζηλωτής, έχει θέσει την καρδιά Του πάνω στον άνθρωπο, όπως 
διαβάζουμε στο βιβλίο του Ιώβ. Η καρδιά του ανθρώπου δεν έχει προορισθεί 
για τίποτε άλλο παρά µόνο για Εκείνον, ο Οποίος δεν ανέχεται τον µερισµό 
της. Εξαιτίας του ταπεινού πόθου Του να ενωθεί μαζί µας επιτρέπει κάποτε 
στο άροτρο του Σταυρού Του να οργώσει το έδαφος της καρδιάς µας, ούτως 

ώστε η οδύνη από τον ξεριζωμό όλων εκείνων, στα οποία είμαστε τόσο 
τραγικά προσκολλημένοι, να µας δώσει τη δυνατότητα να Τον αγαπήσουµε 
µε ελευθερία και να Τον ακολουθήσουμε µε όλη την καρδιά µας, 
οπουδήποτε και αν µας οδηγήσει. 


Ερωτήσεις και Απαντήσεις 


Ερώτηση 1: Πώς μπορούμε να παρακληθούμε στην ιερατική µας διακονία, 
αν προσφέρουμε τον εαυτό µας στους ανθρώπους και τους διακονούμε, όσο 
μπορούμε καλύτερα, αισθανόμαστε όμως ακόµη ανεπαρκείς, για να 
εκπληρώσουµε και να τους διδάξουµε αυτό που νομίζουμε ότι χρειάζεται; Πώς 
μπορούμε να είµαστε σίγουροι ότι κάνουμε αρκετά; 

Απάντηση 1: Συγχωρήστε µε, ποτέ δεν μπορούμε να είµαστε σίγουροι, 
αλλά εμπιστευόµαστε τον Θεό! Κάνουμε ότι μπορούμε και το υπόλοιπο το 
αφήνουμε σε Εκείνον. Πάνω απ’ όλα πρέπει να προσευχόµαστε να μιλήσει ο 
Θεός στην καρδιά τους. 

[/429] Γνώριζα έναν ιερέα, ο οποίος είχε τρεις γιούς που ήταν σαν άγγελοι. 
Μια φορά τον ρώτησα: «Πάτερ, πώς καταφέρατε να τους διαπαιδαγωγήσετε έτσι, 
ώστε να μοιάζουν µε αγγέλους» - μάλιστα ο ένας είχε ήδη χειροτονηθεί, ενώ οι 
άλλοι δύο ήταν ψάλτες στην ενορία του. «Πώς καταφέρατε να τους κάνετε τόσο 
αφοσιωμένους και τόσο ευλαβείς στους τρόπους και στο ήθος» Και µου 
απάντησε: «Πάτερ, ποτέ µου δεν τους δίδαξα τίποτα. Αλλά από τη βρεφική 
ηλικία τους συνήθιζα να πηγαίνω τη νύχτα στο δωμάτιο τους, να γονατίζω δίπλα 
στο κρεβάτι τους για μισή ώρα περίπου και να προσεύχομαι γι αυτούς. Έλεγα 
στον Θεό όλα όσα ήθελα να τους πω, και Εκείνος τα έβαζε στις καρδιές τους». 

Νομίζω ότι η ίδια αρχή µπορεί να εφαρμοσθεί και στους ενορίτες µας. Ας 
καταθέτουµε στον Θεό όλα όσα θέλουμε να ακούσουν οι ενορίτες µας, και αν 
τους πλησιάζουµε µε την προσευχή αυτή, η καρδιά τους σίγουρα θα συγκινείται 
και θα πληροφορείται, όπως λέει ο απόστολος Παύλος (Εφεσ. 4,29). Λέμε πρώτα 
στον Θεό όσα επιθυμούμε να πούμε σε αυτούς: προσευχόμαστε και 
αφήνουμε το θέµα σε Εκείνον. 


Ερώτηση 2: Πάτερ, μήπως θα μπορούσατε να µας εξηγήσετε λίγο 
περισσότερο την έννοια του νου; Είμαι Ορθόδοξος πάνω από δεκαπέντε χρόνια 
και δεν έχω καταφέρει ακόµη να την κατανοήσω ακριβώς. Ποια η σχέση του νου 
με την καρδιά; 

Απάντηση 2: Ο νους είναι η πνευματική δύναμη, µε [/430] την οποία 
προίκισε ο Θεός τον άνθρωπο, προκειμένου να τον καταστήσει ικανό να θεωρεί 
το Πρόσωπο Του. Είναι η κυριότερη ενέργεια της καρδιάς, ο οφθαλμός της. Στη 
βιβλική γλώσσα ο νους και η καρδιά αποτελούν συχνά εναλλασσόμενες έννοιες. 
Αλλά πρόκειται πραγματικά για τη νοητική αυτή ιδιότητα, τη δύναμη που ο Θεός 
χάρισε στον άνθρωπο, ώστε να είναι ικανός να βλέπει το Πρόσωπο Του. Το 
άκτιστο Φως οράται µόνο όταν ο νους είναι αρμονικά ενωμένος µε την καρδιά, 
επειδή τότε ο άνθρωπος είναι ενδεδυµένος µε δύναμη εξ ύψους και δεν 

κινδυνεύει να πέσει σε πλάνη. Επιπλέον, µε την τήρηση των εντολών του Θεού ο 
νους σταυρώνεται και κατεβαίνει στην καρδιά, µόνον όταν αυτή διακατέχεται 
από συντριβή και πυρωμένη από τον πόνο της μετάνοιας. Από τη στιγµή που ο 
νους κατέρχεται εκεί, βαπτίζεται μέσα στον καρδιακό πόνο, και από την ενέργεια 
που του μεταδίδει η χάρη του Θεού, αναδύεται εκλεπτυσμένος και ικανός να 
ιερουργεί ενώπιον Του. Γι’ αυτό και όταν είναι ενωμένος µε την καρδιά, γίνεται 
σαν αστραπή. Ενισχύεται από την ενέργεια της καρδιάς και γίνεται ταχύτατος 
στην προσευχή ή στη σύλληψη του λόγου του Θεού ή στην αντίληψη του 
μυστηρίου Του. 

Ο Γέροντας Σωφρόνιος παρομοίασε κάποτε τον νου του πνευματικού 
ανθρώπου µε αστραπή που διασχίζει τον ορίζοντα, από την Ανατολή μέχρι τη 
Δύση, σε µια στιγμή:. Όμοια και ο νους του Θεού στους Αγίους Του µε µια κίνηση 
μετρά τα πάντα σε ουρανό και γη. 

Αναφερθήκαμµε στην ένωση του νου και της καρδιάς [/431] και σε άλλες 
περιπτώσεις και είπαμε ότι αυτό µπορεί να συμβεί μόνο µε τη χάρη του Θεού. 
Είναι αδύνατον να συντελεσθεί µε τη βοήθεια ανθρώπινων µέσων ή της 
ανθρώπινης νοημοσύνης. Το πιο ισχυρό όπλο που έθεσε ο Θεός στη διάθεση µας 
για τον σκοπό αυτό είναι το ίδιο το Όνομα Του. Όταν το προφέρουµε µε προσοχή, 
σεβασμό και ταπείνωση, µας ανοίγει τη θύρα σε όλα τα υψηλά και σπουδαία. 
Αυτό ακριβώς το Όνομα απεργάζεται και την ένωση του νου και της καρδιάς, 
επειδή Φέρει µέσα του την ενέργεια της παρουσίας του Θεού, την ενέργεια της 
σωτηρίας. 

Όταν ο νους και η καρδιά λειτουργούν αρμονικά, όχι µόνο είναι αδύνατον 
σε αλλότριους λογισμούς να διεισδύσουν στην καρδιά, αλλά ο νους, ενωμένος µε 
την καρδιά, εκλεπτύνεται τόσο πολύ, ὥστε είναι ικανός να αιχμαλωτίσει ακόμη 
και τον λόγο του Θεού, τις σκέψεις Του. Το γεγονός αυτό αυξάνει την έμπνευση 
μας, και η ζωή µας εμπλουτίζεται. Μαθαίνουμε να αναγνωρίζουμε και να 
εκδιώκουµε τον εχθρό και τους λογισμούς που υποβάλλει. Όπως λέει ο 
απόστολος Παύλος: «Ου γαρ αυτού τα νοήματα αγνοούμεν» (Β’ Κορ. 2,11). Αλλά 
οὔτε αυτό είναι αρκετό: είναι επίσης αναγκαίο να αποκτήσουμε την ικανότητα 
της συλλήψεως του λόγου του Θεού. Αυτό µπορεί να γίνει µόνο από νου, ο οποίος 
αναγεννάται από την κάθοδο του µέσα στην καρδιά και κατέχει την ενέργεια της 
σωτηρίας καιτη ζέση της αγάπης για τον Χριστό. 


Ερώτηση 3: Ώστε, ο νους κατοπτεύει το Πρόσωπο του [/432] Χριστού. 
Αναφέρεσθε ακόµη σε µια δεύτερη φάση, που είναι η κάθαρση του πνεύματος 
μας. Συμπεραίνω ότι, όταν λέτε ότι ο Θεός αποσύρει τη χάρη Του από µας κατά 
το δεύτερο στάδιο της καθάρσεως, ουσιαστικά κρύβει το Πρόσωπο Του, και ο νους 
δεν είναι πλέον σε θέση να το ατενίζει. Όντως αυτό λέτε; 

Απάντηση 3: Ναι, είναι αλήθεια. Κρύβει το Πρόσωπο Του, για να αυξήσει 
τη δίψα µας γι Αυτόν. 


ΣΟΨΟΜΕΘΑ ΤΟΝ ΘΕΟΝ ΚΑΘΟΣ ἘΣΤΙ, σσ. 154-135. 

Ερώτηση 4: Θέτω το παρακάτω ερώτημα µε κάποια συστολή, επειδή 
αντανακλά ίσως τη δική µου ανωριµότητα ως ιερέα. Πρόκειται για κάτι που έχω 
ζήσει και εγώ προσωπικά όπως --είμαι σίγουρος- και άλλοι αδελφοί. Για να το 
διατυπώσω, θα πω µια ιστορία που άκουσα από έναν άλλο ιερέα. Μου είπε ότι, 
όταν έφθασε στην πρώτη του ενορία, περπατούσε στο χωλ του ενοριακού 
οικήµατος και µία γυναίκα που καθόταν εκεί του φώναξε: «Δεν µου αρέσεις!» 
Αυτός της απάντησε: «Συγγνώμη, τι είπατε)» Εκείνη επανέλαβε: «Δεν µου 
αρέσεις! Δεν συμπαθώ τον Επίσκοπο και συ είσαι άνθρωπος του! Γι’ αυτό δεν µου 
αρέσεις!» Με τον ίδιο τρόπο συνεχίσθηκε η σχέση του µε τη γυναίκα αυτή όλο το 
διάστηµα που διακονούσε στην ενορία εκείνη. Αυτή εξαρχής είχε δεχθεί ότι ο 
ιερέας ήταν κατά µία έννοια εχθρός της, επειδή ήταν εκπρόσωπος µιας εξουσίας, 
στην οποία δεν ήθελε να υποταχθεί. 

Νομίζω ότι πολλοί από µας έχουµε αντιμετωπίσει ενορίτες µε παρόμοια 
στάση, και µπορεί να αποδειχθεί πολύ δύσκολο να βρούμε τρόπο να 
συμφιλιωθούμε μαζί τους και να τους διακονήσουµε αποτελεσματικά. Φαίνεται 
ότι υπάρχουν ορισμένοι που µας αντιπαθούν αποκλειστικά [/435Ι και μόνο 
εξαιτίας της ιερωσύνης µας και του τι αντιπροσωπεύουμε. Πώς προσεγγίζουµε 
τους ανθρώπους αυτούς; 

Απάντηση 4: Σε κάθε στιγµή της ζωής µας οφείλουμε να στρεφόµαστε στο 
Πρόσωπο του Κυρίου µας για καθοδήγηση, γιατί Εκείνος είπε: «Είς γαρ υμών 
εστιν ο διδάσκαλος, ο Χριστός» (Ματθ. 25,8, 10). Πρέπει ακόµη να θυμόμαστε το 
παράδειγµα Του: µας έσωσε µε την αδυναμία Του και όχι µε την παντοδυναμία 
Του, επειδή δεν ήθελε να παραβιάσει την ελευθερία µας, να αθετήσει την 
προσωπικότητα µας. Προτίμησε να έλθει στον κόσµο αυτό αδύναμος και 
παθητός και µας έσωσε µε την ασθένεια Του και την ταπείνωση Του: 
«εταπείνωσε Εαυτόν» έως τέλους, κατεβαίνοντας κάτω από όλους, προκειµένου 
να ανυψώσειτους πάντες. 

Σε τέτοιες περιπτώσεις έχουμε την ευκαιρία να ταπεινωθούμε ενώπιον του 
αδελφού µας, να µην αναστατωθούμε ούτε να μπούμε σε κάποια μορφή 
ανταγωνισμού µε το συγκεκριµένο πρόσωπο. Μόνο να ακούτε ταπεινά, µε 
χαμόγελο, αλλά µε αυθεντικό χαμόγελο, και απλώς να Λέτε µέσα στην καρδιά 
σας: «Κύριε, λάλησον αγαθά εις την καρδίαν της!» Μόνο αυτό. Και είμαι βέβαιος 
ότι αυτό θα δράσει αποτελεσματικά. Μερικές φορές δεν μπορούμε να αρχίσουμε 
το έργο µας, αν προσπαθούμε να πείσουµετους ανθρώπους µε λόγια. 

Θυμάμαι ότι, όταν έγινα πνευματικός πατέρας, ο Γέροντας Σωφρόνιος µε 
συμβούλευσε: «Τώρα που έγινες πνευματικός, µην αρχίσεις να κάνεις 
παρατηρήσεις στους αδελφούς! Μην κάνεις καμία παρατήρηση, ακόµη και αν 
[454] τους δεις να βαδίζουν µε το κεφάλι κάτω και τα πόδια στον αέρα! Αλλά 
όταν θα τους έχεις σηκώσει εκατό φορές από την πτώση τους και από τη 
δυσκολία τους, και αφού θα τους έχεις βοηθήσει εκατό φορές να σταθούν στα 
πόδια τους, τότε θα παραδοθούν σε σένα εκούσια και θα κάνουν ό,τι τους 
συμβουλεύσεις». 

Γνώριζα έναν Ηγούμενο, ο οποίος ποτέ δεν έκανε παρατήρηση σε 
κανέναν. Οι αδελφοί του διορθώνονταν μόνοι τους απλώς και µόνο κοιτάζοντας 
τον. Αυτός είναι ο πιο αυθεντικός τρόπος, για να κερδίσουμε την αγάπη όλων. 
Συγχωρήστε με! Ας µη λησμονούμε ότι ο Θεός µας έσωσε µε το «ασθενές» Του 
και την «πληγήν» Του" και ο απόστολος Παύλος βεβαιώνει ότι «το ασθενές του 
Θεού ισχυρότερον των ανθρώπων εστί» (Α΄ Κορ. 1,25). 


Ερώτηση 5: Λίγο νωρίτερα μιλούσατε για ενέργειες. Θα μπορούσατε να 
κάνετε ένα σχόλιο για τη Νέα Εποχή, όπου όλα είναι σχετικά, όπου απλώς 
βαδίζει κάποιος σύμφωνα µε τις παρορμήσεις της καρδιάς του, και αυτό 
θεωρείται αποδεκτό από τον Θεό; 

Απάντηση 5: Λένε ότι όλα είναι σχετικά, επειδή ο Σταυρός καιη Ανάσταση 
του Χριστού δεν έχουν θέση στη ζωή τους. Η απόλυτη ζωή για µας είναι ο 
Σταυρός και η Ανάσταση του Χριστού, τα οποία και µας σώζουν. Αυτό ακριβώς 
τους λείπει, και γι αυτό όλα είναι σχετικά γι αυτούς. Επομένως εκείνο που λένε 
είναι σωστό μόνο γι αυτούς! 


[4551 Ερώτηση 6: Στις πρώτες ομιλίες σας μιλήσατε για ψυχολογία. Με 
ενδιαφέρει η θεραπεία και ιδιαίτερα η Θεραπεία του σώματος. Αλλά 
συνειδητοποιώ ότι η θεραπεία του σώματος έχει επιφανειακή σηµασία, ενώ η 
αληθινή Θεραπεία συντελείται σε βαθύτερο επίπεδο. Έβλεπα πάντοτε την 
ψυχολογία συνδεδεμένη µε το σώμα, µε άλλα λόγια να λειτουργεί σε ένα πιο 
επιφανειακό επίπεδο αλλά µε κάποια χρησιμότητα για τη θεραπεία της ψυχής: 
μηχανισμοί άμυνας, οι οποίοι επιχειρούν να διεισδύσουν στα βαθύτερα 
προβλήματα που βασανίζουν τους ανθρώπους, ακόµη και σε καθαρά 
ψυχολογικό επίπεδο. Και από την άποψη αυτή ίσως να έχει κάποια αξία. Αλλά 
είπατε ότι η ψυχολογία δεν θεραπεύει συγχωρήστε µε, αν σφάλλω. 

Απάντηση 6: Ἠθελα να πω ότι η ψυχολογία δεν προσφέρει ολοκληρωμένη 
πνευματική θεραπεία. Δεν καταργούμε τους θεσμούς του κόσμου αυτού. Νομίζω 
ότι έχει κάποια σχετική αξία και ότι µπορεί να είναι χρήσιμη για ανθρώπους, οι 
οποίοι δεν έχουν που αλλού να στραφούν. Αλλά για µας η ψυχολογία δεν 
αποτελεί το τέλος του ζητήματος, δεν είναι ο τελευταίος λόγος σε όλη τη 
θεραπευτική διαδικασία. Εμείς πιστεύουμε ότι η θεραπεία κατορθώνεται µόνο 
μέσα από τη συμφιλίωση µε τον Θεό. Δεν τάσσομαι εναντίον κανενός θεσμού 
του κόσμου αυτού. Η ψυχολογία και η ψυχιατρική βασίζονται στην παρατήρηση, 
την έρευνα κ.ο.κ. και είναι σε θέση να βοηθήσουν ανθρώπους που δεν έχουν 
καμία άλλη συμπαράσταση. Για µας όµως, που γνωρίζουμε ότι μπορούμε να 
παρασταθούμε μπροστά στο Πρόσωπο του Θεού και να πούμε: «Ευλογημένη η 
Βασιλεία του Πατρός και του Υιού και του Αγίου Πνεύματος», η ψυχολογία είναι 
υποδεέστερη. Άλλοι [/436] νόμοι µας διέπουν. Εμείς οφείλουμε να κάνουμε το παν, 
για να σταθούμε στη χάρη που µας δόθηκε. 

Ερώτηση 7: Έθεσα το ερώτημα αυτό, γιατί νομίζω ότι ως ιερείς 
στρεφόμαστε συχνά στην ψυχολογία πολύ γρήγορα. Πώς να κρατάμε τη σωστή 
ισορροπία; 

Απάντηση 7: Στην Ελλάδα, για παράδειγµα, ορισμένοι πνευματικοί 
πατέρες συνεργάζονται µε χριστιανούς ψυχολόγους και κάποτε έχουν καλά 
αποτελέσματα, αλλά ο τελευταίος λόγος δίδεται από την Εκκλησία. Αν είµαστε 
σοφοί γραμματείς, που μαθητεύσαμε στη Βασιλεία των ουρανών, θα αντλούμε 
από τους θησαυρούς µας «καινά και παλαιά» (Ματθ. 13,52). Δηλαδή, όλη τη 
γνώση που αποθησαυρίσαµε στον κόσµο αυτό θα την εναποθέσουµε στην 
υπηρεσία του Θεού και του πλησίον µας. Όλα μπορούν να είναι χρήσιμα: 
χρησιμοποιούμε παλαιά και καινά. Τα παλαιά είναι τα χαρίσματα του ψυχικού 
ανθρώπου, του συνηθισμένου ανθρώπου: καινά είναι οι δωρεές του Αγίου 
Πνεύματος, που ο Θεός πρόσθεσε σε µας. Όλα πρέπει να συνεργούν αρμονικά 
για την οικοδόµηση του ναού του Θεού στην καρδιά µας. 


Ερώτηση 8: Αναφέρατε προηγουμένως ότι γνωρίσατε τον Γέροντα 
Πορφύριο, και αναρωτιόµουν αν θα μπορούσατε να µας μεταφέρετε κάποια 
ιστορία από αυτόν. 

Απάντηση 8: Μπορώ να σας διηγηθώ µια προσωπική µου ιστορία, στην 
οποία αποκάλυψε το χάρισμα του. Τον επισκέφθηκα αρκετές φορές. Μια φορά 
είχα μείνει στο /437] Άγιον Όρος για δύο μήνες. Είχα µεγάλο πόνο στην καρδιά 
μου και προσευχόμουν συνεχώς για ένα συγκεκριµένο θέμα. Είχα δει την αδελφή 
µου στην Αθήνα και µου είχε πει ότι δεν μπορούσε να κάνει παιδί. Δεν είχα 
κρατήσει καμία επαφή µε την οικογένεια µου και γενικά δεν ενδιαφερόμουν 
πολύ γι αυτούς. Αλλά τα νέα αυτά µε πλήγωσαν και άρχισα να προσεύχομαι γι 
αυτήν µε όλη µου τη δύναμη. Όταν έφυγα από το Άγιον Όρος, ζήτησα από έναν 
φίλο µου να πάμε μαζί να δούμε τον Γέροντα Πορφύριο. Όταν Φφθάσαμε, ο 
Γέροντας ήταν άρρωστος στο κρεβάτι. Μπήκαμε στο κελί του, πήραμε την ευχή 
του και αµέσως µε ρώτησε: «Έχεις τίποτα να µου πεις;» Του είπα: «Ναι, Γέροντα. 
Είμαι πολύ στενοχωρημένος για την αδελφή µου». Αλλά δεν του ανέφερα ποιό 
ήταν το πρόβλημα ή τί δουλειά έκανε. Εκείνος τότε µου είπε: «Ναι, δεν µπορεί να 
τεκνοποιήσει. Αλλά πες της ότι είναι ψυχολογικό. Αν ηρεμήσει, θα αποκτήσει 
παιδί». Δεν του είχα πει ότι ήταν παντρεμένη ή κάτι άλλο. Έμεινα άναυδος. 

Επέστρεψα στην Αθήνα και είπα στην αδελφή µου: «Αν ο άνθρωπος αυτός 
του Θεού µου τα είπε όλα αυτά χωρίς εγώ να του αναφέρω τίποτα, και τα 
πράγματα ήταν γι αυτόν τόσο ξεκάθαρα, ὥστε µε βεβαιότητα να µου πει ότι θα 
αποκτήσεις παιδί, αυτό σηµαίνει ότι ο Θεός θέλει να το αποκτήσεις. Πήγαινε 
λοιπόν και πάρε την ευχή του!» Λίγο αργότερα ένας Φίλος µου την πήγε στον 
Γέροντα, ο οποίος την ευλόγησε και όντως απέκτησε παιδί µετά από δώδεκα 
χρόνια γάμου. Μπορείτε όλα να τα δείτε στη διήγηση αυτή: τη διορατικότητα του, 
το προφητικό χάρισμα του και το θαύμα του Θεού. Τον επισκέφθηκα αρκετές 
φορές, αλλά εκείνη ήταν η μόνη φορά που µου έδειξε [/438] τόσο καθαρά το 
διορατικό χάρισμα του και η μόνη φορά που µου προείπε ένα γεγονός. Αλλά έχω 

ακούσει πολύ περισσότερα γι αυτόν: ολόκληρη η Ελλάδα µπορεί να διηγηθεί 
τέτοιες θαυμαστές ιστορίες. 

Κάποτε µια Ηγουμένη από τη Βόρεια Ελλάδα πήγε να τον ρωτήσει που να 
σκάψουν για νερό στον ιδιόκτητο χώρο της μονής. Και της είπε: «Σκάψτε σε 
εκείνη και σε εκείνη τη γωνία, πίσω από το μοναστήρι, κοντά στον δρόμο». 
Περιέγραψε το µέρος σαν να το έβλεπε σε τηλεόραση, ενώ δεν είχε πάει ποτέ 
εκεί. Η ΗἩγουμένη σκέφθηκε να τον δοκιμάσει και είπε: «Αλλά, Γέροντα, δεν 
υπάρχει εκεί δρόμος!» «Μια στιγμή!» της είπε. Και άρχισε να ζωγραφίζει ένα 
σχέδιο του μοναστηριού στο οποίο της έδειξε τον συγκεκριµένο τόπο. Τότε εκείνη 
έπεσε στα πόδια του καιτου ζήτησε συγγνώμη. 

Υπάρχουν πολλές τέτοιες περιπτώσεις. Θυμάμαι, για παράδειγµα, μία 
άλλη ἨΗγουμένη ενός μεγάλου κοινοβίου, στην Ελλάδα. Αυτή είναι καλή 
ψάλτρια, αλλά η υγεία της κάπως εύθραυστη. Σε κάποια ολονύχτια αγρυπνία 
στο μοναστήρι τους, έψαλλε η ίδια. Στη Δοξολογία οι αδελφές έπιασαν πολύ 
ψηλή βάση. Αυτή τότε σκέφθηκε: «Πώς θα φτάσω τόσο ψηλά; Στο Άγιος 
Αθάνατος θα καταρρεύσω, πρέπει να σταματήσω: µου είναι αδύνατον να ανέβω 
τόσο ψηλά». Αλλά έκανε το σηµείο του Σταυρού, συνέχισε, και τα κατάφερε. 
Μόλις επέστρεψε στο κελί της, χτύπησε το τηλέφωνο. Ἦταν ο Γέροντας 
Πορφύριος και το πρώτο που της είπε ήταν: «Ἠλθε ο Αθάνατος και απομάκρυνε 
τον θάνατο και έγινες αθάνατη. Δόξα τω Θεώ!» Γνώριζε τους λογισμούς των 
ανθρώπων και στην περίπτωση αυτή συνέλαβε τη σκέψη που βασάνιζε τη 
Γερόντισσα [/439] και της τηλεφώνησε, για να την επιβεβαιώσει και να την 
παρηγορήσει µετά την αγρυπνία. 

Έχω ακούσει τόσο πολλές και διαφορετικές ιστορίες απὀ ανθρώπους, 
κοινούς φίλους που έρχονταν στο μοναστήρι µας από την Ελλάδα και γνώριζαν 
τον Γέροντα Πορφήριο. Ἠταν πράγματι μεγάλος άγιος, μεγάλος προφήτης. 


Ερώτηση 9: Άραγε, ο Τέροντας Σωφρόνιος μιλούσε ποτέ για την 
κατάσταση της Ορθόδοξης Εκκλησίας στον κόσµο σήµερα; 

Απάντηση 9: Ο Γέροντας ήταν κάποιος που είχε πραγματικά διέλθει όλα 
τα στάδια: πρώτα έζησε ως κοινοβιάτης μοναχός σε μοναστήρι, µετά ως ερημίτης 
επί οχτώ χρόνια σε σπήλαιο, στη συνέχεια έγινε πνευματικός πατέρας πολλών 
μοναχών στο Άγιον Όρος, ακολούθως επέστρεψε στην Ευρώπη, και έκανε το δικό 
του μοναστήρι όπου και διακόνησε ως Ηγούμενος για πολλά χρόνια. Τελικά, τα 
τελευταία δεκαεννέα χρόνια της ενενηνταεπτάχρονης ζωής του έζησε σχεδόν ως 
έγκλειστος µέσα στο μοναστήρι. 

Έλεγε πολλές φορές ότι είναι τέτοιες οι συνθήκες του σύγχρονου κόσμου, 
που η ησυχαστική ζωή, όπως ο ίδιος την είχε γνωρίσει στην έρημο, δεν είναι 
πλέον δυνατή). Αλλά το μόνο πράγμα που µας έμεινε τώρα είναι η 
Λειτουργία. Αν τελούµε τη Λειτουργία µε ευλάβεια και προσοχή, βρίσκουµε 
την ίδια χάρη που θα βρίσκαµε και στην ησυχαστική ζωή. Για τον λόγο αυτό, 


8 Αρχιµμ. Σωφρονίου, ΓΡΑΜΜΑΤΑ ΣΤΗ ΡΏΣΙΑ, σ. 47. 


ΟΙΔΑ ΑΝΘΡΩΠΟΝ ΕΝ ΧΡΙΣΤΩ -219- 


αν Φυλάσσουμε [/440. προσεκτικά τη Λειτουργία, υπάρχει ελπίδα για τον 
ανακαινισμό, και ίσως ακόµη για την αναγέννηση ολόκληρου του κόσμου. Η 
γενική κρίση που αντιμετωπίζουμε στις μέρες µας -και ενδέχεται να ενταθεί- θα 
υποχρεώσει πολλούς ανθρώπους να βρουν πνευματική λύση και µπορεί να τους 
οδηγήσει πίσω στην Εκκλησία. Και αν αυτό συμβαίνει ήδη µε μικρό αριθµό 
ανθρώπων, ο Θεός είναι ικανός να το γενικεύσει". Ἠταν πολύ αισιόδοξος, «αν 
κρατήσουμε τη Λειτουργία», όπως συνήθιζε να λέει. 

Ήταν τέλειος άνθρωπος, µε ζωή μεγάλης προετοιμασίας επί πολλά 
χρόνια. Παρ’ όλα αυτά, όταν επρόκειτο να τελέσει τη Θεία Λειτουργία, 
συναρπαζόταν από την αναμονή της από την προηγούμενη ημέρα, έχοντας 
συνεχώς στον νου του ότι την επαύριο θα παραστεκόταν μπροστά στο 
θυσιαστήριο του Θεού. Τον γοήτευε και τον συνέπαιρνε η Λειτουργία. Γι’ αυτόν η 
τέλεση της ήταν μεγάλο γεγονός ζωής, και κάθε φορά που την τελούσε ήταν σαν 
να ήταν η πρώτη του φορά. 

Ο Γέροντας Σωφρόνιος είχε πάθος για τη Θεία Λειτουργία. Έλεγε ότι, αν 
καταφέρουμε να διατηρήσουμε μερικά στοιχεία της Παραδόσεως µας, θα 
καταστεί καταφανής η μοναδικότητα της μεταξύ όλων των άλλων παραδόσεων, 
θρησκευτικών και φιλοσοφικών. Πίστευε ότι δύο βασικές πτυχές της μπορούν να 
μεταδώσουν τη μοναδικότητα της: η Θεία Λειτουργία και η θεολογία του 
προσώπου. Θεωρούσε τη Λειτουργία ως την ανώτερη µορφή υποστατικής 
προσευχής. Αν επίσης κατορθώσουµε να ορίσουμε και να εκφράσουµε τι είναι 
πραγματικά [/41] το πρόσωπο στην ανθρωπολογία µας, θα καταδειχθεί και η 
μοναδικότητα της Ορθόδοξης Παραδόσεως. 


Ερώτηση 10: Ποια είναι η καλύτερη προετοιμασία για τον ιερέα πριν από 
την τέλεση της Θείας Λειτουργίας; 

Απάντηση 10: Για όλους µας λαϊκούς, μοναχούς και ιερείς ετοιμασία για τη 
Θεία Λειτουργία είναι η προσωπική µας μετάνοια. Για µας όµως τους ιερείς καλό 
είναι να προσευχόµαστε κυρίως για να µας δοθεί η χάρη να παρασταθούμε 
ενώπιον του Κυρίου. Και αυτό Φυσικά απαιτεί προετοιμασία. 

Ο Γέροντας Σωφρόνιος µας εφιστούσε συχνά την προσοχή στη μεγάλη 
παράδοση των παλαιών λαών, των τέκνων των Προφητών και των Δικαίων της 
Παλαιάς Διαθήκης. Παρόλο που ήταν νομάδες, είχαν σπουδαία παράδοση. Μας 
υποδείκνυε, για παράδειγµα, το γεγονός ότι, όταν ο Ιώβ έπασχε και οι Φίλοι του, 
οι θεολόγοι της εποχής του, ήλθαν να τον παρηγορήσουν, κάθισαν απέναντι του 
και αυτός απέναντι τους και επί επτά ηµέρες τήρησαν σιγή (Ιώβ 2,13). Κατά τον 
Γέροντα ο καθένας στάθµιζε τις καρδιές των άλλων επί επτά ηµέρες πριν 
προφέρουν λόγο. Και την έβδομη ηµέρα, όταν τελικά μίλησαν, ο λόγος τους ήταν 
σαν καταιγίδα. Σαν να βρόντησε τη στιγµή εκείνη ο Θεός της δόξης. 

Πριν από μεγάλα γεγονότα η πρέπουσα προετοιμασία είναι πολύ 
αποτελεσματική. Ο Γέροντας Σωφρόνιος υπογράμμιζε επίσης ότι επί επτά 


4 Αρχιµμ. Σωφρονίου, Η ΖΩΗ ΤΟΥ ΖΩΗ ΜΟΥ, σ. 144. 

ημέρες πριν από τη Μεταμόρφωση Του ο Κύριος δεν επιτέλεσε κανένα θαύμα και 
δεν [/442Ι1 πρόφερε κανέναν λόγο, αλλά διέσχισε µε τους μαθητές Του τη 
Σαμάρεια µε σιωπή, ώσπου έφθασαν στο Όρος Θαβώρ. Τρόπον τινά, 
προετοίμαζε τους Αποστόλους Του -ιδιαίτερα τους τρεις εκλεκτούς, τους τρεις 
κορυφαίους Αποστόλους, Πέτρο, Ιάκωβο και ]ωάννη- για τη µεγάλη αποκάλυψη 
σε αυτούς της δόξας του Προσώπου Του. 

Έχοντας κατά νου τα παραπάνω, είναι καλό να καταβάλουµε κάθε 
δυνατή προσπάθεια, για να τηρήσουμε λίγο χρόνο σιωπής, ξεκινώντας από το 
προηγούμενο βράδυ. Γνωρίζω ότι είµαστε όλοι πολύ απασχολημένοι, ακόµη και 
στα μοναστήρια, αλλά θα έπρεπε να αφιερώνουμε έστω και λίγη ώρα στη µελέτη 
του λόγου του Θεού και στην επίκληση του Ονόµατος Του µε την προσδοκία της 
κοινωνίας του Σώματος και Αίματος Του. Αυτοί είναι δύο τρόποι που µας χάρισε 
ο Κύριος για την οικοδόμηση της καρδιάς µας ως ναού του Αγίου Πνεύματος, της 
Θεότητας Του. Αν περάσουμε Λίγη ώρα ενδιατρίβοντας στον λόγο Του και στην 
επίκληση του Ονόματος Του, η μετοχή µας στο μυστήριο θα αποβεί πιο 
καρποφόρα. Ο Κύριος διαβεβαίωσε τους µαθητές Του: «Ἠδη υµείς καθαροί εστε 
δια τον λόγον όν λελάληκα υμίν» (Ιωάν. 15,3). Το ίδιο είπε και στον απόστολο 
Πέτρο, όταν εκείνος αρνήθηκε να του πλύνει ο Κύριος τα πόδια: «Ο λελουμένος 
ου χρείαν έχει ή τους πόδας νίψασθαι, αλλ’ ἐστι καθαρός όλος» (Ιωάν. 13,10). 

Γι αυτό οφείλουμε να αφιερώνουμε λίγη ώρα στον λόγο Του και στην 
επίκληση του Ονόµατος Του, ούτως ώστε να λάβουμε κάποια κάθαρση. Ο λόγος 
του Θεού και η επίκληση του Ονόµατος Του θα αφήσουν µέσα µας τα [/45| ευώδη 
αποτυπώματα της παρουσίας Του και της ειρήνης Του. Όταν την επόμενη μέρα 
θα µετάσχουµε στο Σώμα και το Αίμα Του Εκείνος θα προσθέσει στα ίχνη αυτά 
το πλήρωμα του αγιασμού Του. Η Λειτουργία, όπως κάθε εορτή του λειτουργικού 
κύκλου, ξεκινά στο τέλος της προηγούμενης ημέρας. Είναι όντως καλό να 
αρχίζουμε την προετοιμασία µας από την προηγούμενη ηµέρα και να 
επικεντρώνουµε τον νου µας στη Θεία Λειτουργία. Οφείλουµε να επινοούμε 
τρόπους: «Πώς θα μπορέσω να παραστώ αύριο µε τον καλύτερο δυνατό τρόπο, 
ώστε ο Κύριος να ευαρεστηθεί να µε δεχθεί» Και αν μελετήσουμε τον λόγο Του 
µε την ένταση αυτή, κάποιος στίχος µπορεί να αναφλεχθεί στην καρδιά µας, 
ικανός να µας προετοιμάσει για την παράσταση µας ενώπιον Του στη Λειτουργία 
της εποµένης. 


Ερώτηση 11: Θα μπορούσατε να µας αναφέρετε µερικά από τα πρώτα σας 
βήματα, πιθανόν και κάποιες μυλόπετρες που συναντήσατε στην οδό προς το 
δικό σας χάρισμα της πνευματικής πατρότητας; 

Απάντηση 11: Ο άγιος Συμεών ο Νέος Θεολόγος αναφέρει κάπου ότι ο 
Θεός δεν δημιούργησε αφέντες και δούλους αλλά πατέρες και υιούς, και ότι οι 
αληθινοί υιοί µε τη σειρά τους γίνονται πατέρες. Συνεπώς, πριν καταστούμε 
πατέρες και πριν αξιωθούμε να δώσουμε γέννηση σε άλλους, οφείλουμε πρώτα 
να γίνουμε υιοί. Αυτό σηµαίνει ότι πρέπει να διέλθουµε από περίοδο μαθητείας, 
πρέπει να μάθουμε την ταπείνωση υποτασσόμενοι σε πνευματικό πατέρα και να 
είµαστε έτοιμοι κατά καιρούς να βαστάζουµε λίγη αισχύνη ταπεινώνοντας τον 

εαυτό [/444] µας ενώπιον του, για να δεχθούμε τη διαπαιδαγώγηση του. Με τον 
τρόπο αυτό, χωρίς να το συνειδητοποιούµε, κάθε φορά που θα συναντιόµαστε µε 
τον πνευματικό µας πατέρα, θα λαμβάνουμε κάποιο εφόδιο. Έπειτα από 
ορισμένα χρόνια -εξαρτάται από την ένταση µε την οποία ζούμε όλο το 
διάστηµα αυτό της μαθητείας- όλα τα κομμάτια αυτά θα συναρμολογηθούν και 
θα δημιουργήσουν ένα θαυμάσιο ψηφιδωτό. Δηλαδή θα κατεργασθούν µέσα µας 
μία θεωρία, µε τη βοήθεια της οποίας θα μπορούμε να ζήσουμε. 

Δεν υπάρχουν ειδικές συνταγές. Υπάρχει μαθητεία, υπακοή. Ριχνόμαστε 
απλώς σε ένα πέλαγος και πρέπει να κολυμπήσουμε, για να φθάσουμε στην 
ακτή. Πρέπει πάνω απ’ όλα να διδαχθούµε την ταπείνωση στη σχέση µας µε τον 
πνευματικό µας πατέρα. Πρέπει να μάθουμε να βλέπουμε τα όρια µας και τις 
αδυναμίες µας, ώστε να είµαστε σπλαγχνικοί προς όσους έρχονται σε µας. Δεν 
πρέπει να νοµίσουµε ότι απλώς, επειδή γίναμε πνευματικοί πατέρες, γνωρίζουμε 
τα πάντα ή είμαστε σε θέση να κάνουμε τα πάντα. Επιπλέον, ακόµη και όταν θα 
έχουµε γίνει πνευματικοί πατέρες, δεν πρέπει να σταματήσουμε να είμαστε 
υποτακτικοί, γιατί όλοι είμαστε υποτακτικοί «είς γαρ ημών εστιν ο Διδάσκαλος, 
Ο Χριστός» (Ματθ. 25,8, 10). Είναι αδύνατον να επιβιώσουµε ως πνευματικοί 
πατέρες χωρίς σηµείο αναφοράς µέσα στην Εκκλησία, ιδιαίτερα στις ημέρες µας, 
στην κατάσταση του σύγχρονου κόσμου µέσα στον οποίο ζούμε. Οφείλουµε να 
είµαστε «αμετάπτωτοι», ως άγγελοι, αλλά δεν είμαστε. Αν όµως έχουµε σηµείο 
[4451 αναφοράς, θα είμαστε πιο συνεσταλμένοι, και ο Φόβος αυτός θα µας 
συνετίζει, επειδή θα µας διδάσκει να προτιμούμε τα αιώνια από τα επίγεια. 

Ένας άλλος τρόπος είναι να προσπαθούμε να μελετούμε τις Γραφές µε 
όσο το δυνατόν μεγαλύτερη επιμέλεια. Μερικές φορές αμελούμε τη µελέτη τους. 
«Ο λόγος του Χριστού ενοικείτω εν υμίν πλουσίως» (Κολ. 2,16), παροτρύνει ο 
απόστολος Παύλος. Θα έπρεπε να αναφερόμαστε στον λόγο του Θεού συνεχῶς. 
Δεν υπάρχει τίποτα καλύτερο’ μάλιστα σε δύσκολες στιγμές αυτός είναι η 
καθοδηγητική µας δύναμη. Είναι ανάγκη ο λόγος του Θεού να ενοικεί µέσα µας 
σε αφθονία, και όποτε χρειαζόμαστε βοήθεια, θα δίνουμε στον Θεό την ευκαιρία 
να ζωοποιεί ό,τι έχουµε αποθησαυρίσει µέσα µας. Στη συνέχεια μπορούμε να 
προσφέρουμε τη γνώση αυτή στον πλησίον µας για τη δική του οικοδομή και 
έμπνευση. 

Όταν έγινα πνευματικός πατέρας, ο Γέροντας Σωφρόνιος µε συμβούλευσε: 
«Μην έχεις εμπιστοσύνη σε όσα έχεις ακούσει από άλλους ἡ σε υπέροχες 
διηγήσεις που τυχόν έχεις ακούσει ή διαβάσει και ενδεχόµενως σε 
εντυπωσίασαν. Όταν είσαι µε ανθρώπους, φέρε τον νου σου στην καρδιά σου 
και προσευχήσου μυστικά να σου δώσει ο Θεός έναν λόγο τη συγκεκριμένη 
εκείνη στιγµή. Αν το τηρήσεις αυτό, αν Φροντίσεις ώστε η προσευχή να 
προηγείται του λόγου που θα προφέρεις, ο Θεός θα έχει πάντοτε μερίδιο στον 
λόγο σου». Μερικές φορές ο λόγος δίνεται ξεκάθαρα από τον Θεό, αλλά και αν 
δεν μεταδίδεται εξ ολοκλήρου από Αυτόν, πάλι το γεγονός ότι επικαλεσθήκατε 
[/446| προκαταβολικά το Όνομα Του σηµαίνει ότι φέρει την ευλογία Του. Επειδή 
φέρουμε το χάρισμα της ιερωσύνης, αν ζητήσουμε µε πίστη από τον Θεό να µας 
δώσει ένα λόγο κάθε φορά που μιλούμε -«επίστευσα, διό ελάλησα» (Ψαλμ. 

115,1), - τότε πραγματικά θα εκπλαγούμε από το τί μπορούμε να πούμε στους 
ανθρώπους. Θα εκπλαγούμε, γιατί την ώρα εκείνη ο Θεός θα µας δώσει «στόμα 
και σοφία» (Λουκ. 21,15), όπως υποσχέθηκε στο κατά Λουκάν Ευαγγέλιο. Είπε 
ότι, όταν οδηγηθούμε στο δικαστήριο, δεν ωφελεί να προμελετούμε την 
απολογία µας, αλλά θα µας δοθεί λόγος, του οποίου την αλήθεια ο αντίπαλος 
μας δεν θα είναι σε θέση να αμφισβητήσει. Επομένως, αν ζητούμε λόγο, θα µας 
δοθεί λόγος, ο οποίος σε πρώτη φάση θα βοηθεί εμάς τους ίδιους και στη 
συνέχεια όποιον στρέφεται σε μας. 

Θυμάμαι µια κυρία, την οποία θαύμαζα, γιατί συχνά µε βοηθούσε, όταν 
είχα ανθρώπους µε προβλήματα: ήταν πάντοτε έτοιμη να προβεί σε απίστευτες 
ενέργειες. Μια φορά είχα πρόβλημα µε έναν νεαρό άνδρα που ήταν ναρκομανής: 
τον πήρε στο σπίτι τῆς για έξι µήνες, µέχρι πυο ξεπέρασε τη δυσκολία, συνήλθε 
και ήταν σε θέση να επανενταχθεί στη ζωή και να νυμφευθεί. Δόξα τω Θεώ, 
µέχρι τώρα είναι πολύ καλά: έχει και τρία παιδιά. Μια ηµέρα ήλθε και µου είπε: 
«Δεν ξέρω τι συμβαίνει, αλλά προσεύχομαι και η ψυχή µου δεν βρίσκει ειρήνη. 
Εξετάζω τη συνείδηση µου και δεν μπορώ να εντοπίσω που έχω σφάλλει. Σας 
παρακαλώ, πείτε µου τι να κάνω». Δεν ήξερα τι να τῆς απαντήσω. Εκείνη τη 
στιγμή βοήθησε ο Θεός και [/447] της είπα: «Δεν φτάνει μόνο να εξετάζουμε τον 
εαυτό µας, να ἐμπιστευόµαστε στις δικές µας εκτιμήσεις και να βλέπουμε τον 
εαυτό µας άµμεµμπτο. Οφείλουµε να εξετάζουµε την κατάσταση µας κάτω από το 
φως των εντολών του Θεού, για να δούμε πώς µας θέλει Εκείνος. Γι αυτό 
προσευχηθείτε σε Εκείνον λέγοντας: «Κύριε, εκτων κρυφίων µου καθάρισον µε». 
Προσευχηθείτε µε τον τρόπο αυτό, και θα σας αποκαλύψει ο Θεός τι συμβαίνει». 
Η γυναίκα αυτή έφυγε και ξαναήλθε µετά από τρεις ημέρες, για να µου πει: 
«Τώρα γνωρίζω. Ο Θεός µου έδειξε που έσφαλα», και µου εξοµολογήθηκε τί 
ήταν. Είχα διαβάσει πολλές φορές τον στίχο αυτό στους Ψαλμούς (Ψαλμ. 18,13), 
αλλά ποτέ δεν τον είχα χρησιμοποιήσει ούτε είχα σκεφθεί γι αυτόν. Και ακριβώς 
τη στιγµή εκείνη ο Θεός µου τον έδωσε, για να της τον μεταφέρω. 

Έχω ακούσει για παρόμοια συμβάντα από γνωστούς µου ιερείς και είμαι 
σίγουρος ότι και εσείς οι ίδιοι γνωρίζετε αναρίθµητες περιπτώσεις, όταν εξαιτίας 
της υπερκόσµιας χάριτος της ιερωσύνης που αξιωθήκαμε από τον Κύριο, ο λόγος 
Του έρχεται σε παρόμοιες περιπτώσεις -- όχι γιατί το αξίζουμε, αλλά για χάρη 
όσων ζητούν τη συμβουλή µας στο Όνομα Του. Γι΄ αυτό, ας έχουμε την τόλμη να 
μην εναποθέτουµε την πεποίθηση µας σε ό,τι έχουµε διαβάσει ή ακούσει από 
άλλους. Ο Γέροντας Σωφρόνιος µου είχε συστήσει να µην εμπιστεύομαι 
ακόµη και λόγους που είχα δώσει ο ίδιος παλαιότερα σε ανθρώπους και 
βοηθήθηκαν από αυτούς, αλλά σε κάθε συγκεκριμένη περίπτωση να ζητώ 
από τον Θεό κατάλληλο λόγο. [/448Ι Ίσως να µην κατορθώσουµε στην αρχή να 
το κάνουμε όπως πρέπει, αλλά αν δεν το επιχειρούμε, δεν θα μάθουμε ποτέ. Το 
λειτούργημα µας αποβαίνει αληθινά προφητικό, όταν η προσευχή προηγείται 
όσων λέμε και πράττουμε. Πώς αρχίζουμε; Όταν έθεσα το ερώτημα αυτό στον 
Γέροντα Σωφρόνιο, µου απάντησε: «Όλα αρχίζουν από εδώ» φέρνοντας 
συγχρόνως τα δάχτυλα του στο μέτωπο του, για να κάνει το σηµείο του Σταυρού. 

Η απάντηση του ήταν πολύ πρακτική, χωρίς πολλή θεωρία: «Όλα αρχίζουν από 
εδώ!» 


Ερώτηση 12: Είπατε ότι προσφέροντας τη Λειτουργία εισαγόµαστε στην 
αρχιερατική προσευχή του Χριστού. Μπορώ να μεταχειριστώ µια ιστορία, για να 
φθάσω στο ερώτημα µου; 

Περίπου πριν από έξι μήνες είχα πάει στο νοσοκομείο, για να επισκεφθώ 
κάποιον από την ενορία µου. Καθώς έβγαινα από την πόρτα του δωματίου, µε 
συνάντησε τυχαία μιά νέα γυναίκα και µου είπε: «Πάτερ, μπορείς να ευλογήσεις 
το μωρό µου» Φυσικά δέχθηκα ευχαρίστως, και εκείνη µε οδήγησε στο 
μαιευτήριο. Ανυπομονούσα να αξιοποιήσω την ευκαιρία, αλλά συζητώντας μαζί 
της συνειδητοποίησα ότι γι αυτήν ήταν ταυτόχρονα καιρός χαράς αλλά και 
μεγάλης τραγωδίας. Η ζωή της ήταν εντελώς ακατάστατη: ναρκωτικά, το μωρό 
που μόλις απέκτησε ήταν του φίλου της και όχιτου συζύγου της, είχε συλληφθεί, 
γιατί η αστυνοµία ανακάλυψε ναρκωτικά στο σπίτι της, που ανήκαν στον φίλο 
της, αλλά η κοπέλα πήρε πάνω της την ενοχή, γιατί αλλιώς εκείνος θα πήγαινε 
στη φυλακή για πολύ καιρό. Άλλωστε και η [/449] ίδια ήταν χρήστης ναρκωτικών 
ουσιών στο παρελθόν. Μου είπε: «Το μωρό είναι το μοναδικό πράγμα που έχω 
στη ζωή µου που είναι εντελώς άχρηστη». Ἠταν τελείως καταρρακωμένη. Είπε: 
«Νομίζω ότι θα µου πάρουν το μωρό, εξαιτίας όσων έκανα». Ευλόγησα το μωρό 
της, προσευχήθηκα γι αυτήν και της είπα: «Θα επιστρέψω αύριο να δω πως 
είστε». Αλλά όταν πήγα την επομένη, έμαθα ότι την είχαν ήδη πάρει. Είχε φύγει 
και δεν μπορούσαν κάν να µου πουν το όνοµα της. Απλώς είχε φύγει. 

Σας είπα όλα αυτά για να φθάσω στο ερώτημα µου. Αν στην Εκκλησία την 
ώρα της Θείας Λειτουργίας δεν προσευχόµαστε µόνο για τους εαυτούς µας αλλά 
για όλο τον κόσμο, είναι πράγματι αλήθεια ότι οι ευχές µας είναι κατά διαφόρους 
τρόπους αποτελεσματικές, δραστικές για τους ανθρώπους του έξω κόσμου που 
είναι διαλυμένοι χωρίς περιθώρια διορθώσεως; Οι προσευχές µας φθάνουν και 
στους ανθρώπους αυτούς; 

Απάντηση 12: Νομίζω ότι είπατε µια µεγάλη αλήθεια, Πάτερ! 
Συνειδητοποιώ ότι, όταν είσαι ιερέας και προσεύχεσαι για τον εαυτό σου, ο Θεός 
μπορεί να φανεί ότι κωφεύει! Αλλά όταν προσευχόµαστε για άλλους, εισακούει, 
είναι παρών και ευαρεστείται πάρα πολύ, όταν ευχόμαστε για τους 
συνανθρώπους µας, γιατί αυτή είναι η Φύση της διακονίας µας. Όταν µας 
έρχεται προσευχή για κάποιον, πρέπει να επιµείνουµε σε αυτήν, γιατί αυτό είναι 
ένδειξη ότι ο Θεός θέλει να βοηθήσει το πρόσωπο για το οποίο ευχόμαστε»”. Ο 
Θεός επιθυμεί μόνο κάποια συνεισφορά εκ μέρους µας, προκειµένου να 
αντισταθμίσει τον ανθρώπινο μ450] παράγοντα, χωρίς τον οποίο δεν θα 
ενεργήσει. Κατά συνέπεια, ἂν, όταν προσευχόμαστε για κάποιον, η προσευχή 
μας ενεργείται µε δύναμη, οφείλουμε να προσευχηθούμε γι αυτόν έως τέλους, 
και τότε ο Θεός θα δείξει το μέγα Του έλεος. 


50 ΑΠΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 582. 

Ερώτηση 13: Ο άγιος Ιωάννης ο Χρυσόστομος είπε ότι θα σωθεί ένας στους 
χίλιους εξοµολόγους. Για κάποιον που προσέρχεται στο μυστήριο της ιεράς 
εξομολογήσεως ποιά θα μπορούσε να θεωρηθεί κακή συμβουλή, συμβουλή που 
θα λυπούσε τον Κύριο; 

Απάντηση 13: Ξέρω ότι η ιερωσύνη είναι πολύ επικίνδυνο πράγμα και 
γνωρίζω τον λόγο του αγίου Ιωάννου του Χρυσοστόμου που λέει: «Δεν νομίζω ότι 
πολλοί ιερείς σώζονται». 

Εντούτοις γνωρίζουμε ότι ο Κύριος είπε πως ό,τι είναι αδύνατο για τον 
άνθρωπο είναι δυνατό για τον Θεό. Και πιστεύουμε στον λόγο αυτό, πιστεύουμε 
ότι θα κάνει το αδύνατο, δηλαδή θα σώσει ακόµη και ανθρώπους σαν εμάς. Αλλά 
δεν πρέπει να λησμονούμε επίσης τους λόγους Του στο κατά Ιωάννην Ευαγγέλιο 
ότι, αν δεν πέσει ο σπόρος του σιταριού στο έδαφος και δεν πεθάνει, δεν θα 
καρποφορήσει (Ιωάν. 12,24). Συνεπώς δεν πρέπει να λυπόμαστε τον εαυτό µας, 
αλλά να σπέρνουµε µε ελπίδα. Το λειτούργημα µας είναι κατεξοχήν διακονία 
του λόγου. Πρέπει να σπέρνουµε µε ελπίδα’ και όποιος σπέρνει µε ευλογίες, θα 
θερίσει ευλογίες. Όποιος πάλι σπέρνει µε φειδώ, θα θερίσει µε φειδώ. 

[/451] Είναι καλό να αξιοποιούμε κάθε ευκαιρία που µας παρουσιάζεται, 
για να σπέρνουµε τον λόγο του Θεού και να µην περιμένουμε απλώς μέχρι να 
έλθει η Κυριακή, για να κάνουμε το κήρυγμα της Κυριακής για πέντε ή δέκα 
λεπτά. Ας κάνουμε μάλλον όπως ο πατήρ (Ν), όταν είπε λίγα λόγια στη γυναίκα 
εκείνη που του ζήτησε να ευλογήσει το παιδί της. Για παράδειγµα, όταν οι 
άνθρωποι μετά τη γέννηση του παιδιού τους το φέρνουν για σαραντισμό, 
οφείλουμε να πούμε λίγα λόγια. Μπορούμε να τους πούμε για παράδειγµα: 
«Τώρα παρουσιάζετε το παιδί σας στον Θεό, και ο Θεός σας το επιστρέφει. Το 
προσφέρετε στον Θεό, και ο Θεός σας το αντιπροσφέρει, και στο εξής θα είστε 
οικονόμοι της ανατροφής του, για την οποία θα λάβετε ανταμοιβή. Γι αυτό 
αναθρέψτε το παιδί µε φόβο Θεού και διαπαιδαγωγήστε το κατά το θέλημα Του, 
για να λάβετε την αμοιβή σας». Μπορεί να βρούμε άλλα λόγια: υπάρχουν 
αναρίθµητοι τρόποι, για να τους ενθαρρύνουμε. Αλλά όπως και αν έχει το 
πράγμα, είτε έρχονται για γάμο είτε για βάπτιση, πρέπει να τους δίνουμε έναν 
λόγο. Η περίπτωση του Βαπτίσματος συνιστά εξαιρετική ευκαιρία, για να πούμε 
κάτι. Αλλά δεν πρέπει επίσης να το παρακάνουµε. Ένας συνοπτικός, ξεκάθαρος 
και εμπνευσμένος λόγος θα είναι πιο ωφέλιμος από τα πολλά λόγια. Πάντοτε 


όµως πρέπει να λέμε κάτι. Ιδίως οι σύγχρονοι άνθρωποι αναζητούν τον λόγο. 
[//452] 


[//453] 
ΤΟ ΤΡΙΤΟ ΣΤΑΔΙΟ 


Εγώ σήμερον γεγέννηκα Σε 
(Ψαλμ. 2,7) 


[//454] 


[//455] 
18 --ΗΝΙΚΗ ΤΟΥ ΧΡΙΣΤΟΥ ΠΑΝΩ ΣΤῸΝ ΘΑΝΑΤΟ:Η ΚΛΗΡΟΝΟΜΙΑ ΤΟΥ 
ΑΝΘΡΩΠΟΥ 


ΣΤΟ ΕΥΑΓΓΕΛΙΟ ΒΛΕΠΟΥΜΕ τον Κύριο να θεραπεύει ανθρώπους 
λυτρώνοντας τους από τις ολέθριες επιπτώσεις της αμαρτίας. Ἦλθε στη γη, για 
να καταλύσει τα έργα του διαβόλου και να εξαλείψει τον θάνατο, ο οποίος εξ 
αρχής δεν υπήρχε στο θέλημα Του. Ο Θεός δεν θα μπορούσε ποτέ να προορίσει 
τον άνθρωπο, το πιο θαυμάσιο από όλα τα δημιουργήματα Του, για τον θάνατο. 
Έκτισε τον άνθρωπο κατ’ εικόνα Του, για να γίνει όμοιος Του κατά χάριν. Τον 
δημιούργησε για την αφθαρσία και όχι για τον θάνατο, ο οποίος εισέβαλε στην 
ανθρώπινη ζωή ως επίβουλος. Είναι αλήθεια βέβαια ότι η δική µας παράβαση 
άνοιξε τη θύρα για την είσοδο του θανάτου. Οι Πατέρες ωστόσο αναφέρουν ότι η 
δίκαιη κρίση του Θεού επέτρεψε από αγαθότητα την παρουσία του στη ζωή µας, 
ώστε η κακία και τα πάθη να µη γίνουν αθάνατα µέσα µας. Ο θάνατος είναι «η 
τιμωρός δύναμι», όπως λέει ο άγιος Μάξιμος!, που µας καθιστά ικανούς να 
συναισθανθούμε, να σκεφθούμε σωστά και να αναζητήσουμε την οδό της 
σωτηρίας, την οδό της ζωής που είναι ο Ίδιος ο Χριστός. 

Είναι πολύ σηµαντικό να κατανοήσουμε το μυστήριο [/456Ι του θανάτου. 
Μετά την πτώση του Αδάμ εισήλθε στην ανθρώπινη ζωή ο νόμος της αμαρτίας, 
και έκτοτε όλοι οι άνθρωποι υποτάχθηκαν στα πάθη. Ο άνθρωπος αρχίζει τη ζωή 
του μέσα σε οδύνη και σταδιακά, καθώς πορεύεται κάτω από το τυραννικό 
καθεστώς των παθών, αναπτύσσεται µέσα του απέχθεια προς το θέλημα του 
Θεού. Όσο όµως απειθεί στη ζωοποιό βουλή του Θεού και ενδίδει στα πάθη, τόσο 
παραδίδεται στον θάνατο. Η ίδια η έλευση µας στον κόσμο αυτό συνοδεύεται από 
αμαρτία (Ψαλμ. 50,7). Κυοφορεί δηλαδή µέσα της τον θάνατο. Πράγματι, όλα όσα 
φέρουν μέσα τους το σπέρμα της φθοράς και του θανάτου, θα καταλήξουν στη 
«δίκαιη» και «νόμιμη» ανταπόδοση του θανάτου. Αλλά ο θάνατος, εκτός από 
τιμωρός δύναμη, ενεργεί ακόµη βιαιότερα κρατώντας ως τύραννος τον άνθρωπο 
στα νύχια του φόβου. Καθώς πλάσθηκε για την αιώνια ζωή, είναι φυσικό να 
συνυπάρχουν µέσα του ο πόθος για την αθανασία μαζί µε τον φόβο του 
θανάτου. 


1Μαξίμµου του Ομολογητού, ΠΡΟΣΘΑΛΑΣΣΙΟΝ, Ερώτησις ξα’, ΡΟ 90, 628. 

Ο νόμος του θανάτου εισέβαλε στη ζωή του ανθρώπου µε τη δική του 
παρανομία, και η ανθρώπινη ζωή δεν στρέφεται πλέον µε φυσικό τρόπο προς την 
αθανασία. Ο πόθος για την αθανασία παραμένει ισχυρός, αλλά η σκιά της 
θνητότητας µας είναι εξίσου αληθινή. Μέσα στην αγωνία του ο άνθρωπος 
επινοεί τρόπους αποδράσεως από την οδυνηρή πραγματικότητα του θανάτου 
αναζητώντας καταφύγιο στα πάθη. Αλλά µε τη στάση του αυτή βυθίζεται 
βαθύτερα στην αμαρτία, και ο θάνατος προβάλλει ολοένα πιο τυραννικός. Ως εκ 
τούτου η ανθρώπινη κατάσταση [/457] χαρακτηρίζεται από έναν τραγικό φαύλο 
κύκλο. Ο άνθρωπος, προκεµένου να ζήσει ενάντια στην απειλή του θανάτου, 
επιζητεί την ηδονή των παθών σε µια απατηλή απόπειρα να παρατείνει την 
πρόσκαιρη αυτή ζωή και να της αποδώσει σκοπό. Έτσι όµως περιπλέκεται όλο 
και περισσότερο στην ανυπόφορη απειλή και κυριαρχία του θανάτου. Όσο 
περισσότερο αμαρτάνει, τόσο πιο πολύ υπερισχύει ο θάνατος. Όπως λέει η 
Γραφή, ο θάνατος είναι ο μεγαλύτερος εχθρός του ανθρώπου. Ο άνθρωπος 
υπόκειται στη δουλεία της αμαρτίας, ακριβώς εξαιτίας του φόβου του θανάτου: 
προσπαθώντας να τον καταπολεμήσει λανθασμένα γίνεται ολοένα και πιο 
φίλαυτος. Προκειμένου να επιβιώσει γίνεται ικανός για κάθε έγκλημα”. 

Πώς θα μπορούσαμε να λυτρωθούμε από τον κύκλο αυτό: Πάθος - 
αμαρτία - θάνατος; Ο Θεός, µε την παντοδύναμη και ανεξιχνίαστη σοφία Του, 
μας χάρισε καινούργια αφετηρία. Ἠλθε Νέος Άνθρωπος, του Οποίου η αρχή δεν 
είχε προπομπό την ηδονή των παθών, και ο Οποίος, κατά συνέπεια, δὲν ήταν 
δίκαιο ή φυσικό να υποστεί τον θάνατο, το επιτίµιο της αμαρτίας, αλλά, αν το 
επιθυμούσε, θα μπορούσε να παραδώσει τον Εαυτό Του εκούσια σε αυτόν. Στην 
περίπτωση αυτή, η τελευτή Του, ὡς τελείως άδικη, θα αποτελούσε καταδίκη του 
ίδιου του θανάτου και ολοσχερή κατάργηση τῆς τυραννίας του εχθρού πάνω στο 
ανθρώπινο γένος. 

Η νέα αυτή απαρχή εγκαινιάσθηκε και ολοκληρώθηκε από τον Ίδιο τον 
Χριστό. Έλαβε την ανθρώπινη φύση µας «ουκ εξ αιµάτων, ουδέ εκ θελήματος 
σαρκός, ουδέ εκ [/458] θελήματος ανδρός, αλλ’ εκ Θεού» (Ίωάν. 1,13), δηλαδή εκ 
Πνεύματος Αγίου και Μαρίας της Παρθένου. Η σύλληψη και η γέννηση Του 
εξαιρέθηκαν από τη φθορά της αμαρτίας, όπως καθοριζόταν από τον παλαιό 
νόμο, και ως εκ τούτου ο Υιός του Θεού -«γεννηθείς εκ Παρθένου»- δεν υπόκειτο 
στη θνητότητα. Ως Θεός ήταν ελεύθερος από την αμαρτία, και επομένως δεν 
ήταν αναγκαίο να πεθάνει. Ὡστόσο, µε τη δική Του ελεύθερη θέληση και από 
τέλεια υπακοή προς τον Πατέρα Του, ο Χριστός δέχθηκε τον θάνατο μας κατά 
σάρκα, χωρίς να έχει γευθεί ποτέ αμαρτία, όπως ο Ίδιος είπε µε την αγία 
παρρησία Του: «Τις εξ υμών ελέγχει µε περί αμαρτίας;» (Ιωάν. 8,46) Είναι, 
πράγματι, «ο άµωμµος και άσπιλος Αμνός του Θεού, ο αίρων την αμαρτίαν του 
κόσμου». 

Ο θάνατος, ως εχθρός, εξαπατήθηκε και κατάπιε τον Κύριο του ουρανού 
και της γης, για να συντελεσθεί τότε το μεγαλύτερο από όλα τα θαύματα. Ο 


2Α΄ Κορ. 15,26 και Εβρ. 2,15. 

θάνατος του Χριστού, εντελώς άδικος, αφύσικος και στερηµένος από κάθε ενοχή, 
κατάργησε το κράτος του δικαίου θανάτου που εισέβαλε ως παράσιτο στη ζωή 
από την αμαρτία που προηγήθηκε. Ο θάνατος αυτός καταδικάσθηκε και 
κατατροπώθηκε από τη θεϊκή δύναμη της ζωής. Ο Χριστός υπέστη στη θέση µας 
εκούσιο και πραγµατικό θάνατο, αλλά ως αναμάρτητος ήταν αδύνατον να 
γευθεί τη φθορά του. Ο Θεός δεν επέτρεψε στον Όσιο Του «ιδείν διαφθοράν»θ 
μέσα στο μνήμα και Τον ανέστησε την τρίτη ημέρα. Υφιστάμενος [/459] τον άδικο 
θάνατο Του από αγάπη για µας, ελεύθερα, εκούσια και αναµάρτητα, ο Ιησούς 
Χριστός Οριάµβευσε πάνω στον δικό µας δίκαιο θάνατο απόλυτα και ολοτελώς, 
και µέσα στην άφατη αγαθότητα Του μοιράζεται ελεύθερα μαζί µας την ἴδια 
ακριβώς νίκη ως αιώνια κληρονομιά µας. 

Όσοι κατά το πνεύμα προσκολλώνται στον Χριστό, αναγεννώνται δια του 
Αγίου Πνεύματος. Ζουν σύμφωνα µε τον νέο νόµο του Χριστού, στον Οποίο η 
καινή ζωή αρχίζει µε τον θάνατο ως προς την αμαρτία και την κατάργηση της 
φιληδονίας. Πεθαίνοντας εκούσια ως προς τον εαυτό τους χάριν της εντολής του 
Θεού, θα γεννηθούν στην αιώνια ζωή της Αναστάσεως Του. Για τον λόγο αυτό η 
πνευματική αναγέννηση του ανθρώπου συνίσταται ουσιαστικά στην 
κληρονόμηση της νίκης του Χριστού πάνω στον διάβολο, στην αμαρτία και στον 
θάνατο. 

Στο Άγιο Βάπτισμα «ενδυόµαστε τον Χριστό», δηλαδή την ανθρώπινη 
φύση Του, στην οποία ενοικεί το πλήρωμα της θεότητας Του σωματικῶς. Για να 
το θέσουμε διαφορετικά, ενδυόµαστε την αθανασία Του. Οι Πατέρες λένε 
χαρακτηριστικά ότι, αν ένας άνθρωπος µετά το Βάπτισμα του παρέμενε 
αναμάρτητος, δεν θα πέθαινε ποτέ µε φυσικό θάνατο, γιατί όπου εξαλείφθηκε η 
αμαρτία, ως επακόλουθο καταργήθηκε και ο θάνατος. Ο Κύριος εντούτοις, µέσα 
στην άπειρη σοφία της Πρόνοιας Του, επέτρεψε στους Αγίους Του (ακόµη και 
στην Υπεραγία Μητέρα Του) να δοκιμάσουν τον θάνατο ὥστε µε την τελευτή 
τους, όπως και µε τη δική Του, ο θάνατος δίκαια να καταδικασθεί ως άδικος. Η 
Θεομήτωρ ουδέποτε αμάρτησε ούτε και µε τη σκέψη Της, αλλά δεν εξαιρέθηκε 
[/460| από την κοινή μοίρα του ανθρώπινου γένους. Άλλωστε δεν ήταν δυνατόν να 
έχει ακολουθήσει οδό διαφορετική από εκείνη του Υιού Της. Όταν πεθαίνουµε, 
φυλάσσοντας την πιστότητα µας στην εντολή του Θεού, σταυρώνοντας τον 
εαυτό µας εκούσια και µε την επιθυµία να ζήσουμε σύμφωνα µε το θέλημα του 
Θεού, ο θάνατος µας συνιστά επίσης καταδίκη του θανάτου που προήλθε από 
την αμαρτία. Με τη χάρη του Θεού τότε ο αιώνιος θάνατος καθίσταται άδικος 
ακόµη και για µας τους αμαρτωλούς. Κατεβαίνουμε στο μνήμα λαμβάνοντας 
μαζί µας το εχέγγυο της Αναστάσεως του Χριστού. Και την ηµέρα της Δευτέρας 
Παρουσίας Του, μόλις ηχήσει η σάλπιγγα του Αρχαγγέλου, θα αναστηθούµε από 
τον τάφο µε πνευματικά σώματα και θα αρπαχθούµε πάνω σε νεφέλες «εις 
απάντησιν του Κυρίου εις αέρα, και ούτω πάντοτε συν Κυρίω εσόµεθα» (Α΄ Θεσ. 
4 16-17). 


ὄψαλμ. 15,10: 48,10: Πράξ. 2,27, 31: 13,34-37. 

«Θαρσείτε, εγώ νενίκηκα τον κόσμον», λέει ο Κύριος (Ιωάν. 16,33). Η νίκη 
Του είναι δική µας κληρονομιά. Μας δόθηκε το Σώμα Του, µε το οποίο και δια του 
οποίου ο Χριστός κατάργησε τον θάνατο. Με το Σώμα και το Αίμα Του 
τρεφόμαστε την ουράνια βρώση και πόση. Κατά τον τρόπο αυτό υπερνικάται 
μέσα µας ο θάνατος, αφού το Σώμα και το Αίμα Του, πεπληρωμένα από τη ζωή 
Του, είναι το αντίδοτο της θνητότητας µας. Ο Κύριος µας απένειμε τη νίκη Του 
ως αθάνατη κληροδοσία, χορηγώντας µας την αιώνια ζωή µαζί Του. 


[//461] 
19-- ΤΟΜΎΥΣΤΗΡΙΟ ΤΗΣ ΟΔΟΥ ΤΗΣ ΣΩΤΗΡΙΑΣ 


ΤΟ ΤΡΙΤΟ ΣΤΑΔΙΟ της πνευματικής ζωής, σε σύγκριση µε το πρώτο, είναι 
κατά πολύ πλουσιότερο, από την άποψη ότι η χάρη του Θεού ενοικεί τώρα µέσα 
μας μόνιμα και σταθερά για την αιωνιότητα. Επακολουθεί ως επισφράγισµα του 
αγώνα που διεξήχθηκε ενάντια στο κράτος του θανάτου. Όσο ο άνθρωπος 
κατακρατείται από τον νόμο της αμαρτίας, συστενάζει κατά τον Απόστολο µε 
όλη την εκπεσµένη ανθρωπότητα: «Ταλαίπωρος εγώ άνθρωπος! Ποιος θα µε 
ελευθερώσει από το σώμα αυτό το καταδικασµένο σε θάνατο;» (Ρωμ. 7,24) Αλλά 
εμείς, «όσοι από τον φόβο του θανάτου, ήμασταν υποδουλωμένοι καθ’ όλην τη 
ζωή µας» (Εβρ. 2,15), λυτρωθήκαμε τώρα µε τη χάρη του Θεού: «Εμείς γνωρίζουμε 
ότι έχουμε μεταβεί από τον θάνατο στη ζωή» (Α΄ Ιωάν. 3,14). Τώρα είμαστε σε 
θέση να φωνάξουμε: «Καταβροχθίστηκε ο θάνατος και νικήθηκε. Πού είναι, 
θάνατε, το κεντρί σου; Πού είναι, άδη η νίκη σου;» (Α΄ Κορ. 15,54-55). 

Έχοντας αθλήσει µε δικαιοσύνη και νομιμότητα, σύμφωνα µε τους όρους 
που υπαγορεύθηκαν από το μυστήριο της παιδείας του Κυρίου, ο άνθρωπος 
αποκτά τώρα στην κυριότητα του όλα τα πλούτη που του είχε εµπιστευθεί ο Θεός 
στην αρχή, και τα οποία δεν δικαιούνταν, λόγω [/462] της αποξενώσεως του από 
τον Κύριο. Το δεύτερο στάδιο έχει τεράστια αξία, διότι πλουτίζει τον άνθρωπο µε 
την εμπειρία του κρίματος του θανάτου. Και ενώ αυτός μετέρχεται όλες τις 
ενυπάρχουσες σε αυτό δυσκολίες, καθαίρεται από την υπερήφανη ροπή προς την 
αυτοθέωση και αποσπάται από καθετί κτιστό. Η οδύνη όλης αυτής της 
διεργασίας ανοίγει την καρδιά του στη χάρη του Θεού. 

Η άρση της χάριτος, όπως και αν εξετασθεί ή περιγραφεί, υπηρετεί 
πολλούς σκοπούς. Ορισμένοι Άγιοι, έχοντας εγκαρτερήσει στις δοκιμασίες του 
δεύτερου σταδίου και αφού γεύθηκαν τα πνευματικά οφέλη του, έφθασαν στο 
σημείο να ζητήσουν από τον Θεό να απομακρυνθεί πάλι από αυτούς, για να τους 
δοθεί η ευκαιρία να Του επιδείξουν ακόµη μεγαλύτερη αφοσίωση «εν µέσω σκιάς 
θανάτου» (Ψαλμ. 22,4). Τέτοια αυταπάρνηση συναντούμε στον βίο του αγίου 
Ἰωάννου του Κολοβού, ενός από τους Πατέρες της ερήμου]. Μετά την υπερνίκηση 
των παθών αισθάνθηκε ότι είχε εξασθενήσει η ένταση της προσευχής που είχε 
γνωρίσει τον καιρό της πάλης. Ικέτευσε τότε τον Θεό να παραχωρήσει την 
επιστροφή των παθών του, ώστε να εντείνει εκ νέου τον αγώνα του”. 

Το δεύτερο στάδιο µας πείθει ότι περιβάλλονται µε αιώνια αξία µόνο όσα 
έχουν την απαρχή τους στον Θεό. Καθώς εννοούμε βαθμηδόν ότι η σωτηρία δεν 
μας ανήκει δικαιωματικά, αλλά είναι δώρο του Θεού, κάποια ταπείνωση [//463] 
αρχίζει να γεννάται στα ενδότερα της υπάρξεως µας. Η συναίσθηση αυτή 
επιφέρει σταθερότητα στη ζωή µας και συμβάλλει στην αύξηση µας ως 


ΓΤΟΓΕΡΟΝΤΙΚΟΝ, έκδ. «Αστήρ», Αθήνα 1970, σ. 45. 

χριστιανών (Κολ. 1,10). Η ευγνωμοσύνη µας για τις ευεργεσίες του Θεού 
βαθαίνει. Ο άγιος Μάξιμος διαβεβαιώνει ότι όλα τα χαρίσματα που ο Θεός 
απονέμει στους Αγίους χορηγούνται κατά το μέτρο της αγάπης και της 
ευγνωμοσύνης τους προς Αυτόν”. Για να το θέσουμε διαφορετικά, µόνο εκείνα τα 
οποία παραδεχόµαστε ως δώρα του Θεού μπορούν αληθινά να γίνουν δικά µας. 
Για παράδειγµα, ζητούμε από τον Θεό να ευλογεί την τροφή και το ποτό που µας 
χαρίζει αν δεν προηγηθεί προσευχή, το Φαγητό θεωρείται σαν να το κλέβουμε 
από Εκείνον που από αγαθότητα µας χορηγεί τα πάντα δωρεάν. 

Το τελικό στάδιο της πνευματικής ζωής χαρακτηρίζεται ακόµη από τη 
σταθερότητα µας βαθύτερης αγάπης. Ο θάνατος µας προσεγγίζει απειλητικός σε 
όλη τη διάρκεια του δεύτερου σταδίου. Αν όµως προτιµήσουµε την εντολή της 
αγάπης προς τον Θεό κάθε φορά που απειλούμαστε, θα διδασκόµαστε στην 
πράξη ότι η πίστη, η ελπίδα και η αγάπη είναι ισχυρότερες από τον θάνατο’. 
Είμαστε όλοι αμαρτωλοί, πάσχουµε από Φιλαυτία: «Εν τω φόβω του θανάτου 
πάντες ήμαρτον», λέει ο απόστολος Παύλος (Ρωμ. 5,12). Ο φόβος του θανάτου 
κατεργάσθηκε μέσα μας φΦιλαυτία και επιθετικότητα, που αποσκοπεί 
αποκλειστικά [//464! στην ατομική µας επιβίωση. Ως εκ τούτου αντιτάσσεται στους 
λόγους του Χριστού: «Μη φοβηθήτε από των αποκτεννόντων το σώμα, την δε 
ψυχήν µη δυναμένων αποκτείναι» (Ματθ. 10,28), και γενικά αντιπαρατίθεται σε 
όλες τις εντολές Του, οι οποίες µας εµπνέεου ανιδιοτέλεια. 

Είναι δύσκολο να περιγραφούν τα πολλά και θαυμάσια Φαινόμενα του 
τρίτου σταδίου. Αφού πείσουµε τον Θεό ότι είµαστε δικοί Του, απαλλασσόμαστε 
από την πάλη µε τα πάθη. Στην Παλαιά Διαθήκη βλέπουμε κατ’ αρχάς τον 
Ιακώβ ως τον πρακτικό άνδρα, ο οποίος αγωνίζεται να καταξιωθεί ενώπιον του 
Θεού, για να αδράξει την ευλογία Του (Γέν. 32). Ο Ιακώβ πάλεψε µε τον Θεό όλη 
τη νύχτα. Η πάλη του έχει αιώνιες διαστάσεις, και ο λόγος που του δόθηκε από 
τον Θεό αποτελεί πνευματική αρχή, πολύτιμη για όλους µας. Ο Ιακώβ γνώριζε 
ότι, προκειμένου να αντιμετωπίσει τον αδελφό του Ησαύ, που ήθελε να τον 
σκοτώσει, χρειαζόταν τέτοια ευλογία απὀ τον Θεό, που να είναι ισχυρότερη από 
τον θάνατο που απειλούσε τη ζωή του. Το ξημέρωμα, αφού πέτυχε να εισέλθει 
στην παρουσία του Θεού, άκουσε τη φωνή Του να τον διαβεβαιώνει: «Ότι 
ενίσχυσας µετά Θεού, και μετ’ ανθρώπων δυνατός έση» (Γέν. 32,28). Του δόθηκε 
το νέο όνομα «Ισραήλ», που σηµαίνει «νους ορών τον Θεόν». Ανέβηκε από την 
πράξη στη θεωρία. 

Αν κατορθώσουµε να πείσουµε τον Θεό ότι Του ανήκουµε και έτσι να 
εδραιώσουμε µια αληθινή σχέση μαζί μ/465] Του, τότε όλες οι άλλες 
συναναστροφές µας και η διαγωγή µας γενικά θα ενισχυθούν απὀ την ευλογία 
Του. Σήµερα οι άνθρωποι Φροντίζουν πολύ για την καλλιέργεια καλών σχέσεων 
μεταξύ τους. Αλλά το μυστικό της επιτυχίας σε αυτό κρύβεται στην πάλη του 


ἉΜαξίμου του Ομολογητού, ΚΕΦΑΛΑΙΑ ΘΕΟΛΟΓΙΚΑ 5,29, ΡΟ 90, 1272. 

Ιακώβ µε τον Θεό και στον λόγο που έλαβε από Αυτόν. Ο ασφαλέστερος τρόπος, 
για να συνδεθούµε καλά µε τους αδελφούς µας και να ζούμε µε αξιοπρέπεια 
στον κόσμο αυτό, έγκειται στο να καταφέρουμε να βεβαιώσουµε τον Θεό ότι Του 
ανήκουμε. 

Ο άγιος Ιωάννης της Κλίμακος, αναφερόμενος στον υποψήφιο ο οποίος 
προσπαθεί να πείσει µε λόγια τον γέροντα του για την αγάπη του προς αυτόν, 
λέει ότι ούτε ολόκληρη η ζωή του δεν θα του φθάσει, για να το αποδείξει. Μπορεί 
ωστόσο να επιτύχει τον σκοπό του µε άλλον τρόπο. Πρώτα θα πείσει τον Θεό για 
την αγάπη που έχει προς τον γέροντα του -μέσω της ζωής του που θα 
διακρίνεται από τη γνήσια υπακοή του- και στη συνέχεια ο Θεός θα ενεργήσει 
από την πλευρά Του πληροφορώντας την καρδιά του γέροντα”. Αυτή είναι η 
ασφαλέστερη και τιμιότερη οδός, που αποτελεί απλώς διαφορετική έκφραση του 
λόγου του Θεού προς τον Ιακώβ. 

Ο Γέροντας Σωφρόνιος, λίγους μήνες πριν κοιμηθεί, έκανε μία 
αξιοσημείωτη ομιλία σχετικά µε την υιοθεσία του ανθρώπου από τον Θεό. Οι 
λόγοιτου, τους οποίους μεταφέρουμε στην αρχή του βιβλίου αυτού, είναι γεμάτοι 
έμπνευση. Καθημερινά λέμε στον Θεό: «Σος ειµί εγώ, σώσον με». Αλλά ποιοι 
είµαστε εμείς, για να απευθυνόµαστε [/166] µε τόση παρρησία στον Θεό; Πρέπει 
πρώτα να Τον πείσουµε ότι είμαστε δικοί Του. Από τη στιγµή που θα βεβαιωθεί 
για µας, θα ακούσουμε τη φωνή Του να µας αναγγέλλει: «Ναι, υιός µου εί συ, 
εγώ σήμερον γεγέννηκα σε». Οι λόγοι αυτοί του Θεού Πατρός αναφέρονται στον 
Υιό Του µε μοναδικό τρόπο, αλλά η ισχύς τους επεκτείνεται και εφαρμόζεται σε 
κάθε τέκνο Του, που έχει αναγεννηθεί µε τη χάρη του Χριστού. 

Όπως ο σκοπός της δεύτερης περιόδου είναι να πείσουµε τον Θεό ότι Του 
ανήκουμε, ακριβώς η ίδια αρχή κρύβεται και πίσω από την περίοδο της δοκιμής 
για όσους επιδιώκουν την ένταξη τους σε μοναστήρι. Ο υποψήφιος μοναχός 
ενδέχεται να χρειασθεί αρκετά χρόνια, µέχρι να βεβαιώσει την καρδιά του 
γέροντα και των λοιπών μελών της αδελφότητας ότιτους ανήκει. Ακόμη και τότε 
δεν µπορεί να τους πείσει ὡς το τέλος. Κάποιος µπορεί να ζήσει δέκα ή είκοσι 
χρόνια σύμφωνα µε την γνήσια μοναστική οδό και τελικά να περιπέσει σε 
αμέλεια. Πάντως είναι απαραίτητο να εξετασθεί η βασική ροπή της ψυχής του, 
και γι αυτό προσφέρεται στην αρχή η δοκιμαστική αυτή περίοδος. Ο απόστολος 
Παύλος συμβουλεύει τον Τιμόθεο: «Χείρας ταχέως μηδενί επιτίθευ» (Α΄ Τιμ. 5,22). 
Με αυτό εννοεί ότι οφείλει προηγουμένως να τους δοκιμάζει, να τους συναντά, 
να ζει µαζίτους. Έμαθαν την ταπείνωση; Μόνο τότε είναι άξιοι εμπιστοσύνης. 

Στην πρώτη περίοδο της ζωής της Εκκλησίας, όταν διανέµονταν τα 
διάφορα λειτουργήματα, όπως του επισκόπου, του ιερέα ή του οικονόµου, οι 
Πατέρες µας λάμβαναν [/467Ι ιδιαίτερα υπ’ όψιν την ταπείνωση του υποψηφίου, 
ούτως ὥστε η τιµή του αξιώματος να µην του προκαλέσει έπαρση. Ο Θεός µας 
συμπεριφέρεται παρόμοια: «Μη δώτε το άγιον τοις κυσί μηδέ βάλητε τους 
μαργαρίτας υμών έμπροσθεν των χοίρων» (Ματθ. 7,6). Όλα τα δώρα του Θεού 


5]ωάννου του Σιναΐτου, ΚΛΙΜΑΞ, Λόγος 4,39, σ. Θ1. 

αποτελούν μαργαρίτες, και αν υπάρχει πιθανότητα να συμπεριφερθούμε σε 
αυτά όπως οι χοίροι, θα παραχωρήσει ο Θεός να υποβληθούμε προηγουμένως σε 
δοκιμασία για να καθαρισθούμε. Έτσι, όταν τελικά δωρηθεί ο πολυτίµητος 
μαργαρίτης, θα τον ασφαλίσουμε στην καρδιά µας µε μεγάλη επαγρύπνηση 
εκτιμώντας σε βάθος την ανυπολόγιστη αξία του. Και αφού πείσουµε τον Θεό 
για την αξιοπιστία µας, λαμβάνουμε την τέλεια χάρη της υιοθεσίας. Όταν πλέον 
µας χορηγηθεί, προσέχουμε να την διαφυλάξουμε ακέραια. Έχοντας πολλές 
φορές συντριβεί στην κακοτράχαλη οδό της δεύτερης περιόδου, τώρα είµαστε σε 
διαρκή νήψη, για να μην τραυματισθούμε. Τώρα είμαστε περισσότερο 
προσεκτικοί να διαφυλάξουμε το χάρισμα µε όλες τις δυνάμεις µας. Αλλά ακόµη 
και τότε υπάρχει κίνδυνος να το απωλέσουμε, γιατί τίποτε δεν είναι βέβαιο μέχρι 
τέλους. 

Ο Γέροντας Σωφρόνιος περιγράφει το τελικό στάδιο ως περίοδο ομοιώσεως 
προς τον Θεό. Έχουμε αναγεννηθεί, και οι εντολές του Κυρίου έχουν εδραιωθεί 
μέσα µας ως ο μοναδικός νόμος της υπάρξεως µας. Η ζωή µας εναρµμονίζεται µε 
αυτές µε απόλυτη φυσικότητα. Για παράδειγµα, ἂν ένας αδελφός ταπεινωθεί 
ενώπιον µας κι εμείς [/468] αμέσως και εντελώς αυθόρμητα ανταποκριθούμε 
ταπεινώνοντας τον εαυτό µας μπροστά του ακόµη περισσότερο, αυτό δείχνει ότι 
έχουμε αναγεννηθεί από το Πνεύμα, γιατί τέτοια αντίδραση υπαγορεύει η 
πολιτεία των αναγεννηµένων. 

Στο Γεροντικό καταγράφεται το περιστατικό ενός μοναχού, ο οποίος πήγε 
στην Αλεξάνδρεια, για να πουλήσει το εργόχειρο του”. Ένας άνθρωπος στην 
πόλη αυτή, του οποίου η κόρη υπέφερε από δαιμόνιο, είχε πληροφορηθεί ότι μόνο 
οι μοναχοί από την έρημο θα μπορούσαν να τον βοηθήσουν, αλλά αυτοί 
αρνούνταν να επιτελέσουν θαύματα θεραπείας από ταπείνωση. Δεν ήθελαν να 
αποκτήσουν φήμη, πράγμα που θα τους στερούσε τη σιωπή και την ησυχία τους. 
Έτσι ο δυστυχής πατέρας μηχανεύθηκε ένα τέχνασμα. Προσκάλεσε τον μοναχό 
στο σπίτι του, προφασιζόμενος ότι ενδιαφερόταν για το εργόχειρο του. Καθώς ο 
μοναχός έμπαινε στο σπίτι, η δαιμονισμένη νέα ήλθε αμέσως στην πόρτα και του 
έδωσε ράπισµα στο πρόσωπο. Τότε ο μοναχός, µε φυσικό τρόπο, έστρεψε και το 
άλλο μάγουλο. Η νέα έπεσε κάτω αφρίζοντας, και ο δαίμονας βγήκε από αυτήν. 
Η στάση του μοναχού είχε υπερβεί τα όρια της ανοχής του. Ο μοναχός εξεδίωξε 
το δαιμόνιο µε την απλή τήρηση της εντολής του Θεού, χωρίς κάν να χρειασθεί 
προηγουμένως να προσευχηθεί. Όταν η ταπείνωση των εντολών του Ευαγγελίου 
καταστεί μοναδικός νόμος της υπάρξεως μας, η υπερηφάνεια των παθών 
αποδιώκεται, γεγονός που εγκαινιάζει την αρχή της θεώσεως µας. 

[/469ἱ Η πληρότητα της χριστιανικής τελειότητας είναι ανεπίτευκτη στον 
κόσμο αυτό. «Προσδοκώμεν Ανάστασιν νεκρών και ζωήν του μέλλοντος αιώνος», 
όπως ομολογούμε στο Σύμβολο της Πίστεως. Ο σπόρος όµως της Αναστάσεως 
αυτής σπείρεται ήδη στην παρούσα ζωή. Εδώ και τώρα λαμβάνουμε την 
πρόγευση της μέλλουσας κληρονομιάς και την απαρχή της ατελεύτητης ζωής. 


6 ΤΟ ΓΕΡΟΝΤΙΚΟΝ, έκδ. «Αστήρ», Αθήνα 1970, σ. 27. 

Γευόμαστε την εμπειρία αυτή και στην ψυχή και στο σώμα. Τελικά βέβαια ο 
θάνατος θα µας επισκεφθεί, αν µη τι άλλο ως κληρονομιά των προγενέστερων 
αμαρτημάτων µας. Αλλά η χάρη που δεχόμαστε στη ζωή αυτή συνοδεύει το 
σώμα µας στο μνήμα και την ψυχή µας στον ουρανό. Μόλις ηχήσει η τελευταία 
σάλπιγγα, η χάρη αυτή θα συναρμόσει πάλι το σώμα µε την ψυχή, και όλος ο 
άνθρωπος θα παρασταθεί ενώπιον του βήματος του Χριστού. Θα κριθεί µε 
δικαιοσύνη και θα αμειφθεί σύμφωνα µε τα έργα που επιτέλεσε στη γη, και μόνο 
τότε θα γνωρίσει το πλήρωμα της εν Χριστώ ζωής. Η πνευματική ζωή μοιάζει µε 
παγόβουνο: εδώ στη γη είναι ορατή µόνο η κορυφή της, ενώ η πληρότητα της 
κρύπτεται «συν τω Χριστώ εν τω Θεώ» (Κολ. 3,9) στους ουρανούς. 


[//470] 
20-- ΠΝΕΥΜΑΤΙΚΗ ΑΝΑΓΕΝΝΗΣΗ 


ΣΤΗΝ ΠΑΛΑΙΑ ΔΙΑΘΗΚΗ ο Θεός είπε στον προφήτη Πεζεκιήλ: 
«Απορρίψατε αφ’ εαυτών πάσας τας ασεβείας υμών, ας ησεβήσατε εις εμέ, και 
ποιήσατε εαυτοίς καρδίαν καινήν και πνεύμα καινόν: και ινατί αποθνήσκετε, 
οίκος Ισραήλ;» Πεζεκ. 18,31) και «Δώσω υμίν καρδίαν καινήν και πνεύμα καινόν 
δώσω εν υμίν» (Ιεζεκ. 36,26). Ο προφήτης Δαβίδ ικετεύει τον Θεό: «Καρδίαν 
καθαράν κτίσον εν εμοί, ο Θεός, και πνεύμα ευθές εγκαίνισον εν τοις εγκάτοις 
μου» (Ψαλμ. 50,10). Οι Προφήτες γνώριζαν ότι η γέννηση µας στη Βασιλεία του 
Θεού εξαρτάται από την ενοίκηση καινού πνεύματος και καινής καρδιάς στα 
βάθη του είναι μας’ την εύρεση της «βαθειάς καρδιάς», η οποία είναι τόσο 
πολυτελής στα μάτια του Θεού, όπως γράφει ο Γέροντας Σωφρόνιος!. 

Για τον Γέροντα η γέννηση αυτή συνεπάγεται μεγάλη πνευματική 
μεταστροφή στη ζωή µας, µε καινά αισθήματα και διανοήματα, νέα έμπνευση 
και αγάπη για τις άγιες Γραφές. Την συγκρίνει µε το ΒἱΡ Ρ8ΠΡ, καθώς µε αυτήν 
μεταβαίνουμε από τη γήινη πραγματικότητα στην ουράνια, όπου το ανθρώπινο 
πνεύμα συναρπάζεται από το [/471] Πνεύμα του Θεού. Αν δεν ανακαλύψουμε τη 
βαθειά καρδιά δεν θα ανακαλύψουμε ποτέ τα κεκρυμμένα μυστήρια στον χώρο 
του Πνεύματος. 

Στην Καινή Διαθήκη ο Κύριος κάνει λόγο στον Νικόδηµο για τη νέα αυτή 
πνευματική γέννηση (Ιωάν. 3,1-21). Καθώς εκείνος δυσκολεύεται να συλλάβει το 
νόημα, ο Κύριος διασαφηνίζει τους λόγους Του προσθέτοντας: «Το πνεύμα όπου 
θέλει πνει και την φωνήν αυτού ακούεις, αλλ’ ουκ οίδας πόθεν έρχεται και πού 
υπάγει ούτως εστί πας ογεγεννηµένος εκτου Πνεύματος». 

Ο Νικόδημος παραμένει σε απορία, και ο Κύριος του εφιστά την προσοχή 
µε μία ελαφρά προειδοποίηση: «Ει τα επίγεια είπον υμίν και ου πιστεύετε, πώς 
εάν είπω υμίν τα επουράνια πιστεύσετε;» Στη συνέχεια διευκρινίζει ότι Αυτός 
είναι ο Άνθρωπος «ο εκ του ουρανού καταβάς», ο Μεσσίας, και προβαίνει σε 
παραλληλισμό µε το Φίδι που ύψωσε ο Μωυσής στην έρημο για τη θεραπεία του 
λαού: «Και καθώς Μωυσής ύψωσε τον όφιν εν τη ερήµω, ούτως υψωθήναι δει τον 
Υιόν του ανθρώπου». 

Λαμβάνοντας υπ’ όψιν τον διάλογο αυτό και συνολικά το ευαγγέλιο του 
αγίου Ιωάννου, αντιλαμβανόμαστε ότι ο άνθρωπος πρέπει να αποκτήσει 
προσωπική εμπειρία της θείας Αλήθειας, και για τον σκοπό αυτό οφείλει να 
κάνει ένα πείραμα. Πρέπει να γευθείτην αλήθεια. Είναι 

νννννννννννννννννννννν 

ματος, πόσο μάλλον τη θεία φύση Του. Μπορεί όµως να γνωρίσει τις 
ενέργειες του Πνεύματος στη ζωή του. «Έρχου και ἰίδε» (]ωάν. 1,46), προτρέπει ο 
Φίλιππος τον Ναθαναήλ. «ΠΠειραματίσου και θα το επαληθεύσεις». Αυτό ακριβώς 


ΤΟΨΟΜΕΘΑ ΤΟΝ ΘΕῸΝ ΚΑΘῺΣ ΕΣΤΙ, σ. 251: Α΄ Πέτρ. 3,4. 

προτείνει [/472] και ο Κύριος στον Νικόδηµο. Μόνο η μεταμόρφωση τῆς ίδιας της 
ζωής του µέσα από την εσωτερική βεβαιότητα ότι «μεταβέβηκεν εκ του θανάτου 
εις την ζωήν» {Πωάν. 5,24) µπορεί να τον στερεώσει στην Αλήθεια. 

Η ανακαίνιση και η νέα γέννηση συνιστούν τον βασικό σκοπό του 
Ευαγγελίου του Χριστού. Ο απόστολος Πέτρος, για παράδειγµα, κάνει λόγο για 
αναγέννηση «ουκ εκ σποράς Φθαρτής, αλλά αφθάρτου, δια λόγου ζώντος Θεού» 
(Α΄ Πέτρ. 1,23) Ο απόστολος Παύλος βεβαιώνει ότι ο αναγεννηµένος 
πνευματικός άνθρωπος «υπ’ οὐδενός ανακρίνεται»' δηλαδή, τίποτα στον κόσμο 
αυτό δεν είναι σε θέση να τον κρίνει. Αντίθετα αυτός, ὡς πνευματικός, 
«ανακρίνει πάντα» (Α’ Κορ. 2,15). Πράγματι, το πνεύμα ενός αναγεννηµένου εν 
Χριστώ ανθρώπου μπορεί να «μετρήσει» όλη τη γη µε µία µόνο κίνηση. 

Ο Κύριος ζητεί από µας πράγματα που φαίνονται κάποτε παράλογα στη 
φυσική µας διάνοια. Για παράδειγµα, εντέλλεται να μισήσουμε και την ἴδια τη 
ζωή µας και τον εαυτό µας, προκειµένου να γίνουμε µαθητές Του (Λουκ. 14,26). 
Πίσω από τις σκληρές αυτές εντολές, ωστόσο, κρύβεται ο µεγαλειώδης και 
ουράνιος σκοπός Του να µας οδηγήσει σε νέα γέννηση στην αιώνια ζωή. 

Όταν η αιώνια ζωή αρχίζει να διεισδύει στην ὕπαρξη µας, γίνονται 
ευδιάκριτα τα πρώτα σηµεία της νέας αυτής γεννήσεως. Κατ’ αρχάς, 
συμφιλιωνόμαστε µε τον Θεό. Έχοντας ειρήνη µαζί Του, παύουμε πλέον να Τον 
φοβόμαστε, [/4751 αλλά Τον αγαπάμε ως Πατέρα, ως τον Ευεργέτη και Σωτήρα 
μας. Ο άγιος Αντώνιος ο Μέγας, απαντώντας σε ερώτηση άλλου ασκητή και 
αναφερόμενος στον εαυτό του, είπε ότι ευλογήθηκε πολύ περισσότερο από 
άλλους ασκητές, των οποίων οι πνευματικοί άθλοι ήταν ανώτεροι από τους 
δικούς του, εξαιτίας της αγάπης του προς τον Θεό2. 

Δεύτερον, η αιώνια ζωή εκδηλώνεται πλούσια µέσα µας, όταν είµαστε 
συμφιλιωμένοι µε τον πλησίον µας και έχουµε ειρηνικές σχέσεις µαζί του. Ο 
απόστολος Παύλος λέει: «χαριζόμενοι εαυτοίς καθώς και ο Θεός εν Χριστώ 
εχαρίσατο ημίν» (Εφεσ. 4,52). Αφότου συγχωρεθούν οι δικές µας αμαρτίες, και 
εμείς µε τη σειρά µας συγχωρούμε εύκολα τους άλλους. Δεν βλέπουμε πια τον 
αδελφό µας ως απειλή, αλλά όπως τον βλέπει ο Θεός, δηλαδή ως φύλλο ενός 
γιγάντιου δένδρου, ως µέλος µιας εξαιρετικά εκτεταμένης οικογένειας. Ο ένας 
αποτελεί δώρο του Θεού για τον άλλο. Έτσι εκφράζουμε βαθειά ευχαριστία στον 
Θεό γιατους αδελφούς µας και για τα χαρίσματα που τους έχει χορηγήσει. 

Τρίτον, συμφιλιωνόμαστε µε τη ζωή. Παύουμε να ζούμε µέσα σε διαρκές 
άγχος σχετικά µε το μέλλον µας, επειδή τώρα μπορούμε να το εμπιστευθούμε 
στην πρόνοια του Θεού. Ο Χριστός βεβαιώνει ότι ούτε µία τρίχα από το κεφάλι 
μας δεν πέφτει στη γη, χωρίς Εκείνος να το γνωρίζει. Φροντίζει απείρως 
περισσότερο για µας, απ’ [/474] ό,τι για το σπουργίτι, το οποίο ζει ανέµελα σαν 
πρίγκιπας που δεν χρειάζεται να μεριμνήσει για τον εαυτό του (Ματθ. 6,26: Λουκ. 
12,24). Κατά τον τρόπο αυτό συμφιλιωνόμαστε µε οτιδήποτε επιφυλάσσει το 


2Θεοδώρας Χαμπάκη, ΓΕΡΟΝΤΙΚΟΝ, έκδ. Β. Ρηγόπουλου, Θεσσαλονίκη 1966, σ. 11. 

μέλλον, διότι εμπιστευόμαστε ολοκληρωτικά τη θαυμαστή ακρίβεια της Θείας 
Πρόνοιας, η οποία εναρμονίζεται τέλεια µετην αγαθότητα Του. 

Τέταρτον, επέρχεται καταλλαγή µε τον εαυτό µας. Όταν βρισκόµαστε σε 
βαθειά ειρήνη µε τον Θεό, γνωρίζοντας ότι η αιωνιότητα έχει αρχίσει να κυριεύει 
τη ζωή µας, τότε ειρηνεύουμε και µε την ἴδια την ύπαρξη µας. Δεν είμαστε πια 
τραγικά διχασμένοι οι δυνάμεις της ψυχής µας παύουν να µας ελκύουν σε 
αντίθετες κατευθύνσεις. Γευόμαστε την εμπειρία της αρμονίας σε όλο το σώμα, 
τον νου και την καρδιά, μεταξύ όλων των μελών και των αισθήσεων µας. Η 
πανσθενουργός δύναμη του Θεού µας χάρισε την ικανότητα να υπερπηδήσουμε 
το τείχος της εκπεσμένης φύσεως µας, ούτως ώστε να µη ζούμε πλέον για τον 
εαυτό µας, αλλά για τον Χριστό που ζει µέσα µας. Συμφιλιωνόμαστε µε τον ίδιο 
τον εαυτό µας, γιατί Εκείνος προηγουμένως µας θεράπευσε και µας 
αποκατέστησε υγιείς. 

Η αιώνια ζωή πλημμυρίζει την καρδιά του ανθρώπου µε αναρίθµητες και 
απροσµέτρητες αλλοιώσεις. Ακόμη και τα πιο υπέροχα πνευματικά χαρίσματα 
και η βαθύτατη ειρήνη συνιστούν απλώς τεκμήρια της πνευματικής ζωής που 
μέλλει να µας χαρισθεί. Αφού λάβαμε πρόγευση των μελλόντων, πορευόμαστε 
µε ζωντανή ελπίδα και ισχυρή προσδοκία ακόµη μεγαλύτερων αγαθών. Τέτοιου 
[/475] είδους ελπίδα µας βοηθά να ζούμε εδώ στη γη µε σύνεση προτιμώντας 
πάντοτε τα αιώνια από τα πρόσκαιρα, και ταυτόχρονα συνιστά τη σφραγίδα της 
αιώνιας ζωής που έχει ήδη γεννηθεί µέσα µας. 


[//476] 
21- ΤΟ ΑΛΑΘΗΤΟ ΚΡΙΤΗΡΙΟ 


«Και καθώς θέλετε ίνα ποιώσιν υμίν οι άνθρωποι, και υµείς ποιείτε 
αυτοίς ομοίως. Και ει αγαπάτε τους αγαπώντας υμάς, ποία υμίν 
χάρις εστί; Και γαρ οι αμαρτωλοί τους αγαπώντας αυτούς αγαπώσι 
.. Πλην αγαπάτε τους εχθρούς υμών και αγαθοποιείτε και δανείζετε 
μηδέν απελπίζοντες, και έσται ο μισθός υμών πολύς και έσεσθε υιοί 
Υψίστου, ότι Αυτός χρηστός εστιν επί τους αχαρίστους και πονηρούς. 
Γίνεσθε οὖν οικτίρµονες, καθώς και ο Πατήρ υμών οικτίρµων εστί» 
(Λουκ. 6,31-36). 


ΟΙ ΛΟΓΟΙ ΑΥΤΟΙ του Χριστού περιγράφουν δύο οδούς. Από τη μία πλευρά, 
η «φυσική» οδός υπαγορεύει να κάνουμε καλο σε όσους µας ευεργετούν, να 
αγαπάμε εκείνους που µας αγαπούν. Η άλλη οδός, η ευαγγελική, µας ανάγει σε 
πολύ υψηλότερα από τα συνήθη μέτρα. Ο Χριστός µας οδηγεί σε ανώτερη, 
υπερφυσική οδό ζωής, η οποία αντικατοπτρίζει την τέλεια ζωή του Θεού: 
«Αγαπάτε τους εχθρούς υμών και αγαθοποιείτε και δανείζετε μηδέν 
απελπίζοντες. Γίνεσθε οὖν οικτίρµονες, καθώς και ο Πατήρ υμών οικτίρµων 
εστίν». Η εντολή αυτή ανυψώνει την ανθρώπινη ψυχή σε μεγάλα ύψη, αφού η 
εκπλήρωση της µας καθιστά τέκνα του Ουρανίου Πατρός και όµοιους προς τον 
Θεό. 

[477 Οι εντολές του Κυρίου δεν έχουν αρνητικό χαρακτήρα. Δεν λέει: «Μην 
κάνετε στους άλλους ό,τι δεν θέλετε να κάνουν σε σας», αλλά: «Να 
συμπεριφέρεσθε προς τους άλλους µε τρόπο που είναι πολύτιμος για σας, που 
σας ικανοποιεί και σας αναπαύει, πράγμα που θα επιθυμούσατε και εσείς να σας 
ανταποδίδουν οι άλλοι». Σε τελευταία ανάλυση, αν ο χριστιανικός ασκητισµός 
δεν έχει θετικό χαρακτήρα, στερείται νοήµατος. Δεν αποτελεί απλώς σύστηµα 
κανόνων του είδους: «Μην κάνεις αυτό ή εκείνο», αλλά μάλλον θετική πορεία 


προς την τελειότητα: «Κάνε αυτό, γίνε τέλειος». Δεν αγωνιζόµαστε µόνο για να 
απεκδυθούμε τα πάθη του παλαιού ανθρώπου, αλλά συγχρόνως για να 
ενδυθούµε τον νέο άνθρωπο, τον Νέο Αδάμ, δηλαδή τον Ίδιο τον Χριστό. (Ο 


Χριστιανισμός εκτείνεται πολύ μακρύτερα από τον Βουδισμό, ο οποίος 
αναφέρεται µόνο στο πρώτο μέρος, στην απέκδυση, που από μόνη της δεν σώζει). 
Αν δεν είχαμε κάνει ποτέ κανένα κακό σε κανέναν, µπορεί εύκολα να 
θεωρούσαμε ότι είµαστε τέλειοι. Το κριτήριο µας όµως δεν είναι αυτό της «καλής 
συμπεριφοράς» σε ανθρώπινο επίπεδο αλλά ο λόγος του Θεού, ο Οποίος είπε: 
«Υπόδειγμα δέδωκα υμίν» (Ιωάν. 13,15). Ο αληθινός ασκητισµός, που συνιστά την 
οδό του Κυρίου, είναι τόσο θετικός, ὥστε µας αναβιβάζει στο επίπεδο του Ίδιου 
του Θεού. Όταν ο Κύριος υποδεικνύει: «Αγαπάτε τους εχθρούς υμών, γίνεσθε 
οικτίρµονες, καθώς και ο Πατήρ υμών οικτίρµων εστί», µας λέει: «Τέλειοι 
γίνεσθε: οµοιωθήτε µε τον Θεό!» Η κλήση µας είναι να γίνουμε «μικροθεοί». 
Πράγματι, «ο Θεός δοξάζεται εν µέσω συναγωγής θεών» (Ψαλμ. 88,7: 81,1). 

[/478] Οι εντολές του Θεού υπερβαίνουν τη σύλληψη του ανθρώπου 
αλλά και τη δύναμη του να τις εκπληρώσει!. Ταπεινωνόμαστε από την στιγµή 
της επαφής µας μαζί τους. Ἐνεργούν σε µας µε εντελώς ιδιαίτερο τρόπο, 
συντρίβοντας την αλαζονεία των σκοτισµένων διανοιών και καρδιών µας, και µε 
αυτό τον τρόπο ανοίγουν μπροστά µας την οδό για την ενοίκηση της χάριτος 
μέσα µας. Χύνουν άπλετο Φως, που αποκαλύπτει την ατέλεια µας, την 
πνευματική µας πτωχεία και αδυναμία, ώστε να αναγκασθούμε να κράξουµε 
προς τον Θεό από τα μύχια της καρδιάς µας, ικετεύοντας Τον να έλθει ο Ίδιος και 
να εκπληρώσει τις εντολές Του µέσα µας”. Δεν υπάρχει άλλη οδός. Όπως Εκείνος 
είπε: «Χωρίς εμού ου δύνασθε ποιείν ουδέν» (Ιωάν. 15,9). 

Γνωρίζουμε ότι η μεγαλύτερη εντολή του Θεού είναι αυτή της αγάπης: 
αγάπη προς τον Θεό και προς τους ανθρώπους. Στις δύο αυτές εντολές 
κρέμονται ο νόμος και οι Προφήτες, όλος ο ουρανός και η γη. Πιο συγκεκριµένα, 
το αποκορύφωμα της εντολής της αγάπης προς τον πλησίον συνίσταται στην 
αγάπη και στην προσευχή για τους εχθρούς μας. Όποιος αγαπά τους εχθρούς 
του, αγαπά τον Θεό και τον πλησίον µε τέλειο τρόπο, έχοντας ενστερνισθεί 
πλήρως το Πνεύμα του Σωτήρος Θεού, ο Οποίος ἅπλωσε τα χέρια Του στον 
Σταυρό και περιπτύχθηκε τους πάντες, τους φίλους και τους εχθρούς, τους 
«εγγύς» και τους «μακράν», τους «εν γνώσει» και τους «εν αγνοία». [/479ἱ Κατά 
τον ίδιο τρόπο, ο άνθρωπος που αγαπά τους εχθρούς του και ευεργετεί όσους τον 
μισούν τηρεί τις δύο μεγάλες εντολές εις το έπακρον και γνωρίζει τον Θεό καθώς 
εστι. 

Σύμφωνα µε τη διδασκαλία του Γέροντος Σωφρονίου η εντολή της 
αγάπης προς τους εχθρούς εξαλείφει κάθε ίχνος υπερηφάνειας µέσα µας. 
Προκειμένου να την εκπληρώσουμε, πρέπει να ταπεινωθούμε μέχρι τέλους, 
ούτως ώστε να ανοίξουμε δρόμο για το Άγιο Πνεύμα. Ο άγιος Σιλουανός 


θεωρούσε την αγάπη προς τους εχθρούς το ασφαλέστερο κριτήριο της 
παρουσίας του Αγίου Πνεύματος µέσα μας: Όποιος αγαπά τους εχθρούς του 
κατέχει το Άγιο Πνεύμα σε µεγάλο μέτρο”. Η παρουσία του Πνεύματος του 
Θεού συνιστά επίσης παρουσία της αλήθειας µέσα µας, γιατί το Άγιο 
Πνεύμα, ο Ουράνιος Βασιλεύς και Παράκλητος, είναι επίσης το Πνεύμα της 
Αληθείας και µας οδηγεί εις πάσαν την αλήθειαν. Γι αυτό η αγάπη προς τους 
εχθρούς αποτελεί την καλύτερη οδό προς την αυθεντική γνώση του Θεού. Το 
Πνεύμα κατευθύνει τα διαβήματα µας «εις την επίγνωσιν του Υιού του Θεού» και 
«εις μέτρον ηλικίας του πληρώματος του Χριστού» (Εφεσ. 4,13). 

Οι εντολές του Κυρίου αποσκοπούν στην απαλλαγή µας από τα δεσµά της 
αμαρτίας και του θανάτου και στην τελική θεραπεία µας. Όποιος µε τη χάρη 
του Θεού έφθασε στο μέτρο της αγάπης προς τους εχθρούς, αυτός νίκησε τον 


ΤΟΨΟΜΕΘΑ ΤΟΝ ΘΕΟΝ ΚΑΘΩΣ ἘΣΤΙ, σ. 96. 
ΣΗ ΖΩΗ ΤΟΥ ΖΩΗ ΜΟΥ, σσ. 86, 185. 

θάνατο. Ακριβώς για τον λόγο αυτό ο άγιος Σιλουανός φθάνει να πει ότι για 
όποιον δεν αγαπά τους [/480Ι| εχθρούς του η σωτηρία είναι αβέβαιη, εφόσον το 
Πανάγιο Πνεύμα δεν ζει ακόµη αισθητώς µέσα του’. Η σωτηρία µας δεν 
επιτυγχάνεται µόνο µε την πίστη, όπως κάποιοι υποστηρίζουν, ούτε µε τα καλά 
έργα, όπως άλλοι πιστεύουν, αλλά εκπηγάζει από την ενοίκηση του Αγίου 
Πνεύματος και στην ψυχή και στο σώμα µας. Για τους Ορθόδοξους χριστιανούς η 
σωτηρία είναι οντολογική εμπειρία και όχι αφηρημένη πεποίθηση. Ο Θεός 
αναζητεί την καρδιά του ανθρώπου, για να την αναδείξει κατοικητήριο Του. 
Μόνο όταν ο νους σταυρωθεί από τις θείες εντολές και ιδιαίτερα από την εντολή 
της αγάπης προς τους εχθρούς, η καρδιά θα ελευθερωθεί πλήρως και θα 
καταστεί το ενδιαίτηµα Του. Τότε, όπως λέει ο απόστολος Πέτρος, «το της δόξης 
και δυνάµεως και το του Θεού Πνεύμα εφ’ ηµάς αναπαύεται» (Α΄ Πέτρο. 4,14). 

Εκείνος που δεν φέρει αγαπητικά τους πάντες µέσα στην καρδιά του, 
ακόµη και αν αποκλείει µόνο έναν ἡ δύο ανθρώπους, έχει ήδη εκπέσει στα 
μάτια του Θεού. Άραγε, την ηµέρα της Κρίσεως θα αναγνωρίσει ο Θεός την 
εικόνα Του σε µας, αν η αγάπη µας δεν εκτείνεται σε όλους εξίσου και χωρίς 
εξαίρεση; Όχι. Το βέβαιο είναι ότι θα στρέψει την επισκοπή Του σε µας ως προς 
οικείους Του, µόνο αν ακολουθούμε την οδό του καλού σαμαρείτη, ο οποίος είχε 
«σπλάγχνα οιτιρμού» (Κολ. 3,12), αν και υπέµενε όλο το μίσος των Εβραίων. Αυτό 
είναι µόνο η αρχή. Αν επιµείνουμε [/481] στην επίδειξη ελέους προς όλους, ο Θεός 
θα µας προσφέρει την αρωγή Του και θα πλατύνει την καρδιά µας. Τότε όχι μόνο 
θα αγκαλιάσουµε όλη την κτίση, αλλά και θα πάσχουµε για όλους ανεξαιρέτως. 
Επομένως μα ειάζονται «σπλάγχνα οικτιρμού» και βαθειά ταπείνωσ 
προκειμένου να αποκτήσουμε θεία παγκοσμιότητα. 

Το άφθαστο μεγαλείο της αγάπης προς τους εχθρούς καθίσταται εμφανές 
στο εξής απλό παράδειγµα: Αν έχουµε παρεξηγηθεί µε κάποιον και είµαστε 
εμείς υπεύθυνοι γι αυτό, πόσο δυσκολευόµαστε να ταπεινωθούμε και να 
ομολογήσουμε: «Συγχώρεσε µε, έσφαλα». Αλλά πόσο πιο οδυνηρή γίνεται η 
σταύρωση του εαυτού µας, όταν πρέπει να αγαπήσουµε εκείνον που µας 
προκάλεσε, και μάλιστα την ώρα που η συνείδηση µας διαβεβαιώνει ότι είμαστε 
εντελώς αθώοι. Αυτή ωστόσο είναι η οδός του Χριστού, ο Οποίος µας αγάπησε εις 
τέλος, και μάλιστα, ενώ ήμασταν εχθροί Του (Ρωμ. 5,10). Δεν λυπήθηκε την ίδια 
τη ζωή Του, αλλά σήκωσε επάνω Του τη φοβερή τραγωδία, την ολέθρια κατάρα 
όλης της εκπεσµένης κτίσεως. Σε κάθε Λειτουργία επιτρέπει σε µας, τους 
εχθρούς Του, ακόµη και να κοινωνούμε το Σώμα και το Αίμα Του, διότι 
διακατέχεται από έναν µόνο πόθο, τη σωτηρία των πάντων. 

Η αγάπη για τους εχθρούς συνεπώς είναι η «αφροσύνη» της πίστεως µας, 
«η μωρία του σταυρού» (Α΄ Κορ. 1,18). Και αλίµονο σε όποιον δεν δέχεται αυτή τη 
μωρία! Γιατί τότε η δική του αφροσύνη είναι άλλου είδους: «Είπεν άφρων εν τη 
καρδία αυτού: ουκ έστι Θεός» (Ψαλμ. 13,1: 52,1). Πράγματι, για τον [//482Ι άνθρωπο 
δεν υπάρχει Θεός, εφόσον παραμένει ασυγκίνητος στη θέα του Χριστού-Θεού µε 


40 ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σσ. 455-456. 

τα χέρια εκτεταμένα πάνω στον Σταυρό από αγάπη για τους εχθρούς Του. Είναι 
τόσο άφρων και σκληροκάρδιος, ώστε δεν διαπερνά πλέον την καρδιά του ο 
λόγος του Σταυρού, ο λόγος της Ζωής, δηλαδή ο λόγος που πολύ εύγλωττα 
ερμηνεύει τι είναι η αγάπη για τους εχθρούς: «Πάτερ, άφες αυτοίς: ου γαρ οίδασι 
τι ποιούσι» (Λουκ. 23/94). 

Από τα παραπάνω συμπεραίνεται ότι στους κόλπους της αληθινής 
Εκκλησίας αναπαύονται οι θεοφόρες ψυχές που έχουν γνώση Θεού, αίσθηση της 
αγάπης Του έως θανάτου και τηρούν τις εντολές Του. Αυτοί οι άνθρωποι όταν 
κατηγορούνται, δεν υπερασπίζονται τους εαυτούς τους. Όταν διασύρονται, 
ευλογούν. Όταν καταδιώκονται, υπομένουν (Α΄ Κορ. 4,12). Ανταποδίδουν αγαθά 
αντί των κακών, κατά μίμηση του Χριστού, «του αρχηγού και τελειωτού της 
πίστεως ημών» (Εβρ. 12,2). Σε µας, τους πιστούς, δίδεται η ευλογία να 
πορευόµαστε στη ζωή παράλληλα µε τους Αγίους αυτούς του Θεού, να 
επικοινωνούµε μαζί τους και να σωθούμε τελικά από την πλάνη µε τις πρεσβείες 
τους. 


Ερωτήσεις και Απαντήσεις 


Ερώτηση 1: Θα μπορούσατε να µας αναπτύξετε λίγο περισσότερο πώς 
σταυρώνεται ο νους, ώστε η καρδιά να πληρωθεί µε τον Χριστό; 

Απάντηση 1: Στην κατάσταση µας µετά την πτώση ο [//183] νους µας είναι 
διασκορπισμένος σε όλο τον περιβάλλοντα χώρο, διαχέεται σε όλο τον κτιστό 
κόσμο, στις επιθυμίες µας, τις φαντασίες µας κ.ο.κ. Είναι αποκοµµένος από την 
καρδιά. Όλη η προσπάθεια µας έγκειται στην επαναφορά του νου στην καρδιά 
και την ένωση του μαζί της, ώστε ο άνθρωπος να µπορεί να παρίσταται ενώπιον 
του Θεού µε όλο το είναι του και να αναγνωρίζεται από Εκείνον. Ο Θεός µας 
αποδέχεται, μόνο όταν στρεφόμαστε σε Αυτόν µε όλη την καρδιά µας, µε όλη τη 
διάνοια µας, µε όλη την ύπαρξη µας. 

Αλλά πως συγκεντρώνουμε τους διαλογισμούς µας µέσα µας, όταν είναι 
τόσο διάχυτοι στον κόσμο αυτό; Ένας τρόπος είναι να σταυρώσουμε τον νου µας 
µε τις εντολές του Ευαγγελίου. Όπως αναφέραμε, όταν κρίνουμε τον εαυτό µας 
στο φως των Ευαγγελικών εντολών, βλέπουμε πόσο µακριά είµαστε από αυτές, 
και από τον πόθο µας να τις υπακούσουμε, και η διάνοια µας ταπεινώνεται και 
σταυρώνεται. Η ταπείνωση αυτή βοηθεί τον νου να οδηγηθεί προς τα κάτω, προς 
το μέρος της καρδιάς. Αν σταυρώσουμε τον νου µας, δηλαδή αν εξετάσουμε τον 
εαυτό µας µε αυστηρότητα στο φως των Ευαγγελικών εντολών, θα δούμε την 
πτωχεία µας, και η ταπείνωση που θα αποκοµίσουµε από τη συναίσθηση αυτή 
θα ελκύσει τη θεία χάρη και ο Θεός θα επανενώσει τον νου µε την καρδιά µας. 
Χωρίς τη χάρη του Θεού ο νους δεν ενώνεται µε την καρδιά. Πρόκειται για την 
περιτομή του νου, τη σταύρωση του, την οποία οι ησυχαστές του 145) αιώνα 
αγωνίζονταν να επιτύχουν, προκειμένου να επωφεληθούν πλήρως από τη ζωή 
της ησυχίας. Αν ο νους δεν βρει την καρδιά, η παράσταση µας ενώπιον του Θεού 
[/454] θα είναι ανίσχυρη και δεν θα γνωρίσει τη δημιουργική αλλοίωση της Δεξιάς 
του Υψίστου. 

Ερώτηση 2: Συνεπώς, για να γίνουμε ικανοί να αγαπήσουµε τον Κύριο και 
Θεό µας εξ όλης της καρδίας, της ισχύος και της ψυχής µας, χρειάζεται η καρδιά 
καιο νους να είναι ενωμένα µέσω της ταπεινώσεως; 

Απάντηση 2: Ναι. Όπως ακριβώς ο Κύριος ήλθε στη γη, κατέβηκε μέχρι τα 
καταχθόνια της και στη συνέχεια αναλήφθηκε στα ύψη του ουρανού, 
αιχμαλώτισε αιχμαλωσία και έδωσε χαρίσματα στους ανθρώπους (Εφεσ. 48-10), 
έτσι κι εμείς πρέπει να μιμηθούμε την οδό Του. Οφείλουµε να καταδυθούµε στα 
έγκατα της καρδιάς µας, και µε μεγάλη πίστη και πολύ θάρρος, να δούμε 
κατάματα το περιεχόμενο της. Αυτή είναι η σταύρωση του νου που μας 
ταπεινώνει, αλλά και που συγχρόνως µας δίνει τη δυνατότητα να κάνουμε την 
παράσταση µας ενώπιον του Θεού µε την προσευχή της μετάνοιας. 


Ερώτηση 3: Υπάρχει στην κουλτούρα µας μία πολύ συνηθισμένη έκφραση, 
που την είδαμε και σε τηλεοπτική διαφήμιση: «Ακολούθησε την καρδιά σου!» Το 
ακούμε συνέχεια, και όσοι από µας πιστεύουμε στην αντικειμενική αλήθεια 
αρρωσταίνουμε µε αυτό. Ίσως θα μπορούσατε να αναφερθείτε στην όλη ιδέα της 
«παραδόσεως της καρδιάς», γιατί είναι απελπιστικά πονηρή. 

Απάντηση 5: Όταν λένε «ακολούθησε την καρδιά σου», δεν εννοούν την 
καρδιά αλλά την επιθυμία των αισθήσεων. [//485Ι Η καρδιά είναι πνευματικός 
τόπος, πνευματική δύναμη. 


Ερώτηση 4: Ποια είναι η σχέση μεταξύ της προσευχής των μοναχών και 
του ανοίγματος της καρδιάς από τον Ιησού Χριστό; Το άνοιγμα της καρδιάς 
αφορά μόνο τους μοναχούς; 

Απάντηση 4: Το Σώμα του Χριστού στο μοναστήρι για μένα είναι οι 
σαράντα άνθρωποι που ζουν σε αυτό. Στην ενορία σας το Σώμα του Χριστού 
είστε εσείς και οι ενορίτες σας, και ο Χριστός είναι όλος παρών ανάµεσα σας. 
Ευαρεστείται πολύ ο Κύριος, όταν βλέπει τον ιερέα να παρίσταται ανάμεσα στο 
ποίμνιο του και τον ίδιο να Φέρει στην καρδιά του όλους τους ενορίτες του. Η 
διακονία σας αποτελεί πραγματικά έμπρακτη άσκηση για την απόκτηση της 
παγκοσμιότητας της εν Χριστώ αγάπης. Και ότι αγαθό κάνετε -κάθε φορά που 
λέτε έναν καλό λόγο σε έναν ενορίτη, κάθε φορά που τον παρηγορείτε στη θλίψη 
του, κάθε φορά που τον νουθετείτε και τον εμπνέετε για την ανανέωση της ζωής 
του- όλα αυτά συμβάλλουν στον πλατυσμό της καρδιάς σας. Κυρίως, όλα τα 
καλά αυτά που κάνετε ως ιερέας στην ενορία σας, θα σταθούν στα δεξιά σας, για 
να σας δικαιώσουν ενώπιον του Κυρίου την Ημέρα της Κρίσεως. 

Κάποτε άκουσα µια διήγηση για έναν ερηµίτη που είχε δύο υποτακτικούς. 
Ο ένας ήταν ιερέας και ο άλλος μοναχός. Κοντά στο ερηµητήριο τους υπήρχε ένα 
χωριό, του οποίου ο ιερέας κοιμήθηκε, µε αποτέλεσµα να µην τελείται πια η 
Λειτουργία. Ο ερημίτης, από αγάπη, προτίμησε να στερηθεί τους δύο 
υποτακτικούς του, προκειμένου [/486] να εξυπηρετήσει τους ανθρώπους. Τους 
έστειλε στο χωριό, για να τελούν τη Θεία Λειτουργία, μέχρι τον ερχομό του νέου 
ιερέα. Πριν αναχωρήσουν, έδωσε στον καθένα έναν λόγο. Στον μοναχό είπε: «Το 

Όνομα του Χριστού ας είναι αδιάλειπτα στα χείλη σου, στον νου και στην καρδιά 
σου». Και στον ιερέα είπε: «Τα ονόματα των ενοριτών σου ας είναι αδιάλειπτα 
στο στόμα σου, στον νου και στην καρδιά σου». Η διήγηση αυτή δείχνει τη 
διαφορά που υπάρχει ανάµεσα στη διακονία του μοναχού και αυτή του ιερέα. 
Την ἴδια άσκηση που έχουµε στο μοναστήρι, την έχει ο ιερέας στην ενορία του. 
Κάθε φορά που παρίσταται ενώπιον του Θεού και λέει: «Τα Σα εκ των Σων Σοι 
προσφέρομεν κατά πάντα και δια πάντα», όλο το εκκλησίασµα εμπεριέχεται στα 
δώρα που προσφέρει η προσευχή του αγκαλιάζει καθέναν από τους ενορίτες του, 
αν είναι δυνατό και ονομαστικά. Μερικές φορές αυτό είναι αδύνατον, αλλά ας 
μνημονεύει τουλάχιστον έναν σηµαντικό αριθµό από αυτούς ή να τους αναφέρει 
µε γενικό τρόπο. Έτσι, για τον ιερέα, η Λειτουργία και η διακονία του συνιστούν 
άριστες ασκήσεις για την απόκτηση της παγκοσμιότητας της εν Χριστώ αγάπης. 

Στο μοναστήρι, επίσης, οι μοναχοί ασκούνται να φέρουν όλους τους 
αδελφούς τους µέσα στην καρδιά τους, και σταδιακά καθίστανται ικανοί να 
βαστάζουν µέσα τους όλο τον κόσμο, για τον οποίο μεσιτεύουν ενώπιον του 
Θεού. Μια φορά ήμουν στο μοναστήρι και είδα έναν αδελφό να κλαίει. Τον 
ρώτησα: «Τι σου συμβαίνει, αδελφέ;», και δὲν μπορούσε να μου απαντήσει από 
τους λυγμούς. Τότε του είπα: «Ας πάμε στο παρεκκλήσι κι εκεί θα μου πεις». 
Πήγαμε στο παρεκκλήσι, έκλαψε λίγο ακόµη [/487] και έπειτα μου είπε: «Κοιτάζω 
µέσα στην καρδιά µου και ένας από τους αδελφούς µου απουσιάζει Και αυτό δεν 
μπορώ να το αντέξω!» ταν ένας πολύ απλός αδελφός, αλλά ζούσε την 
παγκοσμιότητα αυτή της εν Χριστώ αγάπης. Θα ειρήνευε πάλι, µόνο όταν θα 
έβλεπε όλους τους αδελφούς του µέσα στην καρδιά του. Φαίνεται ότι είχε 
ψυχρανθεί µε κάποιον και ένιωθε ακρωτηριασµένος. 

Το καθήκον µας στο μοναστήρι ανήκει σε άλλο πεδίο. Πρόκειται για άλλη 
διακονία: η αποστολή µας είναι διαφορετική, ταπεινή. Το καθήκον του ιερέα στην 
ενορία είναι σπουδαιότερο, γιατί αυτός υποδεικνύει τον δρόμο στους πιστούς και 
επιτελεί το έργο του συνηγόρου, που προσπαθεί να υπερασπισθεί τον πελάτη 
του στο δικαστήριο. Ο ιερέας αγωνίζεται συνεχώς για τη συμφιλίωση των 
ανθρώπων µε τον Θεό, και αυτό είναι µεγάλο λειτούργημα. Δάβαμε τη σπουδαία 
«διακονία της καταλλαγής», όπως λέει ο απόστολος Παύλος (Β’ Κορ. 5,18). 
Ασκώντας το λειτούργημα αυτό, υπερασπίζοντας τους ανθρώπους και 
προσευχόμενοι γι αυτούς στον Θεό, βρίσκουμε χάρη ενώπιον Του. Την ημέρα της 
Κρίσεως όλα τα καλά έργα που επιτελούμε για τους ανθρώπους της ενορίας µας 
θα µας δικαιώσουν. Σε σας ανήκει η γνήσια ιερωσύνη. Ο μοναχός έχει 
διαφορετικό είδος ιερωσύνης, το βασίλειο ιεράτευµα. Αυτό σημαίνει ότι θα 
διακονήσει πρώτα τη δική του σωτηρία και έπειτα θα συνεισφέρει στη σωτηρία 
όλου του κόσμου µε τις ευχές του, µε τη μυστική προσφορά της μετάνοιας του 
ενώπιον του Θεού. Εσείς έχετε πιο συγκεκριμένη, λειτουργική ιερωσύνη, που σας 
την εμπιστεύθηκε [/188] η Εκκλησία. Γι αυτό έχετε όλη την Εκκλησία στο πλευρό 
σας, αυτή είναι το έρεισµα σας. 

Θα σας πω µια άλλη ιστορία. Μερικά χρόνια πριν γίνω ιερέας, άρχισα να 
κάνω ομιλίες στους ανθρώπους κάθε Κυριακή απόγευμα. Για έναν χρόνο πριν 
από τη χειροτονία µου, ο Γέροντας Σωφρόνιος προέτρεπε τους ανθρώπους να 

συνομιλούν μαζί µου. Μια φορά ήλθε να µου μιλήσει µία φοιτήτρια. Οι λόγοι µου 
βρήκαν απήχηση μέσα της, και µε πολλή συντριβή άνοιξε την καρδιά της και µου 
διηγήθηκε όλη την ιστορία της. Είχε περάσει απ’ όλες τις κακοτοπιές στη ζωή 
της. Όταν άκουσα την ιστορία της ταράχθηκα. Έτρεξα στον Γέροντα και του 
είπα: «Κοιτάξτε, εξέθεσε όλη τη ζωή της, συμπεριλαμβάνοντας τα πάντα 
ανεξαιρέτως. Δεν μπορώ να σηκώσω αυτό το βάρος και έχω αναστατωθεί». Και ο 
Γέροντας Σωφρόνιος µου απάντησε: «Σου είπα να μιλάς στους ανθρώπους. Δεν 
σου είπα να δέχεσαι τις εξομολογήσεις τους και να μαθαίνεις την ιδιωτική τους 
ζωή». Του εξήγησα: «Βρισκόταν κάτω από την επίδραση του λόγου και απλώς 
μου άνοιξε την καρδιά της, δεν μπορούσα να κάνω τίποτα». Ο Γέροντας µου 
συνέστησε να είμαι προσεκτικός. Περίπου οχτώ μήνες αργότερα χειροτονήθηκα 
ιερέας και ταυτόχρονα πνευματικός. Έκτοτε άκουσα πολύ χειρότερες 
εξομολογήσεις από εκείνη, και παρ’ όλα αυτά ποτέ δεν κλονίσθηκα ούτε 
ταράχθηκα. Τότε συνειδητοποίησα ότι βρισκόμουν πλέον κάτω από την υπακοή 
της Εκκλησίας. Είχα πίσω µου ολόκληρη την Εκκλησία του Θεού να µε στηρίζει: 
την ουράνια Ἐκκλησία και την επίγεια. Μας έχει ανατεθεί ένα υπέροχο 
λειτούργημα. Στη διακονία µας αυτή μπορούμε να κάνουμε περισσότερα από 
όσα νομίζουμε, [/489Ι επειδή µας συμπαρίστανται όλοι οι Άγιοι του ουρανού και 
τω 

Ώστε αυτά είναι τα δύο είδη ιερωσύνης: η λειτουργική ιερωσύνη και το 
βασίλειο ιεράτευµα. Ο ιερέας θα έχει πιο επιτυχημένη και καρποφόρα διακονία, 
αν ζει µέσα του και το βασίλειο ιεράτευµα. Στην πραγματικότητα χρειαζόμαστε 
και τα δύο. Αφότου έγινα ιερέας, υπήρξε πρωτόγνωρη εμπειρία για µένα το 
γεγονός, ότι κατά τη μνηµόνευση των ονομάτων στην Προσκομιδή είχα την ίδια 
αίσθηση, όπως όταν έλεγα την προσευχή του Ιησού. Με κάθε όνομα που 
μνημόνευα αισθανόμουν μέσα µου κύματα παρακλήσεως, και τότε 
συνειδητοποίησα ότι η μνημόνευση των ονομάτων στην Προσκομιδή µπορεί 
να επιφέρει την ίδια ενέργεια όπως και η προσευχή του Ιησού. Όντως είναι 
προσευχή, γιατί μνημονεύουμε τους χριστούς του Κυρίου µας. 


Ερώτηση 5: Από την ποιμαντική θεολογία μαθαίνουμε ότι ο ιερέας είναι 
υποχρεωμένος να τηρεί τις Δέκα Εντολές, ακόµη και να τις υπερβαίνει. Και ο 
Επίσκοπος µας λέει ότι είµαστε πιο πάνω από τους αγγέλους στη διακονία µας 
χάρη στο ιερό αυτό μυστήριο. Προσπαθούμε να πηγαίνουμε για εξομολόγηση 
όσο το δυνατόν συχνότερα, όταν βρίσκουμε γνωστό Ορθόδοξο ιερέα. Αλλά 
ανάμεσα στην εξομολόγηση µας στον ιερέα και τη διακονία µας στο 
θυσιαστήριο, παρεμβάλλονται ανεξομολόγητα αμαρτήματα που τα φέρουμε 
μέσα μας, λογισμοί που συνεχίζονται επί μία ἡ δύο εβδομάδες, χωρίς να 
εξαγορεύονται. Είναι δύσκολο να πηγαίνεις στο θυσιαστήριο που είναι τόσο ιερό, 
να παρίστασαι ενώπιον του Βασιλέως μ/490] των Ουρανών µε όλες τις μικρές 
αυτές αμαρτίες, λογισμούς, θυμό. Τι µας συμβουλεύετε; Να τις φέρουμε µαζί µας 
στο θυσιαστήριο ή να πηγαίνουμε για εξομολόγηση συχνότερα, αν αυτό είναι 
δυνατόν; 

Απάντηση 5: Ένας πνευματικός πατέρας από την Κύπρο, νεότερος από 
μένα, ήλθε να επισκεφθεί το μοναστήρι µας και µου είπε: «Πάτερ, δώστε μου 
κάποια οδηγία, κάποια καθοδήγηση, για το πώς να ασκώ την πνευματική 
πατρότητα». Του απάντησα: «Πάτερ, δεν υπάρχουν συνταγές για τη διακονία 
αυτή. Πρέπει απλώς να κράζεις αδιάλειπτα προς τον Θεό. Έχεις ριχθεί σε έναν 
πέλαγος και πρέπει να κολυμπήσεις, για να βγεις στη στεριά». 

Αν εξομολογούμαστε όποτε μπορούμε µε αγαθή συνείδηση, και κάτι 
συμβαίνει που µας ταράσσει, τότε πρέπει να μετανοήσουμε ενώπιον του Θεού 
εκχέοντας την καρδιά µας. Αν προσερχόμαστε στο Ουσιαστήριο µε 
συντετριμμένη καρδιά ως παντελώς ανάξιοι της αγιότητας και της αγάπης Του, 
είμαι βέβαιος ότι ο Θεός δεν θα µας περιφρονήσει, επειδή γνωρίζει ότι κάνουμε 
ό,τι μπορούμε. Μας χρειάζεται όµως συντετριμμένη καρδιά, πριν εισέλθουµε στο 
ιερό. Γιατί, απὀ τη στιγµή που θα μπούμε στο ιερό, δεν υπάρχει πια καιρός για 
ατομική προσευχή! Πρέπει να συγκεντρωθούμε στο έργο µας, και αυτό ακριβώς 
είναι η προσευχή µας. Αν θέλουμε να προσευχηθούμε και να προετοιμασθούμε 
με συντριβή πρέπει να φροντίσουμε να το κάνουμε από πριν. 

Γι αυτόν ακριβώς τον λόγο είναι απαράδεκτο για ιερέα, ιδιαίτερα αν είναι 
νέος στην ηλικία, να κλαίει στη Λειτουργία. Είναι εύκολο να κλάψουμε κατά τη 
Λειτουργία, ειδικά την ώρα που µας συνέχει η προσευχή του καθαγιασμού, [//491] 
αλλά ο ιερέας δεν πρέπει να εξωτερικεύει κανένα δείγμα ευλάβειας. Αυτό θα 
ήταν ίσως αποδεκτό μόνο για έναν ηλικιωμένο επίσκοπο ή ιερέα, ο οποίος είναι 
αληθινός πατέρας, αφού Φέρει µέσα του ολόκληρη τη ζωή ενός τόπου. Αλλά 
ειδικά οι νέοι ιερείς δεν ωφελούνται ως προς την ταπείνωση, και οπωσδήποτε δεν 
είναι εποικοδοµητικό για τους άλλους να τους βλέπουν να κλαίνε. Αν επιζητούμε 
το πένθος, ας το καλλιεργούμε στο δωμάτιο µας, πριν εισέλθουµε στο ιερό. 


Ερώτηση 6: Θα μπορούσατε, σας παρακαλώ, να σχολιάσετε το θέµα της 
συχνής Θείας Κοινωνίας; Μερικοί ενορίτες κοινωνούν µόνο μία φορά τον χρόνο, 
παρόλο που παρακολουθούν σταθερά τη Θεία Λειτουργία, ενώ άλλοι κοινωνούν 
τακτικά. 

Απάντηση 6: Ως ιερείς έχουµε χρέος να τους διδάξουµε πρώτα απ’ όλα να 
μην περιεργάζονται τους άλλους και να µην κατακρίνουν. Ένας που κοινωνεί 
τακτικά πρέπει να εργάζεται γι αυτό και να προετοιμάζεται. Κάποιος άλλος 
μπορεί να µην κοινωνεί συχνά από ταπείνωση και να είναι εξίσου αποδεκτός. 
Οφείλουµε να είµαστε ταπεινοί και να µην παρατηρούμε ούτε να κρίνουμε τους 
άλλους. Δεν είναι η συχνότητα της Θείας Μεταλήψεως που θα µας δικαιώσει 
ενώπιον του Θεού, αλλά η εκπλήρωση των εντολών Του. Όπως τονίζει ο 
απόστολος Παύλος στους Κορινθίους, δεν είναι η αγαµία ή ο γάμος που µας 
καταξιώνει ενώπιον του Θεού και προσδίδει αξία στη ζωή µας αλλά η τήρηση 
των εντολών Του (Α΄ Κορ. 7). 

[/492] Όταν οι άνθρωποι προσελκύονται από τον Χριστό, επιθυμούν φυσικά 
να μετέχουν πιο τακτικά στο μυστήριο, γιατί αυτό είναι η ζωή µας. Γι αυτό 
προσφέρεται και η Λειτουργία για να µας διαθρέψει και να µας συντηρήσει 
πνευματικά. Μπορούμε να επιβιώσουμε τρεις εβδομάδες χωρίς τη Λειτουργία, 

αλλά έπειτα αρχίζουμε να δοκιµάζουμ,ε την ερηµωτική παρουσία του θανάτου 
μέσα µας. Χρειαζόμαστε τη Λειτουργία, για να ζήσουμε. 

Και πάλι, αν υπάρχει κάποιο Φυσικό εμπόδιο και δὲν μπορούμε να 
κοινωνήσουμε, αυτό δεν σηµαίνει ότι δεν μπορούμε να λάβουμε τη χάρη της 
Λειτουργίας. Αν είµαστε εκεί και κάνουμε την παράσταση µας µε τον ορθό 
τρόπο, ταπεινά και προσευχητικά, µπορεί να λάβουμε ακόµη και την ίδια 
χάρη µε όσους κοινωνούν. Η Λειτουργία, αυτή καθ’ εαυτή, είναι θετική 
παρουσία και μεταδίδει χάρη. 

Αλλά είναι Φυσικό οι άνθρωποι που αναγεννήθηκαν πνευματικά να 
επιθυμούν να συμμετέχουν στο Μυστήριο, να μελετούν τον λόγο του Χριστού και 
να επικαλούνται το Όνομα Του, όσο συχνότερα γίνεται, γιατί µε τη βοήθεια των 
τριών αυτών μέσων γινόμαστε ναοί της θεότητας Του. 

Τώρα, επιστρέφοντας στο ερώτημα της συχνής ή όχι Θείας Κοινωνίας ... 
Εγώ είμαι υπέρ της συχνής Θείας Κοινωνίας, εφόσον όμως προηγείται 
κατάλληλη προετοιμασία. Όταν οι άνθρωποι µε ρωτούν, αν μπορούν να 
κοινωνήσουν, τους απαντώ: «Ναι, να κοινωνείς κάθε φορά, ἂν έχεις µέσα σου 
την καλή μαρτυρία της συνειδήσεως σου και αν προετοιµάζεσαι γι αυτό». Όσο οι 
άνθρωποι μαθαίνουν να προετοιμάζονται, θα ωφελούνται πολύ. Η [/495] συχνή 
Κοινωνία µπορεί µόνο να βοηθήσει, να εμπνεύσει και να εµπλουτίσει τη ζωή µας 
στον βαθµό που δεν συμμετέχουμε σε αυτήν από συνήθεια και χωρίς κατάλληλη 
προετοιμασία. 


Ερώτηση 7: Έχω πρόβλημα µε τη λέξη «πείθω». Πρέπει να «πείσουμε» τον 
Θεό ότι Του ανήκουµε. Και συγχωρήστε µε, δεν κατανοώ τι εννοείτε µε τον όρο 
«χριστοί του Χριστού». 

Απάντηση 7: Ναι πάτερ, όλες οι λέξεις µας είναι ανεπαρκείς. Στην 
πραγματικότητα, δεν είναι τον Θεό που πείθουμε. Μάλλον τους εαυτούς µας 
πρέπει να πείσουµε ότι αξίζει να διατηρήσουμε τη χάρη στη ζωή µας. Για 
παράδειγµα, ἂν έχουµε προσευχηθεί µε δάκρυα και µε όλη την καρδιά µας, αυτό 
είναι ένδειξη ότι η προσευχή µας έφθασε στα ὦτα του Κυρίου Σαβαώθ. Αν η 
προσευχή µας άγγιξε τον βυθό της καρδιάς µας, αυτό είναι επίσης σηµείο ότι 
έφθασε στα ώτα του Κυρίου Σαβαώθ. 

Μερικές Φορές δεν είναι εύκολο να βρούμε τις σωστές λέξεις. Για 
παράδειγµα, ο απόστολος Παύλος λέει ότι ολόκληρη η κτίση συστενάζει µε τον 
άνθρωπο εξαιτίας της πτώσεως (Ρωμ. 8,22). Δεν είναι δυνατόν όλη η άλογη 
δημιουργία να συλλάβει την πτώση: και όμως ο απόστολος Παύλος το 
παρουσιάζει κατ’ αυτό τον τρόπο. Τι εννοεί; Εννοεί ότι ο άνθρωπος βρίσκεται σε 
τέτοια κατάσταση πόνου, που βλέπει όλη τη δημιουργία να ωρύεται μαζί του. Και 
ο ίδιος ο άνθρωπος, όταν αναγεννάται αληθινά, όταν έχει πείσει τον Θεό και έχει 
λάβει τη χάρη, βλέπει [/194] όλη την κτίση ενορχηστρωμένη σε αέναη δοξολογία 
του Θεού. Μερικές φορές ο τρόπος ομιλίας µας είναι ανθρωποµορφικός ελλείψει 
άλλου τρόπου. 


Ερώτηση 8: Τι εννοείτε µε το «χριστοί του Χριστού»; 

Απάντηση 8: Τι σηµαίνει «χριστός»; Χριστός είναι αυτός που έχει χρισθεί 
από το Άγιο Πνεύμα. Ο Χριστός, στην Υπόσταση Του ὡς Υιός του Θεού, έχρισε 
την ανθρώπινη φύση µε τη θεία Του φύση. Η ένωση αυτή της θεϊκής φύσεως µε 
την ανθρώπινη είναι το χρίσμα. Με την έννοια αυτή, η λέξη «Χριστός» σημαίνει 
δύο φύσεις σε μία υπόσταση. Η Θεία φύση που χρίει την ανθρώπινη φύση, όταν 
ενώνεται µε αυτή. Συνεπώς είµαστε και εμείς χριστοί, επειδή έχουµε μία 
ανθρώπινη υπόσταση αλλά δύο φύσεις: την ανθρώπινη φύση και τη φύση του 
Θεού που λαμβάνουμε στο Βάπτισμα, όταν ενδυόµαστε τη φύση του Θεού κατά 
χάριν, κατ’ ενέργεια. Με τον τρόπο αυτό είµαστε όλοι χριστοί Κυρίου. 


Ερώτηση 9: Μια μέρα αναφερθήκατε σε αμαρτωλούς λογισμούς που ίσως 
έχουμε. Στο Όρος της Σιωπής», οι αμαρτωλοί λογισμοί περιγράφονται ως 
διεργασία: πρώτα έρχεται η πειρασμική σκέψη, στη συνέχεια την αποδεχόµαστε 
κ.ο.κ, ώσπου τελικά να υποκύψουμε σε αυτήν. Σε ποιο σηµείο μπορούμε 
πραγματικά να αναγνωρίσουμε ότι πρόκειται για αμαρτία; Όλοι πολεμούμαστε 
από πειρασμικές σκέψεις, και ἂν τις εκδιώκουµε µε την προσευχή [/495Ι του Ιησού, 
απ’ ὀτιλέειο συγγραφέας, δεν συνιστούν ακόµη αμαρτία. 

Απάντηση 9: Σε ποιο στάδιο αρχίζει ένας λογισμός να είναι αμαρτία; Οι 
άγιοι Πατέρες συνιστούν να απορρίπτουµε τον λογισμό ευθύς εξαρχής, ώστε να 
αποφεύγουμε την πάλη μαζί του. Αλλά αρχίζει να είναι αμαρτία, όταν η καρδιά 
αρχίζει να ενοχλείται και αισθανόμαστε έναν νέφος να επικάθεται σε αυτήν. Αν 
αποδεχθούµε έναν εμπαθή λογισμό ή µια κακή σκέψη για κάποιον, τότε αμέσως 
ένα βαρύ σύννεφο κάθεται στην καρδιά µας και χρειαζόμαστε δάκρυα, για να το 
διασκορπίσουµε, εξομολόγηση και πένθος. Επομένως έχουµε λίγο χρόνο, για να 
διορθωθούμε. Η αμαρτία δεν είναι άµεση, αλλά είναι πιο ωφέλιμο και λιγότερο 
επίπονο, αν απορρίπτουµε τον λογισμό εξαρχής. Πρέπει να συντρίβουµε τα 
νήπια της Βαβυλώνος στην πέτρα, λέει ο ψαλμός (Ψαλμ. 1396,8-9)' νήπια είναι οι 
σκέψεις που υποβάλλει ο εχθρός. Αμέσως μόλις εμφανίζονται, ενώ ακόµη είναι 
νήπια, τις συντρίβουµε πάνω στην πέτρα που είναι το Όνομα του Χριστού. 

Για παράδειγµα, έχω έναν λογισμό: µου έρχεται η σκέψη να σκοτώσω έναν 
από τους αδελφούς µου. Είναι φανερό ότι η σκέψη αυτή δεν είναι δική µου. Πώς 
θα μπορούσα να σκοτώσω τον αδελφό µου; Μόνο από τον εχθρό µπορεί να 
προέρχεται. Δεν θέλω να έχω σχέση μαζί της. Δεν θα την Φοβηθώ' απλώς θα την 
αποπέµψω. Αν όµως ο λογισμός επιμένει και συνεχίζει να επανέρχεται, τότε 
λαμβάνω προειδοποίηση ότι πρέπει να είμαι πιο προσεκτικός. Και αν αρχίσω να 
σχεδιάζω µέσα µου πώς να τον πραγματοποιήσω, [/496Ι τότε ακριβώς αρχίζει η 
αμαρτία. Ακόμη όµως υπάρχει χώρος, για να αναστραφούν οι όροι. Σε 
οποιοδήποτε στάδιο της εξελίξεως του και αν βρίσκεται ο λογισμός, μπορούμε να 
τον σταματήσουμε, ακόµη και να λάβουμε ανταμοιβή γι αυτή µας την 
αντιμετώπιση. Ο Θεός µας έδωσε τη δύναμη να σταματούµε τον λογισμό πριν 
από τη διάπραξη της αμαρτίας. Αλλά πάντοτε προσπαθούμε να τον 


5 Κυριάκου Μακρίδη, ΤΟ ΟΡΟΣ ΤΗΣ ΣΙΩΠΗΣ, ἐκδ. Διόπτρα, Αθήνα 2004. 

σταματήσουμε ευθύς εξαρχής, ούτως ώστε να αποφύγουμε τη δοκιμασία της 
συζητήσεως μαζί του. Επιπροσθέτως πρέπει να αγωνιζόµαστε να έχουµε καλούς 
διαλογισμούς, να καλλιεργούμε θετικό ασκητισμό, όπως είπαμε, κατακτώντας 
αρκετό πνευματικό έδαφος, ώστε να µη χρειάζεται κάν να ασχολούμαστε µε τις 
κακές σκέψεις. Δηλαδή πλουτίζουμε πνευματικά µε καλούς λογισμούς, ώστε να 
μη δίνουμε σημασία στους αρνητικούς. Αυτό συμβαίνει Φυσιολογικά κάθε ημέρα, 
όταν μελετούμε τις Γραφές. Τότε η διάνοια και όλα τα νοήματα μας 
αιχμαλωτίζονται στην υπακοή του Χριστού, όπως λέει ο απόστολος Παύλος (Β’ 
Κορ. 10,5). Αυτό σηµαίνει ότι ο νους µας αιχμαλωτίζεται από τον λόγο του 
Χριστού. Αυτή είναι µία θετική μορφή νήψεως, ακόµη πιο εποικοδομητική. 


Ερώτηση 10: Πῶς ξεχνώ την αμαρτία µου µετά την εξομολόγηση μου; 
Εξακολουθεί να έρχεται στο μυαλό µου. Δεν μπορώ να την ξεχάσω. 

Απάντηση 10: Ναι, έχετε δίκαιο. Πάντοτε αντιμετωπίζουμε το πρόβλημα 
αυτό. Αν την έχουµε εξομολογηθεί ταπεινά και επανέρχεται, τότε εκχέουµε την 
καρδιά µας μ/497] στον Θεό, μετανοούμε ενώπιον Του και έτσι την καθιστούμε 
ανίσχυρη για όλη την αιωνιότητα. Τότε αυτή η αμαρτία έχει τελειώσει δεν είναι 
πια δική µας. Μπορεί να µας συμβούν ορισμένα άτυχα γεγονότα, χωρίς να 
υπάρχει δυνατότητα επιστροφής, αλλά μπορούμε να τα ακυρώσουμε ενώπιον 
του Θεού µε τη μετάνοια, ώστε να µην τα βρούμε μπροστά µας στην αιωνιότητα. 
Και σηµείο ότι οι αμαρτίες µας δεν είναι πια δικές µας είναι ότι στην ενθύμηση 
τους παύουμε να αισθανόμαστε ενόχληση: είναι σαν να τις έχει διαπράξει 
κάποιος άλλος. 


Ερώτηση 11: Η διεργασία για την ακύρωση της ἐεμπαθούς σκέψεως -ώστε 
να µην αισθάνεσαι πια ότι την έχεις διαπράξει- έχει να κάνει µε την 
επαναλαμβανόμενη εξαγόρευση της στην εξομολόγηση ή µε την προσωπική 
εναπόθεση της ενώπιον του Θεού, ώσπου να βγει τελείως από τον νου και τις 
σκέψεις µας; 

Απάντηση 11: Όχι, είναι θέµα μαρτυρίας αγαθής συνειδήσεως. Αν έχουµε 
αγαθή συνείδηση ότι την εξομολογηθήκαμε και μετανοήσαμε γι’ αυτήν, αυτό 
αρκεί. Αυτή είναι η μαρτυρία της αγαθής συνειδήσεως. 


Ερώτηση 12: Πάτερ, τι έχετε να µας πείτε για το αδιάλειπτο πένθος και τα 
δάκρυα; Να ξεχνούμε τις αμαρτίες µας ή πενθούμε γι αυτές και για τις αμαρτίες 
όλου του κόσμου; 

Απάντηση 12: Πενθούμε εξαιτίας των αμαρτιών µας. Αλλά αν πενθούμε 
μόνο γι αυτές, δεν θα διαρκέσει πολύ το πένθος µας. Αν όµως πενθούμε, επειδή 
επιθυμούμε να προσφέρουμε καλύτερα πράγματα στον Χριστό, που σίγουρα 
[498] τα αξίζει ως ανταπόδοση για όλες τις ευεργεσίες Του σε µας, τότε η 
μετάνοια µας δεν θα γνωρίσει τέλος. 

Θα αναφερθώ και πάλι στο παράδειγµα του αγίου Ιωάννη του Κολοβού.Ο 
άγιος Ιωάννης αγωνίσθηκε µε γενναιότητα εναντίον των παθών και 
ελευθερώθηκε από αυτά. Στη συνέχεια όµως αισθάνθηκε ότι είχε χάσει την 

ένταση εκείνη της μετάνοιας που συνόδευε την πάλη ενάντια στα πάθη του. Τότε 
προσευχήθηκε στον Θεό να επιστρέψουν τα πάθη του, για να παραμείνει ἐστι 
στην ίδια ένταση μετάνοιας και προσευχής που τον είχε τόσο ωφελήσει. Όταν ο 
άγιος Σιλουανός ρωτήθηκε για το θέµα αυτό, είπε ότι ο άγιος Ιωάννης 
προσευχήθηκε µε τον τρόπο αυτό, γιατί δεν είχε λάβει ακόµη το χάρισμα της 
προσευχής υπέρ όλης της κτίσεως. Αν είχε λάβει το χάρισμα αυτό -την προσευχή 
εκείνη που ποτέ δεν µπορεί να πραγµατωθεί πλήρως στη ζωή αυτή- δεν θα είχε 
σταματήσει ποτέ να κλαίει και να θρηνεί για όλο τον κόσμο. Και ο άγιος 
Σιλουανός διαβεβαιώνει επίσης ότι η Φλογερή προσευχή για τον κόσµο -η 
καθαρή θεωρία του Θεού- είναι αδύνατον να συνυπάρξει µε την πάλη εναντίον 
των παθών”. 

Κατά συνέπεια, αν θρηνούμε µόνο για τις αμαρτίες µας, σύντομα θα 
σταματήσουμε, γιατί ο Θεός είναι τόσο πολυεύσπλαχνος, που γρήγορα µας 
χαρίζει την άφεση. Αν όµως θρηνούμε από ευγνωμοσύνη και επειδή ποθούµε να 
αποδώσουµε στον Κύριο «όσα σεμνά, όσα δίκαια, όσα αγνά, όσα προσφιλή, όσα 
εὔφημα», όπως λέει η προς Φιλιππησίους επιστολή (Φιλιπ. 4,8) τότε θα 
μετανοούμε χωρίς τέλος. [//499Ι Και αληθινά, η μετάνοια πάνω στη γη δεν έχει 
τέλος. Το Ευαγγέλιο αρχίζει και τελειώνει µε το κήρυγμα της μετανοίας. 
Θυμάστε ότι ο Κύριος, πριν αναληφθεί στους ουρανούς, έδωσε εντολή στους 
μαθητές Του να κηρύξουν μετάνοια στο Όνομα Του σε όλα τα έθνη και να τους 
βαπτίσουν στο Όνομα της Αγίας Τριάδος. Η μετάνοια δεν έχει τέλος πάνω στη 
γη, επειδή το μοναδικό σηµείο αναφοράς µας είναι ο Χριστός. Πρέπει να 
συμμορφωθούμε µε την εικόνα και το υπόδειγμα που µας έδωσε, αν και δεν θα 
μπορέσουμε ποτέ να το επιτύχουμε πλήρως. Για τον λόγο αυτό δεν υπάρχει 
τέλος στο είδος της μετάνοιας, το οποίο γεννά η ευγνωμοσύνη καιη αγάπη. 


Ερώτηση 13: Ποια είναι η σχέση του Επισκόπου µε τη ζωή της μονής; Ποιες 
οι ομοιότητες και οι διαφορές ανάµεσα στη σχέση που έχει ο Επίσκοπος µε την 
ενορία και αυτήν που έχει µε ένα μοναστήρι; 

Απάντηση 13: Νομίζω ότι είναι ακριβώς το ίδιο. Ο Ἐπίσκοπος είναι το 
κέντρο ενότητας στους κόλπους της Εκκλησίας. Είναι υπεύθυνος για τη ζωή της 
Εκκλησίας, ιδιαίτερα για την ενότητα της και για την ακεραιότητα της πίστεως. 
Οι Επίσκοποι είναι οι ποιμένες που στέκονται στα σύνορα της Εκκλησίας 
εμποδίζοντας τους εχθρούς να εισχωρήσουν. Για τον λόγο αυτό τους οφείλουμε 
υπακοή, όχι ως προς αφέντες αλλά ως προς πατέρες, οι οποίοι διαφυλάττουν για 
χάρη µας την ενότητα της πίστεως και την πληρότητα των χαρισμάτων του 
Αγίου Πνεύματος, που µας παρέχονται από την Εκκλησία. Το ίδιο ακριβώς ισχύει 
για όλους µας στα μοναστήρια, όπως επίσης και στις ενορίες ... 

[//500] 

Ερώτηση 14: Έχω ένα ερώτημα σχετικά µε τη συνείδηση. Αισθάνομαι ότι η 
ερώτηση αυτή είναι θεμελιώδης για την ιερατική μου διακονία. Όταν 


6Ο ΑΓΙΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 82. 

προσέρχονται άνθρωποι στην ιερά εξομολόγηση, πάντοτε απευθύνομαι στη 
δύναμη αυτή της ψυχής, επιδιώκω να αφουγκραστώ τη συνείδηση τους. 
Προσπαθώ να τους διδάξω να βρίσκουν χρόνο στη ζωή τους, ώστε αν ηρεμούν 
και να αρχίσουν να συναισθάνονται τι συμβαίνει µέσα τους, ιδιαίτερα όταν 
προετοιμάζονται για εξομολόγηση - γιατί πολλές Φορές οι άνθρωποι 
προσέρχονται στο μυστήριο µε μία λίστα ζητημάτων ρουτίνας, µε όλα τα 
μικροαμαρτήματα που έχουν κάνει, χωρίς να πηγαίνουν βαθύτερα. Αλλά στην 
πορεία της ιερατικής µου διακονίας έχω διαπιστώσει ότι η προσέγγιση αυτή, µε 
την επιμέλεια της συνειδήσεως, µπορεί να στηρίξει ένα πρόσωπο. Έτσι έχω την 
αίσθηση ότι, µε την ενέργεια της χάριτος του Θεού που λαμβάνουμε µε το Άγιο 
Βάπτισμα, ο μόνος τρόπος µε τον οποίο µας ομιλεί ο Θεός είναι µέσα από τη 
συνείδηση µας. Είναι σωστή η σκέψη αυτή ή υπάρχει δυνατότητα βελτιώσεως σε 
αυτήν; 

Απάντηση 14: Το Άγιο Βάπτισμα είναι σπουδαίο γεγονός, αλλά δεν είναι 
το τέλος. Οφείλουµε να τρεφόµαστε µε το Σώμα και το Αίμα του Χριστού και να 
τηρούμε τις εντολές Του, ώστε να διατηρήσουμε τη χάρη που λάβαμε στο Άγιο 
Βάπτισμα. Επίσης, είναι πρόβλημα το γεγονός ότι δεν μπορούν όλοι να 
βασιστούν στη συνείδηση τους κατά τον ίδιο βαθμό. Όσοι φωτίσθηκαν µε τη 
χάρη έχουν υψηλότερα κριτήρια. Η συνείδηση τους είναι ανεπτυγμένη και δεν 
επιτρέπουν ούτε την ελάχιστη κίνηση της καρδιάς τους να αντιταχθεί στις θείες 
εντολές. Απεναντίνας, [/Ρ01 όσοι δεν δέχθηκαν τον ίδιο φωτισμό θέτουν πιο 
χαμηλά µέτρα για τον εαυτό τους. Γι αυτόν ακριβώς τον λόγο υπάρχουν οι 
ιερείς: για να κηρύττουν, να ομιλούν στους ανθρώπους, να αφυπνίζουν τη 
συνείδηση τους και να τους ενθαρρύνουν να μελετούν τον λόγο του Θεού, ειδικά 
το Ευαγγέλιο. Αν μελετούμε τον λόγο του Θεού και προσευχόµαστε, η συνείδηση 
μας θα εκλεπτύνεται ολοένα και περισσότερο, και τα µέτρα µας µε Φυσικό τρόπο 
θα γίνονται υψηλότερα. 


[//502] 
22- ΧΑΡΙΣΜΑΤΙΚΗ ΤΑΠΕΙΝΩΣΗ 


Ὦ, η κατά Χριστόν ταπείνωση! Δίνει στην ψυχή µια ανέκφραστη εν 

Θεώ χαρά: και η ψυχή από την αγάπη του Θεού λησμονεί και τη γη 

και τον ουρανό και στρέφεται ολόκληρη µε την επιθυμία της προς 

τον Θεό!. 

ΜΕΓΑ ΜΥΣΤΗΡΙΟ συνιστά η δυνατότητα του ανθρώπου να φθάσει στη 
γνώση του Θεού. Ο άνθρωπος µπορεί κατ’ αρχάς να γνωρίσει τον Θεό, επειδή 
Εκείνος τον έπλασε κατ’ εικόνα και καθ’ οµοίωσιν Του, ικανό να αντανακλά την 
τελειότητα του Δημιουργού του. Ο Θεός, για να προσφέρει στον άνθρωπο τη 
δυνατότητα να επιτύχει την τελείωση του, του ζητά να Τον αγαπήσει µε όλη την 
καρδιά, την ψυχή και τη δύναμη του: και επίσης να αγαπήσει τον πλησίον του 
όπως τον εαυτό του (Λουκ. 10,27). Μέσα από τη δωρεά της εντολής αυτής της 
αγάπης ο άνθρωπος αναδεικνύεται αληθινός άρχοντας. Κατά δεύτερον, ο 
άνθρωπος καθίσταται ικανός να γνωρίσει τον Θεό µέσω της συνέργειας 
μαζί Του. Μέσα στην άπειρη µεγαλοσύνη Του ο Θεός καταδέχεται να έλθει σε 
σχέση µε τον απείρως μικρό άνθρωπο, προκειμένου να τον οδηγήσει στην 
τελειότητα για την οποία τον προόρισε. Ο μικρός άνθρωπος οφείλει να 
παραδοθεί µε ελευθερία στον ασύγκριτα μέγα [/505] Θεό, γιατί χωρίς την 
προὐπόθεση αυτή ο Θεός δεν ενεργεί. Περιμένει από τον άνθρωπο να του 
προσφερθεί αυτοπροαίρετα, πράγμα που επιβεβαιώνει το μεγαλείο του 
ανθρώπου ενώπιον του Θεού. 

Πρωτίστως όµως, όπως βεβαιώνει ο άγιος Σιλουανός, ο άνθρωπος γνωρίζει 
τον Θεό µε την ταπείνωση: «Ο Κύριος αποκαλύπτει τα μυστήρια Του στην 
ταπεινή ψυχή»;. Η ταπείνωση της ψυχής συνιστά μυστήριο, που είναι αδύνατον 
να περιγραφεί µέσα στα όρια της ανθρώπινης σκέψεως. Ο Κύριος λέει: 
«Υπόδειγμα δέδωκα υμίν» (Ιωάν. 13,15). Ο Χριστός φανέρωσε τον Εαυτό Του στον 
άνθρωπο µε τη δική Του ταπείνωση: αυτή η ταπείνωση ενέπνευσε στον άγιο 
Σιλουανό τη Φλογερή δίψα για τον Θεό. Η ταπείνωση κατέβασε τον Θεό στη γη. 
Με αυτήν εισδύουµε και εμείς στη γνώση του Θεού και τα μυστήρια Του. 

Η γνώση του Θεού δεν είναι αφηρημένη αλλά οντολογική. Ανάλογα µε 
τον τρόπο ζωής του ο άνθρωπος μετέχει στο Πνεύμα του Θεού, στην ενέργεια, τη 
χάρη και την αγαθότητα Του. Είναι αδύνατον να ισχυρισθούµε ότι κατέχουµε 
έστω και την ελάχιστη γνώση για τον Θεό, αν δεν έχουμε τη μαρτυρία του 
Παρακλήτου µέσα µας. Η γνώση του Θεού και η αλήθεια Του χορηγούνται από 
το Άγιο Πνεύμα. 


1Ο ΑΠΟΣ ΣΙΛΟΥΑΝΟΣΟ ΑΘΩΝΙΤΗΣ, σ. 3486. 

Οι άγιοι Πατέρες περιγράφουν πολλές μορφές ταπεινώσεως”. Η επίγνωση 
της αμαρτωλότητας µας, της ψυχολογικής [/504] και πνευματικής ασθένειας και η 
αίσθηση της ανάγκης Ιατρού για τη Θεραπεία µας, χαρακτηρίζει τον πρώτο 
βαθµό ταπεινώσεως. Ακολουθεί η ασκητική ταπείνωση, κατά την οποία 
θεωρούμε τον εαυτό µας χειρότερο από όλους, εξαιτίας της καθημερινής 
αστοχίας µας προς τον Θεό και τις εντολές Του. Η ταπείνωση του είδους αυτού 
καθορίζεται από την αυτογνωσία, που µόνο ο θείος φωτισμός µπορεί να µας 
χαρίσει. Αν ο άνθρωπος προσηλωθεί στη γνώση αυτή και την αφομοίωση, 
φθάνει σε ακόµη τελειότερο βαθμό ταπεινώσεως. 

Η ταπείνωση ελκύει την ενέργεια της χάριτος του Θεού και, καθώς αυτή 
αυξάνει, η εικόνα του Χριστού χαράσσεται στην καρδιά. Τότε ο άνθρωπος πεινά 
και διψά να αποτυπωθεί στην καρδιά του όσο το δυνατόν ευκρινέστερα και 
εντονότερα η μορφή του Χριστού. Ενατενίζει την τέλεια εικόνα, την 
καθαρότατη µορφή του Χριστού, την συγκρίνει µε την αμυδρή απεικόνιση της 
στο πρόσωπο του και συναισθάνεται ότι βρίσκεται απείρως μακρυά από αυτήν. 
Με τη συνείδηση αυτή εμπνέεται μέρα µε τη μέρα στην προσπάθεια του να 
εκπληρώσει τις εντολές του Θεού. Αναλογίζεται τον λόγο Του: «Όταν ποιήσητε 
πάντα τα διαταχθέντα υμίν, λέγετε ότι δούλοι αχρείοι εσµεν, ότι ὁ ωφείλομεν 
ποιήσαι πεποιήκαμεν» (Λουκ. 17,10). Διαπνέεται από αδιάλειπτη επίγνωση 
αναξιότητας και διαπιστώνει µε βαθειά μετάνοια: «Πόσο πολλά µου χαρίσθηκαν 
από τον Θεό: η χάρη της εικόνας και ομοιώσεως Του, η χάρη της γνώσεως Του: 
και όµως παραμένω τόσο µακριά Του. Είμαι ο χειρότερος όλων των ανθρώπων». 

//505] Μεγάλα και θαυμαστά επιφυλάσσονται στον άνθρωπο που εμμένει 
προσηλωμένος στο είδος αυτό της ταπεινώσεως. Επειδή αντικρίζει την 
πραγματικότητα της µηδαμινότητας του, μαθαίνει να αποδίδει ευχαριστία στον 
Θεό και να τοποθετεί τον αδελφό του πάνω από τον εαυτό του. Με τον τρόπο 
αυτό συσσωρεύεται σταδιακά στην καρδιά του θεϊκή ενέργεια, που κάποια ηµέρα 
θα πλημμυρίσει όλη την ύπαρξη του και θα πλατύνει την καρδιά του. Ο 
πλατυσμός αυτός της καρδιάς αποτελεί µεγάλο πνευματικό μυστήριο, το οποίο 
συνοδεύεται από πολλά υπερφυσικά φαινόμενα. Ο άνθρωπος αρχίζει να βλέπει, 
µε ολοένα αυξανόμενη ενάργεια. Ποιος είναι ο Κύριος Ιησούς, τι είδους Ύπαρξη 
είναι, πόσο θαυμαστός Θεός είναι. Η καρδιά του πλατύνεται σε τέτοια έκταση 
και βάθος, ώστε να αγκαλιάζει τα πάντα µε την επίγνωση του Χριστού, του Νέου 
Αδάμ, ο Οποίος έχει ενώσει στον Εαυτό Του τα «πριν διεστώτα», τον ουρανό και 
τι 

Υπάρχει ωστόσο και η απόλυτη, η τέλεια ταπείνωση, την οποία ο άγιος 
Σιλουανός αποκαλεί ταπείνωση του Χριστού. Αυτή είναι εντελώς διαφορετική 
στο είδος της. Είναι απερίγραπτη, γιατί είναι θεία. Γνωρίζεται από όσους 
κρίθηκαν άξιοι της θέας του Κυρίου εν Πνεύματι Αγίω, όπως λέει ο άγιος 
Σιλουανός. Σε αυτούς ο Χριστός μεταδίδει την ταπεινή κατάσταση Του, και 
εκείνοι γνωρίζουν εμπειρικά ότι ο Κύριος είναι απερίγραπτη ταπείνωση. Ο 

ταπεινός Κύριος, μέσα στην άπειρη αγάπη Του, παραδίδει τον Εαυτό Του σε 
θάνατο για τη σωτηρία µας. Ο άνθρωπος λιώνει από απεριόριστη ευγνωμοσύνη, 
αντικρίζοντας την ταπείνωση του Χριστού και θεωρώντας τον εαυτό [/506] του 
εντελώς ανάξιο να ανήκει σε έναν τέτοιο Θεό, όπως είναι ο Χριστός, που πέθανε 
ευχαρίστως, προκειµένου να δωρίσει τη ζωή στον άνθρωπο. 

Επομένως, για να γνωρίσουμε τον Θεό, οφείλουμε να είµαστε ταπεινοί 
όπως Εκείνος. Ο Ίδιος ο Κύριος µας καλεί να Τον ακολουθήσουμε: «Άρατε τον 
ζυγόν µου εφ’ υµάς και μάθετε απ’ εμού, ότι πράος ειµι και ταπεινός τη καρδία, 
και ευρήσετε ανάπαυσιν ταις ψυχαίς υμών» (Ματθ. 11,29). Αν επιθυμούμε να 
μυηθούμε στα μυστήρια του Υιού του Θεού, πρέπει να έχουµε την πραεία και 
ταπεινή καρδιά του Ιησού Χριστού. Χωρίς αυτήν θα παραμείνουμε άγνωστοι σε 
Αυτόν και αποξενωµένοι από τα Θεία Μυστήρια Του. 

Η ατελεύτητη φροντίδα των πιστών είναι η παραμονή τους ενώπιον του 
Χριστού µε καρδιακή ταπείνωση. Έχουν διδαχθεί ότι µόνο όσοι έχουν ταπεινή 
καρδιά είναι σε θέση να λάβουν τα χαρίσματα του Αγίου Πνεύματος. Έχουν 
κατανοήσει την αμφίδρομη κίνηση του Κυρίου μας’ πρώτα προς τα κάτω, στην 
κένωση Του, και στη συνέχεια προς τα πάνω. Αγωνίζονται να ταπεινώνονται, 
όσο τους επιτρέπουν οι δυνάμεις τους. Να «υποτάσσονται πάση ανθρωπίνη 
κτίσει δια τον Κύριον» (Α΄ Πέτρ. 2,13), γνωρίζοντας ότι Εκείνος θα τους «υψώση 
εν καιρώ» (Α΄ Πέτρ. 5,6). Ο άγιος Σιλουανός περιγράφοντας τον προσωπικό 
αγώνα του λέει: 

«Και εγώ ταπεινώνομαι ηµέρα και νύχτα, και όµως ακόµη δεν 

ταπεινώθηκα όπως πρέπει, αλλά η ψυχή µου γνώρισε εν Πνεύματι 

Αγίω την ταπείνωση του Χριστού, που µας [/507] παρήγγειλε να την 

μάθουμε από Αυτόν, και η ψυχή µου έλκεται συνεχώς προς τον 

Κύριο»Ά. 

Ο άγιος Σιλουανός έθεσε την ταπείνωση ως στόχο της ζωής του. Τόσο 
μεγάλος ήταν ο πόθος του να επανακτήσει την ταπείνωση, όπως του είχε 
αποκαλυφθεί στην πραεία και ευγενή όψη του Χριστού µέσα σε δόξα! Είχε 
εισέλθει στην ανεξιχνίαστη ταπείνωση του Υιού του Θεού και είχε γνωρίσει εν 
πνεύματι τον νου και τη σκέψη του Ίδιου του Κυρίου, δηλαδή τον πόθο Του να 
σωθούν όλοι οι άνθρωποι και να έλθουν στην επίγνωση του Θεού. Η καρδιά του 
αγίου Σιλουανού πλατύνθηκε. Αγκάλιασε εν Χριστώ όλους τους λαούς της γης 
και προσευχόταν γι αυτούς ως το τέλος της ζωής του, για να χαρισθεί σε όλους η 
γνώση του Θεού εν Πνεύματι Αγίω. 

Ο άγιος Σιλουανός µετά την όραση του Χριστού έκρινε τον εαυτό του καθ’ 
όλη την υπόλοιπη ζωή του µε βάση την απερίγραπτη ταπείνωση του Σωτήρα 
Χριστού. Μετρούσε κάθε βήμα, κάθε κίνηση της καρδιάς του, µε γνώμονα την 
όραση αυτή. Από τον λόγο που είπε λίγο πριν από τον θάνατο του: «Δεν 
ταπεινώθηκα ακόµη», διαπιστώνουμε ότι αξιολογούσε τον εαυτό του µε το μέτρο 
του πληρώματος της ηλικίας του Χριστού, µε βάση την τελειότητα της θείας 

ταπεινώσεως. Ο Άγιος πληγώθηκε από την ανέκφραστη ταπείνωση του Κυρίου 
του, την οποία γνώρισε µε το Άγιο Πνεύμα. Είχε εννοήσει την πλήρη σηµασία 
των λόγων του Χριστού: «Δεύτε προς µε πάντες οι κοπιώντες και πεφορτισμένοι, 
καγώ αναπαύσω υμάς. μ/508] Άρατε τον ζυγόν µου εφ’ υµάς και μάθετε απ’ εμού, 
ότι πράος εἰιµι και ταπενός τη καρδία, και ευρήσετε ανάπαυσιν ταις ψυχαίς 
υμών» (Ματθ. 1128-29). 

«Ω, η κατά Χριστόν ταπείνωση!», ανακράζει ο άγιος Σιλουανός. «Δίνει 
στην ψυχή µια ανέκφραστη εν Θεώ χαρά, και η ψυχή από την αγάπη του Θεού 
λησμονεί και γη και ουρανό και στρέφεται ολόκληρη µε την επιθυµία της προς 
τον Θεό»Σ. Η ψυχή του μυήθηκε στο μυστήριο της ταπεινώσεως, ενώ µέσα από 
αυτό κατέκτησε το πλήρωμα της αλήθειας, τον θησαυρό της γνώσεως του Θεού 
στο Πρόσωπο του Ιησού Χριστού, όπως το θέτει ο απόστολος Παύλος (Β’ Κορ. 4,6). 
Η ψυχή την οποία εξέλεξε ο Θεός κατ’ αυτόν τον τρόπο, δεν επιποθεί τίποτε 
άλλο εκτός από τη θεωρία του Χριστού Θεού. Για µας Παράδεισος είναι ο Ίδιος ο 
Χριστός: είναι η γνώση του Προσώπου του Ηγαπημένου Δημιουργού και Κυρίου 
και η ένωση µας μαζί Του. Όπως γράφει ο άγιος Σιλουανός, ο άνθρωπος ξεχνά 
τον ουρανό και τη γη, αφού δεν υπάρχει τίποτε υψηλότερο από την ενατένιση του 
Προσώπου του Χριστού και την παραμονή στη ζωοποιό παρουσία Του. Κατά τη 
Μεταμόρφωση του Κυρίου στο Όρος Θαβώρ, οι τρεις Απόστολοι θεώρησαν το 
Φως της δόξας του Προσώπου Του και αναφώνησαν: «Καλόν εστιν ημάς ὧδε 
είναι». 

Ο ταπεινός άνθρωπος, που Φέρει στην καρδιά του την εικόνα του Χριστού, 
βρίσκεται σε κατάσταση τελειότητας, [/509] στην οποία εμπεριέχεται η ενέργεια 
του Σταυρού. Απαρνήθηκε τελείως τον κόσµο και κατόρθωσε να ξεριζώσει από 
µέσα του τα πάθη, και έτσι έπεισε τον Θεό ότι είναι δικός Του και παραδόθηκε εξ 
ολοκλήρου στο άγιο θέλημα Του. Ο Θεός τον αναγνωρίζει τώρα ως υιό Του, και η 
χάρη Του τον αναλαμβάνει. Παύει πλέον να μοχθεί, γιατί στο εξής εργάζεται η 
χάρη γι αυτόν, καθοδηγώντας τον στη θεωρία του Θεού. Ο άνθρωπος ζώντας ως 
εκστατικός ενώπιον της αγάπης του Θεού και της ενέργειας που εκπηγάζει από 
τον Σταυρό, υποτάσσεται ολοτελώς στον σταυρό της αγάπης. Η χάρη 
παρεμποδίζει ακόµη και την ελάχιστη αμαρτωλή παρέκκλιση της καρδιάς του, 
και η κατάσταση αυτή της πνευματικής εντάσεως τον συνοδεύει στο υπόλοιπο 
της ζωής του. Η άρρητη ευγνωμοσύνη του αναζωπυρώνει διαρκώς τη Φλόγα της 
καρδιάς του. Αποδίδει ευχαριστία για κάθε πρόσωπο που συναντά, για όλα τα 
θαυμάσια έργα που ο Θεός πραγματώνει στη δική τους αλλά και στη δική του 
ζωή, για κάθε αναπνοή αέρα, για κάθε σταγόνα νερού. Όσο περισσότερο 
ευχαριστεί, τόσο περισσότερο φωτίζονται οι οφθαλμοί της ψυχής του και 
συνεχώς ανακαλύπτει πράγματα, για τα οποία οφείλει να προσφέρει ευχαριστία. 

Η χάρη έχει επιστρέψει οριστικά. Ο άνθρωπος έχει ελευθερωθεί από τα 
πάθη και έχει νεκρωθεί για την αμαρτία. Η τέλεια ενέργεια του μυστηρίου του 
Σταυρού του Χριστού κατευθύνει τώρα τα διαβήματα του. Το Πνεύμα του Θεού 

κυβερνά τη ζωή του και την οδηγεί όπου Ἐκείνος βούλεται. Για παράδειγµα, 
διαβάζουμε στη Γραφή ότι το Άγιο Πνεύμα έφερε τον απόστολο Παύλο στη 
Μακεδονία. Και πάλι, το Άγιο Πνεύμα ανέβασε τον απόστολο [/510] Φίλιππο στο 
άρμα του Αιθίοπα. Όλοι οι Απόστολοι αναδείχθηκαν άλογα του Θεού, νεκροί για 
την αμαρτία, ζωντανοί µόνο για το Πνεύμα του Θεού και ολοτελώς παραδοµένοι 
σε Αυτό. Συνεπώς, είτε θα είµαστε ζωντανοί για τον Θεό και νεκροί για την 
αμαρτία είτε ζωντανοί για την αμαρτία και νεκροί για τον Θεό. Μόνο όταν 
είµαστε εχθροί της αμαρτίας, μπορούμε να αποκαλούμαστε Φίλοι του Σταυρού. 

Σε προηγούμενο κεφάλαιοό αναφερθήκαµε στον υπερφυσικό τρόπο µε τον 
οποίο τα αγγελικά τάγµατα επιτελούν την θεσπέσια παράσταση τους ενώπιον 
του Κυρίου των Δυνάμεων. Η δωρεά της χαρισµατικής ταπεινώσεως είναι 
ιδιαίτερα εμφανής στην παράσταση αυτή. Τα Σεραφείμ έχουν έξι πτέρυγες: µε 
τις δύο κατακαλύπτουν τα πρόσωπα τους, µε άλλες δύο τα πόδια, και µε τις 
υπόλοιπες δύο πετούν γύρω από τον θρόνο του Κυρίου κράζοντας: «Άγιος, Άγιος, 
Άγιος ...» (Πσ. 6,2-3). Οι τέσσερεις πτέρυγες σκεπάζουν τη γυμνότητα τους, την 
κτιστή φύση τους. Γνωρίζουν ότι η κτιστή η ύπαρξη τους, έχει αρχή και ότι 
άναρχος είναι µόνο ο Θεός. Αυτό αποτελεί σηµείο της ταπεινώσεως τους ενώπιον 
του Θεού. Ανυψώνονται µόνο µε δύο πτέρυγες, αναπέµποντας αίνους προς τον 
Θεό, ενώ οι τέσσερις πτέρυγες της ταπεινώσεως ενισχύουν τις δύο που έχουν 
επιδοθεί στην αιώνια δοξολογία του Δημιουργού τους. Με τον τρόπο αυτό 
ενεργείται το μυστήριο [//511 της ταπεινώσεως μεταξύ των Αγγέλων. Χωρίς 
ταπείνωση ούτε άνθρωπος ούτε άγγελος µπορεί να σταθεί στην παρουσία του 
παντοδύναμου Θεού της Δόξης, του Οποίου η αιώνια ταπείνωση είναι 
απροσμέτρητη. 

Η ταπείνωση του Χριστού ανοίγει τη θύρα στη μεγάλη αρετή της αγάπης, 
η οποία ωστόσο δεν µπορεί να διατηρήσει ούτε τη λάμψη ούτε την ικμάδα οὔτε το 
άρωμα της χωρίς το αλάτι της ταπεινώσεως. Όταν ανοιχθεί η είσοδος προς την 
αγάπη, ο άνθρωπος κεντρίζεται να εισέλθει σε αυτήν από το Πνεύμα το Άγιο, 
όπως ένα άλογο που κατευθύνεται από τον Ίδιο τον Θεό. Τέτοια μυστήρια όµως 
αποκαλύπτονται από τον Θεό μόνο στους αληθινά ταπεινούς. 

Η ταπείνωση του Χριστού, υπερβολικά γλυκειά και ευχάριστη, 
ελευθερώνει την καρδιά από το φορτίο των προσκολλήσεων της. Δεν υπάρχει 
μεγαλύτερο χάρισμα για τον άνθρωπο από το να είναι απόλυτα ελεύθερος στην 
αναζήτηση του Δημιουργού και Σωτήρα του και να αισθάνεται την καρδιά του 
ζωντανή και κυριευμένη από δίψα για τον Θεό. Όταν συναναστρεφόµαστε µε 
αληθινά ταπεινό άνθρωπο, αισθανόμαστε την ελευθερία µέσα στην οποία ζει 
και κινείται. Έχει ανακαλύψει τη βαθειά καρδιά του και, καθώς όλη η ύπαρξη του 
έχει αγκυροβολήσει μέσα της, είναι ικανός να αγαπά, να αφουγκράζεται τον 
πόνο του πλησίον και να συμπάσχει μαζί του. Έχει αγγίξει τη θεία 
παγκοσμιότητα εδώ στη γη και έχει εισέλθει στην καινή κτίση, την κοινωνία 
όλων των Αγίων. 

Αν επιθυμούμε να παραστεκόµαστε ενώπιον του Θεού µαζί µε όλους του 
Αγίους, χρειαζόμαστε τρία εφόδια: μ/512] καρδιά απαλλαγμένη από όλες τις 
προσκολλήσεις, «σπλάγχνα οικτιρμού» προς όλους τους ανθρώπους, 
συμπεριλαμβανομένων και των εχθρών μας και, τέλος, βαθειά ταπείνωση. 
Τέτοια ταπείνωση αγαπά ο Θεός να έχουμε, όταν µας ευλογεί, αλλά και όταν 
μας παιδεύει. Τέτοια ήταν η ταπείνωση των τριών Παίδων μέσα στην κάμινο, οι 
οποίοι ανέκραξαν ενώπιον του Βασιλέως Ναβουχοδονόσορος: «Έστι γαρ Θεός 
ημών εν ουρανοίς, ὦ ημείς λατρεύομεν, δυνατός εξελέσθαι ημάς εκ της καμίνου 
του πυρός της καιομένης, και εκ των χειρών σου, βασιλεύ, ρύσεται ημάς. Και εάν 
μη, γνωστόν έστω σοι, βασιλεύ, ότι τοις θεοίς σου ου λατρεύομεν και τη εικόνι, ή 
έστησας, ου προσκυνούμεν. Τω Θεώ ημών μόνω λατρεύσωμεν»”. 

Άλλο ένα εντυπωσιακό παράδειγµα ταπεινώσεως είναι εκείνο της 
Χαναναίας. Η ταπείνωση της ήταν τόση, ώστε να παρομοιάσει τον εαυτό της µε 
σκυλί ενώπιον του Δεσπότου Χριστού. Είτε πετάξει κανείς µια πέτρα είτε ένα 
κομμάτι ψωμί σε ένα σκυλάκι, αυτό θα αντιδράσει µε την ίδια στοργική 
αφοσίωση, μένοντας πάντοτε πιστό στο αφεντικό του. Παρόμοια κι εμείς 
οφείλουμε να βαστάζουµε µε χαρά την επίπληξη του Κυρίου, ωσότου αξιωθούμε 
να ακούσουμε και εμείς τους λόγους που απηύθυνε στη Χαναναία: «Μεγάλη σου 
η πίστις! Γενηθήτω σοι ως θέλεις» (Ματθ. 15,28). Αν η καρδιά µας έχει αποκτήσει 
τη συνήθεια να ασπάζεται τη διδασκαλία Του και να δέχεται την παιδεία Του, 
γνωρίζοντας ότι ο Κύριος μόνος είναι ο Δεσπότης μ/513] µας (Ματθ. 23,10), τότε θα 
λάβουμε την απείρως µεγάλη δωρεά της υιοθεσίας. Θα γίνουμε τέκνα, τα οποία 
μετέχουν στη ζωή του Πατέρα τους. 

Ο άνθρωπος που έχει καρδιά ταπεινή και ελεύθερη από πάθη 
αντιλαμβάνεται τους πάντες και τα πάντα µέσα από το βλέμμα του Ίδιου του 
Θεού. Συνέχεται από όμοια προς όλους αισθήματα, σχεδόν όπως ο Θεός. 
Εκπλήσσεται μπροστά στη θαυμαστή πρόνοια του Θεού για κάθε ανθρώπινο 
πλάσμα και αναφωνεί: «Δόξα Σοι, Κύριε! Πάντα εν σοφία εποίησας! Ο Θεός, τις 
όμοιος Σου» (Ψαλμ. 103,24: 70,19) Ο Ευαγγελιστής μαρτυρεί ότι, όταν ατενίσουµε 
το Φως Του, όταν Τον θεωρήσουμε όπως είναι, θα γίνουμε και εμείς φως, γιατί θα 
γίνουμε όμοιοι Του (Ψαλμ. 35,10’ Α΄ Ιωάν. 3,2). Όποιος είναι καθαρός στην καρδιά 
βλέπει και αισθάνεται όπως ο Ίδιος ο Θεός. Ο νόμος του Θεού έχει εδραιωθεί 
στην καρδιά του. Ομιλεί και ενεργεί κατά την έμπνευση που του χαρίζει το 
Πνεύμα του Θεού. Οι εντολές του Θεού εκπληρώνονται στη ζωή του µε 
τελειότητα, αφού ο Ίδιος ο Θεός έχει ενοικήσει στην καρδιά του. 

Η νήψη επίσης αποτελεί Φυσική κατάσταση της ταπεινής καρδιάς. Η 
καρδιά πυρακτώνεται µε την προσευχή, η οποία διατηρεί στη διάνοια µας τη 
Φλογερή μνήμη του Θεού σε όλες τις περιστάσεις. Κάθε λογισμός που 
προέρχεται από τον εχθρό κατακαίεται δεν επιτρέπεται πλέον οπισθοχώρηση 
στη συνηθισμένη ανθρώπινη σκέψη. [/514! Η καρδιά διαφυλάττει όσα της δίνει ο 
Θεός στην προσευχή. Η επίκληση Του μέσα της διακρίνεται από τέτοια 


7 Δανιήλ (προσευχή Αζαρίου και ύμνος των τριών Παίδων), 5-7. 

σταθερότητα και µονιµότητα, ώστε ακόµη και η επαφή µε τους αδελφούς δεν 
παρεμποδίζει την πνευματική της δραστηριότητα. 

Ο θησαυρός της καρδιάς προσδίδει δύναμη, ελπίδα και θάρρος για κάθε 
αγαθό έργο. Μας γεμίζει µε άφθαρτη παρηγοριά και µας ενθαρρύνει να τον 
καλλιεργήσουμε µε όλη την ισχύ μας. Ο πολύτιμος αυτός θησαυρός, η καύση της 
καρδιάς, εμποδίζει κάθε πιθανή παρέκκλιση προς λανθασμένη κατεύθυνση. 
Αναχαιτίζει και την παραμικρότερη ροπή προς τον θυμό και διορθώνει κάθε 
εμπαθή τάση. Αντηχεί στα ενδότερα µας σαν φωνή που προειδοποιεί: «Μη 
διαπράξεις ξανά κάτι παρόμοιο, αλλιώς σε εγκαταλείπω». Και εμείς 
αποκρινόµαστε: «Αλίμονο, ἂν χάσω τον θησαυρό μου! Καλύτερα να µη δεχθώ 
αυτό που µου προσφέρεται»: όπως εξομολογείτο ο μέγας θεράπων του Χριστού: 
«Καλόν γαρ μοι μάλλον αποθανείν ή το καύχημα µου (ίνα τις κενώση» (Α΄ Κορ. 
9,15). Έτσι µόνο µπορεί να ζει ο άνθρωπος αναµάρτητα, σε αντίθεση µε εκείνον 
που έχει καρδιά ψυχρή και αδυνατεί να σκεφθεί µε τον ίδιο τρόπο. Αυτός που δεν 
έχει θησαυρό, δεν φοβάται µην τον χάσει. 

Ο Απόστολος λέει ότι «παν ὁ ουκ εκ πίστεως, αμαρτία εστί» (Ρωμ. 14,23). 
Μια πράξη που διαπράττεται χωρίς την αίσθηση του Θεού στην καρδιά, 
συντελείται µέσα στο σκοτάδι τῆς αμαρτίας, το οποίο εμποδίζει να δούµε καθαρά 
τι κάνουμε. Απεναντίας η αίσθηση της παρουσίας του Θεού ενεργεί µέσα µας 
σαν πυξίδα, καθοδηγώντας και περιφρουρώντας [/515] µας σε κάθε κίνηση: 
«Πήγαινε εκεί αλλά ὄχι από εκείνο τον δρόμο». «Κάνε αυτό και απόφυγε το 
άλλο». «Μην πεις αυτό τον λόγο: δεν θα βοηθήσει τον αδελφό σου. Μάλλον 
προτίμησε αυτή την έκφραση». «Διώξε τη σκέψη αυτή αμέσως!» Αυτή είναι η 
οδός των τελείων, οδός υπερασπίσεως και αφοσιώσεως στον µεγάλο πλούτο, 
στον πολύτιμο μαργαρίτη που είναι ο ταπεινός Χριστός, που βρίσκεται 
αποθησαυρισµένος στην καρδιά τους. Οι καρδιές των τελείων ξεχειλίζουν από τη 
δική Του ζωή. Όπως ακριβώς µια γυναίκα γνωρίζει ότι εγκυμονεί, έτσι και η 
καρδιά, η οποία συναισθάνεται τα σκιρτήµατα του Πνεύματος, έχει επίγνωση 
του πληρώματος της θείας ζωής που κυοφορείται στα σπλάχνα της. 

Η ζωτική αυτή αίσθηση του Θεού στην καρδιά προξενεί μεγάλη 
παράκληση. Η ζωή µας είναι δυσχερής, ώσπου να αποκτήσουμε ορισμένο μέτρο 
χάριτος, τέτοιο πνευματικό κεφάλαιο, που θα επιτρέπει να ζούμε µε τους τόκους 
που θα παρέχονται από αυτό. Στον κόσµο οι άνθρωποι καταβάλλουν μεγάλη 
προσπάθεια, για να αποταμιεύσουν αρκετές οικονομίες, που θα τους 
εξασφαλίσουν ειρηνική ζωή στα γηρατειά. Κατ’ αναλογίαν είναι αναγκαίο να 
κοπιάσουµε πολλά χρόνια, προκειμένου να αποκτήσουμε πνευματική 
καθαρότητα, που θα µας αποδώσει ικανό μέτρο αγαθής παρρησίας, ώστε να 
παραστεκόµαστε µε πεποίθηση ενώπιον του Θεού την ώρα της προσευχής και να 
ατενίζουμε αμέσως το Πρόσωπο Του. Είναι πολύ ευκολότερο να εισέλθει στην 
παρουσία του Θεού κάποιος που έχει ζήσει επί σαράντα έτη µε προσευχή, απ’ ό,τι 
ένας αρχάριος, ο οποίος µπορεί να επιτύχει το ίδιο µόνο µετά από μεγάλη 
προσπάθεια. 

//516] Ο Χριστός, ο Υιός του Θεού, είναι το µεγαλύτερο δώρο που θα 
μπορούσε να χαρίσει ο Θεός Πατήρ στο ανθρώπινο γένος. Συγχρόνως όµως 

αποτελεί και το µεγαλύτερο δώρο που θα μπορούσε το ανθρώπινο γένος να 
προσφέρει στον Θεό Πατέρα. Ο Κύριος είναι επίσης το μέγιστο χάρισμα που 
µπορεί να δωρίσει µια ανθρώπινη ύπαρξη στον αδελφό της. Καθώς ο άνθρωπος 
γίνεται «ευωδία Χριστού» (Β’ Κορ. 2,15), Φέρει µέσα του και αντανακλά την 
ταπείνωση και την αγάπη του Χριστού µε τη χάρη του Πνεύματος του Κυρίου. 
Έχοντας αναδείξει την ίδια τη ζωή του σε σιωπηλό κήρυγμα, διακονεί ταπεινά 
τους αδελφούς του. Όλη η παρουσία του αποπνέει ἁγιότητα. Αναλαμβάνει στους 
ώμους του το φορτίο των αδελφών του, κατά το υπόδειγμα του Ίδιου του Χριστού, 
ο Οποίος Φέρει το φορτίο των αμαρτιών όλου του κόσμου. 

Ο Θεός φέρνει τον άνθρωπο στον κόσµο αυτό, για να τον δοξάσει. Χρέος 
του ανθρώπου είναι να ανταποδώσει δόξα στον Θεό. Αφού µας πρόσφερε όλο το 
είναι Του, ο Θεός περιμένει από εμάς να Τον δοξάσουµε και στη ζωή και στον 
θάνατο, ώστε αυτός να νικηθεί από εμάς. Όταν συνειδητοποιούµετη µεγαλειώδη 
τιµή που µας απένειμε ο Θεός, ανταποκρινόµαστε στον Δημιουργό µας, 
αποδίδοντας Του δοξαστικό ύμνο. Πράγματι, µας έπλασε για να Τον εξυμνούμε 
µε άσματα αινέσεως, ευχαριστίας και δοξολογίας του Ονόµατος Του: «Άσατε τω 
Κυρίω άσμα καινόν» (Ψαλμ. 32,3: 95,1: 143,9), Πόσα παραδείγματα Αγίων 
απαντώνται στην Αγία Γραφή, οι οποίοι αρπάχθηκαν στον θείο κόσμο, για [/517] 
να ανταποδώσουν στη συνέχεια την ευγνωμοσύνη τους µε επινίκια ωδή 
εμπνευσμένη από το Άγιο Πνεύμα! 

Όταν αντίκρισε το Πρόσωπο του Θεού ο προφήτης Μωυσής, στάθηκε 
ενώπιον Του και είπε: «Πρόσεχε, ουρανέ, και άσομαι ωδήν τω Κυρίω» (Δευτ. 32,1). 
Η παρρησία του λόγου που πρόφερε ήταν καρπός της επιγνώσεως ότι ο Ίδιος ο 
Θεός είχε εισδύσει στην καρδιά του. Με τον ίδιο τρόπο, κάθε πιστός που πέρασε 
από το σκοτάδι στο Φως του Θεού, από τον θάνατο στη ζωή, αναπέµπει άσμα 
ευχαριστίας, ωδή επινίκια. Και όταν κοινωνούμε το Σώμα και το Αίμα του Κυρίου 
μας, ψάλλουμε τον δικό µας δοξολογικό ύμνο: «Είδομεν το Φως το αληθινόν, 
ελάβομεν Πνεύμα Επουράνιον, εύρομεν πίστιν αληθή». Αυτός είναι ο δικός µας 
Πασχάλιος ύμνος ευχαριστίας για τη δωρεά της αιώνιας Ζωής. 

Άλλο παράδειγµα βλέπουμε στο πρόσωπο της Θεομήτορος. Αφού έλαβε το 
θαυμαστό άγγελµα του Αρχαγγέλου, παραδόθηκε εξ ολοκλήρου στο θέλημα του 
Θεού, υποτασσόµενη σε αυτό µε τέλεια ταπείνωση. Το Πανάγιο Πνεύμα την 
επισκίασε, και μερικούς μήνες αργότερα το Ίδιο το Άγιο Πνεύμα επιβεβαίωσε το 
γεγονός µε το στόμα της εξαδέλφης Της Ελισάβετ, η οποία προφητικά Την 
αποκάλεσε ευλογημένη «εν γυναιξί». Την ίδια ώρα η Μαριάμ, µε την έμπνευση 
του Πνεύματος, πρόσφερε τη δική Της επινίκια ωδή στον εν Ὑψίστοις: 
«Μεγαλύνει η ψυχή µου τον Κύριον και ηγαλλίασε το πνεύμα του επίτω Θεώ τω 
Σωτήρι µου ...» Ἡ Θεομήτωρ ανέπεµψε τον ύμνο Της µία µόνο φορά. Δεν ήταν 
απαραίτητο να ξαναψάλει, εφόσον [/518Ι είχε εξυμνήσει τέλεια τον Κύριο και 
Σωτήρα Της, µε απόλυτο και μοναδικό τρόπο, στην αιωνιότητα του Παναγίου 
Πνεύματος που την κατείχε ολόκληρη. Η ωδή Της απέβη αιώνια κληρονομιά 
«πασών των γενεών» των χριστιανών, γι΄ αυτό και εμείς χαίρουµε απερίγραπτα 
αποκαλώντας Την «ευλογημένη», όπως έκανε η Ελισάβετ. 

Υπάρχουν στιγμές, κατά τις οποίες ο Θεός ανυψώνει το πνεύμα µας από 
τη γη, και τότε αισθανόμαστε ότι και τα δοξαστικά µας άσματα προφέρονται εν 
Πνεύματι Αγίω. Αν οι επινίκιες ωδές µας ήταν καρπός εμπνεύσεως όµοιας σε 
ένταση µε τον ύμνο της Θεοτόκου, θα αρκούσε να τις ψάλουμε κι εμείς μία μόνο 
φορά, γιατί η ισχύς τους θα παρέμενε αιώνια. Αλλά η θεϊκή ανάβαση µας είναι 
ακόµη σχετική, εν τω γίγνεσθαι. Είναι αναγκαίο να μάθουμε καινά άσματα, για 
να εξοικειωθούμε µε την πληρότητα του Ύμνου της επουράνιας και αιώνιας 
Δόξας, τη θυσία αινέσεως που προσφέρεται στον Θεό από την Παναγία Μητέρα 
Του και όλες τις χορείες των Αγγέλων και των Αγίων. Όποιος έχει γευθεί τη 
γλυκύτητα ενός καινού άσµατος στην καρδιά του και έχει μείνει εκστατικός από 
αυτήν, αυτός έχει εντοπίσει τη βαθειά καρδιά. Έχει αποκτήσει επίγνωση της 
ταπεινώσεως του Χριστού και δεν θα κουρασθεί ποτέ να αναζητεί το Πρόσωπο 
του Θεού Ιακώβ' ο άνθρωπος αυτός ανήκει στη γενεά Του (Ψαλμ. 23,6). 

Τα Ευαγγέλια καταγράφουν τη γενεαλογία του Χριστού, τη σειρά των 
γενεών που προηγήθηκαν της κατά σάρκα γεννήσεως Του. Μετά τον θάνατο και 
την Ανάσταση [/519] Του όµως άρχισε µια δεύτερη γενεαλογία, των απογόνων 
Του κατά το πνεύμα. Αυτή είναι η γενιά όλων, όσοι αγάπησαν την ταπεινή 
επιφάνεια του Χριστού (Β΄ Τιμ. 4,8) και έκαναν χώρο γι Αυτόν, ελκύοντας Τον να 
γεννηθεί στις καρδιές τους. Χάραξαν την εικόνα του Κυρίου στα βάθη της 
καρδιάς τους και έτσι αναγεννήθηκαν µέσα στη δόξα της ατελεύτητης Βασιλείας 
Του. 

Η γέννηση ενός παιδιού συνιστά χαροποιό γεγονός. Όταν η γυναίκα 
γεννήσει, «ουκέτι μνημονεύει της θλίψεως, δια την χαράν ότι εγεννήθη 
άνθρωπος εις τον κόσμον» (Ιωάν. 16,21). Με τον ίδιο τρόπο και οι ὠδίνες τις 
οποίες υπομένουμε, προκειµένου να γεννηθούµε στην ένδοξη Βασιλεία του Θεού, 
θα λησμονηθούν, γιατί ο Ίδιος ο Χριστός µε την απροσµέτρητη ταπείνωση Του 
θα γίνει ο δικός µας διάκονος, και θα εξαλείψει «παν δάκρυον εκ των οφθαλμών 
ημών» (Αποκ. 7,17: 21,4). 

Αυτώ, τω Θεώ των Πατέρων ημών, 
πρέπει πάσα δόξα εις τους αιώνας των αιώνων. 
ΑΜΗΝ. 


